
PLATON ÎN ROMÂNEŞTE 


Cum trebuie înţeleasă actualitatea în noi a gînditorilor cu adevărat 
mari, adică a acelora care, în ordinea spiritului, au fost cuceritori, 
ctitori şi eponimi? Ca să fii actual nu-ţi ajunge nici existenţa, nici măre¬ 
ţia, nici amintirea nominali, nici amintirea aceea difuză care operează 
în noi pe neştiute, în calitate de componentă obligatorie, resorbită şi 
implicită a istoriei spiritului. Trebuie să ajuţi, trăind încă o dată în 
numele şi în textul tău, la construirea unei realităţi în curs de a fi. 
Trebuie să fii chemat, ca părtaş, la strădania unei clipe anume a istoriei. 
Şi nu de fiecare dată e chemat oricine, nici neapărat întreaga operă 
u cuiva. Chemarea aceasta c tot ce poate fi mai puţin arbitrar într-o 
epocă şi, cînd este autentică, exprimă nevoile cele mai adînci ale unui 
oc şi ale unui timp. 

în lumina ncruRta, noi nu putem vorbi încă, aici şi acum, de actua¬ 
litatea lui Plalon, ci doar de nişte semne poate premergătoare: se reia 
o iruditic de traduceri şi prezentări întreruptă timp de un sfert de 
veac, iar marele public răspunde cu un fel de aviditate; apar, în primii 
ani ai acestui deceniu, două monografii; o echipă întreagă de oameni 
pregătiţi pentru asta se aştern la lunga muncă de a-1 traduce în între¬ 
gime, de a-1 lămuri şi a-1 comenta. Pentru cîţiva, răzleţi, Platon, reîn- 
seamnă ceva foarte mare, aproape pe măsura reverberaţiei pe care 
o trezeşte simpla rostire a numelui său. în sfîrşit, se află şi oamenj 
hotărîţi să învestească ceva din viaţa lor pentru actualizarea în sens 
deplin a operei platonice şi nu cred că lucrul se întîmplă numai pentru 
că le place lor să facă aşa. Iată deci nişte semne, în aşteptarea acelui 
ceas de maturitate deplină, cînd se va putea spune ceva cu adevărat 
nou cu ajutorul lui şi, implicit, despre el (căci aceasta este condiţia 
exegezei înalte şi originale). Pînă atunci, ajungă semnele pe care le 
avem şi datoria noastră de n chema stăruitor printre noi această virtua¬ 
litate, «*ii toate întrebările ei neliliiiite şi esenţiale, cu puterea ei de 
cuprindere, eu ironia şi miturile ei, eu perplexităţile ei exemplare, cu 
bătuiu ei atot neştiut oare la poarta grea şi crîncenă a fiinţei şi a adevă¬ 
rului, cu deşert ăeimiea ei eroică şi necesară. Căci între virtualitate şi 
actualitate mai este ce\a, care izvorăşte din amîndouă, şi care se mani- 

festă ca nevoie adîncă de a merge la obîrşiile gîndului, ca disceraămînt 
critic, retransformare a miturilor culturale în bine definite valori lumeşti 
(nimic mai necesar în cazul lui Platon), sens al ierarhiei valorilor şi treaz 
spirit istoric, în întreitul înţeles al conştiinţei limpezi a ceea ce un gîn- 
ditor a fost în vremea lui şi faţă de propriul lui trecut, în istoria spi" 
rituală la a cărei constituire a contribuit cu partea sa şi în istoria încă 
nedesluşită a fiecăru astăzi. 


Tradiţia traducerilor româneşti din Platon* începe, din cîte ştim 
pînă acum, abia odată cu secolul 20: în 1902 — 1903 un traducător 
anonim publică, în cinci numere succesive din „Revista Şcoalelor”, 
Criton. Apoi, cam pînă la mijlocul veacului, ritmul creşte, deceniu de 
deceniu: 1911: Apărarea lui Socrate (I. E. Torouţiu); 1919: Apărarea, 
Criton, Phaidon (Cezar Papacostea) şi, cam tot pe atunci, Criton, Apărarea 
(Vasile Grecu); 1920: Banchetul (Vasile Grecu) şi Gorgias (Th. Simen- 
schy); 1922: Banchetul (P. Muşoiu) şi Criton, Hippias Minor, Lahes, 
Apărarea, Charmides, Ion (Ştefan Bezdechi); 1923: Apărarea, Criton, 
Phaidon (Papacostea) şi Statul, cărţile I—V (Vasile Bichigean); 1925: 
Protagoras (George Cârlan); 1926: Statul, cărţile VI — X (Bichigean); 
1930: Apărarea, Euthyphron, Criton, Banchetul, Phaidon (Papacostea); 
1935: Gorgias, Menon (Papacostea); 1939: Phaidros (Bezdechi). 

în prima jumătate a deceniului al cincilea, cu excepţia lui Theaitetos 
(1942, C. Săndulescu), toate traducerile de dialoguri integrale sînt ale 
lui Ştefan Bezdechi: 1941: Protagoras, Lysis; 1943: Menon, Euthyde- 
mos, Euthyphron, Menexenos, Alcibiade I şi II, Parmenide, Hippias 
Maior; 1944: Banchetul; 1945: Sofistul. Urmează o întrerupere de 
aproape un sfert de secol, după care cel care reia această tradiţie este 
Constantin Noica: în 1968 publică, revizuite, traducerile lui Cezar 
Papacostea din Apărarea, Menon, Gorgias , Banchetul şi Phaidon, adău- 
gîndu-le, în traducerea sa, Charmides şi Scrisoarea a Vil-a; tot în 
traducerea sa apar, în 1969, Lysis si, în 1970, Ion şi (cu excepţia pri¬ 
melor cîteva pagini, 281 a —286 b, date în rezumat) Hippias Maior. 


* în ceea ce urmează s-au avut în vedere toate dar numai traducerile 
integrale dintr-un dialog dat. Au apărut însă şi multe fragmente, prin 
reviste şi antologii, publicate în genere după criterii tematice, antolo¬ 
gice sau ca mostre din viitoare traduceri integrale. 

PLATON IN ROMÂNEŞTE 


Tot la iniţiativa lui Constantin Noica şi în colaborare cu semnatarul 
acestor rînduri apare, în iunie 1974, la Editura^Ştiinţifică, primul volum 
din cele 10 care vor cuprinde în continuare, sub îngrijirea noastră, în¬ 
treaga operă a lui Platon. în acest prim volum se pot citi: Apărarea 
lui Socrate (Francisca Băltăceanu), Criton (Marta Guţu), Alcibiade (Sorin 
Vieru), Charmides (Simina Noica), Lahes (Dan Sluşanscbi), Gorgias 
(Alexandru Cizek) şi Protagoras (Şerban Mironescu). 

Privind în urmă, la ce s-a făcut pînă la ediţia din 1974, se pot for¬ 
mula cîteva lucruri de ordin mai general. Publicarea lui Platon în româ¬ 
neşte n-a fost pînă acum rodul vreunui plan, ci s-a făcut după voia 
traducătorilor, a editorilor şi a^împrejurărilor de tot felul. De aceea 
unele dialoguri au fost publicate sau^republicate de cîte trei-patru ori 
şi altele deloc ( Cratylos y Omul politic , Timaios , Philebos , Legile , Epinomist 
Scrisorile , cu excepţia Scrisorii a Vil-a , dialogurile suspecte sau apocrife, 
cu excepţia lui Alcibiade II). Valoarea traducerilor este şi ea inegală, 
precum şi felul în care au fost editate şi prezentate. Lăsînd fiecăruia 
rolul şi preţul său, putem spune, în general, că 'cel mai mult dato¬ 
răm, în cadrul acestei tradiţii, lui Cezar Papacostea, lui Ştefan Bezdechi 
şi lui Constantin Noica. Nu este îu intenţia mea aici să dau note şi să 
stabilesc ierarhii. Tot ce s-a făcut pînă acum a împlinit un rost şi fără 
acest trecut ceea ce avem de gînd să facem de aici înainte ar fi mai 
greu. E bine ca publicul românesc să ştie că sîntem hotărîţi să preluăm 
din această tradiţie tot ceea ce corespunde stadiului actual al limbii 
şi vederilor noastre asupra felului în care trebuie să arate Platon în 
româneşte pentru ca gîndul lui şi harul expresiei sale să ajungă pînă 
la noi. De fapt operele complete ale lui Platon au să fie, în româneşte, 
fapta colectivă a tuturor celor, morţi şi vii, bătrîni şi tineri, care timp 
de aproape un veac, vor fi ostenit pe acest tărîm, ,,ai noştri oameni 
ai locului nu numai pedepsiţi întru a noastră limbă, ce şi limba eli- 
ncască avînd ştiinţă ca să o tălmăcească”, cum se spune în prefaţa 
Bibliei din 1688. Desigur, unul sau altul dintre noi şi-ar fi putut asuma 
singur răspunderea traducerii unui Platon întreg. Dar n-ar fi fost 
bine. Pentru n-l traduce pe Platon este nevoie de folosirea tuturor resur¬ 
selor limbii şi de folosirea lor eîl mai bună. Fireşte, pînă la urmă cineva 
alege şi decide, constituind un fel de şcoală, impunînd metode comune, 
o ţinută unitară, un stil. Floriul solitar are foloasele lui, dar e plin de 
riscuri cînd e vorbii de o înaltă răspundere ca aceasta. Pentru că intră 
în joc o anumită obiectivitate a traducerii optime care cere bogăţie. 

discernămînt şi verificare interindividuală. Traducerea lui Platou trebuie 
să fie expresia deplină a unei culturi într-un anume moment al ci. 

Dar nu ajunge să-l traducem pe Platon, ci trebuie neapărat să-l 
înfăţişăm culturii noastre cu toate mijloacele de care dispunem. Aici 
tradiţia noastră este destul de săracă. Opera de prezentare şi de inter¬ 
pretare s-a făcut, cită s-a făcut, mai ales pe marginea traducerilor publi¬ 
cate. Singura scurtă monografie mai veche, Platon. Viaţa , opera, filosof ia, 
a lui Cezar Papacostea, din 1931, este de fapt studiul introductiv la 
volumul de dialoguri publicat în 1930.^în fruntea ediţiei din 1969, 
C. Noica a pus ,«Viaţa lui Platon”, prezentată în 20 de pagini. Noului 
interes pentru Platon îi răspund eseul întins despre Lysis , pe care l-a 
publicat în 1969 Constantin Noica alături de traducerea dialogului şi 
două monografii mai întinse, una a lui Al. Posescu, Platon. Filosof ia 
dialogurilor , din 1971, şi cealaltă, mai semnificativă pentru perspectiva 
interpretării marxiste a lui Platon^la noi, a],lui Ion Banu, Platon heracli- 
ticul... Contribuţie a istoricffdialecticii , din 1972. Tot profesorul Ion 
Banu este autorul temeinicului .studiu' introductiv la volumul I din 
Opere , unde, în plus, există, pentru fiecare dialog, note introductive, 
precum şi note şi comentarii la text. Toate acestea sînt făgăduinţe de 
mai mult şi poate de mai bine. Soarta lui Platon la noi depinde de 
* u crul acesta. 


Petru Creţia 




OPERE 




PRESCURTĂRI 


Pentru că au intrat în uzul internaţional, adoptăm, de la acest volum 
încolo, prescurtările titlurilor de dialoguri platonice din Liddel-Scott- 
Jones, Greek-English Lexicon , ed. 1960: 


Ap. 

Apărarea lui Socrate 

Cri. 

Criton 

Ale. 1 

Alcibiade 

Chrm. 

Charmides 

La. 

Lahes 

Grg. 

Gorgias 

Prt. 

Protagoras 

Hp. Mi. 

Hippias Minor 

Hp. Ma. 

Hippias Maior 

Ly. 

Lysis 

Euthphr. 

Euthyphron 

Mx. 

Menexenos 

Men. 

Menon 

Euthd. 

Euthydemos 

Cra. 

Cratylos 

Smp. 

Banchetul 

Phd. 

Phaidon 

Phdr. 

Phaidros 

H. 

Republica 

Prm. 

Parmenide 

Tht. 

Theaitetos 

Sph. 

Sofistul 

Plt. 

Omul politic 

Ti. 

Timaios 

Crili. 

Critias 

I’lilli. 

Ehilrbos 

r -K- 

Legile 

lip. 

Scrisorile 

D«f. 

Definiţiile 

Epigr. 

Epigrame 

Ale. 2 

Hipparch. 

Thg. 

Clit. 

Min. 

Amat. 

Just. 

Virt. 

Demod. 

Sis. 

Erx. 

Ax. 


Alcibiade 2 

Hipparchos 

Theages 

Clcitophon 

Minos 

Amator es 

De iusto 

De virtute 

Demodocos 

Sisyphos 

Eryxias 

Axiochos 


Alte prescurtări 

Ale. Alcibiade 

Anab. Anabasis 

Apoi. Apologia lui Socrate 

Ar. Aristofan 

Arist. Aristotel 

Artax. Artaxerxes 

Cyr. Viaţa lui Cyrus cel Bătrîn 

Diog. Laert. Diogenes Laertios 

Eth. Nic. Etica Nicomahică 

Hdt. Herodot 

Hsd. Hesiod 

II. Iliada 

Isoc. Isocrate 

Lys. Lysias 

Memorab. Memorabilia Socratis (Amintiri despre Socrate)/ 

Od. Odiseea 

Paus. Pausanias 

Pd. Pindar 

Piu. Plutarh 

Rhet. Rhetorica 

Tem. Temistocle 

Thg. Theogonia 

Tucid. Tucidide 

Xen. Xenofon 

în transcrierea numelor proprii greceşti am hotărît să transliterăm 
forma grecească în toate cazurile în care nu există o formă româ¬ 
nească, statornicită”printr-o lungă şi unanimă tradiţie (Socrate, Parme- 
nide, Homer, Aristofan, Pericle, Alcibiade etc.). Am ezitat la cîteva 
nume, eum ar fi Phaidros, Phaidon, Theaitetos, pentru care formele 
Fedru, Fedon, Teetet puteau să pară oarecum intrate în uz, dar pînă 
la urmă am renunţat la aceste românizări datorate influenţei franceze 
şi încă nu definitiv consacrate. 

Dăm aici lista echivalenţelor, cu indicaţia pronunţării: 9 = ph 
(pronunţat /), 0 = th (pronunţat f), y^ = ch (pronunţat h), x = c (în 
toate poziţiile; x 1 şi xe, transliterate ci, ce se pronunţau fci, ke şi, 
cine doreşte poate să le pronunţe ca atare, dar nu am socotit că este 
de dorit introducerea semnului k: vom scrie Nicias şi se va putea 
citi, după plac, Nicias sau Nikias ), oct = ai, 01 = oi, ou = u şi u = y 
(pronunţat ca u francez sau ca ii german). 

Bibliografia dialogurilor a fost concepută pentru a da cititorului o 
imagine pe cît posibil completă a literaturii platoniciene şi a intere¬ 
sului de cure s-a bucurat şi continuă să se bucure în lume opera lui 
Platou. Cărţile şi articolele menţionate nu au fost folosite de autorii 
notelor decît în măsura posibilului. 




IIUI IA 2 EAATTHN 

HIPPIAS MINOR 



i 



INTERPRETARE LA 
HIPPIAS MINOR 


Platon şi-a luat dreptul de a pleca spre reflexiunea filosofică de oriunde . 
După el nu s-a mai întâmplat aşa. Toate filosofiile au trebuit să-şi pună 
problema începutului, a principiului, a propoziţiei fundamentale sau 
măcar privilegiate. Singură filosofia lui Platon, în gîndirea tradiţională, 
se naşte simplu, din realităţi de gîndire şi de existenţă ale omului. Pe 
lingă ea, orice altă filosofie trecută pare a se ocupa de fantome ale 
gîndului. 

Se poate pleca, de pildă, de la Homer şi deosebirea dintre Ahile şi 
Ulise. Problemele Iui Socrate sînt de găsit la oricine, chiar la Apeman- 
tos, invocat aici fără nici un calificativ, tatăl lui Eudicos interlocutorul. 
Dar trebuia să ai ochiul problemei spre a vedea o întrebare acolo unde 
ceilalţi nu văd decît răspunsuri. Apemantos răspunsese : Iliada e supe¬ 
rioară Odiseei pe cît e Ahile superior lui Ulise. Cînd va fi întrebat, 
llippias va răspunde la fel, ceea ce arăta că era judecata comună. 
Socrate însă vede aici o problemă. De aceea, înainte de-a o pune deschis, 
el stătuse cîtăva vreme pe gînduri. Şi dialogul tocmai asupra acestui 
moment se deschide: „Socrate, tu de ce taci?”, îl întreabă Eudicos. 

Ar putea fi o problemă literară. Aici însă e o problemă filosofică 
şi, la o a doua considerare, este problema filosofică a platonismului 
însuşi. Să-i dăm nume de pe acum: de ce fel este cunoaşterea pe care 
trebuie s-o punem în joc, ştiinţă a conceptului obişnuit sau ştiinţă a 
Ideii? Este ştiinţă a cunoştinţelor doar exacte, sau ştiinţă a valorilor 
adevărate? S-ar putea ca problema lui Platon să ne privească încă. 


De obicei dialogurile lui Platon poartă asupra unei teme limitate: 
curaj, pietate, prietenie; aici poartă asupra unei naturi, anume natura 
omului ştiutor, lu limită natura cunoscătoare a omului. Ulise, luat ca 
exemplu, pare mai bun pentru că este efectiv o natură cunoscătoare. 
El însă nu se va dovedi mai bun pentru că nu este o natură bine 
cunoscătoare. Şi de altfel Ulise e invocat doar spre a deschide problema 

omului ştiutor, iar Ahile, la rîndul său, nu va servi decît ca termen 
provizoriu de raportare; dialogul se va întoarce la ci numai în treacăt, 
căci el nu pune o problemă literară, ci una filosofică. 

Merită totuşi să fie subliniat, pe^plan literar, cît de timpuriu a fost 
înregistrată deosebirea dintre Iliada şi Odiseea. Ai crede că abia timpurile 
moderne, cu distanţa pe care o au faţă de opera homerică şi cu spiri¬ 
tul lor critic, au putut deosebi, nu doar între eroi, ci şi între cele două 
opere. Şi totuşi de la început spiritul critic a deosebit şi preferat. Că 
antichitatea greacă a putut prefera Odiseei Iliada , ne spune ceva astăzi 
încă; dar că a preferat pe Ahile şi mai ales că a făcut din el, sumar 
cum este, eroul exemplar pentru educaţia sufletelor greceşti, nu mai 
poate interesa, şi nici nu pare adevărat pentru Atena, cum n-a fost nici 
pentru Efesul lui Heraclit. în nici un caz pe Socrate nu-1 va reţine 
Ahile, căci nu este o natură de ştiutor. îl reţine o clipă Ulise. 

Despre acesta din urmă Hippias spune, cu vorbele lui Homer chiar, 
de la începutul Odiseei , că este un om cu multe feţe, întors în multe 
părţi, polytropos. Calificativul poate avea atît un sens bun cît şi unul 
rău. La Homer nu pare de fel sâ-1 aibă pe cel rău, ba încă, dacă vezi 
că îndată mai jos, la versul 20 (ca şi 70) apare pentru Ulise calificativul 
antitheoSy deopotrivă unui zeu, iar în cartea X, la versul 1, cel de-a" 1 fi 
polymetis, prea înţelept, prea iscusit, atunci înţelegi că sensul lui poly¬ 
tropos este cel bun. Dar la Hippias sensul este în chip limpede cel rău, 
tot una cu înşelător, mincinos ( pseudes , la 365 b, ceea ce va da chiar 
subtitlul de mai tîrziu al lucrării). Spre deosebire de Ahile, care e omul 
adevărului spus simplu şi direct, Ulise ar fi cel al făţărniciei. 

Socrate nu se grăbeşte să apere pe Ulise, căci îl interesează la acesta 
doar faptul de-a fi o natură de ştiutor. Este chiar bine pentru el ca 
Ulise să fie judecat rău, pentru că tocmai aşa natura lui de ştiutor, 
aparent bună, va pune mai izbitor în lumină problema naturii ştiuto¬ 
rului în genere. 

Să-l lăsăm deci de o parte pe Homer, spune Socrate (365 c—d). 
Acum trebuie să se vadă ce se întîmplă în general cu omul care înşeală. 
Nu-i va fi greu lui Socrate să arate că un asemenea om are o capacitate, 
fie şi de-a înşela; o inteligenţă, fie şi perfidă; un fel de-a şti bine lucrurile, 
fie şi spre a face întocmai răul; o iscusinţă deci (iar aici, la 365 e, terme¬ 
nul grec e sophos , ceea ce dă şi sophia ); şi că omul ce înşeală dispune la 
voie de toate acestea. Dar un asemenea om este, atunci, unul încercat 
(empeiros , 366 c), este adică un expert , şi cu aceasta tema adevărată a 

dialogului se propune dezbaterii. Tema e ştiutorul, nu minciuna cum 
spun alexandrinii ce au subintitulat dialogul. 

Aici Socrate îşi arată dintr-o dată măiestria, dovedindu-se el însuşi 
un expert: cel de-a se înstăpîni asupra conştiinţelor. Pînă acum vorbise 
despre Ulise, despre omul care înşeală, despre ştiutor în genere; acum 
vorbeşte despre Hippias însuşi, interlocutorul său. Nu numai că-1 obligă 
să consimtă la argumente, dar îl leagă la propriu, cu persoana lui, de 
argumentare. Căci dacă vorbim despre ştiutori, atunci Hippias însuşi 
este unul. Ba îndată chiar îi va aminti că se socoteşte expert în toate. 
Acum îi cere să admită că este, de pildă, expert în materie de calcul. 
Şi Hippias îl asigură că este într-adevăr unul. 

Atunci, dacă e expert în calcul, înseamnă că e capabil să calculeze 
mai bine ea alţii. Dar nu şi să înşele mai bine ca alţii? în orice caz mai 
bine ea neştiutorul, cure-ar putea să şi nimerească rezultatul exact, 
\roind lotuşi ho înşele. Deci nu numai că acela ce ştie mai bine poate 
înşela mai bine, dar cel ce poale înşela mai bine ştie mai bine; un acelaşi 
om le are In dispoziţie pe amîndouă, fie că e calculator, geometru, astro¬ 
nom, fie chiar că e expert în toule, pînă şi în meşteşuguri, cum arată 
.Sociale în chip pitoresc că susţine Hippias despre sine. 

O primă parte u cercetării despic natura cunoaşterii s-ar încheia 
aici: sub ruporlul cunoştinţelor pure şi simple, expertul este unul singur; 
sau : orice expert în folosirea lor adevărată este şi în folosirea lor falsă. 
Aşa c sub raportul cunoştinţelor. Dar este la fel şi sub raportul intenţiilor ? 
O natură ştiutoare este o natură umană, în definitiv, adică pune în joc 
nu numai intelectul, ci deopotrivă voinţa şi sentimentul. Nu se pot 
trece cu vederea intenţiile sau finalităţile ei. Hippias o va dovedi îndată. 
Cînd Socrate îi arată că omul ce nu spune decît adevărul este identic 
cu ecl cc spune neadevărul, ca Ulise, atunci el se revoltă; dar cînd Socrate 
precizează cu în fapt Abile spune neadevăruri şi el, că deci e polytropos , 
atunci Hippias exclamă (371 a) că o face fără să vrea — şi mută astfel 
problema nulurii ştiutorului de pe planul inteligenţei şi al cunoştinţelor 
pe cel al voinţei şi intenţiilor. Chiar cînd Socrate revine şi arată că în 
fond Dliso, omul cu feţe inulliple, nu c făcut de Homcr să mintă, pe cînd 
Abile spune cînd una cînd alia şi pare a fi el înşelătorul, Hippias stăruie 
în a susţine că o face involuntar. Dar dacă c aşa, el n-are capacitatea 
de a minţi şi r inferior lui Ulise, cel capabil să mintă şi să înşele voluntar . 

S-a trecut astfel la criteriul voinţei. într-adevăr Platon vedea bine 
cum. Iii, concluzia primei părţi, că omul adevărului poate folosi la fel 

de bin e ŞÎ minciuna, replica era simplă: poate, dar şi vrea ? Ştii adevărul, 
deci ştii şi falsul, foarte bine. Dar le vrei pe amîndouă? Dacă singurul 
criteriu ar fi al inteligenţei ştiutorului, atunci Ulise, aşa cum e prezentat, 
ar fi efectiv mai bun decît Ahile; sau cel care săvîrşeşte conştient răul 
ar fi mai bun decît cel care-1 face fără de voie. Şi totuşi, legile pedepsesc 
mai aspru pe cel ce face conştient răul decît pe cei care-1 săvîrşesc fără 
de voie. Iar tocmai legile sînt cele pe care le invocă sofistul cel irespon¬ 
sabil (372 a), pe cînd Socrate, omul răspunderii civice, este acum cel 
care le dezminte, cu argumentele sale. 

Socrate ar putea fi mai turburat decît celălalt de rezultatul la care 
s-a ajuns — căci îl priveşte direct pe el — dacă n-ar şti că au discutat 
numai jumătate din problemă, anume cit de întinsă trebuie să fie ştiinţa 
unui ştiutor de orice fel. Le rămîne cealaltă parte: cît de întins trebuie 
să fie exerciţiul voinţei ştiutorului ? Este el liber să facă tot ce ştie şi este 
superior făcînd aşa? Sau (dar e contrapartea nerostită de autor) este 
constrîns, tocmai pentru că ştie, să vrea numai ce trebuie? 

Hippias declarase că Ahile minte involuntar, âkon. Acest ăkon în¬ 
seamnă ca participiu, în limba greacă, două lucruri: şi cel ce refuză, ce 
nu consimte, şi cel ce e constrîns să făptuiască fără voie. în limbile mo¬ 
derne „involuntar” cu greu poate însemna „refuzînd să vrei”; totuşi 
„lipsa de voinţă” ar trebui să însemne aceste două lucruri. Sînt situaţii 
pe care trebuie să nu le vrei, faţă de care trebuie să activezi âkon , cu 
refuzul voinţei tale. în orice caz a acţiona hekon , de bună voie, nu este 
peste tot un semn de superioritate. Iar problema care se pune acum 
pentru ştiutor, în partea a doua a discuţiei (de la 373 c înainte), este: 
unde anume a acţiona rău de bună voie este semnul unei superiorităţi, 
şi deci unde nu este? O putem spune de pe acum: este semnul unei superio¬ 
rităţi în folosinţa liberă a mijloacelor; nu este semnul superiorităţii, ci 
al perversiunii, în lumea scopurilor. în particular, nu poate fi semnul 
superiorităţii în urmărirea scopurilor morale, spre a vorbi în limbaj 
modern. 

Argumentarea ce urmează se face pe trepte, pornindu-se de la ce ne 
este imediat, trupul omenesc. Trupul nostru ne este un mijloc, ne poate 
fi chiar un instrument. Dacă-1 folosim pentru alergare, omul alergător 
poate s-o facă şi rău; iar a alerga rău de bună voie este, în exerciţiul 
liber, neangajat, al alergării, un semn de superioritate faţă de cel ce 
aleargă rău fără de voie. La fel se întîmplă cu exerciţiul luptei şi cu toate 
exerciţiile libere ale corpului, chiar şi cu cele naturale, cum ar fi mersul. 

glăsuitul ori văzul; şi la acestea din urmă sînt de socotit mai bune: 
mersul celui ce şchioapătă de bună voie, vocea celui ce cîntă greşit ori 
văzul celui ce zăreşte prost cu voinţă. 

Dar dincolo de trupul nostru, mijloace ne sînt cu precădere instru¬ 
mentele diferite. Iar cu ele va fi la fel: cîrma vasului, arcul, lira, flautul 
pe care le poţi folosi şi rău, sînt mai bune decît celelalte. Ba, în al doilea 
rînd, mijloace pot fi şi unele vieţuitoare pe care le folosim, calul sau 
cîinele. Ele încă sînt mai bune dacă le putem folosi rău de bună voie. 

înainte de-a reveni la om — şi de astă dată la viaţa sufletească, 
nu la cea trupească a omului — să observăm mTlucru destul de curios: 
Socrate nu spune de la început că acela care foloseşte ochiul, lira sau 
cîinele este el mai bun sau mai iscusit cînd le foloseşte şi rău: spune că 
mijloacele sînt bune, că ochiul de exemplu e mai bun cînd poate fi folosit 
şi rău. De ce vorbeşte întîi despre mijloace ca atare? Poate pentru că 
ele n-au intenţii, sînt lipsite'de voinţă; la ele^nu interesează decît buna 
lor întocmire, care le îngăduie o folosinţă variată. Cu omul va trebui 
să fie altfel, chiar dacă Socrate doar o subînţelege. 

Şi acum vine întrebarea deschisă: cum stau lucrurile la om (375 a)? 
Abia nciini intră în joc mînuitorul acelo/mijloace, cu natura lui complexă; 
omul. Despre el era în realitate vorba, cu Ulise şi Abile, anume despre 
omul priceput la ceva, cunoscător, expert. Că şi la acesta poate fi susţinut 
cum că mai priceput, mai ştiutor este cel capabil să acţioneze rău, e 
adevărat: şi arcaşul e mai Imn dacă poate greşi cu bună voie, nu involun¬ 
tar, şi medicul, şi citharistul, ca orice alt cunoscător. Dar la om — vom 
6 pune dincolo de litera textului — nu joacă un rol numai cunoştinţele, 
ci şi intenţiile sau raţiunea sa de a fi ştiutor: dacă arcaşul trebuie să 
nimerească ţinta, faptul^de-a^putea să n-o nimerească intenţionat este 
total nesemnificativ. El e mai bun doar cînd îşi atinge scopul; şi la fel 
cu citharistul ori medicul. Folosinţa mijloacelor, atunci, nu mai este 
liberă la ei, ci e angajată în atingerea scopurilor. 

Despre ce om ni se vorbise pînă acum? Despre un om redus la simpla 
capacitate de a face bine, respectiv prost, lucrurile. Dar acesta nu e 
un om complet. E o iscusinţă goală, un bun tehnician, un expert. Poate 
fi şi un sclav; căci un asemenea arcaş bun, medic bun ori citharist bun 
nu e neapărat un om liber, unul care, dincolo de mijloace, să aibă şi 
scopuri proprii. Sclavu\ nu are voinţă proprie, deci scopuri proprii. Şi 
iată totuşi pe Socrate invocînd, la capitolul omului, tocmai exemplul 
sclavilor: „nu nc-am dori oare sclavi înzestraţi sufleteşte astfel îneît 

mai degrabă să greşească de bună voie decît fără de voie?”* (375 c). 
Fireşte, orice grec liber şi-ar fi dorit sclavi iscusiţi. Dar Hippias ar fi 
trebuit să înţeleagă, tocmai din faptul că i se dădeau drept exemplu 
sclavii, că nu e vorba de oameni adevăraţi, oameni deplini. 

Cum stau lucrurile la om? se întrebase Socrate, în legătură cu superiori¬ 
tatea celui ce greşeşte voluntar, faţă de cel ce o face doar involuntar. 
Tipurile de oameni invocaţi pînă acum nu dădeau măsura omului. Cu 
ei părea să fie adevărat, ca la trup sau instrumente, că sufletul omului e 
„mai bun” dacă poate greşi voluntar. Numai că, nu e încă vorba 
cu -adevărat de suflet , cu exemplele de pînă acum. Dacă Socrate spune 
„sufletul arcaşului” (376 c), al medicului şi al celorlalţi, la fel cum spune 
„suflete ale sclavilor”, este poate spre a trezi reacţia unui Hippias, ori 
a ascultătorului, cînd va vorbi îndată apoi despre „sufletul nostru”. 
Sînt trei suflete, sau mai degrabă trei cugete invocate aici, dar ultimul 
singur („al nostru”) este suflet deplin de om, pentru că — aşa cum o va 
ilustra Socrate — are în el valorile, scopurile, justiţia. „Sufletul* 
arcaşului nu e decît o latură a vieţii sufleteşti, iscusinţa, capacitatea 
de-a face ceva, iar despre sclav unii antici spuneau că nici nu are sufle 
propriu. Atunci cum să se treacă asupra celui de al treilea suflet, singuru 
deplin, cele dovedite cu privire la primele două? Dar, provocator, Socrate 
trece asupră-i dovada făcută, spunînd: aşadar sufletul care săvîrşeşte 
răul în chip voluntar este mai bun! 

Toată doctrina socratică sau platoniciană — fiindcă aici ele nu se 
pot deosebi — afirmau, ca în Protagoras (345 b —e), ori în Menon 
(78 b), în Gorgias (466 d), că nimeni nu săvîrşeşte răul în chip inten¬ 
ţionat. Este adevărat, tot Platon o spune, aici în dialog, sau în Phaidon 
(262 a) şi în Republica (334 a), că înşelătorul ştie mai mult decît cel 
ce, cunoscînd doar adevărul, înşeală fără de voie. Dar consecinţa pe care 
o trage platonismul de aici este teza că tocmai cel ce ştie (cu ştiinţa 
adevărată) răul nu-1 mai poate săvîrşi. Atunci cum poate Platon sugera 
de astă dată contrariul? 

Răspunsul multor comentatori a fost: dialogul nu e platonician, e 
apocrif. Paul Friedlănder declară că, fără menţionarea dialogului în 
cartea Delta, la 29, 1025 a a Metafizicii lui Aristotel, puţini critici l-ar 
luat în considerare (v. Platon , voi. II, ed. III, Berlin, 1964, p. 134) 


* Citatele folosite în Interpretările noastre la dialogurile din acest 
volum diferă uneori de textul nou tradus. Am menţinut, pentru nevoile 
interpretării, textul tradus de noi înşine. (C.N.). 

Cari Ritter nu credea că dialogul era sortit să fie publicat ( Platon , voi. I, 
Miinchen, 1950, p. 308). — Dar se poate spune dimpotrivă: tocmai de 
aceea dialogul e platonician deoarece aparent contrazice tezele plato¬ 
nismului. Un imitator ce ar fi vroit să dea o lucrare de a sa drept a lui 
Platon nu i-ar fi contrazis ideile. Acesta din urmă, în schimb, aproape 
întotdeauna şi-a pus ori expus gîndurile sub tensiunea contradicţiei. 
Cum să nu fie platoniciană dezbaterea la care s-a ajuns? Dar e platonismul 
însuşi, în ultimele replici ale dialogului. 

Căci acum, cu protestul lui Hippias împotriva tezei că omul ce săvîr- 
seşte intenţionat injustiţia ar fi mai bun, s-a ajuns la o temă-cheie în 
platonism. S-a trecut de la valorile-mijloc, am'spune în termeni moderni, 
la valorile-scop. Natura umană este, fireşte, şi una de fiinţă ştiutoare. 
Dar nu e numai atît. Atunci cînd e întreagă în joc, ea învăluie aptitu¬ 
dinile şi cunoştinţele în finalităţi umane. Argumentarea lui Socrate îşi 
dezvăluie mugură parţialitatea, în cazul final al justiţiei. Socrate spune 
(375 d): dacă justiţia c o capacitate (dynamis) sau o cunoaştere 
(rpistumc) sau amludouă la im loc, ca se dovedeşte mai bună în măsura 
în caro cnpncitulou şi cunoaşterea sînt mai întinse, deci acoperă şi răul. 
Dar rine va admite cu justiţia e doar o capacitate şi o formă de cunoaş¬ 
tere? Cum să spui că omul drept este un simplu ştiutor între alţi ştiutori? 
Justiţia c dintru început solidară cu celelalte virtuţi ale sufletului (cu 
sophia , cu dreapta măsură şi curajul, va spune Platon mai tîrziu), iar a 
şti ceva asupra ei înseamnă a şti şi care sînt mobilurile umane. 

Totul c deci: ce ştiinţă pui în joc, în orice domeniu de cunoaştere 
şi cu atît mai mult în domeniul uman. Platonismul întreg, şi cu el doc¬ 
trina lui Socrate, ar reprezenta o mare platitudine dacă s-ar reduce la 
a spune: trebuie să ştim ,,exact” despre ce vorbim. Socrate şi Platon 
n-ar fi fascinat cultura veacurilor dacă ar fi adus simpla exigenţă de 
exactitate în discursurile noastre. Dincolo de cunoştinţele exacte ne 
mai trebuie o ştiinţă: e ştiinţa Ideilor. Ce anume este Ideea, Platon n-o 
spune încă, sau poate n-o ştie încă, în acest dialog^de tinereţe. Dar cînd 
îl încheia făcînd pe Socrate să respingă aceea ce el singur dovedise potri¬ 
vit unei ştiinţe, a celei de cunoştinţe exacte, îţi e limpede că deschidea 
către o a doua. 

Dialogul nu se încheie artisticeşte, căci nu revine la Ulise. Cum totuşi 
să nu te întorci la el, ca la ştiutorul de un fel al lucrurilor? E puţin 
probabil că antichitntea îl judeca atît de negativ cum apare în versiunea 
lui Hippias. Şi totuşi el are ceva care te nemulţumeşte în făptura sa: 

nu negativul, ci lipsa pozitivului. E dincolo de bine şi de rău. E ştiutorul, 
expertul, tehnicianul, adică natura indiferent cunoscătoare. Dacă nu e 
eroul de dincolo de bine şi de rău al lui Nietzsche, anticipează totuşi 
ceva din omul tuturor tchnicităţilor, al zilelor noastre. Despre un ase¬ 
menea arcaş ce nu mai ştie ce trebuie să ţintească a vorbit dialogul lui 
Platon. 






HIPPIAS MINOR 

[sau Despre minciună , dialog anatreptic] 




EUDICOS SOCRATE HIPPIAS 

EUDICOS 1 Dar tu, Socrate, de ce taci, după ce Hippias 2 363 a 
ne-a făcut o atît de lungă dovadă a priceperii sale? De ce 
nu lauzi şi tu, împreună cu noi, o parte sau alta din vor¬ 
birea lui sau, dacă-i găseşti vreo greşeală, de ce nu iei 
cuvîntul împotrivă? Şi asta cu atît mai mult cu cît iată-ne 
rămaşi între noi, oameni care pretindem pe drept cuvînt 
că ne îndeletnicim stăruitor cu filosofia 3 . 

SOCRATE Mărturisesc bucuros, Eudicos, că l-aş întreba 
pe Hippias cîte ceva în legătură cu cele spuse de el adineaori. 

L-am auzit pe Apcmantos, părintele tău, spunînd că 1 J 
Iliada lui llomcr c un poem mai bun decît Odiseea, în 
aceeaşi măsură în care Ahile îi e superior lui Odiseu 4 . El 
susţinea că, dintre cele două poeme, acesta din urmă a 
fost închinat lui Odiseu, celălalt lui Ahile. Ei bine, în pri¬ 
vinţa aceasta mi-ar plăcea să-mi spună Hippias cîte ceva, 
dacă n-are nimic împotrivă: ce crede despre cei doi bărbaţi, 
pe care dintre ei îl pune el mai presus ; doar în prelegerea c 
lui ne-a spus atîtea alte lucruri de tot felul, despre o 
seamă de poeţi printre care Homer 5 . 

EUDICOS Nu încape nici o îndoială că Hippias va fi 
bucuros să răspundă întrebărilor tale. Nu-i aşa, Hippias, 
că îi vei da răspuns lui Socrate dacă te va întreba ceva? 

Ce zici? 

HIPPIAS N-ar fi ciudat, Eudicos, dacă tocmai eu aş 
căuta să fug de întrebările lui Socrate? Ştii bine că atunci 
cînd se ţin jocurile panhelenice de la Olimpia 6 plec de 
acasă, din Elis, şi, ducîndu-mă la sanctuarul de acolo, <1 
mă pun la dispoziţia oricui ar vrea să stea de vorbă cu 
mine despre unul dintre subiectele pe care le am pregătite 
dinainte. Sau sînt gata de asemenea să răspund oricui, 
indiferent ce ar vrea să mă întrebe. 

3C4 a SOCRATE Fericit eşti, Hippias, dacă de fiecare Olim¬ 
piadă soseşti la sfîntul lăcaş cu sufletul atît de plin de 
încredere în ştiinţa ta. M-aş mira ca vreunul dintre luptă¬ 
tori să sosească pentru întrecerile de acolo tot atît de ne¬ 
înfricat şi de încrezător în puterile lui cum spui tu că eşti 
în mintea ta 7 . 

HIPPIAS Nimic mai firesc Socrate, căci de cînd am început 
să iau parte la întrecerile olimpice n-am întîlnit încă pe 
nimeni care să mă întreacă în ceea ce ştiu 8 , 
b SOCRATE Din cîte spui, frumoasă e, şi pentru cetatea 
Elidei şi pentru părinţii tăi, faima priceperii tale! Acuma 
însă 9 ce ai să ne spui despre Ahile şi Odiseu? Care dintre 
ei ţi se pare mai presus de celălalt, şi în ce privinţă? Adi¬ 
neaori, cînd era atîta lume înăuntru şi tu îţi ţineai discursul, 
nu te-am prea putut urmări, şi m-am sfiit să-ţi pun între¬ 
bări atît din pricina mulţimii dinăuntru, cît şi de teamă 
c să nu-ţi stînjenesc demonstraţia. Acum însă, fiindcă sîn- 
tem mai puţini, iar Eudicos mă îndeamnă să te iscodesc, 
arată-ne desluşit ce anume spuneai despre cei doi bărbaţi. 
Prin ce-i deosebeai? 

HIPPIAS Bine, Socrate. N-am nimic împotrivă să-ţi 
spun şi mai limpede decît adineaori părerea mea despre 
oi sau despre oricare alţii. Afirm că Homer l-a zugrăvit 
pe Ahile drept cel mai viteaz dintre bărbaţii care au venit 
la Troia, pe Nestor cel mai înţelept, iar pe Odiseu cel mai 
versatil 10 . 

SOCRATE Minunat, Hippias! Numai că ai vrea să fii 
atît de bun să nu rîzi de mine dacă mă vezi înţelegînd greu 
d spusele tale şi tot punîndu-ţi la întrebări? încearcă, rogu-te, 
să-mi răspunzi cu blîndeţe şi răbdare. 

HIPPIAS Frumos mi-ar sta, Socrate, dacă tocmai cu, 
care îi învăţ pe alţii lucrul acesta şi socot că este drept să 
primesc în schimb bani, n-aş răspunde întrebărilor tale 
cu răbdare şi blîndeţe. 

SOCRATE Ce vorbe frumoase rosteşti! Ascultă deci: cînd 
spuneai că Homer l-a zugrăvit pe Ahile drept cel mai viteaz 
e şi pe Nestor drept cel mai înţelept, am înţeles ce vrei să 
spui. Dar cînd ai zis că poetul l-a zugrăvit pe Odiseu drept 
cel mai versatil, zău că n-am mai înţeles. Spune-mi dar. 

poate mă lămuresc mai bine: pe Ahile, Homer îl înfăţişează 
ca pe un om versatil ? 11 

HIPPIAS Cîtuşi de puţin Socrate, ba, dimpotrivă, ca pe 
un om dintr-o bucată şi cît se poate de sincer 12 . Dovadă 
că în scena Rugăminţilor 13 , cînd îi pune pe cei doi să vor¬ 
bească unul cu altul, Ahile îi spune lui Odiseu: 

„Îndemînatice Laertiene Ulise, răsad al lui Zeus, 365 a 

Trebuie de la-nceput să vă spun fără-nconjur, pe faţă, 

Tot ce în sine-mi socot şi cum între noi o să fie, 

Doar ca să nu-mi staţi pe cap şi asurzindu-mă cu 

miorcăitul. 

Ca şi de-a iadului poartă lehamite mi-e de bărbatul, 

Carele una vorbeşte şi tăinuie-n sufletu-i alta ; b 

De-ast-apriat vă voi spune ce-mi pare că-i mult mai 

cu cale ” 14 . 

în aceste versuri poetul dă la iveală firea fiecăruia: 

Ahile este sincer şi dintr-o bucată, iar Odiseu versatil 
şi mincinos 16 . într-adevăr, versurile de mai sus el le pune 
în gura lui Abile, care îi vorbeşte astfel lui Odiseu. 

SOCRATE în sfîrşit, acuma cred că înţeleg, Hippias, ce 
anume vrei să spui. S-ar părea că pe omul versatil tu îl 
numeşti mincinos. 

HIPPIAS întocmai, Socrate: şi chiar aşa îl înfăţişează c 
Ilomer pe Odiseu în multe locuri şi din Iliada şi din Odiseea. 

SOCRATE De unde se vede că, pentru Homer, iubitorul 
de adevăr şi mincinosul sînt departe de a fi unul şi acelaşi. 

HIPPIAS Cum altfel, Socrate? 

SOCRATE Iar tu eşti de aceeaşi părere, Hippias? 

HIPPIAS întru totul. Ar fi şi ciudat să nu fiu. 

SOCRATE Dacă-i aşa, atunci hai să-l lăsăm deoparte 
pe Homer, dat fiind că e cu neputinţă să-l mai întrebăm d 
care îi era gîndul compunînd aceste versuri 16 . Tu însă, de 
vreme ce văd că îmbrăţişezi această cauză şi îţi însuşeşti 
gîndul pe care îl pui pe seama lui Homer, răspunde în 
numele lui Homer şi într-al tău deopotrivă. 

HIPPIAS Fie. Te rog să mă întrebi, pe scurt, tot ce 
doreşti. 



PLATON 


SOCRATE Spune-mi atunci ce înţelegi tu prin mincinoşi : 
oameni care nu sînt în stare de o anumită acţiune, ca bol¬ 
navii de pildă, sau, dimpotrivă, capabili de o acţiune 
anume? 

HIPPIAS Ba capabili, negreşit, de tot felul de lucruri 
şi îndeosebi de a-i înşela pe alţii, 
e SOCRATE Din cîte spui ar urma că aceşti oameni 
sînt capabili de anumite acţiuni şi totodată versatili. 
Aşa e? 

HIPPIAS Da. 

SOCRATE Dar sînt ei oare versatili şi înşelători datorită 
prostiei şi neroziei sau datorită vicleniei şi isteţimii? 

HIPPIAS Nici vorbă că datorită vicleniei şi isteţimii. 

SOCRATE Sînt deci, pe cît se pare, oameni inteligenţi. 

HIPPIAS Şi încă cum, o, Zeus! 

SOCRATE Inteligenţi fiind, sînt conştienţi sau nu de 
ceea ce fac? 

HIPPIAS Sînt foarte conştienţi. Şi tocmai de aceea sînt 
nişte răufăcători. 

SOCRATE Ştiind ceea ce ştiu sînt oare ignoranţi sau 
pricepuţi? 

366 a HIPPIAS Pricepuţi de bună seamă, cel puţin în a-i înşela 
pe alţii. 

SOCRATE Stai puţin! Să recapitulăm ce-ai spus: susţii 
că cei mincinoşi sînt capabili, inteligenţi, conştienţi şi pri¬ 
cepuţi la treaba lor de mincinoşi? 

HIPPIAS Asta susţin. 

SOCRATE Şi afirmi de asemenea că oamenii sinceri şi 
cei mincinoşi alcătuiesc două categorii distincte şi întru 
totul opuse. 

HIPPIAS Afirm într-adevăr. 

SOCRATE Bine. Aşadar, după părerea ta, cei mincinoşi 
se numără printre oamenii capabili şi pricepuţi. 

HIPPIAS întocmai. 

b SOCRATE Iar cînd spui că cei mincinoşi sînt capabili şi 
pricepuţi, ce crezi: că, dacă vor să mintă într-o anume 
privinţă, stă în puterea lor s-o facă sau nu stă în puterea 
lor? 

HIPPIAS Stă fără doar şi poate în puterea lor. 

SOCRATE Pe scurt, cei mincinoşi sînt cei care au atît 
priceperea cit şi capacitatea de a minţi. 

HIPPIAS Da. 

SOCRATE Atunci, un om incapabil să mintă şi ignorant 
n-ar putea fi un mincinos. 

HIPPIAS Aşa este. 

SOCRATE Putem spune deci că este capabil de un lucru 
orice om care face ceea ce vrea atunci cînd vrea. Nu mă 
gîndesc la împiedecările datorate unei boli sau altor pricini c 
asemănătoare, ci la situaţia unui om ca tine de pildă, 
care eşti capabil să scrii numele meu oricînd vrei. Oare 
nu pe cel care este într-o astfel de situaţie îl numeşti tu 
capabil? 

HIPPIAS Ba da. 

SOCRATE Spune-mi Hippias, nu eşti tu oare un om în¬ 
cercat în calcule şi în ştiinţa calculului? 17 

HIPPIAS Mai inult decît oricine, Socrate. 

SOCRATE Atunci, dacă te-ar întreba cineva cît fac de 
trei ori şapte sute, n-ai fi tu în măsură, dacă-ai vrea, să d 
dai mai repede ca oricine răspunsul corect? 

HIPPIAS Desigur. 

SOCRATE Şi aceasta oare nu fiindcă eşti, în domeniul 
acesta, cel mai capabil şi mai priceput? 

HIPPIAS Ba da. 

SOCRATE Dar oare eşti numai cel mai priceput şi cel 
mai capabil sau eşti deopotrivă şi cel mai bun 18 în această 
ştiinţă a calculului, în care eşti cel mai capabil şi mai 
priceput? 

HIPPIAS Şi cel mai bun, desigur. 

SOCRATE Şi» nu-i aşa, tu ai fi cel mai în măsură să spui 
adevărul în privinţa lor? 

HIPPIAS Aşa cred. 

SOCRATE Dar să spui în privinţa lor lucruri neadevărate? e 
Hai, răspunde-mi deschis şi frumos cum ai făcut şi pînă 
acum. Dacă cineva te-ar întreba cît fac de trei ori şapte 
sute, n-ai putea tu, mai bine ca oricine, dacă asta ţi-ar fi 
voia, să-i spui un neadevăr şi să stărui neclintit în el? Sau 
poate ar fi în stare să mintă mai bine decît o faci tu cînd 
vrei, unul nepriceput într-ale calculului? Nu cumva acestuia, 367 a 

vrînd să spună un neadevăr, i s-ar întîmpla să spună nu o 
dată, din nepricepere, adevărul nedorit de el, pe cînd tu, 
priceput cum eşti, ai putea, dacă ai vrea, să spui neade¬ 
vărul, stăruind mereu în el? 

HIPPIAS Da, ai dreptate, aşa este. 

SOCRATE Spune-mi acuma: un mincinos poate minţi 
în legătură cu orice altceva numai în legătură cu calculele 
şi cu numerele nu? 

HIPPIAS Ba, pe Zeus, şi în legătură cu numerele, 
b SOCRATE Să admitem deci şi acest lucru: că poate- 
exista un om care minte cînd e vorba de calcule şi de 
numere. 

HIPPIAS Da. 

SOCRATE Cine ar putea fi el? Pentru ca să fie mincinos, 
nu trebuie oare, cum ai recunoscut adineaori, să fie capabil 
să mintă? Căci ai spus, dacă îţi mai aminteşti, că niciodată 
nu poate fi mincinos un om incapabil să mintă. 

HIPPIAS Mi-amintesc, aşa am spus. 

SOCRATE Şi n-a reieşit că tu eşti cel mai capabil să 
minţi cînd e vorba de calcule? 

HIPPIAS Da, a reieşit şi acest lucru. 

SOCRATE Şi în acelaşi timp nu eşti tu şi cel mai capabil 
c să spui adevărul cînd e vorba de calcule? 

HIPPIAS Desigur. 

SOCRATE Aşadar acelaşi om este capabil şi să mint ă 
şi să spună adevărul cînd e vorba de calcule; iar omuL 
acesta nu-i altul decît cel care se pricepe să calculeze, 
socotitorul însuşi. 

HIPPIAS Da. 

SOCRATE Atunci Hippias, cînd e vorba de numere, cine 
altul e mincinosul dacă nu omul care se pricepe cel mai 
bine la socotit? Căci capabil este, iar tot el este şi cel care 
spune adevărul. 

HIPPIAS Aşa se pare. 

SOCRATE Iată deci că cel care în cazul acesta minte şi 
cel care spune adevărul pot fi una şi aceeaşi persoană. Iar 
cel care spune adevărul nu e cu nimic mai bun decît cel- 
d mincinos. Căci e vorba de unul şi acelaşi şi nu de opuşi, 
cum credeai adineauri. 

HIPPIAS Din cele ce spui, aşa s-ar părea. 

SOCRATE Vrei să mai luăm un exemplu? 

HIPPIAS Să luăm dacă vrei. 

SOCRATE Nu-i aşa că eşti priceput şi în geometrie? 

HIPPIAS Fireşte. 

SOCRATE Ei bine, în geometrie nu se întîmplă la fel? 

Nu un acelaşi om, geometrul adică, este cel mai capabil 
să mintă şi să spună adevărul cînd este vorba de figuri 
geometrice? 

HIPPIAS Ba da. 

SOCRATE Şi nu el este omul care se pricepe cel mai bine 
în acest domeniu? 

HIPPIAS Ba el. e 

SOCRATE Prin urmare, tocmai geometrul bun şi iscusit 
este ccl mai capabil să le facă pe amîndouă. Şi dacă există 
vreun om capabil să mintă cînd e vorba de figurile geo¬ 
metrice, acesta nu-i altul dccît geometrul cel bun; doar 
el poate una ca asia. Pe cînd geometrul nepriceput este 
incapabil să mintă. Şi am stabilit deja că n-are cum fi 
mincinos un om incapabil să mintă. 

HIPPIAS Aşa e. 

SOCRATE Hai să luăm şi un al treilea exemplu, pe cel 
al astronomului. Ştiinţa acestuia eşti încredinţat că o 
cunoşti şi mai bine decît pe cele dinainte, nu-i aşa Hippias? 368 a 

HIPPIAS Da. 

SOCRATE Or, în astronomie lucrurile nu stau la fel? 

HIPPIAS Probabil, Socrate. 

SOCRATE Căci şi în astronomie, mincinosul nu va fi 
altul decît astronomul cel bun, de vreme ce tocmai el este 
cel capabil să mintă. Mincinosul nu poate fi cel incapabil, 
dat fiind că el este ignorant. 

HIPPIAS Aşa se pare. 

SOCRATE Deci şi în astronomie este unul şi acelaşi cel 
care spune adevărul şi cel care minte? 19 

HIPPIAS Aşa s-ar zice. 

SOCRATE Atunci, Hippias, ia orice ştiinţă îţi trece prin 
minte şi vezi dacă lucrurile nu stau tot aşa. Se ştie că b 
nu este om mai iscusit decît tine intr-o sumedenie de 
meşteşuguri şi eu însumi tc-am auzit lăudîndu-te în agora 

lîngă mesele zarafilor şi înşiruindu-ţi nenumăratele iscusinţe 
demne de invidiat. Spuneai că ai venit odată la Olimpia 
purtînd numai lucruri făcute de mina ta. Mai întîi inelul 
— cu el ai început — spuneai că e făcut chiar de tine ca 
c unul care ştie să cizeleze inele. Tot aşa şi pecetea. La fel 
strigilul şi sticluţa cu ulei 20 . Spuneai apoi că tu însuţi ai 
fost cizmarul sandalelor tale şi că tot singur ţi-ai ţesut 
himationul şi hitonul. însă ceea ce i-a uimit mai cu seamă 
pe toţi, ca dovadă a unei neîntrecute măiestrii, a fost 
faptul că pînă şi cingătoarea hitonului tău, asemenea celor 
mai de preţ din Persia, tot tu o împletiseşi. Dar mai spu¬ 
neai că ai venit acolo cu poezii, epopei, tragedii, ditirambi 
d şi multe şi felurite cuvîntări în proză. Afirmai că şi ştiin¬ 
ţele despre care am vorbit adineaori le cunoşti mai bine 
de cit oricine; la fel şi ritmul, armonia şi multe altele pe 
lîngă acestea, dacă îmi aduc bine aminte 21 . Era să uit însă 
tocmai mnemotehnica, ştiinţa în care te socoteşti neîntre¬ 
cut 22 . Poate am mai uitat şi altele, dar iată ce vreau să 
e spun: Cercetînd şi ştiinţele pe care le cunoşti tu — şi 
sînt destule — şi pe cele cunoscute de alţii, spune-mi 
dacă, din cîte am stabilit împreună, mai găseşti vreuna 
în care cel ce spune adevărul să fie altul decît cel care 
369 a minte. Nu sînt ei una şi aceeaşi persoană? Ia orice formă 
a priceperii sau a dibăciei, caută unde vei vrea; nicăieri 
nu vei găsi vreo deosebire. Căci ea nu există, prietene. Iar 
dacă există, spune-o! 

IIIPPIAS Nu găsesc deocamdată vreuna, Socrate. 

SOCRATE Şi nici nu cred că vei găsi. Iar dacă ce spun 
eu e adevărat, aminteşte-ţi ce a reieşit din discuţia noastră, 
Hippias. 

HIPPIAS Nu prea înţeleg, Socrate, ce vrei să spui. 

SOCRATE Pesemne pentru că în momentul acesta nu 
te foloseşti de mnemotehnică, spunîndu-ţi de bună seamă 
că aici nu are ce căuta. Hai atunci să-ţi amintesc eu. Ai 
b spus despre Ahile că este sincer şi despre Odiseu că e min¬ 
cinos şi şiret. 

HIPPIAS Da. 

SOCRATE Or acum îţi dai seama că fiecare ne apare şi 
mincinos şi sincer, astfel încît dacă Odiseu era mincinos. 

el devine şi sincer, iar Ahile, dacă era sincer, devine şi 
mincinos : în loc să fie diferiţi şi opuşi, cei doi se aseamănă. 

HIPPIAS Mereu ticluieşti astfel de argumente, Socrate. 
Alegînd partea cea mai spinoasă dintr-o argumentaţie, o 
cercetezi în detaliu în loc să priveşti în ansamblu subiectul c 
pus în discuţie 23 . îţi voi demonstra chiar acum dacă vrei, 
cu o grămadă de dovezi, că Homer l-a înfăţişat pe Ahile 
mai bun decît pe Odiseu şi incapabil să mintă, iar pe Odiseu 
viclean, minţind la tot pasul şi inferior lui Ahile. Fă bine 
şi opune-mi argument la argument, arătînd că Odiseu este 
mai bun, rămînînd să hotărască cei de faţă care din noi 
a vorbit mai bine. 

SOCRATE Nu tăgăduiesc, Hippias, că eşti mai învăţat d 
decît mine; am însă obiceiul să fiu atent la tot ce se spune, 
mai cu seamă cînd cel ce vorbeşte îmi pare priceput. Şi, 
pentru că vreau să mă aleg cu ceva din spusele lui, îi pun 
întrebări, cercetez şi compar totul ca să pot înţelege. Dacă 
vorbitorul îmi pare însă un om de rînd, nici nu-i pun între¬ 
bări, nici nu mă interesează ce spune. După purtarea mea 
îţi poţi da seama pe cine socotesc eu înţelept. Mă vei vedea 
atunci revenind asupra celor spuse de el şi punînd între¬ 
bări cu gîndul că o să învăţ şi eu ceva. Uite, chiar acum, e 
în timp ce vorbeai, mă gîndeam la versurile pe care le-ai 
citat adineaori vrînd să arăţi că Ahile îi vorbeşte lui Odiseu 
ca unui şarlatan; nu ţi se pare însă ciudat, dacă cele spuse 
de tine sînt adevărate, că Odiseu cel şiret nu apare nicăieri 
minţind, în timp ce Ahile, potrivit gîndului tău, este ver- 370 a 
satil, căci minte? 

Iată-1 începînd prin a spune ce aminteai adineaori: 

şi ile-n iadului poartă lehamite mi-e de bărbatul, 

( '.tirole una vorbeşte şi lăinuie-n sufletu-i alta ,,M . 

I *ii { i ii mai tîrzia adaugă însă că nu se va lăsa convins nici b 
dc Odiseu, nici de Agameumon şi că nici în ruptul capului 
nu unii i'ăniîue la Truiu, ci: 

„Mii ne lui. ’/.e.ns şi zeilor jertfo voi da tuturora 
Şi voi da drumul /»<• mare-neărcatelor mele corăbii, 
însuţi redea-vei alunei, de vrei şi de-ţi pasă de asta. 

® Cum dimineaţa de tot ale mele corăbii-şi-nvoaltă 

Pînzele pe Helespont, în grabă vîslite de oameni. 

Dacă prielnic la drum ne-o fi zeul puternic pe mare. 

Noi în trei zile vom fi în mănoasa-ne ţară, în Ftia ” 25 . 

Dar iată-1 şi mai înainte, cînd îi spune vorbe grele lui 
Agamemnon: 

„Plec dar în Ftia, căci mai de folos îmi e-ntorsul acasă 

Pe legănate corăbii. Nu cred că, lovindu-mă-n cinste, 
d Lesne tu singur aci grămădi-vei cîştiguri şi avere ” 26 . 

Şi deşi vorbise astfel, o dată în faţa întregii armate, 
apoi faţă de prietenii lui, nu-1 vedem cîtuşi de puţin făcînd 
pregătiri sau punînd corăbiile pe mare cu gîndul întoar¬ 
cerii acasă; ci iată-1 nesinchisindu-se, de la înălţimea sa, 
de adevăr. Eu, nedumerit fiind, de la început te-am între- 
e bat Hippias, pe care dintre aceştia doi poetul l-a înfăţişat 
mai demn de preţuit; mie mi se pare că sînt deopotrivă 
şi că e greu să spui care dintre ei se pricepe mai bine să 
mintă sau să spună adevărul; la fel şi în alte privinţe. 

HIPPIAS Asta fiindcă nu judeci cum trebuie, Socrate. 
Dacă Ahile minte, nu o face cu voia lui; dimpotrivă, pri¬ 
mejduirea taberei îl sileşte să rămînă pentru a da ajutor. 
Odiseu în schimb minte cu bună ştiinţă şi premeditat. 

SOCRATE încerci să mă înşeli, dragă Hippias, şi îl imiţi 
în privinţa asta pe Odiseu. 

371 a HIPPIAS Ba deloc Socrate. Ce vrei să spui? încotro baţi? 

SOCRATE Păi te văd afirmînd sus şi tare că Ahile nu 
minte intenţionat, Ahile pe care Homer l-a înfăţişat nu 
numai ca pe un om care spune cînd una cînd alta, ci ca 
pe un mare panglicar: se crede în aşa măsură mai presus 
de Odiseu în a-i spune minciuni fără ca acela să bage de 
seamă, îneît se încumetă să se contrazică de faţă cu el şi 
chiar izbuteşte să-l amăgească. Oricum, nimic din ce-i 
spune lui Ahile nu vădeşte că Odiseu l-ar fi prins cu min¬ 
ciuna. 

b HIPPIAS La ce te gîndeşti cînd spui asta Socrate? 

SOCRATE La ce? O clipă numai după ce îi spune' lui 
Odiseu că la revărsatul zorilor va pleca cu corăbiile pe 

mare, lui Aias îi spune că nu mai pleacă şi îi vorbeşte- 
cu totul altfel. 

HIPPIAS Unde? 

SOCRATE în versurile în care se spune: 

„Eu la bătaia cea crîncenă nu am de gînd să iau parte 

Pînă ce Hector, cosind pe ahei şi arzîndu-le flota, c 

Nu va ajunge pe aici la vasele noastre, la corturi. 

Dar la corabia mea şi la cortul meu aprigul Hector, 

Cit de năvalnic o fi, pe loc o să stea din bătaie"' 2 ' 1 . 

Crezi tu, Hippias, că Ahile, fiu al lui Thetis şi crescut <1 
dc preaînţeleptul Chiron 28 , era atît de uituc îneît după 
re cu puţin înainte îşi arăta, în cele mai aprige cuvinte, 
dispreţul faţă dc cei care zic cînd una cînd alta, imediat 
după ucccu să-i spună lui Odiseu că va pleca şi lui Aias 
că va rămînc? Nu crezi că o face anume, gîndindu-se că 
Odiseu cslc mai naiv şi că îl poale întrece în viclenie? 

HIPPIAS Nu cred, Socratc; între timp el şi-a schimbat, 
cu bună credinţă, părerea şi tocmai de aceea îi spune lui e 
Aias una şi lui Odiseu alta. Odiseu în schimb, şi cînd spune 
adevărul şi cînd minte, o face anume. 

SOCRATE Atunci s-ar părea că Odiseu e mai bun decît Ahile. 

HIPPIAS Ba deloc, Socrate. 

SOCRATE De ce? N-am stabilit adineaori că cei care 
mint în mod voit sînt mai buni decît cei care mint fără 
voia lor? 

HIPPIAS Cum ar putea, Socrate, să fie mai buni cei care 
comit nedreptăţi şi fac rău dinadins decît cei care o fac 372 a 
fără voia lor? 29 Eu cred că-i putem ierta mai uşor pe cei 
care săvîrşesc nedreptăţi, mint sau fac vreun alt lucru rău 
fără să ştie. Nu sînt oare şi legile mult mai aspre faţă dc 
cci care fac rele şi înşeală în mod voit, decît faţă de ceilalţi? 

SOCRATE Vezi Hippias? Nu sînt eu îndreptăţit cînd 
stărui să pun întrebări celor înţelepţi? Şi tare îmi e teamă b 
că pe lingă atîtca cusururi, aceasta este singura mea cali¬ 
tate. Altminteri natura lucrurilor îmi scapă şi nu pot să-mi 
dau seama dc ele. Căci iată, cînd se întîmplă să stau de 
vorbă cu unul dintre voi — şi care grec n-ar recunoaşte 
că sînteţi vestiţi pentru ştiinţa voastră? — se arată că nu ştiu 

nimic. Doar vezi bine că nu cădem deloc la învoială, ca să 
e zic aşa. Şi ce vrei dovadă mai bună de neştiinţă decît să 
nu ai aceleaşi păreri cu cei înţelepţi? Am însă o minunată 
calitate şi tocmai ea mă salvează: nu-mi este ruşine să 
învăţ, ci, întrebînd, caut să aflu cît mai mult. Iar celui 
care îmi răspunde îi port mereu recunoştinţă şi nu ştiu 
să fi rămas cuiva dator în privinţa aceasta. Nu am ascuns 
niciodată cît datoram altora din tot ce ştiu şi nu am dat 
drept o descoperire proprie ce m-au învăţat ei. Dimpotrivă, 
pe cel care mi-a trecut ştiinţa lui îl laud ca pe un înţelept şi 
arăt ce am învăţat de la el. Numai că acum nu mă pot 
d împăca cu ceea ce spui, ba părerile noastre diferă chiar 
foarte mult. Fireşte că lucrurile stau aşa, pentru că eu 
sînt cum sînt; nu are rost să intru iar în amănunte. Căci 
mie, Hippias, mi se pare că este tocmai pe dos decît spui 
tu, că cei care în mod voit îi vatămă pe oameni, le fac 
rău, îi mint, înşeală şi săvîrşesc greşeli, sînt mai buni decît 
cei care fac toate astea fără voia lor. Alteori însă gîndesc 
şi eu ca tine; şi dacă şovăi într-una, pricina nu-i alta decît 
ignoranţa mea. Deocamdată, cuprins parcă de o boală a 
e minţii, îmi pare că cei care săvîrşesc greşeli în mod voit 
sînt mai buni decît ceilalţi. Pun această stare de spirit 
pe seama celor gîndite mai înainte: reieşea din vorbele 
noastre că cei care fac răul fără să vrea sînt inferiori celor 
care îl fac cu bună ştiinţă. Fii bun, rogu-te, şi nu pregeta 
să-mi vindeci sufletul. Căci vei face un lucru mult mai 
373 a bun lecuind neştiinţa decît o boală a trupului. Dar dacă 
ai de gînd să ţii o lungă cuvîntare, îţi spun din capul locu¬ 
lui că, fiindu-mi greu să te urmăresc, n-ai să mă poţi lecui 30 ; 
în schimb, îmi vei face un bine mai mare răspunzîndu-mi 
aşa cum mi-ai răspuns şi adineaori; şi cred că la rîndu-ţi 
nu vei rămîne nici tu în pagubă. Iar pe tine, fiu al lui 
Apemantos, de vreme ce tu m-ai îndemnat să stau de 
vorbă cu Hippias, am să te rog să-mi vii în ajutor: în cazul 
în care nu mai vrea să-mi răspundă, înduplecă-1 tu. 

EUDICOS Nu cred, Socrate, că va fi nevoie să-l rugăm 
b pe Hippias. Asta nu s-ar potrivi cu ce a spus mai înainte, 
anume că nu se fereşte de întrebările nimănui. Nu-i aşa 
Hippias? Nu asta ai spus? 

HIPPIAS Sigur. Numai că vezi, Eudicos, Socrate ne 
pune mereu beţe în roate, ca şi cînd ar fi pus pe rele. 

SOCRATE Doar nu crezi, bunule Hippias, că o fac dina¬ 
dins, căci atunci, potrivit gîndului tău, aş fi un om învăţat 
şi priceput; crede-mă că, dacă se întîmplă, e fără voia mea, 
aşa că fii, rogu-te, îngăduitor. Căci spui că cel care face 
rău fără voia lui are dreptul la îngăduinţă. 

EUDICOS N-ai de ales, Hippias; de dragul nostru şi al c 
celor ce le-ai spus mai înainte, răspunde la întrebările lui 
Socrate. 

HIPPIAS Fiindcă mă rogi, îţi voi răspunde. întreabă-mă 
dar ce vrei. 

SOCRATE Aş dori tare mult, Hippias, să cercetăm mai 
amănunţit problema aceasta: sînt mai buni cei care fac 
rău în mod voit sau cei care fac rău fără voia lor? Cred 
că cel mai nimerit ar fi să procedăm astfel; răspunde-mi: re¬ 
cunoşti că există alergători buni? 

HIPPIAS Fireşte. 

SOCRATE Dar slabi? . d 

HIPPIAS Da. 

SOCRATE Iar bun spunem că e cel care aleargă bine şi 
slab cel care aleargă prost? 

HIPPIAS întocmai. 

SOCRATE Aşadar, cel care nu aleargă repede, aleargă 
prost, iar cel care aleargă repede, bine? 

HIPPIAS întocmai. 

SOCRATE Prin urmare, într-o cursă, şi în general cînd e 
vorba de alergare, iuţeala este un lucru bun iar încetineala 
unul rău? 

HIPPIAS Mai încape îndoială? 

SOCRATE Şi care este un alergător mai bun, cel care 
aleargă încet în mod voit sau cel care aleargă astfel fără 
voia sa? 

j| 11*1*1 AS Fel care aleargă astfel în mod voit. 

SOCRATE Dure a alerga nu înseamnă a săvîrşi ceva? 

HIPPIAS A săvîrşi, fireşte. 

SOCRATE Iar dacă înseamnă a săvîrşi nu este vorba de 
•o strădanie anume? 31 

HIPPIAS Ba da. e 

SOCRATE Deci, în materie de curse, cel care aleargă 
prost face o treabă proastă şi deloc lăudabilă, nu-i aşa? 

HIPPIAS Proastă, cum altfel? 

SOCRATE Iar prost aleargă cel care aleargă încet, nu? 

HIPPIAS Da. 

SOCRATE Prin urmare alergătorul bun face în mod voit 
o treabă proastă care-1 dezonorează, pe cînd cel slab o 
face fără voia lui? 

HIPPIAS Aşa se pare. 

SOCRATE Intr-o cursă deci, cel care aleargă prost fără 
voia lui este un alergător mai slab decît cel care o face 
în mod intenţionat? 

HIPPIAS într-o cursă, da. 

374 a SOCRATE Dar într-o întrecere la luptă, care dintre lup¬ 
tători este mai bun? Cel care se lasă învins de bună voie 
sau cel care este învins fără voia sa? 

HIPPIAS Sigur că cel care se lasă învins de bună voie. 

SOCRATE Şi ce este mai rău şi mai ruşinos? Să te laşi 
învins sau să fii învins? 

HIPPIAS Să fii învins. 

SOCRATE Deci într-o luptă, cel care luptă prost dinadins 
-este mai bun decît cel care luptă astfel fără să vrea? 

HIPPIAS Aşa se pare. 

SOCRATE Dar nu se întîmplă la fel şi în orice altă formă 
de activitate în care ne slujim de corp? Oare nu cel care 
este mai viguros poate face lucrurile deopotrivă cu sîrg 
şi fără vlagă, şi dîndu-se de ruşine şi meritînd toate laudele? 
3t> Aşa încît dacă face prost o treabă, nu o face cel viguros 
cu bună ştiinţă, iar celălalt fără voia lui? 

HIPPIAS Se pare că atunci cînd e vorba de puterea tru¬ 
pului aşa se întîmplă. 

SOCRATE Dar ce zici de o ţinută frumoasă? Nu cel care 
are un corp armonios poate să ia după voie o ţinută urîtă 
şi lipsită de graţie, iar cel cu un corp mai urît, să o aibă 
fără să vrea? Sau ţi se pare că-i altfel? 

HIPPIAS Aşa cred şi eu. 

SOCRATE Deci ţinuta urîtă, dacă este voită, este urma- 
c rea unei calităţi a trupului, în schimb, avînd-o fără să 
vrei, este urmarea unui defect. 

HIPPIAS Aşa s-ar părea. 

SOCRATE Dar despre voce ce zici? Care crezi că e mai 
bună, cea care cîntă dinadins fals sau cea care cîntă fals 
fără voia ei? 

HIPPIAS Cea care cîntă fals dinadins. 

SOCRATE Iar cea care cîntă fals fără voia ei este lipsită 
de calitate? 

HIPPIAS Da. 

SOCRATE Dar cînd e vorba de trup, ce ţi-ar plăcea să 
ai: calităţi sau defecte? 

HIPPIAS Calităţi. 

SOCRATE Ţi-ar plăcea să şchiopătezi în mod voit sau 
fără voia ta? 

HIPPIAS în mod voit. 

SOCRATE Şi a fi şchiop nu este un defect şi nu presupune 
o lipsă de graţie? d 

HIPPIAS Ba da. 

SOCRATE Dar vederea slabă nu este un defect al ochilor? 

HIPPIAS B a este. 

SOCRATE Şi ce fel de ochi ai prefera să ai? Unii care 
văd prost de bună voie sau unii cu care vezi astfel fără 
voia ta? 

HIPPIAS Pe primii, desigur. 

SOCRATE Crezi, aşadar, că e mai bine ca aceste organe 
să funcţioneze prost în mod voit, decît fără voia lor? 

HIPPIAS Fără doar şi poate. 

SOCRATE Dar tot astfel şi pentru urechi, nas, gură şi 
pentru toate celelalte organe de simţ : pe cele care funcţio¬ 
nează prost fără voia lor n-ai vrea să le ai, căci sînt proaste; e 
în schimb le doreşti pe cele care funcţionează prost în 
mod intenţionat, căci sînt bune. 

HIPPIAS Desigur. 

SOCRATE Dar în privinţa uneltelor? Care sînt de pre¬ 
ferat? Cele eu care lucrezi prost în mod intenţionat sau 
fără voia la? Care cîrmă e mai bună, cea cu care cîrmaciul 
conduce prost fără voia lui sau în mod voit? 

HIPPIAS Cea din urmă. 

SOCRATE La fel se întîmplă însă şi cu arcul, lira, flautul 
şi cu toate celelalte. 

HIPPIAS într-adevăr. 

375 a SOCRATE Mai departe. Care e mai bun : un cal astfel în¬ 
zestrat de natură încît, dacă vrei, poţi să-l călăreşti prost, 
tfau cel pe care îl călăreşti prost fără să vrei? 

HIPPIAS Cel pe care îl călăreşti prost fiindcă vrei. 

SOCRATE Deci acesta e mai bun? 

HIPPIAS Da. 

SOCRATE Prin urmare cu un cal bine înzestrat de natură 
se pot săvîrşi voit prost toate cîte stau în puterea unui 
cal, pe cînd cu un cal prost acestea se execută prost în 
mod neintenţionat? 

HIPPIAS Cit se poate de adevărat. 

SOCRATE La fel se intimplă şi cu cîinele şi cu toate 
celelalte animale? 

HIPPIAS Da. 

SOCRATE Să mergem însă şi mai departe. Cum c bine 
să fie înzestrat arcaşul? Astfel încît să poată greşi ţinta 
în mod voit sau fără voia sa? 
b HIPPIAS în mod voit. 

SOCRATE Prin urmare aceasta este înzestrarea mai 
potrivită pentru un arcaş? 

HIPPIAS Da. 

SOCRATE Iar cel înzestrat astfel încît, greşind, o face 
neintenţionat este inferior celui care greşeşte intenţionat? 

HIPPIAS în privinţa tragerii cu arcul, da. 

SOCRATE Dar în medicină? Cel înzestrat astfel încît 
vatămă trupul în mod voit nu e mai bun decît cel care 
îl vatămă fără să vrea? 

HIPPIAS Ba da. 

SOCRATE Deci, în această meserie o astfel de înzestrare 
e superioară celeilalte? 

HIPPIAS Superioară, fireşte. 

SOCRATE Dar cînd e vorba de arta cîntului din cithară, 
din flaut sau de toate celelalte meşteşuguri sau ştiinţe 
nu este mai de preţ cel dăruit astfel încît să săvîrşească 
c lucrurile prost’şi să greşească în mod voit, decît cel care 
o face fără voie? 

HIPPIAS Se pare că da. 

SOCRATE Şi, desigur, am prefera ca sufletele sclavilor 
noştri să fie astfel înzestrate încît ei să greşească şi să facă 
rele cu bună ştiinţă; căci sufletele acestea sînt mai bune 
decît cele care fac răul fără voia lor. 

HIPPIAS Desigur. 

SOCRATE Dacă ne gîndim acum la sufletul nostru, n-am 
vrea ca el să fie cît mai bun cu putinţă? 

HIPPIAS Ba da. 

SOCRATE Or, mai bun va fi sufletul care face rău şi d 
greşeşte în mod voit şi nu cel care o face fără voia sa. 

HIPPIAS Dar bine Socrate, ar fi cumplit dacă cei care 
comit nedreptăţi în mod voit ar fi mai buni decît cei care 
le comit fără voia lor! 

SOCRATE Şi totuşi, din discuţia noastră asta pare să 
decurgă. 

HIPPIAS Nu şi pentru mine. 

SOCRATE Credeam că şi ţie lucrurile îţi apar la fel. 

Mai răspunde-ini însă la o întrebare: dreptatea e o putinţă 
sau o ştiinţă? Sau şi una şi alta? Nu e necesar ca drep¬ 
tatea să fie unul din aceste două lucruri? 

HIPPIAS Ba da. 

SOCRATE Prin urmare, dacă dreptatea este o putinţă 
a sufletului, sufletul capabil să săvîrşească mai multe 
este în acelaşi timp mai drept? Doar am stabilit, prietene, « 
că un astfel de suflet este mai bun. 

HIPPIAS Aşa-i. 

SOCRATE Dar dacă dreptatea ar fi o ştiinţă a sufletului? 
Sufletul mai învăţat nu este totodată mai drept, iar cel 
mai neînvăţat, mai nedrept? 

HIPPIAS Da. 

SOCRATE Dar dacă dreptatea ar fi şi una şi alta? Nu 
este mai drept sufletul care le are pe amîndouă, adică 
şi ştiinţă şi putinţă, iar cel neinstruit mai nedrept? 

HIPPIAS Aşa s-ar părea. 

SOCRATE Urmează că sufletul mai capabil şi mai învăţat, 
fiind mai bun, este în stare, mai mult decît celălalt, să 
facă, în orice acţiune, lucruri şi rele şi bune? 376 a 

HIPPIAS Da. 

SOCRATE Iar cînd săvîrşeşte fapte deloc lăudabile o 
face conştient, tocmai pentru că poate şi ştie; binele şi 
răul, la rîndul lor, ţin de dreptate, fie amîndouă, fie luate 
în parte. 

HIPPIAS Se pare că da. 

SOCRATE Iar a săvîrşi nedreptăţi înseamnă a săvîrşi 
lucruri rele, şi dimpotrivă, bune cînd nu le săvîrşeşti. 

HIPPIAS Da. 

SOCRATE Prin urmare, cînd un suflet mai capabil şi 
mai bun va comite nedreptăţi o va face dinadins, pe cînd 
unul rău o va face fără voia lui? 

HIPPIAS Aşa se pare. 

b SOCRATE Iar un om e bun cînd are un suflet bun, şi 
rău cînd are un suflet rău? 

HIPPIAS Da. 

SOCRATE înseamnă că e în firea omului bun să săvîr- 
şească nedreptăţi în mod voit, iar a celui rău, fără voia 
sa, din moment ce omul bun are un suflet bun. 

HIPPIAS Are, desigur. 

SOCRATE Atunci Hippias, cel care greşeşte şi face lucruri 
ruşinoase şi nedrepte în mod voit, dacă există un astfel 
de om 32 , nu poate fi altul decît omul cel bun. 

HIPPIAS Nu pot fi de acord cu tine, Socrate. 
c SOCRATE Nici eu, Hippias. Dar aşa reiese cu necesitate 
din discuţia noastră. Cum ţi-am mai spus, nu sînt în stare 
să-mi fac o părere statornică: cînd gîndesc una, cînd gîn- 
desc alta. De mirare nu e însă că eu sau un alt om de 
rînd nu ne putem hotărî. Dar că aveţi păreri schimbătoare 
voi, cei atotştiutori, este într-adevăr cumplit: înseamnă 
că nici voi nu ne puteţi tămădui, punînd un capăt rătăcirii 
noastre. 




NOTE 


Despre titlul şi subtitlul dialogului. în Privinţa Htluluu vezi 
dialogul secvent, Hippias Maior , Note , paragraful Despre titlul şi sub~ 
titlul dialogului. 

în privinţa subtitlului, „Despre minciună” (yrepl xoo (J'euSouq), adău¬ 
gat ca şi în cazul celorlalte dialoguri de gramaticii tîrzii, sînt necesare 
cîteva precizări. Termenul grec este el însuşi amfibologie, oscilînd seman¬ 
tic între sfera eticului şi a gnoseologicului: deci „a înşela” dar şi „a 
se înşela”, „minciună” dar şi „eroare”. Un echivalent modern al ter¬ 
menului grec care să dea socoteală de ambiguitatea amintită nu există. 
Este profitabil în această situaţie un discurs explicativ. 

Dat fiind că a se înşela provine din ignoranţă în timp ce a înşela 
clin ştiinţă, iar pc de altă parte a înşela implică dublarea momentului 
gnoseologic cu unul etic, să precizăm cadrul teoretic general în care 
se înscriu relaţiile dintre aceşti parametrii. 

Discuţia comportă mai întîi un plan strict gnoseologic , implicînd 
două situaţii: 1. adecvaţia intelectului la lucruri, care este ştiinţa 
(pozitivul cunoaşterii); 2. inadecvaţia intelectului la lucruri, care este 
ignoranţa (eroarea = negativul cunoaşterii). 

Planul gnoseologic, trecut prin opţional şi volitiv , deschide către unul 
etic după cum urmează: 1. situaţia neidentităţii între adecvarea con¬ 
ştiinţei la lucruri şi adecvarea conştiinţei la imperativul moral: a pro - 
mova eroarea în condiţiile deţinerii adevărului; conştiinţa ştiutoare 
enunţă falsul (minciuna) — negativul etic; 2. situaţia identităţii între 
adecvarea conştiinţei la lucruri şi adecvarea conştiinţei la imperativul 
moral: o promova adevărul în condiţiile deţinerii adevărului; conştiinţa 
ştiutoare enunţă adevărul (imperativul moral) — pozitivul etic. 

Aşadar: enunţurile adevărate nu pot proveni decît din ştiinţă; 
cele neadevărate pot proveni atît din ignoranţă (eroarea), cît şi din 
ştiinţa voit mistificatoare (minciuna, înşelătoria), adică dintr-un 
pozitiv gnoseologic care duce, printr-un act opţional, la negativul 
etic. 

Toate situaţiile de mai sus sînt implicate în dialog, accentul special 
căzînd pe raportul dintre pozitivul gnoseologic şi voita enunţare sau 

neenunţare a adevărului. în cadrul teoretic general enunţat nu am 
inclus două situaţii pe care dialogul nu le ia în discuţie, şi anume: 

a) ştiinţa care duce în mod involuntar la eroare; 

b) ignoranţa care poate duce în mod involuntar la adevăr (vezi 
totuşi 367 a — ei t6x°0* 

în amîndouă aceste situaţii, factorul de mijlocire nu este voinţa, 
opţiunea (singurele calificabile etic), ci întîmplarea, care este etic-neutră. 

Dar calificarea 7tepi i);e68oUq mai poate" trimite la ideea manevrării 
minciunii şi sofismului de către însuşi autorul dialogului. Dacă avem 
în vedere şi această posibilitate, S e dezvăluie un’ cîmp nou al raportului 
dintre gnoseologic şi etic: zdruncinarea prin sofism (= eroare voită) 
a ştiinţei necritice, naive, are funcţia de a trimite de la certitudini facile 
la o nedumerire rodnică, şi cu aceasta ne aflăm dintr-o dată în miezul 
platonismului timpuriu. Iată de ce tocmai un dialog despre minciuna 
ne propune minciuna ca o propedeutică a^adevărului. Dar atunci dialogul 
este gîndit ca farsă, şi autorul se desolidarizează în final de rezultatul 
obţinut prin intermediul unei suite de sofisme, lăsînd a înţelege că totul 
a fost o joacă a spiritului şi o ecţie menită să clintească încrederea de 
sine a atotştiutorului Hippias (vezi mai jos şi nota 32), 

Despre autenticitatea dialogului. ,,Fără atestarea expresă a lui 
Aristotel, pesemne că puţini critici ar fi considerat dialogul Hippias 
Minor ca o scriere platoniciană”, observă FRIEDLĂNDER în finalul 
comentariului său la dialog (1964, II, 134). însă chiar în aceste con¬ 
diţii, nu au lipsit critici care să-i conteste autenticitatea; astfel Schleier- 
macher şi Ast în secolul trecut (cf. LEISEGANG, 1950, XX 2 , 2379) 
şi, mai aproape de noi, A. K. Rogers (The Socratic Problem , New Haven, 
1933; apud FRIEDLĂNDER, 1964, II, 308). Critica filologică regretă 
poate în secret existenţa mărturiei aristotelice care i-a răpit, oricum, 
prilejui angajării unei dispute de proporţii şi voluptatea aneantizăiii 
adevăratului obiect într-o plicticoasă dezbatere alexandrină. Dovadă, 
că absenţa, cu totul accidentală, a unei menţionări de acest tip a provo¬ 
cat una dintre cele mai oţioase discuţii înregistrate de literatura strînsă 
în jurul lui Platon (cf. Hippias Maior , Note , paragraful Despre auten¬ 
ticitatea dialogului ). 

Din fericire, deci, această mărturie există şi ea poate fi citită în 
cartea a V-a (A) a Metafizicii , 1025 a 2 —13, la sfîrşitul discursului 
în care Aristotel face inventarul speciilor falsului. (Vezi mai jos p. 43». 
Texle aristotelice privitoare la Hippias Minor). 

(Referirea expresă a lui Aristotel ^la micul Hippias este discutată de 
Alexandru din Afrodisia în comentariul său la cărţile Metafizicii. 

Despre perioada compunerii dialogului. Th. Gomperz ( Griechische 
» —Denker , II 2 , 236) vede în Hp. Mi. „primul dialog compus de Platon”. 
„Să spunem mai degrabă unul dintre cele mai timpurii, pentru că 
Hipparchos ar putea fi tot atît de timpuriu, dacă nu mai timpuriu 
chiar”, precizează FRIEDLÂNDER (1964, II, 134). Iar WILAMOWITZ- 
MOELLENDORFF (1920, I, 137) vorbeşte de o perioadă anterioară 
anului 399, dat fiind că nici unui socratic, cu atît mai puţin lui Platon, 
nu i-ar fi venit ideea ca, imediat după moartea lui Socrate, să scrie 
un dialog'în care acesta se joacă pe muchie de cuţit cu problemele bine¬ 
lui şi dreptăţii. Un dialog de primă tinereţe, deci. Să nu-1 minimalizăm 
însă, aşa cum Vau grăbit să facă parte’ 1 ’din comentatori (cf. Maurice 
Croiset, în Nota la Hp. Mi. din volumul I al ediţiei „Les Belles Let- 
tres*'), care au văzut în dialog doar o acumulare de paradoxuri şi expresia 
unei temerităţi juvenile. Dialogul acesta i-a deschis lui Aristotel cîmpul 
unei probleme, şi fără el poate că un capitol din Etica nicomahică ar 
fi rămas nescris. Din temeritate şi din jocul inocent al unui dialog de 
tinereţe s-a născut o întrebare: poate omul să se joace cu abilităţile 
morale aşa cum poate face, greşind de bună voie, cu cele de rînd? 
Nici un ţintaş adevărat nu se va descalifica cînd va greşi cu bună ştiinţă 
ţinta. Dar nu te poţi juca la fel, greşind, cînd ţinta de atins e omul 
însuşi, deci virtutea, adevărul şi frumosul. Aristotel o spune fără echi- 
vocuri într-un tratat; dar să nu uităm că mai întîi a fost nevoie de 
paradoxul unui dialog’de tinereţe al lui Platon. 

Analitica dialogului. încă dintru început, dialogul platonician, ca 
formă de artă şi ca procesiune către o teoreză oarecare, dezvăluie şi 
învăluie cu vizibilă deliberare şi cu vizibil control, se articulează tot¬ 
odată net şi difuz după un anumit ceremonial logic, psihologic şi adesea 
ludic. Orice lectură neatentă sau neprevenită poate duce la impresia 
<le pierdere printre vorbe, de redundanţă, de stagnare cînd circulară, cînd 
labirintică. Este datoria comentatorului, mai mult decît a interpretului, 
de a-i oferi cititorului un ghid de lectură (analitic şi critic), supraordo¬ 
nat lămuririlor de detaliu, dar trimiţînd la ele şi integrîndu-le recursiv. 

1 Scenariul angajării dezbaterii (363 a —364 b 3). 

Pentru această secţiune a dialogului vezi mai jos şi nota 3. Aici 
apare un enunţ al lui Apemantos care constituie pretextul şi preludiul 

dezbaterii teoretice, şi o conţine in nuce: că Iliada ar fi superioară 
Odiseei în măsura în care Ahile îi este superior lui Odiseu. 

2 Teza lui Hippias degajată din tipologia eroilor homerici (364 b 4 — 

365 d 5). Astfel discuţia se angajează pe terenul unei materii literare 
(homerice), furnizînd pe parcurs un set de concepte preliminare: Hippias 
precizează că îl consideră pe Ahile drept cel mai viteaz (dcpiaTOţ), pe 
Nestor cel mai înţelept (crocpcîrraToi;) şi pe Odiseu cel mai versatil (7uoXu- 
7p07ra>TaT0<;). Socrate nu înţelege în ce fel se juxtapune versatilitatea, celor¬ 
lalte două însuşiri eminente şi află că, în concepţia lui Hippias, versatil 
(7roXuTpo7îo<;) este însuşirea celui care nu este sincer (<&Xy] 0 ■/]<;) şi dintr-o 
bucată (dbrXouţ), ci, dimpotrivă, mincinos ; de unde, renun- 

ţînd la rest, Socrate reţine consecinţa provizorie că pentru Homer, 
în interpretarea lui Hippias, iubitorul de adevăr şi mincinosul nu sînt 
nicidecum unul şi acelaşi. 

3 Angajarea dezbaterii pe un teren pur teoretic (365 d 6 — 36 6 c 5) 
La cererea lui Socrate, discuţia se degajează de ilustrările epice şi trece 
la dezbaterea teoretică propriu-zisă, în două etape: 

a. (365 d 6 — 366 a 8). Prin întrebări şi răspunsuri, Socrate obţine 
de la Hippias o definiţie a mincinosului , conform căreia acesta (6 yen8-/)<;), 
departe de a avea notele negative ale unui deficitar sau infirm în pla¬ 
nul capacităţii generice de a realiza ceva, departe de a fi naiv, prost 
şi ignorant, este capabil de o realizare, viclean, isteţ, inteligent, abil, 
informat şi conştient, cu precizarea constantă, care provine mai ales 
de la Hippias, că toate aceste calităţi se exercită în sfera specifică a 
mistificării (tjjeuSeîq, ârcaTecovei;, TuoX\jTpo7rot,). Constatînd că Hippias 
admite pozitivitatea mincinosului ca mincinos , Socrate îi cere lui Hippias 
să reafirme teza că „oamenii sinceri şi cei mincinoşi alcătuiesc două 
categorii distincte şi întru totul opuse”. 

b. (366 a 9—366 c 5). Această a doua etapă a discuţiei intrinsece, 
reluînd şi rezumînd ideea pozitivităţii mincinoşilor (ca 8uva toI, cocpot) 
o adaugă pe aceea că ei îşi pot exercita capacităţile atunci şi ori de cîte 
ori vor; se elimină totodată incapabilii (iSiivaTOt) şi ignoranţii (â(i.a0Etq) 
din sfera mincinoşilor posibili, rămînînd cîştigată teza că nu eşti minci¬ 
nos dintr-un fel de tară, boală sau deficit a capacităţilor volitiv-cogni- 
tive, ci că mincinosul este un personaj considerat de Socrate pozitiv, 
într-o sferă pe care Hippias o pune explicit sub semnul negativului. 

[4 Refutaţia tezei lui Hippias fi primul rezultat al dezbaterii (366 c 6 — 
369 a 3). Discuţia intră într-o nouă etapă, marcată prin reîntoarcerea 

pe parcurs la o nouă paradigmă ilustrativă care nu mai este de data 
aceasta vreun personaj homeric, ci Hippias însuşi care prin polimatia 
sa putea ilustra că omul competent să spună adevărul este unul şi acelaşi 
cu cel care poate rosti, cu competenţă, minciuna. Socrate urmăreşte 
să dovedească, supunînd întîi analizei trei dintre competenţele interlo¬ 
cutorului său (aritmetică, geometrie, astronomie), următoarea teză: 
în orice sferă de activitate care comportă o competenţă specifică, cel 
mai competent (6 aocpdyrocToq) este cel mai capabil (6 SuvawrcxToc;) să 
spună deliberat atît adevărul cît şi neadevărul, adică să mintă cu com¬ 
petenţă şi consecvenţă, spre deosebire de ignorant (6 d[i,a0r]Q) care, 
vrînd eventual să mintă, poate cădea din întîmplare peste adevăruri 
pe care nu intenţionase să le rostească. Rezultă că incompetentul într-o 
ştiinţă nu poate fi, cu competenţă şi consecvenţă, mincinos în acea 
ştiinţă, chiar dacă ar vrea. 

Socrate califică deci pe competent, într-un sens de valorizare generică 
(deci etic-neutră) drept bun (dya06(;) sau cel mai bun (dpiaToc;) şi tot¬ 
odată afirmă, acum pentru întîia oară (cf. sfîrşitul secţiunilor 2 şi 3 a), 
(a) că numai competentul, deci unul ţi acelaşi om , este capabil să enunţe, 
după voie, şi adevărul şi neudevărut; şi (b) că nu c vorba de două 
persoane, dintre care veridicul ar fi mai bun şi mincinosul mai rău. 
Gcneralizînd acest rezultat la toate abilităţile cognitive sau artizanale (ale 
lui Hippias), Socrate afirmă în încheiere că nu se va găsi ştiinţă sau 
„tehnică” „în care cel ce spune adevărul să fie altul decît cel care minte”. 

5 Al doilea răspuns al lui Hippias ţi cea de-a doua refutaţie socratică 
(369 a 4—372 a 3). Interludiu în care Socrate, glumind ironic cu 
Hippias şi măgulindu-1, trece peste perplexităţile acestuia şi obiecţiile 
lui de procedură şi, întemeindu-se pe postulatele precedente, readuce 
discuţia la paradigmele homerice iniţiale, dar cu scopul precis de a-şi 
duce mai departe gîndul lui paradoxal: Ahile nu e cel sincer (cxXtq 
şi Odiseu cel mincinos şi versatil (+euS7;ţ y .al 7roXoTpo7roc;), ci fiecare 
dintre ei este simultan sincer şi mincinos; cei doi nu sînt diferiţi şi 
opuşi (Siacpopoi, evcivTtoi), ci asemănători (opotoi). Urmează o dispută 
pe texte, Socrate încercînd să dovedească prin ilustrări epice că Ahile 
minte şi Odiseu spune adevărul, că primul nu e mai bun decît al doilea. 
Hippias obiectează, căzînd în cursă, că Ahile nu minte, ci se dezminte 
silit de schimbarea unei situaţii, r deci o face fără voie (dtxcov), nu voit 
(exckv), cum procedează Odiseu. De unde Socrate, întemeiat pe ce ob¬ 
ţinuse pînă aici de la Hippias, conchide că Odiseu este mai bun (â(i.Etvo)v) 
decît Ahile, ceea ce Hippias refuză să accepte. Totodată el nu mai 

admite nici ceea ce păruse cîştigat — şi apare acum în formularea 
extremă: „cei care mint în mod voit sînt mai buni decît cei care mint 
fără voia lor”. în ciuda demonstraţiei anterioare, Hippias nu poate 
admite nici că Odiseu este mai bun decît Ahile, nici, trecînd pentru 
întîia oară explicit discuţia în plan etico-juridic , că ar fi „mai buni 
cei care comit nedreptăţi şi fac rău dinadins decît cei care o fac fără 
voia lor”. Impas. 

6 Al doilea rezultat al discuţiei (372 a 4 — 373 c 4). Impas care este 
într-un fel şi al lui Socrate. Căci iată-1 contemplînd la rîndu-i rezultatul 
de pînă acum al discuţiei: „cei care fac răul fără să vrea sînt inferiori 
celor care îl fac cu bună ştiinţă”. Şi văzîndu-se obligat să admită aser¬ 
ţiunea, el se simte „cuprins parcă de o boală a minţii”. Se iese din 
stadiul acesta după o lungă desfăşurare de eironică umilinţă socratică 
(372 a 4—373 a 9) prin mijlocirea împăciuitoare a lui Eudicos 
(373 a 10—c 4). 

7 Generalizarea celui de-al doilea rezultat al discuţiei (373 c 5—375 c 9). 
Pentru a dovedi pe altă cale, mai amănunţit şi mai temeinic, afirmaţia 
paradoxală care dusese la impas (superioritatea celor care fac râu în 
mod deliberat), Socrate, după un preambul în care se postulează că 
bun este cel care face bine ceva, iar rău cel care face rău ceva (face, 
îndeplineşte, performează, execută etc.), recurge la analiza unei serii 
de exemple privind diverse capacităţi (Suvaţien;) grupabile, după natura 
organului care le exercită, în fizice (xoctoc to acojia) şi psihice 
(xara ^ux^v). Acest şir de demonstraţii ilustrative duce la con¬ 
cluzia dorită de Socrate: cel bun la ceva (fie el instrument neînsufleţit, 
animal „instrumental” sau suflet de sclav), cel care performează în 
mod voit defectuos o acţiune este mai bun decît cel inapt, pentru că 
cel dintîi poate, dacă vrea, s-o execute şi bine. Se reface aici, cu alt 
material cxemplificativ şi cu altă terminologie, demonstraţia poziti- 
vităţii mincinosului, singurul competent să mintă fiind cel competent 
să spună, dacă vrea, şi adevărul (secţiunea a 3-a). Şi aici, ca şi acolo, 
pozitivi sînt agenţii (sau instrumentele) cu dubla competenţă a pozitivu¬ 
lui şi a negativului. Toţi ceilalţi sînt incapabili (dcăuvocToi, aaOevstţ) 
şi ignoranţi (dcp.a0Et<;), deci afectaţi de o infirmitate, o carenţă, un deficit, 
care, oricît ar vrea ei, îi face incapabili de acţiuni pozitive, şi ale căror 
acţiuni negative nu au meritul unei alegeri competente şi deliberate, 
ci netrebnicia neputinţei. Faţă de punctul de pornire al lui Hippias: 
versatil = mincinos (în sens depreciativ), ne aflăm acum în faţa reabi- 

litării tuturor celor care sînt dotaţi tocmai cu polytropia (în esenţă o 
dytropie) de a se mişca liber în sfera dublei lor capacităţi. 

8 Generalizarea celui de-al doilea rezultat al discuţiei prin includerea 
regiunii ,,sufletului uman ” (375 c 9 — 376 c). Dar impasul în care 
se intrase la sfîrşitul secţiunii 5 (unde nu întîmplător se accede în treacăt 
la nivelul etic al problemei) se agravează în această ultimă parte a dia¬ 
logului, unde tot ce se stabilise pînă acum se proiectează brutal şi explicit 
asupra valorilor etice şi a ierarhiei care le este specifică. Se intră într-o 
sferă în care e vorba de „sufletul nostru**, de săvîrşirea binelui şi rău¬ 
lui etic (StxatoouvY), âSixta), de cine este cu adevărat bun (ayaQo?) în 
acest plan. Socrate şi Hippias convin că toţi dorim ca sufletul nostru 
să fie cît mai bun cu putinţă (coc, (âeXTiaTiq) ; or, din cele de mai sus 
rezultă că sufletul cel mai bun „va fi sufletul care face rău şi greşeşte 
în mod voit şi nu cel care o face fără voia sa*’, ceea ce lui Hippias 
i se pare „cumplit” (Seivdv). Socrate mai încearcă o cale (interesantă 
pentru istoria postplatonică a problemei; vezi mai jos textele aristo¬ 
telice), aceea de a demonstra că la aceeaşi concluzie se ajunge dacă 
socotim că „dreptatea” (adică binele etic) este fie o capacitate, fie o 
ştiinţă, fie amîndouă (apare aici la Socrate nevoia de a reuni două serii 
demonstrative prezente în dialog: cea strict cognitivă şi cea generic 
aptitudinală). într-adevăr, în ambele cazuri un plus de capacitate sau 
de ştiinţă (sau de amîndouă) îl face pe om mai drept (adică etic mai 
bun), ceea ce duce din nou la superioritatea celui care putînd şi vrînd 
să săvîrşească binele, poate, dacă vrea, să săvîrşească răul în orice pri¬ 
vinţă (—£pl 7rocCTav EpyaCTtav). Dacă „mai capabil” înseamnă „mai bun”, 
atunci „cînd un suflet capabil şi mai bun va comite nedreptăţi o va 
face dinadins, pe cînd omul rău o va face fără voia lui”. Mai mult, de 
vreme ce „un om e bun cînd are un suflet bun şi rău cînd are un 
suflet râu”, rezultă, de data aceasta în planul absolut al tipologiei etice, 
ea „cel care greşeşte şi face lucruri ruşinoase şi nedrepte în mod voit. . . 
im poate fi altul deeît omul eel bun”. Hippias nu poate cădea de acord. 
.Şi nici Socrate. Înlîi prin rezerva: „dacă există un astfel de om”; al 
doilea prin perplexitatea de a fi ajuns „eu necesitate** la o concluzie 
pe care în fond „şovăie” să o accepte, «Iar de care cei „atotştiutori”, 
ca Hippius, nu s-au priceput să-l „tăm&duinsc.ă**. 

Consideraţii critice: închiderile şi deschiderile dialogului. 

Poate fi Socrate tămăduit? O procedare posibilă este aceea de a dovedi 
că nimic nu duce „cu necesitate ** la paradox , adică de a revela erorile 

sale de raţionament. Alta ar fi aceea de a-i valida raţionamentul, dar 
de a da concluziei un sens mai acceptabil, chiar dacă mai limitat. în 
sfîrşit, dialogul poate fi considerat şi ca o farsă logică cu scopuri educative, 
ca opera unui „mincinos” superior al cărui ţel ar fi fost să demonstreze 
per absurdum inanitatea propriei sale teze, deschizînd calea spre intuirea 
unui adevăr superior evidenţelor bunului-simţ consacrat de tradiţie, 
şi deschizînd prin paradox ceea ce paradoxul închide. 

Oricum ar fi, un dialog în care adversarul pare să aibă mereu drep¬ 
tate, dar nu se poate bine apăra de sofismele flagrante ale lui Socrate, 
un dialog în care falsul pare să ducă la adevăr şi adevărul la fals este 
vrednic de un demers critic care să elimine sofismele (voite sau nu) 
şi să degaje intenţia mai adîncă a protagonistului. Cine are curajul 
de a proceda la o catarsă a adevărului prin fals merită să fie reabilitat 
(cu restricţiile cuvenite şi poate dorite de el însuşi) cu metoda inversă. 
Cu atît mai mult cu cît dialogul pare să intre în conflict cu o teză fun¬ 
damentală a platonismului, aceea că cel care cunoaşte adevărul şi binele 
nu poate săvîrşi răul (fie el logic, praxiologic sau etic) — cf. Xen., 
Memorab ., 4, 6, 11 — 20. 

Sofisme şi incompletitudini. Important este aici nu de a reface ana¬ 
litic şi narativ demersul dialectic al dialogului din unghiul de vedere 
al sofismelor sau falselor extrapolări, ci de a arăta sintetic tezele funda¬ 
mentale care duc în chip ilegitim a paradox. 

Ele par a fi, în principal: a. transferul de la potenţial la actual , atît 
în planul capacităţii cît şi în acela al voliţiunii: a putea să săvîrşcşli 
deopotrivă pozitivul şi negativul nu înseamnă nici a vrea să-l săvîrşeşti, 
nici a-1 săvîrşi; mai bun la ceva e cel care poate săvîrşi atît binele 
cît şi răul exclusiv pentru că puterea e mai bună decît neputinţa, o 
arie opţională mai largă e preferabilă unei limitări provenite din incapa¬ 
citate ; se trece de la ideea că incapabilul e mai rău, pentru că deficitar 
în fapt , la aceea că cel capabil e mai bun pentru că are o dublă corn- 
petenţâ potenţială. Simptomatic este aici faptul că Socrate evită siste¬ 
matic să vorbească de rezultate obiectualizate, de artefactc, care se 
instalează fără echivoc în planul actualului; b. transferul de la cogni¬ 
tiv, tehnic şi instrumental la axiologic : în primul caz răul este o poten¬ 
ţialitate care rezidă în capacitate şi îi dă o confirmare în plus şi care, 
chiar exercitat, nu atestă răutatea tipologică a agentului şi nu modifică 
definiţia competenţei sale, neutră potenţial; în cazul axiologicului şi, 
mai grav, al eticului strict, săvîrşirea voită a răului de care eşti în 
6tare (prin faptul că eşti în stare şi de bine) te scoate din sfera binelui 

şi te descalifică drept om bun, omul etic bun neputînd fi, prin dedublare, 
instrumentul propriei sale negări de sine prin efectuarea răului: omul 
bun nu poate avea, prin definiţie, nici un mobil conştient şi voit de 
a săvîrşi răul, nici ocazional, nici prin instalarea în tipologie şi habitus. 

Aşadar, omul bun nu este cel care săvârşeşte voluntar răul, ci acela 
care, putîndu-1 săvîrşi, în virtutea competenţei sale, în virtutea însăşi 
a bunătăţii lui, nu-l săvîrşeşte. 

Şi totuşi Socrate a intuit ceva de preţ: existenţa capacităţii de rău 
în omul bun întăreşte definiţia lui de om bun, situînd-o în planul liber¬ 
tăţii, aşa cum, la nivelul tehnic, competenţa binelui o include pe cea 
a răului. 

A vrea răul pentru că eşti mai competent să-l săvârşeşti este însă 
altă problemă. Reintrăm în platonism afirmînd, în încheiere, că însăşi 
bogăţia dc posibilităţi (pozitive şi negative) a celui bun îl plasează dea¬ 
supra voinţei dc rău şi chiar i-o blochează. Gluma instructivă a lui 
Socrate sc întemeiază pe o omisiune voită şi rodnică. Aserţiunea ipotetic- 
dubitativă ,,dacă un asemenea om există”. Sociale o formulează ca pe 
o ispită învăluită în propria sa nedumerire de a sc fi văzut adus să 
gîndcască aşa. Tăcerea lui e tăcerea dreptului la un răspuns, mai tîrziu, 
sieşi sau all ora. Bogăţiei neutre şi ambigue a posibilului i se răspunde 
în lumea existentă în fapt a valorilor prin acea bogăţie care constă în 
a alege sărăcirea printr-o determinare univocă. Paradoxul nu trimite 
la fals, ci la instituirea doxei în ştiinţă şi a ştiinţei ca temei ideal al 
voinţei de bine. 


TEXTE ARISTOTELICE PRIVITOARE LA HIPPIAS MINOR 

Grupăm aici cîteva dintre textele aristotelice care vizează problema 
discutată în Hippias Minor (uneori cu referire explicită la dialog). Ele 
constituie în bună măsură o critică legitimă a tezei fundamentale a 
dialogului şi oferă soluţii care scot problema din impas (distincţia dintre 
capacitate —abilitate— şi înţelepciune, distincţia dintre planul tehnic- 
instruincntal şi cel clic, dintre partea raţională şi cea iraţională a psihi¬ 
cului uman, identitatea omului bun cu actele sale etc.). Dar ceea ce 
scapă lui Aristotel este a) că demonstraţia prin absurd este totodată 
ironică şi educativă; b) că Platon nu putea pune în gura lui Socrate, 
ca adevăr cîştigat , ceva care neagă însăşi esenţa platonismului. 

Metafizica , 1025 a 6 — 16 

„Acestea sînt diferitele sensuri ale cuvîntului fals. Dar un alt sens 
e acela pe care îl întîlnim cînd vorbim de un om fals (^eu §?)<;)> adică 
acela care e înclinat (euxeprjţ) să enunţe propoziţii false, pentru care 
are o anumită predilecţie (7rpoaip£xix6<;), fără alt motiv decît minciuna 
în sine, căutînd să le inculce în spiritul altuia, după cum numim false 
lucrurile ce produc o imagine falsă. De aceea e greşită afirmaţia din 
dialogul Hippias , prin care se caută să se arate că acelaşi om e totodată 
şi mincinos şi iubitor de adevăr (oiq 6 aux 6 <; iţieuSvjţ xaî, âX 7 ) 0 Y)<;). Căci, 
în acest dialog e numit fals omul în stare să spună minciună, adică acela 
care e priceput şi isteţ (elSc'oţ xai 9 p 6 vi|i.o<;), şi acolo se dă preferinţă 
aceluia care e rău cu premeditare (xov ex 6 vxa «pauXov [BeXxlg)). Dar 
această aserţiune se întemeiază pe o falsă inducţie. într-adevăr, cel 
care şchioapătă voluntar nu este de preferat celui care şchioapătă 
1 nvoluntar decît dacă prin «a şchiopăta» se înţelege «a imita un şchiop»; 
căci cel care ar şchiopăta voluntar ar fi desigur mai rău (etceI ei ye 
Xo)Xoţ exo)v, x e ^P a)v focos). Aşa stau lucrurile şi cînd e vorba de caracter” 
(cu modificări, trad. Şt. Bezdechi, în Aristotel, Metafizica , Bucureşti, 
Editura Academiei, 1965, p. 204). 

Etica nicomahică, 1105 a 27 — b 11 

„Rezultatele artei îşi au desăvîrşirea în ele însele; ajunge deci ca 
ele să aibă, odată îndeplinite, cutare sau cutare caracter. Dimpotrivă, 
cînd este vorba de acţiunile conforme cu virtutea, nu este de ajuns 
să aibă cutare sau cutare caractere pentru a fi fost săvîrşite după drep¬ 
tate sau cumpătare: este nevoie, în plus, ca cel care le săvîrşeşte să 
aibă, săvîrşindu-le, anumite dispoziţii. Întîi, trebuie să le săvîrşească 
în mod conştient. în al doilea rînd, să le săvîrşească în mod intenţionat 
şi, se cade să adăugăm, intenţionat tocmai în vederea lor. în al treilea 
rînd, trebuie ca, în acţiunea lui să rămînă ferm şi neclintit. . . Cînd 
este vorba să dobîndeşti virtutea, dispoziţia de a fi conştient nu slu¬ 
jeşte la marc lucru, sau chiar deloc, în timp ce celelalte două . . . sînt 
de o însemnătate hotărîtoare, tocmai pentru că ceea ce duce la deţinerea 
virtuţii este săvîrşirea actelor drepte şi cumpătate. . . Putem spune în 
mod întemeiat că omul drept se instituie ca atare săvîrşind acte drepte, 
omul cumpătat, săvîrşind acte cumpătate. Cine nu săvîrşeşte asemenea 
acte nu arc nici cea mai mică şansă de a deveni virtuos”. 

Etica nicomahică, 1129 a 11 — 16 

„Trebuie distins cazul ştiinţelor şi al capacităţilor, pe de o parte 
şi, pe de altă parte, acela al stărilor constante (S£ei<;). O aceeaşi capa¬ 
citate şi o aceeaşi ştiinţă se aplică... la obiecte opuse; o stare con¬ 
stantă, dimpotrivă, nu produce efecte care să-i fie opuse. De pildă, 
sănătatea nu ne pune în măsură să îndeplinim acţiuni contrare sănă¬ 
tăţii, ci doar de a avea reacţii de om sănătos; într-adevăr, spunem 
despre cineva că are un mers de om sănătos atunci cînd merge aşa 
cum ar face-o un om sănătos’*. 

y Etica nicomahică , 1137 a 17 — 23 

„Unii îşi închipuie că omul drept poate acţiona tot atît de bine 
în chip nedrept, cît şi în chip drept. . . putînd săvîrşi unul sau altul 
dintre faptele nedrepte... Răspundem la aceasta că a te face vinovat 
de laşitate sau de nedreptate nu înseamnă comiterea întîmplătoare 
a unei acţiuni laşe sau nedrepte, ci comiterea lor în virtutea unei 
anumite dispoziţii interioare**. 

Etica nicomahică , 1140 h 21 şi urm. 

„I)c bună seamă există o virtute* (dcpeTTj) a artei (tc^v^c;) dar nu 
şi una a înţelepciunii ( 9 pov£aeci)<;), care este ea însăşi o virtute. Pe de 
altă parte, cînd e vorba de artă, este mai bine să greşeşti de bună voie 
dccît involuntar; cînd e vorba de înţelepciune, lucrurile stau invers, 
ca şi în cazul virtuţilor morale”. 

\ Etica nicomahică , 1144 b 20—40 

„Cea care face ca intenţia (Sia 7rpocdpecn,v) să fie dreaptă este virtu¬ 
tea; dar tot ceea ce este în natura lucrurilor pentru a ne realiza intenţia 
ţine nu de virtute, ci de o altă facultate. . . Există o anumită facultate 
care se numeşte iscusinţă (ti<; Suvapui; xaXouai 8et,v6TY)Ta). Această 
facultate este de asemenea natură îneît ne poate face să realizăm toate 
ţelurile pe care ni le propunem. Dacă ţelul e bun, facultatea aceasta 
c lăudabilă, dacă nu, ea nu este decît dibăcie de a înşela (7coevoupytac). 
De aceea pe oamenii iscusiţi (Seivot) îi numim cînd înţelepţi ( 9 p 6 vi(i.oi), 
cînd înşelători (7ravo0pyoi). înţelepciunea nu se confundă cu această 


* în sensul de „excelenţă**, „stăpînire a artei” respective, ceea ce 
nu este adevărat în cazul înţelepciunii. 

facultate, dar nu se poate dispensa de ea. Starea constantă (e£i<;) care 
este inţelepciunea perfecţionează «ochiul sufletului»*, dar nu poate 
s-o facă fără virtutea morală. . . . Este pe deplin limpede că nu poţi 
fi înţelept fără să fii bun”. 

Etica eudemicăy 1246 a 32 —b 36 

„Astfel stau lucrurile şi în privinţa ştiinţei: ea poate fi întrebuinţată 
şi corect şi greşit, ca atunci, de pildă, cînd cineva scrie incorect în mod 
intenţionat, ca şi cînd în momentul acela ar fi un ignorant. Parcă îşi 
răsuceşte mîna. Şi dansatoarele folosesc uneori picioarele în loc de 
mîini şi invers. 

Astfel, dacă toate virtuţile ar fi specii ale cunoaşterii, atunci ar fi 
cu putinţă să foloseşti şi dreptatea ca şi cînd ar fi nedreptate, iar cel 
care săvîrşeşte lucruri nedrepte le-ar săvîrşi pe temeiul dreptăţii, aşa 
cum actele de ignoranţă s-ar întemeia pe ştiinţă. Dacă acest lucru este 
însă imposibil, atunci e limpede şi faptul că virtuţile nu sînt specii ale 
cunoaşterii. Şi tocmai pentru că nu este posibil să fii neştiutor înteme- 
indu-te pe ştiinţă, ci doar să greşeşti, săvîrşind lucruri identice cu ceea 
ce ai săvîrşi din ignoranţă, nici nu e cu putinţă ca cineva să acţioneze 
pe temeiul dreptăţii ca şi cînd ar acţiona pe temeiul nedreptăţii. Deoarece 
însă înţelepciunea este ştiinţă şi adevăr s-ar putea ca în cazul ei lucrurile 
să se petreacă exact ca în cazul ştiinţei: într-adevăr, s-ar putea ca cineva 
să acţioneze neînţelept pe temeiul înţelepciunii şi să facă aceleaşi greşeli 
ca şi cel neînţelept. Dacă, în orice privinţă, folosirea fiecărui lucru ar 
fi simplă, procedînd în felul respectiv s-ar proceda cu înţelepciune, 
în cazul fiecărei altei specii de cunoaştere alt principiu dominant pro¬ 
voacă folosirea aberantă; dar care oare este ştiinţa care ar putea pro¬ 
voca folosirea aberantă a acelei ştiinţe care le domină pe toate? într-ade- 
văr, dincolo de ea nu mai există nici o ştiinţă [sau intuiţie ]. însă nici 
vreo virtute, căci de virtute te poţi folosi: virtutea cîrmuitorului uzează 
de aceea a celui cîrmuit. Şi atunci despre ce anume este vorba? Să fie 
oare ca atunci cînd se consideră că intemperanţa este un viciu al părţii 
iraţionale a sufletului, iar despre intemperant că are un spirit nestă- 
pînit? Dar dacă aşa ar sta lucrurile, atunci, dacă dorinţa va fi puternică, 
îl va deruta, iar calculele sale îl vor duce exact în direcţia opusă. . . ; 
e limpede că dacă în această parte iraţională există virtute, iar, dim¬ 
potrivă, în partea raţională, există ignoranţă, alte lucruri se vor trans¬ 
forma : aşa că se va putea concepe folosirea şi dreaptă şi nedreaptă a 

* Aici în sens de abilitate practică. 

dreptăţii, neînţelcaptă a înţelepciunii; astfel că ar trebui avut în vedere 
şi contrariul. Căci ar fi absurd ca (1) viciul dinlăuntrul părţii iraţio¬ 
nale sâ devieze virtutea inerentă părţii raţionale şi să o facă pe aceasta 
să fie ignorantă; şi ca (2) virtutea dinlăuntrul părţii iraţionale, în 
timp ce [în cea raţională] sălăşluieşte ignoranţa, să nu fie în stare s-o 
devieze şi să ducă la judecata înţeleaptă şi la îndeplinirea celor ce se 
cuvin — şi, iarăşi, ca înţelepciunea dinlăuntru] părţii raţionale să 
producă cumpătare în nestăpînirea din partea iraţională. Aşadar, trebuie 
să se aibă în vedere posibilitatea de a acţiona cu înţelepciune pe temeiul 
ignoranţei. Este însă cu totul absurd să se facă uz de ceva cu înţelep¬ 
ciune din orice alt motiv şi în special din ignoranţă. într-adevăr nu 
vedem acest lucru în cazul nici uneia dintre celelalte [ştiinţe? ]: nestă¬ 
pînirea (nu) alterează medicina sau gramatica . . . într-adevăr, cel 
nedrept poate să săvîrşească tot ce săvîrşeşte şi omul drept şi, în general, 
«incapacitatea» este inerentă «capacităţii». Astfel, este clar că stările 
constante (££eiţ) ale celuilalt sînt totodată înţelepte şi bune şi este ade¬ 
vărată afirmaţia socratică conform căreia nimic nu este mai imperios 
dccît înţelepciunea. Dur că înţelepciunea ar fi o ştiinţă este neadevărat: 
este o virtute, nu o ştiinţa sau poate o altă specie de cunoaştere”. 

1 Kudicos, fiul lui Apemantos, care este pomenit şi în dialogul Hippias 
Maior , 286 b 6, pare să fie prietenul şi gazda lui Hippias la Atena. 
Necunoscut din altă parte. 

2 Despre acest personaj care dă numele a două dialoguri platoniciene, 
vezi Notele la Hippias Maior , paragraful Despre personajul Hippias. 

3 Dialogul se naşte în prelungirea unei scene a cărei morfologie nu 
poate fi reconstituită în detalii. Ceea ce s-a petrecut înainte ne este 
doar sugerat de un personaj auxiliar (în speţă Eudicos) care mijloceşte 
trecerea de la scena consumată la dialogul propriu-zis. — Hippias 
a făcut tocmai dovada talentului său de conferenţiar terminînd una din 
acele lungi expuneri (sTcESet^tq) cu caracter moralizator în care excelau 
mai toţi sofiştii. Expunerea era pesemne o mostră de virtuozitate ora¬ 
torică ; vorbitorul orînduia după o topică personală sensurile unui text 
devenit componentă a conştiinţei colective: se pornea de la un frag¬ 
ment unanim cunoscut, de la o „întîmplare homerică” ce căpăta func¬ 
ţia unei parabole. Miezul epic, care se preta la speculaţii etice, con¬ 
stituia astfel punctul de pornire al unui discurs care treptat devenea 
predică şi investigaţie pedantă în speciile virtuţii. Că Hippias proceda 
ţn acest chip ne arată propria sa relatare (cf. Hp. Ma., 286 a 3—b 3) 

despre prelegerea asupra îndeletnicirilor frumoase, ţinută de sofist la 
Sparta şi apoi la Atena. Dacă vorbeşte deci despre Homer, Hippias 
nu o face asemenea rapsodului Ion care evolua mai degrabă sub sem¬ 
nul animalităţii spiritului, de vreme ce în discuţiile culte moţăia inter¬ 
mitent, refăcîndu-şi circuitele cerebrale numai cînd cineva rostea numele 
marelui poet (cf. Ion , 532 b — c). A vorbi despre llomcr nu reprezintă 
pentru Hippias o practică secundă, ein Nebenberuf (cf. FRIEDLĂNDER, 
1964, II, 125), ci etalarea principalei sale specialităţi; Hippias este 
în principal un moralist de profesie (cf. şi MOMIGLIANO, 1930, 322), 
iar epopeea homerică devine pentru el marea carte cu poze a moralei 
(das belicbteste moralische Bilderbuch ; FRIEDLĂNDER, 1964, II, 125). 

Sofistul conferenţiase pesemne în incinta unei şcoli ca aceea a lui 
Feidostratos, despre care pomeneşte dialogul Hippias Maior (286 b). 
Prelegerea sa, a unui personaj de notorietate panhelenică, trebuie să 
fi avut aerul unui act de mondenitate culturală. Participanţii nu erau 
practicanţi de elită ai filosofiei (din moment ce Eudicos observă că 
de-abia acum „am rămas între noi, oameni care ne îndeletnicim stărui¬ 
tor cu filosofia” — fi.âXi<jTa tt]<; ev <pLXoaoqHa StarptŞ^c;; erau în schimb 
persoane de gust, „în stare să preţuiască cele auzite”, cum îşi defineşte 
însuşi Hippias auditoriul ideal (cf. lip. Ma ., 286 c). — Deci prele¬ 
gerea a luat sfîrşit, Hippias a primit laudele de rigoare şi publicul s-a 
risipit. Locul acţiunii s-a mutat între timp în faţa sălii de conferinţe, 
astfel îneît ne aflăm undeva im Freien , spaţiul predilect de desfăşurare 
a discuţiei în dialogurile platoniciene mici (cf. FRIEDLĂNDER, 1964, 
I, 169 şi urm.). Pe scenă au rămas doar personajele dialogului; Socrate, 
rare s-u ţinut tot timpul deoparte, le apare acum celor doi în eminenţa 
tăcerii şi a reţinerii sale. în această situaţie intervine replica inaugurală 
a lui Eudicos. Intervenţia sa reprezintă în primul rînd rezolvarea psiho¬ 
logică a situaţiei, căci suprimă o dublă aşteptare: a lui Hippias, care 
este evident dornic să afle gîndul lui Socrate despre evoluţia sa orato¬ 
rică; a lui Socrate, care are de spus mai mult decît o vorbă de laudă. 

4 Nu este foarte limpede dacă întrebarea pe care Socrate urmează 
să i-o adreseze lui Hippias i-a fost sugerată acestuia de o afirmaţie 
a lui Apemantos făcută într-un timp nedeterminat sau, după cum reiese 
de la 364 b, lui Socrate i-a inspirat-o însuşi discursul lui Hippias. Pentru 
a suprima neînţelegerea, trebuie să presupunem că Apemantos era şi 
el prezent la prelegerea lui Hippias şi că alegaţia sa, auzită şi de Socrate, 
reprezenta un comentariu făcut în prelungirea spuselor conferenţiarului. 

6 Că interpretarea poeţilor era un punct esenţial al educaţiei sofis¬ 
tice o arată Protagoras în dialogul care-i poartă numele (338 e — 339 a): 
,,Eu cred, Socrate, a zis el, că pentru un om cea mai importantă parte 
a educaţiei este priceperea în domeniul poeziei; aceasta înseamnă să 
fii în stare a-ţi da seama, în privinţa celor spuse de poeţi, care sînt 
bine ticluite şi care nu, şi să ştii să le explici, iar atunci cînd eşti 
întrebat să ştii să dai seamă” (trad. Şerban Mironescu, în voi. I al 
ediţiei de faţă, p. 454). Pentru această problemă vezi şi Werner Jaeger, 
Paideia , II, p. 178, nota 55. 

6 Locul desemnat cu numele general de Olimpia (’OXupjua), unde, 
începînd cu secolul VII î.e.n. se celebrau faimoasele întreceri sportive, 
nu era propriu-zis un oraş, ci o vastă incintă sacră, reunind edificii, 
temple şi altare închinate diferitelor zeităţi, populată îndeobşte de o 
mînă de preoţi şi magistraţi, de pelerini veniţi să consulte oracolul lui 
Zeus, precum şi de atleţi care se antrenau aici în vederea jocurilor. Cu 
multe săptămîni înaintea deschiderii întrecerilor, începeau să sosească 
la Olimpia din toate părţile lumii clcnicc, din Cirene, Sicilia şi Grecia 
Mare, din insulele Murii Egce şi din oraşele Asiei Mici, ambasade ale 
cetăţilor, pelerini, scamatori, acrobaţi, negustori etc. De la mijlocul 
secolului V î.e.n., în spaţiile interludice se înfiripă şi un agon al spiri¬ 
tului în care se confruntau erudiţia, talentul oratoric şi cel poetic (cf. 
mai jos 368 c— d: ,,Dar mai spuneai că ai venit acolo cu poezii, epopei, 
tragedii, ditirambi şi multe şi felurite discursuri în proză. Afirmai că 
şi ştiinţele despre care am vorbit adineaori le cunoşti mai bine decît 
oricine. . .”). Hippias, a cărui cetate de baştină, Elis, se afla în preajma 
Olimpiei, se simţea aici, fireşte, în largul său, mai ales că, după pro- 
pria-i spusă (364 a 6 — 8) îşi întrecuse dintotdeauna concurenţii în 
materie de erudiţie. 

7 Platon nu va pierde nici un prilej pentru a sublinia caricatural 
suficienţa de sine (autarhia) care emană din toate cuvintele lui Hippias. 
Dar aşa cum această autarkie nu are nimic comun cu notele indivi¬ 
dualismului cinico-stoic, deopotrivă ea nu trebuie înţeleasă nici super¬ 
ficial, ca expresie nesuferită a unei îngîmfări nemăsurate. Revela¬ 
toare în acest sens este disocierea făcută de MOMIGLIANO (1930, 
322 — 3): „Ar fi greşit să interpretăm această încredere în sine ca un 
pur orgoliu născut din conştiinţa valorii individuale. E vorba mai 
degrabă de o metodă pe care Hippias o profesa şi ale cărei norme le 
şi formulase. Autarkia lui Hippias este întru totul intelectuală şi îşi 
găseşte temeiul în certitudinea putinţei de a stăpîni scibilul. A poseda 

scibilul înseamnă înainte de toate a poseda ştiutul. De aceea mnemo- 
tehnia este condiţia ştiinţei multiforme a lui Hippias . . . Totuşi o autarkie 
intelectuală nu se poate limita la culegerea unor noţiuni gata făcute. 
Autarkia presupune în mod obligatoriu absenţa misterelor, a lucrurilor 
neştiute care limitează deplinătatea omului. Absoluta încredere de a 
putea cunoaşte totul şi săvîrşi totul, atît de caracteristică lui Hippias, 
nu poate să se nască decît dintr-un raţionalism absolut. Autarkia şi 
raţionalismul trebuie să se întîlnească, şi autarkia trebuie să exprime 
certitudinea stăpînirii faptelor de către minte”. 

Observaţia lui Momigliano se cere însă completată: o asemenea 
certitudine nu se poate naşte decît în condiţiile unui optimism gnoseo¬ 
logic pe care nu-1 justifică decît o fază precritică a cunoaşterii. Căci 
raţionalismul nu-1 împiedică pe Socrate să propună viziunea dramatică 
a efortului care desparte apetitul cogniţiei de obiectul cunoaşterii. Iar 
dacă ajunge să pună în joc sofismul şi să evidenţieze paradoxul, dialec¬ 
tica socratică o face tocmai pentru a submina seninătatea juvenilă 
care însoţeşte epistemologia născută în prelungirea unei istorii necritice 
a cunoaşterii. Hippias nu avea nici conştiinţa revizuirii critice a dome¬ 
niului ştiutului, nici pe aceea a demersului infinit complicat care ne 
desparte de scibil. Epistemologia lui este rudimentară în măsura în 
care posibilitatea cunoaşterii este întemeiată pe sacralizarea istoriei 
cunoştinţelor. Este fatal ca în aceste condiţii şovăiala fecundă proprie 
scepticismului metodologic să fie înlocuită cu mnemotehnica, iar din 
examen critic al cunoştinţelor şi investigaţie mereu reînnoită a realului, 
ştiinţa să devină procesul finit de rememorare a celor deja cunoscute. 

8 Se poate vorbi în dialogurile platoniciene de un topos al laudei 
de sine dublat de elogiul socratic adus interlocutorului. Deci pe deo¬ 
parte performanţe (7cpaY|J.aTa) de excepţie relatate cu satisfacţie nedi¬ 
simulată de autorul lor, pe de alta elogiul socratic alcătuit îndeobşte 
din exclamaţii admirative prin care Socrate îl fericeşte mai întîi pe 
conlocutor pentru calităţile sale ,,demne de invidiat”, apoi pe părinţi* 
şi patria acestuia de a-i fi dat naştere. Aşa apar lucrurile la suprafaţă, 
şi s-ar spune că totul se rezumă la sensul superficial al ironiei socratice. 
în fond , acest topos al laudei de sine circumscrie locul unde va surveni 
refutaţia socratică (&Xery ţiq). Tema internă a dialogului se naşte astfel 
din transformarea excelenţei afişate în vulnerabilitate demonstrată. 
A se vedea pentru ilustrarea acestui topos Ion, 530 b 5—d 3; Hp, Ma ., 
281 a 1—c 3; 286 a 3-6; Euthd. % 273 c 1 — 274 b 1. 

9 Cu clasica formulă de comutare (cf. şi Hp. Ma ., 286 a,'Arap ti . . . 
(„Acum însă. . .”) se marchează trecerea de la introducere ( dispositio , 
schiţa personalităţii interlocutorului, ceremonii lingvistice, false laude 
socratice etc.) la dialogul propriu-zis. De aceea, imediat cade întrebarea 
care dă semnalul de începere a discuţiei: care din doi ţi se pare mai 
presus şi în ce privinţă ? (7r6xepov âptelvcD xal xaxa x£;). Iar după o nouă 
diversiune stilistică (364 b 5 — 364 c 1), întrebarea revine (364 c 2): 
Prin ce-i deosebeai? (tcco^ Siexpivsţ w&toiSş;). 

10 7roXuTpo7rcoTaTOV. Discuţia se deschide în continuare pe linia acestui 
termen, pe care Socrate îl priveşte ca nedeterminat; 7roXoTp07roţ este 
un om variat înzestrat întru săvîrşirea a ceva; „the most resourceful” 
traduce MUHLERN (1968, 283) în acest context. Este evident că 
Hippias îi dă încă de pe acum un sens negativ; Socrate îl primeşte 
însă în neutralitatea lui semantică, înţelegînd că a fi viteaz şi versatil 
sau înţelept şi versatil nu se exclud. Drept care, pentru el, Odiseu rămîne 
încă nedefinit. întrebarea următoare (364 e 5) va cere specificarea expresă 
a lui 7roX6Tpo7ro<; în vederea dobîndirii specificului personalităţii odiseice. 

11 Prin această întrebare Socrate caută să obţină de la Hippias o 
determinare a lui TcoXoxpoTcoc; care să-1 definească pe Odiseu aşa cum 
înţelepciunea îl defineşte pe Nestor şi vitejia pe Abile. Întrebînd dacă 
IIoniiT îl înfăţişează pe Ahile ca pe un om versatil, Socrate îl va face 
pe Hippias să explice prin ce anume le exclude calitatea de 7roX6xp07roq 
pe celelalte două. 

12 Răspunzînd astfel, Hippias enunţă explicit sensul negativ al abi¬ 
lităţii odiseice: din moment ce „dimpotrivă” (dcXXot) Abile este „sincer 
şi dintr-o bucată”, rezultă că 7ioXuxp07roc; înseamnă în cazul lui Odiseu 
„şiret”, „ipocrit”, „făţarnic”, „mincinos”. Din acest moment Ahile 
nu mai este definit în sine , prin vitejia sa, ci relaţional , prin opoziţie 
cu Odiseu. Noua situaţie îşi capătă formularea directă şi sintetică la 
365 b 4 — 5: „Ahile este sincer şi dintr-o bucată (ocXtq xe xal (X7rXous), 
iar Odiseu versatil şi mincinos (:roX’jxpo~oţ xe xal ^euSvjt;)”. 

13 AtxaC, titlul clasic al cîntului IX al Iliadei : Odiseu, Aias şi Pboinix 
încearcă, prin rugăminţi (Xxa£), să potolească mînia lui Ahile şi să-l 
readucă pe cîmpul de luptă. 

14 Iliada , IX, 308 — 314, dar cu un text destul de diferit faţă de cel 
homeric tradiţional. Invocînd aceste versuri, Hippias se sprijină pe 
textul homeric pentru a-şi preciza gîndul cu privire la naturile veridice 
şi la cele polytropice, în speţă cu privire la firea (xp67ro<;-ul; cf. 365 b 3) 
fiecăruia dintre cei doi eroi paradigmatici: în această fază a discuţiei. 

cînd Hippias face încă hermeneutică de text, ^eo& 7 )c; este cel care una 
gîndeşte şi alta spune, iar âX 7 ) 0 r)<; este cel care spune ceea ce gîndeşte. 

15 Spre deosebire de 364 e 6 —7, unde 7 roXoTpo 7 da odiseică era deter¬ 
minată printr-un simplu contrast neexplicit (cf. nota 12) aici, pentru 
întîia dată, polytropiei i se conferă un sens explicit negativ, pleonastic 
pentru Hippias, dar aducîud un plus de informaţie pentru Socrate, 
care pînă acum concepuse termenul ca fiind etic-neutru (cf. şi MUH- 
LERN, 1963, 284). 

16 Acest pretext la care Socrate recurge şi în alte dialoguri (cf. Ion), 
reprezintă de fapt o strategie de a trece direct, eliminînd ilustrările 
poetice, la obiectul însuşi al dezbaterii. Astfel Socrate îl instituie pe 
Hippias ca interlocutor nemijlocit şi pe deplin responsabil, nu ca pe 
un simplu intermediar. Discuţia se defineşte acum în mod hotărît ca 
o dezbatere de idei şi nu ca o hermeneutică de text. 

17 XoYicmxY) xej(V 7 ), ştiinţa practică a calculului, spre deosebire de 

apiOfjLTjTixy) ştiinţa teoretică; 6 Xoyicttixoi; era calculatorul abil 

(cf. Xen., Memorab ., I, 1, 7; Platon, Theaitetos , 145 a). 

18 Introducerea calificativului apiaxoi; („cel mai bun”) nu se justi¬ 
fică dacă e judecată doar în acest context; ea dublează pleonastic pe 
aoqxoTaToţ („cel mai priceput”). Dar „cel mai bun”, introdus aici tauto¬ 
logic cu sens tehnic , pregăteşte naşterea ulterioară a sofismului, în 
măsura în care mai tîrziu capătă nuanţă morală. Se va dovedi între 
timp că expertul este mincinosul ideal (deţinătorul optim al adevărului 
este şi deţinătorul optim al falsului). însă dacă expertul este „cel mai 
bun” din punct de vedere tehnic, nu înseamnă că el este şi „cel mai 
bun” din punct de vedere moral. 

19 Socrate a trecut deci în revistă, folosind un procedeu inductiv, 
tocmai abilităţile care dau conţinutul polimatiei lui Hippias: cal¬ 
culul, geometria şi astronomia. Socrate face astfel din Hippias însuşi 
o paradigmă a identităţii dintre veridic şi mincinos la nivelul tuturor 
competenţelor sale. De fapt Socrate — şi acesta este sofismul —, 
dovedind că ştiutorul, şi în speţă Hippias, este cel mai capabil să spună 
adevărul şi să mintă, nu a dovedit că cel capabil să mintă este şi 
mincinosul prin vocaţie; definiţia mincinosului ca Siivaxoţ ^etiSeaOoa 
(366 b 5) se dovedeşte a fi falsă: mincinosul şi veridicul pot fi una şi 
aceeaşi persoană, dar în realitate nimic nu dovedeşte că şi sînt. 

20 Strigilul (StXcyy^) era un obiect, de obicei de metal, cu ajutorul 
căruia se îndepărta, prin radere, uleiul şi praful de pe piele; sticluţa 
de care e vorba (XrjxuOoi;) era un mic recipient cu gîtul îngust con- 
ţinînd uleiul cu care atleţii îşi ungeau corpul. 

21 Cicero reproduce pasajul în De Oratore , III, 2: ,,Ajungînd la 
Olimpia în perioada cînd avea loc marea solemnitate a jocurilor care 
se celebrau din patru în patru ani, Hippias din Elis se lăudă în pre¬ 
zenţa Greciei întregi de a cunoaşte toate artele, şi nu numai artele 
liberale şi nobile precum geometria, muzica, literele, poezia şi cele referi¬ 
toare la natură, morală şi politică, ci şi de a-şi fi confecţionat cu pro- 
pria-i mînă inelul ce-1 purta, mantaua care-1 înveşmînta şi sandalele 
cu care era încălţat”. 

22 Atît din fragmentele rămase, cît şi din relatările contemporanilor 
(vezi în principal Platon, Hippias Maior ) rezultă că Hippias făcea operă 
de arhivar, fiind un pasionat culegător de date pe care le inventaria 
în cataloage şi sinopse (cf. Hp. Ma ., Note, Despre personajul Hippias). 
De aceea, facultatea pe care o punea în joc Hippias era desigur memoria, 
devenită în acest context instrument de lucru, iar ştiinţa memorării, 
mnemotehnica, o adevărată metodă de lucru. Gîndul decisiv despre 
semnificaţiile mnemotehnicii lui Hippias şi conectarea ci cu cultura 
timpului le-a exprimat M.OMIGLI A NO (1930, 324): „Sofistica în an¬ 
samblul ei nu cunouşte... criteriul genetic pentru a certifica adevărul 
faptelor. Cercetarea asupra genezei este practicată cu îmbelşugare, dar 
în sine şi pentru sine. .Şi doar cu Tucidide va apărea prima tentativă 
genială de a cerceta genetic istoria greacă, pentru a-i da acea întemeiere 
pe care critica faptelor izolate nu o permitea. Criteriul adevărului era 
căutat în informaţia însăşi luată izolat, adică judecind în funcţie de 
mărturia care o furniza şi de conformitatea cu experienţa comună. 
De aici aparenta contradicţie între spiritul critic al sofisticii şi tonul 
erudit şi de manual al istoriografiei sale, contradicţie care se explică 
atunci cînd înţelegi că acele descrieri şi cataloage vor să fie repertorii 
de informaţii cernute, cînd de fapt ele nu pot fi decît repertorii, tocmai 
pentru că nu e cernut procesul istoric, ci informaţia în sine. 

însuşi procesul critic al sofisticii are aşadar rezultatul paradoxal 
de a îndemna la păstrarea, adunarea şi memorarea tradiţiei. Cînd se 
acceptă tradiţia, istoria se reduce în mod firesc la amintire. Din aceste 
motive, Hippias, care pînă şi în operele istorice face operă mnemo¬ 
tehnică (Registrele Olimpiadelor şi Denumirile popoarelor) intră din 
plin în această tradiţie”. 

23 Aproape în aceiaşi termeni îl mustră Ilippias pe Socrate în Hp. Ma. y 
301 bl — 3. Reproşuri asemănătoare i se aduc lui Socrate de către 
interlocutorii săi şi în R., 487 a şi urm.; Men. y 80 b şi urm.; Euthphr ., 
11 b şi urm. 

24 Iliada , IX, vv. 307 — 308. 

25 Iliada , IX, vv. 352 — 358. 

26 Iliada , I, vv. 168 — 170. 

27 Iliada , IX, vv. 644 — 648. 

28 Fiu al lui Cronos şi al divinităţii marine Philyra, centaurul Chiron 
reprezintă in mitologia greacă simbolul ştiinţei şi al înţelepciunii puse 
în slujba principiului paideic. Elevii săi, mai toţi eroi (Jason, Ascle- 
pios etc.), dacă nu chiar zei (Apollo), deprindeau de la Chiron arta 
războiului şi a vînătorii, muzica, morala şi medicina. Amestecat direct 
în destinul lui Peleu, Chiron devine apoi educatorul fiului acestuia, 
Ahile. 

28 Aceeaşi dezbatere, de astă dată între Socrate şi Euthydemos (altul 
decît personajul care dă titlul dialogului platonician) este relatată de 
Xenofon în Memorab ., IV, 2, 19 — 20. 

30 Că îi sînt dezagreabile macrologiile, Socrate o spune pe larg în 
Prf., 334 d —e, punînd faptul pe seama memoriei sale scurte (,,... de 
rreme ce ai de-a face cu unul care e uituc, mai taie din lungimea răs¬ 
punsurilor şi fă-le mai scurte dacă vrei să te pot urmări” — trad. 
Şerban Mironescu). 

31 Expresiile greceşti sînt aici 7roieîv şi epYa^eaOat, între care trebuie 
să presupunem că autorul a gîndit o deosebire, fără să putem preciza 
dacă ea se referă la modalitatea acţiunii sau la efectul ei. în Phd., 60 e, 
cele două cuvinte puse laolaltă sună redundant: (i.ouotX7]V icolei xai 
epyaCou. într-un context care se complică prin apariţia lui 7Cp<&TTeiv, 
din aceeaşi familie semantică (,,a acţiona”), ele apar şi în Chrm ., 163 b 3 
(cf. şi volumul I al acestei ediţii cu nota Siminei Noica). APELT (1921, 
48) propune să gîndim prin 7roietv pura acţiune a săvîrşirii, iar prin 
Ipyd^eaOaL rezultatul ei ca lucrare finită. 

32 Specificaţia efarep tiq £cttiv o£>to<; este considerată de interpreţi 
drept cheia dialogului, deoarece Platon trimite cu aceste cuvinte la 
binecunoscuta axiomă a eticii socratice (cf. Xen., Memorab ., IV, 2, 
11 — 20), conform căreia cunoscătorul binelui nu mai poate comite răul. 
Dar făcîndu-1 astfel pe Socrate să pună sub semnul întrebării, în cîteva 
cuvinte doar, rezultatul atît de spectaculos obţinut al întregului, Platon 
anunţă totodată că nu am asistat decît la o farsă în care adevărul şi 
falsul îşi schimbaseră locurile în vederea unei demonstraţii per absur - 
dum. Lui Aristotel, care a dat dezlegarea sofismelor din Hp-Mi ., i-a scăpat 


54 




NOTE LA HIPPIAS MINOR 


faptul că autorul lor o cunoştea de asemenea; înscriindu-se cu rafina¬ 
ment în fals, Platon nu făcea decît să redistribuie într-un metaplan 
— ca un Odiseu care se reproduce pe sine — conţinutul propriului 
dialog, creînd cu consecvenţă unicul şi marele paradox al dialogului, 
acela de o relua la nivelul expresiei (al formei) conţinutul însuşi al dia¬ 
logului. 

La capătul primei convorbiri cu Hippias, în dialogul Hippias Minor , 
Socrate spune: am dovedit ceva la care nu consimt nici eu. La capătul 
convorbirii de acum tot cu Hippias, Socrate va spune: chiar dacă aş 
consimţi eu, nu consimte cel de acasă. Hippias acesta — încă mai ri¬ 
dicol aici decît în primul dialog, cînd măcar apăra legea şi principiile 
morale — are totuşi darul, parcă, să-l aducă pe Socrate în dezbinare 
cu sine. Nu vom spune că de aceea Platon i-a făcut cinstea să-l pună 
pe Hippias de două ori interlocutor principal, ceea ce nu a făcut cu ni¬ 
meni altul; dar e un fapt că faţă de alţii Socrate pare totuşi a şti ceva 
(faţă de Protagoras ori Gorgias, marii sofişti, ştie şi spune chiar prea 
multe), pe cînd cu sofistul acesta mai neînsemnat, pe care-1 poate lesne 
pune la punct, sfîrşeşte în descumpănire. 

în fapt este vorba de dezbinarea intimă a lui Socrate, respectiv a 
platonismului, care iese la lumină în faţa unui inocent. Sofistul de faţă 
nu merită să fie combătut, căci nu face rău nimănui, cum fac ceilalţi, 
un Gorgias, Callicles ori chiar un Euthyphron. Atunci merită să-ţi vezi 
prăpăstiile oglindite în nevinovăţia lui. Iar descumpănirea lui Socrate, 
aici ca şi în primul dialog cu Hippias, va fi să constate că nu este destul 
să fii ştiutor; mai trebuie ceva. Cu adevărat este de spus de fiecare dată: 
dacă socratismul sau platonismul s-ar reduce la a spune că trebuie să 
fii ştiutor cînd afirmi sau întreprinzi ceva, ele ar fi puţin lucru. 

Tot cu problema ştiutorului începe şi dialogul de faţă, aşadar. Hippias 
este iarăşi implicat direct, acum însă nu ca expert în ale calculului sau 
în multe alte discipline şi meşteşuguri, ci drept iscusit în ştiinţa regală 
a politicii. Dar cum poţi crede că eşti ştiutor într-o asemenea privinţă? 
De la început Socrate îi pune întrebarea (281 c), numind dintr-o răsuflare 
trei dintre cei şapte înţelepţi şi slrecurînd în lista lor şi pe Anaxagoras, 
care toţi s-au ţinut de o parte de treburile Cetăţii. Nu s-au priceput în 
cele publice, decretează Ilippias. Dar nu s-au pricepui nici în cele pri¬ 
vate, întregeşte Soci ale (281 d), tic vreme ce nu cîşligau bani cu lecţiile 
lor, cum lac sofiştii recenţi. Iar Hippias se grăbeşte să accepte drept 
criteriu, confirmîndu-1 cu propria sa reuşită: cel ce ştie se poate îmbogăţi 
învăţînd pe alţii. 


61 



CONSTANTIN NOICA 


Ce anume e de ştiut ca să poţi interveni în viaţa publică şi să poţi 
instrui şi pe alţii în acest sens, Socrate nu-1 întreabă pe Hippias. Poate 
că trebuie să ai cealaltă ştiinţă, să-i spunenTa Ideii, care i-a dat lui Pla- 
ton iluzia, în trei rînduri, că poate interveni în treburile Syracuzei şi 
care l-a făcut apoi, în două rînduri, să scrie opere mari despre cîrmuirea 
cetăţii; acea ştiinţă în numele căreia el l-a făcut chiar pe Socrate, în 
Gorgias , să declare că se consideră singurul om politic al cetăţii. înţelepţii 
cei vechi, în orice caz, au înţeles că doar cu ştiinţa lor ei nu pot cîrmui 
şi nici preda. 

Intr-un fel şi lacedemonienii socoteau că politica nu se predă, de vreme 
ce la ei Hippias nu putea cîştiga nici un ban (283 c). I se pare curios lui 
Socrate că tocmai în Sparta, unde viaţa publică primă asupra celei pri¬ 
vate, un ştiutor în materie de virtute civică nu era învitat să înveţe 
pe nimeni politica. Dar Sparta rămînea la legile şi obiceiurile ei (284 c), 
refuzînd serviciile oricărui ştiutor. Că valorile Spartei erau înguste, 
aceasta o putem spune noi, astăzi. Pe Socrate îl interesa să arate, cu 
exemplul Spartei, doar că un sistem de valori conştient de el, cum era 
cel al cetăţii amintite şi pe care el îl admira, nu îngăduie ştiutorului 
obişnuit, fie că era sofist, înţelept sau cunoscător de genealogii (285 c) 
— ceea ce pentru greci însemna cunoscător de istorie — , să pună în 
discuţie rînduiala obştească. E probabil, de altfel, că nici o ştiinţă asu¬ 
pra vieţii obşteşti n-ar fi clintit pe spartani din îngheţul lor. Dar în ce 
constă o asemenea ştiinţă, va încerca să o spună abia Republica lui Pla- 
ton. Lecţia asupra ştiutorului politic nu se face aici. 

Lecţia de acum este asupra cunoscătorului în materie de frumos. 
Socrate spusese (281 d—[282 a): atunci un înţelept de altă dată s-ar 
face de rîs astăzi, aşa cum un artist de altădată, sculptorul Dedal de pildă, 
s-ar face şi el de rîs. Socrate singur apropia deci, într-un fel, destinul 
ştiutorului politic de cel al ştiutorului artistic. Pe de altă parte Hippias 
admitea că, în faţa refuzului spartanilor de a se lăsa instruiţi pe teme 
politice, el alesese calea să-i încînte cu tot felul de compuneri artistice. 
Nu este chiar atît de nefiresc, atunci, ca Socrate, în loc să întrebe pe 
Hippias despre virtutea civică, să-l întrebe despre frumos. Hippias de 
altfel îl invita peste trei zile să-i asculte una din compoziţiile care îi 
încîutaseră pe spartani. Atunci era bine de văzut ce ştie despre frumos 
sofistul acesta care crede că ştie totul. Ce înseamnă a fi ştiutor în ale 
frumosului? 

Dezbaterea care începe de la 286 c, pe tema frumosului, arată limpede 
cum trebuie urcat spre a conduce la ceva de ordinul Ideii, chiar dacă în 

cazul de faţă nu se ajunge la ea. Totul se desfăşoară pe şapte sau opt 
trepte, atît de sigur urcătoare încît nici nu te mai întrebi dacă le-a gîndit 
Platon: le-a impus obiectul gîndit el însuşi. Putem de pe acum da nume 
trepitelor: frumosul ca expresie individuală, ca materie generală, ca po¬ 
trivire sau adecvaţie a materiei, ca potrivire umană, ca potrivire în sine, 
ca potrivire generală şi utilă, ca desfătare dezinteresată. 

' 1. Pentru a vedea ce ştie celălalt, Socrate îi cere să spună ce este 
frumosul. Del a început el precizează că vrea să ştie ce e frumosul şi nu un 
lucru_frumos. Hippias însă îi indică un lucru frumos. Şi fireşte, Socrate 
îi răspunde că pot fi mai multe, aşadar că nu expresia individuală a 
frumosului („fecioara frumoasă”) hotărăşte. 

Naivitatea teoretică a lui Hippias este evidentă. — Poate totuşi 
că o anumită naivitate, una secundă măcar, ca o reîntîlnire cu concretul, 
va fi necesară spre a putea da socoteală de frumos. în definitiv pro¬ 
blema de acum („ce este” frumosul) nu înseamnă neapărat definirea lui; 
poate fi şi identificarea lui, descrierea sau desfăşurarea lui. în genere, 
ridicarea către ceva de ordinul Ideii s-ar putea să nu necesite compara¬ 
rea cazurilor particulare, ca pentru concept, spre a vedea ce este comun. 
Ridicarea la Idee e mai degrabă spre esenţial. Atunci de ce nu s-ar putea 
citi frumosul într-o singură întrupare? 

Dar sîntem departe de esenţă, cu răspunsul lui Hippias. Sîntem 
în lumea existenţelor, unde chiar ceea ce a părut o clipă frumos poate 
înceta a fi, cum nu e frumoasă fecioara faţă de existenţa divină (289 c)- 
— Şi totuşi, cînd percepi frumosul în existenţe reale, te-ai ridicat la 
eidos, cum spune Socrate, adică la acea natură care le face frumoase 
pe toate: fecioară, cal, liră (289 d). Ele nu mai pot fi urîte nici faţă de 
cele divine, atunci. Căci — dar Socrate n-o mai spune — dacă ai trece 
frumosul doar de partea divinului, ai rămîne la existenţe, oricît de ridica¬ 
te. Socrate vrea cel mult să arate că în orice lucru frumos este ceva divin, 
nicidecum că divinul singur ar avea parte de frumuseţe. 

^ 2. Atunci Hippias înţelege că trebuie să caute ceva de ordin general 

şi denumeşte o materie generală, aurul (289 c). — Dacă urmăreşti să 
afli, cu „frumosul însuşi”, ceva care face ca lucrurile să fie frumoase, 
aluoci el ar putea fi o poleială — şi cu aceasta răspunsul lui Hippias 
poate avea o semnificaţie mai adîncă. Trecînd cu gîndul peste treapta 
aceasta, pe care Platon o lasă la nivelul materiei înfrumuseţatoare, s-ar 
putea spune că poleiala nu e numai de aur; e şi de ornament, de stil, 
de figuri literare, de procedee artistice şi canoane, de manieră. Toate 

acebte mijloace, formale în aparenţă, sînt dimpotrivă un fel de materie 
privilegiată sau un material, ca aurul, al cărui adaos pare uneori că în¬ 
frumuseţează totul. Pentru toate e însă valabil ce spune Socrate despre 
Fidias, cum că nu foloseşte aur oriunde în sculpturi. Frumosul nu există 
ca materie generală, respectiv ca material privilegiat. 

3. Există ca potrivire a materiei, încearcă să spună al treilea răspuns 
al lui Hippias (290 d). El nu se ridică încă la ideea de material în genere, 
dar vede acum în materie altceva decît sclipirea ei. Frumuseţea ar putea 
fi sensul funcţional al materiei: un lucru e frumos pentru că e adaptat 
unei funcţii anumite. — Dar e prins în felul acesta frumosul însuşi? 
Adaptarea la funcţie depăşeşte cu mult şi frumosul natural, invocat la 
primul exemplu, şi frumosul artistic de la al doilea. Orice unealtă ar fi 
şi ea frumoasă (toată tehnica omului modern ar fi frumoasă), pînă şi 
o lingură de lemn, spune Socrate, care e mai potrivită hranei decît cca 
de aur. Potrivirea şi adaptarea, la acest nivel al materiei, te îneacă în 
lumea lucrurilor, 

4. Dar frumosul e potrivire în uman, izbucneşte Hippias (291 a), 
eliberîndu-se de generalitatea materiei spre a trece la cea a omului. 
Frumos este tot ce e potrivit la om şi în viaţa umană: o existenţă plină, 
dusă pînă la capăt şi bine încheiată. De la frumosul natural (fecioară, 
cal) s-a trecut, cu al doilea răspuns, la frumosul artistic, cu al treilea 
la frumosul posibil în cele materiale, acum la frumosul posibil în cele 
umane. Să nu existe un frumos şi în divin, de vreme ce urcăm treaptă 
cu treaptă? 

Tocmai în numele acestuia din urmă — care impune alta măsură 
a inimosului, cu zeii şi oamenii de obîrşie divină — respinge Socrate 
noua teză a Iui Hippias asupra frumosului. El caută ce e frumosul însuşi 
în toate aceste cinci planuri, am spune. El însuşi foloseşte acum un cuvînt 
nou: „frumuseţe” (J kălos , 292 d) ca substantiv, în loc de adjectivul 
substantivat, frumosul (to kalân) t ca mai înainte. Cere să i se vorbească 
deci despre frumuseţe, uitînd de lucruri, oameni şi zei, ca şi de ceea ce 
le e potrivit lor; sau poate luînd numai ideea de potrivire , fără lucruri, 
oameni, zei. Căci sîntem, în sfîrşit, în sfera generalului pur, după ce am 
trecut prin cel natural, material, uman şi divin. 

5. Socrate singur e cel care propune acum lui Hippias răspunsul 
firesc: esenţa frumosului ar putea fi deci ideea de potrivire în genere , 
ideea de „convenabil” (to prepon % 293 e). în răspunsurile anterioare 
era vorba de potrivirea a ceva anumit, a aurului de pildă, de care Socrate 

aminteşte. De altfel, dacă ideea de „potrivit” exprimă frumosul, ar 
putea fi invocate alte potriviri. Frumosul ar fi — se poate tălmăci gîndul 
de aici — o bună potrivire de culori, sunete, forme, o bună potrivire de 
cuvinte, aşadar cuvinte potrivite, sau o potrivire de idei. Dar e o potri¬ 
vire goală? Dincolo deci de orice potrivire anumită, dacă iei „potrivitul 
însuşi”, cum se vrea aici, drept măsură a frumuseţii care face toate 
lucrurile să fie frumoase, trebuie să te întrebi: le face cl cu adevărat să 
fie frumoase? sau doar să pară aşa? (294 a). Nu lucrează frumuseţea 
aceasta mai mult asupra aparenţelor? 

Dacă potrivitul e privit în sine (ca o finalitate fără scop, va spune 
mai tîrziu un Kant), el duce la o formă de desăvîrşire închisă. Cu ase¬ 
menea desăvîrşiri lucrurile pot fi mai frumoase, cum sînt fiinţele umane 
cu straie potrivit făcute, spune Hippias; dar e o întrebare dacă fiind 
mai frumoase fiinţele sînt şi frumoase; dacă nu doar par să fie frumoase. 
Iar că obiceiurile şi rînduielile noastre, bine potrivite, ne par frumoase 
fără să fie întotdeauna aşa, o dovedeşte faptul că ne dezbinăm în jude¬ 
căţile asupră-le, spune Socru le. Potrivirea goală poate fi şi o amăgire. 
Potrivirea nu-i deci totul, trebuie potrivire la ceva. (Frumosul c o valoare 
solidară cu alte valori). Dacă am reluat, spre a înţelege frumosul, ideea 
de potrivire, treeînd-o pe plan formal, trebuie să regăsim şi caracterul 
funcţional al potrivirii, considerat acum şi el pe plan general. 

6. Tot Socrate, atunci va introduce teza cea nouă despre frumos, 
spunînd simplificat (şi oarecum strident pentru un modem): frumosul 
e utilul (295 c). în realitate, cum o vor dovedi exemplele pe care le dă 
îndată, continuitatea de idei e perfectă, în ciuda aparenţei că ar fi vorba 
de o teză nouă: potrivirea, adecvaţia, convenabilul nu pot fi scop în 
sine. Sînt mijloc. Dar către ce? 

Aşa deci cum am considerat potrivitul în general, să considerăm 
caracterul funcţional în general. Exemplele lui Plalon urcă iarăşi. Ochiul 
este frumos cînd e adaptat funcţiei sale, ca o parte a corpului; tot corpul 
la fel, după cum sînt şi animalele, uneltele, mijloacele tehnice şi artistice 
create de om, pînă la obiceiurile şi legile lui. Aici deci se ia limpede 
întreg registrarfuncţionalului, unde arta e doar o parte; frumosul s-ar 
întinde în sfîrşit peste tot, de la materie pînă la zei. Fără să le numească, 
lingurile de lemn au redevenit frumoase, şi cu ele tot restul. Dar acum 
nu această răspîndire a frumosului îl îngrijorează pe Socrate, ci altceva, 
mai subtil, ce rezultă din ideea de funcţional considerată în sine. 

Dacă frumosul este funcţionalul şi acesta aduce după el binele, atunci 
între bine şi frumos se creează o stranie dependenţă. S-ar zice: binele 

devine scopul frumosului. Dar Platon spune ceva mai adine: frumosul 
devine cauza binelui. într-adevăr, analizînd lucrurile mai bine (chiar 
dacă aparent sofistic), Platon arată că frumosul a devenit o capacitate 
de bine (295 e), deci o iscusinţă. Frumosul funcţional, am zice, înseamnă 
o virtuozitate şi o simplă tehnică de producere a binelui. Dar numai a 
binelui? Şi mai rămîne el frumos cînd nu produce binele? Să-l limităm 
totuşi la producerea de bine şi să spunem că e deci favorabilul, avanta¬ 
josul, priitorul ( to ophelimon , 296 e). Dacă însă doar „produce” binele, 
înseamnă că este cauză a lui, fără a fi bun în el însuşi. Iar limba greacă, 
pentru care kalos înseamnă şi frumos şi bun, nu pare a admite aşa ceva. 
Socrate e nesatisfăcut. Respinge singur toată construcţia de mai sus 
şi trece, fără nici o justificare aparentă, la a şaptea teză: frumosul în¬ 
seamnă desfătare. 

Cititorul nu e nici el satisfăcut. Întîi, teza aceasta a şasea, a funcţio¬ 
nalului ca fericită potrivire pentru producerea binelui, sfîrşeşte sofistic, 
în echivocul unui cuvînt grecesc; apoi, trecerea la o nouă teză se face 
arbitrar. Dialogul pare să se degradeze singur, chiar în prezentarea lui 
exterioară. Aşa, degradat, a stat el în faţa istoricilor filosofiei, care l-au 
nesocotit, şi stă în faţa cititorului contemporan, atît de exigent. Poate 
fi salvat? 

Ni se pare că nu e nevoie să fie „salvat”; că trebuie înţeles , atîta tot. 
Să vedem care e gîndul tezei a şasea şi care e trecerea la teza următoare. 
Pe un modern nu-1 poate nemulţumi, în teza frumosului producător de 
bine, faptul că deci frumosul e „altceva” decît binele; îl nemulţumeşte 
faptul că e producător, pur şi simplu. Poate că şi pe Socrate îl nemul¬ 
ţumeşte, în fond, sensul acesta al frumosului de a nu fi prin sine bun, 
adică de-a nu fi un de la sine, ceva în sine, un pentru sine. Funcţionalul 
luat în el însuşi ducea, e drept, la desăvîrşire goală; însă funcţionalul 
înţeles ca potrivire la ceva conduce la ideca de valoare-mijloc. 

Spiritul modern a căzut efectiv peste neadevărul acestei teze a şa¬ 
sea cu o sentinţă renumită a inteligenţei franceze: „frumuseţea e o pro¬ 
misiune de fericire”. Este întocmai sensul tezei platoniciene. Dar poate 
că frumuseţea nu e doar o promisiune de fericire, ci e fericirea însăşi. 
Acest lucru îl spune Socrate acum, cu teza a şaptea a frumuseţii ca des¬ 
fătare. Prin el însuşi frumosul ar fi o formă de bine, o beatitudine. Şi 
se ajunge firesc la teza a şaptea, în ciuda aparenţelor; căci dacă frumosul 
trebuie să fie un bine, dar nu unul util şi nu binele în general, el este un 
bine dezinteresat şi special. 

7. „Să numim frumosul ceea ce ne dă plăcere, nu însă oricare plăcere, 
ci aceea care se capătă prin auz şi văz” (297 c). S-ar zice că e un gînd 
de cu totul alt ordin decît cele de pînă acum; dar e acelaşi gînd limpezit. 
Nu erau oare izvor de plăcere chipul fecioarei de la primul răspuns, aurul 
de la al doilea şi chiar lingurile, în orice caz vieţile frumoase şi potrivirile 
toate de la celelalte răspunsuri? Ele apăreau ca încercări variate de 
a descrie frumosul şi nu erau, în realitate, decît paradigme ale plăcerii, 
ba încă ale plăcerii văzului şi auzului. 

Căci într-adevăr, ce se cuprinde sub îngustimea acestor două simţuri, 
singurele dezinteresate? Se cuprinde tot. Sînt întîi artele, atît cele ale 
plasticului, cu văzul, cît şi cele ale muzicalului, cu auzul; se cuprind 
tot apolinicul şi dionisiacul, dacă ne place să spunem aşa. Dar nn se 
cuprinde numai atît, şi dialogul o arată într-un uluitor rezumat, asupra 
căruia esteticianul modern ar avea de reflectat: „Ne plac, spune 
Socrate, oamenii frumoşi (frumosul natural), culorile frumoase (frumosul 
natural şi artistic), operele de pictură şi sculptură (frumosul plastic), 
sunetele frumoase, muzica sub toate formele”. Iar aici vine noutatea 
pentru un modern: „Ne plac discursurile frumoase, istorisirile de 
mituri frumoase”. într-adevăr, ţin şi ele de auz, sînt şi ele arte ale muzi¬ 
calului, de vreme ce pentru grecii vechi mousihâs însemna „cultivat”, 
iar mousike însemna artă, cultură, nu numai muzică. 

Dacă lucrurile stau aşa, atunci nu se mai poate spune că definiţia 
frumosului pe bază de văz şi auz este îngustă. Socrate va vorbi mai jos 
de moravuri, de instituţii umane şi legi, care ţin, primele de muzica 
naturală a polis-ului, celelalte de artele „muzicale” ale politicului, dacă 
tot ce e armonie se subsumează muzicalului. Dintr-odată astfel un dialog 
pe care-1 puteam lesne arunca din mînă vine să spună, cu o exactitate 
pe care ştiinţa esteticii nu a mai avut curajul s-o regăsească întotdeauna, 
care anume este domeniul frumosului. Iar pentru că nu am aruncat dia¬ 
logul din mînă, să vedem dacă el nu spune esteticii noastre încă mai mult. 

Este o admirabilă extindere a domeniului frumosului, lărgirea lui 
pînă la a cuprinde realităţile morale şi politice. Aci este în joc atît văzul 
minţii ce se desfată cu lucrurile, cît şi un auz al minţii, care poate cuprinde 
toate armoniile /ogos-ului rostit (frumosul unei demonstraţii matematice, 
spunem astăzi, frumuseţea unei speculaţii). Dar, pentru întrebările ce 
se vor ridica acum în legătură cu dezbinarea sau distribuirea frumosului 
între văz şi auz, frumuseţile morale şi politice spun deocamdată prea 
mult, cum ar spune şi cele de gînd ori speculative. Ar trebui să arăţi 
tocmai că nu e vorba de văzul şi auzul obişnuite; căci altminteri „poate 

că nici legile, nici obiceiurile nu sînt atît de străine cît par de senzaţiile 
pricinuite în noi de auz şi de văz”, spune Socrate singur (298 d). Le va 
lăsa deci de o parte deocamdată (deşi „cel de acasă” nu-1 iartă dacă 
spune lucruri nedovedite), după cum va înlătura, simplu, obiecţia că ar 
fi trebuit invocate şi alte plăceri, mai joase decît cele ale văzului şi auzu¬ 
lui, arătînd că nimeni nu le consideră frumoase. 0 problemă deosebită 
se ridică acum şi ea dă măsura adîncimii de gînd la care a ajuns dialogul 
acesta al uşurătăţii aparente. Ea va fi de aici (299 c) şi pînă aproape de 
sfîrşit, problema însăşi a frumosului. Dacă nu ne înşelăm, este una dintre 
cele mai tulburătoare probleme pe care şi le poate pune estetica. 

Văzul vine cu lumea sa, auzul cu a sa. în chip firesc se pune problema 
dacă frumosul nu e cumva divizat. Este frumosul plasticului acelaşi cu 
al muzicalului? Sînt legile unuia aceleaşi în ale celuilalt? (Dincolo de 
sensibilul imediat: sînt legile formelor aceleaşi cu ale cuvîntului?). 
Frumoase sînt amîndouă, plăcute amlndouă. Dar au şi o frumuseţe 
comună? în speţă Socrate se întreabă: sînt frumoase fiecare şi amîndouă? 
Sînt frumoase fiecare dar nu amîndouă? sau cumva sînt frumoase amîii- 
două dar nu fiecare? 

x^Dacă spui că sînt frumoase atît fiecare cît şi amîndouă, e ceva clar 
pentru logica bunului-simţ; (dacă şi unul e ostaş şi altul e ostaş, amîndoi 
sînt ostaşi). Dacă spui: sînt frumoase fiecare dar nu neapărat amîndouă, 
atunci trebuie să cauţi „frumosul comun” (300 a) şi aceasta este tocmai 
problema de aici, ca şi a esteticii de totdeauna. Dacă însă spui: sînt 
frumoase amîndouă dar nu fiecare? Atunci pui o problemă deosebită 
de cea de aici (unde fiecare, atît plasticul cît şi muzicalul, este frumos), 
dar care o poate lămuri pe cea de aici. Asupra ei se opreşte o clipă Socra¬ 
te, spunînd (300 e): se poate ca o stare, ce nu este în mine cînd sînt sin¬ 
gur si nu e nici în tine, să fie în noi cînd sîntem amîndoi. 

Lui Ilippias i se pare absurd să crezi aşa ceva. E clar că este în amîndoi 
ce e în fiecare (dacă sîntem drepţi fiecare sîntem şi amîndoi; dacă am 
fi de fildeş fiecare am fi amîndoi); dar şi invers, adaugă el, răspuazîud 
astfel problemei lui Socrate că ar putea să nu fie în fiecare ce e în amîn¬ 
doi. Hippias are îndată (301 b) o splendidă diatribă împotriva celor ce 
văd stări, calităţi sau esenţe care ar reveni amîndurora dar nu fiecăruia, 
sau fiecăruia şi nu amîndurora; şi cu toate că istoricii văd în diatribă o 
imitaţie a stilului retoric al lui Hippias cel real de către Platon, vom 
spune mai degrabă că i-a atribuit aici toată revolta bunului-simţ împotri¬ 
va celor ce pretind a vedea şi altceva decît exemplare individuale şi 
colecţii de indivizi. 

Chiar exemplul acesta al exemplarelor individuale îl dă acum Socrate 
(301 d). Fiecare dintre noi e unu, spune el, dar amîndoi sîntem doi. Ce 
sîntem fiecare (unu) nu sîntem amîndoi laolaltă şi nici ce sîntem amîndoi 
nu sîntem fiecare. Dar spus astfel, gîndul acesta nu e nici măcar sofistic, 
e tautologic: sigur că unu e unu şi nu doi. De aceea Platon trece de la 
număr la proprietate numerică şi spune: unu are proprietatea de-a fi 
impar, doi pe cea de-a fi par (302 a). Un unu impar şi cu alt unu impar 
dau însă ceva par (întotdeauna două numere impare adunate dau unul 
par). Dar atunci e o întrebare, ce înseamnă „amîndoi” (amphoteroi), 
pe care-1 foloseşte tot timpul Platon. Dacă amîndoi vrea să spună „şi 
unul ţi altul”, atunci el n-are dreptate: un număr impar şi alt număr 
impar fac două numere tot impare! Dacă însă amîndoi înseamnă „adu¬ 
naţi”, atunci e vorba de un al treilea, deci nu mai sînt în joc unul ori 
altul. 

De ce săvîrşeşte Platon sofismul acesta? Poate conştient, poate 
inconştient/El îşi dă în orice caz seama că a căzut pe o problemă: două 
sau mai multe lucruri reunite pot da şi altceva decît este în ele. Dacă 
reunirea înseamnă adunare , bineînţeles că rezultatul are alte proprietăţi 
decît părţile; dacă reuniunea e organizare în sistem, iarăşi este firesc 
ca sistemul să aibă proprietăţi noi. Dar chiar simpla reuniune (acumu¬ 
lare) poate duce natura la un salt calitativ, sau spiritul la adevărul 
totului care nu e al fiecăruia sau la sensuri colective care nu sînt ale fie¬ 
căruia. Socrate însă stabileşte că poate exista ceva în amîndoi care 
să nu fie în fiecare, spre a putea spune şi invers: există ceva în fiecare 
fără să fie în amîndoi. 

Aceasta, într-adevăr, e problema la care Socrate revine: dacă frumosul 
poate fi o plăcere a auzului, de o parte, a văzului de alta, fără să fie o 
plăcere comună, fără o „natură comună” (302 c). Se poate aşa ceva? 
Nu se poate, răspunde Socrate. La fel spune şi Hippias. 

Dar dacă se poate? Platon a avut curajul, cu teza a şaptea, să nu 
rămînă la generalităţi libere despre frumos (cum ar fi potrivirea în gene¬ 
ral, utilitate sau funcţionalitate în general), ci să invoce generalităţi 
angajate în sensibil , cum reclamă atît frumosul natural cît şi cel artistic. 
Frumosul este armonia în cele văzute şi auzite; frumosul e sau plastic 
sau muzical (în sens larg, grecesc). Poate nimeni n-a mai îndrăznit să 
spună lucrul cu atîta claritate. Dar ceea ce nu cutează să spună nici 
Platon este că astfel s-ar putea ca frumosul să fie şi să rămînă îndoit. 

Astăzi o asemenea afirmaţie că există stări îndoite n-ar mai surprinde. 
S-a putut spune simplu că lumina este şi corpuscul şi undă. Spunem că 

devenirea este şi liniară şi în cerc. Spunem că viaţa este şi proces orb 
şi proces codificat. Despre număr afirmăm că e şi raţional şi iraţional» 
în sensul că e şi suprema raţionalitate şi suprema iraţionalitate (continuul 
numeric). Nu s-ar putea susţine oare că plasticul şi muzicalul reprezintă 
o complementaritate sensibilă , aşa cum s-a vorbit de una logică? 

Platon nu şi-a pus această problemă; dar dialogul o pune. Ce este 
frumosul? Dialogul vine acum să spună: oricum vei răspunde, în cazul 
că vorbeşti despre frumosul însuşi, ca întruchipare sensibilă, vei vorbi 
sau despre cel plastic sau despre cel muzical. Nici o estetică, poate, n-a 
ieşit din condiţia aceasta, şi astfel dialogul lui Platon, care pornea de la 
sensibilul imediat şi ajungea la sensibilul specificat , nu a fost depăşit. 

Să rămînem la cele două specii ale frumosului fără să găsim genul 
lor? L Dar orice căutare în gen ne scoate din frumos. Aşa i se întîmpla lui 
Platon însuşi, cu ultima teză, ce ar putea fi a opta (303 e). Că genul 
comun ar fi: plăcerea nevinovată, bună, favorabilă — o asemenea 
afirmaţie ne-ar întoarce la frumosul „producător de bine”, pe care l-am 
respins mai înainte. 

Hippias este exasperat şi se întoarce la ce ştie, la frumuseţea de-a 
cuvînta cum trebuie în faţa oamenilor (304 b). Socrate e descumpănit: 
a revenit la ce nu ştie. Cum să vorbeşti de frumuseţea de-a cuvînta dacă 
nu ştii ce e frumuseţea? Cineva „de acasă” l-ar certa că nu poate da 
socoteală exactă de lucruri. El însuşi e dezbinat între dorinţa de-a vorbi 
exact despre valori ca frumosul şi neputinţa de-a tăcea despre ele, de 
vreme ce le întîlneşti pe toate drumurile. Nu merită să trăieşti dacă nu 
ştii aşa ceva (304 a). 

Nici nu trăieşti ca om, dacă n-ai înţelesul valorilor umane. Trebuie 
să existe, atunci, o altă ştiinţă, sau un alt acces la ele. Un asemenea acces 
îl va sugera Platon, pentru frumos, într-un alt dialog, anume Phaidros , 
dar în cbip atît de liber şi exaltat îneît abia dacă mai poţi crede că este 
în joc ştiinfa Ideii. 

Nu cunoşti frumosul, va reieşi din Phaidros , dar îl identifici. Nu-I 
cunoşti dar îl recunoşti. L-ai văzut altădată şi i-ai contemplat Ideea, 
în altă existenţă. — Dacă se poate traduce în vreun fel gîndul metempsi¬ 
hozei, atunci vom spune: a percepe valorile înseamnă a le fi perceput. 
O altă ştiinţă — spre care dialogul de faţă, Hippias , abia deschide — va 
trebui să intre în joc, o ştiinţă a cunoaşterii în cerc, sau una a cunoaşterii 
ca recunoaştere. Dar ştiinţa aceasta despre frumos e grea, cum spune 
proverbul pe care abia acum, la sfirşitul dialogului, îl înţelege cu adevă¬ 
rat Socrate. 

[sau Despre frumos, dialog anatreptic] 


SOCRATE HIPPIAS 

SOCRATE Iată-1 din nou Ia noi pe frumosul şi atotştiu¬ 
torul Hippias! 1 E multă vreme de cînd n-ai mai dat prin 281 a 
Atena. 

HIPPIAS N-am o clipă de răgaz, Socrate. Căci Elisul» 
ori de cîte ori are nevoie să ducă ceva la bun sfîrşit cu 
vreo cetate sau alta pe mine mă alege ambasador, consi- 
derîndu-mă un foarte priceput arbitru şi purtător de cuvînt b 
în chestiuni diplomatice. Aşa se face că în numeroase rînduri 
am dus tratative cu diferite cetăţi, dar cel mai adesea, şi 
în treburile cele mai importante, cu Sparta. Iată de ce, 
ca să răspund la întrebarea ta, nu mă abat decît arareori 
pe-ai ei. 

SOCRATE Aşa se întîmplă, Hippias, cînd eşti un om şi 
instruit, şi cu o viaţă bine împlinită 2 : căci pe cît de bine 
te descurci într-ale tale cîştigînd o droaie de bani de la 
tineri în schimbul unor învăţături cu mult mai preţioase c 
de fapt, pe atît de bine te descurci şi într-ale obştei, de 
vreme ce-i faci numai servicii, nădăjduind, pe bună drep¬ 
tate, nu dispreţul, ci stima tuturora. Stau însă şi mă întreb, 
Hippias: de ce oare acei oameni vestiţi din vechime 3 , ale 
căror nume sînt rostite ca fiind cele mari ale înţelepciunii, 
un Pittacos, Bias sau Thales din Milet, şi alţii încă, pînă 
la Anaximandru, deci toţi aceştia, sau aproape toţi, s-au 
ţinut departe de treburile publice? 4 

HIPPIAS Erau neputincioşi, Socrate, şi nu-i ducea min- d 
tea 6 cum să facă faţă şi la treburile care-i priveau pe ei 
şi la cele ale cetăţii. 

SOCRATE Aşadar, pe Zeus, precum spunem îndeobşte 
că nici un meşteşug nu rămîne pe loc, iar meşterii de altă¬ 
dată le apar celor de astăzi rudimentari, oare tot astfel 
vom spune şi noi că meşteşugul vostru, al sofiştilor, n-a 

rămas pe loc, şi că cei care s-au îndeletnicit în vechime 
cu înţelepciunea ne apar nouă astăzi rudimentari? 

HIPPIAS Este întocmai cum spui. 

SOCRATE Deci după tine, Hippias, dacă s-ar întîmpla 
282 a ca Bias să trăiască în zilele noastre, pe lîngă voi el ne-ar 
părea de bună seamă ridicol, după cum şi sculptorii spun 
că dacă Dedal 6 s-ar naşte încă o dată şi-ar da la iveală 
aceleaşi lucruri care pe-atunci l-au făcut celebru, noi nu 
ne-am putea stăpîni rîsul. 

HIPPIAS Chiar aşa stau lucrurile, Socrate 7 . Numai că, 
în ce mă priveşte, am obiceiul să-i laud pe cei vechi, ba 
chiar mai mult pe ei decît pe cei din vremea noastră, păzin- 
du-mă astfel de invidia celor în viaţă, dar şi temîndu-mă 
de mînia celor morţi. 

b SOCRATE Mi se pare că procedezi tare înţelept, Hippias, 
vorbind şi gîndind aşa. Iar eu sînt gata să întăresc cele 
spuse de tine. Căci dacă stau să mă gîndesc la măiestria 
cu care aţi ajuns să îmbinaţi interesul obştei cu treburile 
voastre, ale fiecăruia, pot spune că arta voastră a progre¬ 
sat văzînd cu ochii. Iată-1, de pildă, pe Gorgias, sofistul 
din Leontinoi; trimis de ai lui la Atena pentru a le repre¬ 
zenta cetatea — leontinii îl ţineau de cel mai iscusit în 
cele obşteşti — a trecut drept un excelent vorbitor în 
adunarea poporului; iar apoi şi-a văzut de ale lui şi, dînd 
c lecţii celor tineri, a cîştigat de la noi o grămadă de bani. 
Ca sa nu mai vorbesc de prietenul meu Prodicos, care 
nu o dată a trecut pe aici cu treburi de-ale cetăţii. Dar 
ultima oară, venind la Atena ca reprezentant al Ceosului 
a stîrnit mare admiraţie vorbind în consiliu; iar apoi, 
s-a gîndit şi la ale sale; cu prelegeri şi cu lecţii a cîştigat 
o groază de bani, de te miri cît. în schimb, nici unul din 
oamenii vestiţi de altădată nu a crezut vreodată de cu¬ 
viinţă să ceară vreun ban şi nici să ţină prelegeri, împăr¬ 
ţi tăşind cîte ceva din ceea ce ştiau locuitorilor atîtor cetăţi. 
Într-atît erau de naivi şi n-aveau habar de ce reprezintă 
banul! Pe cînd cei doi despre care-ţi vorbeam au cîştigat 
de pe urma înţelepciuniii mai mult decît orice alt meseriaş 
de pe urma meşteşugului său, oricare ar fi acela. Ca să 
nu mai vorbim de înaintaşul lor, Protagoras. 

HIPPIAS în privinţa aceasta sînt de spus lucruri de care 
tu n-ai habar, Socrate. Căci dacă ai afla cîţi bani am cîşti- 
gat eu, ai rămîne uimit. Ca să nu pomenesc decît de Sicilia, 
chiar locul unde trăia, onorat de toţi, Protagoras; unde e 
mai pui că era şi mai vîrstnic decît mine. Eu, cu mult 
mai tînăr şi în scurtă vreme, am cîştigat mai bine de o 
sută cincizeci de mine ! 8 Iar dintr-un orăşel prăpădit, 
Inykon 9 , mai bine de douăzeci de mine. Întorcîndu-mă 
acasă, banii i-am dat tatălui meu; şi el şi ceilalţi din cetate 
au rămas cu gura căscată de admiraţie. Aproape că-mi 
vine să cred că am cîştigat mai mulţi bani decît oricare 
alţi doi sofişti laolaltă. 

SOCRATE Minunat lucru, Hippias! Iată o dovadă cum 283 a 
nu se poate mai bună că înţelepciunea ta şi a celor din 
zilele noastre o întrece cu mult pe a celor de altădată. 

Ce deosebire! Trebuie să înţeleg din spusele tale că mare 
le era prostia! Se zice că Anaxagoras făcea exact pe dos 
decît facem noi. Rămînîndu-i o moştenire însemnată s-a 
arătat nechibzuit şi a risipit-o pc toată, într-atît era de 
lipsit de ininle. Se mai spun şi altele de felul ăsta despre 
cei din vechime. . . Gîndindu-mă, deci, la înaintaşi, toate 
acestea îmi par a fi o dovadă cum nu se poate mai bună b 
a înţelepciunii noastre. Şi nu sînt puţini cei care gîndesc 
că înţeleptul trebuie să fie înţelept în primul rînd pentru 
el. Drept care, definiţia înţeleptului ar suna cam aşa: 

,,Ceî care cîştigă cei mai mulţi bani”. Hai să lăsăm însă 
vorbăria şi să ne întoarcem la tine; ia spune-mi, din cetăţile 
prin care ai fost, de unde ai cîştigat cei mai mulţi bani? 

Pot să jur că din Sparta, unde te şi duci cel mai des. 

HIPPIAS Nu, pe Zeus, Socrate. 

SOCRATE Cum aşa? N-ai să-mi spui că de acolo ai cîş¬ 
tigat cel mai puţin? 

I HIPPIAS De acolo n-am cîştigat niciodată’nimic. c 

SOCRATE Mai că nu-mi vine să cred, Hippias, atît e de 
uimitor ce-mi spui. Oare ştiinţa ta nu este în stare să-i 
facă mai virtuoşi pe cei care stau în preajmă-ţi şi o învaţă? 10 

HIPPIAS Ba bine că nu! 

SOCRATE Să înţeleg atunci că ea a fost în stare să-i 

facă mai buni pe tinerii din Inykon, dar nu şi pe cei. din 
Sparta? 

HIPPIAS Nici vorbă de aşa ceva, Socrate. 

SOCRATE Atunci poate că cei din Sicilia doresc să devină 
mai buni, iar cei din Sparta nu? 
d HIPPIAS Nu, Socrate. Şi spartanii vor acelaşi lucru. 

SOCRATE Mai rămîne să cred că fugeau de lecţiile talc 
din lipsă de bani. 

HIPPIAS Nici ăsta nu-i motivul; au bani citi vrei. 

SOCRATE Atunci cum să-mi explic că avînd şi bună¬ 
voinţă şi bani, iar tu puţind să le fii de folos ca nimeni 
altul, nu te-au trimis acasă încărcat de bani? Ia stai! Oare 
nu cumva îşi educă spartanii copiii mai bine decît o poli 
face tu? Te învoieşti să spunem că e aşa? 
e HIPPIAS Cum o să mă învoiesc? 

SOCRATE Atunci din două una: ori nu ai fost în stare 
să-i convingi pe tinerii spartani că luînd lecţii cu tine ar 
progresa întru virtute mai mult decît dacă ar face-o cu 
părinţii lor, ori nu ai putut să-i convingi pe părinţii lor 
că este firesc să-ţi încredinţeze fie educaţia acestor copii, 
dacă, bineînţeles, le pasă cît de cît de soarta lor. Căci nu 
pot să cred că-i rodea invidia la gîndul că le-ar deveni 
copiii mai buni. 

HIPPIAS Nici cu nu cred că despre invidie era vorba. 

SOCHATE Sparta este bine legiuită, nu? 

HIPPIAS Sigur că este. 

281 a SOCRATE Iar în cetăţile bine legiuite virtutea este ţinută 
la loc de cinste. 

HIPPIAS Şi încă cum! 

SOCRATE Or, dintre toţi, tu eşti cel mai capabil s-o treci 
şi altora. 

HIPPIAS întocmai, Socrate. 

SOCRATE Dacă ne gîndim la omul cel mai capabil să-i 
înveţe pe alţii călăria; oare nu în Tesalia, în primul rînd 
(sau oriunde în altă parte, unde lumea s-ar îndeletnici cu 
această artă), ar fi el cel mai mult preţuit şi ar cîştiga cei 
mai mulţi bani? 

HIPPIAS Aşa se parc. 


74 



HIPPIAS MAIOR 


SOCRATE Iar cel care este în stare să dea învăţături 
despre virtute, vrednice de toată preţuirea, unde va fi 
cu precădere stimat şi unde va cîştiga cei mai mulţi bani? b 
Unde dacă nu în Sparta sau în alt oraş bine legiuit dintre 
cele greceşti? Sau poate mai degrabă în Sicilia 11 , prietene, 
şi la Inykon? Să credem una ca asta, Hippias? Dacă tu 
porunceşti, se cuvine ca eu să te-ascult. 

HIPPIAS Nu, Socrate, însă potrivit tradiţiei, spartanii 
nu-şi schimbă legile şi nici nu-şi educă copiii altfel decît 
au apucat. 

SOCRATE Cum vine asta? Spartanilor nu lc stă în obicei 
să facă cum este bine, ci, dimpotrivă, să dea greş în ceea c 
ce întreprind? 

HIPPIAS N-aş spune asta, Socrate. 

SOCRATE N-ar proceda ci mai cuminte dînd tinerilor o 
educaţie mai bună în locul uneia mai proaste? 

HIPPIAS Desigur. însă legile lor nu lc îngăduie să pri¬ 
mească o cduculie străină 1 -; altminteri, şiii prea bine că 
dacă ar fi cu putinţă ca vreun educator să cîştige bani de 
la ei, acela aş fi eu. Nici nu ştii ce plăcere le face să mă 
asculte; să-i vezi numai cum mă laudă! însă, după cum îţi 
spun, nu le îngăduie legea. 

SOCRATE După tine, Hippias, legea este un neajuns d 
pentru cetate sau este în folosul ei? 13 

HIPPIAS Cred că este făcută spre folosul ei; numai că 
atunci cînd este rău alcătuită, îi pricinuieşte şi neajun¬ 
suri 14 . 

SOCRATE Cum adică? Cei care fac legea, nu ca fiind cel 
mai mare bine pentru cetate o fac? Căci fără o lege bună 
nu poţi guverna un stat, nu? 

HIPPIAS Ai dreptate. 

SOCRATE Iar dacă cei care se-apucă să facă legi nu ajung 
să le facă şi bune, atunci ei nu împlinesc nici legalitatea şi 
nici legea. Tu ce crezi? 

HIPPIAS Potrivit unei vorbiri riguroase 15 , aşa este Socrate; e 
numai că oamenii nu prea au obiceiul să vorbească aşa. 

SOCRATE Care oameni, Hippias? Cei ştiutori, sau cei 
ignoranţi? 

HIPPIAS Cei mulţi. 




PLATON 


SOCRATE Cei mulţi sînt cei care cunosc adevărul? 

HIPPIAS Evident că nu. 

SOCRATE Nu cred însă cei ştiutori că ceea ce este cu 
adevărat avantajos pentru toţi oamenii este mai potrivit 
legii decît ceea ce nu este avantajos? Sau nu eşti de aceeaşi 
părere? 

HIPPIAS Ba sînt. 

SOCRATE Deci lucrurile stau aşa cum cred cei ştiutori? 

HIPPIAS întocmai. 

SOCRATE Aşadar, pentru spartani ar fi mai avantajoasă, 
285 a potrivit spusei tale, educaţia pe care le-ai da-o tu; şi cu 
toate că ar veni din partea unui străin, ea ar trebui prefe¬ 
rată celei din partea locului. 

HIPPIAS Aşa spun, şi cred că pe bună dreptate. 

SOCRATE Nu spui tu, de asemenea, că cele ce sînt mai 
avantajoase sînt mai potrivite legii? 

HIPPIAS Am spus-o, de asemenea. 

SOCRATE Atunci, după tine, este mai potrivit legii ca 
fiii spartanilor să fie educaţi de către Hippias şi mai ne¬ 
conform cu ea să fie educaţi de către părinţii lor; asta în 
cazul că într-adevăr ei vor trage cu mult mai multe foloase 
de pe urma ta. 

HIPPIAS Desigur că aşa se va întîmpla, Socrate. 
b SOCRATE Rezultă că, întrucît nu îţi dau bani şi nu ţi-i 
lasă în grijă pe fiii lor, spartanii contravin legii. 

HIPPIAS Sînt de acord cu tine; căci am impresia că ceea 
ce spui este în favoarea mea şi nu văd de ce te-aş contra¬ 
zice. 

SOCRATE Iată-ne deci, prietene, în faţa unei mari desco¬ 
periri : spartanii contravin legii. Şi culmea, asta o fac toc¬ 
mai ei care trec drept cei mai pătrunşi de spiritul legii! 
îmi spui însă că te laudă, Hippias, şi că se bucură ascul- 
tîndu-te; dar pe zei, despre ce anume le vorbeşti? Este 
clar că despre lucrurile pe care tu le cunoşti cel mai bine 16 , 
c adică despre cele ce se petrec cu stelele şi fenomenele ce¬ 
reşti 17 . 

HIPPIAS Cîtuşi de puţin, Socrate; nici nu vor să audă 
de aşa ceva. 

SOCRATE Atunci le place să le vorbeşti despre geometrie? 

HIPPIAS Nici atît; căci cei mai mulţi dintre ei nu ştiu 
nici să numere, ca să zic aşa. 

SOCRATE Deci cu atît mai puţin sînt dispuşi să te supor¬ 
te vorbindu-le despre calcul. 

HIPPIAS Nici vorbă de calcul, pe Zeus. 

SOCRATE Nu cumva le vorbeşti atunci despre acele 
lucruri pe care, dintre toţi, tu ştii să le distingi cu cea mai d 
mare fineţe, vreau să spun despre valoarea literelor şi a 
silabelor, a ritmurilor şi armoniilor? 18 

HIPPIAS Despre ce fel de armonii şi litere, prea bunule? 

SOCRATE Bine, dar atunci care sînt acele lucruri pe care 
ei le ascultă cu plăcere şi pentru care te laudă? Spuue-mi 
tu, pentru că eu singur nu-mi dau seama. 

HIPPIAS Despre zămisliri le-am vorbit Socrate; ale 
eroilor şi oamenilor obişnuiţi; ale cetăţilor apoi. într-un 
cuvînt, tot ce priveşte originile — iată ce le face o nespusă 
plăcere. Aşa incit, din cauza lor m-am văzut obligat să 
învăţ pc dinafară şi să înă ocup de toate cîte au legătură cu e 
lucrurile dc soiul ăsta. 

SOCRATE Pe Zeus, Hippias, mare noroc ai avut că spar¬ 
tanii nu ţi-au cerut tot şirul arhonţilor noştri de la Solon 
încoace! Ştiu că ai fi avut ce învăţa pe dinafară! 19 

HIPPIAS Da de unde, Socrate! Numai o singură dată 
să aud cincizeci de nume şi le şi ţin min te. 

SOCRATE Aşa deci? Uite, nu ştiam că stăpîneşti tehnica 
memorării. Acum înţeleg eu cu-adevăr de ce le face sparta¬ 
nilor atîta plăcere să te asculte! Fiindcă ştii o grămadă de 286 a 
lucruri, te folosesc cum fac copiii cu bunicii lor, cînd nu se 
mai satură să-i asculte povestind. 

HIPPIAS Aşa e, Socrate, pe Zeus. De curînd am avut un 
mare succes vorbindu-le despre îndeletnicirile frumoase 20 
pe care se cuvine să le aibă un tînăr. Şi pe bună dreptate 
m-au lăudat, căci discursul este fără cusur compus, bine 
alcătuit şi în general şi în privinţa alegerii cuvintelor. Cit 
despre început el sună cam aşa: după căderea Troiei, Neop- 
tolem îl întreabă pe Nestor care anume sînt îndeletnicirile 
frumoase ce-1 pot face pe un tînăr să devină stimat. Vor- b 
beşte apoi Nestor dîndu-i lui Neoptolem felurite îndru¬ 
mări de toată frumuseţea 21 . Acesta este discursul pe care 

l-am ţinut acolo şi pe care am de gînd să-l reiau şi aici peste 
trei zile, în şcoala lui Pheidostratos 22 , împreună cu alte 
multe lucruri demne de auzit. Eudicos 23 , fiul lui Apeman- 
tos, este cel care m-a rugat să vorbesc. Ai grijă să fii şi tu 
c de faţă şi să-i aduci şi pe alţii în stare să preţuiască cele 
auzite. 

SOCRATE Aşa voi face, Hippias, de va vrea zeul 24 . Dar 
acum, pentru că tocmai mi-am adus aminte, fii bun şi 
desluşeşte-mi următoarea problemă, în cîteva cuvinte 
măcar. De curînd, dragul meu, stînd de vorbă cu cîţiva 
cunoscuţi, m-am pomenit într-o mare încurcătură; în timp 
ce condamnam unele lucruri ca fiind urîte, iar pe altele 
le lăudam ca frumoase, numai ce îl aud pe unul dintre ei că 
mă întreabă, nu pot să-ţi spun cu ce ton arogant: „Da 
d de unde ştii tu, Socrate, care lucruri sînt frumoase şi care 
urîte? Ia să vedem, ai putea să-mi spui ce-i frumosul?” 
Eu, ca un prost ce mă aflu, m-am încurcat tare rău şi nu 
izbuteam cu nici un chip să-i răspund cum trebuie. Rămînînd 
singur, supărat foc pe mine, nu încetam să mă mustru şi 
îmi ziceam, fierbînd de mînie, că prima oară cînd mă voi 
întîlni cu unul dintre voi înţelepţii, vă voi asculta mai 
întîi cu luare-aminte, voi căuta să înţeleg şi-mi voi băga 
lucrurile bine în cap, pentru ca apoi să merg din nou la cel 
care mi-a pus întrebarea şi să reîncep lupta. Iată de ce, 
e cum spuneam, ai picat cum nu se poate mai bine; lămureşte- 
mă, deci, aşa cum trebuie ce este frumosul şi încearcă să-mi 
explici totul amănunţit ca să nu mai păţesc altă ruşine 
şi să-şi bată iar joc dc mine omul acela. Căci, fără îndoială, 
lucrul îţi este cunoscut, şi pentru tinc-i o nimica toată faţă 
de altele multe eîte le ştii. 

HIPPIAS Pe Zeus că-i o nimica toată, Socrate, şi nici nu 
merită atîta bătaie de cap, ca să zic aşa. 

SOCRATE Am să pricep atunci cu atît mai uşor şi nimeni 
n-o să-mi mai vină de hac. 

HIPPIAS Sigur că nimeni. Altminteri tot ce ştiu eu n-ar 
287 a face doi bani. 

SOCRATE Pe Hera, frumos vorbeşti, Hippias! De l-am 
putea îmblînzi pe omul ăsta! Lasă-mă, totuşi, — şi nu văd 
de ce te-ar stingheri — să mă dau pe mine drept el şi, pe 

măsură ce tu răspunzi, eu să aduc obiecţii; în felul acesta 
deprind şi eu mai lesne învăţătura ta. Ştii poate că mie 
îmi este oarecum mai la îndemînă să fac obiecţii. Dacă 
n-ai deci nimic împotrivă, să facem cum îţi spun, cu gîndul 
că am să învăţ mai temeinic 26 . 

HIPPIAS Nu te sfii; îţi spuneam doar că nu-i vorba de b 
cine ştie ce lucru şi că te-aş putea învăţa să faci faţă la 
altele cu mult mai grele. 

SOCRATE Că tare frumos mai vorbeşti, Hippias! Ei bine, 
pentru că şi tu mă îndemni, hai să încerc ca punînd între¬ 
bări, să-i ţin locul omului nostru pe cît îmi stă mie în pu¬ 
tere. Aşadar, dacă i-ai ţine lui discursul despre care-mi 
vorbeai, cel cu îndeletnicirile frumoase, după ce ai termina 
ce aveai de spus, el s-ar grăbi să întrebe înainte de toate c 
tocmai despre frumos 20 — căci îi ştiu obiceiul — şi ar 
începe astfel: „Străine din Elis, oare cele ce-s drepte, nu 
prin dreptate sînt drepte?” Răspunde, Hippias, ca şi cum 
el te-ar întreba. 

HIPPIAS Răspund că prin dreptate. 

SOCRATE „Dreptatea, deci, este un lucru real?” 

HIPPIAS Desigur. 

SOCRATE „Aşadar şi cei înţelepţi sînt înţelepţi prin 
înţelepciune, iar toate cîte sînt bune, prin bunătate?” 27 . 

HIPPIAS Cum altfel? 

SOCRATE >»Şi ele există cu-adevărat, nu sînt simple vor¬ 
be”. 

HIPPIAS Sigur că există. 

SOCRATE „Aşadar, toate cîte sînt frumoase, sînt frumoa¬ 
se prin însuşi frumosul, nu-i aşa?” 

HIPPIAS Prin însuşi frumosul, întocmai. d 

SOCRATE „Iar frumosul este şi el un lucru real, nu?” 

HIPPIAS Este. Dar ce-i cu asta? 28 

SOCRATE „Spune-mi, străinule — va adăuga el —, 
atunci ce anume este frumosul ăsta?” 

HIPPIAS După cît înţeleg, Socrate, cel care întreabă îţi 
cere să afli ce este frumos, nu? 

SOCRATE Nu asta cred că cere, Hippias, ci ce este fru¬ 
mosul. 

HIPPIAS Şi care e mă rog deosebirea? 

SOCRATE Ţi se pare că nu e nici una? 

HIPPIAS Nici una 29 . 

SOCRATE Oricum, este clar că tu ştii mai bine. Totuşi, 
dragul meu, fii puţin mai atent: el nu te întreabă ce este 
e frumos, ci ce este frumosul. 

HIPPIAS Acum înţeleg. îi voi arăta ce este frumosul şi 
n-o să mai aibă nimic de zis. Căci frumosul, Socrate, este, 
după cum bine ştii, şi dacă e să vorbim drept, o fată fru¬ 
moasă. 

SOCRATE Jur pe cîine, Hippias, că ai răspuns tare frumos, 
aş spune chiar, de-a dreptul strălucit. Dacă am să-i răspund 
288 a şi eu la fel, înseamnă că îi voi spune exact ce trebuie şi că 
nu o să mai aibă nimic de zis? 

HIPPIAS Cum să mai aibă, Socrate, cînd toţi cei de faţă 
ar fi de aceeaşi părere şi nu s-ar da în lături să întărească 
prin spusa lor că ai dreptate? 

SOCRATE Bine, să zicem că aşa este. Aş vrea, totuşi, 
să-mi pot reaminti 80 mai lesne ceea ce spui. Căci el o să mă 
întrebe cam în felul următor: „Ia răspunde-mi, Socrate : 
toate aceste lucruri pe care le numeşti frumoase, nu ar fi 
frumoase decît dacă frumosul însuşi există cu-adevărat, 
nu?” Iar eu ce voi răspunde? Că o fată frumoasă este fru¬ 
moasă, tocmai pentru că există ceva prin care lucrurile 
sînt frumoase? 

b HIPPIAS Crezi, aşadar, că va mai încerca să nege că fru¬ 
mosul este ceea ce spui tu? Sau că dacă ar face-o nu va fi 
ridicol? 

SOCRATE Că va încerca, minunatule, ştiu foarte bine. 
Dacă încercînd, va fi şi ridicol, aceasta urmează să o ve¬ 
dem. Iată totuşi ce-mi va răspunde şi mă gîndesc să-ţi 
spun şi ţie. 

HIPPIAS Spune-mi. 

SOCRATE „Eşti îneîntător 31 , Socrate”, îmi va răspunde 
el. „Dar o iapă frumoasă nu este ceva frumos, din moment 
c ce chiar zeul a lăudat-o în oracolul său?” 32 Ce vom spune, 
Hippias? Desigur că iapa cea frumoasă este ceva frumos. 
Căci nu vom îndrăzni să afirmăm că frumosul nu este frumos. 

HIPPIAS Aşa e, Socrate. E drept că zeul însuşi a spus-o, 
iar la noi, în Elis, există într-adevăr cai frumoşi. 

SOCRATE „Buun!”, va relua el. „Ce spui acum de-o 
liră frumoasă? Nu este şi ea ceva frumos?” O vom recunoaş¬ 
te, Hippias? 

HIPPIAS Fireşte că da. 

SOCRATE După care el va spune, căci mă iau după firea 
lui şi ştiu prea bine ce va spune: „Dar despre o prea fru¬ 
moasă oală de lut, ce părere ai, dragul meu? Oare ea nu 
este ceva frumos?” 

HIPPIAS Dar bine, Socrate, cine-i acest om? Ce grosolan d 
trebuie să fie cineva pentru a folosi cuvinte atît de vul¬ 
gare 33 într-o problemă atît de delicată! 

SOCRATE Aşa-i el, Hippias. Nu are rafinament, este un 
tip vulgar; nu-1 interesează decît adevărul. Şi totuşi, tre¬ 
buie să-i răspundem omului; în ce mă priveşte îmi pregă¬ 
tesc un răspuns provizoriu. Dacă oala cu pricina, ieşită 
din mina unui meşter bun ar fi netedă, rotundă şi bine 
arsă, cum sînt cele frumoase, de cîtc douăzeci de litri, cu 
două toarte, tare izbutite — deci dacă la o astfel de oală 
s-ar referi el, trebuie să admitem că ea este ceva frumos, e 
Căci altfel, cum am putea spune că ceea ce este frumos nu 
este frumos? 

HIPPIAS Nicicum, Socrate. 

SOCRATE „Aşadar”, va continua el, „o oală frumoasă 
este ceva frumos? Răspunde!” 

HIPPIAS Iată cum cred eu că stau lucrurile, Socrate: 
acest obiect, îngrijit lucrat, este într-adevăr ceva frumos, 
dar în general el nu este demn de a fi judecat astfel faţă 
de un cal, o fată şi faţă de toate celelalte lucruri frumoase. 

SOCRATE înţeleg deci, Hippias, că trebuie să-i răspundem 289 a 
cam aşa: „Oare nu ştii”, după cum bine zice vorba lui 
Heraclit 34 , că „cea mai frumoasă dintre maimuţe este urîtă 
în comparaţie cu neamul oamenilor” şi că „cea mai frumoasă 
dintre oale este urîtă în comparaţie cu neamul fecioarelor, 
după cum spune înţeleptul Hippias?” Am spus bine, Hippi¬ 
as, nu? 

HIPPIAS Chiar aşa, Socrate, ai răspuns foarte bine. 

SOCRATE Dar stai să vezi ce va urma: „Ce spui, Socrate? 

Dacă cineva ar compara neamul fecioarelor cu cel al zei¬ 
lor, nu ar păţi acelaşi lucru ca atunci cînd pune alături b 

oalele de fecioare? Nu ne apare atunci cea mai frumoasă 
fată ca fiind urîtă? Şi Heraclit al tău nu tot la asta se referă 
cînd spune că „cel mai înţelept dintre oameni comparat 
cu un zeu nu-i altceva decît o maimuţă şi în privinţa înţelep¬ 
ciunii, şi a frumuseţii şi a tuturor celorlalte?”. Să acceptăm 
atunci, Hippias, că cea mai frumoasă fată este urîtă în 
comparaţie cu zeiţele? 

HIPPIAS Cine ar spune că nu-i aşa, Socrate? 
c SOCRATE Dacă vom admite că aşa este, atunci el va iz¬ 
bucni în rîs şi va spune: „îţi aminteşti, Socrate, care a 
fost întrebarea mea?” Iar eu voi spune că m-a întrebat ce 
este frumosul însuşi. „Şi întrebat fiind ce este frumosul — va 
adăuga el — ai răspuns, ca să te citez pe tine, că este un 
lucru deopotrivă frumos şi urît, nu?” Voi recunoaşte că 
da; sau ce mă sfătuieşti să spun, înţeleptule? 

HIPPIAS Dinspre partea mea, chiar acest lucru. Căci 
e-adevărat că faţă de zei neamul oamenilor nu este fru¬ 
mos. 

SOCRATE „Dacă te-aş fi întrebat de la început — va 
continua el — ce anume este deopotrivă frumos şi urît, 
răspunsul pe care mi l-ai dat ar fi fost foarte bun. Dar 
d acum nu ştiu dacă mai poţi crede că frumosul în sine — 
acea formă 35 care adăugată 36 unui lucru îl împodobeşte şi-l 
face să pară frumos — este o fată, un cal sau o liră”. 

HIPPIAS Dar bine, Socrate, dacă asta vrea el să afle, 
nimic mai simplu decît să-i răspunzi ce este frumosul care 
împodobeşte toate celelalte lucruri şi care, adăugat aces- 
e tora, le face să pară frumoase. Pot spune că omul ăsta al 
tău e-un prost care n-are nici cea mai mică idee despre 
lucrurile frumoase. Dar dacă îi vei răspunde că frumosul 
pe care-1 caută el nu-i altceva decît aurul 37 , va rămîne cu 
gura căscată şi nu-i va mai arde de obiecţii. Căci ştim cu 
toţii că atunci cînd îi adaugi aur, un lucru care la prima 
vedere pare urît devine frumos aşa împodobit cu aur cum 
este. 

SOCRATE N-ai idee ce om e ăsta, Hippias, cît de dificil 
e şi cît de greu se lasă convins. 

HIPPIAS Cum vine asta, Socrate? Dar e obligat să accep- 
290 a te adevărul 38 ; altminteri se face de rîs! 

SOCRATE Păi uite, să luăm răspunsul ăsta; nu numai 
că nu-1 va accepta, dar pe deasupra o să-şi bată joc şi o 
să spună: „Măi prostănacule, crezi că Fidias este un artist 
de duzină?” — „Departe de mine gîndul ăsta”, am să 
spun. 

HIPPIAS Şi bine ai să faci, Socrate. 

SOCRATE Bine, într-adevăr. Numai că el, după ce recu¬ 
nosc că Fidias este un bun artist: „Şi crezi că Fidias n-avea b 
habar de frumosul de care vorbeşti tu?” — Iar eu : „De ce 
mă întrebi?” — „Fiindcă el nu i-a făcut Atenei 39 nici ochii, 
nici restul feţei, nici braţele şi nici picioarele din aur — dacă 
aurul ar fi, cum spui, cel mai frumos — ci din fildeş; este 
clar deci că a dat greş din ignoranţă, neştiind că aurul este 
cel care face ca toate lucrurile să devină frumoase atunci 
cînd sînt împodobite cu el”. Ei bine, ce-i vom răspunde 
la toate astea, Hippias? 

HIPPIAS Nu mi se pare greu de răspuns; îi vom spune că c 
Fidias a procedat excelent. Pentru că şi fildeşul este un 
lucru frumos. 

SOCRATE „Atunci de ce n-a făcut din fildeş şi culoarea 
ochilor”, o să continue el, „ci dintr-o piatră anume, căutînd, 
atît cît era cu putinţă, o cît mai mare potrivire a ei cu 
fildeşul? Sau poate şi-o piatră frumoasă este ceva frumos?” 

O să spunem că este, Hippias? 

HIPPIAS Sigur că o să spunem, ori de cîte ori este vorba 
de o potrivire 40 . 

SOCRATE „Iar atunci cînd nu-i vorba de potrivire, că e 
un lucru urît, nu?” Să spun că aşa e sau nu? 

HIPPIAS Trebuie să te învoieşti că aşa e, de vreme ce e 
vorba de o nepotrivire. 

SOCRATE „Ei bine”, o să continue el, „tu care le ştii d 
pe toate, ia spune-mi: nu-i aşa că datorită fildeşului şi 
aurului lucrurile devin frumoase ori de cîte ori e vorba de 
o potrivire şi urîte atunci cînd potrivirea nu există?” Vom 
admite sau nu? 

HIPPIAS Vom admite că are dreptate şi că este frumos 
ceea ce se potriveşte în fiecare caz. 

SOCRATE „Aşadar”, va spune el, „cînd pui la fiert oala 
cea frumoasă despre care vorbeam adineaori, plină cu tot 

felul de bunătăţi, ce lingură o să i se potrivească mai bine, 
una de aur sau una din lemn de smochin?” 
e HIPPIAS Pe Hcracles, ce fel de om este ăsta, Socrate? 
Nu vrei să-mi spui şi mie cine este? 

SOCRATE Ţi-aş spune degeaba, pentru că tot nu-1 cunoşti. 

HIPPIAS în orice caz, acum ştiu că este un ignorant. 

SOCRATE Este un pisălog 41 , Hippias! însă noi, noi ce 
vom spune? Care dintre linguri se potriveşte mai bine fier¬ 
turii de legume şi oalei? Sau este clar că cea de lemn? Căci 
ea dă legumelor un gust mai bun şi totodată, prietene, cu 
ea neputînd sparge oala, înlăturăm pericolul de a vărsa 
legumele, de a stinge focul şi de a-i lipsi, pe cei care aşteap¬ 
tă să fie serviţi, de o mîncare delicioasă. în schimb, cea 
de aur ne-ar pricinui toate aceste neajunsuri, aşa îneît vom 
291 a spune, cred, că lingura de lemn este mai potrivită decît 
cea de aur. Asta în cazul că nu ai tu altă părere. 

HIPPIAS Este, într-adevăr, mai potrivită, Socrate. Eu 
unul nu aş sta însă de vorbă cu un om care pune astfel de 
întrebări. 

SOCRATE Ai dreptate, prietene; pentru că nu se cade 
ca tocmai ţie să ţi se împuie capul cu astfel de vorbe, cînd 
eşti aşa de frumos îmbrăcat şi încălţat, ba şi stimat de toţi 
grecii pentru ştiinţa ta. Mie, în schimb, îmi este indiferent 
b dacă am de-a face cu un asemenea om. Lămureşte-mă 
deci din vreme şi răspunde-mi spre binele meu. „Căci dacă 
lingura de lemn este mai potrivită decît cea de aur”, o 
să reînceapă el, „nu-i aşa că este şi mai frumoasă? Pentru 
că tu însuţi ai recunoscut că ceea ce este potrivit este mai 
frumos decît ceea ce nu este potrivit”. Nu va trebui atunci 
să recunoaştem, Hippias, că lingura de lemn este mai 
frumoasă decît cea de aur? 

HIPPIAS Vrei să afli, Socrate, ce să-i răspunzi că este 
frumosul, aşa îneît să scapi de vorbăria lui? 
c SOCRATE Sigur că vreau; totuşi nu înainte de a afla 
ce am să-i spun: care dintre cele două linguri despre care 
vorbeam este mai potrivită şi totodată mai frumoasă? 

HIPPIAS Răspunde-i atunci, dacă vrei, că cea de lemn. 

SOCRATE Acum spune-mi ce aveai adineauri în minte. 
Trebuie totuşi să ţii seama că dacă îi voi spune că frumosul 

este aurul, atunci cum se face că din ultimul nostru răspuns 
nu rezultă că aurul este mai frumos decît lemnul de smo¬ 
chin? Ce spui acum că este frumosul? 

HIPPIAS Am să-ţi spun. Căci mi se pare că tu cauţi să d 
afli ce este frumosul acela care nicicînd, niciunde şi nimă¬ 
nui nu-i poate părea urît. 

SOCRATE întocmai, Hippias. De data asta m-ai înţeles 
cum nu se poate mai bine. 

HIPPIAS Ei bine, ascultă! Şi să ştii că dacă şi de astă 
dată mai rămîne loc pentru vreo obiecţie, am să spun că 
nu sînt bun de nimic! 

SOCRATE Dar zi odată, în numele zeilor! 

HIPPIAS Susţin deci că oricînd, oriunde şi pentru ori¬ 
cine, cel mai frumos lucru este să fii bogat, sănătos şi sti¬ 
mat de toţi grecii, să ajungi la adînci bătrîneţi după ce ţi-ai 
înmormîntat părinţii aşa cum se cuvine şi să fii la rîndu-ţi e 
înmormîntat cu pompă şi onoruri de către fiii tăi. 

SOCRATE Mă uluieşti, Hippias! Ce răspuns minunat, 
măreţ şi vrednic de tine! Şi, pe Hera, admir la tine bună¬ 
voinţa cu care, după cît îţi stă ţie în putinţă, îmi sari 
într-ajutor! Din păcate, pe omul nostru tot nu-1 dăm gata; 
ba află că de astă dată o să rîdă de noi cu şi mai mare 
poftă. 

HIPPIAS Va fi un rîs neinspirat, Socrate. Căci dacă se 
mulţumeşte să rîdă fără să aibă nimic de spus, înseamnă că 
rîde chiar de el, şi tot de el vor rîde şi cei de faţă. 292 a 

SOCRATE Se poate întîmpla şi astfel; şi totuşi, după 
cum presimt eu, se poate ca la acest răspuns să nu se mul¬ 
ţumească doar să rîdă. 

HIPPIAS Ce vrei să spui? 

SOCRATE Vreau să spun că dacă se întîmplă să aibă la 
îndemînă o bîtă, tare o să mai încerce să mă ciomăgească; 
asta dacă nu cumva scap dc el luînd-o la fugă. 

HIPPIAS Cum asta? Dar cine-i omul ăsta, stăpînul tău? 
Făcînd una ca asta nu va fi dus la judecată şi condamnat? 

Sau poate în cetatea voastră nu există lege şi oamenilor b 
le este îngăduit să se lovească unii pe alţii cînd le vine 
■cheful? 

SOCRATE Nici vorbă să fie îngăduit aşa ceva. 

HIPPIAS Deci va da socoteală că te-a lovit pe nedrept. 

SOCRATE Nu cred că pe nedrept, Hippias; căci dacă-i 
răspund cum mă îndemni tu, cred că pe bună dreptate mă 
va ciomăgi. 

HIPPIAS Atunci încep să cred şi eu că pe bună dreptate, 
Socrate, de vreme ce chiar tu poţi gîndi una ca asta. 

SOCRATE Pot să-ţi spun şi de ce anume cred eu că dini 
un astfel de răspuns m-ar ciomăgi pe drept? Sau poate 
vrei şi tu să mă loveşti fără s-asculţi. Ai de gînd să accepţi 
un răspuns? 

c HIPPIAS Ar fi nedemn de mine să nu accept, SoCratc. 

SOCRATE Am să-ţi spun aşa cum am făcut şi pînă acum, 
adică dîndu-mă pe mine drept el; în felul acesta am să fiu 
scutit să-ţi adresez ţie vorbele urîte şi necuviincioase pe 
care el mi le spune. „Ia spune-mi”, va relua el, „crezi că 
mănînci bătaie degeaba? De ce vii să-mi cînţi un ditiramb 
în balul ăsta de fals, îndepărtîndu-te atît de întrebare?” 
„Cum adică?”, am să răspund eu. Iar el: „Uite aşa! Nu 
eşti în stare să ţii minte că te-am întrebat ce este frumosul 
d în sine, acela care adăugat oricărui lucru îl face să devină 
frumos, fie că e vorba de-o piatră, de-un lemn, de un om 
sau de-un zeu, de orice îndeletnicire manuală sau spiritua¬ 
lă? Eu întreb ce este însăşi frumuseţea 42 , omule, şi cred 
că strigînd în gura mare m-aş face mai degrabă înţeles 
de către o piatră de moară care n-are nici urechi să audă, 
nici minte să priceapă, decît de tine!” Nu-i aşa, Hippias, 
că nu te-ai supăra pe mine, dacă auzind toate astea mi s-ar 
face frică şi aş răspunde: „Dar bine, Hippias este cel care 
e m-a învăţat să definesc astfel frumosul. Şi eu l-am întrebat 
tot aşa cum mă întrebi tu pe mine, despre un frumos care 
ar fi acelaşi pentru oricine oricînd”. Tu ce zici? Te superi 
dacă vorbesc aşa? 

HIPPIAS Află, Socrate, că frumosul este şi va fi pentru 
oricine ceea ce am spus deja că este. 

SOCRATE „Ceea ce este şi va fi, nu?”, o să adauge el; 
„căci frumosul este totdeauna frumos”. 

HIPPIAS Evident. 

SOCRATE „Aşadar a şi fost?”, va continua. 

HIPPIAS A şi fost. 

SOCRATE «Dar străinul ăsta al tău din Elis ţi-a spus poate 
că şi pentru Ahile frumosul înseamnă să fie înmormîntat 
după înaintaşii săi? 43 Şi pentru strămoşul său Eac, tot asta 
înseamnă? La fel şi pentru ceilalţi cîţi s-au mai născut 293 
din zei şi pentru zeii înşişi?” 

HIPPIAS Ce tot spui tu acolo? întrebările omului ăstuia 
sînt de-a dreptul nesăbuite! 

SOCRATE Cum aşa? Dar să-i răspunzi că lucrurile stau 
astfel este mai puţin nesăbuit? 

HIPPIAS Poate. 

SOCRATE «Şi poate acesta este şi cazul tău”, îmi va 
replica el, „cînd spui că este frumos pentru oricine şi ori- 
cînd să fii înmormîntat de urmaşi şi să-ţi înmormîntezi 
părinţii. Sau poate Heracles şi toţi pe care i-am pomenit 
adineauri nu făceau parte dintre aceştia?” 

HIPPIAS Dar eu nu vorbeam despre zei! 

SOCRATE „Nici despre eroi pe cît se pare”. b 

HIPPIAS Nici despre ei, în măsura în care erau copii de 
zei. 

SOCRATE „îi aveai în vedere doar pe cei născuţi din 
muritori, nu?” 

HIPPIAS Sigur că da! 

SOCRATE „Aşadar, din ce spui tu, rezultă că, dacă e să 
ne gîndim la eroi, pentru Tantal, Dardanos şi Zethos acesta 
este un lucru groaznic, lipsit de pietate şi urît, în timp ce 
pentru Pelops şi toţi ceilalţi născuţi din muritori, unul 
frumos 44 . 

HIPPIAS Mie aşa mi se pare. 

SOCRATE „Ţi se pare”, va observa el atunci, „ceea ce 
pînă acum nu ai spus : că faptul de a fi înmormîntat de 
către urmaşi după ce ţi-ai înmormîntat la rîndu-ţi părinţii, 
se întîmplă să fie, uneori şi pentru unii, un lucru urît; c 
cu alte cuvinte, se pare că acest lucru nu poate fi frumos 
pentru toată lumea. Aşa îneît s-a petrecut acum exact 
ce se întîmplase şi cu fata şi oala; ba chiar ceva mult mai 
caraghios: căci ceea ce este frumos pentru unii, nu este 
şi pentru alţii. Şi iată că nu te-arăţi a fi încă în stare, Socra- 
te, să-mi spui ce anume este frumosul”. Acestea şi altele 
asemeni mi le va reproşa, şi pe bună dreptate, dacă am să-i 

răspund cum mă îndemni tu. Cam aşa îmi vorbeşte, Hippias, 
de cele mai multe ori. Cîteodată, însă, de parcă i s-ar face 
d milă de stîngăcia şi neştiinţa mea, îmi spune el ce este fru¬ 
mosul, cerîndu-mi apoi doar părerea. Şi despre orice alt¬ 
ceva s-ar întîmpla să mă întrebe sau să vină vorba, la 
fel face. 

HIPPIAS Ce vrei să spui, Socrate? 

SOCRATE Am să te lămuresc pe dată. „Măi inspiratule, 
— îmi va spune el — încetează odată cu răspunsuri de 
felul ăsta! Nu vezi eît sînt de naive şi uşor de înlăturat? 
e Mai degrabă fă bine şi vezi dacă nu cumva frumosul este 
tocmai ce nu voisem noi să luăm de bun mai înainte cînd 
spuneam că aurul este frumos atunci cînd se potriveşte 
şi urît cînd nu se potriveşte; tot astfel şi pentru toate cele¬ 
lalte cazuri cînd el intră în joc. Vezi dacă nu cumva frumosul 
este tocmai această potrivire 46 , tocmai felul ei de a fi”. 
Ei bine, de fiecare dată, nevenindu-mi nimic altceva în 
minte, n-am încotro şi încuviinţez cele spuse de el. Tu ce 
crezi, să fie oare această potrivire esenţa frumosului? 

HIPPIAS N-am nici cea mai mică îndoială, Socrate. 

SOCRATE Eu zic că e totuşi cazul să vedem cum stau 
lucrurile, ca nu cumva să ne înşelăm. 

HIPPIAS Trebuie, fireşte. 

SOCRATE Urmăreşte-mă atunci: spuneam că potrivirea, 
294 a odată intrată în joc, face ca obiectul respectiv să pară 
frumos sau îl face să fie frumos? 46 Sau poate nici una 
nici alta? 

HIPPIAS Eu cred că-1 face să pară frumos; căci atunci 
cînd un om, de care altminteri ai putea lesne rîde, îşi pune 
haine şi încălţări care-1 prind, parc mult mai frumos. 

SOCRATE Dacă potrivirea face ca lucrurile să pară doar, 
şi nu să fie mai frumoase şi în realitate, atunci ea este o 
simplă înşelătorie cu care frumosul nu are nimic comun; 
şi nu ea se dovedeşte a fi cea pe care o căutăm noi: reali- 
b tatea datorită căreia toate lucrurile frumoase sînt frumoase, 
aşa cum toate lucrurile mari sînt mari printr-un plus al 
lor; căci datorită lui sînt ele mari, chiar dacă nu par a fi. 
Tot aşa facem şi noi cînd întrebăm ce ar putea fi frumosul 
acela datorită căruia lucrurile devin frumoase, fie că par, 

fie că nu par astfel. Acum însă nu prea văd cum ar putea 
esenţa frumosului să rezide în această potrivire; căci po¬ 
trivirea, aşa cum singur mărturiseşti, face mai degrabă 
ca un lucru să pară, decît să fie în realitate frumos; ea nu-i 
dă voie să pară aşa cum este. Or, cum spuneam adineauri, 
noi trebuie să aflăm definiţia a ceea ce face ca lucrurile să 
fie cu adevărat frumoase, indiferent de felul cum par. Iată c 
ce se cuvine să căutăm dacă vrem să aflăm ce este fru¬ 
mosul. 

HIPPIAS însă potrivirea, Socrate, atunci cînd există, 
face ca lucrurile să fie şi totodată să pară frumoase. 

SOCRATE înclini deci să crezi că lucrurile cu adevărat 
frumoase nu numai că sînt, dar şi par astfel dacă ceea ce 
le face să pară frumoase este deopotrivă prezent? 

HIPPIAS întocmai. 

SOCRATE Ce vom spune, aşadar, Hippias? Că toate cîte 
sînt cu-adevărat frumoase, fie ele legi sau obiceiuri, sînt 
şi par astfel oricînd şi în mintea tuturor? Sau că, dimpotri- d 
vă, despre ele nu se ştie nimic exact şi că tocmai în jurul 
lor se nasc neînţelegeri şi dispute. Şi aceasta se întîmplă 
fie că-i vorba de discuţii de rînd sau de dezbateri publice. 

HIPPIAS Cred că mai degrabă nu se ştie nimic exact, 
Socrate. 

SOCRATE Or, lucrurile nu ar sta astfel, dacă ceea ce pare 
n-ar fi despărţit de ceea ce este în realitate. Iar ele n-ar fi 
despărţite dacă potrivirea ar fi frumosul însuşi şi ar face 
ca lucrurile să fie într-adevăr frumoase şi totodată să pară 
astfel. Încît potrivirea, dacă este acel ceva care face ca 
lucrurile să fie frumoase, este însuşi frumosul pe care-1 
căutăm noi; dar iată că ea nu este şi acel ceva care le face 
totodată să pară astfel. Iar dacă potrivirea este ceea ce le e 
face să pară frumoase, atunci ea nu mai este frumosul pe 
carc-1 căutăm noi. Căci acesta face ca un lucru să fie cu 
adevărat frumos, în timp ce o aceeaşi cauză nu ar putea 
face ca vreun lucru să pară şi totodată să fie frumos: 
frumos sau orice altceva. 

Ce ne vom hotărî deci să spunem: că potrivirea face ca 
lucrurile să pară frumoase sau că le face să fie într-adevăr? 

HIPPIAS Eu cred că doar le face să pară, Socrate. 

SOCRATE Cum aşa? înseamnă atunci că ştiinţa noastră 
despre frumos se duce şi ne scapă, de vreme ce, iată, potri¬ 
virea ne-a apărut acum ca nemaifiind frumosul. 

HIPPIAS Pe Zeus, Socrate, şi mie mi se pare nespus de 
ciudat. 

295 a SOCRATE Şi totuşi, prietene, să nu ne dăm încă bătuţii 
Eu parcă tot mai nădăjduiesc să dăm cumva ochi cu fru¬ 
museţea însăşi. 

HIPPIAS în ce mă priveşte, nu mă îndoiesc deloc, Socra¬ 
te ; pentru că, de fapt, nici nu-i aşa de greu. Ştiu bine că 
dacă m-aş retrage cîteva clipe şi-aş reflecta intens, ţi-aş 
da un răspuns mai exact decît orice exactitate! 

SOCRATE Nu spune vorbe mari, Hippias! Ai văzut şi 
tu cită bătaie de cap ne-a dat pînă acum toată povestea 
asta! Mai bine ai grijă ca frumosul nostru, sătul de atîta 
b hărţuială, să nu-şi ia tălpăşiţa de tot. Dar ce tot îndrug? 
Căci nu mă îndoiesc că tu i-ai veni lesne de hac dacă ai 
rămîne singur. Fă-o, totuşi, rogu-te, de faţă cu mine, lă- 
sîndu-mă, ca şi pînă acum, părtaş la cercetarea ta. Dacă 
îi dăm de capăt, va fi cum nu se poate mai bine; dacă 
nu, eu mă voi împăca, bănuiesc, cu situaţia, iar tu, rămî- 
nînd singur, vei găsi cu uşurinţă răspunsul. Mai gîndeşte-te 
însă că dacă am găsi răspunsul împreună, nu te-aş mai 
plictisi apoi tot descusîndu-te despre ceea ce ai descoperit 
c singur. Drept care fă bine şi ascultă următoarea definiţie r 
spun că frumosul — însă urmăreşte-mă cît se poate de 
atent ca nu cumva s-o iau razna —, frumosid deci, aş^ 
spune cu, este utilul. Şi iată ce am în vedere cînd afirm 
una ca asta. Frumoşi, obişnuim să spunem, nu sînt ochii 
care nu pot să vadă, ci aceia care o pot face şi care folosesc 
tocmai la văzut. Nu-i aşa? 

HIPPIAS Ba da. 

SOCRATE Tot astfel spunem şi despre trup că este fru¬ 
mos, aşa potrivit cum se arată pentru alergări şi lupte; 
animalele apoi, calul, cocoşul, prepeliţa, pe toate le numim 
d frumoase; să nu mai vorbim de tot soiul de ustensile, care 
cu patru roţi sau nave, fie ele negustoreşti sau de război; 
în sfîrşit, toate instrumentele folosite în muzică şi în alte 
arte, ba chiar, dacă vrei, pînă şi obiceiurile şi legile — pe. 

toate le numim frumoase, gîndindu-ne la unul şi acelaşi 
lucru, adică cercetîndu-le pe fiecare în parte potrivit naturii, 
alcătuirii şi stării în care se află. Iar despre ceea ce este 
folositor noi spunem că este frumos tocmai în măsura în 
care este folositor, servind unor scopuri anume şi în împre- e 
jurări anumite; şi urît, îi spunem acelui obiect care în toate 
aceste privinţe se dovedeşte a nu fi de folos. Nu eşti de 
aceeaşi părere, Hippias? 

HIPPIAS Ba da. 

SOCRATE Avem acum dreptate să afirmăm că utilul 
este frumosul prin excelenţă? 

HIPPIAS Avem, Socrate. 

SOCRATE Aşadar, orice lucru capabil să producă ceva, 
prin însăşi această putinţă este şi util, în timp ce unul 
incapabil de a produce este inutil? 

HIPPIAS întocmai. 

SOCRATE Este deci putinţa un lucru frumos, pe cînd 
neputinţa unul urît? 

HIPPIAS Sînt absolut convins că aşa e; şi toate ne fac 296 a 
dovada acestui fapt, dar mai ales problemele publice. Căci 
ce poate fi mai frumos decît să deţii puterea în treburile 
publice şi să iei decizii în propria ta ţară? în schimb nu 
există nimic mai urît decît neputinţa în astfel de treburi. 

SOCRATE Nu-i rău deloc ce spui; aşadar, pe zei, Hippias, 
lucrurile stînd astfel, nu înseamnă că ştiinţa este tot ce 
poate fi mai frumos, iar neştiinţa tot ce-i mai urît? 

HIPPIAS Ce vrei să spui, Socrate? 

“ SOCRATE Ai răbdare, dragă prietene; pentru că mă 
cuprinde teama gîndindu-mă la vorbele noastre. 

HIPPIAS De ce să te temi, Socrate, de vreme ce de astă b 
dală lucrurile au mers strună? 

R SOCRATE, Aş dori să fie aşa; «Iar hai să vedem împreună 
cum se prezintă sil naţia: se poale să faci un lucru fără să 
ştii să-l Iaci şi totodată fără să fii în stare să-l faci? 

HIPPIAS Sigur că nu; cum să îl faci dacă nu eşti în stare? 

SOCRATE Dacă ne gîmlim, aşadar, la cei cărora nu le 
reuşeşte un lucru şi care apueîndu-se de o treabă, sau vrînd 
să ducă ceva la bun sl’îrşit, fac, fără voia lor, numai lucruri 

rele; nu crezi oare că dacă nu puteau să le facă, nu le-ar 
fi făcut? 

HIPPIAS Evident. 

SOCRATE Şi totuşi, cei care pot, pot tocmai datorită 
c acestei capacităţi; căci n-avem cum spune că din pricina 
neputinţei. 

HIPPIAS Sigur că nu. 

SOCRATE Iar celor care fac într-adevăr, le stă în putinţă 
să facă toate cîte le fac? 

HIPPIAS Da. 

SOCRATE Toţi oamenii însă, de mici chiar, fac mult mai 
multe rele decît bune şi greşesc fără să vrea. 

HIPPIAS Aşa este. 

SOCRATE Facultatea aceasta de a putea, precum şi 
lucrurile de care te poţi folosi, dacă le pui în joc pentru a 
d face ceva rău, să le numim frumoase sau să spunem că sînt 
departe de a fi astfel? 

HIPPIAS Eu cred că numai frumoase nu sînt, Socrate. 

SOCRATE Aşadar, Hippias, faptul de a putea un lucru, 
precum şi cel de a folosi la ceva nu sînt, după cît se pare, 
frumosul căutat. 

HIPPIAS Şi totuşi, Socrate, dacă ar fi vorba de a putea 
lucruri bune şi de a fi util la realizarea lor, atunci putinţa 
şi utilul sînt frumosul căutat. 

SOCRATE în cazul acesta să ne luăm rămas bun de la 
gîndul că frumosul ar fi putinţa şi utilul în nedeterminarea 
lor. Şi să recunoaştem că, de fapt, altul e gîndul pe care-1 
aveam noi în minte: că frumosul este utilul şi putinţa de 
a face ceva întru bine. 
e HIPPIAS Aşa mi se pare. 

SOCRATE Dar atunci înseamnă că frumosul căutat este 
avantajosul, nu? 

HIPPIAS Sigur că da. 

SOCRATE Aşadar, corpurile frumoase şi la fel obiceiurile 
frumoase, ştiinţa şi celelalte despre care am mai vorbit, 
sînt toate frumoase ca avantajoase. 

HIPPIAS Evident că aşa e. 

SOCRATE Iată deci că ceea ce este avantajos ne-a apărut 
acum ca fiind frumosul, Hippias. 

HIPPIAS Cu cea mai mare claritate, Socrate. 

SOCRATE însă avantajosul este ceea ce produce binele. 

HIPPIAS Aşa este. 

SOCRATE Iar ceea ce produce, nu e nimic altceva decît 
cauza, nu? 

HIPPIAS Desigur. 

SOCRATE Frumosul este deci cauza binelui. 297 a 

HIPPIAS Aşa este. 

SOCRATE însă cauza, Hippias, şi acel lucru pentru care 
cauza este cauză, sînt două lucruri diferite; căci cauza 
nu poate fi cauză a cauzei. Fii puţin atent: cauza — nu 
ne-a apărut ea ca fiind ceea ce produce ceva? 

HIPPIAS Desigur. 

SOCRATE Aşadar, ceea ce produce nu se produce pe sine 
insuşi, ci obiectul produs. 

HIPPIAS Aşa este. 

SOCRATE Deci una este obiectul produs şi alta cel pro¬ 
ducător. 

HIPPIAS Da. 

SOCRATE Aşadar cauza nu poate fi cauză a cauzei, ci 
a lucrului căruia îi dă naştere. b 

HIPPIAS Excelent! 

SOCRATE Iar de vreme ce frumosul este cauză a binelui, 
atunci binele va fi produs de către frumos. Acesta este şi 
motivul, pare-se, pentru care cercetăm cu atîta înverşu¬ 
nare înţelepciunea şi toate celelalte lucruri frumoase; căci 
acţiunea lucrurilor frumoase şi produsul lor, adică binele, 
sînt vrednice de a fi cercetate. Şi nu este exclus să aflăm 
că frumosul este un fel de părinte al binelui. 

HIPPIAS Excelent! Vorbeşti minunat, Socrate. 

SOCRATE Deci tot minunat este şi cînd spun că tatăl 
nu este fiu, nici fiul tată? c 

HIPPIAS Minunat, de asemenea. 

SOCRATE Iar cauza nu este obiectul produs, nici obiectul 
produs cauză? 

HIPPIAS întocmai. 

SOCRATE Dar atunci, pe Zeus, dragul meu, nici frumosul 
nu este binele, nici binele frumosul. Nu ţi se pare că aşa 
reiese din cele spuse pînă acum? 

HIPPIAS Pe Zeus, nu văd nimic altceva! 

SOCRATE Ne mulţumim atunci cu această soluţie şi 
vom primi să spunem că frumosul nu este binele şi nici 
binele, frumosul? 

HIPPIAS Pe Zeus, eu unul nu mă împac deloc cu acest 
gînd. 

SOCRATE Chiar că pe Zeus, Hippias; căci dintre toate 
d cîte le-am spus pînă acum, cel mai puţin mă mulţumeşte 
răspunsul nostru de adineauri. 

HIPPIAS Aşa se şi pare. 

SOCRATE Mă tem deci că lucrurile nu stau aşa cum cre¬ 
deam noi; căci definiţia de adineauri, după care frumosul 
era totuna cu avantajosul, utilul şi capacitatea de a face 
ceva bun, nu este, cum părea, dintre cele mai reuşite; 
dimpotrivă, dacă una ca asta mai e cu putinţă, ea este 
şi mai ridicolă decît cele de la început, cînd eram încre¬ 
dinţaţi că frumosul este fata frumoasă şi toate celelalte 
pomenite pînă acum. 

HIPPIAS Aşa se pare. 

SOCRATE Iar acum, Hippias, nu prea mai am încotro 
s-o apuc, căci oricum aş lua-o nu ajung nicăieri. Tu nu ai 
nici o idee? 

e HIPPIAS Nici una, deocamdată, însă după cum îţi spu¬ 
neam, ştiu bine că după un răstimp de gîndire voi găsi 
soluţia. 

SOCRATE Eu mă tem însă că arzînd de nerăbdare să 
aflu răspunsul, n-am să te pot aştepta. Şi iată, am impresia 
că ne aflăm din nou pe drumul cel bun. Ascultă numai: 
dacă am spune că frumosul este ceea ce ne produce desfă¬ 
tarea, dar nu orice desfătare, ci una legată de auz şi de văz 47 , 
298 a cam în ce fel crezi că ar continua disputa? Căci oamenii 
frumoşi, Hippias, şi podoabele, tablourile şi statuile, fru¬ 
moase fiind, ne încîntă privindu-le. Apoi sunetele plăcu¬ 
te şi muzica toată, discursurile alese şi poveştile au asupra 
noastră acelaşi efect. Aşa încît, dacă i-am răspunde îngîm- 
fatului aceluia: „Aprigule, află că frumosul este plăcerea 
care desfată auzul şi văzul”, nu crezi că i-am mai tempera 
îngîmfarea? 

HIPPIAS Acum, Socrate, mi se pare într-adevăr că defi¬ 
niţia frumosului este cum nu se poate mai bună. b 

SOCRATE Ce ne facem însă cu obiceiurile şi legile fru¬ 
moase, Hippias? Putem noi să le punem frumuseţea în 
seama plăcerii pe care o resimte auzul sau văzul, sau în 
cazul lor este vorba de altceva? 

HIPPIAS S-ar putea ca amănuntul acesta să-i scape omu¬ 
lui nostru, Socrate. 

SOCRATE Pe cîine, Hippias, dar nu i-ar scăpa aceluia 
de care m-aş ruşina cel mai tare să bat cîmpii şi să am aerul 
că spun ceva, cînd de fapt nu spun nimic. 

HIPPIAS Şi cine-i acel om? 

SOCRATE Fiul lui Sophroniscos 48 , care nelăsîndu-mă să 
cred că ştiu lucruri pe care nu le ştiu, cu atît mai puţin 
mi-ar îngădui să afirm în mod uşuratec altele pe care nu c 
le-am verificat. 

HIPPIAS Dacă spui tu aşa, mi se pare şi mie că în cazul 
legilor situaţia este alta. 

SOCRATE Nu te pripi, Hippias; căci riscăm să credem 
iar, ca adineauri, că sîntem pe calea cea bună, cînd de 
fapt noi am continua să rătăcim. 

HIPPIAS De ce crezi asta, Socrate? 

SOCRATE Nu ştiu dacă am dreptate, dar iată cum văd 
eu lucrurile: poate că nici legile, nici obiceiurile nu sînt d 
atît de străine cît par de senzaţiile pricinuite în noi de văz 
şi de auz. Hai totuşi să susţinem că frumosul este desfă¬ 
tarea legată de simţurile amintite, fără să mai aducem în 
discuţie cele privitoare la legi. Iar dacă ne-ar întreba cine¬ 
va, fie acela eroul nostru sau oricare altul: „De ce, mă rog, 
cînd definiţi frumosul, vorbiţi numai de unele desfătări, 
pe cînd celelalte senzaţii, cele stîrnite de mîncare, băutură, e 
iubire şi cîte altele de felul acesta nu le mai pomeniţi ca 
frumoase? Sau poate pretindeţi că acestea nu sînt plăcute 
şi că nu există în ele nici urmă de desfătare, de vreme ce 
aţi pus-o pc toată în seama văzului şi auzului?” Ce vom 
spune, Hippias? 

HIPPIAS Vom spune, fără doar şi poate, că şi celelalte 
senzaţii sînt pline de desfătări. 

SOCRATE „De ce atunci — va continua el — dacă acestea 
sînt deopotrivă desfătări, refuzaţi să le numiţi astfel, lipsin- 
299 a du-le de calitatea de a fi frumoase?” — „Pentru că — vom 
răspunde noi — cine nu s-ar prăpădi de rîs dacă ne-ar auzi 
spunînd că a mînca nu e o îndeletnicire plăcută, ci una 
frumoasă, şi că un miros nu e agreabil, ci frumos? Cît despre 
senzaţiile legate de iubire, cum am îndrăzni să admitem 
că nu sînt cele mai plăcute? Şi totuşi, cînd iubeşti o faci 
în taină, ca fiind un lucru de ruşine” 49 . La care el, pesemne, 
ne va spune: „înţeleg că o străveche ruşine vă opreşte 
să numiţi aceste plăceri, frumoase: faptul că dintotdeauna 
b oamenii nu le socotesc astfel. însă eu nu vă întreb ce cred 
cei mulţi că e frumosul, ci vă întreb ce este el”. Iar noi 
vom răspunde, cred eu, ceea ce admiseserăm deja în prin¬ 
cipiu : „Frumosul este acea parte a desfătării legată de auz 
şi de văz”. Mai trebuie, crezi, adăugat ceva acestor vorbe, 
sau le lăsăm aşa cum sînt, Hippias? 

HIPPIAS Le lăsăm aşa cum sînt, Socrate. 

SOCRATE „îmi place cum vorbiţi”, va spune el atunci, 
c „Aşadar, de vreme ce frumosul este desfătarea pricinuită 
de văz şi de auz, este limpede că ceea ce rămîne în afara 
lor nu este frumos”. Vom încuviinţa? 

HIPPIAS Da. 

SOCRATE „Oare desfătarea pricinuită de văz’', va con¬ 
tinua el, „este deopotrivă a văzului şi a auzului, în timp 
ce aceea pricinuită de auz este deopotrivă a auzului şi a 
văzului?” Noi vom răspunde că ar fi imposibil ca desfă¬ 
tarea datorată unuia din aceste simţuri să fie pricinuită 
de amîndouă — bănuiesc că asta vrei să spui —, ci că fie¬ 
care dintre desfătări este frumoasă în felul ei, şi amîndouă 
laolaltă asemenea. Acesta va fi răspunsul nostru, nu? 
d HIPPIAS Fireşte. 

SOCRATE „Oare o desfătare nu se deosebeşte atunci de 
alta tocmai ca fiind desfătare? Căci spunînd că e desfă¬ 
tare, noi nu ne gîndim dacă avem parte de ea mai multă 
sau mai puţină vreme, dacă este mai mare sau mai mică, 
ci dacă se deosebeşte de celelalte prin chiar faptul că este 
sau nu este desfătare”. Aşa gîndim, nu? 

HIPPIAS Aşa gîndim. 

SOCRATE „Deci nu faptul că sînt desfătări — va spune 
el — este motivul pentru care faceţi o deosebire între cele 
pricinuite de văz şi de auz şi celelalte desfătări, ci pentru e 
că vedeţi în amîndouă ceva deosebit de celelalte, ceva care 
vă face să spuneţi că ele sînt frumoase. Căci desfătarea 
pricinuită de văz nu este frumoasă datorită văzului. Alt¬ 
minteri, cealaltă desfătare, aceea pricinuită de auz, nu ar 
mai fi de fel frumoasă. Deci nu datorită văzului este ea 
desfătare”. îi vom da dreptate? 

HIPPIAS îi vom da. 

SOCRATE „Şi nici nu vom spune că desfătarea pricinuită 300 a 
de auz este frumoasă datorită auzului. Altminteri, desfă¬ 
tarea pricinuită de văz nu ar fi nicicînd frumoasă. Deci 
ea nu este desfătare datorită auzului”. Vom admite că 
afirmînd acestea omul nostru spune adevărul? 

HIPPIAS Adevărul însuşi. 

SOCRATE „Şi totuşi amîndouă sînt frumoase, după cum 
spuneţi”. Vom recunoaşte că aşa este? 

HIPPIAS Vom recunoaşte. 

SOCRATE „Ambelor le este atunci proprie o calitate care 
le face frumoase, ceva comun care le aparţine şi amându¬ 
rora şi fiecăreia în parte. Altminteri ele n-ar fi nicicum b 
frumoase şi amîndouă şi fiecare în parte”. Răspunde-mi 
aşa cum i-ai răspunde lui. 

HIPPIAS Şi mie mi se pare că este aşa cum spui. 

SOCRATE Dacă, aşadar, cele două desfătări au laolaltă 
acelaşi fel de a fi, însă fiecare în parte nu, atunci înseamnă 
că nu prin felul acesta de a fi ar fi ele frumoase. 

HIPPIAS Cum se poate una ca asta, Socrate? Dacă două 
lucruri luate în parte nu se împărtăşesc din acelaşi fel de a 
fi, cum se face că luate împreună ar fi asemenea, de vreme 
ce separat nu sînt? 

SOCRATE Nu crezi că e cu putinţă? c 

HIPPIAS Ar urma să recunosc că n-am nici cea mai mică 
idee, nici despre firea unor astfel de lucruri, nici despre 
ceea ce vor să spună spusele noastre. 

SOCRATE Nu-i rău ce spui, Hippias. Eu însă parcă încep 
să văd cum arată lucrul care, spui tu, nu poate să existe; 
însă nu-mi e destul de limpede ceea ce văd. 

HIPPIAS Nu cred că ţi se poate întîmpla una ca asta, 
Socrate, ci pur şi simplu ţi se pare că vezi. 

SOCRATE Drept să-ţi spun, multe de acest fel îmi apar 
adesea în minte; şi totuşi nu le pot da crezare, de vreme 
d ce ţie nu ţi se-arată, ţie care ai cîştigat de pe urma celor 
ce ştii cit nimeni altul în zilele noastre, şi în schimb, mi se 
arată mie care n-am făcut rost nici măcar de-o para chioară. 
Stau totuşi şi mă gîndesc, prietene, dacă nu cumva rîzi 
de mine sau pur şi simplu mă amăgeşti cu bună ştiinţă, 
într-atît de stăruitoare şi multe sînt cele ce-mi vin în minte. 

HIPPIAS Cine altul, dacă nu tu, Socrate, va şti mai bine 
de glumesc sau nu? începe numai şi spune-mi care sînt 
lucrurile ce-ţi apar ţie în minte. 0 să vezi şi tu că nu are 
sens ce spui. Căci oricum ai face, nu vei găsi nimic străin 
deopotrivă de mine şi de tine şi totodată comun amîn- 
durora. 

e SOCRATE Cum aşa, Hippias? Poate că ai dreptate, dar 
nu te înţeleg eu. Să-ţi explic însă mai limpede ce vreau să-ţi 
spun. Mie mi se pare că un lucru care nu mi-a fost şi nu-mi 
este dat, precum nu-ţi e nici ţie, s-ar putea totuşi să ne fie 
dat amîndurora; şi dimpotrivă, de altele care ne-au fost 
date amîndurora, s-ar putea să n-avem parte nici unul 
nici altul. 

HIPPIAS Ce-mi aud urechile, Socrate? Lucruri cu mult 
mai teribile decît cele spuse adineauri! Urmăreşte-mă 
însă o clipă; oare dacă amîndoi sîntem drepţi, nu vom fi 
301 a şi fiecare în parte? Sau dacă fiecare-i nedrept, nu vom fi 
şi amîndoi? Iar dacă amîndoi sîntem sănătoşi, nu-i tot 
aşa şi fiecare? Dacă fiecare dintre noi este bolnav, rănit 
sau lovit, sau dacă ne este dat, fiecăruia în parte, orice 
altceva, nu ne este dat deopotrivă şi amîndurora? Dar dacă 
s-ar întîmpla ca amîndoi să fim de aur, argint ori fildeş, 
sau, iată, oameni aleşi, învăţaţi, respectaţi, vîrstnici sau 
tineri, sau oricum vrei tu gîndindu-te la cele ce-s omeneşti, 
nu s-ar întîmpla la fel şi pentru fiecare din noi în chipul 
cel mai nestrămutat cu putinţă? 

SOCRATE Vezi bine că da. 

b HIPPIAS Asta-i, Socrate : nici tu şi nici cei cu care vorbeşti 
de obicei nu urmăriţi lucrurile în ansamblul lor; frumosul. 

de pildă, şi orice alt lucru din cîte există, voi încercaţi să 
le pătrundeţi luînd bucăţele din ele şi sfîrtecîndu-le apoi 
cu ajutorul cuvintelor. Aşa se face că întruchipările depline 
şi pe de-a-ntregul închegate ale materiei vouă vă rămîn 
ascunse. Şi într-atît ţi-a scăpat acum acest fapt, încît poţi 
crede că există o stare sau un fel de-a fi 80 din care să se 
împărtăşească două lucruri în acelaşi timp, dar nu şi fie- c 
care în parte, sau invers, din care să se împărtăşească fie¬ 
care, dar nu şi amîndouă. Iată cît de absurd, de pripit, 
de naiv şi fără de minte procedaţi! 

SOCRATE Aşa ni se întîmplă nouă, Hippias; căci faci 
nu ce vrei, faci ce poţi, ar spune cei care au la tot pasul 
pregătit un proverb. Tu însă, mustrîndu-ne, ne eşti întotdea¬ 
una de folos. Dar mai înainte de a primi mustrarea ta, 
cum că procedăm naiv, mă bate gîndul să-ţi dezvălui şi 
altceva, spunîndu-ţi ce credem noi despre aceste lucruri. 

Sau e mai bine să tac? d 

HIPPIAS Nu, dar o spui unuia care ştie despre ce-i vorba, 
Socrate; îi cunosc pc toţi oîţi umblă cu discursuri de soiul 
ăsta. însă dacă îţi face ţie plăcere, spune ce ai de spus. 

SOCRATE Mărturisesc că îmi face. Căci noi ăştia, dragul 
meu, pînă să auzim învăţăturile tale, atît eram de proşti 
încît credeam că tu şi cu mine sîntem unu luaţi fiecare 
în parte, dar că amîndoi laolaltă nu sîntem ce este fiecare; 
doar nu sîntem unu, luaţi laolaltă, ci doi. Aşa credeam 
noi, proşti cum eram. Numai că acum am învăţat de la 
tine că dacă laolaltă sîntem doi, tot doi se cuvine să fie e 
şi fiecare dintre noi, iar dacă fiecare în parte e unu, unu 
se cuvine să fim şi luaţi laolaltă; căci, dacă avem în vedere 
teoria fără cusur a lui Hippias despre firea lucrurilor, nu 
e cu putinţă să fie altfel, ci ceea ce sînt două lucruri laolaltă 
sînt şi fiecare în parte, şi ceea ce este fiecare în parte, la 
fel trebuie să fie şi amîndouă împreună. Acum m-ai convins 
şi am să mă opresc aici. Dar rogu-te, Hippias, să-mi amin¬ 
teşti întîi un lucru: oare tu şi cu mine sîntem unu, sau tu 
eşti doi şi deopotrivă şi eu? 

HIPPIAS Ce tot spui, Socrate? 

SOCRATE întocmai ce-auzi; tare mă tem să nu îmi spui 302 a 
de la obraz că te scot din sărite, de vreme ce tu eşti încre- 


99 



PLATON 


dinţat că spui ceva de la sine înţeles. Iată însă că îţi mai 
cer ceva; răspunde-mi dacă nu sîntem unu fiecare în parte 
şi faptul de a fi unu nu-1 resimţim fiecare din noi. 

HIPPIAS Fireşte că da. 

SOCRATE Deci dacă fiecare din noi este unu, atunci el 
este şi fără soţ. Sau poate nu crezi că unitatea este fără 
soţ? 

HIPPIAS Ba cred. 

SOCRATE Iar noi laolaltă, doi fiind, sîntem tot fără soţ? 

HIPPIAS Nu prea văd cum, Socrate. 

SOCRATE înseamnă că sîntem cu soţ, nu? 

HIPPIAS Sigur că da. 

SOCRATE Dat fiind că împreună sîntem cu soţ, putem 
spune atunci că şi fiecare în parte tot cu soţ este? 
b HIPPIAS E limpede că nu. 

SOCRATE Deci, după cîte aud acum, nu trebuie „în 
chipul cel mai nestrămutat cu putinţă” ca amîndoi să fim 
ce este fiecare şi fiecare ce sîntem amîndoi. 

HIPPIAS Dar nu asta aveam eu în vedere, ci cele spuse 
de mine înainte. 

SOCRATE Eu cred că avem ce ne trebuie, Hippias; căci 
şi acestea au preţul lor: am văzut acum că lucrurile se 
petrec cînd într-un chip, cînd într-altul. Eu spuneam, dacă 
îţi mai aminteşti de unde începuserăm, că desfătările pri¬ 
cinuite de văz şi de auz nu sînt frumoase prin ce le carac¬ 
terizează pe fiecare în parte dar pe amîndouă nu, sau prin 
c ce le caracterizează pe amîndouă dar pe fiecare în parte 
nu, ci prin ceva de care au parte şi amîndouă şi fiecare 
separat. Şi asta pentru că tu însuţi ai recunoscut că ele 
sînt frumoase şi împreună şi luate separat. De aceea şi 
socoteam că prin miezul lor comun (din moment ce ambele 
sînt frumoase), prin el tocmai sînt ele frumoase, pe cînd 
prin ce-i lipseşte fiecăreia, nu. Acest lucru îl mai cred şi 
acum. Spune-mi însă, aşa cum ai făcut-o la început: des- 
d fătările pricinuite de văz şi de auz, de vreme ce sînt fru¬ 
moase şi amîndouă şi fiecare în parte, nu sînt frumoase 
tocmai prin acel ceva care decurge din amîndouă şi din fie¬ 
care în parte? 

HIPPIAS Fireşte. 

SOCRATE Dar frumoase sînt oare fiindcă sînt desfătări 
deopotrivă fiecare şi amîndouă? Sau datorită acestui fapt 
s-ar cuveni ca şi celelalte toate, nu mai puţin decît acestea 
două, să fie la rîndul lor frumoase? Dacă îţi aminteşti 
nici ele nu ne păruseră a fi desfătări în mai mică măsură. 

HIPPIAS îmi amintesc. 

SOCRATE Spuneam însă că ele nu sînt frumoase decît e 
în măsura în care sînt pricinuite de văz şi de auz. 

HIPPIAS Spuneam, într-adevăr. 

SOCRATE Urmăreşte, atunci, dacă e adevărat ce spun. 
Susţineam, dacă îmi aduc bine aminte, că frumosul nu este 
orice desfătare, ci doar aceea pricinuită de văz şi de auz. 

HIPPIAS întocmai. 

SOCRATE Dar calitatea aceasta rezidă în cele două sim¬ 
ţuri luate laolaltă, nu şi în fiecare separat. 

HIPPIAS Aşa este. 

SOCRATE Deci fiecare desfătare este frumoasă prin ceva 
care nu rezidă în fiecare din clc; căci faptul dc a fi laolaltă 
nu rezidă în fiecare luat separat. Aşa îneît, cele două des¬ 
fătări luate împreună le vom numi, potrivit ipotezei noas¬ 
tre, frumoase; în schimb nu şi pe fiecare luată în parte. 
Putem spune altfel, sau numai aşa? 303 a 

HIPPIAS Pare-se că numai aşa. 

SOCRATE Să spunem atunci că, laolaltă, aceste desfătări 
sînt frumoase, dar că de sine-stătătoare nu? 

HIPPIAS De ce n-am face-o? 

SOCRATE Pentru că, dragul meu, în toate exemplele 
tale unde era vorba de calităţi distribuite în lucruri, dacă 
două lucruri se împărtăşeau dintr-o calitate, se împărtăşea 
şi fiecare în parte, şi invers, ce-i era propriu unuia, le era 
şi amîndurora. Sau nu-i aşa? 

HIPPIAS Ba da. 

SOCRATE Or, nimic din toate acestea în cele spuse de 
mine. Şi totuşi, nu lipsea de aici nici faptul de a fi laolaltă, 
nici cel de a fi separat. 

HIPPIAS întocmai. 

SOCRATE Atunci frumosul, Hippias, de care din două b 
să ţină? Si fie din lumea celor spuse de tine? Dacă eu sînt 
puternic iar tu de asemenea, atunci spui tu, la fel sîntem 

şi împreună, şi dacă amîndoi sîntem aşa, la fel şi fiecare 
în parte. Aşa şi cu frumosul: dacă eu sînt frumos iar tu 
de asemenea, frumoşi sîntem şi amîndoi; iar dacă amîndoi 
sîntem frumoşi, frumos sînt şi eu, frumos eşti şi tu. Sau 
să admitem că frumosul ţine de lumea celor spuse de mine? 
Iată, cînd spunem că două numere împreună sînt pare, 
fiecare în parte poate fi par sau impar deopotrivă. Iar 
dacă fiecare în parte este iraţional, împreună ele pot da 
un număr raţional sau iraţional deopotrivă 51 . Şi tot aşa 
c cu toate cîte îţi spuneam că mi-au venit în minte. în care 
din aceste lumi să rînduim atunci frumosul? Nu ştiu dacă 
ţi se întîmplă să vezi cum văd eu; dar tare fără noimă 
mi s-ar părea ca amîndoi să fim frumoşi, iar fiecare în parte 
nu, sau tot aşa, ca fiecare în parte fiind frumos să nu fim 
şi împreună; şi altele de soiul ăsta. Nu crezi şi tu la fel? 

HIPPIAS La fel, Socrate. 

SOCRATE Şi bine faci, Hippias; în felul acesta ne vom 
d putea opri şi noi cu cercetarea aici. Determinat astfel, 
frumosul nu mai poate fi desfătarea pricinuită de văz şi 
de auz. Căci dacă această desfătare face ca senzaţiile de 
văz şi de auz să fie frumoase împreună, în schimb ea nu o 
face şi pentru fiecare în parte. Doar ne-am învoit, Hippias, 
că aşa ceva nu este cu putinţă. 

HIPPIAS Ne-am învoit, într-adevăr. 

SOCRATE Şi deoarece frumosul născut din cele ce nu 
sînt cu putinţă este de negîndit, este o neputinţă ca desfă¬ 
tarea pricinuită de văz şi de auz să fie frumoasă. 

HIPPIAS întocmai. 

SOCRATE „Atunci — va spune omul nostru — de vreme 
e ce aţi mers pe un drum greşit, luaţi lucrurile de la început. 
Care anume este frumosul acesta din care se împărtăşesc 
ambele desfătări şi datorită căruia voi le numiţi frumoase, 
preferîndu-le celorlalte?” Cred, Hippias, că nu ne rămîne 
să răspundem decît aşa: dintre toate desfătările, acestea 
sînt, fie că le luăm laolaltă, fie separat, cele mai nevino¬ 
vate şi bune. Sau poate vezi tu altceva prin care s-ar deosebi 
de celelalte? 

HIPPIAS Nu; şi eu cred că prin faptul că sînt cele mai 
bune. 


102 




HIPPIAS MAIOR 


SOCRATE „Aşadar — va relua el — afirmaţi că fru¬ 
mosul este o desfătare avantajoasă?” Eu unul aş spune că 
da. Dar tu? 

HIPPIAS Şi eu. 

SOCRATE „Avantajosul — va continua el — este ceea 
ce produce binele; numai că, cel ce produce şi lucrul pro¬ 
dus sînt, cum am văzut deja, distincte unul de altul; ne 
întoarcem, atunci, la ce părea că am lăsat în urmă? Căci 
nici binele nu poate fi frumosul, şi nici frumosul binele, 
de vreme ce e vorba de două lucruri distincte”. Dacă sîn- 304 a 
tem oameni cu minte, vom spune, Hippias, că are întru 
totul dreptate; căci e-un păcat să nu consimţi celui ce spune 
adevărul. 

HIPPIAS De fapt, Socrate, ce crezi tu despre toate astea? 

Eu unul am mai spus-o şi o spun din nou: cuvinte ciopîr- 
ţite-s toate, fărîme de vorbire şi fir tăiat în patru. Frumos 
şi de preţ rămîne să vii eu o cuvîntare frumoasă şi bine 
gîndită în faţa tribunalului, a Consiliului sau în faţa unei b 
alte instanţe unde o de spus un cuvînt, şi să pleci dobîn- 
dind nu o răsplată de rînd, ci pe cea mai aleasă : propria 
ta salvare, a bunurilor şi a prietenilor tăi. Iată la ce trebuie 
să-ţi stea gîndul! De nu vrei să treci drept un netot, care 
se ţine doar de trăncănit şi fleacuri, fă bine, deci, şi lasă 
deoparte toate nimicurile astea. 

SOCRATE Tu, dragul meu Hippias, eşti un om fericit; 
tu ştii ce se cade să facem, şi-o faci cu prisosinţă, după cîte 
spui. Mie, însă, se pare că o soartă amară îmi stă împotrivă, c 
căci rătăcesc fără răgaz, ros veşnic de îndoieli, iar cînd 
vă înfăţişez vouă, învăţaţilor, nedumerirea mea, nici 
n-apuc bine să sfîrşesc, că mă trezesc copleşit de ocări, 
îmi spuneţi, aşa cum faci tu acum, că îmi trec vremea cu 
nerozii, nimicuri şi lucruri de doi bani. Dar cînd, încredin¬ 
ţat de vorba voastră, încep şi eu să spun ca voi, cum că 
cel mai de seamă lucru e să duci la bun sfîrşit în faţa tri¬ 
bunalului, sau a oricărei alte adunări, o cuvîntare cumpă¬ 
nită şi frumoasă, atunci mi-e dat s-aud cuvinte grele din d 
partea celor care se găsesc în preajmă-mi, dar mai ales 
din partea celui care îmi stă împotrivă la tot pasul. Iar el 
mi-e ruda cea mai de aproape şi împărţim aceeaşi casă. 

De îndată ce trec pragul şi mă aude vorbind astfel, mă 
întreabă dacă nu-i lucru de ruşine atita cutezanţă: „Cum 
oare ţii discursuri despre îndeletnicirile frumoase, cînd 
te-ai convins acum şi tu că n-ai nici o idee despre frumosul 
însuşi? Şi dacă nu ştii ce-i frumosul, cum ai să-ţi dai seama 
că un discurs e bine întocmit sau nu, ori altă ispravă deo- 
e potrivă? Iar cînd arăţi atît de jalnic, mai are viaţa, crezi, 
vreun preţ?” Mi-e dat s-aud, aşa cum spun, cuvinte grele 
şi ocări, şi de la voi şi de la el. Dar poate se cuvine să le 
îndur pe toate; şi n-ar fi de mirare ca de pe urma lor să 
trag chiar un folos. Iar dacă stau să mă gîndesc la cele dis¬ 
cutate cu voi doi, eu cred, Hippias, că aşa s-a şi întîmplat. 
Căci iată, pare-se că încep să ştiu ce vrea să spună vorba 
,,sînt tare grele cele frumoase”. 




NOTE 


Despre traducere. Dialogul Hippias Maior a cunoscut două traduceri 
în limba română: cea a lui ŞTEFAN BEZDECHI (Sibiu, 1943) şi pe 
aceea a lui CONSTANTIN NOICA (în volumul Artele poetice în Antichi¬ 
tate , Bucureşti, 1970). Traducerea lui Ştefan Bezdechi este a filologului 
scrupulos care, preocupat de o cît mai mare conformitate a versiunii 
româneşti cu textul original, este într-o mai mică măsură atent la valoa¬ 
rea literară a transpunerii sale. Traducerea mai recentă, din 1970, în 
schimb, este atentă şi la aspectul literar. Confruntat cu acest model, 
care pune în joc marca personală a traducătorului, autorul actualei 
traduceri şi-a propus să ofere o variantă care tinde mai puţin către verti¬ 
calitatea absolută a stilului şi mai mult către eleganţa neutră a textului. 
Am preluat în cîteva rînduri soluţiile literare propuse de traducerea 
lui Constantin Noica, de neevitat, pare-se, pentru limba română. Alte¬ 
ori am ocolit însă rezolvările aduse, apelînd la cele mai noi dezlegări 
aflate în literatura de specialitate (în special HAAG, 1973, care amen¬ 
dează în cîteva locuri tradiţia, de la Schleiermacher la Pohlenz). Această 
traducere este de asemenea îndatorată celor cîţiva prieteni care mi-au 
propus, cu competenţă şi gust, modificări preluate de mine în textul 
de faţă. 

Despre titlul şi subtitlul dialogului. Hippias Maior a fost numit 
astfel prin opoziţie cu omonimul său Minor . Comentatorii şi-au pus 
întrebarea dacă atributul „Maior” vizează întinderea dialogului sau 
superioritatea semnificaţiei sale filosofice. Este foarte probabil ca desig- 
naţia să nu fi avut în vedere decît un criteriu strict exterior, şi atunci 
titlul nu ar reprezenta mai mult decît soluţionarea facilă a problemei 
ridicate de catalogarea operei platoniciene. Nu este mai puţin adevărat 
că distincţia trimite şi la o judecată do valoare şi că aceasta poate fi 
făcută în favoarea dialogului de faţă. Că substanţa sa filosofică este 
mai bogată, şi că at.ît în sine cît şi pentru opera platoniciană obţinem 
mai mult do aici decît din celălalt Hippias , putem să ne dăm seama 
comparînd literatura exegetică din jurul fiecărui dialog, iar în cazul 
de faţă, cele două interpretări ale lui Constantin Noica. Şi artistic vorbind, 
ne aflăm aici în faţa unei reuşite mai depline. Introducerea unui personaj 

fictiv, pe lingă celelalte două, rafinat construite cu mijloace infime, 
sparge schema tradiţională a dialogului, complică convenţia artistică 
şi generează un suspense cu totul singular în interiorul scrierilor lui 
Platon. Iar performanţe ca în finalul dialogului, unde se întretaie dra¬ 
maticul, liricul şi comicul blînd, nu găsim nicăieri în Hippias- ul mic. 
Să mai amintim, tot în legătură cu titlul, că a fost folosit drept argument 
în demonstrarea neautenticităţii dialogului. Din moment ce nicăieri 
în opera lui Platon, s-a spus, nu există un personaj care să dea numele 
unui dialog mai mult de o singură oară (Alcibiade II este sigur fals), 
şi de vreme ce Hippias Minor este rînduit în corpus-ul sigur al operei 
platoniciene, rezultă că Hippias Maior e fals. 

Privitor la subtitlu — 7repl tou xocXou (despre frumos) — vom spune 
doar că i s-a contestat virtutea de a traduce în mod adecvat intenţia 
intimă a autorului. Discuţia despre frumos i-a apărut lui MUELLER 
(1956, 40) drept tema aparentă a dialogului, în joc fiind în fond mobi- 
luri filosofice dc tip socratic. FRIEDLĂNDER (1964, II, 99) a apropiat 
tema lui Hippias de aceea a Banchetului , observînd că treptele frumosului 
din Hippias Maior merg mînă în mînă cu cele pe care le desfăşoară în 
Banchetul cuvîntarea Diotimei (210 c şi urm.). Referitor la înrudirea 
lui Hippias Maior cu celălalt dialog tratînd despre frumos — Phaidros — 
vezi Interpretarea lui Constantin Noica. 

Despre perioada compunerii dialogului. Comentatorii care nu sc 
îndoiesc de autenticitatea lui Hippias Maior îl plasează înrîndul dialoguri¬ 
lor aporeticc, fără să poată preciza locul său în cadrul acestora. Statistica 
lingvistică întreprinsă de Hans von Arnim ( Sprachliche Forschungen zur 
Chronologie der platonischcn Dialoge , Wiener Akad., 1911) îi stabileşte 
locul între Banchetul şi Phaidon . Judecind însă după structura sa, nc 
vine greu să-l desprindem de prima perioadă a carierei lui Platon (cf. 
CROISET, 1921, 3 şi FRIEDLĂNDER, 1964, 97). Comentatorii care 
judecă dialogul ca neplatonician sînt de acord că este vorba de o imitaţie 
foarte veche, care nu depăşeşte epoca lui Aristotel. WILAMOWITZ 
(1920, 329) vede în el o imitaţie fidelă compusă în cadrul Academiei, 
pe cînd Platon era încă în viaţă. POHLENZ (1913, 127) invocă însă 
raţiuni potrivit cărora Hp, Ma. ar trebui plasat într-un timp aristotelic. 
Cercetarea lingvistică viitoare rămîne să decidă dacă locul pe care el 
îl ocupă de fapt coincide cu ccl pe care de dicpt i-1 ndcă stiuctura şi 
compoziţia sa. 

Despre autenticitatea dialogului. înăuntrul literaturii adunate în 
jurul operei lui Platon, dialogul Hippias Maior are o situaţie privilegiată: 
problema autenticităţii sale a stîrnit cea mai lungă şi totodată cea mai 
indecisă dispută în rîndurile filologilor. Schleiermacher, Horneffer, 
Rollig, Wilamowitz, Fowler, Tarrant, Pohlenz, Pa viu, Gigon, Hoffmann, 
Gauss au pledat pentru scoaterea dialogului din rîndul celor pe care 
tradiţia le dă drept autentic platoniciene. Argumentele lor au fost apoi 
rînd pe rînd contestate de partizanii autenticităţii: Grube, Freymann, 
Goldschmidt, Ross, Soreth, Capelle, Friedlănder. Opiniile comentatori¬ 
lor diverg astfel în mod spectaculos: în timp ce SORETH (1953, 64) 
vede în Hippias Maior „o piesă botărîtoare în dezvoltarea aşa-numitei 
teorii a ideilor”, TARRANT (1928, LXV) consideră că sîntem în faţa 
unei imitaţii reprezentînd o „reductio ad absurdum a ontologiei din 
Phaidon ”. Această situaţie este poate menită să arate înseşi limitele unei 
metode care vrea să decidă asupra destinului şi valorii unei opere la nive¬ 
lul detaliului tehnic şi al amănuntului incapabil să atingă semnificaţia 
ansamblului. FRIEDLĂNDER (1964, II, 97) a sesizat bine că discuţia 
trebuie să poarte dincolo de mentalitatea microscopică a hărniciei irele- 
vante, către o judecată de valoare care e obligată să admită că „în orice 
caz, avem în faţă o operă vie, şi nici un argument nu a fost pînă astăzj 
îndeajuns de puternic pentru a ne face să o localizăm, în ciuda aparenţei, 
într-o epocă a platonismului tîrziu sau a postplatonismului”. Spiritul 
critic tentat să decreteze falsul sau imitaţia este constrîns la o reatribuire 
a operei care revendică un alt Platon în locul celui refuzat. Singure, 
judecăţile tehnice sînt lipsite în acest caz de forţa deciziei; ele trebuie 
însoţite de optica hermeneutului şi de gustul sigur al criticii intuitive. 

Fără să intrăm în amănuntele unei dispute, desigur plicticoase pentru 
cititorul nededat voluptăţilor de tip filologic, ne vom rezuma la prezen_ 
tarea celor trei sisteme de argumente folosite de comentatorii care au 
negat paternitatea platoniciană a lui Hippias Maior (apud HAAG, 
1973, 1 — 3): 1. Pornindu-se de la corespondenţele existente între Hippias 
Maior şi scrierile xenofontice sau cert-platonicicne s-a tras concluzia 
că autorul dialogului Hippias Maior s-a inspirat din scrierile amintite 
sau le-a parafrazat. Memorabilele lui Xenofon, apoi Gorgias şi Banchetul 
au fost luate drept urgumente pentru demonstrarea unui fals (Horneffer, 
Rollig, Pa viu); 2. O altă cale pe care a mers critica autenticităţii a fost 
explorarea resurselor stilistice ale textului. WILAMOWITZ (1922, II, 
328) s-a rezumat la o critică impresionistă („încerc sentimentul că sursa 
străină este detectabilă şi la nivelul stilului”) şi la invocarea cuvîntului 

fiipjiepot; (290 e 4) ca unverkennbares Stigma. Alţi critici (TARRANT, 
1928, XIII) au acuzat caracterul excesiv burlesc, colocvial şi parodic 
al textului; 3. în sfîrşit, o a treia metodă a plasat discuţia la nivelul 
conţinutului filosofic, căutînd locul pe care l-ar ocupa Hippias Maior 
în dezvoltarea teoriei ideilor. Deoarece structura dialogului este de tipul 
celor socratice (aporetice), aparţinînd primei perioade din cariera lui 
Platon, iar teoria pe care el o pune în joc trimite la dialogurile de maturi¬ 
tate şi chiar la cele tîrzii, rezultă că dialogul este postplatonic, reprezen- 
tînd o critică a teoriei ideilor expuse de Platon în Phaidon (TARRANT, 
1928). 

Să menţionăm de asemenea că în ultimul deceniu două disertaţii 
germane de proporţii au venit să sporească numărul comentatorilor 
care contestă autenticitatea lui Hippias Maior : H. J. Horn, Hippias 
Maior . Untersuchungen zur Echtheitsfrage des Dialogs , Kdln, 1964 şi A. 
Haag, Hippias Maior. Interpretation eines pseudo-platonischen Dialogs , 
Tiibingen, 1973. 

Despre personajul Hippias. Scriind două dialoguri care poartă numele 
de Hippias , Platon l-a avut în vedere pe unul dintre cei mai vestiţi 
sofişti ai vremii sale. Dar cine a fost în fapt Hippias din Elis? Ceea ce 
ştim despre felul de viaţă şi personalitatea sa provine, din păcate, în 
cea mai mare parte tot din surse platoniciene, căci celelalte relatări 
(Filostrat dc pildă) preiau ca valabil ceea ce spune Platon aici, în Hippias 
Minor sau în Protagoras. în rest, nu deţinem decît frînturi biografice 
nesemnificative, cum că era fiu al lui Diopeithes şi, după Suidas, elev 
al (necunoscutului) Hcgesidamos, pe care APELT (1912, 382) îl identi¬ 
fică cu Hippodamos. Altminteri, fapt care reiese tot din dialogurile sofiste 
ale lui Platon, era un contemporan mai tînăr al lui Protagoras şi în 
această ultimă treime a secolului V, care pare să fie timpul dialogului 
nostru, se afla în floarea vîrstei. îi putem întregi profilul spiritual refe- 
rindu-ne la fragmentele care ne-au rămas din scrierile sale: o „culegere” 
(ctuvocycoyt)) cu conţinut arheologic; un Tpcoîxăţ, „o vorbire troiană”, 
scriere didactică şi moralizatoare, pomenită în chiar dialogul nostru; 
un „registru al Olimpiadelor” ('OXupjciovixc&v dvaYpcxfpT)) şi o lucrare 
privind „denumirile popoarelor” (eQvoiv 6vo(iao[ai). Mai toate, notiţe 
mutilate, cu conţinut preponderent arheologic şi etimologic, adeverind 
bogăţia cunoştinţelor sale în diferite domenii. în epocă, reprezenta 
tipul clasic al polihistorului, al eruditului, consumînd şi redistribuind 
informaţie cu zelul mediocrităţii excepţional înzestrate. 

Nu trebuie să ni-1 imaginăm însă ca pe un studios de cabinet. Didacti¬ 
cul pe care îl întrupa Hippias şi ceilalţi sofişti nu avea încă morgă aca¬ 
demică. Erau cu toţii profesori rătăcitori care păstrau încă ceva din 
aerul spectacular al rapsodului de altădată (cf. Aelian, Var. hist ., XII, 
32). îmbrăcaţi în haine de purpură, apăreau în chip de performeri ai 
intelectului în marile centre culturale ale Greciei şi afişau un comporta¬ 
ment nu lipsit de un anume simţ al exhibării (cf. Hp. Mi., 363 c—d). 

Aerul festiv pe care îl avea personalitatea sofistului-profesor con¬ 
travenea însă faptului că în fond el nu purta şi nu aducea cu sine nici o 
mare idee şi nici o doctrină nouă, ci, pur şi simplu, cunoştinţe, adică 
un fond cultural impersonal. Sofiştii de specia lui Hippias au astfel 
meritul de a fi executat primele sinteze culturale mai vaste, provocînd 
o mutaţie în conştiinţa didactică a vremii. Să amintim că ciclul pedagogic 
obişnuit era format la acea vreme din scris, citit, socotit la care se adău¬ 
gau ore de educaţie muzicală şi fizică. Or, viaţa politică, mereu mai 
complicată a cetăţii eline, cerea minţi rafinate cultural şi exersate în 
ştiinţele etice, politice şi retorice. Acestor imperative modeme le răspunde 
apariţia sofistului-profesor (cf. GOMPERZ, 1922, 342 şi urm.). Paideia 
tînărului se completează acum cu elemente de ştiinţă pozitivă, de 
hermeneutică literară, de metafizică, dar mai ales cu introduceri 
care se vor temeinice în ştiinţele morale şi în arta guvernării. în fond, 
totul se poate învăţa , politica şi virtutea, ca şi astronomia sau gramatica — 
iată iluzia pe care o aducea cu sine sofistul peregrin. 

Dar atunci înseamnă că ştiind, poţi deveni puternic. De partea publi¬ 
cului, gîndul acesta duce la o justificare pragmatică a învăţămîntului; 
de partea sofistului, la comercializarea gîndirii. Căci dacă gîndirea poate 
duce la ceva, la altceva decît la sine, înseamnă că ea şi produce. Pentru 
că a ieşit din propria-i sferă, pentru că din originală a devenit profesorală, 
adică impersonală, ea capătă o valoare de schimb şi poate fi, ca atare, 
cumpărată şi vîndută. Iar'Hippias este un mare negustor şi obştea toată 
îl admiră văzînd la ce preţ ridicat poate vinde produsele gîndirii (Hp. 
Mo., 282 e). 

Acesta să fie motivul pentru care Platon îl supune pe Hippias unei 
şarje comice, ridiculizîndu-1 şi caricaturizîndu-1 pînă într-atît, îneît 
comentatori ca WILAMOWITZ (1920, I, 123) ajung să-l acuze pe Pla¬ 
ton de insensibilitate faţă de semnificaţiile majore ale muncii de arhivar 
al spiritului? Era şi acesta. Să înţelegem însă nuanţa exactă a contes¬ 
taţiei lui Platon. Pentru el, nu comercializarea gîndirii ca atare, jude¬ 
cată în aspectele ei etice, era prilej de protest şi răfuială, ci faptul că prin 

sofişti gîndirea a ajuns la acea formă în care să poată fi comercializată. 
Supusă logicii şi sociologiei succesului, ideea se înstrăina de statutul ei 
genuin, iar filosofia de sensurile originare ale înţelepciunii. 

Dar mai era ceva; dacă exista un sens practic al filosofiei care trimi¬ 
tea la o viaţă trăită în sfera valorilor, atunci putea fi el trecut altora 
printr-o activitate didactică obişnuită, prin lecţii, prelegeri şi conferinţe? 
Făcînd astfel de promisiuni, nu ameninţa Hippias să transforme legă¬ 
tura sacră dintre maestru şi discipol în acea relaţie prozaică şi exterioară 
a profesorului cu elevul? în locul unui învăţământ patronat de numele 
şi gîndul unui maestru, apărea ştiinţa de a transforma cultura în cunoştin¬ 
ţe, iar pe acestea în materie şcolară. Lezat mai întîi în intimitatea de¬ 
mersurilor sale originale, spiritul se vedea lipsit acum de ambianţa nece¬ 
sară propriei sale creşteri. 

Dar pînă la urmă, Hippias nu era decît un inocent colecţionar de 
cunoştinţe venit în cultură cu ticuri filatelice şi cu optimismul gnoseolo¬ 
gic propriu tuturor mediocrităţilor culte. Platon nu-1 ia în serios decît 
în introducerea dialogului. Personajul se estompează pe parcurs, devenind 
simplu figurant sau spectator obtuz la o dezbatere mai adîncă: aceea 
dintre Socrate şi dublul său. 

Despre personaj ui Tiq (dublul lui Socrate). Introducerea în dialog a 
personajului fără nume, a acelui „cineva” (nţ) este o invenţie unică în 
literatura lui Platon. Străduinţa de a i se găsi identitatea nu trebuie 
înţeleasă ca simplă soluţie tehnică la un mister plin de farmec şi cu efect 
literar cert. Personajul acesta care stăruie în anonimat are o valoare 
decisivă în dezbaterea pe care Platon o angajează aici cu sine. Acest 
straniu partener de discuţie este reprezentantul unui etos care, confrun¬ 
tat cu cel exprimat de Socrate, ne lasă să desluşim cîte ceva din spiri¬ 
tul însuşi al platonismului. Comentatorii au simţit acest lucru şi au încer¬ 
cat explicaţii care uneori depăşesc conjecturile prozaice şi simplele consi¬ 
deraţii de ordin stilistic. Astfel PAVLU (1941) a văzut în figura necunoscu¬ 
tului ipostaza Logos-ului care, atingîndu-şi limita, intră într-un paradoxal 
delir şi se răstoarnă în opusul său; de ce nu am surprinde aici ce este 
trist pînă la urmă în forţa intelectului inflexibil? Dimpotrivă, APELT 
(1912) descifrează sub masca Anonimului conştiinţa bună a lui Socrate, 
dornică să atragă atenţia asupra pericolului care pîndeşte destinul 
învăţăturii socratice lansate pe panta gratuităţilor spectaculoase din 
Hippias Minor. în sfîrşit, LEISEGANG (1950) vede în personajul -nţ 
artificiul de instituire al dialogului Platon—Socrate, şi astfel, sub forma 

acestei dezbateri dintre maestru şi discipol, geneza secretă a unei dezbi¬ 
nări intime. Alţi comentatori (GAPELLE, 1956; VRIJLAND, apud 
HAAG, 1973, 214) au indicat raţiuni mai puţin pretenţioase pentru exis¬ 
tenţa Anonimului, văzînd în el fie modalitatea de a-1 ridiculiza pe Hippias 
într-o manieră civilizată, fie prilejul, pentru Platon, de a-l reprezenta 
pe Socratele istoric cu tradiţionalele sale maniere grosolane. 

Adevărul este că existenţa necunoscutului răspunde deopotrivă 
unor imperative de ordin artistic-literar şi unui tîlc filosofic mai adînc. 

în primul rînd compoziţia dialogului se complică prin introducerea 
unei convenţii pe care o aduce cu sine invocarea curentă a lui ~i%. Hippias, 
şi odată cu el cititorul, trebuie să accepte că Socrate are nu memoria 
răspunsurilor personajului fictiv, ci posibilitatea deducerii lor din deţi¬ 
nerea naturii logicii sale şi a felului său general de a fi. Căci în fapt, aceste 
întrebări şi răspunsuri nu au fost niciodată date şi nu sînt reale decît 
în spaţiul postulat de dialog al posibilului. Convenţia constă astfel în 
supunerea lui Hippias şi a cititorului la sistemul lui Socrate care conver¬ 
teşte cunoaşterea de principiu a firii celuilalt în desfăşurarea anticipa- 
tivă a unor răspunsuri şi întrebări amănunţite. Dialogul are mai degrabă 
preexistenţă decît existenţă, trăgîndu-şi substanţa din deţinerea codului 
de reacţii logico-afective a necunoscutului. „Căci mă iau după firea 
lui (ex too Tp6:Toi)) şi ştiu prea bine ce va spune”, afirmă Socrate (288 c). 
De unde şi comicul rafinat; se prevăd deopotrivă gesturi şi cuvinte, 
reacţii fizice (va rîde, mă va bate) şi verbale (va răspunde, va relua, 
va continua): o situaţie postulată iniţial ca probabilă este desfăşurată 
în termenii celui mai pedant realism. Dar de aici şi posibilitatea decodării, 
dată cu mult înaintea dezlegării finale; o asemenea intimitate cu gîndul 
şi firea altuia devine într-atît de suspectă, îneît obligă la o serie de reduc¬ 
ţii succesive la capătul cărora „altul” devine „celălalt” în cadrul unei 
identităţi dedublate. 

Dar postularea acestei schizofrenii are şi altă valoare. Dublul lui 
Socrate care se ascunde sub masca necunoscutului este artificiul pe care 
îl găseşte urbanitatea pentru a-şi permite lipsa de urbanitate. Hippias 
Maior pare să fie din acest punct de vedere dialogul unei defulări. Obo¬ 
seala adunată din tradiţionala menajare socratică a interlocutorului 
se răzbună aici, fără însă ca politeţea să fie trădată pînă la capăt. Dublul 
îndeplineşte astfel o îndoită funcţie: aparenţele sînt încă salvate, dar 
pe de altă parte umilitatea insidioasă a fost lăsată deoparte şi, pentru 
o dată, Socrate spune ceea ce gîndeşte fără fente verbale şi civilităţi 
excesive. Paradoxul este astfel evident: dublul, care reprezintă creaţia 

rafinamentului comportamental şi al tacticii de menajare, este totodată 
calea de acces către brutalitatea verbală şi evaluarea brută a insuficien¬ 
ţei mentale. în timp ce Socratele obişnuit se construieşte în jurul spiri¬ 
tului ironic-complezent (lauda care îşi creează obiectul), Socrate acesta 
e plăsmuit din reacţii afective direct proporţionale cu debilitatea dianoe- 
tică a interlocutorului. 

însă abia rolul pe care îl joacă în economia filosofică a dialogului 
dezvăluie semnificaţia mai adîncă a personajului anonim. Aici nu avem 
decît să reluăm, gîndită de astă dată din perspectiva lui tiq, interpre¬ 
tarea propusă de Constantin Noica. 

Dacă xtţ reprezintă obsesia epistemică a conştiinţei socratice, iar 
dezbaterea dialogului este între adevărul mai înalt al Ideii şi exactitatea 
meschină a conceptului pozitiv, atunci întrebarea pe care o stîmeşte 
prezenţa sa este: poate spiritul ştiinţei exacte să îmbrăţişeze totul, 
lumea obiectelor naturale şi pe cea spirituală a valorilor, lumea plantelor 
şi animalelor deopotrivă cu aceea a binelui, frumosului sau evlaviei? 
Regulile intelectului inflexibil, după care se ghidează evoluţia Anoni¬ 
mului, aplicate ireproşabil în sfera valorilor, nu fac decît să adeverească 
faptul că aporia există. Iar dacă socratismul sau platonismul nu se reduc 
la puţinătatea lui „a spune că trebuie să fii ştiutor cînd afirmi sau între¬ 
prinzi ceva”, morala lor, ilustrată negativ prin figura lui nţ, ar putea 
fi aceasta: nu poţi intra, cu ticurile cunoaşterii pozitive, în lumea privile¬ 
giată a valorilor. Nu poţi fi profesor de virtute sau expert în frumos, 
aşa cum poţi fi mineralog, botanist sau zoolog. Ideea acestei vorbiri 
anatreptice nu este că la tot pasul trebuie să vorbeşti în cunoştinţă 
de cauză, ci că există domenii în care demersurile tradiţionale ale cunoaş¬ 
terii nu mai funcţionează. Dacă necunoscutul încearcă să clatine certitu¬ 
dinile senine ale unui sofist ca Hippias, nu o face doar pentru a-1 certa 
că vorbeşte despre lucruri pe care în fond nu le ştie, ci pentru a semnala 
prezenţa unor obiecte care nu se mai supun regulilor obişnuite ale cunoaş¬ 
terii; obiecte care nu ni se livrează în maniera ştiută a ştiinţei, pe care 
nu le mai deţinem printr-un metodic efort individual şi prin investiţii 
noetice sporite. 

Mai întîi mijloc de a complica compoziţia dialogului, apoi artificiu 
găsit de urbanitate pentru a se nega pe sine, dublul lui Socrate reprezintă 
în cele din urmă tehnica de a stîrni diversiunea dramatică la nivelul 
Ideii. Căci Socrate este dramatic, aşa cum ni se înfăţişează aici, prins 
între eu şi propriul său sine; între imperativul ştiinţei şi argumentul 
spartanilor care făceau dovada cunoaşterii cu ajutorul spiritului obşte* 

şi al intelectului colectiv; între teoria valorilor şi practica celor angajaţi 
în ele fără de ştiinţa lor. 

Şi totuşi, dialogul nu se termină sub semnul indeciziei. Vorba „sînt 
tare grele cele frumoase” (xaXexa xa xaXa), pusă în chip de concluzie, 
nu vrea să spună că am asistat la o simplă demonstraţie dialectică sfîr- 
şită în vidul obiectului ratat. Ci doar că valorile, emanaţii ale spiritului 
colectiv, neputîndu-se comporta asemenea obiectelor fizice, trebuie 
restituite înţelepciunii unui Thales sau Bias şi gospodărite de cîte o 
cetate ca Sparta. Sau mai exact, „estetica” aceasta care se degajă din 
Hippias (la fel ca şi estetica sau etica noastră) nu poate fi o strenge 
Wissenschaft, ci doar o teorie a problemelor frumosului, fără să fie şi 
una a soluţiilor lor. 

1 Această lapidară formulă de întîmpinare cu care debutează dialogul 
deschide în fapt către o neaşteptată suită de observaţii. Mai întîi atribu¬ 
tele care, în salutul lui Socrate, însoţesc numele lui Hippias (*l 7 i 7 rCa? 6 
xaX 6 <; xe xal 0096 ?) par să aibă, aşezate cum sînt la începutul dialogului, 
valoarea unui subtitlu: căci despre 0091 a lui Hippias, şi a sofiştilor în 
general, este vorba în întreaga introducere (281 a—286 c), în timp ce discu¬ 
ţia în jurul lui xaX 6 v va constitui tema cea mare a dialogului propriu-zis. 

Dar cum se justifică, în al doilea rînd, atributele de xaX 6 <; şi 00961 ; ca 
stricte determinări ale personalităţii sofistului? Dacă atributul xaX 6 q 
are în vedere calitatea fizică a personajului, n-avem de unde şti; în schimb 
este sigur că el vizează ţinuta şi aspectul vestimentar al lui Hippias, 
de vreme ce, la 291 a, Socrate însuşi o spune explicit („ .. . aşa frumos 
îmbrăcat şi încălţat cum eşti . .Ştim apoi (cf. Diels, 86 , 2), că 
Hippias îi uimea pe grecii adunaţi la Olimpia (cf. Hp. Mi., 363 c) printr-o 
elaborată regie vestimentară. Era oricum un monden, şi gestul pozat 
şi vorba aleasă (cf. Hp. Ma., 288 d) făceau parte din codul unei x£^vfy 
al cărei practicant — diplomat, retor şi profesor deopotrivă — evolua 
prin excelenţă pe scena publică. xaX 6 ? trebuie introdus, de aceea, în 
sfera lui ornatus , iar mondenitatea sofistului trebuie înţeleasă în sensul 
unui imperativ de ordin profesional. Nuanţa ironică prezentă în adresa¬ 
rea lui Socrate îl vizează astfel pe Hippias nu atît ca individ, cît ca expo¬ 
nent al unei tagme profesionale. Socrate o atacă punînd în joc mai 
întîi ironia superficială care are în vedere doar „uniforma” sofistului, 
pentru a ajunge însă în curînd la conţinutul sofisticii însăşi: pretenţia 
de a trece altora „ştiinţa” valorilor. 

Cît priveşte atributul 00961 ; — el funcţiona ca un adevărat cognomen 

al sofistului (vezi, de pildă, şi Prt ., 337 c, 'iTCirioeţ 6 cto q>6<;) care, în cercul 
celor patru sofişti vestiţi ai vremii, îi dădea lui Hippias marca proprie. 
L-am tradus cu ,,atotştiutor”, pentru că aplicat lui Hippias intră în 
rezonanţă nu cu „înţelepciunea”, ci cu 7roXufJ.a0LGC sofistului, despre 
care va fi vorba mai jos, la 285 b — 286 a; vezi, de asemenea, Hp. Mi. f 
366 c— 369 a. 

Din aceeaşi formulă de întîmpinare putem stabili cîte ceva şi privitor 
la împrejurările în care are loc discuţia. Nu este vorba de o întîlnire plă¬ 
nuită sau provocată, ca în Protagoras de pildă; Socrate îl întîlneşte pe 
Hippias pe o stradă din Atena cu totul întîmplător. Cei doi par a fi cunoş¬ 
tinţe bune, astfel încît discuţia se angajează fără intermediar, aşa cum 
nu se întîmplă în celelalte dialoguri cu interlocutori sofişti: în Gorgias , 
contactarea sofistului cu Socrate este realizată de Callicles, în Prota¬ 
goras de Hippocrates, în Hippias Minor de Eudicos. Or, aici, nici sofistul 
nu este însoţit de obişnuita suită de admiratori aureolari, nici Socrate 
de vreun prieten mai tînăr. Ambilor le lipsesc anexele umane obişnuite 
care în celelalte dialoguri joacă rolul fie de simplu decor uman, fie pe 
acela de echivalente ale coreuţilor sau de actori secunzi cu roluri active. 

O ultimă observaţie. Deşi purtată en plein air , vom vedea că discuţia 
aduce mai degrabă cu un inteligent tete-ă-tete şi taifas filosofic, care 
presupun tihna unui spaţiu închis, în felul locuinţei lui Callias, unde 
se desfăşoară dialogul Protagoras. 

2 Acelaşi tip de laudă, adusă de Socrate interlocutorului său în 
prelungirea unor relatări care trădează mulţumirea de sine a acestuia, 
apare şi în Ion , 530 b, Hp. Mi ., 363 c — 361 b, Euthd. y 273 c — 274 b. 

3 HaXxiol sxsîvQi sau, cum mai sînt numiţi, dp/aîoi oi r:spi x?)v oo- 
cpioev (281 d 6), iar mui simplu TziXccioi (283 a 7), zco'/jxioi (283 a 2) sau 
7rp6r£poi (282 a 2, b 1), nu se referă, aşa cum susţine POHLENZ 
(„Gnomon”, 7, 1931), la „cei şapte înţelepţi” doar, ci la gruparea largă 
a gînditorilor eleni înscrişi astăzi în categoria „presocraticilor”. în refe¬ 
rinţa de aici se disting trei specii ale acestora: 1. Pittacos şi Bias sînt 
numiţi ca reprezentanţi ai „celor şapte înţelepţi”, a căror enumerare 
completă Platon o fac3 în Prf., 313 a; 2. Formularea x&v d(i<pl x&v Mt- 
Xyjotov ©aXTjv trimite la Thales şi „şcoala” sa (ifi/pt), deci la milezienii 
Anaximandros şi ?Anaxim 2 nes; 3. în sfîrşit, formularea exi xc5v tiaxepov 
fii/pi ’Avoc^aY^pou („şi cei care au urmat, pînă la Anaxagoras”) îi are 
în vedere pe Parmenide, Xenofan, Heraclit, Democrit şi ceilalţi pe care 
Aristotel îi enumeră în Mil., I(A), 983 b 7. Este deci limpede că Hippias, 

care aici trece drept exponentul clasic al categoriei ooţtarai, nu se 
defineşte prin opoziţie cu „cei şapte înţelepţi” doar, ci cu întreaga tra¬ 
diţie filosofică reprezentată de presocratici (cf. HAAG, 1973, 207). 

4 Această insidie socratică, ce aduce în prim plan apolitia „înaintaşi¬ 
lor”, „a celor din vechime”, intră în rezonanţă cu idealul mai larg 
0ecopy)Ttx6<; (3to<;, propriu tipului vechi de înţelept. Faţă de idealul 
,,vieţii teoretice”, sofistul marchează un moment de „corupţie” în dublu 
sens: a) comercializarea sofiei vizînd succesul financiar de proporţii şi 
b) desfiinţarea mijlocirilor care despart gîndul de act şi faptă. Platon 
simte că în faţa sofistului este ameninţată ţinuta unei spiritualităţi 
clasice; locul filosofului tradiţional, al „înţeleptului” îl ia acum pedago¬ 
gul arghirofil şi politicianul de profesie. 

5 Textual: „incapabili să atingă prin inteligenţă” (<ppov7)aei). Op6v7)oi!; 
este inteligenţa practică proprie sofistului, aptă să controleze întregul 
registru al praxei sociale în vederea unor avantaje materiale. Opusă ei 
este aoqna (281 c 5) înaintaşilor care, nicicum angajată, devine, în raport 
cu idealul sofistului, pură prostie. Această deosebire dintre tpp6v7)cn<; şi 
ooq>ioc cu privire specială la vechii filosofi o face Aristotel în Eth. Nic ., 
1141 b 2: „... Goipta este cunoaştere ştiinţifică, cuprindere intuitivă 
a naturii în ordinea celor mai înalte forme ale fiinţei. Acesta este şi 
motivul pentru care Anaxagoras, Thales şi alţi gînditori de felul lor trec 
drept reprezentanţi ai înţelepciunii filosofice (aopoi), nu însă ai inteli¬ 
genţei practice (cpp6vip.oi), de vreme ce se observă că e' nu înţ'leg să 
vadă propriul avantaj ...”. A se vedea în acest sens şi a.ie^dota privi¬ 
toare la Anaxagoras, pe care Socrate, cu ipocrită adeziune la afirmaţiile 
lui Hippias, o dă ca exemplu mai jos (283 a). însă distincţia (pp6v7)at? — 
aocpca nu funcţio îează de-a lungul întregului dialog: la 297 b, (ppovrjait; 
r evine în acelaşi context în care la 296 e apăruse aotptoc. 

6 Personaj mitologic, al cărui nume provine de la SaiSaXXeîv („a 
lucra artiştie”). Este considerat de tradiţie ca cel mai vechi arhitect 
şi sculptor grec, patron al dedalizilor, artişti care se livrau ereditar scul¬ 
pturii. Existenţa sa e plasată în secolul XIII î.e.n. la Atena (cf. Falkener, 
Daedalus or the Causes and Principles of the Excelence of Greek Sculpture 9 
London, 1860). Se spunea despre Dedal că făcea statui însufleţite, fiind 
capabil să redea privirea şi mişcarea braţelor şi a picioarelor. în Euthphr ., 
11 c. Plai ou compară de aceea afirmaţiile care nu acced la fermitatea 
conceptului cu mobilitatea statuilor dedalice. Judecate din perspectiva 
istoriei artei, performanţele atribuite lui Dedal apar drept simple fante- 

zii; secolul VI î.e.n. nu depăşise încă frontalitatea rigidă şi monolitismul 
xoanei. Aici, în Hp. Ma ., vorba lui Socrate, care face aluzie la evoluţia 
limbajului plastic de la epoca primitivă la cea clasică, poate fi înţeleasă, 
tocmai în acest sens. Era firesc ca secolul V, care cucerise pe linia mime* 
515 -ului aparenţa de viaţă şi mişcare, să-l judece pe Dedal ca rudimentar 
şi legat de o epocă tatonantă. Progresul la care se referă Socrate are pe¬ 
semne în vedere tocmai capacitatea de redare a dinamicii corporale 
prin găsirea traseului serpentinat al confrapposlo-ului. Statuia este acum 
capabilă să sugereze mişcarea prin introducerea ritmului compensator 
al membrelor şi balansarea ritmică a părţilor simetrice ale corpului: 
cînd un umăr se ridică, celălalt coboară, iar piciorul de susţinere pe 
care cade întreaga greutate a corpului are drept contra-parte un picior 
în repaus. Abia această lege de alternanţă descoperită de greci în secolul 
V î.e.n. aboleşte principiul frontalităţii rigide şi hieratismul simplificator 
proprii artei arhaice. 

7 Să observăm că Hippias este un „progresist vulgar”, căci pentru 
el cel mai recent lucru este şi cel mai bun. Modernii (oi vuv), adică Gorgias, 
Protagoras, Prodicos şi cu el, sînt cei care stabilesc standardul progresu¬ 
lui. De aceea Hippias se simte la el acasă în întreaga lume civilizată, 
în Sicilia şi Italia, ca şi la Atena şi Sparta (cf. MUELLER, 1956, 32). 

8 O mină valorează 182 franci-aur. Un franc-aur echivalînd cu 3,9 
grame de aur, 20 de mine ar reprezenta 9580 lei-aur. Dacă adăugăm 
şi cele 150 de mine (= 13.800 franci-aur), cîştigate de Hippias în Sicilia, 
obţinem suma impresionantă de 81.430 lei-aur. 

9 Pare să fie un mic oraş învecinat cu Agrigentul (deci în Sicilia). 
Nu este menţionat decît de trei autori: de Pausanias (VII, 4, 6), de 
Herodot (VI, 23) şi dc Platon aici. Nici o mărturie din cele amintite nu 
trimite dincolo de secolul V î.e.n. şi nici un indiciu nu permite o identifi¬ 
care a aşezării sale. Majoritatea traducerilor redau în mod eronat forma 
masculină Inykos, în textul platonic numele apărînd doar la genitiv, 
'Ivuxou, identic în greacă pentru masculin şi neutru. în schimb la Pau¬ 
sanias şi Herodot, unde numele apare la nominativ, avem forma neutră 
Inykon. 

10 Faptul de a trece altora virtutea (deperi) TOXpaStSovai) era principala 
promisiune (eTr&YY 6 ^®) a sofistului şi conţinutul tebnei sale (cf. Prt., 
316 c, 319 d şi Euthd ., 273 d, 287 a). în fond, Hippias îl „provoacă” 
pe Socrate cu ideea că tinerii pot deveni mai buni cu ajutorul prelegerilor. 
Or, se ştie că acest gînd le era străin deopotrivă lui Socrate şi Platon. 

în Scrisoarea a VII-a % către Dionysos din Syracuza (341 c), Platon 
afirmă explicit că personalitatea şi caracterul nu se pot forma prin studii 
academice, ci prin exemplul inspirat şi prietenia nobilă dintre profesor 
şi elev. 

11 în Sicilia, unde moravurile erau libere, în contrast cu austeritatea 
spartană. 

11 £evtX7) 7radSeu(n<;. Sofiştii veneau în oraşe ca ££voi (străini) — cf. 
Prt ., 316 c. Acea 7tatSeuat<; pe care o ofereau ei nu era deci autohtonă, 
ci avea o factură cosmopolită, apărînd ca un bilanţ al întregii civilizaţii 
ştiinţifice a lumii vestice. Or, la Sparta, cetate conservatoare, „profesorul 
de virtute” nu putea fi reprezentat de subiectivitatea şlefuită a unei 
minţi particulare, ci de 7t6Xi<; doar, de spiritul obiectiv al obştei. Legea 
spartană îi face concurenţă lui Hippias. 

18 Pentru raportul v6(jtoţ — (puaiţ şi problema valabilităţii legii vezi 
Plt ., 1,339 b şi urm. şi Grg. % 483 a şi urm. 

14 Pentru concepţia lui Hippias despre lege vezi Prf., 337 c-d şi 
Xen., Memorab.y IV. 

16 tco dxpiPeî Xăytp. Robin observă, în nota de la traducerea fran¬ 
ceză a dialogului, că Hippias distinge aici între adevărul teoretic şi cel 
practic, între adevărul ştiinţei şi cel al ,,lumii”. 

16 Socrate va numi pe rînd cele patru discipline (xe^vai) care formau 
miezul polymathiei lui Hippias: astronomia, geometria, calculul şi 
muzica. Numele lui Hippias este legat de acestea şi în Prr., 318 e. Vezi 
de asemenea pentru ipostaza de ^oXu(xa0TQi; a lui Hippias şi Hp. Mi ., 
366 c — 369 a. 

17 Ta aaxpa xal toc oupdvia 7ra07); compară cu Ion, 531 c şi Phd ., 
96 b. 

18 Muzica, în sensul mai restrîns în care apare şi în Hp. Mi ., 368 d, 
este circumscrisă la 7repl pu0|i£>v xal âppiovicov şi implică şi acea latură 
a gramaticii indicată prin formula rcepl Ypa(j.{idxcov Suvapieo*; xal 
auXXaP&v pe care Gomperz ( Sophistik und Rhetorik , Leipzig, 1912, p. 71) 
o traduce Lautwert der Buchstaben und von der Quantităt der Silben. 

19 Dacă Socrate îi are în vedere nu pe cei nouă arbonţi, ci doar pe 
acela care dădea anului numele său (eponym), aceasta ar reprezenta, 
dacă situăm discuţia în ultima decadă a secolului V î.e.n., o listă de 180 
de nume. 

20 7 repl i 7 uiT 7 )SEu|iâTcov xaXâv. De la „îndeletnicirile frumoase” 
— prilejul concret — se va naşte discuţia despre frumosul însuşi. Finalul 
dialogului rotunjeşte discuţia revenind la acest moment: poţi vorbi 
despre îndeletnicirile frumoase fără să ştii ce-i frumosul însuşi? Cu 
replica imediat următoare, a lui Socrate, mersul dialogului este limpede 
indicat: de la calităţi la esenţa lor, de la croia xaXa xal ataxpa la ti ecttiv. 

21 Aici Hippias apare în ipostaza de orator perfect, nu de TroXupaO^c. 
Pentru acest troikos al lui Hippias vezi O. Gigon, Sokrates, Bern, 1947» 
p. 267. Este vorba de o cuvîntare didactică cu finalităţi moralizatoare, 
în care veşmîntul mitologic vine să „îndulcească” lecţia propriu-zisă; 
Neoptolem ţine aici locul tînărului cursant, în timp ce Hippias îşi pune 
propria înţelepciune în gura lui Nestor, înţeleptul en titre al grecilor 
veniţi la Troia. Nu este singurul loc din dialogurile lui Platon unde sofis¬ 
tul este pus într-o ironică relaţie glorioasă cu prototipurile înţelepciunii 
mitologice. în Phdr ., 261 b, de pildă, retorica lui Gorgias, Thrasymachos 
şi a lui Theodoros este asociată cu aceea a lui Odiseu şi Nestor. 

22 Nu există în întreaga literatură greacă altă menţionare a acestui 
personaj. Din textul lui Platon, Pbeidostratos apare a fi un gramatic 
mediocru care deschisese o şcoală la Atena. 

23 Pesemne gazda lui Hippias; este cel de-al treilea personaj al dialo¬ 
gului Hippias Minor. Necunoscut din altă parte. 

24 dev 0e6<; £Q£Xf). Formula revine în Ion, 530 b şi Ale. 1 , 135 d. 

26 Scena este tipic platoniciană; ea îşi găseşte echivalentul în alte 
dialoguri unde Socrate le cerc sofiştilor deprinşi cu discursuri întinse 
(£7 u8eII;ei<;) să accepte, pentru a nu lungi vorba, procedeul ivTiXa(i.(3â- 
VEOTai: discuţia decurge sub forma unor întrebări şi răspunsuri a căror 
succesiune o dirijează Socrate. Vezi lip. Mi., 364 c-d, Grg., 448 e, 461 d, 
Prt., 329 b. Acceptată, regula discuţiei este însă în cele din urmă criti¬ 
cată de interlocutorul hărţuit şi încurcat la tot pasul (vezi mai jos 301 b). 

28 Această întrebare, vizînd esenţa lucrului în discuţie, şi care con¬ 
stituie âpxTj-ul cercetării, face parte din SOoţ-ul socratic, fiind ca atare 
curentă în mai toate dialogurile aporetice. în Phd., 100 b Socrate explică 
pe larg acest procedeu, demontînd mecanismul metodei sale filosofice. 

27 Propoziţii de acest tip sînt curente la Platon şi Xenofon. De pildă 
în Memorab., IV, 6 : ol CJ 090 I ^tuiot^py) G 090 C elaiv; în Prt., 332 b: 
aco9pcauv7] aco 9 povouaiv. 

28 Cu aceasta, Hippias îi dă lui Socrate ipoteza hotărîtoare (u7t60sok;) 
pe care se sprijină întreaga filosofie socratică: binele în sine, frumosul 
în sine există. HAAG (1973, 43) consideră ca neîndoielnic faptul că înce¬ 
putul discuţiei despre frumos trebuie raportat la Phd., 100 b. Prezentîndu-şi 
metoda, Socrate spune aici: „Căci vreau să-ţi arăt care este felul de cauză 
(elSoi; tt)<; cdxlocc) cu care m-am străduit mereu . . . ; încep chiar cu 
principiile ((itpxoţiai cbr* sxelvcov), presupunînd (u7ro0£p.evo<;) că există 
frumosul în el însuşi, binele, mărimea şi toate celelalte. Dacă-mi acorzi 
şi recunoşti existenţa acestora, sper ca prin ele să-ţi dovedesc cc este 
cauza şi să-ţi dezvălui că sufletul e nemuritor”. Revelatoare pentru aceste 
pasaje este analiza comparată a lui HAAG (1973, 43): ,,De la aceleaşi 
şi U7T66eoiţ porneşte şi discuţia despre frumos din Hippias Maior. 
Aici însă deosebirea constă în faptul că Socrate ia această U7r60eati; ca 
subînţeleasă; cu întrebarea sugestivă de la 287 c 7, el pune în gura lui 
Hippias răspunsul dorit. în Phaidon, ipoteza că frumosul există este 
avansată în adevăratul sens platonician de U7r60eaiţ; pornind de la ea, 
fără s-o cerceteze în continuare, Socrate arată care este cauza frumosului 
însuşi, propriu lucrurilor frumoase, demonstrînd nemurirea sufletului, 
în Hippias Maior , dimpotrivă, acest frumos în sine, a cărui fiinţă Socrate 
o caută cu îndîrjire, nu este cercetat ca temei al unui demers ulterior, 
ci dimpotrivă, este el însuşi obiectul cercetării vizînd definiţia. ’Apx?)-ul 
discuţiei despre frumos rezidă, ce-i drept, şi în Hippias Maior în concesia 
că frumosul însuşi există; totuşi 4px^-ul nu este luat aici în sensul unei 
U7r60eoi? platoniciene, ca în Phaidon , ci în sensul că Socrate începe dis¬ 
cuţia cu el.” 

20 Schleiermacher, în prefaţa la traducerea germană a lui Hp. Ma. 
( Platons Werke , II, 3, zweite Auflage, Berlin, 1826), acuză neautentici- 
tnloa dialogului, spunînd că doar un imitator stîngaci putea face din 
Hippias un ignorant incapabil să distingă conceptul de cazul particular. 
Faptul ponte părea verosimil în cazul unui soldat ca Lahes (cf. La., 
190 r) Hau în cel nl unui divinator ca Euthyphron (cf. Euthphr ., 11 c) 
dar nu şi în acela al sofistului rafinat. însă Schleiermacher face ab¬ 
stracţie aici do libertatea artistică a autorului care, în contextul comi¬ 
cului burlesc, îşi ponto permite să ridiculizeze şi caricaturizeze persona¬ 
jele după voie. IV do altă parte, M UELLER (1956, 34) susţine că este 
absolut firesc pentru o minte de tip factual cum e aceea a lui Hippias, 
nu neapărat filosof de concept, ci mai mult retor şi diplomat, tip „prac¬ 
tic” deci, sn nu sepnrc esenţialul de empiric. 

30 7rp6g IfiauT&v AvaXapetv. HAAG (1973, 217) corectează traducerea 
lui Schleiermacher, Apelt şi Tarrant („a lua în seama sa”), propunînd-o 
pe aceasta şi aducînd ca argument contextul identic din Ti., 26 a. 

81 Textual: „dulce“ (y^uxu?). WILAMOWITZ (1920, II, 414) observă 
că adresarea aceasta nu este obişnuită la Platon, îndeobşte apărînd cali¬ 
ficativul -fjSug (plăcut, încîntător). 

83 Socrate are aici în vedere o vorbă reprodusă de Teocrit în scbolionul 
XIV, 48 în care se spune că cele mai frumoase lucruri pe pămînt sînt 
iepele din Tracia şi femeile din Sparta. 

83 cpaoXa 6v6(j.aTa. A se vedea şi Banchetul , 221 d—e unde înfăţişarea 
şi vorbirile lui Socrate sînt asemuite cu cele ale unor „sileni şi satiri”: 
„Vorbele şi frazele lui sînt pe dinafară ca pielea unui satir obraznic. Nu 
vorbeşte decît despre catîri, fierari, cizmari, tăbăcari ...” 

84 Cf. Diels, fr. 82, 83. 

85 Parte din comentatori s-au grăbit să traducă apariţia cuvîntului 
eTSog (formă, idee) drept o dovadă a faptului că Hippias Maior presu¬ 
pune deja ca elaborată teoria platoniciană a ideilor şi au folosit această 
interpretare drept argument împotriva autenticităţii dialogului. Astfel 
SHOREY (1933, 95): „Se poate deja susţine că ideile şi termenii comuni 
lui Hippias şi altor dialoguri sînt prea strîns legaţi de teoria ideilor pen¬ 
tru un dialog minor”. La fel, MOREAU (1941, 26) vede în „referirea la 
teoria ideilor într-o compoziţie de gen socratic**, în timp ce „gradul de 
maturare a teoriei ideilor nu este atins decît în cărţile centrale ale Republi¬ 
cii ”, un argument fundamental împotriva autenticităţii dialogului 
(apud IIAAG, 1973, 202). Sînt esenţiale pentru elucidarea acestui caz 
observaţiile lui A. Croiset şi P. Friedlănder. Astfel CROISET (1921, 
II, 5): „Această idee generală (a frumosului) este înţeleasă într-o manieră 
pur socratică, ca un mod de concepere spiritual şi nu ca o entitate supe¬ 
rioară conform adevăratei doctrine platoniciene: teoria ideilor nu e aici 
cu nimic implicată.” Iar FRIEDLĂNDER (1964, II, 100): „Tot atît de 
puţin ca şi în Euthyphron se pune aici problema, în cazul în care am dori 
să distingem «filosofia conceptului» de «teoria ideilor», că Platon «încă» 
o are aici în vedere pe prima şi «încă nu» a avansat către cealaltă”. 

3# 7tpo<TYevT)Tai; la 287 c 1 frumosul fusese caracterizat ca o fiinţă 
existentă în sine (6v), care făcea ca zeii, oamenii, caii, lirele şi oalele (a 
se observa ierarhia urmărită în sînul realului) să fie frumoase. Acum, 
frumosul capătă o nouă determinare, este forma, eî8og, care prin adău - 

gire (TupocryiYveaOat) face ca lucrurile să devină frumoase. Acesta este 
un sens curent pe care Platon i-1 dă lui 7upOYtY VSCT ® al • vez i ^ acest sens 
Republica , 346 d 7 (£av (iiaO&ţ 7rpooYtY VY ] Ta,> )» Scris. VI, 322 d 2 
(xpuctou 7 tpooYevo(i,£vou). Pentru întreaga problemă cf. FRIEDLĂNDER 
(1964, II, 292) şi HAAG (1973, 48-9). 

87 Cu această nouă definiţie, discuţia face un pas înainte pe linia 
generalizării; căci aurul are ceva din nedeterminarea caracteristică 
materiei din fizica ionienilor, el vizează aceeaşi generalitate a materiei 
ca şi apa, focul sau aerul. 

38 Socrate îi va întoarce lui Hippias replica, aproape în aceleaşi cuvinte, 
către sfîrşitul dialogului (cf. 304 a 3). 

39 Este vorba de faimoasa sculptură fidiacă. Atena Parthenos, scul¬ 
ptată pentru interiorul Parthenonului. 

40 FRIEDLĂNDER (1964, II, 299) corectează aici observaţia lui 
Pohlenz, cum că echivalarea xoeX6v— rep^rcov ar fî singulară în scrierile 
timpurii ale lui Platon, invocîndu-1 pe Alcibiade , 135 b 13. Vezi şi 
Aristotel, Topica , 102 a 6 şi 135 a 13. 

41 Mepfispog; acesta este cuvîntul pe care WILAMOWITZ (1920, 
II, 328) îl numeşte ein unverkennbares Stigma , suspectîndu-1 ca venit 
dintr-o zonă stilistică ulterioară epocii lui Platon şi invocîndu-1 ca argu¬ 
ment pentru neautenticitatea dialogului. 

42 A se observa trecerea de la adjectivul substantivizat, t6 xaX&v ocut6 
(frumosul în sine), folosit cîteva rînduri mai sus (292 c), la substantivul 
propriu-zis: xocXXoţ 6 ti Icrrt (frumuseţea în sine). în interpretarea lui 
Constantin Noica, această modificare gramaticală, care trădează o 
nesiguranţă în termenii dezbaterii, reflectă însăşi nesiguranţa existentă 
în dezbatere: balansul între frumuseţea însăşi, aceea a spiritului obiec¬ 
tiv, pe care o deţin toţi fără să o poată defini nici unul, şi frumosul în¬ 
suşi, obiect al unei cercetări sistematice pozitive (£7ric7TTj(i.Y)) # întreprinse 
de spiritul subiectiv pe cont propriu. 

48 Fapt imposibil, dat fiind că Ahile era născut dintr-o zeiţă, deci 
dintr-o fiin}.ă fără de sfîrşit. 

44 Primii trei sînt fiii lui Zeus; însă Pclops este fiul lui Tantal, simplu 
muritor. 

48 <xut& tout6 t6 Tcp^Ttov; cf. nota 40. 

48 Cu această întrebare, Socrate atinge punctul central al unei doctrine 

.i 

artificialiste şi relativiste puse în joc de sofistica protagoreică. Dar 

reducînd existenţa la aparenţă, sofiştii nu negau realul, ci îl confundau 
doar cu propria lui aparenţă. Ceea ce nu apare nu există — apoftegma 
ontologiei sofistice — nu trebuie de aceea înţeleasă ca o tentativă de 
a răpi aparenţelor realitatea, ci pur şi simplu de a o afirma pe aceasta 
fără ezitări, purificînd aparenţa reală de acele fantome filosofice sau 
religioase care iau numele de idee, formă sau fiinţă în sine. Cu această 
doctrină sănătoasă a bunului-simţ, sofiştii lichidau de fapt ruptura intro¬ 
dusă în filosofie de ionieni prin postularea unui raport eminamente 
metafizic între unu şi multiplu, singular şi plural, esenţă şi fenomen; 
pe de altă parte, ei expediau din filosofie şi orice formă de 07roxeC[i.evov, 
de subzistenţă în sine, care ar dirija din ascuns lumea palidă a existenţei 
fenomenale. Discuţia de aici, aşa cum este condusă de Socrate, are de 
aceea caracterul unei polemici între platonismul care desprinde reali¬ 
tatea de modurile ei palpabile de manifestare, şi sofiştii care o reduc 
la o fizică a percepţiei suficientă sieşi (edificări suplimentare la Clămcnt 
Rosset, L'anti-nature , Paris, P.U.F., 1973, p. 148 şi urm.). 

47 Definiţia potrivit căreia frumosul este desfătarea legată de văz şi 
de auz nu poate mulţumi formal. Aristotel o foloseşte în Topica (VI, 
146 a 21) drept exemplu de'definiţie imperfectă. Faptul că Aristotel 
nu foloseşte prilejul pentru a-1 cita pe Hippias Maior a fost invocat de 
Pohlenz şi Tarrant ca argument în demonstrarea neautenticităţii^dia¬ 
logului. ^FRIEDLĂNDER (1964, II, 205) observă însă că^ Aristotel 
citează rareori dialogurile platoniciene, care în epocă reprezentau* un 
bun comun, sustrăgîndu-se habitudinilor noastre curente privitoare 
la regulile aparatului critic. 

48 Socrate dezvăluie aici pe o cale ocolită identitatea misteriosului 

personaj, numindu-se pe sine, căci Sophroniscos este chiar numele tatălui 
său. POHLENZ (1913, 124) r propune de aceea traducerea]] directă „el 
este fiul tatălui meu”. Faptul că Hippias nu reacţionează la dezvălui¬ 
rea identităţii lui ti?, pînă atunci intens solicitată (288 d şi 290 e), le-a 
apărut partizanilor neautenticităţii dialogului ca încă o stîngăcie de care 
Platon nu ar fi fost capabil. [\ } 

49 Care sînt de fapt coordonatele sexologiei platoniciene?, Este firesc 
ca la Platon semnificaţiile eros-ului să nu se consume în imediateţea 
actului. Severitatea cu care-1 judecă Platon nu trebuie totuşi înţeleasă 
drept preludiu la o morală ascetică a creştinismului, deşi alegoria calului 
vicios din Phaidros poate prilejui asociaţii valabile cu teoria naturii 
umane căzute şi a păcatului originar. La Platon, teoria eros-ului subli- 

mat , căci acesta este eros-ul platonician, trebuie explicată dinăuntrul 
filosofiei ideii şi a apetitului pentru raţionalism. Comportamentul 
sexual este urît numai atîta vreme cît rămîne circumscris la zona iraţio¬ 
nală a spasmului necontrolat; cartea a X-a a Republicii pune de aceea 
în ecuaţie hohotul rîsului, pe cel al plînsului şi orgasmul. Iar dintre toate, 
tocmai acesta din urmă, ca fiind cel mai puţin controlat şi raţional, 
este cel mai urît (cf. WARRY, 1962, 29). Dar urît nu este decît eros-ul 
acesta, lipsit de deschidere, care se hrăneşte doar din propria-i intimi¬ 
tate şi pe care pasajul din Hippias Maior îl defineşte ca generînd ruşine 
şi avînd nevoie de taină. Altminteri, ca introducere necesară la ontologia 
nemuririi , eros-ul participă la sfera Frumosului şi a Binelui. Pe de o 
parte, conţinutul evanescent al actului; pe de alta, eternitatea obţinută 
ca recurenţă somatică şi perenitate a operei. Iată de ce iubirea hetero- 
sexă şi homosexualitatea carnală sînt vicioase considerate în frugalitatea 
lor, dar sfinte în imaginea lor sublimată. 

50 7ra0oţ ouatav. A se observa modul confuz în care foloseşte 
Hippias aceşti termeni, ca şi cum între ei n-ar exista nici o deosebire. 
FRIEDLĂNDER (1964, II, 299) face remarca: Hippias îi întrebuinţează 
ca şi cum i-ar fi prins de undeva. Dimpotrivă, Socrate distinge clar 
între cele două concepte: ouata este esenţa, „miezul** Frumosulu* 
(302 c 5), iar 7cct0oţ-ul este das Schonsein (302 e 6). 

61 Pentru dificultăţile legate de interpretarea acestui fragment, vezi 
STRYCKER (1937 şi 1941). 

Dialogul de faţă e despre „muzică”, adică despre artele muzelor, 
încă din primele schimburi de cuvinte între Socrate şi Ion apare ter¬ 
menul de muzică în acest înţeles larg. Dialogul nu e aşadar dedicat 
Iliadei , cum l-au subintitulat epigonii, sau artei lui Homer; este despre 
creaţia de artă în genere şi interpretarea ei. într-un sens cuprinzător, 
el poartă asupra culturii artistice, pe care grecii o numeau muzică, 
înainte ca termenul să denumească o simplă mare artă singulară, ca în 
lumea modernă. 

Printre feluriţii ştiutori se numără şi interpreţii culturii artistice. 
Ei nu cunosc direct lucrurile dar redau ceea ce au ştiut şi simţit alţii, 
creatorii. Sînt bermeneuţi, aşa cum este pentru poeţi rapsodul ( hermeneus , 
530 c); ei ştiu ce a voit să spună artistul creator. Dar deţin ei o ştiinţă, 
care i-ar face interpreţii oricărui artist creator? sau interpretarea de 
artă atîmă de o fericită întîlnire, dincolo de orice cunoaştere? 

Pînă acum, în dialoguri, se punea peste tot problema ştiutorului în 
funcţie de ştiinţa respectivă. Că ştiutorul era o natură autentică ori 
nu, avea mai puţină însemnătate: cel inautentic, ca Hippias ori Euthyph- 
ron, cădea sub ridicolul ignoranţei; cel autentic, ca Lysis ori Charmides, 
capătă prin dialog conştiinţa ignoranţei proprii şi astfel orizontul în care 
putea afla ştiinţa respectivă. Nu numai că trebuia să fie cu putinţă o 
ştiinţă pentru ca un cunoscător să existe, dar era nevoie chiar de o a 
doua ştiinţă, aceea a Ideii, pentru ca socratismul şi în orice caz plato¬ 
nismul să aibă sens. 

Acum, în cazul cunoaşterii artistice, s-ar putea să nu existe nici un 
fel de ştiinţă. Şi totuşi, cunoaşterea este. Ce fel de cunoaştere? 

Dialogul va încerca să arate care e condiţia specială a artei şi a inter¬ 
pretării ei. El e singurul dialog despre artă, această stranie creaţie uma¬ 
nă, pe care Platon n-a ştiut niciodată s-o aşeze în universul său de idei. 
în Hippias Maior şi în Phaidros este de fapt mai degrabă vorba despre 
frumos decît de artă. Iar Ion , rămas singurul despre artă, este şi singurul 
în care nu apare, nici măcar indirect, necesitatea Ideii. Să facă oare arta 
parte din lumea aceea a produselor artificiale, pentru care unii platoni- 
cieni susţineau că nu se pot admite Idei? 

în cercetarea ce întreprinde acum asupra condiţiei artei, Platon ia 
lucrurile de jos, de la conţinutul nemijlocit al operei de artă şi temele 
pe care le pune ea în joc. Cu privire la asemenea teme, interpretul ar 
trebui să fie un cunoscător; iar cunoscător fiind, ar urma să interpreteze 
la fel de bine pe orice alt creator de artă ce pune în joc aceleaşi teme, 
nu doar pe Homer, cum spune despre sine Ion. în definitiv, Homer şi 
Hesiod vorbesc despre aceleaşi lucruri, pînă la urmă, la fel cu ceilalţi 
poeţi (531 c); toţi descriu omul şi războaiele, pe cei buni şi pe cei răi, 
zeii şi legendele. Dacă poate judeca într-un caz că poetul descrie bine 
lucrurile, atunci interpretul ar trebui să poată judeca în toate cazurile. 

Ion însă îşi apără măiestria de-a interpreta numai pe Homer şi indirect 
apără, făcînd aşa, arta însăşi de ofensa de-a fi considerată că se reduce la 
temele pe care le pune în joc. Poate fi vorba de aceleaşi lucruri peste tot, 
dar — spune el — Homer a poetizat altfel subiectele acestea. în acest 
„altfel” stă întreaga dezbatere despre opera de artă şi ireductibilul ei. 

„Altfel” ar putea însemna întîi: cu mai bună cunoaştere a temelor 
invocate; Homer ar cunoaşte şi te-ar face să cunoşti mai bine războaiele 
oamenilor, destinele lor, legendele zeilor. Dar „altfel” poate însemna 
în al doilea rînd: mai bine artisticeşte ; căci din temele acestea artistul 
reuşeşte să facă altceva decît îţi poate da cunoaşterea lor ca atare. în 
amîndouă cazurile totuşi interpretul ar trebui să poată emite judecăţi 
despre to}i creatorii: fie printr-o cunoaştere tematică, fie printr-o cunoaş¬ 
tere artistică. Dar dacă hermeneutica nu va pune în joc nici o ştiinţă? 
Dacă e o cunoaştere fără ştiinţă? Pentru ea, atunci, „altfel” ar putea 
avea un al treilea sens: într-un fel ireductibil. Nu ştiu de ce, dar înţeleg 
mai presus de orice pe Homer, putea spune un antic, aşa cum cîte un 
modern spune: nu ştiu de ce, dar îmi vorbeşte mai mult decît orice muzi¬ 
ca lui Bach. 

De aci înainte dialogul se organizează în jurul primelor două sensuri 
ale lui „altfel”: mai bine artistic (de la 531 d înainte) şi mai bine tematic 
(de la 536 d înainte), spre a se ajunge de fiecare dată la al treilea sens al 
lui „altfel”, anume la ireductibilul artei. 

1. Cunoaşterea artistică 

Socrate încearcă să convingă pe Ion că acelaşi om care vede că Homer 
creează artisticeşte mai bine înţelege şi de ce creează ceilalţi mai prost; 
căci un acelaşi ştiutor hotărăşte şi ce e bun şi ce e rău într-o materie. 
Cînd Ion stăruie în preferinţa lui pentru Homer, care singur i-ar trezi 

comentarii bogate, mărturisind că nu înţelege de ce se întîmplă aşa, 
Socrate îi explică: pentru că nu o adevărată ştiinţă îl duce la judecăţile 
acelea. Dacă ar stăpîni o ştiinţă a ce este artistic şi a ce nu este, ar putea 
vorbi despre toţi poeţii, aşa cum interpretul artelor plastice ori muzicale 
vorbeşte despre toţi artiştii. 

Cu ultima afirmaţie, însă, Socrate ar putea părea că spune prea mult. 
Dintre toţi interpreţii şi criticii de artă, singur Ion s-ar restrînge la un 
anumit creator, pe cînd ceilalţi ar fi capabili să vorbească despre toţi. 
Să le recunoască lor ştiinţa pe care i-o refuză rapsodului cu care stă de 
vorbă? Dar dacă ei ar avea una, ar putea fi arătată acum lui Ion, care 
să înveţe de la alţii cum să fie rapsod adevărat şi interpret adevărat. 
Care este ştiinţa? De nicăieri din dialog şi din restul operei lui Platon 
nu afli cum trebuie să judeci arta printr-o cunoaştere artistică; afli 
cel mult (în Republica) cum trebuie s-o judeci printr-o cunoaştere tema¬ 
tică, ceea ce duce la izgonirea poeziei din Cetate, ca fiind tematic prea 
liberă şi îngăduindu-şi să spună orice despre zei. 

Dimpotrivă, cu toţi interpreţii trebuie să se întîmple ceea ce descrie 
acum Socrate că i se întîmplă lui Ion, anume să fie prinşi ca de un mag¬ 
net de arta poetului, care-şi trimite forţa de atracţie din verigă în verigă, 
de la zeu la artist, de la artist la operă, de la aceasta la interpret şi de la 
interpret la ascultător. Numai că, această admirabilă descriere a magiei 
artei nu este decît o descriere, nu şi o explicaţie. Socrate nu ştie de ce 
Tynnichos din Chalcis n-a putut scrie decît un poem reuşit, ca şi cum ar 
fi fost o singură dată sub inspiraţie divină (534 d), aşa cum Ion, rapsodul, 
trebuie să admită că, în clipa cînd trece spectatorului magia artei ho¬ 
merice, este cuprins de un sacru entuziasm, dincolo de orice măsură a 
raţiunii (535 c). Artistul aparţine cîte unei muze, interpretul cîte unui 
artist. Nu există nici o ştiinţă după care ai resimţi şi ai transmite emoţia 
artistică. 


2. Cunoaşterea tematică 

Ion a recunoscut deci că stă sub un delir cînd recită pe poet; totuşi 
nu poate crede că stă sub unul cînd îi şi interpretează opera (536 d). 
Aci ar putea să fie în joc o ştiinţă, tocmai cea a hermeneutului. Ion însă 
nu ştie să justifice cu adevărat interpretarea operei de artă. El vrea să 
spună: recunosc că stau sub o formă de inspiraţie fără control cînd re¬ 
dau opera ca rapsod-recitator, dar stau sub o inspiraţie perfect controla¬ 
bilă raţional atunci cînd o redau ca rapsod-interpret. Numai că ar trebui 

să ştie ce anume interpretează el ca rapsod: temele pure şi simple puse 
în joc de operă, sau altceva, transfigurarea artistică adusă de ea. 

Aci Platon simplifică lucrurile artei şi le degradează din nou, poate 
intenţionat, spre a dovedi că nu încape ştiinţă nici în cazul rapsodului- 
interpret. El reduce totul la comentarea temelor. Dacă interpretul ar 
urma să-şi dovedească măiestria doar asupra unor teme şi subiecte ne¬ 
transfigurate artistic, fireşte că el va rămîne sub nivelul omului expert 
în acele materii: vizitiul ştie mai multe despre mînatul cailor decît un 
rapsod, chiar cînd e vorba de cursele de care din Iliada ; medicul, pesca¬ 
rul, sau tîlcuitorul de semne cereşti ştiu mai bine lucrurile, atunci cînd 
poetul descrie ceva din domeniul lor. Ce-i rămîne rapsodului? 

Cu opera de artă redusă la temele ei, rapsodului nu-i rămîne aproape 
nimic, nici măcar în ce priveşte viaţa privată, unde pînă şi sclavul ştie 
mai bine decît el cum stau lucrurile. Ion nu mai poate recurge decît la 
viaţa publică, unde — întocmai lui Alcibiade, care spunea că ştie arta 
conducerii unui stat fără să fi învăţat anume lucrurile — i se pare, 
în disperare de cauză, că rapsodul deţine arta strategului. Dar el o spune 
cu adevărat în disperare de cauză, iar lui Socrate îi e simplu să-l ironi¬ 
zeze şi apoi să-i arate că tot ce-i reuşeşte, cînd interpretează pe autorul 
său preferat, ţine de o divină inspiraţie iar nu de o omenească ştiinţă. 

în acest sens tematic însă, vom spune, nici poetul nu are mai multă 
pricepere decît rapsodul. Poeţii în definitiv sînt cei vizaţi — spun comen¬ 
tatorii — iar Platon ar fi ales un simplu rapsod ca să nu-i atace direct 
pe poeţi. 

Să-i atace, totuşi, pentru că nu deţin cu adevărat meşteşugurile şi 
situaţiile despre care vorbesc? Dar dacă s-ar fi îndreptat cu gîndul spre 
poeţi, Platon ar fi văzut degrabă că ci nu pot fi puşi în discuţie pe o 
asemenea temă. Ce a voit el să arate este doar că pe nici un plan, nici 
pe cel al creaţiei, nici pe cel al interpretării artistice, nici pe cel al inter¬ 
pretării tematice nu există ştiinţă. Şi totuşi o cunoaştere arc şi artistul 
creator; una are şi interpretul. 

Platon însă nu poate da socoteală de fenomenul de artă. Există a 
ştiinţă de tip obişnuit, prin cunoaşterea exactă a lucrurilor; există una 
de tip mai ridicat, prin cunoaşterea lor în Idee, adică o cunoaştere nu 
doar exactă, ci şi adevărată. Opera de artă nu e făcută nici din adevăruri 
de exactitate, pe care să le poţi regăsi cu rigoare ştiinţifică, nici din ade¬ 
văruri de ordinul Ideii. Nici o ştiinţă, a conceptului sau a Ideii, nu te 
face să creezi, de o parte, să înţelegi şi să redai creaţia, de alta. Frumosul 
poate fi explicat, arta nu. Dar poţi spune, fie că Ideile sînt direct încorpo- 

rate în opera de artă, şi atunci le percepi tot direct, fără o ştiinţă primă 
ori secundă; fie că arta nu pune în joc de fel Idei platoniciene, cum nu 
pune în joc simple concepte. 

Acesta este, poate, înţelesul mai adînc al perplexităţii lui Platon în 
faţa fenomenului de artă. în mijlocul unei lumi în care totul se află în 
inadecvaţie cu propria sa Idee — arborele nu exprimă toată bogăţia 
speciei sale, nici omul curajos toată bogăţia Ideii de curaj — iată, cu 
operele de artă, creaţii care ar fi în adecvaţie cu Ideea lor. Pentru ca să 
ajungi la Idee e nevoie de o mijlocire , care va fi tocmai dialectica plato- 
nicianâ; operele de artă însă îţi oferă Ideea (dacă Idee este) în chip ne¬ 
mijlocit. Dacă ar exista o iniţiere — cum reclamă arta modernă — ea 
ar fi una estetică şi nu logică sau de cunoaştere. 

Pe de altă parte, operele de artă ar fi într-astfel adecvate Ideii lor încît 
nici o altă operă n-ar mai putea „participa” la aceeaşi Idee fără riscul 
de a imita prima operă. Dar ce fel de Idee este aceasta la care nu pot 
participa mai multe exemplare? S-ar putea spune la fel de bine iarăşi, 
în acest sens, fie că opera'de artă reprezintă Ideea obiectivată, fie că 
nu pune de fel în joc Ideea, în înţeles platonician. Căci Ideea unui singur 
exemplar este o stranie ducere la limită a teoriei Ideilor, reamintind de 
speciile acelea de îngeri, ale teologiei de mai tîrziu, care se încorporează 
în cîte un singur exemplar. Ideea platoniciană e mai puţin stranie. Te 
poţi ridica la ea de la un exemplar, dar ea subzistă !în mai multe. 

Platon aşadar nu are un răspuns pentru fenomenul de artă. în Ilippias 
Maior el lăsa frumosul însuşi dezbinat între cel plastic şi cel muzical; 
dar problema de-a urmări^şi obţine Ideea frumosului, fie şi dezbinat, 
rămînea deschisă. Aci în schimb, în Ion , unde frumosul nu mai e liber, 
ci îngropat în cîte o operă de artă, problema de-a o înţelege şi reda se 
închide şi ca în ireductibilul artei. Poate că arta îi e ireductibilă lui 
Platon pentru că aduce o altă lume (aşa cum tehnica de astăzi aduce o 
altă natură). Platon vrea să ştie doar despre lumea aceasta. Sau mai 
degrabă: el este ca un naturalist care ştie totul despre lumile fireşti şi 
suprafir c şti, dar nu şi despre cele nefireşti. 




ION 

[sau Despre Iliada, dialog peirastic] 


SOCRATE ION 

SOCRATE Bun venit Ion ! 1 De unde ai sosit acum la noi? 530» 
De-acasă, din Efes? 

ION O, nu, Socrate, de la Epidaur, de la sărbătorile lui 
Asclepios 2 . 

SOCRATE închină cei din Epidaur zeului şi o întrecere 
între rapsozi? 

ION De bună seamă, ca de altfel şi întreceri în toate 
celelalte arte ale Muzelor 3 . 

SOCRATE Şi, spune-mi, ai luat şi tu, în numele nostru, 
parte la întrecere? Şi ce ai reuşit să faci? 

ION Noi am fost, Socrate, cei care am luat primele pre¬ 
mii. 

SOCRATE Mă bucur. Acum vezi să biruim şi la Pana- b 
tenee 4 . 

ION Cu voia zeului 5 aşa va fi. 

SOCRATE Credc-mă Ion, adesea v-am invidiat pe voi, 
rapsozii, pentru arta voastră. Căci vrednic de invidie e 
faptul că ea vă cere să purtaţi veşminte pline de podoabă, 
dar totodată vă sileşte să vă îndeletniciţi cu mulţi poeţi 
şi buni, şi cu Homer îndeosebi, care e cel mai bun şi mai 
zeiesc, şi să-i cunoaşteţi bine nu numai versurile, ci şi c 
gîndul. Este doar sigur că nimeni n-ar putea ajunge rapsod 
fără să înţeleagă spusele poetului, căci tocmai aceasta c 
menirea rapsodului: să-i tălmăcească gîndul. Şi nu e cu 
putinţă să facă bine acest lucru dacă nu înţelege ce spune 
poetul. Da, toate-acestea sînt lucruri demne de invidiat. 

ION Ai dreptate, Socrate. în ce mă priveşte, strădania d 
mea s-a îndreptat îndeosebi asupra acestei părţi a artei 
mele şi cred că nu e om pe lume care să spună despre Homer 
lucruri mai frumoase decît mine. Nici Metrodor din Lam- 
psacos 6 , nici Stesimbrotos din Tasos 7 , nici Glaucon 8 , nici 
vreun altul dintre rapsozii de odinioară nu s-a priceput 
să dea glas, vorbind despre Homer, atîtor gînduri frumoase 
ca mine. 

SOCRATE Mă bucur de ce aflu. Ion; atunci desigur n-o 
să-ţi pară rău să mi le faci şi mie cunoscute. 

ION Chiar că merită să asculţi, Socrate, cu cită măies¬ 
trie l-am împodobit pe Homer: cred că sînt vrednic de 
cununa de aur a homerizilor 9 . 

SOCRATE Am să-mi fac timp să te ascult cu alt prilej, 
531a fii sigur. Acum însă răspunde-mi doar atît: priceperea ta 
se întinde numai asupra lui Homer, ori şi asupra lui Hesiod 
sau Archiloch? 

ION Numai şi numai asupra lui Homer. Şi cred că e 
de-a j uns. 

SOCRATE Există oare ceva despre care Homer şi Hesiod 
să fi spus acelaşi lucru? 

ION Eu unul zic că da şi încă multe. 

SOCRATE în asemenea cazuri, ale cui spuse ai şti să le 
tălmăceşti mai bine, pe ale lui Homer sau Hesiod? 

ION Pe-ale amîndurora deopotrivă, Socrate, cînd spun 
aceleaşi lucruri. 

b SOCRATE Dar cînd se deosebesc? Despre arta prezicerii 
vorbesc de pildă amîndoi, şi Homer şi Hesiod. 

ION Aşa e. 

SOCRATE Şi-atunci? Cine ar fi mai priceput să tălmă¬ 
cească ce spun despre arta prezicerii, fiind de acord sau nu, 
cei doi poeţi: tu sau un bun prezicător? 

ION Un prezicător. 

SOCRATE Iar dacă tu ai fi prezicător, fiind în stare să 
tălmăceşti locurile în care ei spun acelaşi lucru, nu te-ai 
pricepe să faci la fel şi cu cele în care ei se contrazic? 

ION Fireşte. 

c SOCRATE Cum se face dar că eşti o autoritate pentru 
Homer, dar nu şi pentru Hesiod, nici pentru ceilalţi poeţi? 
Vorbeşte cumva Homer despre alte lucruri decît toţi cei¬ 
lalţi poeţi? N-a înfăţişat el mai ales războiul, legăturile 
dintre oameni — fie ei buni sau răi, avînd o iscusinţă anume 
sau nu —, legăturile dintre zei şi dintre zei şi oameni, 
fenomenele cereşti, lumea lui Hades, obîrşia zeilor şi a 
eroilor? Nu acestea sînt temele pe care le-a cîntat poezia 
d lui Homer ? 10 

iON E adevărat, Socrate. 

SOCRATE Dar ceilalţi poeţi? Nu au înfăţişat ei oare 
aceleaşi lucruri? 

ION Ba da, Socrate, dar altfel decît Homer. 

SOCRATE Cum anume? Mai prost? 

ION Mult mai prost. 

SOCRATE Iar Homer mai bine, nu? 

ION Mai' bine, sigur că da, pe Zeus! 

SOCRATE Aşadar, Ion, cinstită faţă 11 , atunci cînd, din¬ 
tre mai mulţi care discută matematică, unul vorbeşte foarte 
bine, se va găsi oare cineva care să-l recunoască? 

ION Eu zic că da. e 

SOCRATE Cine? Gel care îşi dă seama că ceilalţi vorbesc 
prost, sau altul? 

ION Acelaşi, fără îndoială. 

SOCRATE Şi nu-i acesta cel care stăpîneşte aritmetica? 

ION Ba da. 

SOCRATE Dar atunci cînd, dintre mai mulţi care vorbesc 
despre mîncărurile bune sănătăţii şi ce însuşiri au ele, unul 
vorbeşte foarte bine, oare pe acesta cine îl va recunoaşte: 
tot cel care îşi dă seuma că unul nu prea vorbeşte bine, 
sau altul? 

ION Tot acela, fără îndoială. 

SOCRATE Şi-acesta cine este? Ce nume poartă el? 

ION Acela de medic. 

SOCRATE Putem aşadar spune, în general, că întotdeauna 
aceeaşi persoană va fi cea care, atunci cînd mai mulţi 
vorbesc despre aceleaşi lucruri, va recunoaşte atît pe cel 
care vorbeşte bine, cît şi pe cel care vorbeşte prost. Iar 532 a 
dacă nu-1 va recunoaşte pe cel care vorbeşte prost, e limpe¬ 
de că nici pe cel care vorbeşte bine nu-1 va recunoaşte — cel 
puţin cînd vorbesc despre acelaşi subiect. 

ION Aşa e. 

SOCRATE Prin urmare la amîndouă se pricepe unul şi 
acelaşi om? 

ION Da. 

SOCRATE Iar tu afirmi că Homer şi ceilalţi poeţi — prin¬ 
tre care Hesiod şi Archiloch — vorbesc despre aceleaşi 
lucruri, dar nu deopotrivă de bine, ci primul bine şi toţi 
ceilalţi mai prost? 

ION Aşa spun, şi pe bună dreptate. 

SOCRATE Prin urmare, de vreme ce îl recunoşti pe cel 
b care vorbeşte bine, i-ai putea recunoaşte şi pe cei care 
vorbesc mai prost. 

ION Aşa se pare. 

SOCRATE Prin urmare, minunate prieten, dacă vom spune 
că Ion se pricepe la fel de bine şi la Homer şi la ceilalţi 
poeţi, nu vom cădea în greşeală, de vreme ce Ion însuşi 
recunoaşte că unul şi acelaşi om este în măsură să-i judece 
pe toţi aceia ce vorbesc despre aceleaşi lucruri şi că, pe de 
altă parte, aproape toţi poeţii spun, în poezia lor, aceleaşi 
lucruri. 

ION Şi-atunci, Socrate, care e motivul pentru care eu, 
atuncea cînd se stă de vorbă despre vreun alt poet, nu sînt 
nici măcar atent, nu aînt în stare să particip cu ceva demn 
de discutat, darmite să mai spun vreun lucru vrednic de 
c luare-aminte, ba chiar moţăi de-a binelea; dar cum îl 
pomeneşte cineva pe Homer, m-am şi trezit, cu toată min¬ 
tea acolo şi avînd de spus belşug de lucruri. 

SOCRATE Nu-i nici o taină, prietene, aici: e limpede 
pentru oricine că nu întemeindu-te pe meşteşug sau pe 
ştiinţă eşti tu în stare să vorbeşti despre Homer. Căci 
dacă tc-ai întemeia pc meşteşug ai fi în stare să vorbeşti 
şi despre ceilalţi poeţi; doar meşteşugul poeziei este unul 12 , 
nu-i aşa? 

ION Ha. 

d SOCRATE Dar dacă avem în vedere orice altă artă în 
întregul ei, nu rămîne oare valabil acelaşi mod de cerce¬ 
tare pentru fiecare? Vrei să afli, Ion, ce vreau să spun 
cu asta? 

ION Da, Socrate, jur pe Zeus că da, căci tare-mi place 
să v-ascult pe voi, cei învăţaţi 13 . 

SOCRATE Aş vrea să fiu cu adevărat un învăţat, cum 
zici tu, Ion, dar învăţaţi sînteţi de fapt doar voi, rapsozii 
şi actorii, şi cei ale căror poeme le declamaţi 14 , în timp 
ce eu mă mărginesc să spun doar adevărul, atît cît stă în 
e putinţa unui om de rînd. Aşa şi pentru întrebarea mea 
de acum, gîndeşte-te cît de simplu, de rînd şi la mintea 
oricui este ceea ce spunem, şi anume că atunci cînd iei 

un meşteşug, oricare-ar fi, în întregimea Iui, modul de 
cercetare e mereu acelaşi. Să luăm un exemplu: există 
un meşteşug al picturii în întregul lui? 

ION Da. 

SOCRATE Există şi au existat mulţi pictori, şi buni şi 
proşti, nu? 

ION Desigur. 

SOCRATE Ai văzut tu însă pînă acum pe cineva în stare 
să arate cumva ce e bun şi ce e rău în pictura Iui Polignot, 
fiul lui Aglaophon, fără să fie în stare să-i judece pe ceilalţi 
pictori? Un om care, pus în faţa unor picturi de alţi autori, 533 a 
să aţipească, să rămînă gol de gînduri şi neînstare să spună 
nimic, în schimb de îndată ce i se cere să-şi dea părerea 
despre Polignot (sau despre oricare alt pictor vrei, dar 
despre unul singur), să se trezească, să fie atent şi să aibă 
de spus o mulţime de lucruri? 15 

ION Pe Zeus, botărît lucru, nu. 

SOCRATE Dar în sculptură? Ai văzut oare pc cineva 
priceput să lămurească ce este izbutit în opera lui Dedal, 
fiul lui Metion 10 , sau a lui Epeios, fiul lui Panopeus 17 , sau b 
a lui Teodor din Samos 18 , sau a oricărui alt sculptor, dar 
unul singur, iar înaintea unor statui făcute de alţi sculptori 
să fie descumpănit sau adormit, fără un cuvînt de spus? 

ION Nu, pe Zeus, n-am văzut nici unul ca acesta. 

SOCRATE De altfel sînt convins că nici în privinţa cîn- 
tatului la flaut sau la cithară, a cîntării însoţită de cithară 19 
sau a recitării rapsodice 20 n-ai văzut om în stare să-l judece 
cu pricepere pe Olympos 21 , ori pe Thamyris 22 , ori pe Orfeu 23 , « 
ori pe Phemios, rapsodul din Itaca 24 , dar care să rămînă 
încurcat în faţa lui Ion din Efes, neînstare să lămurească 
ce e bun şi ce e rău în felul lui de-a recita. 

ION Nimic de zis, Socrate. îmi este însă limpede că în 
privinţa lui Homer vorbesc, lucru recunoscut de toată 
lumea, mai bine decît orişicine şi sînt plin de idei, ceea ce 
nu mi se întîmplă în cazul altor poeţi. Vezi totuşi ce poate 
să însemne asta. 

SOCRATE Chiar văd. Ion, şi mă aflu pe cale să-ţi dezvălui 
ce mi se pare că poate să însemne. Darul acesta al tău 
de a vorbi frumos despre Homer este, cum spuneam mai 

d înainte, nu un meşteşug, ci o putere divină care te pune 
în mişcare, o putere ca aceea a pietrei pe care Euripide 
o numeşte de Magnesia 25 , iar cei mai mulţi piatră de Herac- 
leea 26 . Intr-adevăr, piatra aceasta nu numai că atrage ine¬ 
lele de fier, ci le transmite şi lor puterea de a săvîrşi acelaşi 
lucru, adică de a atrage la rîndul lor alte inele, incit uneori 
ajunge să se formeze un şir foarte lung de inele de fier 
e prinse unul de altul şi a căror putere depinde, pentru 
toate, de puterea pietrei cu pricina. Tot astfel. Muza îşi 
umple ea însăşi pe cîte unii de har divin, iar prin mijlocirea 
acestora harul divin pătrunde şi în alţii, alcătuindu-se 
astfel un şir în care fiecare depinde de un altul. într-adevăr, 
nu în virtutea unui meşteşug poeţii epici, toţi cei buni, 
dau glas tuturor acestor frumoase poeme, ci fiind pătrunşi 
şi de harul divin; la fel stau lucrurile şi cu bunii poeţi 
534 a lirici ; l a f e l cum cei cuprinşi de frenezia coribantică 27 nu 
sînt, cînd dansează, în minţile lor, tot aşa nici poeţii lirici 
nu sînt în minţile lor cînd alcătuiesc frumoasele lor cînturi, 
ci, de cum se cufundă în armonie 28 şi în ritm 29 , ei sînt 
cuprinşi de avînt bahic şi, stăpîniţi de el — asemenea 
bacantelor care, cînd sînt în stăpînirea lui, scot miere şi 
lapte din rîuri, nu însă şi cînd se află în minţile lor — cu 
sufletul poeţilor lirici, după propria lor mărturie, se petrece 
acelaşi lucru. într-adevăr, nu ne spun oare poeţii că îşi 
sorb cîntările din unda izvoarelor de miere 30 care curg în 
b anume grădini şi vîlcele ale Muzelor şi ni le aduc nouă 
întocmai ca albinele, plutind şi ei la fel în zbor? Şi e adevă¬ 
rat ce spun: poetul e o făptură uşoară, înaripată şi sacră, 
în stare să creeze ceva doar după ce-1 pătrunde harul 
divin 31 şi îşi iese din sine, părăsit de judecată. Cit îşi păs¬ 
trează judecata, nici un om n-are puterea să creeze poezie 
sau să dea glas, în vers, unei preziceri. Aşadar, dat fiind 
că nu prin puterea unui meşteşug, spun ei, în creaţia lor 
poetică, atîtea lucruri frumoase despre faptele de care 
se ocupă (cum spui şi tu despre Homer), ci printr-un bar 
c divin, fiecare dintre ei este în măsură să creeze poezie 
frumoasă numai în genul către care i-a dat Muza avînt: 
unul ditirambi 32 , altul encomii 33 , altul versuri pentru pan- 
tomime 34 , altul poeme epice 35 , altul iambi 36 ; în rest însă. 

fiecare nu este decît un neputincios. Căci nu meşteşugul 
le călăuzeşte spusele, ci o putere divină: altfel, dacă s-ar 
pricepe datorită meşteşugului la un singur lucru s-ar pricepe 
şi la toate celelalte. Iar divinitatea le ia poeţilor mintea, 
lor şi prezicătorilor şi prorocilor, şi îi foloseşte ca pe nişte 
slujitori ai ei tocmai pentru ca noi, ascultîndu-i, să ne d 
dăm seama că nu ei, lipsiţi cum sint de mintea lor, sînt 
cei care spun lucruri de atîta preţ, ci că cea care vorbeşte, 
glăsuind prin mijlocirea lor, este divinitatea insăşi. Dovada 
cea mai bună că nu greşesc este Tynnichos din Chalcis 37 , 
care în afară de peanul 38 pe care îl cîntă cu toţii, poate 
cel mai frumos dintre toate poemele melice 39 şi care, cum 
spune el însuşi, nu e nimic altceva decît „o făptuire a Muze¬ 
lor”, n-a mai compus niciodată vreun poem vrednic de 
amintirea cuiva. Aici mai mult decît în orice alt exemplu 
îmi pare mie că divinitatea ne arată, fără putinţă de îndo¬ 
ială, că poemele acestea atît de frumoase nu sînt nici ome- e 
neşti, nici ale oamenilor, ci divine şi ale zeilor, iar că poeţii 
nu sînt nimic altceva decît tălmacii zeilor, stăpîniţi fiecare 
de către cel care îl are sub stăpînire. Tocmai pentru a ne 
dovedi acest lucru a făcut zeul ca poetul cel mai nevrednic 
să dea glas poemului celui mai frumos. Ce crezi. Ion, am 53S a 
sau nu dreptate? 

ION Da, cred că ai, pe Zeus : vorbele tale, nu ştiu cum 
se face, îmi ating sufletul, Socrate, şi sînt încredinţat că 
printr-un har divin, poeţii buni sînt pentru noi, în tot 
ce spun, tălmacii zeilor. 

SOCRATE Dar voi, rapsozii, nu tălmăciţi la rîndul vostru 
spusele poeţilor? 

ION Şi asta e adevărat. 

SOCRATE Şi-atunci n-am putea spune că sînteţi inter¬ 
preţii interpreţilor? 

ION Ba da, întocmai asta. 

SOCRATE Bine, dacă-i aşa mai spune-mi încă un lucru, b 
răspunzîndu-mi fără ascunziş la întrebare : atunci cînd îţi 
uluieşti spectatorii recitind frumos versuri de epopee şi 
îl cînţi fie pe Odiseu, cum se repede în prag, li se dezvăluie 
peţitorilor şi îşi deşartă la picioare tolba de săgeţi 40 , fie 
pe Ahile năpustindu-se asupra lui Hector 41 , fie cîte ceva 

din jalea Andromacăi 42 , a Hecubei 43 , a lui Priam 44 , eşti 
oare atunci în toată firea ta, sau îţi ieşi din tine, iar sufle¬ 
tului tău pătruns de har divin îi pare că se află chiar în 
c faţa întîmplărilor de tine povestite, ori în Itaca, ori la Troia, 
ori în altă parte, după vers. 

ION Ce dovadă limpede îmi dai, Socrate! Am să-ţi 
răspund într-adevăr fără a-ţi tăinui nimic: eu unul ori 
de cîte ori recit ceva care stîrneşte mila, mi se umplu ochii 
de lacrimi; cînd este însă ceva groaznic sau tulburător 
mi se face părul măciucă de groază şi mi se zbate inima 
în piept. 

d SOCRATE Prin urmare. Ion? Putem noi spune că e în 
toată mintea lui acela care, împodobit cu straie pline de 
culori şi cununi de aur, stă şi plînge în zi de sacrificii şi 
de sărbătoare, deşi nu şi-a pierdut nimic din ce-i pe el, 
ori e cuprins de spaimă în mijlocul a peste douăzeci de 
mii de oameni prietenoşi dintre care nici unul nu-1 despoaie 
de veşminte şi nu-i face vreun rău? 

ION Nu, pe Zeus, ca să spun drept nu putem deloc spune 
aşa Socrate. 

SOCRATE Dar ştii că şi în cea mai mare parte dintre 
spectatori stîrniţi aceleaşi simţăminte? 
e ION Ştiu prea bine, căci îi văd de fiecare dată, din înal¬ 
tul estradei, cum plîng, cum îşi aţintesc crîncen ochii şi 
cum îi zguduie, ca şi pe mine, spusele mele. Asta pentru 
că trebuie să fiu foarte atent la ei: dacă reuşesc să-i fac 
să verse lacrimi, eu sînt cel care voi rîde luîndu-mi plata, 
dar dacă îi fac cumva să rîdă, eu sînt cel care voi plînge 
după banii pierduţi. 

SOCRATE îţi dai seama că tocmai spectatorul acesta 
este ultima dintre verigile despre care spuneam eu că-şi 
iau puterea una de la alta sub înrîurirea pietrei de Herac- 
leea? Iar veriga de mijloc eşti tu, rapsodul şi interpretul, 
536 a pe cînd prima verigă este poetul însuşi. Iar prin toţi aceştia 
divinitatea atrage sufletele oamenilor ori încotro vrea, 
treeîndu-şi puterea într-un şir în care fiecare atîrnă de 
altul. Şi aici, ca în cazul pietrei, se alcătuieşte un lanţ 
foarte lung, de horeuţi, de maeştri şi de submaeştri de 
cor 46 prinşi pieziş de inelele care atîrnă de Muză. Şi astfel. 

cutare poet se află legat de-o anumită Muză, altul de alta, 
iar noi spunem că „este stăpînit”, ceea ce e cam acelaşi b 
lucru, căci, intr-adevăr, este ţinut în puterea ei 46 . De aceste 
prime verigi, adică de poeţi, se află legaţi alţii, fiecare de 
un altul, şi, la rîndul lor sînt pătrunşi de harul divin: unii 
sînt legaţi de Orfeu, alţii de Musaios 47 , dar pe cei mai mulţi 
Homer îi are şi îi ţine în puterea lui. Tu, Ion, eşti unul 
dintre cei ce se află în stăpînirea lui Homer, şi de cîte 
ori se cîntă versuri ale unui alt poet, adormi şi nu găseşti 
nimic de spus, în schimb de cum auzi pe cineva cîntînd 
ceva din poetul acesta, iată-te treaz pe dată, sufletul îţi c 
dănţuie şi ai lucruri din belşug de spus. Căci tu nu spui 
despre Homer ceea ce spui nici datorită meşteşugului, 
nici ştiinţei tale, ci pradă harului şi stăpînirii divine. După 
cum cei pradă delirului coribantic 48 nu simt cu ascuţime 
decît acel unic cînt care este al zeului de care sînt ei stă- 
pîniţi, şi pentru cîntul acesta găsesc din belşug mişcări 
de dans şi cuvinte, iar celelalte îi lasă nepăsători, tot astfel 
şi tu. Ion, eşti la largul tău cînd cineva aminteşte de Homer, 
dar te afli la neîndemînă cînd este vorba despre ceilalţi. 

Iată deci, ca să-ţi răspund la întrebare, pricina pentru d 
care, cînd e vorba de Homer, te afli la largul tău, iar cînd 
de alţii, nu: faptul că nu meşteşugul, ci harul divin fac 
din tine un slăvitor atît de iscusit al lui Homer. 

ION Nimic de zis, Socrate, eşti priceput la vorbă, dar 
m-aş mira să fii atît de priceput încît să mă convingi că, 
atunci cînd îl slăvesc pe Homer, sînt pradă unei stăpîniri 
şi unei nebunii. Şi cred că nici măcar ţie nu ţi-aş părea 
aşa, dacă m-ai asculta vorbind despre Homer. 

SOCRATE Chiar şi vreau să te ascult, dar nu mai înainte 
de a-mi răspunde la această întrebare: dintre toate cîte e 
le spune Homer, despre care vorbeşti tu bine? Căci de bună 
seamă nu chiar despre toate. 

ION Ba despre toate, Socrate, să ştii bine. 

SOCRATE Ei, doar nu şi despre acele lucruri spuse de 
Homer la care se întîmplă ca tu să nu te pricepi. 

ION Şi cam ce fel de lucruri să fie acelea, spuse de Homer 
şi la care eu nu mă pricep? 

SOCRATE Oare nu vorbeşte el în numeroase locuri şi 537 a 

pe larg despre meşteşuguri? 49 . De pildă, despre cel de a 
mina caii — dacă o să-mi amintesc versurile, am să ţi le 
spun. 

ION Ba eu o să le spun, căci eu le ţin minte 60 . 

SOCRATE Recită-mi dar ce-i spune Nestor fiului său 
Antiloch, cu prilejul întrecerii de cai în cinstea lui Patroclu, 
cînd îl povăţuieşte să fie cu luare-aminte cum coteşte 
carul la întors. 

ION Spune Homer: 

„Pleacă-te-n partea cea stingă puţin şi asmute, -mboldeşte 

Calul din dreapta mereu, slăbeşte cu mînile fitul, 
b Mină şi-nghesuie atunci cu totul aproape de ţintă 

Calul din stingă, să pară că buciumul roatei strujite 

Stă să se-atingă de semn, dar cată să nu dai de piatră" 61 . 

SOCRATE Atît ajunge. Ion. Şi-acuma, cine crezi că poate 
să-şi dea seama cel mai bine dacă Homer rosteşte cu pricepe- 
c re sau nu aceste versuri, un medic sau un conducător de care? 

ION Un conducător de care, desigur. 

SOCRATE Oare pentru că acesta este meşteşugul său 
ori dintr-o altă pricină? 

ION Pentru că-i meşteşugul lui şi nu altminteri. 

SOCRATE Aşadar fiecărui meşteşug îi este dat de la 
divinitate să poată cuprinde cunoaşterea unei activităţi 
anume, nu-i aşa? Doar nu vom învăţa şi de la medicină 
ceea ce ne-nvaţă meşteşugul cîrmuirii de corăbii. 

ION Nu, desigur. 

SOCRATE Şi nu de la tîmplărie ce ne-nvaţă medicina. 

ION Nu, desigur. 

d SOCRATE Şi nu aşa stau lucrurile cu toate meşteşugu¬ 
rile : cunoştinţele pe care ni le dă unul dintre ele nu le 
vom dobîndi de la un altul? Dar mai întîi răspunde-mi 
la altă întrebare: recunoşti că un meşteşug se deosebeşte 
de altul? 

ION Da. 

SOCRATE Şi oare şi tu, ca şi mine, te întemeiezi pe faptul 
că un meşteşug ne dă cunoaşterea unor anumite lucruri, 
iar altul, a altora, ca să le dai cîte un nume fiecăruia? 
e ION Da. 

SOCRATE într-adevăr, dacă ar fi vorba de cunoaşterea 
aceloraşi, de ce am mai vorbi de două meşteşuguri deose¬ 
bite, de vreme ce prin amîndouă am putea cunoaşte aceleaşi 
lucruri? Astfel, de pildă, eu ştiu că degetele acestea ale 
mele sînt einci, iar tu eşti în măsură să ştii despre ele acelaşi 
lucru ca şi mine. Şi cînd te-aş întreba dacă acelaşi lucru ne 
face să ştim, şi eu şi tu, aceeaşi disciplină, aritmetica, sau 
alta, de bună seamă mi-ai răspunde că aceeaşi. 

ION Da. 

SOCRATE Şi-acuma dă-mi răspuns la ce eram pe cale 538 a 
să te-ntreb mai adineaori, şi-anume dacă socoteşti că 
lucrurile stau la fel cu toate meşteşugurile: unul anume 
dă neapărat cunoştinţe despre anumite lucruri, aceleaşi 
mereu, iar altul, întrucît e altul, neapărat despre altele. 

ION Aşa mi se pare, Socrate. 

SOCRATE Prin urmare, cine nu stăpîneşte un anumit 
meşteşug nu va fi în stare să judece cu pricepere cele spuse 
sau înfăptuite pe temeiul acelui meşteşug? 

ION E adevărat ce spui. ^ 

SOCRATE Şi-atuncea, privitor la versurile pe care mi 
le-ai recitat, cine va judeca mai bine dacă Homer vor¬ 
beşte cu pricepere sau nu, tu ori un conducător de care? 

ION Un conducător de care. 

SOCRATE Dat fiind că tu nu eşti conducător de care, 
ci rapsod, nu? 

ION Da. 

SOCRATE Iar meşteşugul rapsodului este altul decît cel 
al conducătorului de care? 

ION Da. 

SOCRATE Aşadar, fiind altul, dă cunoştinţe despre alte 
lucruri. 

ION Da. 

SOCRATE Dar cînd Homer spune cum Hecamede, ţiitoa- 
rea lui Nestor, îi dă o băutură de leac lui Macaon 62 rănit? c- 

Vorbele sînt cam aeestea: 

v 

„Peste vinul de Pramnos S3 ea rase brinxă de capră 
Cu răzătoarea de bronz; lingă el, de mîncat, puse ceapă" 6 * 

Cine e în măsură să judece dacă Homer vorbeşte aici 

cu pricepere sau nu, meşteşugul medicului sau cel al rap¬ 
sodului? 

ION Cel al medicului. 

SOCRATE Dar cînd spune Homer: 

„Dînsa se dă în afund întocmai precum se dă plumbul 
d Undiţei care, stînd prinsă de cornul de bou de la ţară 

Merge şi peştii cei lacomi de carnea mit mt Iii ucide” 58 

Cine să spunem că este mai în măsură să judeee ce anume 
spun aceste versuri şi dacă spun bine sau nu, meşteşugul 
pescarului sau cel al rapsodului? 

ION Cel al pescarului, e limpede, Socrate. 

SOCRATE Gîndeşte-te acuma că, la rîndul tău, m-ai 
întreba : „Ei bine, Socrate, de vreme ce găseşti la Homer 
e lucruri a căror judecare îi revine fiecăruia dintre meşteşu¬ 
gurile acestea, hai, încearcă să găseşti şi în privinţa pre¬ 
zicătorului şi a meşteşugului său ce anume din poemele 
lui Homer revine priceperii lui să cîntărească dacă este 
bine sau rău” — gîndeşte-te cu cită uşurinţă şi cu cît 
adevăr îţi voi răspunde. într-adevăr, Homer vorbeşte 
adesea despre astfel de lucruri şi în Odiseea, de pildă, printre 
altele, atunci cînd unul dintre urmaşii lui Melampus, pre¬ 
zicătorul Theoclymenos 56 , le spune peţitorilor: 

539 a „Ce crunt blestem vă paşte. 

Sărmanilor ? Vă-mpresură-ntuneric 
Şi capul şi obrazul şi genunchii. 

Răsună vaiet, lacrimi curg pe faţă. 

Şi geme şi pridvorul şi ograda 
De umbrele ce năzuia spre bezna 
b De întuneric. Soarele din slavă 

Se-nlunecă, -nfiorătoare noapte 
Se-ntinde peste tot'''’ 51 , 

dar adesea şi în Ilia la, ca de pildă în „lupta de lingă ziduri” 58 , 
într-adevăr şi aici spune: 

„Se pomeniră cu-o piază, cînd ci erau gata să treacă : 

Oastea din stingă tăind, se ivise-nainte un vultur 
c Sus zburător care-n gheare purta sîngerat un balaur ; 

El se zbătea încă viu şi tot se lupta între gheare 

Pînă ce şarpele capul sucind înapoi înspre pieptul 

Pajurei o mursecă la grumaz. De durere pătrunsă, 

Ea de la sine-l zvîrli, de căzu pe la mijlocul oastei; 

Pasărea dusă de vînt după-aceea cu ţipete zboară” 59 . d 

Aş spune că părţile acestea şi cele de acelaşi fel este căde¬ 
rea prezicătorului să le cerceteze şi să le judece. 

ION Şi ai avea dreptate, Socrate. 

SOCRATE Dreptate ai şi tu, Ion, spunând aşa. Şi-acuma, 
hai şi tu, la rândul tău, aşa cum eu ţi-am ales, atât din 
Odiseea, cit şi din Iliada, părţi care, prin felul lor, ţin 
care de priceperea prezicătorului, care de a medicului şi e 
care de-a pescarului, tot astfel alege-mi şi tu, Ion — ca 
un mai bun cunoscător decât mine al operelor lui Homer — 
locuri potrivite priceperii rapsodului şi meşteşugului rap¬ 
sodic, din acelea pe care, dintre ceilalţi oameni, rapsodul 
are precăderea şi să le cerceteze şi să le judece. 

ION Eu susţin că pe toate, Socrate. 

SOCRATE Nu, Ion, nu eşti tu acela care spune „toate”. 

Ori eşti uituc pină-ntr-atât? Şi totuşi nu s-ar potrivi tocmai 
unui rapsod să n-aibă ţinere de minte 60 . 

ION Dar ce anume am uitat acum? 540 a 

SOCRATE Nu-ţi aminteşti ce-ai afirmat: că meşteşugul 
rapsodului este deosebit de cel al conducătorului de care? 

ION Ba imi amintesc. 

SOCRATE Şi n-ai recunoscut că, fiind deosebit, cuprinde 
alte cunoştinţe? 

ION Ba da. 

SOCRATE Atunci, după propria-ţi spusă, rapsodul şi 
meşteşugul lui nu cuprind toate cunoştinţele. 

ION Ba pe toate, Socrate, afară poate de cele de felul 
acesta. 

SOCRATE Când spui „cele de felul acesta” Înţelegi, mai b 
mult sau mai puţin, „in afară de cele ce ţin de celelalte 
meşteşuguri”. Atunci insă, de vreme ce meşteşugul tău 
nu dă orice cunoaştere, pe care anume o dă? 

ION Dă, cred eu, cunoaşterea a ceea ce e potrivit să 
vorbească bărbatul şi ce se cade să spună femeia, sclavul 
şi omul liber, supusul şi cîrmuitorul. 

SOCRATE Vrei să spui oare că rapsodul ştie mai bine 
ce vorbe trebuie rostite decît însuşi cel care cîrmuieşte 
pe mare o corabie bătută de furtună? 

ION Nu, desigur cîrmaciul e acela care ştie mai bine. 
c SOCRATE Şi cine ştie mai bine ce se cuvine să-i spună 
unui bolnav cel care îl îndrumează: rapsodul sau medicul? 

ION Nici de data asta nu rapsodul. 

SOCRATE Atunci poate ştie ce se cuvine să spună un 
sclav? 

ION Da. 

SOCRATE Aşa, de pildă, ceea ce e potrivit să spună un 
văcar atunci cînd caută să-şi potolească vitele întărîtate, 
rapsodul le va şti, iar sclavul nu? 

ION Nu poate fi aşa. 

SOCRATE Dar felul potrivit de a vorbi despre lucratul 
lînii cine îl ştie, ţesătoarea sau rapsodul? 
d ION Ţesătoarea. 

SOCRATE Atunci poate rapsodul ştie ce trebuie să spună 
un strateg 61 atunci cînd îşi îndeamnă ostaşii? 

ION Da, se pricepe la aşa ceva. 

SOCRATE Cum adică? Să fie oare meşteşugul rapsodului 
tot una cu al cîrmuitorului de oşti? 

ION Eu unul, cel puţin, aş şti ce se cuvine să spună 
un strateg. 

SOCRATE Poate pentru că eşti şi un cunoscător al stra¬ 
tegiei, Ion. în fapt, dacă s-ar întîmpla să fii deopotrivă de 
priceput la călărie şi la cîntatul din cithară 62 , ai putea să 
deosebeşti care cai sînt buni de călărie şi care nu. Numai 
e că de te-aş întreba: „Datorită cărui meşteşug recunoşti 
tu. Ion, caii buni de călărie? Călăreţ fiind, sau citharist?”, 
oare ce mi-ai răspunde? 

ION Călăreţ fiind, aş zice eu. 

SOCRATE Iar dacă, de asemenea, ai şti să recunoşti 
pe cei ce cîntă bine la cithară, ai admite că faci asta citba- 
rist fiind, nu călăreţ? 

ION Da. 

SOCRATE Şi-acum spune-mi, de vreme ce cunoşti arta 
militară, o ştii oare ca un cunoscător al strategiei, sau 
poate ca un bun rapsod? 

ION Eu unul nu văd nici o deosebire. 

SOCRATE Cum? Spui că nu e nici o deosebire? Meşteşu- 541 a 
gul rapsodului şi cel al strategului sînt, după tine, unul 
şi acelaşi, sau sînt două? 

ION Eu cred că unul singur. 

SOCRATE Prin urmare oricine este bun rapsod este şi 
bun strateg? 

ION Negreşit, Socrate. 

SOCRATE Aşadar şi cine este bun strateg este totodată 
şi un bun rapsod? 

ION Asta nu mai cred că e adevărat. 

SOCRATE Oricum, rămîi de părerea că orice bun rapsod 
este şi un bun strateg? b 

ION întru totul. 

SOCRATE Iar tu, nu eşti tu oare. Ion, dintre greci, rap¬ 
sodul cel mai bun? 

ION Ba chiar cu mult, Socrate. 

SOCRATE Şi cel mai bun strateg? 

ION Poţi să fii încredinţat, Socrate, căci doar am învăţat 
lucrurile-acestea din Homer! 

SOCRATE Atunci, în numele zeilor. Ion, de ce oare, fiind 
în amîndouă cel mai bun dintre eleni — şi ca strateg şi 
ca rapsod — de ce cutreieri recitind cetăţile greceşti în 
loc să cîrmuieşti armate? îţi închipui cumva că grecii duc 
mare li psă de un rapsod încununat cu aur, dar deloc de c 
un strateg? 

ION Vezi tu, Socrate, cetatea noastră 63 e cîrmuită de 
voi, ca şi armata ei; şi n-are nevoie de nici un strateg, iar 
a voast ră şi cea a lacedemonienilor nu m-ar alege ca strateg 
tocmai pe mine, socotind că vă sînteţi singuri de ajuns. 

SOCRATE Desăvîrşitul meu Ion, auzit-ai oare de Apollo- 
doros din Cyzic? 64 . 

ION Care anume? 

SOCRATE Cel pe care atenicnii, deşi un străin, l-au ales 
nu o dată ca strateg al lor. Iar pe Phanostenes din Andros 65 
şi pe Heracleides din Clazomenai 88 , străini şi ei, dar dove- d 
dindu-se oameni destoinici, cetatea noastră i-a înălţat pînă 
la rangul de strateg, precum şi pînă la celelalte dregătorii. 
Şi-atunci, dacă îi va recunoaşte destoinicia, nu-1 va alege. 

ca strateg onorîndu-1 tocmai pe Ion din Efes? Dar cum? 
Nu sînteţi voi, efesienii, la obîrşie atenieni? 67 . Stă cumva 
e cetatea voastră mai prejos de alta? Cit despre ce vorbeam 
noi, Ion, dacă e adevărat ce spui, şi-anume că iscusinţa 
ta în a-1 slăvi pe Homer se datorează meşteşugului şi cunoş¬ 
tinţelor tale, apoi rău faci că, după ce m-ai încredinţat că 
ştii multe lucruri frumoase despre Homer şi mi-ai făgăduit 
că o să-mi faci dovada, mă amăgeşti: departe de a te ţine 
de cuvînt 68 , nici măcar nu vrei să-mi spui, cu toată lunga 
mea stăruinţă, în ce privinţă eşti atît de iscusit, ci, în¬ 
tocmai ca Proteu 69 , sucindu-te în fel şi chip, iei tot soiul 
de înfăţişări, ca pîn-la urmă, reuşind să-mi scapi, să mi 
te-nfăţişezi drept strateg, doar ca să nu-mi arăţi cît eşti 
542 a de priceput în ştiinţa ta despre Homer. Aşadar, dacă, 
aşa cum spuneam adineauri, ai în privinţa lui Homer 
cunoştinţele pe care le dă meşteşugul şi, după ce mi-ai 
făgăduit să mi le arăţi, nu te ţii de vorbă şi mă amăgeşti, 
atunci eşti vinovat. Dacă însă, dimpotrivă, nu-ţi cunoşti 
meşteşugul, şi spui despre poet, cum am spus eu despre 
tine, multe lucruri frumoase, fără să ştii nimic, fiind doar 
sub puterea lui Homer, prin har ceresc, atunci n-ai nici 
o vină. Aşadar hotărăşte-te cum vrei să treci în ochii 
noştri 70 : vinovat sau inspirat de zei? 71 . 

ION Socrate, nu-i deloc totuna: cu mult mai frumos 
este să treci drept inspirat de zei. 
b SOCRATE Atunci să ai din partea noastră, Ion, judecata 
mai frumoasă: că îl slăveşti pc Homer nu stăpînind un 
meşteşug, ci inspirat de zei. 




NOTE 


1 Ion din Chios, devenit ulterior cetăţean al Efesului, a fost un 
cunoscut poet şi rapsod, a cărui activitate se plasează între 440 şi 390 
î.e.n. Autor talentat, dar lipsit de geniu, el a scris, pe lingă ditirambi, 
elegii şi comedii, un număr de tragedii, care i-au asigurat un loc de cinste 
(desigur în urma marilor clasici) în canonul alexandrin al tragicilor greci 
(puţinele fragmente ale operei sale care au supravieţuit se găsesc adunate 
la A. Nauck, Tragicorum Graecorum Fragmenta , Leipzig, 1889 2 , 732— 
746). Darul său strălucitor de a declama din poemele homerice, precum 
şi firea sa ambiţioasă şi activă, l-au făcut să întreprindă repetate călă¬ 
torii în lungul şi în latul Greciei, descrise în Memoriile sale. Asupra perso¬ 
nalităţii şi a operei sale, v. A. Weissbach, în RE, 9, 1916, 1861 — 1868. 
Contrastul dintre acest om umblat, ambiţios şi peste măsură de mîndru 
de succesele sale şi modestul, înţeleptul şi puţin călătoritul Socrate (cf. 
Cri., 52 b —53 a şi Phdr. % 230 c—e) creează dintru început premisele 
unei înfruntări spectaculoase de idei. 

* jua Epidaur, în Argos, avea loc la fiecare doi ani — pe cît se pare, 
în luna iulie de-a lungul a trei zile — sărbătoarea în cinstea lui Asclepios, 
zeul tămăduitor. Jocurile la care se referă Platon ar fi, după H. Flashar 
(Der Dialog Ion als Zeugnis platonischer Philosophie , Akademie-Verlag, 
Berlin, 1958, 100), cele petrecute în vara lui 395/394 î.e.n. Cum însă 
apariţia lui Socrate într-o lucrare datată, fie şi implicit, după 399 este 
absurdă, singura presupunere îndreptăţită rămîne aceea a redactării 
ei fie în acest an, fie la scurtă vreme după aceea: datele reale vin să îm¬ 
bogăţească astfel conversaţia plăsmuită (I.c., 100 — 101, după L. Meridier, 
în Platon. Oeuvres complhtes , voi. V, 1, Paris, „Les Belles Lettres”, 
1931, 23-28). 

3 La întrebarea mirată a lui Socrate, Ion certifică indirect instituirea 
recentă la Epidaur a unor întreceri pentru întreaga ţiouoixY) („poezie, 
dans şi muzică la un loc”, ca reprezentante ale educaţiei spirituale), 
pentru a dubla tradiţia mai veche a concursurilor atletice închinate lui 
Esculap, după modelul întrecerilor instituite la Atena încă de Hipparchos, 
spre sfîrşitul sec. VI î.e.n. 

4 Panateneele reprezentau cea mai veche sărbătoare ateniană, dedica¬ 
tă Atenei Poliâs şi ridicată, după legendă de Teseu, la rangul unei sărbă¬ 
tori a întregului popor atenian, ca simbol al unirii Aticei. Ea era celebrată 
către sfîrşitul lunii iulie (eventual începutul lui august), în cel de al trei¬ 
lea an de după fiecare Olimpiadă, în cazul de faţă, după H. Flasbar 
(l.c.), în anul al treilea de după Olimpiada a 96-a, adică în 394 î.e.n. 
— dată valabilă însă mai degrabă ca an al compunerii dialogului, decît 
al plasării sale fictive (v.n. 2). 

6 Platon plasează această expresie în pasaje importante — înaintea 
unei expuneri dificile ( Tht ., 151 d; Lg., 632 e, 688 e, 739 e, 799 e), sau 
la sfîrşitul unei discuţii care cere o urmare incertă (La., 201 c; Hp. Ma ., 
286 c) — pentru a sublinia cu pregnanţă rolul divinităţii acolo unde 
puterea omului nu poate decide totul singură (cf. H. Flasbar, /.c., 20). 
Aici ea poate reprezenta totodată o subtilă anunţare, care ia o nuanţă 
inconştient-ironică în gura lui Ion, a teoriei pe care o va dezvolta Socrate 
asupra rolului decisiv al influenţei divine asupra poetului şi a interpre¬ 
ţilor săi (533 d—535 a). 

8 Metrodor din Lampsacos (cca 460 — 390), elev al lui Anaxagoras 
care se dedicase interpretării lui Homer, practica o strînsă comentare a 
imaginilor homerice în funcţie de noile teorii ale naturaliştilor ionieni. 
Pentru el, eroii lui Homer nu erau altceva decît „imagini”, adică per¬ 
sonificări ale forţelor naturii, iar zeii — alegorii ale părţilor corpului 
omenesc. 

7 Stesimbrotos din Tasos (sec. V î.e.n.) se specializase în interpre¬ 
tarea alegorică a lui Homer, de pe urma căreia îşi cîştiga existenţa 
(Xen., Banchetul , 36). Şcoala stoică a preluat multe dintre interpretările 
în spirit alegoric date de către el textului homeric (cf. P. Laqueur, în 
RE, 3 A 2 , 1929, 2463-2467). 

8 Acest Glaucon pare a fi fost un rapsod originar din Teos, menţionat 
şi de către Aristotel (R/ief., 1403 b; cf. H. Flashar, 35). 

9 Sub numele de bomerizi erau cuprinşi toţi acei rapsozi care, luîndu-1 
pe Homer ca erou eponim, se dedicau păstrării şi răspîndirii epopeilor 
sale, pe care erau ţinuţi să le cunoască la perfecţiune (cf. Phdr ., 252 
b—c şi 1?., 599 e). Treptat, această denumire a fost extinsă — şi coborî- 
tă — la nivelul tuturor recitatorilor de poezie epică. Deteriorarea trep¬ 
tată a tradiţiei homerice în gura acestor rapsozi a determinat „canoni¬ 
zarea” la Sparta şi la Atena a textului Iliadei şi al Odiseei (sec. VI 

î.e.n.). Fără îndoială, în acest pasaj, lauda arogantă de sine a lui Ion face 
apel la ultimele sclipiri de prestigiu ale acestei corporaţii în continuu 
declin (cf. A. Rzach, în RE, 8, 2, 1913, 2145-2182). 

10 Jocul fin de nuanţe cuprins în figura etimologică din original 
(t f)V 7 CoCt)(uv 7 ce7Cotyjxev) este din păcate intraductibil. 

11 întotdeauna în gura lui Socrate — aşa cum ni-1 înfăţişează Platon — 
o asemenea adresare arhaic-reverenţioasă (aici co <ptX7] xeipaX'i) ’Tov) 
prevesteşte cu maliţie prăbuşirea şubredei rezistenţe a convorbitorului 
său, condus fără greş mai întîi în defensivă, apoi în impas (cf. şi 532 b; 
541 c). 

12 Nu putem crede că t6 6Xov din original trebuie înţeles drept su¬ 
biect — „domeniu (de luat în consideraţie)”, împreună cu H. Flashar 
(o.c ., 46, n. 2) —, ci drept complement de relaţie „în ansamblu” (cf. 
O. Apelt, Hippias I und II, Ion, Leipzig, 1921, 126, n. 8). 

13 Ajuns în impas, redus la situaţia de simplu secundant. Ion recurge 
tendenţios la o insultă voalată, încadrîndu-1 pe Socrate (cu o rea-credinţă 
comparabilă cu cea a lui Aristofan) între mult discutaţii şi discutabilii 
„profesori de înţelepciune” care făceau şcoală în a doua jumătate a sec. 
V î.e.n. 

14 Replica lui Socrate nu se lasă aşteptată; el ridică mănuşa refuzînd 
epitetul de aoq>6ţ şi refugiindu-se între ot ISicotoci (oamenii de rînd), 
care simt de datoria lor să respecte simplul adevăr (TdtXyjOîj X£yeiv) v 
expresie zadarnic suspectată aici de comentatori (U. von Wilamowitz- 
Moellendorff şi H. Diller), deoarece ea reprezintă aproape un leitmotiv 
al comportării lui Socrate (H. Flashar, o.c., cu bogate exemple). 

15 Socrate reia aici, cu evidentă maliţie, dar fără tăiş sarcastic, formu¬ 
larea anterioară a lui Ion (532 c). 

18 Dedal, fiul lui Metion, este legendarul inventator al statuii indepen¬ 
dente de fundal şi arhitectul labirintului cretan. Numele său provine 
desigur din rădăcina indo-europeană care înseamnă „a şlefui”. 

17 Epeios, fiul lui Panopeus, este eroul homeric care, ajutat de Atena, 
a clădit calul troian (I/., XXIII, 664 [651] şi 839 [823-824]; Od., 
8 , 492; 11, 523). 

18 Teodor din Samos, sculptor, arhitect şi inventator, este singura 
figură istorică dintre personajele citate. Lui i se datorează descoperirea 

tehnicii de turnare a bronzului în statui. împreună cu Roikos, el a ridi¬ 
cat, la ordinul tiranului Policrate, templul Herei din Samos, măreţ^ 
edificiu de inspiraţie egipteană. 

19 în original xiOaptpSioc; citharedul era cîntăreţul din cithară 
(cf. n. 63) care împletea cu cîntul instrumentului o melodie vocală. 

20 Rapsodul era declamatorul care, în veşmînt de sărbătoare (roşu 
pentru Iliada , violet pentru Odiseea) şi ţinînd în mînă simbolicul toiag 
al mesagerului inspirat de divinitate (£a6S6<;), recita cîntat versuri epi¬ 
ce, în special din ciclul homeric. Treptat, concurenţa spectacolelor dra¬ 
matice şi apoi a sofiştilor a scăzut considerabil rolul rapsozilor, odinioară 
cei mai de seamă maieştri ai „artei muzelor”. 

21 Olympos, elev iubit al lui Marsyas, era, după legendă, autorul unor 
însemnate înnoiri în tehnica flautului, instrument nelipsit din cortegiile 
ce însoţeau sărbătorirea marii zeiţe frigiene Cybele. 

22 Tbamyris, rival mitic al muzelor, era originar din Tracia. Orgoliul 
său nemăsurat şi-a aflat pedeapsa prin orbire, boală şi pierderea glasu¬ 
lui fermecător cu care putea însufleţi pînă şi pietrele. 

28 Coborîtor din munţii Traciei, fiu al muzei Calliope şi soţ nefericit 
al nimfei Euridice, Orfeu era cel mai vestit dintre poeţii legendari ar 
grecilor. Drumul său zadarnic în Infern pentru a-şi recîştiga iubita soţie» 
precum şi moartea sa îngrozitoare între mîinile femeilor trace (înver¬ 
şunate de interdicţia lui de a se relua orgiile dionisiace) i-au creat o aureo¬ 
lă dc martir, uşurînd transformarea lui în erou eponim al sectei orficilor,. 
care serbau la Eleusis misterele lui Dionysos Zagreus şi profesau o viaţă, 
sever ascetică. 

24 Phemios era aedul palatului lui Ulisc, cel care, la porunca peţitori¬ 
lor, le-a cîntat amarnica întoarcere a abeilor de la Troia (Od., 1, 325 — 
344 [218-220]). 

26 Aluzie la versurile aparţinînd tragediei — astăzi pierdute — Oineur 
pe care ni le citează Suidas (cf. fr. 567 din culegerea amintită a luL 
A. Nauck). Denumirea MayvijTiţ pare a proveni de la numele oraşului. 
Magnesia din Asia Mică. 

28 Rămîne încă deschisă întrebarea dacă această a doua denumire 
îşi trage numele de la forţa lui Heracle (U. von Wilamowitz-Moellen- 
dorff, Platon , II, 39, n. 2 şi, recent, A. D. Skiadas, Uber das Wesen des 
Dichters im platonischen Ion % în „Symbolae Osloenses”, XLVI, 1971,, 

83, n. 8), sau dacă ea a fost dată după oraşul Heracleea din Asia Mică 
(H. Rommel, în RE, 14, 1930, 474, s.v. Magnet şi H. Flashar, o.c., 55, 
n. 1). 

27 Coribanţii erau preoţii frigieni ai Cybelei (Magna Mater); aceştia, 
în cortegiile închinate sărbătoririi zeiţei, aveau rolul de a însoţi statuia, 
ei dansînd frenetic în vuietul muzicii dezlănţuite a tobelor, surlelor şi 
ţimbalelor. 

28 c Ap(iov£a reprezintă aici îmbinarea fericită a imaginilor, a cuvinte¬ 
lor şi a sunetelor, pentru a forma un întreg a cărui realizare ţine parcă 
de revelaţie. Termenul se află încă departe de semnificaţia sa tehnică 
din vocabularul muzical, din cel al criticii literare, din cel al astronomiei, 
etc. 

29 c Pu6|j.6<; nu trebuie luat ca un termen tehnic poetic, ci mai degrabă 
drept „curgerea regulată şi frumos sunătoare” a versurilor. Platon nu 
este în fapt decît un precursor al criticii literare greceşti, dusă la apogeu 
de către alexandrini (cf. P. Vicairc, Recherchcs sur Ies mots dcsignant 
la poesie el le pofoe dans Voeuvre de Platon , Paris, 1964). 

30 Cf. Euripide, Bacantele , v. 708 — 711. Analiza surselor lirice ale 
acestei imagini a fost întreprinsă cu subtilitate de către A. D. Skiadas 
(o.c., 87). 

31 Această definiţie a poetului dominat de harul divin apare într-o 
formă prescurtată, dar identică în esenţă, în dialogul Phaidros (245 a). 

32 Cîntece festive închinate sărbătorilor lui Dionysos, originare din 
Asia Mică, ditirambii au fost aduşi la perfecţiune de către Simonides 
din Ceos şi Pindar: în opera lor elanul înalt al versului şi al frazării 
este stăpînit cu măiestrie de tactul desăvîrşit al artistului. Exagerările 
formale, frazele pompoase, sublinierea melodică a sentimentelor pasio¬ 
nate au dus apoi la decăderea ditirambului, însuşi numele acestuia de¬ 
venind un simbol al abuzului de forme lipsite de rost şi de măsură. 

33 Cîntece dc laudă aduse la început de un cortegiu al concetăţenilor 
(x&fzoţ) în cinstea învingătorului în luptă sau în întrecerile sportive, 
pe drumul străbătut dc acesta prin cetate. El sc deosebea de epiniciu 
(^7uvixetov), cîntat de un cor solemn în cursul unei ceremonii religioase. 

84 Cîntece vesele închinate lui Apollo, însoţite adesea de mişcări de 
pantomimă, pe o muzică antrenantă. Ele contrastau cu peanul, cîntec 
solemn şi grav (v.n. 38). 

n6 Genul epic, al cărui metru consacrat era hexametrul dactilic, slă¬ 
vea faptele de arme ţi aventurile memorabile ale zeilor şi ale eroilor. 
Curgerea egală a dactilului (vers echilibrat în metrica bazată pe rit¬ 
mul cantitativ în care o silabă lungă este egală cu două scurte) dădea 
amploare şi fast povestirii epice. 

86 Iambul, care-şi trage numele după glumele usturătoare pe care 
şi le aruncau participanţii la sărbătorile Demetrei (tapSoi) este metrul 
caustic al poeziei satirice. Mersul său ritmic inegal (lunga accentuată 
fiind urmată de o scurtă neaccentuată) îl apropie de vorbirea de toate 
zilele, dîndu-i pe de o parte simplitate, pe de alta iuţeală şi avînt. 

87 Tynnichos din Chalcis, poet cunoscut doar din acest pasaj, citat, 
pe cît se pare, şi de Porphyrios (De abstinenţi a, II, 18). 

88 Peanul, specie lirică al cărei nume provine de la refrenul său reluat 
de cor (& 7taidtv), era un cîntec solemn de slavă înălţat lui Apollo în oca¬ 
zii solemne, în special pentru invocarea zeului cu prilejul unei victorii 
mili tare sau sportive. 

89 Poezia melică, dusă la perfecţiune de poeţii eolici, se caracteriza 
prin exprimarea deschisă a sentimentelor personale ale autorului, în 
versuri cu tipare ritmice variate, legate adesea în strofe-tip, îmbinări 
fericite şi de mare succes. Acestea erau însoţite de melodia discretă a 
unui instrument de coarde (de preferinţă lira). Această poezie care cîntă 
sufletul şi viaţa individului se opune în primul rînd liricii corale, cetă¬ 
ţeneşti, preferată de poeţii dorieni. 

40 OJ., XXII, 1 — 41 [1—39]. Platon inversează aici ordinea strictă 
a faptelor (cf. L. M6ridier, o.c., 37, n. 1 şi J. Labarbe, L'Hom&re de 
Platon , Lidge, 1949, 365), fapt explicabil, după părerea noastră, prin 
sublinierea evenimentului major (dezvăluirea identităţii lui Ulise) înain¬ 
tea amintirii gestului semnificativ (răspîndirea pe jos a săgeţilor). 

41 Iliada , XXII, 312-366. 

42 Iliada , XXII, 437-515 [437-504]. 

48 Iliada , XXII, 430-436. 

44 Iliada, XXII, 408—429 [408—418]. Platon inversează din nou 
seria din originalul homeric, amintind întîi jalea soţiei, apoi a mamei, 
şi abia în cele din urmă jelania amarnică a tatălui (cf. J. Labarbe, 
I.C.). 

46 AiScicrxaXoţ era „regizorul” care îi instruia pe actori şi pe dansatorii 
corului în „montarea” textului unei poezii corale sau al unei piese de 
teatru. Adesea însuşi autorul, ajutat eventual de un &7ro8i8d«jxaXo<;, 
sau „regizor-secund”, lua asupra sa această muncă, pentru a fi sigur de 
realizarea practică a intenţiilor sale artistice. 

4 « Jocul de cuvinte dintre xaT^x^Tat, „este posedat” şi ?x eTal , 
„este ţinut, deţinut, dependent” este intraductibil. Pentru o defini- 
ţie similară a dependenţei „posedate” faţă de divinitate, cf. Afen., 99 d. 

47 Poet legendar, originar din Tracia, a fost primul preot al misterelor 
orfice de la Eleusis, autor de imnuri, de oracole şi mai ales de scrieri 
poetice închinate orfismului (cf. şi Ap. t 41 b). Asupra lui Orfeu v. 
n. 23. 

48 V. n. 27. 

49 Grecescul acoperă o arie mai largă de sens, în care se cuprind 

deopotrivă „artă” şi „meşteşug” din româneşte. Cf. R. Schaerer, 
*EjriCTTT)(!.7] et t^x^t) — âtude sur Ies notions de connaissance el d'art de 
Homkre ă Platon , Paris, 1930. 

60 Ion nu ratează nici o cursă a lui Socrate, ci se grăbeşte să recite 
el însuşi versurile la care face aluzie acesta, profitînd în mod comic de 
şovăiala mimată de conlocutorul său (cf. J. Labarbe, o.c., 89). 

61 Iliada , XXIII, 333 — 337. Textul lui Platon diferă în cîteva puncte 
faţă de vulgata homerică: xXtvO^vat $£..., xal auT&ţ faţă de ocut6<; 
8t xXivOtjvoci (v. 335); e6£laTcp £vl Sttppcp faţă de eu7rXlxTCj) âvî. Sleppcp 
(ibid,)\ (xy) . . . SoâoCTerai faţă de âv . . . Soâaaerai (v. 339). J. Labar¬ 
be, o.c., 90—101, tranşează primul caz în favoarea tradiţiei platoniciene, 
fci celelalte două punînd fci valoare o confuzie a tradiţiei rapsozilor şi, 
respectiv, o corectare greşită (antică) a textului lui Platon. 

52 Medic legendar, fiu al lui Asclepios şi al Epionei, cel care i-a vinde¬ 
cat sub zidurile Troiei pe Menelau (//., IV, 193—220) şi pe Filoctet 
(după tradiţia Micii Iliade ). în pasajul citat mai jos (n. 54), el tocmai 
fusese rănit la umăr de către Alexandros-Paris (//., XI, 505—508). 

58 Vinul de Pramnos — munte de pe insula Icaros — era reputat drept 
un soi roşu, aspru, tare, dar întăritor (pentru dubiile asupra denumirii, 
v. L. Măridier, o.c., 42, n. 2). 

64 Iliadciy XI, 639—640. Şi aici, în acest scurt citat, textul platonic 
este diferit faţă de cel alexandrin al Iliadei : în afara a două detalii mi- 

nore, este remarcabilă înlocuirea completă — în cel de-al doilea 
vers — a părţii de după cezura pentemimeră cu tranşa corespunzătoare 
din versul 630 al aceluiaşi cînt: 7rapa xp6ţxuov 7 totg> 8^ov faţă de 
bzl S'iîcXqxTa Xeuxa 7raXuvE. J. Labarbe (o.c., 102 — 108) demonstrează 
cu fineţe că ne aflăm înaintea unui lapsus neobişnuit de grav al memoriei 
lui Platon. 

66 Cea comparată cu năvodul dus de plumbi este Iris, zeiţa mesageră, 
în //., XXIV, 77—81. Din nou textul pe care îl avem diferă de cel obiş¬ 
nuit Îxccvev, „ajunse”, faţă de tfpouoev, „se aruncă”; E^qjiaina, „apri¬ 
gă, plină de zel”, faţă de â(i6E6auToc, „aşezată deasupra (cornului de bou)” 
P-et* i'xOuoi 7c9jpux q>£pouaa, „ducînd cu sine peştilor chinul”, faţă de 
In’ fx® UCTt q>£pouaoc, „aducîndu-le peştilor pierzarea”. Arătînd 

că primele două variante sînt regularizări spontane datorate tradiţiei 
rapsozilor, J. Labarbe (o.c., 110 —120) apără drept genuină forma 7TYjţta 
din textul platonic, mai rară şi mai potrivită decît cea transmisă de 
vulgata homerică (cf. şi o.c., 412). 

68 Prezicător adus de Telemac de la Pylos în Itaca (Od., XV, 279— 
286 [338—366]), Theoclymenos se trăgea din spiţa lui Melampus, te- 
salian de neam, care fusese la rîndul său prezicător şi medic făcător de 
minuni. 

*’ Od., XX, 351-353 [452-454] şi 355-358 [455-461], în pri- 
vinţa absenţei versului 354, J. Labarbe (o.c., 121—124) nu numai că 
este de părere că acesta a fost interpolat cîndva după epoca lui Platon, 
dar pledează şi pentru considerarea v. 353 [454] drept spurius , presu¬ 
punere coroborată de şovăiala asupra unei particule (8 £/te) în v. 353 
(o.c., 128 — 130). Celelalte două variante (v. 351 Aaip.6vioi faţă de T A 
SeiXot şi v. 352 yuta faţă de y°uva) reprezintă modificări analogice 
datorate transmiterii orale a poemelor. (J. Labarbe, o.c., 124 — 128). 

68 TeixoţAax^» adică „bătălia pentru zid”, este numele purtat în 
tradiţia rapsodică de cîntul al Xll-lea al Iliadei , cînt în care troienii, 
favorizaţi de Zeus, asaltează de aproape zidul ce înconjura tabăra de 
corăbii a aheilor. 

89 Iliada , XII, 200—207 [195 — 203]. în afara a două detalii de grafie 
sau de metrică, se remarcă varianta din v. 207: Stteto, „se ducea după” 
în manuscrisele lui Platon faţă de 7 t£teto, „zbura” din textul homeric. 
J. Labarbe (o.c., 134—136) crede, după exemplul celor mai buni editori 
ai lui Platon (J. Burnet, L. Măridier) că arhetipul platonic conţinea 

varianta corectă nz’zzxo, coruptă apoi cu prilejul copierii repetate a 
dialogului. 

80 Socrate trece la atac, îmboldindu-1 pe Ion exact în punctul în 
care îl simţise mai sensibil cu puţin mai înainte (537 a) — încrederea 
trufaşă în memoria pe care şi-o crede infailibilă. 

81 Trei factori variază simultan, transformînd într-un crescendo 
această succesiune de exemple începută cu 540 c: condiţia socială, 
sexul şi preocuparea de căpetenie, toate subordonate în fond noţiunii 
de 7roXiTeta, de încadrare politică a individului (cf. H. Diller, Probleme 
des platonischen Ion % ,,Hermes’% 83, 1955, 185—186). Socrate îl obligă 
deci în mod practic pe Ion ca, după ce s-a dezis cu totul natural de 
cunoaşterea condiţiei sclavului şi a femeii, să se agaţe cu orice preţ de 
cea de a treia variantă (viaţa militară a bărbatului liber), fără a se mai 
gîndi bine la urmările logice ale acestei afirmaţii, astfel că discuţia ia 
mai departe o turnură curioasă, comic-aberantă. 

fla Cithara — principalul instrument cu coarde al specialiştilor — 
fusese inventată, după tradiţie, de Thamyris şi Linos. Din cithara pri¬ 
mitivă cu patru coarde s-au dezvoltat independent lira cu şapte coarde 
şi cithara clasică a lui Simonides cu opt coarde; aceasta din urmă era 
mai masivă şi mai maniabilă, avînd cutia de rezonanţă din lemn de esenţă 
specială. 

88 Efesul se apropiase din nou politiceşte de Atena în perioada dintre 
anii 394 şi 391 î.e.n. Această certitudine uşurează datarea mai precisă 
a redactării dialogului (cf. n. 2). 

84 Este tot ce ştim despre acest personaj, citat după Ion şi de către 
Athenaios ( Deipnosophistai , XI, 506 A) şi Aelian ( Variae Historiae , XIV, 
5); cf. J. Kirchner, în RE, I, 1894, 2850 sub nr. 25. 

88 Phanostenes din Andros fusese strateg în 408/7 î.e.n. (cf. J. Beloch, 
Griechische Geschichte , Strassburg, 1916, II, 2, 251, n. 1 şi A. Raubi- 
tschek, în RE, 38, 1938, 1786). 

88 Heracleides din Clazomenai a fost răsplătit cu cetăţenia ateniană 
şi apoi cu demnităţi publice pentru fidelitatea sa faţă de regimul demo¬ 
cratic (cf. Xen., Helenicele , I, V, 18 —19; Arist., Constituţia ateniană , 
41, 3 şi U. Kahrstedt, în RE, 15, 1912, 457-458). 

87 După legendă, atenianul Androclos, fiul regelui Codros, ocupase 
pe vremuri Efesul, luîndu-1 din stăpînirea carienilor şi a lelegilor (Stra- 
bon, XIV, 1 şi Pausanias, VII, 2, 5—6). 

68 Pentru a atenua impresia deplorabilă lăsată de acest sfîrşit de 
discuţie, Socrate se preface hîtru a fi fost el cel dus cu vorba şi înşelat 
în aşteptări. 

69 Divinitate marină aflată sub ascultarea lui Poseidon. Proteu a 
fost urmărit de Menelau şi apoi de Aristeu în refugiul său de pe insula 
Pbaros, scopul acestor muritori fiind acela de a-1 sili pe atotştiutorul 
zeu al mării să le dezvăluie viitorul. Proteu se apăra scbimbînd cele mai 
variate chipuri: leu, dragon, panteră, porc mistreţ, apă curgătoare, 
copac (cf. 0d. t IV, 455-458 [520-614]; v. şi 418 [474-478]). Pla- 
ton utilizează adesea parabola lui Proteu pentru a caracteriza artificiile 
sofiştilor (cf. Eulhd ., 288 b—c; Euthphr ., 15 d). 

70 Plural al modestiei. 

71 Paradoxala alternativă propusă de Socrate are un dublu avantaj; 
ea îi dă pro forma o şansă de scăpare lui Ion, care nu întîrzie să o accepte 
(cf. O. Apelt, o.c., 130, n. 45); în fond însă, ea nu şterge cu nimic 
amintirea categoricei demonstraţii a incapacităţii rapsodului de a-şi 
lămuri propria înzestrare, sau, altfel spus, de a-şi defini cum se cuvine 
meşteşugul. 

AYZI2 

LYSIS 



INTERPRETARE LA 
LYSIS 


întrncit dialogul de faţă pare cel mai semnificativ pentru platonism 
dintre dialogurile de tinereţe, dăm o interpretare mai largă 1 . 

PARTEA I 

203 a—204 c 

Nimic nu duce mai sigur de la aparenţe la esenţe, în lumea platonicia- 
nă, decît spectacolul frumuseţii. Iar Lysis aşa se deschide, cu invitaţia 
făcută lui Socrate de-a veni în mijlocul cîtorva tineri frumoşi. Ca şi 
Phaidros sau Banchetul , dialogul acesta va arăta cît de evocator e carac¬ 
terul frumuseţii trupeşti şi cum ea însăşi nu este decît o treaptă către 
frumuseţile de ordin superior. Principalul este, ca pentru toată învăţă¬ 
tura platoniciană (aşa cum va fi cu educaţia, cu exerciţiul dialectic, 
cu contemplaţia Ideilor), să nu sări treptele; să nu te grăbeşti. 

Iar Socrate nu se grăbeşte. Se interesează de tinerii frumoşi, de ceea 
ce fac ei acolo, în marginea cetăţii, de cei care conduc discuţiile, şi apoi 
pune întrebarea: dar cine e cel mai frumos dintre tineri? Pentru că celă¬ 
lalt încearcă să scape, Socrate îl strînge şi mai bine; ţie, de pildă, cine-ţi 
place? întreabă el. Iar Hippotbales roşeşte. 

Din clipa aceasta simţi că s-a întîmplat ceva: Socrate şi-a găsit vîna- 
tul, are de ce să se oprească din drum. Pînă acum era un simplu inter¬ 
locutor, iar tonul era exterior, de conversaţie întîmplătoare: ce mai 
faci? Nu vrei să vii pe la noi? Cine mai este pe acolo? Acum Socrate devine 
activ, pasionat, răbdător: a întîlnit un suflet prins în mrejele frumuseţii 
şi va trebui să-l iscodească. Atunci cînd spunea în Charmides : toţi tinerii 
îmi par frumoşi, — se gîndea la tot ce putea lua fiinţă, sub căldura dra¬ 
gostei, în ei. 

Aici, printre aceste comori de virtualitate, care-s tinerii, îşi petrecea 
el viaţa; şi pentru că numai dragostea poate actualiza sensurile nu încă 
împlinite, el o căuta pe cea potrivită lor. Nici o formă de dragoste nu-i 
era străină, căci toate sînt, pe un nivel sau altul, năzuinţă către sens. 


1 Interpretarea de faţă e cuprinsă în lucrarea: Lysis sau despre înţele¬ 
sul grec al dragostei de oameni şi lucruri (E. L. U., Bucureşti, 1969). 

către unitate. Iar acum vroia să vadă forma aceasta de dragoste. 

204 c—206 c 

Ce poate face Hippothales, dezvăluit, decît să roşească şi mai mult? 
Şi atunci intervine prietenul său, Ctesip, care dă nume secretului său 
atît de şubred. Este Lysis, un tînăr ales întru totul, cel în cinstea căruia 
îşi cîntă Hippothales dragostea, în versuri şi proză. 

Iată aşadar termenii situaţiei de la care pleacă Socrate în dialogul 
acesta: un tînăr, Hippothales, îndrăgeşte pe un altul. Nu e ceva de învă¬ 
ţat de la el? De la orice om sub o experienţă are ceva de învăţat Socrate; 
de la un sofist, de la o curtezană, de la un ostaş, de la un retor. Esenţia¬ 
lul e să analizeze actul în sensul lui intim, nu în manifestările lui exterioa¬ 
re. 

Numai că, tocmai manifestările exterioare sînt cele ce i se înfăţişează 
de către ceilalţi lui Socrate, aici ca şi în alte părţi. El cerca sensul frumu¬ 
seţii într-un dialog, i se enumerau lucruri frumoase; cerea definiţia sofis¬ 
ticii, i se dădeau exerciţii de arguţic. La fel şi aici: el vrea să vadă dacă 
celălalt atinge esenţialul, dacă ştie „ce trebuie să spună un îndrăgostit”; 
şi i se răspunde că-şi slăveşte îndrăgostitul în versuri şi proză. 

Nu aceasta vrea el. Pentru că nu e înţeles, precizează: vrea cugetul 
celui făptuitor, gîndirea lui. Vrea raţiunea unei comportări, nu exteriori¬ 
zările ei. Socrate caută să vadă ce-şi spune singur, în sinea lui, Hippothales, 
atunci cînd îşi dă seama că-i e drag Lysis. Evident, Socrate îi spusese • 
„manifestă-te şi în faţa mea cum te manifeşti în faţa acestora cînd le 
vorbeşti despre dragostea ta”. Dar nu orice exaltare de îndrăgostit, nu 
literatura lui îi pare semnificativă. El vrea acele manifestări din care 
poate desprinde, pe cazul acestuia, ce are de făcut orice îndrăgostit. De 
aceea, din comportarea lui, el vrea să prindă ce este în sinea lui de în¬ 
drăgostit, şi din sinea lui în sinea oricăruia. 

Răspunsul lui Hippothales arată că acesta nu înţelege bine ce i se 
cere. Cum poţi trece asupra altuia, aşa cum face acum el, sarcina de a-ţi 
dezvălui gîndul intim? Oricît ar fi fost el de indispus de indiscreţia lui 
Ctesip, nu putea decît cel mult în ironie să-l pună pe acesta să-i dezvăluie 
sinea proprie; dar el abia pare capabil de ironie. în schimb Ctesip simte 
despre ce e vorba. El ridiculizează pe Hippothales, tocmai pentru că, 
iubind pe Lysis, spune despre el ,*ce spune toată lumea”, nu ceva propriu. 
De aceea el descrie lui Socrate, care refuzase orice literatură, locurile 
poetice comune ale inspiraţiei lui Hippothales. 

Numai că, dedesubtul acestei exaltări poetice, încă stă o raţiune de 
comportare, Hippothales face în definitiv ca îndrăgostitul de rînd: el 
slăveşte pe cel drag, îl slăveşte pînă la „divinizare”, dacă nu cumva 
vrea astfel să se „slăvească” singur, arătînd ce sus aspiră. Iar de aceea 
Socrate reuşeşte să scoată o învăţătură pînă şi din aceste lucruri comune, 
învăţătură care e tocmai contrariul reţetei obişnuite. A slăvi peste măsură 
fiinţa îndrăgită, spune el, înseamnă a-ţi face vînatul greu. Cu progeni¬ 
tura lui Zeus e greu să-ţi încerci norocul. Obiectul dragostei tale trebuie 
să fie al dragostei tale , nu o fiinţă legendară, nu una ridicată în slăvi, 
dincolo de tine. 

206 c—206 e 

Atunci ce să fac? spune Hippothales. (Poate că în cazul lui nu e 
nimic de făcut. Poate că Lysis e cu adevărat dincolo de orizontul lui 
şi are un alt prieten, Mcnexcnos, care e din familia sa spirituală, nu un 
simplu Hippothales . . .). Dar Socrate nu se angajează direct în cerce¬ 
tarea : dacă şi ce ai de făcut spre a deveni apropiat (prosphiles) celor 
pe care-i îndrăgeşti. Plnloti î) pune pe Socrate să spună: „dacă ai vrea 
să-l faci pe acela (pe Lysis) să discute niţel cu mine, poate că aş reuşi 
să-ţi arăt cum trebuie su-i vorbeşti”*. Se interesează cu adevărat Socrate 
de cazul individual, de Lysis acesta? Iată un lucru care nu numai că nu 
va reieşi din dialog, dar nu rezultă de nicăieri din felul de a gîndi al lui 
Platon. Dimpotrivă, el va vorbi despre esenţa prieteniei, aşa cum caută 
esenţe peste tot. Şi totuşi o problemă este. Căci este în joc esenţa prie¬ 
teniei, adică o esenţă angajată într-o situaţie concretă, care se cere şi 
ea explicată ca atare. Fără să fie chiar vorba de sfaturi pentru un caz 
particular, îţi dai seama că nu poţi ieşi cu totul din particular. A fi prie¬ 
ten înseamnă a fi prieten al cuiva anumit. 

Atunci, aşa după cum a cercetat „cugetul” unuia, Socrate trebuie să 
încerce a-1 cerceta pe al celuilalt. în definitiv prietenia, ca şi dragostea, 
creează o relaţie. Iar Lysis intră astfel în scenă nu numai pentru că e 
frumos, ci şi pentru că e necesar; nu numai pentru că îl cere un efect 
artistic, ci mai ales pentru că îl impune o necesitate logică. E aici un 
amestec de graţie literară şi seriozitate dialectică, a cărui taină este 
platonismul însuşi. 


* Citatele folosite în Interpretarea de faţă diferă uneori de textul 
nou tradus. Am menţinut, pentru nevoile interpretării, textul tradus de 
noi înşine şi apărut în 1969 la Editura „Univers” (C.N.J. 

înainte de a aduce pe Lysis în cercul luminos al dialogului, Platon 
folosise un prim compus al expresiei de philia. Este vorba de acel caracter 
de prosphiles , — plăcut cuiva, apropiat cuiva, în stare să inspire prie¬ 
tenie, — spre care năzuieşte Hippothales. Dialogul va fi plin de formele, 
jocurile, sugestiile pe care le pot da philia şi verbul philein. Este în cuvîn- 
tul grec de „prietenie” şi în uşurinţa cu care el putea intra în compunere 
o putere de evocare pe care nici un termen din limbile moderne n-o 
egalează. Astăzi încă formăm o serie de expresii, ce indică „atracţia 
pentru”, faptul de a fi „amator de”, simpatia către grupe de oameni şi 
lucruri, prin sufixul acesta „fii” (francofil). Este greu do crezut că Pla¬ 
ton a folosit la întîmplare, sau numai pentru plăcerea jocului, atîtea 
din comorile de virtualitate ale expresiei de philia. De aceea prosphiles 
deschide parcă, oricît de neînsemnat şi curent ar fi el, spre o nouă lume 
de semnificaţii. Şi nu apare însuşi Lysis sub puterea de evocare a acele¬ 
iaşi expresii, de vreme ce primul atribut care i se dă acum este cel de 
philekoos , amator de discuţii, iubitor să asculte? 

206 e—207 d 

Iată-1 acum pe Lysis stînd, printre alţi tineri, să privească jocurile 
din palestră şi deosebindu-se totuşi de ei. Dintr-o privire Socrate, care 
intră în palestră împreună cu ceilalţi, învăluie fiinţa tînărului şi simte 
că acesta are şi cealaltă frumuseţe. Aşa, frumos şi ales, cum îi apare tî- 
nărul de la prima vedere, înţelegi că pînă şi kalokagathia era văzută, la 
greci; că ea nu cerea o cunoaştere specială a moralului, ci apărea ca o 
înzestrare evidentă şi ochiului, ca tot ce era valabil la ei. Dacă nu i s-ar 
fi spus că tînărul e iubitor să asculte, Socrate ar fi mers poateMe-a dreptul 
la el, atras de farmecul lui; dar acum el se putea aşeza ceva mai departe, 
reîncepuiJ sa discute cu tinerii din jurul său. Lysis trebuia să li se ală¬ 
ture, dacă era amator de discuţii. Avea să mai întârzie puţin, pînă se 
ivea prietenul său, Menexenos, mai îndrăzneţ şi mai familiar cu Socrate, 
— dar v.i sfirşi prin a li se alătura. 

E o întîmplare, îţi spui, că apare de pe acum Menexenos, care va ieşi 
îndată din scenă şi nu va mai juca un rol decît mai tîrziu, în dialog. E o 
întîmplare justificată cel mult literar, de faptul că trebuie să se ivească 
■cineva care să apropie pe Lysis de Socrate. Şi dacă totuşi e mai mult 
decît o întîmplare? Căci poate tot o necesitate de ordin logic îl face pe 
Platon să pună în faţa lai Socrate doi tineri care-şi sînt, de astă dată, 
cu adevărat prieteni,' care încorporează efectiv prietenia. Hippothales, 
care întrupează numai pe cel ce poartă prietenie, rămîne acum în umbră. 

ascuns undeva, după ceilalţi, spre a nu fi văzut; pentru că nu mai tre¬ 
buie văzut. El urîţeşte ideea de prietenie, o parţializează, dînd la iveală 
deformarea ei posibilă, de chemare fără răspuns. Şi trecînd fără o între¬ 
gire de la sinea lui Hippothales la cea a lui Lysis, Socrate ar fi întîlnit 
nu prietenia, ci refuzul ei. Dar poţi presimţi de pe acum că prietenia 
armonioasă, forma de sănătate a prieteniei, e între doi care se cheamă 
unul pe altul şi îşi răspund unul altuia. De aceea Lysis vine cu Menexenos. 

în scena care urmează, cu cei doi prieteni tineri în faţa lui Socrate, 
ar putea sta întreg dialogul acesta despre prietenie. Ar putea fi aci mo¬ 
mentul cel mare, întîlnirea lui Socrate cu faptul viu al prieteniei, pe 
care mai tîrziu el nu avea decît să-l aducă la lumina logicului. Totul 
însă se petrece simplu, cu discreţia cu care lasă adeseori Platon să cadă 
atîtea probleme în urma lui; aşa de simplu, încît poţi trece şi pe lingă 
scena aceasta ca şi cum, dialectic, nu s-ar întîmpla nimic. 

Socrate întreabă pe Menexenos, pe care-1 cunoaşte dinainte, care 
dintre ei doi o mai maro. O întrebare elementară, o simplă intrare în 
materie. Pe jumătate în serios, pe jumătate în glumă, Menexenos răs¬ 
punde că se ceartă între ei în această privinţă. Că era posibil ca doi 
tineri atenieni, educaţi ca aceştia, să nu ştie exact ce vîrstă au, rămîne 
s-o spună istoricul societăţii greceşti. Dar sugestiv este aci faptul că prie¬ 
tenii aceştia doi stau pe aceeaşi treaptă; că nu domină nici unul, ca 
vîrstă. Aşa va fi şi în ce priveşte neamul lor, ca şi în ce priveşte frumuse¬ 
ţea lor: rivalizează, se iau la întrecere între ei, prieteneşte. între prie¬ 
teni tineri, şi poate între orice prieteni, se petrece întotdeauna jocul 
acesta, nevinovat la început, din ce în ce mai adîncit apoi, de-a întrecu¬ 
tul în cele unde nu se pot întrece. Echilibrul prieteniei s-ar rupe dacă 
unul ar întrece. Şi desfătarea subtilă a prieteniei, spiritul ei intim, constă 
poate tocmai din bucuria aceasta a echilibrului la care te întorci neîn¬ 
cetat; pe care-1 ispiteşti să se rupă şi care nu se rupe: ca doi alergători 
care s-ar şti de puteri egale şi s-ar lua totuşi la întrecere, pentru a vedea 
că pînă şi în efort, pînă şi în încercarea depăşirii proprii, reuşesc deopo¬ 
trivă, reuşesc împreună. 

De aceea nici între aceştia doi, Lysis şi Menexenos, nu va exista de¬ 
nivelare. E adevărat, ar putea să se ivească o denivelare din pricina deo¬ 
sebirii de avere. în genere, prietenii nu se deosebesc prin ceea ce sînt, 
dar s-ar putea deosebi prin ceea ce au. Numai că Socrate ştie să înlăture, 
cu un gest simplu, această denivelare posibilă: „ce-i al prietenilor una 
este”, repetă el, odată cu proverbul grec. Voi sînteţi la acelaşi nivel pe 
planul fiinţei voastre; iar aci jucaţi-vă, certaţi-vă şi regăsiţi-vă; dar 

de cele ce aveţi să nu vă lăsaţi despărţiţi. Ceea ce ai ţine de întîmplarea 
vieţii. Ceea ce eşti, aceasta e măsura. 

Şi e măsură în cele mici, ca şi în cele mari. Pînă acum Socrate vorbise 
despre aspectele elementare ale fiinţei lor: vîrstă, neam, frumuseţe- 
La acelaşi nivel însă trebuie să fie ei peste tot, şi mai ales în ordinea 
superioară a fiinţei lor: în planul virtuţii şi în cel al înţelepciunii. Cum 
ar fi putut concepe Socrate o denivelare tocmai în ceea ce socotea el 
caracteristic pentru tipurile superioare de umanitate? Şi este parcă* 
aci, în întrebările sale, o subtilă gradaţie — strecurată neglijent, în 
cadrul unei convorbiri de înfăţişare banală — un sens ascendent către 
o valoarc-limită. De la vîrstă, de la condiţia lor biologică individuală * 
Socrate trece la gintea lor. Dar de la treapta aceasta, cu implicaţii mai 
vaste, se poate pătrunde mai adînc în fiinţa celor doi prieteni. De la 
individual se trecuse la generic, iar acum se trece, cu frumosul, la tipic - 
Sînt tineri, sînt aleşi; dar sînt şi frumoşi? au acea strălucire exterioara 
care este reflexul unei ordini lăuntrice? 

,,Mă gîndeam acum să-i întreb care dintre ei e mai virtuos şi care mai 
înţelept” ... O întrebare în plus şi atîta tot; o întrebare pe care Socrate 
nici nu mai apucă s-o pună. Dar nu poţi, acum, să nu vezi indicaţia 
unei ascensiuni, care se prelungeşte dincolo de ordinea, gradată şi ea* 
a realului, pînă la valoarea-limită, de astă dată înţelepciunea. Şi, la fel* 
nu te poţi împiedica să vezi o intenţie în faptul că Platon nu mai lasă 
pe Socrate să pună pînă la capăt întrebările sale. Căci odată cu virtutea 
şi cu înţelepciunea, se trecea la alt plan de confruntare între prieteni, 
iar cei doi tineri nu erau încă pregătiţi pentru aceasta. Puteau crede că 
prietenia dintre ci se petrece pc nivelul imediat. Lor, de aceea, nu Ic va 
spune deocamdată Socrate că c nevoie şi de înrudire prin virtute şi în¬ 
ţelepciune. Nc-o spune numai nouă: „Mă gîndeam să-i întreb...”. 

207 d —211 a 

întreruperea acestei ascensiuni pe scara valorilor urcătoare este reali¬ 
zată de Platon cu mijloacele artistice cît se poate de fireşti: cineva vine 
şi-l cheamă pe Menexenos. întreruperea s-a produs. Menexenos ar fi 
putut rămîne în scenă. Dar pleacă, şi odată cu plecarea sa întruchiparea 
vie a prieteniei piere dinaintea ochilor lui Socrate. în întîlnirea cu faptul 
concret al prieteniei, el ne-a părut să intuiască direct ce este ea. Cînd se 
va întoarce Menexenos, mai tîr ziu, vot relua şi transpune pe plan logic 
ceea ce s-a rostit aşa de simplu şi direct acum. Deocamdată însă nu mai 
e potrivit să se descrie ce este prietenia; cel mult ce nu este ea şi eventual 

ce poate ea să fie. Cu plecarea lui Menexenos a plecat philia însăşi, în 
realul ei. Ce-i rămîne lui Socrate este nu să descrie, ci să discute asupra 
prieteniei, aşadar asupra posibilităţii ei. 

Căci philia de acest tip nu este în joc ori de cîte ori, de pildă, e vorba 
de philein , a îndrăgi. Cînd Socrate întreabă pe Lysis, rămaşi acum să 
stea singuri de vorbă, în mijlocul asistenţei tăcute, dacă-1 iubesc (philei) 
sau nu părinţii săi, expresia pe care o întrebuinţa era una din cele curente 
pentru a îndrăgi. Cu toate acestea, sau poate tocmai pentru că expresia 
se tocise prin uz, ea nu mai putea indica în orice împrejurări o afecţiune 
de prietenie. Iată de pildă afecţiunea unui părinte pentru copilul său: 
e ocrotire, e dragoste încărcată de sentimentul răspunderii, aşadar 
afecţiune uneori constrîngătoare, dar nu prietenie. Prietenia presupune 
— o vezi mai limpede acum — un raport de egalitate. Nu poate fi prie¬ 
tenie acolo unde raportul c prin natura lui de inegalitate, unde unul 
poartă răspunderea celuilalt. Atîta vreme cît nu eşti o fiinţă ,,de răspun¬ 
dere” nu poţi inspira prietenie dccît cel mult celor cu la fel de puţină 
răspundere. Ceilalţi, chiar dacă te vor îndrăgi, te vor opri să iei în inînă 
lucrurile, te vor opri de pildă să mîni nu numai telegarii de curse, dar 
chiar simplii calîri de căruţă; ba încă te vor opri să te mîni singur, să-ţi 
iei în mînă propria ta fiinţă. 

Chestiune de vîrstă, spune Lysis. — Nu, nu e vorba atît de vîrstă, 
cît de răspundere. Sau este chestiune de vîrstă în măsura în care capeţi, 
prin ea, răspunderea lucrurilor şi a propriei tale fiinţe. Altminteri, de 
pe acum, copil fiind, eşti stăpîn în ce priveşte lucrurile pe care le ştii, 
de care răspunzi singur. Eşti stăpîn în felul cum citeşti, în felul cum scrii, 
în felul cum cînţi la liră — dacă le ştii pe acestea. (Cel mult te constrînge 
lucrul de făcut, ar putea spune Socrate.) Eşti stăpîn, şi ceilalţi ţi se încred. 
Nu te constrîng, căci de astă dată ştii, încheie el. 

Şi astfel, după ce arătase cînd nu este prietenie, el e în măsură să 
arate cînd poate să fie ea. Atunci cînd ştii ceva, cînd poţi ceva, cînd cei¬ 
lalţi au încredere în tine şi ţi se pot încredinţa, atunci se poate ivi un 
sentiment care să ducă la prietenie. Toţi vor veni spre tine, dacă stă- 
pîneşti ceva, dacă ştii ceva, dacă ai căpătat forma de libertate pe care 
\ ţi-o dă cunoaşterea lucrurilor. Căci ştiinţa e o condiţie a libertăţii ; ea e 
cea care te liberează de servituţi, ca e cea care-ţi dă o formă sau alta de 
suveranitate. Pe un nevolnic, pe un neîmplinit, nimeni nu-1 poate iubi 
cu prietenie, (ll poate iubi în ceea ce devine, în promisiunea din el, 
sau cel mult ca o fiinţă împlinită în neîmplinirea ei: un copil, reuşit 
în ce are de copil. Dar poţi dori să fixezi aici devenirea din el?). Cu ade- 

vărat numai cel care-ţi pare că s-a împlinit printr-o iscusinţă cheamă 
prietenia. 

Aşa stau lucrurile, prietene Lysis, spune Socrate (210 a) cu o drăgăs¬ 
toasă şi abia perceptibilă ironie. Trebuie să atingi un anumit nivel de 
iscusinţă şi trebuie să poţi fi astfel folositor cuiva, pentru a putea deveni 
un subiect de prietenie. Ceea ce atrage, în prietenie, e stăpînirea mijloa¬ 
celor, suveranitatea, excelenţa de un fel ori altul. Nu te atrage oare un 
om pentru calităţile lui, pentru desăvkşirea lui de un fel sau altul, fru¬ 
museţe, inteligenţă, iscusinţă, vitejie? Iar prietenie efectivă nu încape 
decît între cei mai mult sau mai puţin împliniţi. Că devenirea prieteniei 
va consta tocmai din sporirea acestei desăvîrşiri relative , că ea e o între¬ 
cere şi o stimulare înspre ceva mai bun a ceea ce este bun în tine şi în 
celălalt, — Socrate o putuse sugera, din clipa chiar cînd intuise prietenia 
dintre cei doi tineri. Dar nu era încă momentul s-o spună. 

Acum avea de dat un răspuns lui Hippothales, şi, interlocutor civili¬ 
zat cum era, Socrate nu-şi putea uita de datorie. în definitiv el venise 
aici în palestră chemat de Hippothales, căruia făgăduise să-i arate pe 
viu cum trebuie să vorbeşti celui pe^care vrei să-l cucereşti. Trebuie 
să-l umileşti şi să-l cobori — se gîndeşte acum Socrate să spună — ară- 

«3 

tîndu-i cît de neîmplinit este; să-l aduci pînă la nivelul tău, de vreme 
ce tu nu poţi să te urci la nivelul lui. Dar cine ştie dacă nu-ţi trebuie, 
spre a pune la locul lui pe cineva, o superioritate de gînd, de atitudine 
şi mai ales de sentiment pe care Hippothales nu o are? E ceva nesigur 
şi impur în prietenia lui, ceva vinovat parcă. Roşeşte uşor, se ascunde, 
se torturează. E ceva bolnăvicios şi nefiresc, amestecat cu complexe 
trupeşti. Nu c bucurie în prietenia lui, e poftă. Nu, mai bine ca acesta 
să rămînă mai departe ascuns. Locul de lîngă Lysis nu este al lui. 

211 a—211 d 

„între timp Menexenos apăru din nou şi se aşeză lîngă Lysis, de unde 
şi plecase”. Acum totul reintră în ordine. Cei doi prieteni adevăraţi 
sînt alături, sub ochii lui Socrate, care poate contempla din nou ce este 
prietenia. Dacă pînă acum, în lipsa prietenului, el arătase în termeni 
simpli ce nu este ea şi cînd poate ea să fie, acum din nou philia e o prezen¬ 
ţă. Şi, ca şi cum ar vroi să sugereze o revenire la temă, vestind, cu motivul 
acesta muzical, regăsirea, Platon foloseşte un nou cuvînt înrudit ei, 
philikos (211 a). Afectuos, philikos , aşa se apleacă Lysis spre Socrate 
şi-i cere în taină să spună şi lui Menexenos ce i-a spus lui. Totul e de 
reluat, deci, şi de transpus pe planul unde Socratele platonic e sigur că 

lucrurile se legitimează: pe planul dialecticii. Pe Menexenos el îl ştie 
iscusit la discuţie, aşa încît, în tovărăşia lui, va putea căuta sensul logic 
al aceloraşi lucruri. Şi subliniind că nu va vorbi despre altceva, Socrate 
spune: „Lysis nu pricepe cele ce-i spun ....” Să spună din nou acelaşi 
lucru; să-l spună altfel, mai strîns. 

A pornit deci de la realul prieteniei, a trecut la posibilul ei, acum 
revine la real. Dar realul însuşi trebuie înţeles de dincolo de el, de Ia 
ţesătura de idei şi de la adevărul organizat care-1 susţine. Iar partea întîi 
a dialogului despre prietenie se încheie aci, cu această lume de adevăruri 
întîmplătoare, bătînd la poarta adevărurilor organizate. 

PARTEA A Il-a 

Ceea ce vine acum, cu partea a doua, este fără îndoială un joc grav, 
ca în dialogul Parmenide; mai puţin formalizat ca acolo, poate, dar de 
aceeaşi tonalitate şi cu aceeaşi consistenţă filosofică, îndărătul unei 
ţesături ce pare uneori, ca şi dincolo, dc sofisme. Dar jocul e grav nu 
numai pentru că se desfăşoară dc-a lungul ideilor, ci şi pentru că poartă 
cu sine destine. Poate că dialogul Parmenide are, sub acest raport, cel 
mai frumos titlu: angajează în jocul ideilor destinul însuşi al ideii. în 
orice caz aici, în Lysis, sînt din plin destine, şi de aceea partea întîi e 
semnificativă. Nu e atît vorba de bietul Hippothales, care nu înţelege 
bine de ce nu obţine prietenia, nu e vorba nici despre Lysis şi Menexenos, 
care o obţin din plin, — cît de destinul tuturor celor, fiinţe sau lucruri, 
pe care philia vine să-i poarte către o împlinire. 

Iată o umanitate întreagă, iată uneori lucrurile înseşi mişeîndu-se 
după legile atracţiei. Ce sînt aceste legi şi cît de adînc se poate merge 
în descrierea unui astfel de ordo amoris , pe care partea întîi te face să-l 
presimţi, o va arăta transpunerea pe plan dialectic a intuiţiilor de înce¬ 
put. Dar sigur este că exerciţiul dialectic se întoarce asupra intuiţiilor 
de început, venind să se angajeze în realul din care se desprinseseră 
ele. 

Numai că, întors la fapt, după ce vei fi dat socoteală de el, vei înţelege 
că el este mai mult decît faptul simplu de la început, în speţă simplă 
amiciţie; realizezi acum că e fapt mai vast, philia. Nu numai că înseamnă 
„logic” mai mult, dar este şi real mai mult.^JSste şi dragoste, de un fel 
ori altul, şi atracţie, şi aspiraţie către desăvîrşire. Iar aşa cum tinerii 
aceia nu sînt decît un caz particular al unei porniri sufleteşti general 
umane, amiciţia la care te vei întoarce va fi un simplu „de exemplu” 

pentru faptul larg cuprins în noţiunea greacă de prietenie. Este deci 
momentul, înainte de a vedea ce anume este philia platoniciană, aşa 
cum o va înfăţişa partea a doua a dialogului, să vedem ce putea sugera 
termenul, prin ascendenţa sa filologică, unui gînditor grec. 

în lipsa altei rădăcini, philia a putut fi uneori socotită că se trage 
din rădăcina pfty, care dă pe phyo , a produce, a face să se nască, a creşte, 
şi pe physis , adică natură în sensul larg. Apropierea atunci ar fi de făcut 
prin phylon sau phyle , însemnînd rasă, familie, trib („filogeneză”). 
— Nu ştim cîtă îndreptăţire are această derivaţie propusă uneori. Ce 
e evident însă este că philia are un sens cuprinzător, care ar putea îngă¬ 
dui şi o asemenea înrudire. Oriunde e vorba de atracţie e în joc şi ea, 
căci se întinde peste toată ordinea cosmică, nu numai cea umană. 

Astfel există — şi orice lexic o va arăta — philia între oameni, dar 
şi între oameni şi zei 1 ; există între membrii aceleiaşi familii, ca şi între 
marile familii politice, care sînt statele; pînă şi între animale pot exista 
raporturi de prietenie, iar de aici s-a putut trece, fără greutate, la atrac¬ 
ţia dintre lucruri. Noţiunea de philia a sfîrşit prin a exprima atît de bine 
atracţia de prietenie pentru ceva, încît sub forma prefixului phil a dat 
nenumăraţi compuşi, ba într-un sens e un izvor nesecat de compunere, 
între philophilos , cel care iubeşte prietenia, şi philechtros , cel care iu¬ 
beşte duşmănia, orice atracţie, îndemn către, simpatie pentru, amato¬ 
rism de, poate fi exprimat în greceşte printr-un compus cu termenul res¬ 
pectiv. Căci pînă şi pentru ură poate exista dragoste, pînă şi între aceste 
două extreme există o formă de familiaritate. 

în sensul de pînă acum, totuşi, philia nu e decît o prietenie extinsă 
cosmogonic şi lărgită pînă la contradictoriul ei. Dar folosinţa ei în limba 
greacă are şi un aspect neaşteptat. Filologii nu găsesc pentru ea numai 
accepţia de afecţiune prietenească opusă dragostei, ci şi pe cea de prie¬ 
tenie în sens de dragoste. Atît philia cît şi verbul philein , a iubi, închid 
în ele această dublă semnificaţie, tulburătoare prin echivocul ei. Verbul 
philein sfîrşeşte prin a însemna uneori: a da un semn de prietenie, a 
săruta; philotes va fi „împreunare”; şi nu este pînă şi philtron , „filtru 
al dragostei, mijloc de a se face iubit”, un derivat al aceluiaşi termen 
de philia ? 

Ba tocmai accepţiunea aceasta de-a doua pare a fi cea originară. La 
Hesiod nu va fi vorba de philia , ci de philotes (ca şi la Empedocle, de alt- 


1 Cliiar şi la pLATON, în Banchetul , 188 c. 

fel). Iar întotdeauna termenul va reda: uniune de dragoste care duce 
la procreaţie. Noaptea şi cu Erebos, Cerul şi Gea pămîntul, ca şi progeni¬ 
tura lor, toate acestea se unesc, atunci cînd se unesc, prin Philotes. 
Cînd apar pe lume zeităţi dintr-un singur părinte, ca Oceanul sau Munţii, 
atunci ni se precizează că sînt născuţi fără de Philotes 2 . E curios că aceasta 
din urmă, şi nu Eros, îndeplineşte funcţiunea de procreaţie, deşi Eros 
e cel mai vechi dintre zei, după Haos şi Pămînt. 

Şi cine este această Philotes? E o zeitate autonomă, fără legătură cu 
Erosul (ce n-are progenitură de fel); e fiica Nopţii, E din rîndul divini¬ 
tăţilor cărora Noaptea le dă singură naştere şi, ca şi celelalte fiice ale 
Nopţii, are ceva întunecat şi aproape deznădăjduit în ea. în fapt, ea şi 
cu Lethe, uitarea, sînt singurele fiice cît de cît mai blînde, mai puţin 
sumbre, ale Nopţii. Celelalte sînt: Foamea, înşelăciunea. Răzbunarea, 
Tristeţea, cînd nu sînt Cearta, Anarhia, Dezastrul, Moartea. 

E destul să păstrezi ecoul acestor semnificaţii şi înrudiri ale termenu¬ 
lui de philia , spre a-ţi da seama de tensiunea lăuntrică din el şi a înţelege 
că, oricît i s-ar fi degradat prin uz sensul, el nu putea să nu evoce, în 
mintea unui grec, o realitate ceva mai tulburătoare decît ciceroniana 
amiciţie. în clipa aceasta de indistincţie, cînd, pînă a nu fi adîncit sensul 
platonician, lucrurile nu au încă nume, tot ce poţi surprinde în termenul 
de philia e, parcă, o semnificaţie luminoasă şi una întunecată. Nu e 
lămurit dacă Platon a vroit să le redea pe amîndouă. Dar chiar fără să 
vrea, el le-a redat şi le-a încorporat, ca sub magia unui cuvînt. Căci 
Menexcnos reprezintă, în prietenia sa faţă de Lysis, sensul luminos al 
lucrurilor, pe cînd Hippothales dă sensul lor întunecat. Şi de ce ar fi 
fost nevoie ca Lysis să inspire două tipuri de prietenie, dacă prietenia 
ar avea o singură înfăţişare? Hotărît, Hippothales e necesar şi el. Dar 
prezenţa lui pluteşte asupra dialogului ca un duh întunecat, pe care 
Noaptea lui Hesiod l-a trimis în lume şi tot ea va trebui să-l recheme. 

211 d—212 a 

îl şi recheamă de altfel, căci iată, îl atrage în umbră, îndărătul celor¬ 
lalţi. Pe primul plan, în plină lumină, sînt din nou Lysis şi Menexenos, 
«le astă dată nu spre a încorpora prietenia, ci spre a da dialectic socoteală 
de ea. Socrate are nevoie de această lămurire ca pentru o justificare 
proprie. 


2 Vezi pentru toate acestea Theogonia , versurile: 125, 132, 176, 374— 
-375, 380, 925, 941, 944 etc. 

„Nu mă pricep decît în materie de dragoste”, spusese el. Vorba aceasta 
trebuia cîndva să-şi găsească sensul ei propriu. Aici el spune: nu mi-au 
plăcut niciodată lucrurile care le plac de obicei altor oameni, cai, cîini, 
aur sau onoruri; pentru fiecare din acestea oamenii resimt, de obicei» 
cîte o formă de philia. Pe mine, Socrate, nu mă atrag ele, dar resimt şi 
eu o formă de philia : e pentru philia însăşi! Sînt, spune el, philetairos 
(211 e), amator de prieteni. — Ar fi putut spune şi mai bine philophi - 
los, şi cu aceasta ar fi fost mai limpede că întreprinde un act de reflexiu- 
ne asupra actului însuşi, cu alte cuvinte, că trece din anecdotic în dialectic. 

Dar răsfrîngi asupra lui lucrul d e la care ai pornit şi, după încîntarea 
de a fi descoperit ideea, măsori toată serio zitatea jocului în care ai intrat. 
„Sînt mut de admiraţie” — spune Socrate celor doi tineri, şi nu doar în 
ironie — cînd vede ce lesne, ce firesc, ce neproblematic obţin ei priete¬ 
nia. Pentru el e o problemă. Fără îndoială că prietenia celor doi, ca şi 
orice prietenie reală, îşi este suficientă sieşi, putînd exista foarte bine, 
pînă la un nivel, dincolo de înţelesuri le ei. I-ar trebui, fireşte, conştiinţa 
deplină, spre a fi dusă la capăt, pînă la sophia ; dar început de prietenie 
este. în schimb el, Socrate, conştiinţa filosofică, nu trăieşte fără căutarea 
acelor înţelesuri. Vrea să înţeleagă; vrea să vadă cum e cu putinţă aceea 
ce este. E posibil să devină cineva prieten altuia? Dar cum? — Iar de 
aici începe toată dezlănţuirea aceea, sofistică în aparenţă, adînc filoso¬ 
fică în fond, a formelor de expresie şi de gînd pe care le poate lua: philia * 

I. SFERA PRIETENIEI 

Cînd cineva devine prieten altuia, întreabă Socrate pe Menexenos» 
cine devine prieten: cel ce poartă prietenia? cel căruia i se poartă? amîn- 
doi? — Cum seamănă cu un loc din Phaidon , în treacăt fie spus. Cînd 
aduni pe unu cu unu, se întrebase Platon acolo, care din unu devine doi: 
cel la care aduni, sau cel pe care-1 aduni? în aparenţă, amîndouă proble¬ 
mele sînt sofistice. Dar sînt ele şi în fond? Şi să fie fără suport în real?' 

212 a—212 c 

a) Iată, de pildă, problema de aici. Trei soluţii sînt posibile pentru; 
ea. Prieten devine cineva pentru că nutreşte prietenie altuia, indiferent 
de ce simte acesta; sau pentru că nutreşte şi e îndrăgit la rîndul lui; 
sau în fine, pentru că e îndrăgit, indiferent de ce simte el. Aşa se pusese 
întrebarea şi în partea întîi prin situaţia creată în fapt: prietenia era. 
sau în Hippotbales, sau în ambii, sau în Lysis. 

Luînd în cercetare primul caz, Socrate se întreabă: „Devin oare 
amîndoi prieteni prin simplul fapt că unul poartă prietenie celuilalt?” 
Şi ca un ecou al realului din prima parte, ţi se naşte întrebarea: devin 
oare prieteni Hippothales şi Lysis prin simplul fapt că primul îl iubeşte 
pe cel de-al doilea? Dar nu e limpede cum stau lucrurile? Lysis nu-1 
iubeşte pe Hippothales, ba s-ar putea să-l şi urască, „cum se întîmplă 
cîteodată cu îndrăgostiţii”. Cum oare se mai poate atunci vorbi de 
prietenie — una în sensul larg, grec, care cuprinde (lucrul a fost nuanţat 
pe cît posibil prin traducere) — şi dragostea? E absurd s-o faci. Să nu 
spunem lucrurilor pe nume, ca să nu-1 mîhnim prea rău pe Hippothales, 
dar aceasta e realitate^nu e de ajuns ca unul să poarte prietenie pentru 
ca doi inşi să devină prieteni, sau chiar ca unul să aibă dreptul de-a se 
numi prietenul celuilalt. Căci e absurd ca Hippothales să pretindă că e 
prieten cu cineva care-i repudi ază prietenia. 

212 d—212 e 

b) Probabil că trebuie să se iubească unul pe altul, concede Menexenos, 
ajungîndu-se astfel la a doua soluţie. Probabil? Dar Menexenos ar fi 
trebuit să spună: desigur. Nu atît pentru că ar putea fi soluţia logică 
a problemei, dar pentru că e situaţia sa reală, pentru că aşa resimte el 
faptul de a fi prieten cu Lysis: ca o afecţiune reciprocă. Dar el nu pare 
conştient că e situaţia sa în joc, şi răspunde pentru a doua oară cu ,,s-ar 
putea” şi „mă tem că da”. Poate că de aceea îi şi răstoarnă Socrate teza, 
spre a-1 pune puţin pe gînduri asupra propriei lui situaţii. Căci în clipa 
în care Menexenos se hotărăşte pentru teza reciprocităţii în prietenie, 
Socrate îi citează forme de amiciţie unde nu e reciprocitate. A fi amator 
de cai, de pildă, sau de cîini, sau de gimnastică, sau de sophia , sînt şi 
acestea, în greceşte cel puţin, forme de prietenie, creează şi ele o intimi¬ 
tate, chiar dacă nu duc la reciprocitate. Atunci? 

Ce discret dar semnificativ apare aici: philosophia. Termenii dinaintea 
ei se refereau la formele de „prietenie” amintite mai sus (la 211 c), pe 
care Socrate le refuza pentru sine. El era prieten al prieteniei, pasionat 
de idee, cu alte cuvinte filosof, pasionat de sophia. Filosofia nu e pusă 
la întîmplare aici, la urmă. Dacă toate celelalte ar fi jocuri de cuvinte 
(deşi doar philortyx , amator de prepeliţe, pare o construcţie ad-hoc* 
nemaifigurînd în alte părţi, după dicţionare), aici e jocul grav al unei 
existenţe reale: cea a lui Socrate însuşifc'El, Socrate, e martor că poţi 
fi prieten chiar fără reciprocitate; poţi iubi sophia chiar dacă ea nu te 

răsplăteşte cu luminile ci. E deci posibilă o formă de comunitate, o inti¬ 
mitate, o prietenie cu anumite lucruri, chiar dacă nu e o reciprocitate. 

Trebuia totuşi ««-ţi reprezinţi clar lucrurile, dacă nu vrei să spui 
„sofism”, sau „joc dc cuvinte”, şi să treci mai departe. Pînă acum s-au 
cercetat două soluţii la problema lui Socrate: „cum devine cineva prie¬ 
ten altuia”. Prima soluţie, că e destul să resimtă prietenie unul, era 
combătută sub cuvînt că nu există prietenie de unul singur, cel puţin 
între oameni. A doua soluţie, că prietenia trebuie să fie reciprocă, era 
combătută sub cuvînt că există totuşi prietenie de unul singur, dacă e 
către altceva decît oameni. Nefăcînd această precizare, sigur că argumen¬ 
tarea lui Platon e sofistică: nu ni se indică sfera prieteniei, ci se folosesc 
exemple alese o dată dintr-un plan (prietenie între oameni), altă dată 
din alt plan (prietenie cu necuvîntătoare şi lucruri). 

în realitate, chiar dacă Platon urmăreşte să obţină şi această stare de 
nedumerire, de aporie, atît de necesară dialecticii sale, el vrea aci, ca 
într-un capitol preliminar, să măsoare toată întinderea ideii de prietenie. 
Abia după ce va stabili în ce împrejurări se iveşte prietenia şi cine are 
dreptul să se numească prieten, abia atunci va putea cerceta ce este ea. 
Hippothales nu are dreptul să se numească prieten, deci la o parte cu el. 
Dar pînă şi unul ca el ar obţine o formă de prietenie, dacă şi-ar plasa 
altfel interesul afectiv decît în oameni. Există, înăuntrul ideii de prie¬ 
tenie, o formă de atracţie care te poate pune în raporturi de intimitate 
cu lucrurile. Pentru a crea raporturi de intimitate cu oamenii, e nevoie 
ca şi ei, la rîndul lor, să ţi se deschidă. Aci însă e de-ajuns să te deschizi 
singur, pentru a obţine — pe cît poate fiecare — comuniunea cu o 
întreagă lume dc lucruri, însufleţite sau nu, reale sau nu. Aşa va fi posi¬ 
bilă, în ultimă instanţă, comuniunea cu valorile şi cu valoarea supremă, 
sophia. 

Dar sî.item încă la cadrul exterior, la sfera conceptului dc prietenie. 
Iar aici, oricît ar înfăţişa Platon de problematic lucrurile, soluţia sa 
e transparentă. Conceptul se întinde, în primul rînd, peste oameni, iar 
aci e valabil tipul al doilea de prietenie, cel în care afecţiunea trebuie 
să fie reciprocă. (Poate că nu numai la oameni se pune această condiţie, 
ci şi la lucruri, la elemente; oriunde va fi vorba de termeni de aceeaşi 
natură.) în al doilea rînd, sfera conceptului de prietenie cuprinde ra¬ 
porturile dintre oameni şi neoameni, iar aci afecţiunea poate fi unila¬ 
terală („prieten” e doar unul) aşa cum vroia tipul întîi. — Dar acesta 
era depăşit. Să încercăm tipul al treilea, pe care-1 sugerează poetul, 
cînd numeşte „prieten” cîinele, calul, pe cel iubit. 

212 e— 213 b 

c) Menexenos gustă acum pînă la capăt din paharul incertitudinii. 
Soluţia aceasta nouă este: prieten se numeşţg_nu cel ce poartă prietenie 
cuiva, nici amîndoi, ci cel căruia i se poartă, cel iubit. Cu o asemenea 
soluţie însă, impasul logic în care se intră e şi mai greu de înlăturat. 
Căci dacă cineva devine prieten prin simplul fapt că e iubit, indiferent 
de cele ce simte el, atunci va trebui să rămînă prieten şi cînd poartă 
sentimente de ură celuilalt. Iar cum acesta, potrivit definiţiei, va deveni 
duşman prin faptul că e urît, iată pe prieten devenit prieten duşmanului 
şi pe duşman devenit duşman prietenului. De pildă, iată pe Lysis, cel 
indispus de asiduitatea lui Hippothales, cum ni se sugerase mai sus, 
socotit acum prin definiţie prieten, de vreme ce e iubit, şi nutrind totuşi 
numai sentimente de antipatie faţă dc celălalt. Sau iată socotit acum 
duşman pc Hippothales, de vreme cc Lysis îl detestă, cl nefericitul, 
care poate avea toate păcatele, dar nu pe cel al duşmăniei. Lysis e iubit 
de duşmanul său, Hippothales e detestat dc prietenul său. Mare absurdi¬ 
tate mai e şi asta! exclamă Socrutc. 

Absurditatea e mai mult dccît verbală, — chiar ducă pînă la urmă şi 
teza aceasta de-a treia ascunde, sub forma ci negativă, un anumit tip 
de prietenie. Căci e greu dc înţeles, la început, că în procesul acesta, 
care e prietenia, în aspiraţia către ceva, cel care devine prieten e tocmai 
cel care stă pe loc, termenul pasiv, iubitul. (Problema era: cine devine 
prieten, aşa cum în Phaidon era: care unu devine doi). în iubit exclusiv 
nu poţi căuta prietenia, ci doar ceea ce atrage prietenia, căci el e ca Eros- 
ul nefiresc, descris de Agathon în Banchetul: e o ipostază. E în el o lipsă 
de năzuinţă care-1 face inapt prieteniei, în înţelesul obişnuit. 

„Dacă asta e cu neputinţă, ar rămîne că acela care nutreşte prietenie 
este prietenul” (213 b). Ar rămîne să ne întoarcem la soluţia dintîi, cu 
alte cuvinte. Soluţia ultimă se dovedea la fel de puţin valabilă ca şi celelal¬ 
te două. — Şi totuşi, ca şi ele, închide în ea un sens. într-o privinţă, 
ai putea să-ţi închipui prietenul tocmai drept un prototip ideal care, 
incapabil să iubească şi să urască, desprins de condiţia umană, să exer¬ 
cite o atracţie statornică asupra fiinţelor imperfecte (un fel de Socrate 
idealizat, faţă de Alcibiadc, în Banchetul). Doar sub forma aceasta, de 
prieten ideal, ar putea fi vorba dc prietenie numai în cel iubit (căci aşa 
vrea soluţia a treia; ca prieten să fie numai cel iubitW Că el e „priet en**, 
în fond, pentru că e iubit, pentru că i se poartă de către alţii sentimente 
prieteneşti? Dar mă C ar principiul prieteniei e în el. El e prietenul virtual; 

nu atît pentru că i se poartă efectiv, de către alţii, prietenie, cît pentru 
că ar putea să i se poarte, ar trebui să i se poarte, de către oricine. Iubitul, 
atunci, ar sta singur ca prieten, în măsura doar în care e posib Uitate pură r 
idee. 

213 b—214 a 

Tocmai de aceea trebuie să ne întoarcem la soluţia întîi, şi de aci la 
a doua, ca la singurele soluţii cu sens real. Cea de-a treia are un sens ideal, 
care va putea descrie cîndva termenul ultim al prieteniei. Acum, abia 
dacă putem afla cine se poate numi prieten şi cum se iveşte prietenia. 

Soluţia dintîi ne arătase prietenia, indirect, ca reciprocitate de senti¬ 
mente, în timp ce a doua ne-o arată, tot indirect, ca unilateralitate. Şi 
una şi alta puteau avea sens^nu cel iubit e prietenul real, ci sau existenţe 
de acelaşi fel, sau o fiinţă umană şi altceva. De fiecare dată accentul 
cădea pe aspiraţia către împlinire, cum va arăta Banchetul , spunînd că 
Eros-ul e pe jumătate lipsă, pe jumătate plenitudine; pe năzuinţa ne- 
desăvîrşitului către desăvîrşire. Prietenia e deci dublă. Şi ea pare a avea 
o a treia faţă, aspiraţia ideală, care în fond va fi prezentă în orice formă 
de împlinire. ^ 

în căutarea celui ce e prieten, Socrate găseşte deci două forme reale 
şi una ideală. Dacă Menexenos ar fi fost ceva mai atent, ar fi aflat mai 
mult decît îi trebuia deocamdată, în speţă trei tipuri de prietenie, în loc 
de unul singur: prietenia cu amiciţie între oameni fi atracţie între lucruri : 
cea ca simpatie umană către lucruri; prietenia cu aspiraţie — fi umană 
fi naturală — către un ideal. 

întors însă la prima soluţie, Menexenos nu găseşte în ea, în ciuda 
lecţiei căpătate între timp, mai mult decît i se arătase pr ima dată; adică 
o înfundătură. Şi pentru că cercul s-a închis, pentru că nu mai vede 
f ncotro să iasă, e nedumerit, e în plină aporie („nu mă simt în largul 
meu”). — „Poate că am luat-o prost’*, spune Socrate, ispitindu-l. 
„Sigur că da”, intervine Lysis, şi sparge astfel, cu îndrăzneala lui de ti¬ 
mid, cercul aporiei. 

Că trebuie să reia discuţia, este evident pentru Socrate, de vreme 
ce vede în tînărul acesta atîta rîvnă pentru sophia , atîta philosophia 
(213 d). Şi ce sugestiv e şi de astă dată termenul: în clipa cînd ei pretind 
a nu şti cine e prietenul, iată pe Lysis dovedind prin exemplul său nu 
numai ce este a fi prieten cu cineva, în speţă cu Menexenos, dar şi ce este 
a năzui prin philia către sophia. Discuţia trebuie deci reluată; dar, fără 

ca tinerii aceştia să-şi dea seama, ea a complicat lucrurile, punînd în 
joc două forme de prietenie reală şi născînd o nouă problemă: cea a 
unificării lor printr-o formă ideală. Cum să se reia discuţia pe aceeaşi 
bază? E o cale grea cea pe care ne-am angajat, spune Socrate (213 e). 
El nu spune că e o înfundătură, cum s-ar părea, ci doar o cale grea; 
nu condamnă deci drept un exerciţiu sofistic cele de mai sus. 

Se putea însă pomi mai simplu, de la experienţa imediată de gîndire 
pe care o are, de pildă, poetul. Tot poetul fusese mai sus cel care arătase 
filosofului cît de larg este conceptul de philia , întinzîndu-se şi la comuniu¬ 
nea omului cu neoamenii. „Fiindcă am mai mers pe drumul acesta” 
şi, cît de cît, aflaseră ceva, să mai încerce. Poeţii, orice s-ar spune, sînt 
bune călăuze, în unele privinţe. 

E destul de surprinzător să auzi pe Socratele platonic invocînd aici 
pe poeţi şi în special pe acel Homer pe care o întreagă carte din Republica 
va încerca să-l condamne, dar lucrul poate fi înţeles; căci nu e vorba 
aici de educaţie, ci de gîndire pură. Iar în materie de gîndire poeţii 
pot fi un punct de plecare în măsura în care, cu simţul lor al limbii, 
spun ce înseamnă un cuvînt, sau ce „se spune” prin el. De aceea ei sînt, 
într-un sens, „părinţi ai înţelepciunii şi călăuze”. Căci înţelepciunea 
e legată de logos, e poate logos-ul ordonat, cu privire la logos-ul rostit 
la întîmplare. 

De altfel, ceea ce spune poetul, aşa, ca şi la întîmplare, spun mai 
gîndit înţelepţii de profesie, în cazul de faţă filosofii naturii. Şi astfel 
se ajunge la prima teză despre esenţa prieteniei 1 , teza unora dintre pre¬ 
socratici, cum că asemănătorul şi numai el e prieten asemănătorului. 

Platon nu alegea fără un temei speculativ teza aceasta, ca punct de 
plecare. De la început relaţia de prietenie apărea ca o relaţie de echili¬ 
bru, de potrivire între un om şi altul, deci între oameni asemănători. 
Numai că poetul, cu simţul său exact al lucrurilor, nu vorbeşte numai 
despre oameni asemănători, ci şi despre lucruri asemănătoare. Iar de 
aici, de la problema umană şi cosmică a asemănătorilor, poate începe 
dialectica. 


1 De obicei de aici se începe interpretarea serioasă a dialogului. 
Restul este socotit „literatură”. 

II. NATURA PRIETENIEI 

1. Prietenia e între existenţe asemănătoare 

214 a—215 c 

Teza e atribuită de obicei lui Empedocle. După el există două principii 
care comandă devenirea lumii ( philotes , iubirea, şi neikos , ura), iar pri¬ 
mul ar părea să fie cel care apropie asemănătorii între ci; cel puţin aşa 
înţeleg comentatorii care indică pe Empedocle drept cel la care ar face 
aluzie Platon aici. în realitate, principiile lui Empedocle, „nemuritoare 
şi nezămislite”, duc la unirea şi dezbinarea celor patru elemente care 
nu sînt de fel asemănătoare între ele, ba sînt tocmai cele ce alcătuiesc 
diversitatea lumii, „toate cîte au fost, cîte sînt şi cîte vor fi”. Există, e 
drept, o atracţie a asemănătorilor, după Empedocle: dulcele pune stă- 
pînire pe dulce, amarul se avîntă asupra amarului, focul sporeşte prin 
foc (fragm. b 90), dar toate acestea nu au loc prin philotes , dacă observi 
lucrurile mai bine. Este semnificativ în această privinţă locul renumit 
prin care Empedocle arată cum se petrece procesul de cunoaştere. „Prin 
apă vedem apa, prin eter, dumnezeiescul eter, prin foc, focul cel nimicitor, 
prin iubire (storge , care înlocuieşte aici, ca şi în alte părţi, pe philotes) 
iubirea , şi ura cea blestemată prin ură” (fragm. b 109). Dacă deci iubirea 
ar fi cea care ar apropia asemănătorii, atunci ea nu ar constitui o reali¬ 
tate distinctă , alături de ei; căci ar însemna nu numai că este interme- 
diatoare între ca şi ea însăşi, dar ar intermedia şi între ură şi ură însăşi. 
E greu însă de conceput că ura poate iubi ceva, fie chiar ura. Poţi avea 
atracţie pentru ceartă sau duşmănie, poţi fi philechtros , cum aminteam 
mai sus, dar ura însăşi, dezbinarea însuşi, nu poale fi decît dezbinare. 
De aceea pe drept cuvînt s-a putui arăta că trebuie deosebit, la Empedocle, 
între iubire şi acea atracţie de la asemănător la asemănător, care de ase¬ 
menea are o parte în formarea lumii. Ultima nu e un element distinct, 
ci ţine de natura proprie a fiecărui element, atracţia asemănătorilor 
petreeîndu-se printr-o anumită „simetrie a porilor”. 

Nu a lui Empedocle, cel puţin în litera ei, este deci teza luată în 
discuţie acuiâ. Poate că Platon se gîndea numai la un aspect din acest 
presocratic. Sau poate se gîndea la Parmenide, care şi el afirma că sim¬ 
ţurile prind lucrurile prin elemente asemănătoare. 

în lumina celor de mai jos, tocmai la Parmenide vom socoti că se 
gîndeşte sau chiar se referă Platon. Principalul este că, în punctul acesta, 
Platon ia teza în puritatea ei şi nu acordă pentru philia nici un fel de exis- 

tenţă autonomă, ci o consideră ca legînd necesar asemănătorii între ei. 
Care este deci natura prieteniei după o primă definiţie? E de a face legă¬ 
tura necesară (214 b) de la asemănător la asemănător. 

Dacă e necesară, înseamnă că prietenia e valabilă oriunde e vorba de 
asemănători. Dar răul nu e asemănător răului? în aparenţă cel puţin, 
da. Pentru Socrate, în schimb, răul nu se poate întovărăşi răului, nu 
poate intra în compunere în el. Dacă luăm de pildă omul rău, — iar aci 
Platon trece, pentru uşurinţa exemplificării, de la neutru la persoană — 
el, a cărui esenţă e să nedreptăţească, va nedreptăţi pe toţi, inclusiv 
pe cel rău; deci nu şi-l va apropia. Atunci mai poate fi valabilă afirmaţia 
generală că orice fel de asemănători sînt legaţi în chip necesar prin 
prietenie? 

Este încă valabilă, răspunde Platon, aruncînd pe neaşteptate o sondă 
adîncă în sufletul omenesc! Dacă ar fi judecat superficial, el ar fi găsit 
un răspuns în exemplele variate ale societăţii: cei răi se împrietenesc 
totuşi cu cei răi, creează tovărăşii, se supun anumitor norme şi au o 
„morală”, fireşte tot spre a face răul, şi anume spre a-şi spori capacitatea 
lor de rău. Dar Platon nu gîndeşte la suprafaţa lucrurilor, ci în adîncimca 
lor. El nu se va sili să găsească exemple întîmplătoarc de comuniune 
între cei răi, ci va ataca însăşi ideea de „asemănător”, arătînd că nu e 
aplicabilă celor răi. Prietenia între asemănători rămîne valabilă nu pen¬ 
tru că şi cei răi se întovărăşesc uneori, dar pentru că cei răi nu-şi sînt 
asemănători ! 

Nu e cel rău una cu cel rău? Nu este. Spre a fi asemănător cu altceva 
trebuie să ai o identitate, un contur, o formă. Răul însă rupe contururile, 
desfigurează, dizolvă identitatea lăuntrică a unei fiinţe sau a unui lucru. 
Răul acesta e: diviziune. în Republica , Platon va arăta că pînă şi înăun¬ 
trul unui ins injustiţia aduce diviziune, dezbinare 1 . La fel spune şi aici 
(214 c): cei răi nu-şi sînt identici, nu-şi sînt asemănători nici lor înşile, 
cu atît mai puţin altora. Răul aduce descompunere, haos. Iar haosul 
nu e asemănător haosului. 

Ce extraordinară e pagina aceasta, în care de la problema banală 
a omului rău Platon trece la esenţa răului însuşi. Ni se părea că e o sondă 
aruncată în sufletul omenesc; dar e mai mult dccît atît: e o pagină de 
speculaţie. Dacă nu urmăreşti în Lysis decît problema amiciţiei, a ra¬ 
porturilor dintre oameni, e greu să vezi dincolo de om cînd e vorba nu¬ 
mai de oameni. Dar Platon spune aici „om rău”, ca o particularizare 

1 Republica , 351 c şi Scrisoarea VII , 332 d. 

a lui „ceva rău”, iar cel din urmă e în joc, răul însuşi. Dintr-un loc ca 
acesta îţi apare, mai bine decît oriunde, semnificaţia răului la greci. 
Pentru ei, nu aspectul moral are întîietate, în ordinea binelui şi a răului; 
nu judecata de apreciere — e bine aşa, nu e bine aşa —, ci judecata 
de existenţă: este sau nu este. Răul desfiinţează lucrurile, le scoate din 
forma lor, din rostul lor. Cînd devin informe, lucrurile încetează să fie. 
Dacă există o lume, există împotriva acestui rău. Dacă există philia , 
e şi ea dincolo de acest rău. 

Atunci philia ar fi între cei buni, între cei care, avînd echilibru lăun¬ 
tric şi contur, au şi element de comparaţie şi asemănare între ei. „Doar 
omul bun e prieten cu cel bun” (214 d), aceasta devine teza despre ase¬ 
mănători, după cîte o dovedeşte argumentarea. în realitate, saltul de 
la rău la bun e radical, de la o extremă la alta. Dacă cei răi nu sînt ase¬ 
mănători nu înseamnă că numai cei buni sînt; ar rămîne loc şi pentru 
cei nici-buni-nici-răi, sau nu-încă-buni. Dar Platon procedează dialectic, 
adică trece de la un sens-limită al unui concept la altul, spre a reveni 
mai tîrziu la sensul mijlociu. Eşti de pe acum în drept să bănuieşti că 
vei întîlni şi acest sens mijlociu. în momentul dialectic de acum, însă, 
nu e loc decît pentru sensul extrem. 

Deci, dacă cei răi nu sînt prieteni, doar cei buni sînt. Am şi găsit 
atunci soluţia? Aşa socoteşte Lysis 1 , în timp ce Socrate nu e mulţumit. 
Acelaşi demon logic îl mînă mai departe, îl face să suspecteze soluţia 
găsită atît dc „repede” (214 d) şi-l îndeamnă să desfăşoare pînă la capăt 
gîndul. Poate că e un adevăr în soluţia aceasta, dar numai pe jumătate, 
cum simte Socrate însuşi de la început. Nu în sensul că jumătate din cei 
asemănători, oamenii răi, nu convin afirmaţiei că prieteni sînt asemănă¬ 
torii, căci am văzut că răii nu sînt de fel asemănători; ci în sensul că nici 
aşa cum se prezintă teza acum, ea nu poate mulţumi. 

Ce înseamnă teza aceasta? Neadîncită, ea nu este mai mult decît 
impresia comună că prietenia se petrece între fiinţe asemănătoare, 
impresie corectată de înţelesul mai filosofic pe care trebuie să-l dăm 
asemănătorului. Adîncind lucrurile, însă, constaţi că dacă cei răi nu sînt 
asemănători între ei, deci nici prieteni, nu înseamnă că inversul e adevă¬ 
rat şi că toţi cei buni îşi sînt prieteni; fiindcă s-ar putea ca nici cei buni 


1 Ca şi cîţiva comentatori. „Damit ist die Ldsung des Rătsels im Wesent - 
lichen gegeben ” (Cu aceasta soluţia enigmei este în linii mari dată), 
spune Otto Apelt în nota 29 la traducerea sa din Lysis % F. Meiner, Leip- 
zig, 1922. — în realitate cît mai e pînă acolo! 

să nu-şi fie asemănători. Am văzut într-adevăr că a fi bun n-are un sens 
moral, ci unul de existenţă, de împlinire înăuntrul existenţei, iar nu toţi 
împlinesc un acelaşi destin, o aceeaşi idee (de exemplu, cea morală), 
ba chiar binele ia un caracter specific: e bine propriu. Fiecare, într-un 
sens, cu împlinirea proprie. Dar cît de proprie? Mai e posibilă o asemă¬ 
nare? Cei răi nu mai erau asemănători pentru că nu aveau contururi 
precise. Cei buni riscă să nu fie, tocmai pentru că au contururi prea precise , 
prea specificate. Şi atunci teza despre prietenie ca atracţie a asemănători¬ 
lor ar cădea, prin faptul că n-ar exista asemănători de fel. 

Trebuie să înţelegi toate aceste implicaţii sau riscuri ale textului, 
pentru a vedea de ce şovăie Platon să se oprească la teza cum că prieteni 
sînt cei ce stau într-o relaţie de asemănare întru bine, aşa cum cred Lysis, 
simţul comun şi unii comentatori. Problema e: în ce constă relaţia de 
asemănare, ce este a fi asemănător altuia. întreg dialogul, de aici înainte, 
ar putea fi privit ca o analiză a ideii de asemănare, spre a se putea găsi 
un mod de apropiere între cei ce tind totuşi către un bine propriu , şi 
spre a se ajunge, prin asemănare, la prietenie, în speţă la cele două tipuri 
reale, ca şi la tipul ideal de prietenie. 

Principial, asemănarea poale fi privită ca o potrivire. Cît de mare? 
Să presupunem că c loială şi vom regăsi îulocmai ipoleza de aci a lui 
Platon. Asemănare devine pentru el identitate, maximum de potrivire, 
iar teza despre prietenie devine: asemănătorii sînt prieteni întiucît îşi 
sînt identici. — Numai că, aşa pusă problema, Platon va trebui s-o 
respingă: identicii, de ce „folos” îşi sînt unii altora, ce bine îşi pot face 
unul altuia pe care să nu şi-l facă şi singuri? sau ce rău? ce experienţă 
(„să resimtă ceva”) îşi pot da? Dacă nu faci un bine cuiva, dacă nu-1 
faci să resimtă ceva, nici măcar nu-i faci un rău, atunci nu însemni 
nimic pentru el, nu ai o relaţie activă cu el, deci nu poate fi vorba de 
prietenie. Prietenia nu poate fi deci între asemănători ca identici. Identi¬ 
cul are ceva netulburat, insular, în el, ca fiinţa parmenidiană. 

Poate — amintindu-ne că asemănători nu erau decît cei buni — să 
spunem: prietenia e între asemănători întrucît sînt buni, nu întrucît 
îşi sînt asemănători (215 a). Platon vrea să prevină şi interpretarea 
aceasta a prieteniei prin asemănători, spre a merge dialectic mai departe. 
Să admitem că accentul cade pe bun. Dar bun înseamnă deocamdată 
— am văzut-o, şi fără această menţiune nu poţi admite argumentarea 
platoniciană — nu pe jumătate bun, adică un fel de nici-rău-nici-bun, 
ci pe de-a-ntregul bun; deci nu pe jumătate împlinit, ci unul care îşi 
e îndestulător sieşi. Iar dacă nu are nevoie de altcineva, dacă nu capătă 

vreo mulţumire de la altcineva, atunci iarăşi nici prietenie nu poate re¬ 
simţi. Deci nici întrucît sînt buni nu-şi sînt prieteni asemănătorii. Şi 
cu aceasta sîntem la capătul tezei întîi. S-a ajuns la o fiinţă închisă, su¬ 
ficientă sieşi, care aminteşte şi de astă dată de fiinţa parmenidiană. 
începută aparent sul» semnul lui Empedocle, teza întîi sfîrşeşte sub cel 
al lui Parmenide. Ducă ea nu e valabilă , e pentru că , în ochii Iui Platon, 
eleatismul nu este. 

Iată deci prima încercare de descriere a naturii prieteniei. Se căuta 
prietenia în atracţia necesară dintre asemănători şi era nevoie, ca urmare, 
să se analizeze noţiunea de asemănător. De la începutul analizei însă se 
dovedea că noţiunea de asemănare e împletită, în spiritul grec, cu acea 
valoare superioară, fără restricţii morale, care e binele. Dacă philia se 
va obţine pe calea începută, ea va fi comandată de bine, care ne va însoţi 
statornic de acum înainte. Dar accentul cade sau pe asemănare, sau pe 
bine, iar dacă iei asemănarea în sensul ei extrem, identitate, prietenia 
nu e posibilă; la fel dacă iei binele în sensul lui extrem. Ce e de făcut? 
Dialectic un singur lucru, să mergem la celălalt sens extrem, la neasemă- 
nare. Căci dialectica înseamnă progres prin opoziţie. 

Acum e în joc ideea de „asemănător”. Sub forma aceasta, Platon 
n-a întreprins în altă parte un exerciţiu dialectic asupra ei; dar în ace¬ 
laşi loc din Parmenide unde tînărul Socrate e îndemnat să se exercite 
dialectic, este menţionată, printre alte idei ce ar merita să fie folosite, 
şi cea de asemănare. în schimb asemănătorul apare, sub formă de iden¬ 
tic, de ,,acelaşi”, opus lui altul, în Sofistul , şi ia tocmai sensul pe care-1 
găseam mai sus, de maximum de potrivire. Iar cu acest maximum de 
potrivire nu se obţinea prietenia. încotro se poate porni de la identi¬ 
tate? Spre opusul ci extrem, spre contradicţie. De la maximum de potri¬ 
vire se trece la maximum de nepotrivire. 


2. Prietenia e o atracţie între lucruri neasemănătoare, 
contradictorii 


215 c—216 c 

Saltul e întreprins de Socrate tot cu ajutorul unui poet, ca şi cum o 
inspiraţie şi nu stringenţa dialecticii l-ar duce aici. El caută acum opu¬ 
sul extrem al asemănătorului înţeles ca identic. Pe al lui agathos , cel 
bun, nu mai avea sens să-l pună în discuţie urmărind prietenia, căci 
opusul lui e cel rău; şi era dovedit că răul nu poate fi prieten cu nimeni 
şi nimic. Socrate însă ţine să reamintească despre ideea de bine impli- 

cată în ideea de asemănare, spunînd: „am auzit... că asemănătorul 
e cel mai înverşunat împotriva asemănătorului şi cei buni împotriva celor 
buni” (215 c). Chiar în dezbaterea tezei de faţă va avea nevoie de această 
implicaţie, căci s-ar putea întîmpla să reajungă la contradicţia dintre 
rău şi bun. 

Cel care deschide aici, ca Homer la teza întîi, capitolul, este Hesiod, 
cu versurile sale despre [duşmănia asemănătorilor. („Ură-ai să vezi la 
olar pe olar . .. ”). De astă dată însă e limpede că poeţii nu sînt valabili 
prin ei înşişi, ci prin doctrinarul, prin „fizicianul” pe care-1 ilustrează. 
Recursul lui Platon la poeţi e mai mult un recurs la presocratici 1 . Dar 
în timp ce în teza întîi recursul la Empedocle era discutabil istoriceşte, 
fiind vorba pînă la urmă despre teza parmenidiană, de astă dată^nu 
încape îndoială că e vorba de Heraclit, sau în primul rînd de el. Tocmai 
în lumina lui Heraclit, de altfel, se dovedeşte mai nimerit să te gîndeşti, 
pentru prima teză, la Eleaţi decît la Empedocle. Căci întotdeauna (în 
Cratylos , în Theaitetos , în Sofistul ), lui Platon îi place să se situeze expli¬ 
cit între Eleaţi şi Heraclit. Iar menţionarea lui Heraclit e din plin nece¬ 
sară acum, el fiind cel care invocă stăruitor contradicţia despre care e 
vorba aici. 

Cum să nu înţelegi aici: contradictoriu? Şi cum să nu vezi opoziţia 
dintre Parmenidc şi Heraclit? Sîntem pe toate planurile, cu exemplele 
ce vin, la antipodul primei teze, — afară de ordinea binelui. Şi tocmai 
planul acesta al binelui (în înţeles grec) şi-l rezervă Socrate pentru a 
combate teza contradictoriilor, după ce dăduse de bănuit, prin prezen¬ 
tarea sa exaltată, că o va înlătura şi pe ea. Faptul că tinerii aceştia, în 
speţă Menexenos (aici cînd Lysis, cînd Menexenos răspund, în chip suges¬ 
tiv) se lasă repede cuceriţi de teza contradictoriilor astfel prezentată, 
e un semn prost pentru ea; e semnul că închide mai multă persuasiune 
retorică decît adevăr.-^Dacă te laşi convins pe cale retorică poţi fi lesne 
pus în perplexitate printr-o replică tot retorică. Aceiaşi vorbitori — sau 
alţii de aceeaşi speţă, sofiştii, profesionişti ai contradicţiei (216 b) — care 
te-au convins că prietenia se iveşte între lucruri contradictorii, se vor 
grăbi să-ţi arate că prietenia însăşi are un contradictoriu (iarăşi super¬ 
lativ: „cît se poate de contrar”), duşmănia, şi că deci duşmanul va resim¬ 
ţi prietenie, ba chiar va inspira aşa ceva, ceea ce e absurd. -V 

1 Afirmaţia lui ZELLER — Die Philosophie der Griechen % ediţia a 
V-a, Leipzig, 1922, pp. 525-526 — că în dialogurile de tinereţe Platon 
nu dovedeşte nicăieri o cunoaştere mai intimă a sistemelor anterioare 
şi nu combate decît pe sofişti, e inexplicabilă eînd ai în faţă Lysis. 

Dar argumentul — aşa neadîncit — nu este hotărîtor pentru Platon, 
iar «1 va simţi nevoie să-l întregească. E vorba de o imposibilitate de 
principiu, în realitate nici ea absolută, de vreme ce există în limba greacă 
termeni ca philechtros , sau philoneikia , compuşi tocmai din contra¬ 
dictorii de aici. Contradicţia adevărată o va da ceea ce urmează, şi abia 
din perspectiva căpătată vom înţelege de ce prietenia şi ura îşi sînt con¬ 
tradictorii, sau în ce măsură sînt şi termenii de mai sus (sărac-bogat, 
cald-rece, şi ceilalţi). 

X Imposibilitatea prieteniei contradictoriilor va rezulta din conside¬ 
rarea ordinii „binelui”. De astă dată refuzul contradictoriilor, ca soluţie 
pentru problema prieteniei, va fi categoric: nici cel drept nu poate fi 
prieten celui nedrept, nici cel înţelept sau cumpătat celui nesăbuit, şi 
nici cel bun celui rău. Primele două opoziţii se reduc în definitiv la cea 
de-a treia, care e dătătoare de măsură pentru rest. ^ 

Cu răul şi binele, însă, regăsim implicaţia principală a tezei întîi. 
Şr’atunci îţi dai seama că e vorba de ordinea lumii, de ordine însăşi. 
Bine şi rău nu sînt contradictorii întîmplători, ci termenii metafizicii 
platonice, capetele de drum ale fiinţei: limita de jos şi limita de sus a 
lui a fu Acum începe să fie limpede de ce prietenia dintre contradictorii 
nu e posibilă: e vorba, poate, în toate opoziţiile ireductibile, de tendinţe 
diferite, o tendinţă de organizare (binele) şi alta de dezorganizare (răul) 
a lucrurilor. 

Nu trebuie luat ca de la sine înţeles că Platon refuză orice contact 
al contradictoriilor. O anumită apropiere face şi el între contradictorii, 
sau măcar între contrarii, col puţin în alte dialoguri. 

Atunci de ce binele şi răul nu-şi sînt prieteni? Pentru că prietenia 
înseamnă atracţie, şi ci nu se atrag în teza întîi, unde era vorba de 
asemănători duşi pînă la identitate, ci nu se mai căutau unul pe altul, 
tocmai pentru că erau identici. Şi fiindcă asemănătorii sînt realităţi 
organizate, deci bune, Platon ia lucrul bun ca atare şi constată că, dus 
pînă la capăt, pînă la excelenţa lui, nici el nu mai „caută” altceva, 
nici el nu mai înclină către prietenie. — Aici, în teza a doua, e vorba 
de neasemănători şi anume de unii duşi la extrem, la contradicţie. Se 
caută ei unul pe altul? Dimpotrivă, sînt însufleţiţi de tendinţe diferite, 
fug unul de altul. Termenii contradictorii interesează mai puţin prin 
natura, cit prin tendinţa lor. Dacă sărăcia „tinde” către bogăţie, dacă 
bolnavul tinde către sănătate, dacă golul tinde spre plin, caldul spre 
rece, viaţa spre moarte, atunci nu e vorba cu adevărat de contradic¬ 
torii şi contradicţie; termenii par contradictorii, pot deveni contradictorii. 

dar nu sînt. Contradictorii sînt tocmai termenii care, fiind aşa cum 
sînt, se evită. Dacă se atrag, contradicţia cade. 

în exemplele anterioare binelui şi răului nu era limpede că termenii 
contradictorii fug unul de altul; într-un sens tindeau unii către alţii, 
chiar dacă nu era o adevărată atracţie reciprocă, aşa încît dădeau ilu¬ 
zia de prietenie. Dar cu binele şi răul e limpede că şi tendinţele , nu numai 
natura lucrurilor, le deosebesc. Binele nu aduce^doar formă, organizare, 
dar şi o tendinţă de organizare; răul nu e numai descompunere, dezor¬ 
ganizare, dar şi tendinţă de dezorganizare (entropie, spunem astăzi). 
Contradicţia e o mişcare, şi totul depinde de sensul acestei mişcări. 
Identitatea era o stare, o desăvîrşire întru imobilitate, ca la Eleaţi, pe 
cînd contradicţia duce la mobilism, ca la Heraclit. în planul mişcării 
însă nu poţi lua lucrurile în gata-făcutul lor; nu e destul să constaţi că 
membrele zeului aceluia sînt disjecta , sînt risipite peste ape, ci trebuie 
să vezi ce tendinţă este în ele: dc a se aduna la un loc, sau de a se risipi 
şi mai mult? Contradicţia arc loc abia acum, cînd tendinţa este de a se 
risipi şi mai mult. Contradictorii deci sînt cele cît mai depărtate, „cît 
mai neascmănătoarc”. Şi pentru că există lucruri foarte dcpărtate^care 
totuşi se atrag într-un fel. Pluton precizează, cu exemplul binelui şi rău¬ 
lui, că nu c destul să fie foarte depărtate, ci trebuie să fie în neîncetată 
tendinţă de depărtare. 

Poate că, în sensul acesta, Platon spune mai exact care e esenţa con¬ 
tradicţiei decît un Heraclit. Căci Heraclit constata, paradoxal, că unii 
termeni, prin natura lor contradictorii, se atrag (se întîlnesc, coincid) 
şi făcea o lege din această atracţie. Dar dacă se atrag nu mai sînt contra¬ 
dictorii. Tocmai aceasta vrea principiul contradicţiei: să nu se atragă, 
să se respingă în chip expres. Şi tocmai aceasta ne arată abia contra¬ 
dicţia dintre bine şi rău: că sensul contradicţiei e de a nu lăsa loc nici 
unui fel de atracţie. Ea e deci contradicţia fundamentală , care le face 
posibile pe toate celelalte. 

Poate fi o amăgire să crezi că deţii — fără alte justificări — ideea 
de bine antic, cînd „binele platonic” a fost celebru prin obscuritate. 
Dar e indispensabil să ştii, ccl puţin, că binele are o direcţie şi să descrii 
această direcţie. Iar contradicţia dintre rău şi bine pare a cuprinde cele 
două direcţii dc bază ale viziunii greceşti despre lume, direcţii ce fac 
posibilă orice contradicţie, în ultimă instanţă. Ce este prietenia, aceasta 
era problema care dădea naştere desfăşurării dialectice dc pînă acum. 
în urmărirea ei, se cercetase cc c asemănarea extremă (identitatea), 
iar acum s-a văzut ce e neasemănarea extremă (contradicţia). Dar ase- 

mănarea nu era posibilă decît prin bine, neasemănarea prin rău, prin 
diviziune, neasemănarea extremă, contradicţia, sfîrşind prin a fi tocmai 
cea dintre bine şi rău. Dacă prietenia nu e de găsit nici în asemănare, 
nici în neasemănare, înseamnă că nu e de găsit nici în bine sau în rău. 
Să mai căutăm undeva? între ele. 

Căci Plai ou luase asemănătorul şi neasemănătorul ca extremi: identi¬ 
tate şi contradicţie; bine şi rău desăvîrşite^'PrieteniaJnsă implică atracţie, 
deci exclude răul dcsăvîrşit; dar implică şi deosebire între termenii ce 
Be atrag, sau măcar distanţă (altfel de ce s-ar atrage?), iar spărtura din¬ 
tre ei exclude binele desăvîrşit, ba implică un minimum de rău, un mini¬ 
mum de diviziune. ^Aşadar la capătul celor două teze, vezi limpede că 
prietenul e un ,,intermediar”, cum va zice Banchetul , un termen căruia 
îi trebuie niţel rău şi nu-i strică oricît de mult bine pe lîngă acest rău. 
E firesc atunci să cauţi între bine şi rău: în ceea ce nu e nici bun, nici 
rău. Necesitatea dialectică de a merge de la un extrem la altul lăsase 
ascuns termenul intermediar. Să cercetăm deci, „spre a nu ne mai ră- 
mîne nimic ascuns” (216 c), ipoteza ce rămîne. 


3. Prietenia e de la nici-bun-nici-rău 
către ce e bun 


216 c—218 d 

în formă, ipoteza aceasta ar părea să nu continue pe primele două. 
Dacă prima era: prietenia c între asemănători, iar a doua, între neasemă¬ 
nători, a treia ar fi trebuit să fie prietenia între nici-asemănători nici- 
neasemănători. Consecvenţa în formă, însă, n-ar avea sens, căci Platon 
nu face exerciţiu retoric, ci unul filosofic. 

Nu în formă, ci în sens gîndeşte Platon. De aceea nu numai că spune 
„nici-bun-nici-rău”, dar adaugă: cu tendinţa către ce e bun. E mai 
mult decît trebuie? Pentru o conştiinţă modernă, poate; căci pentru ea 
nici-nici înseamnă ceva neutru, indiferent, situat perfect la mijloc (nici 
aşa, nici aşa). însă la greci nu există neutralitate, ci lumea e orientată, 
ontologic orientată către bine. Pentru ei nici-nici înseamnă de la-spre. 
Dacă teza a treia substituie ideii de asemănare sau de identitate pe cea 
de bine, atunci aduce şi direcţia către bine. Deci teza nu poate fi enunţată 
decît aşa cum o înfăţişează Platon. El nu putea spune: prietenia e între 
un nici-bun-nici-rău şi alt nici-bun-nici-rău, cum ar fi fost necesar iarăşi 

’ _ -j 

formal. G: prietenia e între nici-bun-nici-rău"* şi bun. 

Dar e reciprocă, adică este şi de la cel bun la cel nici-bun-nici-rău? 

sau numai de la acesta către cel bun? Problema e însemnată, căci pînă 
acum ni se vorbise de prietenia de tipul întîi, cea în care există reciproci¬ 
tate. Nu trecem oare, fără să vrem, la prietenia de tipul al doilea? Fără 
îndoială că da. De la asemănător, luat ca identic, s-a trecut la bine, iar 
acesta, la rîndul său, a adus o mişcare orientată, pe linia căreia prietenia 
ar putea acum, cu teza a treia, să capete o explicaţie. 

Dar care prietenie? Căci pînă acum era vorba despre termeni de aceeaşi 
natură, oameni sau lucruri, luaţi fie în ceea ce-i apropie (asemănare), 
fie în ce-i desparte (neasemănare) şi consideraţi în acţiunea lor reciprocă. 
Acum însă termenii prieteniei nu mai sînt omogeni şi nu mai pot acţiona 
reciproc. Unul e nici-bun-nici-răul, celălalt e binele. Despre primul ni 
se spune că tinde către tipul superior (mai bun) al celui de-al doilea, 
pe cînd despre acesta pare firesc să ni se interzică a spune că tinde să se 
degradeze către primul. Dacă e vorba de om luat ca nici-bun-nici-rău, 
aceasta înseamnă că prietenia ce e urmărită acum va tinde să descrie 
aspiraţia sa către ceva bun: o valoare, poate încorporată într-alt om, 
dar eventual, mai ales dacă e lăuntrică, una desprinsă de condiţia umană. 

Regăsim atunci tipul de prietenie dintre om şi altceva decît el, al 
doilea descris mai sus, la sferă. De altfel e poate impropriu spus, despre 
această prietenie, că e doar între om şi altceva. Aşa cum primul tip de 
philia nu e numai între oameni, ci şi între realităţi de acelaşi soi, la fel 
şi în al doilea e vorba de realităţi, acum de natură diferită, oameni şi 
neoameni, dar şi lucruri de un fel şi valori de un alt fel. Fapt este că ana¬ 
liza — cu primele două teze ale naturii prieteniei, ca formă de acţiune 
reciprocă între realităţi de acelaşi fel — ne-a dus la alt tip de prietenie, 
cel între realităţi diferite. Tipurile de prietenie se implică unul pe altul. 

Poate că tipurile de prietenie se şi explică unul prin celălalt; iar un 
al treilea tip s-ar putea să vină să le justifice cu adevărat pe amîndouă. 
Dar deocamdată sîntem aici; cu două tipuri de prietenie şi încă nici o 
explicaţie a naturii ei. 

Momentul dialectic de faţă este deci urmarea legitimă a primelor 
două, oricît ar părea că ne poartă dincolo de ele. Platou însă nu face 
decît să-l enunţe, lăsînd pe interlocutor să găsească singur, dacă poate, 
legătura dialectică. Şi cum celălalt, Menexenos, nu poate („Ce vrei să 
spui?”, întreabă el, 216 c); cum, în definitiv, ar fi laborios să le explice 
de ce trece la teza prieteniei dintre nici-bun-nici-rău şi bun — deşi mai 
sus spusese limpede: „ca să nu ne rămînă nimic ascuns”, aşadar ca să 
epuizăm posibilităţile dialectice, pe linia pe care ne-am angajat, — 

Socrate e pus să mărturisească: „nu prea ştiu nici eu ce spun”. Cit de 
bine o ştie, o va arăta fndată, alegînd tocmai proverbul potrivit. 

Căci de astă dată Socrate nu mai recurge la cîte un poet (respectiv 
la un presocratic), ci la un proverb. Platon vorbeşte acum despre doctrina 
sa, nu despre presocratici, ca pînă acum. Dar pentru intrarea în materie, 
îşi caută un motlo , ca şi mai sus. I-ar fi prinsfoarte bine un proverb care 
ar fi sunnt: binele ţi-e prieten. Cu el, ar fi'putut da tonul întregii teze 
a treia, aşa cum versul din Homer comanda teza dintîi şi cel din Ilcsiod 
teza a doua. Dar n-avea la îndemînă decît proverbul: ,frumosul ţi-e 
prieten”. Tot ce-i rămînea era să pună bine în loc de frumos, ceea ce şi 
face. 

Atunci, între cine are loc prietenia şi de ce natură e ca, de vreme ce 
totuşi există? între nici-bun-nici-rău şi un alt termen. Nu poate fi vorba 
ca răul să reprezinte acest al doilea termen, căci fiecare lucru fuge de 
ceea ce îi primejduieşte fiinţa, adică de descompunerea adusă de rău 1 . 
Ontologic, există o „oroare de rău”, în perspectiva filosofică descrisă 
mai sus. Deci nu răul inspiră prietenie; rămîne s-o facă nici-bun-nici-răul 
sau binele pur şi simplu. Iar Platon va lichida sumar; nici-bun-nici-răul 
nu poate fi prieten unuia ca el, căci atunci ar fi prietenie între asemănă¬ 
tori, lucru pe care teza întîi l-a interzis* "Prietenia^ încape deci, cum a 
enunţat-o de la început teza cea nouă, între nici-bun-nici-rău şi bine; 
sau mai corect, de la nici-bun-nici-rău căţjie bine. jb*. 

E de acceptat întocmai concluzia? Dacă prietenia e doar de la nici- 
bun-nici-rău către bine, înseamnă că ea nu e reciprocă, ci unilaterală; 
că e forma aceea dc atracţie şi aspiraţie care ne apărea ca un al doilea 
tip posibil de pricîenie? < Fără îndoială că primul tip crea multe greutăţi, 
dar pretenţia celui dc-al doilea tip, dc-a da singura prietenie posibilă, 
pare îngrijorătoare deocamdată. Dacă nici-bun-nici-răul e singurul 
subiect de prietenie, el trebuie totuşi, în unele cazuri, să fie şi obiect al 
ei. Iar de vreme ce binele nu-i poate purta prietenie, rămîne ca tot un 
nici-bun-nici-rău să-i răspundă cu eaT^Căci de la acest tip de prietenie 
au pornit cei doi tineri, Lysis şi Menexenos, cu afecţiunea lor reciprocă; 
ei erau pretextul acestei desfăşurări dialectice. Chiar dacă, de aici înain¬ 
te, nu va mai fi vorba despre prima prietenie, ea rămîne o problemă 
centrală a dialogului^ ntr-un singur caz, însă, concluzia de aici va fi 


1 Presupoziţia morală a socratismului aceasta e, fuga dc rău, la care 
doar ignoranţa te duce. Ea e şi presupoziţia platonismului, dar cu un 
accent ontologic. 

îndreptăţită: dacă se va dovedi că prietenia cu sens reciproc , de la care 
8-a plecat, nu e cu adevărat prietenie decît în măsura in care o implică pe 
cealaltă , cea unilaterală. Şi aşa va fi. 

Prietenia reciprocă a făcut deci loc unei prietenii ca aspiraţie uni¬ 
laterală, iar aceasta stă deocamdată pe primul plan. Prin ea pare a se 
deschide o cale (217 a) care merită să fie urmărită. Să lăsăm deocamdată 
în umbră celălalt tip de prietenie, chiar dacă el e ccl care ne interesa 
îndeosebi; să nu complicăm lucrurile menţinîndu-1 pe rol si explicînd 
tinerilor acestora, care n-au prins bine mplicaţiile discuţiei, că totuşi 
nici-bun-nici-răul poate fi numit prieten cu nici-bun-nici-răul; să ne 
folosim de posibilitatea formală, exterioară, de a-i decreta „asemănători”, 
deci inutilizabili pentru ideea de prietenie, şi să ne angajăm pe calea 
care ni se deschide acum, în clipa în care punem ca teză că nici-bun- 
nici-răul e prieten binelui. 

Iată, de pildă, trupul omenesc, luat ca atare; el ar putea fi socotit 
ca nici-bun-nici-rău. Binele, pentru el e sănătatea; răul e suferinţa adusă 
de boală. Fireşte, dacă iei în considerare un trup sănătos, nu un trup 
pur şi simplu, atunci nu poţi presupune că cl tinde către sănătate şi că 
are atracţie pentru mijlocul carc-i aduce sănătatea, în speţă pentru 
medicină. Sănătos fiind, un trup e în situaţia creată de teza întîi: îşi 
e suficient sieşi pe această linie; e nemişcat, indiferent. Nu deci un trup 
sănătos, în sensul absolut, e de luat în considerare, ci un trup pur şi 
simplu, aşa cum sînt toate, pîndite adesea de boală, dar în stare, prin 
meşteşugul unora, să înfrunte şi să învingă răul: deci un trup aşezat 
între răul şi binele său, un nici-bun-nici-rău. Nu e limpede, la el, meca¬ 
nismul prieteniei? în momentul în care se iveşte ameninţarea răului, 
trupul se îndreaptă, cu însufleţită prietenie (217 b), către ceea ce-i poate 
aduce binele dorit. în lumina acestui bine, el va socoti că şi mijlocul 
care i-1 dă, medicina, este unul, iar prietenia pe care o poartă celui dintîi, 
binelui, se va răsfrînge asupra celei de-a doua. Dacă nu întîrziem asupra 
acestei deosebiri între un bine-mijloc şi un bine-scop, ne va fi totuşi 
limpede, cu acest exemplu, mecanismul prin care nici-bun-nici-răul 
năzuieşte către bine din cauza apariţiei răului. 

Acest „din cauza apariţiei răului” (217 b), în schimb, oricît de inci¬ 
dental ar părea, cerc să se întîrzic puţin asupra lui, iar Platon nu şovăie 
s-o facă. Dacă am găsit mecanismul prieteniei, — cel puţin al celei uni¬ 
laterale — am făcut-o cu preţul intrării în joc a răuluDcLa prima vedere, 
lucrul pare curios: răul era permanent proscris pînă acum, în toate 
încercările de explicaţie a prieteniei. Numai că era vorba de rău în el 

însuşi, nu de efectele lui, iar aici e vorba de efectele lui. în schimb în 
el însuşi, răul e statornic evitat; el nu intră în nici un fel de compunere, 
nici măcar cu sine, deci e inapt prieteniei. Totuşi, indirect, el slujeşte 
cauza prieteniei, tocmai prin faptul că e evitat, că stîrneşte un proces, 
în definitiv, philia înseamnă o vastă mişcare către ceva, o năzuinţă, 
o ntracţie, iar ciudăţenia atracţiei, în punctul în care sîntem, e că poate 
avea loc din cauza unei repulsii. Repulsia de rău apare aici ca o condiţie 
a atracţie i exercitată de bine. — Poate că e o 9oluţie provizorie (cum se va 
dovedi), dar este o soluţie. 

Aşadar răul e necesar, pînă la un punct, în exerciţiul prieteniei. în 
definitiv era limpede încă de mai sus că, în măsura în care prietenia 
implică o deosebire, o distanţă între termenii ce se atrag, implică şi un 
minimum de rău, adică un minimum de diviziune. Dar cît rău? Platon 
e conştient că, odată invocat, răul poate desfiinţa lucrurile. De aceea 
se grăbeşte să precizeze: atîta rău cît să nu fie afectată substanţa însăşi 
a unui lucru. Orice lucru poate avea parte de rău. Problema e să nu şi 
devină (217 b) rău, căci atunci n-ar mai putea tinde de fel către bine. 
Răul poate fi o prezenţă: dacă e o prezenţă accidentală, e un ferment, 
un îndemn către bine; dacă însă ar lua caracter de prezenţă esenţială, 
atunci lucrul efectiv rău n-ar mai putea nutri nici un fel de prietenie. 
Şi Pbton lămureşte totul, prin exemplul acela al obiectului pe care-1 
vopseşt : într-o culoare anumită. El are acea culoare, o are pentru că 
i-a fost 'ăugată; dar nu este efectiv de acea culoare, ci doar în aparenţă. 

Întîl um aici, dacă nu în litera, cel puţin în spiritul ei, una dintre 
distincţiile filosofice de prim rang, care abia cu Aristotel va căpăta 
o expresie de şcoulă: cea dintre esenţă şi accident. Am redat-o prin 
deosebirea dintre ,,a fi ceva” şi ,,a avea ceva”. în text, ea apare 9ub 
o formă şi mai sugestivă, sub unul din acele jocuri de cuvinte ce adesea 
ascund la Platon atîta substanţă filosofică. E jocul dintre paresti , ,,a 
fi prezent”, „a fi lîngă”, şi eşti , accentuat (217 c), deci cu sens de exis¬ 
tenţă. Opoziţia e reluată la un moment dat sub forma de a fi şi a 
părea, spre a se vorbi apoi despre lucrul care „,are parte” de o pre¬ 
zenţă şi ceea ce e prezent (217 d). Ceva poate să-ţi fie prezent, poate 
să ţi se alăture, să te însoţească, fără să te pătrundă cu adevărat. Dacă 
te pătrunde şi transformă, atunci eşti acel lucru şi împărtăşeşti destinul 
lui; dacă nu eşti deşi ai acel lucru, acel aspect, acea stare, eşti totuşi 
altceva. 

Posibilitatea de integrare a răului în lume ţine de această deosebire. 
Dacă însă orice alt atribut poate fi sau accidental sau esenţial, răul 

trebuie să rămînă doar accidental. Platon, e drept, nu deosebeşte aici 
răul de alte atribute şi vorbeşte despre lucruri ce pot deveni cu adevărat 
rele, cum ar fi vorba de lucruri ce devin cu adevărat albe. Dar în rea¬ 
litate răul nu are, în viziunea greacă, această libertate de a fi un atri¬ 
but esenţial, căci el atacă esenţa însăşi, dizolvă fiinţa. Cînd Platon spune 
că: „uneori nici-bun-nici-răul devine rău în prezenţa răului” (217 e), 
fără îndoială că se gîndeşte la desfiinţarea lui. Printr-un rău esenţial, 
nici-bun-nici-răul'nu numai că încetează să fie ceea ce e, adică nici- 
bun-nici-rău, dar încetează să fie, pur şi simplu. 

De aceea, dacă lucrurile lumii acesteia nu sînt bune, ele nu sînt în 
nici un caz rele, ci plutesc majoritatea în starea de nici-bune-nici-rele. 
Dacă însă nici-bun-nici-rău ar însemna indiferenţă faţă de bine şi rău, 
lucrurile ar sta pe loc. Dar răul vine să le pună în mişcare către binele 
propriu. E rolul răului să primejduiască lumea, în măsura în care n-o 
poate desfiinţa, şi deci s-o îndemne către un plus de fiinţă, de împli¬ 
nire întru bine. 

Am văzut procesul acesta în cazul ordinii corporale. Acum e lesne 
să-l descriem şi în ordinea sufletească. într-un sens, binele sufletului 
este sophia , înţelepciunea aceea căpătată prin iscusinţa cunoaşterii. E 
revelatoriu, în această privinţă, faptul că termenul de sophia , care la 
început denumea la greci orice formă de iscusinţă, sfîrşeşte prin a se 
fixa la iscusinţa omenească adusă de cunoaştere. Cunoaşterea primează, 
între toate iscusinţele omeneşti. Ea e cu adevărat binele, lumina, fru¬ 
museţea sufletului („Ce frumos eşti, Theaitetos!” exclamă Socrate, cînd 
tînărul acela, urît fiziceşte, îi dă un răspuns iscusit.) Dar este ea dată 
omului în chip desăvîrşit? Celor cărora le e dată — zei sau oameni — 
nu le mai trebuie năzuinţa către sophia , philosophia (218 a). însă cui, 
dintre oameni, îi e dată în chip desăvîrşit? 1 . La fel ca în teza dintîi, 
unde philia nu era posibilă în planul desăvîrşirii, filosofia nu e posibilă 
decît pentru că nu există desăvîrşire. Orice formă de philia , inclusiv 
filosofia , reprezintă o valoare umană, şi atîta tot. Zeii nu se bucură 
de desfătările omeneşti ale prieteniei. 

■^în orice caz sufletul omenesc, în măsura în care e omenesc, năzuieşte 
către bine, căci el nu e încă pe de-a-ntregul bun. Dar condiţia spre a 
filosofa e să nu fie nici pe dc-a-ntregul rău; să fie nici-bun-nici-rău. 
Aici răul ar fi neştiinţa; şi, la fel ca în cazul corpului, e o chestiune de 


1 E sensul dezvoltat în Banchetul , la 201 a şi urm. Eros-ul „filoşo¬ 
fează” de-a lungul întregii sale vieţi, fiind nici-bun-nici-rău. 

grad. Dacă e vorba de o asemenea neştiinţă, o asemenea incultură incit 
sufletul să se fi întunecat de tot, să fi orbit, atunci nu mai e posibilă 
filosofarea: dar dacă sufletul ştie ceva, măcar cum că nu ştie, dacă 
nu e în totală ignoranţă, atunci se mai poate ridica spre lumină. Şi de 
astă dată, un anumit dozaj al răului vine să favorizeze aspiraţia către 
bine. Concluzia poate fi deci: şi în cele corporale, şi în cele sufleteşti, 
nici-bun-nici-răul este prieten binelui, din pricina apariţiei răului. ^ 

Cu concluzia aceasta Lysis şi Menexenos sînt întru totul de acord. 
De altfel Socrate, după ce dialogase piuă atunci cu unul sau celălalt 
dintre ei, se adresează acum în concluzie amîndurora, de parcă ar vroi 
să sublinieze, cu un gest retoric („o, Lysis şi Menexenos” — 218 b), 
însemnătatea concluziei la care s-a ajuns. Am găsit acum ce este prie¬ 
tenul, lucrul prieten (la neutru) şi cui îi este prieten. Dialogul ar părea 
să se încheie, cel puţin pe latura dialectică. 

Impresia aceasta de sfîrşit ar fi cu atît mai îndreptăţită cu cît teza 
a treia, la capătul căreia sîntem, este întru totul pe linia gîndiiii plato¬ 
niciene. După ce primele două expuneau puncte de vedere străine, 
Platon îşi expune aici gîndirea sa. E acum limpede că teza întîi repre¬ 
zintă, conştient sau nu, nostalgia eleată, teza a doua dă expresie crizei 
heracliteiene, în timp ce ultima se întinde tocmai peste cîmpul de 
mijloc, cu o preferinţă către eleatism, adică exact poziţia lui Platon. 
N-ar fi firesc ca dialogul să se sfîrşească aici? 

.> Ar fi fost firesc dacă Platon n-ar fi consimţit să ridice crize în pro¬ 
pria sa gîndirc. 


III. MOMLU1ULE PRIETENIEI 
4. Mobiluri externe 

218 d—220 e 

Ceva nelămurit deşteaptă şi de astă dată, în mintea lui Socrate, o 
bănuială. Mai întîi, tot după un moment de triumf aparent, Socrate 
ceruse îngăduinţa să-şi facă presupunerea cea nouă ( hypopteuo , 214 e). 
Aici vorbeşte despre o ciudată bănuială ( hypopsia , 218 c). Termenii 
închid un acelaşi prefix, sortit poate să evoce un sentiment obscur, 
venind de jos (hypo), spre lumina conştiinţei. Ce este? E poate con¬ 
ştiinţa surdă, nemulţumită, că a trebuit să accepte răul. 

Am stabilit, dialectic, unde este de găsit prietenia (cele trei tipuri 
posibile) şi care este natura ei (cele trei teze de acum). Cu teza a treia. 

a fost pusă în relief o anumită mişcare dinspre rău, ca termen iniţial, 
înspre bine, ca termen final. Dacă prietenia reprezintă această mişcare, 
atunci va fi normal să treci, de la descrierea naturii ei, la descrierea 
mobilurilor ei. Prin urmare planul de discuţie a fost relativ simplu, 
deşi nu limpede formulat. Platon se întreabă succesiv: cine devine , 
cine este şi de ce este prieten. Ă cercetat aşadar care e sfera, care e 
natura şi acum va cerceta care sînt mobilurile prieteniei. 

La întrebarea: din ce motive se poartă prietenie, un prim răspuns 
este: „în vederea a ceva”, de vreme ce binele e ţinta. Dar tot din teza 
a treia am văzut că răul funcţiona ca un fel de principiu-motor. Repulsia 
faţă de el era cea care îndemna nici-bun-nici-răul să se îndrepte către 
bine, să se lase atras de el, deci să-i poarte prietenie. Rezultă că nu 
numai în vederea unui lucru, ci şi „din cauza unui alt lucru” se naşte 
acest impuls al prieteniei. Astfel că, în momentul cînd ia în cercetare 
aspectul cauzal al lucrurilor, Platon e în măsură să dea un îndoit răs¬ 
puns: în vederea a ceva, şi din cauza a ceva (218 d). 

Numai că amîndouă aceste aspecte pot duce la criză conceptul de 
prietenie stabilit pînă acum. Există într-adevăr două probleme care 
tulbură gîndirea greacă pînă în străfunduri: teama de regres la infinit 
şi teama de rău. Vrem să spunem: repulsia de-a recurge la infinit (care 
la greci înseamnă nedeterminare) şi oroarea de a trebui să invoci răul. 
Amîndouă aceste riscuri stau însă aici, în inima cercetării platoniciene. 
De aceea, trecerea la momentul dialectic al mobilurilor prieteniei poate 
pune în primejdie totul — sau poate justifica definitiv tot ce s-a obţi¬ 
nut pînă acum. 

a) ,,/n vederea a ceva ” — încă de la teza ultimă a nici-bun-nici- 
răului reieşea, incidental, că poţi fi prieten cu ceva în vederea a altceva, 
că există prieten-mijloc şi prieten-scop. Era vorba despre acel nici-bun- 
nici-rău care e trupul, nutrind prietenie, cînd e ameninţat de un rău, 
către un bine (medicina), în vederea altui bine (sănătatea). E tocmai 
exemplul ce va fi reluat aici (la 218 e), în momentul în care Platon vrea 
să explice primul dintre mobilurile prieteniei: în vederea a ce se poartă 
prietenie. 

Porţi prietenie unui bine pentru că dincolo de el e un alt bine prieten, 
în termenii lui Platon, literal traduşi (219 b): „prietenul e prieten 
prietenului, în vederea prietenului”; sau: „în vederea prietenului e 
prieten lucrul prieten cu cel prieten”. E puţin fastidios, fără îndoială, 
dar nu fără intenţie. Jocul de cuvinte pe care-1 practică Platon are rostul 
de a concretiza şi da culoare unei primejdii logice. Nu e primejdia de a 

face ca prietenul să fie prieten cu prietenul, adică asemănătorul cu ase¬ 
mănătorul, ceea ce teza întîi interzisese; menţionînd acest risc, Platon 
nu va insista asupra lui, căci e pur verbal. (Simplul fapt că poartă acelaşi 
nume nu face lucrurile să fie asemănătoare, cu atît mai puţin identice). 
Primejdia este, în schimb, de a cădea într-un regres la infinit; de a 
se căuta prietenia în vederea unei alte prietenii, care să ducă la o a 
treia... Căci într-adevăr, dacă orice prietenie e în vederea a ceva, atunci 
şi lucrul în vederea căruia porţi prietenie altuia, de exemplu sănătatea 
în vederea căreia porţi prietenie medicinei, e sortit să trimită la un 
altul, care va face la fel. |n termeni mai liberi: îndrăgeşti ceva în vederea 
unui lucru drag; cum şi^peacesta îl îndrăgeşti, înse amn ă că o faci în 
vederea altui lucru drag; şi tot aşa mai departe. Pînă unde? 

Ne vom istovi oare, mergînd aşa tot mai departe?, se întreabă Platon 
(219 c). Pentru el, ca pentru orice conştiinţă greacă, dimensiunea infi¬ 
nitului nu e cu adevărat o dimensiune. Trebuie un „principiu”, un 
capăt de drum, care în realitate să fie început de drum, — sau alt¬ 
minteri sentimentul prieteniei are în el ceva tantalic. Trebuie un „prie¬ 
ten prim”, un prieten originar, dacă vroim ca lanţul prieteniilor noastre 
să aibă trăinicie. Iar „în vederea a ceva” are, în ultimă instanţă, sens 
de: în vederea acestui prieten prim — dacă e sortit să aibă un sens. 
Dacă nu, tot ce s-a dovedit pînă acum despre prietenie se destramă. 
Te opreşti la „fantome” ale prieteniei, spune Platon, fără s-o găseşti 
cu adevărat nicăieri. 

l)ar c atît dc nefiresc să pui un termen prieteniei, adică să găseşti 
un prieten prim? Dimpotrivă, orice exemplu de interes prietenesc şi, 
în sens lorg, de interes pentru ceva, pare să-l implice. Părintele, de 
pildă, curc-şi îndrăgeşte mult fiul, care pune pc fiul său deasupra a orice 
altccvu, pourlă totodată interes şi lucrurilor sau fiinţelor cc vin să favo¬ 
rizeze existenţa aceea atît de preţioasă. Cu gîndul la fiul său, el face 
caz de unele lucruri neînsemnate în ele însele, ca, de pildă, leacul care 
salvează viaţa acestuia, sau vasul în care e acel leac. Ele sînt: „în 
vederea a ceva”; iar ţinta, obiectul final, acesta interesează. Chiar 
cei care spun sau despre care se spune câ iubesc aurul şi argintul, chiar 
şi ei iubesc în realitate ceea ce le poate fi mijlocit de aur şi argint. 
Peste tot, în cele ale vieţii, unde vezi oameni făcînd caz de ceva, ei 
poartă interes altui lucru decît par să poarte. Există valori-mijloc şi 
valori-scop, — experienţa e curentă. 

în acest sens imediat eşti ispitit să iei — cel puţin în primul mo¬ 
ment — şi gîndul „prietenului-prim”. Spre un astfel de prieten ne-ar 

ridica toate acele aşa-zise prietenii (220 a); la el siîrşesc toate şi el e 
cu adevărat prietenul. Iar în timp ce toate celelalte sînt „în vederea 
a ceva”, în speţă a sa, el, prietenul-prim nu mai e în vederea a nimic, 
ci e valabil în sine şi pentru sine. Toate celelalte trimit la el, el nu 
trimite mai departe. Inima celui ce iubeşte se odihneşte aici, la capătul 
pelerinajului. ^ 

Toate acestea se întîmplă în imediat, în experienţa de toate zilele. 
Dar nu poţi ascunde multă vreme că experienţa de toate zilele ea însăşi 
e plină de înţelesuri mai adînci. Că Platon scapă, cu tema acestui „prie- 
ten-prim”, de primejdia regresului la infinit, e limpede. Cu ce preţ însă?, 
cu preţul introducerii unei valori absolute în ordinea aceasta omenească. 
Oricît ai vroi să înţelegi lucrurile moderat, rămîne faptul că prietenul- 
prim e gîndit ca un „în sine”. Fiul pare pentru părinte o ţintă afectivă; 
dar, dacă analizezi mai adînc lucrurile, şi el e iubit tot „în vederea 
a ceva” (de pildă din setea prelungirii de sine, sau setea de eternitate, 
cum va spune Platon în Banchetul). Fiecare prietenie e una nedesăvîr- 
şită, în drum spre altceva. Ce poate fi aici prietenul în sine, valoarea 
în sine? Medicina e o valoare, dar în vederea alteia, sănătatea; să fie 
sănătatea o valoare în sine, la care să te poţi opri? 

Proiectarea aceasta a prietenului, chiar a celui de toate zilele, pe 
ecranul idealului — tot ce facem în imediat e ancorat în esenţial, s-a 
spus, — dă o nouă perspect'vă lucrurilor. în primele două teze din 
Lysis, relevă un comentator’ prietenia apare ca desfăşurîndu-se între 
eu şi tu. Doar cu acel prieten-prim s-ar trece din dimensiunea lui Ich 
in die neue Dimension de* Es. — Aşa să fie? Dacă e aşa, atunci solu¬ 
ţia găsită pentru prietenie echivalează totuşi cu desfiinţarea ei. Ajunşi 
în regiunea lui Es , a impersonalului — cine mai e prieten cu cine? 
sau măcar; cine mai e prieten cu ce? Pierderea în impersonal, ce mai 
poate ea păstra din caracterul particular al prieteniei? Şi nu era limpede 
încă din partea întîi că problema se punea între aceştia, Hippothales 
şi Lysis, sau Lysis şi Menexenos? 

Recursul la ideal nu poate însemna, deci, o părăsire definitivă a 
lumii acesteia. în cazul prieteniei c vorba de o angajare în particular, 
în ordinea reala, subiectivă, a lui eu şi tu, care trebuie explicată. Tocmai 
aceasta e taina prieteniei . 1 Nu explici nimic din ce este concret dacă 
recurgi la idealul fără întoarcere spre concret. Din nou e clară în plato- 

1 PAUL FRIEDLĂNDER, în Platon , Eidos-Paideia-Dialogos , Berlin, 
1928 . voi. I, p. 60. 

nism primejdia de a părăsi concretul prea devreme. Dacă acesta e preţul 
pentru înlăturarea primejdiei infinitului, atunci nu s-a făcut decît să 
se înlocuiască o primejdie prin alta. ' v 

Că se ajunge, cu acest prieten prim, la o ordine ideală, nu încape 
îndoială. Dar nu e una fără întoarcere, — sau, atunci, nu mai e nevoie 
de întoarcere, în măsura în care ai mutat lumea reală pe altă treaptă 
de realitate. Şi ni se pare că aşa face Platon. Ascensiunea de aici, sub 
atracţia cauzei finale, c tocmai cea din Banchetul , iar acolo e limpede 
că individualul ca atare nu se pierde, că Eros-ul are sens pentru cineva , 
sporeşte sau înveşniceşte prin procreaţie fiinţa cuiva. 

Analogia cu Banchetul poate lămuri felul cum se păstrează indivi¬ 
dualul prieteniei. Nu se ajunge la Es, sau cel puţin eu şi tu nu se pierd. 
Dar acum e limpede despre ce tip de prietenie e vorba. Sîntem departe 
de tipul iniţial al prieteniei, cel între realităţi de aceeaşi natură, în 
speţă între oameni de acelaşi nivel; sîntem destul de departe şi de tipul 
al doilea, între realităţi diferite, ce rămîn totuşi realităţi. Acum sînt 
în joc: omul şi o valoare ideală, un prieten-prim, un fel de mişcător 
nemişcat, o valoare absolută. Prietenul originar din Lysis , frumosul 
din Banchetul , ideca de Bine, nu sînt — spunea un comentator de 
seamă 1 — decît ,,moduri diferite ale unui aceluiaşi gînd fundamental”. 
Iată în ce lume am ajuns. 

Totuşi de la prietenia de toate zilele am pornit, spre a o explica pe 
ea am lărgit neîncetat conceptul de prietenie, pînă ce am ajuns la o 
valoare absolută; deci pe ea o lămurim, în ultimă instanţă. Chiar dacă 
Platon nu s-ar mai osteni de aici înainte să revină, e lesne acum s-o 
facem. — Dacă orice prietenie presupune un ,,prieten-prim”, e destul 
să înţelegi natura acestuia, spre a o lumina pe ea. Poate că acele trei 
tipuri de prietenie, care nc-au apărut la început ca distincte, sînt în 
realitate unul şi acelaşi tip , cu modalităţile lui diferite; sau, şi mai 
bine, cu aproximaţiile lui diferite. „Toate cîte spunem că ne sînt prietene 
în vederea unui alt lucru prieten, sînt doar cu numele aşa” (220 a). 
Prieten, cu adevărat prieten, e doar cel care nu mai trimite la alt¬ 
cineva, cel valabil prin sine. Prietenie adevărată doar aici încape. Nu 
există deci decît o formă de prietenie: de la nici-bun-nici-rău, om sau 
lucru, adică de la nedesăvîrşit, spre bine, de la real spre ordine şi lege. 


1 JULIUS STENZEL, în Studien zur Entwicklung der platonischen 
Dialektik von Sokrates zu Aristoteles , ediţia a 2-a, Teubner, Leipzig, 
1931, p. 131. 

în dram către acest bine, însă, întîlneşti substituţi de-ai lui, aproxi¬ 
maţii de-ale lui: prietenia către aceştia nu va fi decît prietenia cea 
adevărată care nu s-a găsit pe deplin încă. 

Totul atîrnă deci de prietenul-prim, aşa cum atîrnă de Idei întreaga 
lume platoniciană.^ Prie ten ul originar e cel în vederea căruia se nasc 
toate celelalte prietenii şi cel care le face posibile pe toate. Am găsit 
deci mobilul prieteniei, în acest prieten originar? L-am găsit, — cu 
condiţia să arătăm şi care e temeiul prietenului originar el însuşi! Dacă 
e capătul de drum al oricărei aspiraţii către împlinire, el este, în termeni 
platonici, binele pur şi simplu (220 b). Nimic nu e fără bine. Dar el 
prin ce este? Nu mai e în vederea a ceva; deci nu ar rămîne dccît 
să fie din cauza a ceva. 

— E prin rău, răspunde Platon, şi astfel tot edificiul dialectic de 
pînă acum riscă să se prăbuşească. 

b) „Din cauza a ceva”. Am evitat tot timpul răul: chiar dacă nu 
nc-am putut aşeza de-a dreptul în bine, am evocat un nici-bun-nici-rău 
care să ne dea măcar direcţia binelui; am făcut din acest bine mobilul 
principal al atracţiei de prietenie, — pentru ca, acuin, răul să nu 
mai poată fi evitat. Căci ce altceva explică prietenia pe care o trezeşte 
binele suprem? Lanţul termenilor suprapuşi, în vederea cărora se exer¬ 
cită o atracţie, c la capătul său. „în vederea a ceva” nu mai pare a 
funcţiona ca temei. Cauza finală nu e temei, căci e vorba tocmai de 
obiectul final. Cauza eficientă atunci? 

în realitate, deosebirea aceasta între cauze e mai mult formală şi 
pentru claritatea expunerii. Cauzele lucrează simultan. Nici-bun-nici-răul 
se mişca, e drept, în vederea binelui, dar se mişca totodată din cauza 
răului. Dacă Platon prezintă distinct cele două acţiuni cauzale este 
pentru că precumpăneşte cînd una cînd alta. în cazul nici-bun-nici- 
răului, interesa aspiraţia către ceva, deci cauza finală. în cazul Binelui 
suprem, care nu mai are la ce să aspire, va interesa cauza eficientă. 
Biueie intermediar a trecut asupra Binelui suprem mobilul său iniţial, 
car? e răul; de vreme ce răul declanşează toată mişcarea, el ar urma 
să facă posibil şi Binele suprem. 

Verificarea o face Platon indirect (după metoda „absenţelor”, ar 
spune Bacon). Să presupunem că ar dispărea răul; că nici-bun-nici-răul 
nu ar mai fi ameninţat de prezenţa răului şi nu ar resimţi o lipsă, 
un dezechilibru care să trebuiască să fie restabilit; atunci pare limpede 
că nu mai e nevoie dc nici un bine, că binele însuşi devine de prisos. 
Cel puţin în exemplele corporale şi sufleteşti care se dădeau, aşa era: 

năzuinţa către bine se isca din pricina răului, iar căzînd răul, rezulta 
că şi binele cade; în orice caz se atrofiază, îşi pierde vlaga. N-ar fi 
astfel limpede că răul este cauza pentru care e îndrăgit binele ultim? 

Dacă prin urmare Binele suprem nu poate dispărea din lume şi răul 
apare ca necesar, tocmai spre a nu dispărea şi binele, acesta din urmă 
„nu se aseamănă de fel cu cele socotite prietene pînă acum” (220 d). 
EI are drept temei răul, pe cînd celelalte au drept mobil binele. Din 
perspectiva prieteniei: „ele sînt numite prietene în vederea unui lucru 
prieten (Binele suprem), pe cînd lucrul care e cu adevărat prieten (e)... 
în vederea lucrului duşman”. 

Să nu ne împiedicăm de faptul că, după ce întreg alineatul privitor 
la bine folosise ca mobil pe „din cauza a ceva”, aici se spune că şi binele 
e „în vederea a ceva”, în speţă a lucrului duşman. într-un sens, ar 
putea fi o atracţie retorică a primului „în vederea a ceva” de la înce¬ 
putul frazei. Dacă Platon o face din nebăgare de seamă, înseamnă că 
distincţia nu l-a interesat (de aceea am traduce prin „datorită”). Dacă 
însă termenul e intenţionat folosit, atunci Platon ar putea voi să releve 
astfel că mobilurile se împletesc în acţiunea lor şi că, în orice caz, 
nu trebuie accentuat prea mult pe ce le deosebeşte. 

Aşa cum sînt, solidar sau distinct active, mobilurile acestea ale prie¬ 
teniei sfîrşesc prin a duce desfăşurarea de idei din Lysis în cea mai 
gravă dintre crizele ei. Totul ţinea, atîta vreme cît putea fi ocolit răul. 
Acum el trebuie acceptat, cu toate riscurile lui. Ca în restul dialogu¬ 
lui, piatra de încercare o dă problema binelui şi a răului. întreg edifi¬ 
ciul dialectic se înalţă pe opoziţia aceasta , cu adevărat fundamentală. In 
teza întîi, binele nu putea fi prieten cu binele; într-a doua, binele nu 
putea fi prieten cu răul; într-a treia, nici-bun-nici-răul părea prieten 
binelui; dar teza a patra, la care am ajuns, venea să arate, în prima ci 
parte, că nu e cu adevărat prieten decît Binele suprem. Şi acum? Acum 
Binele suprem se cere explicat şi, după tot ce precede, un singur factor 
îl explică: răul. Răul deci trebuie integrat de-a binelea în ordinea fiinţei, 
iar de astă dată nu ca un atribut accidental, ci ca unul „esenţial”. 
Se poate aşa ceva? Nu se poate. Dacă nu există ieşire de aici, totul 
se surpă. 

Aici stă cheia, dacă există vreuna, a dialogului platonician despre 
philia. 

5. Mobiluri interne 

220 e—221 d 

E curios că momentul acesta, care fără îndoială că e cel mai de seamă 
al dialogului, nu e subliniat cu nimic de Platon. El face fără nici o 
pregătire saltul de la lipsa oricărei soluţii la soluţia efectivă, şi ai putea 
crede că desfăşurarea dialectică nu*mai are nici o continuitate aici: 
că numai un daimon logic l-a putut scoate pe Socrate din încurcătură, 
în clipa chiar cînd nu mai era nimic de făcut. 

Că e din nou un efect literar, sau din nou greutatea de-a desfăşura 
totul limpede, pentru uzul tinerilor acelora; sau că Platon însuşi, ca 
orice creator, e mai lămurit asupra soluţiei decît asupra felului cum 
ajunge la ea, — nu mai trebuie să ne reţină acum. Momentul e prea 
grav pentru a întîrzia asupra „aspectelor” gîndirii lui; ne interesează 
acum gîndirea însăşi. De aceea, trecerea pe care n-o face textul trebuie 
s-o facă interpretul. 

Prietenia este, pentru Platon, un proces: atracţia. Aceasta fiind 
natura ci, ea implică anumite mobiluri, în speţă explicaţia dc ce se mişcă 
lucrurile unele către altele. Termenul în care se putea întîlni mişcarea 
prieteniei era nici-bun-nici-răul; ceilalţi doi termeni nu-şi găseau un 
rost, în această perspectivă a prieteniei, decît în calitate de mobiluri. 
Unul, răul, devenea mobilul iniţial, celălalt, binele, mobilul final a 
prieteniei. Mecanismul părea atunci simplu: nici-bun-nici-răul n-are 
în el însuşi un mobil, dar ar fi mişcat din afară de celelalte două. în 
chip automat, odată cu ivirea răului, el, care pînă atunci era nemişcat, 
ar fi pus în mişcare către bine. Totul s-ar reduce la o schemă, la un 
joc mecanic. Ar fi aproape ca într-o partidă de biliard: bila din stingă, 
răul, loveşte bila de la mijloc, care e pusă în mişcare spre o a treia, binele. 
E adevărat că, pînă la urmă, jocul se mai complica puţin: bila din 
mijloc nu era numai împinsă spre cealaltă, dar părea şi atrasă de ea. 
Era ca şi cum s-ar fi exercitat asupra ei două acţiuni, contrarii ca natură, 
dar convergente în fapt. Totuşi jocul mecanic rămînea joc mecanic, 
adică unul de forţe externe , acţionînd după o schemă. 

Numai că viaţa spirituală şi orice viaţă nu se lasă prinsă de scheme, 
iar Platon simte aceasta. Viaţa nu se desfăşoară după jocul automat 
al unor forţe exterioare. Cine vrea s-o înţeleagă trebuie s-o prindă 
dinăuntru. Şi, „pe toţi zeii”, exclamă Platon, deschizînd aici (220 e) 
calea cea nouă, n-au lucrurile astea un sens lăuntric? Trebuie oare să 

vină un rău din afară ca Bă mişte fiinţa noastră către un bine din afară? 
Şi e necesar acest mecanism rigid, de piese ce se ciocnesc, spre a face 
ca fiinţa umană, sau orice altă realitate să se mişte către binele ei pro¬ 
priu? Iată dorinţele acestea de pildă, care însufleţesc viaţa noastră pe 
toate planurile; iată foamea sau setea, pe planul inferior. Au ele nevoie 
de un rău exterior, de mobiluri exterioare, ca să însufleţească fiinţele? 
Şi n-ar putea fi la fel şi cu viaţa mai înaltă, cu aspiraţiile mai vaste, 
cu prietenia? 

Saltul pe care-1 întreprinde acum Platon e deci de la registrul exterior 
la cel interior. Dialectic însă trecerea e atît de firească, îneît nu mai 
poate fi vorba de salt, iar surpriza de a ieşi din impas printr-o simplă 
lovitură dispare. Nevoit să caute mobilurile prieteniei, Platon concepe 
întîi mobiluri externe; şi nimic nu e mai îndreptăţit decît să treacă acum 
la cele interne, de vreme ce primele nu dau rezultat şi mobiluri totuşi 
există. 

La prima vedere, s-ar spune că, odată cu trecerea pe planul interior, 
mecanismul de pînă acum al prieteniei e cu totul părăsit. Nu mai e nevoie 
de rău, de nici-binc-nici-rău, de bine şi de jocul instituit. Platon ia în 
considerare o singură realitate, dorinţa, din cuprinsul căreia să facă parte 
şi prietenia. Aşadar mecanismul prieteniei ar cădea, înlocuit fiind cu 
pornirea simplă, implicată în orice dorinţă. — Dar aşa e numai la prima 
vedere. Căci s-ar putea ca, în dorinţă chiar să existe, dacă nu toţi cei trei 
termeni, măcar doi, şi dacă nu tot, măcar ceva din mecanismul descris 
mai sus. într-adevăr, dorinţa e de la început privită de Platon ca un 
nici-bun-nici-rău (221 b); deci termenul mediu există. Binele există 
şi el; nu ni se vorbeşte decît despre dispariţia — ipotetică şi ea — 
a răului. De altfel, singura cauză luată în dezbatere era cea iniţială în¬ 
corporată de rău, cea finală nefiind nici un moment pusă în discuţie. 
Deci în" orice caz rămîn mediul şi binele. Dar nu regăsim şi mecanismul, 
ba uneori şi răul, primul termen? 

Cum lucrează în definitiv dorinţa? Prin ea însăşi nu este rea, raţiu¬ 
nea însă o poate face bună, în timp ce lipsa de raţiune o face să cadă 
în rău. în orice dorinţă, atunci, e o dublă faţă: dacă rămîne neîmplinită 
sau se împlineşte prost, ea poate deveni un rău; dacă se împlineşte, şi 
o face bine, ea poate deveni efectiv un bine. E în dorinţă un joc cu două 
capete, şi chiar dacă ea pare un fel de nici-nici, ea este virtual un şi-şi. 
E şi rău şi bine, ba încă mai mult: există în ea o tendinţă de a virtua- 
liza răul şi actualiza cît mai mult binele. Tot ce a stabilit Platon începînd 
de la teza întîi pînă acum rămîne astfel valabil, dacă e luat în cîştigurile 

pozitive ale fiecărei teze Primele trei teze slujesc să pună cei trei ter¬ 
meni: bine, rău, nici-bun-nici-rău; teza a patra arată că mişcarea prie¬ 
teniei nu se poate face din afară; teza a cincea vine să arate că se face 
dinăuntru. Schema stabilită şi mecanismul respectiv nu sînt părăsite; 
tot ce e părăsit e automatismul acelui mecanism, jocul de trecere de 
la un termen la altui. Soluţia lui Platon e deci: transpunerea mecanis¬ 
mului de pe planul exterior pe planul interior. Iar aici lucrurile încep 
să aibă cu adevărat înţeles. 

De la început e limpede cîştigul realizat cu transpunerea pe plan 
intern; în loc de trei termeni străini unul de altul, e vorba de o deve¬ 
nire unică, în care pot fi înglobaţi toţi cei trei termeni: sau, dacă se 
preferă, e vorba de un singur termen, cu două capete, două ieşiri: către 
fiinţă sau către înfiinţa. Intr-un cuvînt, se capătă astfel o desfăşurare 
de viaţa. Platou obţine înţelesul concretului; al realităţii acesteia în 
devenire. Nu mai concepe o schemă rigidă, ci un fapt de viaţă mai subtil, 
cu intensităţi, plusuri şi minusuri, cu un maximum de luminozitate, 
cu o creştere şi împlinire posibile.-^Nu eşti împins către bine de un rău 
(de pildă, ca om, din singurătate, din insatisfacţie organică etc.), nici 
nu eşti atras de bine, ca un fluture atras de lumină; ci creşti către bine. 
Iar aici, în ordinea interioară, scandalul răului dispare. El nu mai e nece¬ 
sar ca mobil, căci întîlnim în dorinţă un nici-bun-nici-rău înzestrat 
de la sine cu mişcare. Răul ar putea chiar pieri din lume: procesul dorin¬ 
ţei nu se stinge şi sensul devenirii ei se păstrează. 

Care e deci soluţia lui Platon? De a înzestra cu ] spontaneitate subiectul 
de prietenie şi a da acestei spontaneităţi o orientare. Lumea e una de 
subiecte nu de obiecte. Şi vie fiind, nu e neutră. Dacă răul piere, nu 
numai că restul rămîne, dar nu-şi pierde nici orientarea. Lumea fără 
rău există , de altfel, pentru greci: e lumea zeilor. Zeii se pot înşela, îşi 

pot face rău, se pot război unii cu alţii, dar răul — adică descompu¬ 

nerea, moartea — nu e printre ci. 

Aşa fiind, dorinţa apare drept un exemplu pentru întreaga rînduire 
a lumii. Ea este, cel puţin la greci, ecoul ordinii metafizice. Orice dorinţă 
tinde să se împlinească, adică să-şi capete binele, aşa cum orice reali¬ 
tate tinde să-şi actualizeze „binele” propriu. Lumea dorinţelor e imaginea 
lumii însăşi , de astă dată însă interiorizată. Există o funcţiune apeti- 
tivă peste tot în lucruri, un eros cosmogonic. De aceea, după cum spu¬ 
sese „ceea ce e prieten”, la neutru, Platon va zice şi „lucrul doritor”, 

la neutru, nu simplul om care doreşte (221 d). Noi nu putem privi 

dinăuntru lucrurile, nu putem^înţelege direct mişcarea lor, philia lor. 
Dar avem un înăuntru propriu, prin care putem explica restul. 

în lumea aceasta interioară, în care am pătruns prin propria noastră 
lume interioară, mişcarea prieteniei devine posibilă şi are sens logic. 
Ea nu mai sileşte pe Socrate, conştiinţa aceasta logică, să accepte răul 
de dragul binelui. Răul, care de fiecare dată reapărea, ameninţînd să 
compromită totul, e în sfîrşit părăsit aici. Alungat total din lume? E 
ridicol, poate, să te întrebi, spusese Platon, ce-ar fi dacă lucrurile n-ar 
fi aşa (221 a) — în speţă cu rău. Esenţialul este că, pentru mişcarea 
prieteniei spre bine, nu mai e necesar răul ca principiu explicativ. Alt¬ 
minteri răul rămîne. Poţi concepe răul virtualizat cît mai mult şi even¬ 
tual cu totul, dar o virtualitate tot rămîne. 

Totuşi este o deosebire esenţială între rău şi bine, de vreme ce lumea 
atîmă mai mult înspre bine. Binele în nici un caz şi sub nici un raport 
nu poate dispărea din lume, nici să virtualizeze cu totul, rămînînd sim¬ 
plă posibilitate. Trebuie să existe un dram de bine real, ca lumea să 
aibă o consistenţă oarecare, să fie lume. Aceasta fiind deosebirea dintre 
bine şi rău, unul e esenţial şi celălalt accidental. Este, poate, o trăsătură 
fundamentală a gîndirii greceşti — la fel cu principiul: nimic nu se 
naşte din nimic — că răul nu e necesar. Ba poate că principiul acela 
e corolarul acestuia. Căci el înseamnă: din nefiinţă nu se naşte fiinţă, 
din rău nu se naşte bine. 

Dar dacă înţelegi necesitatea binelui şi — teoretic — contingenţa 
răului nu înseamnă că trebuie să consideri viziunea platoniciană a lumii, 
sau cea greacă în genere, drept una „optimistă”. Deşi contingent, răul 
poate avea mult mai multă actualitate decît binele. Acesta n-are decît 
mai multă putere de actualizare. Lumea de faj.ă este rea; mai mult 
sau mai puţin rea. Mai rea nu ţi-o poţi închipui fără riscul dc-a o des¬ 
compune, desfiinţa. E poate cea mai rea dintre lumile posibile , aceasta 
e teodiceea lui Platon. Dar are calea întoarsă spre bine. 

6. Prietenia ca familiaritate cu binele 

221 e— fine 

Atunci ce este această năzuinţă care poartă într-o singură direcţie 
orice dorinţă, şi în particular pe cea a prieteniei? Este năzuinţa către 
ceea ce lipseşte unei fiinţe, către ceea ce ar trebui să-i aparţină în pro¬ 
priu şi nu-i aparţine. E năzuinţă după un familiar, după şinele său mai 
vast. Dacă dorinţa te poartă în afară, către alte fiinţe sau lucruri, e 

tot în drum spre şinele tău. Ceva în fiinţa sau lucrurile acelea ţi s-ar 
cuveni în propriu şi se cere reintegrat în fiinţa ta. Familiaritatea cu 
alţii înseamnă regăsirea de sine. 

Totul se întoarce asupra unui familiar, care e mai mult decît „în¬ 
rudit”. Căci înrudit eşti cu altul şi afinităţi ai cu altul, pe cînd aici e 
vorba despre celălalt, mai bun, din tine. Cînd, mai tîrziu, teologii creş¬ 
tini se vor certa între ei asupra dragostei — întrebîndu-se dacă e dra¬ 
goste către sine, către altul, sau e dragoste pură — vor fi uitat de 
Lysis în care toate trei formele de iubire sînt una. 

Aşa ne poartă eros-ul, philia , dorinţa, dragii mei Menexenos şi Lysis, 
exclamă Socrate, într-un elan retoric de capăt de drum (221 e). — Şi 
era necesar, poate, să ni se arate că între acestea trei dialogul nu înţelege 
să facă deosebire. Primele două erau de la început împletite, iar dorinţa, 
din clipa cînd apare (221 a—b), nu e decît o formă de philia. Am putea 
încerca să vedem dacă cele trei tipuri de prietenie, descrise la începutul 
părţii a doua, n-ar corespunde acestora trei: prietenia obişnuită, între 
realităţi omogene, să fie prietenie la propriu; cea de la om la altceva 
decît om, sau între realităţi eterogene, să fie simplă dorinţă; 
iar atracţia realului pentru ideal să fie cros. Dar textul nu încurajează 
asemenea distincţiuni, ci, dimpotrivă, înţelege să pună totul laolaltă, 
în Lysis totul este philia. 

Aplicarea pe care o face Platon cu „familiarul” este surprinzătoare, 
dacă o iei în litera ei. Fără nici o trecere, fără a ţine seama de carac¬ 
terul de interioritate a acestui familiar, el hotărăşte — după ce a sta¬ 
bilit că năzuinţa prieteniei e către acest termen care „lipseşte” subiec¬ 
tului de prietenie — cum că între ei doi, între Menexenos şi Lysis, 
trebuie să existe o anumită familiaritate, de vreme ce sînt prieteni. 
Iar amîndoi tinerii simt că aşa este (221 e). A Qri ce prie tenie, îşi duce 
mai departe gîndul Socrate, trebuie să se bizuie pe o anumită familia¬ 
ritate între cel ce iubeşte şi cel iubit, familiaritate fie sub raportul sufle¬ 
tului, fie măcar sub raportul unei trăsături sufleteşti sau al unui caracter 
oarecare. X 

Nu acesta însă poate fi, după cele de mai sus, sensul căutării fami¬ 
liarului. Lysis şi Menexenos se pot numi prieteni, dar Socrate le-a dovedit 
acum că ei nu poartă cu adevărat prietenie decît unui prieten prim, iar 
acesta , abia, le dă dreptul de-a se socoti cu adevărat prieteni între ei. 
La fel este cu familiaritatea. Dacă năzuieşti către un familiar, nu o 
faci către cel imediat, care încorporează ceva din familiarul adevărat, 
ci către acesta din urmă, pe care celălalt vine „întrucîtva” (222 a) 

să-1 încorporeze. Aplicarea neprevenită pe care o face Platon poate 
desfiinţa tot ce s-a dovedit valabil pînă acum. încă o dată Lysis şi Mene- 
xenos vor înţelege prost lucrurile. Cititorul în schimb nu mai e liber s-o 
facă. Prietenia reală între doi oameni ţine şi ea de năzuinţa realului 
către ideal, sens, lege 1 . Fiinţele şi lucrurile nu se „întregesc” adăugîn- 
du-se unele altora. îşi stimulează cel mult împlinirea proprie. 

/(. în momentul în care Socrate, întregindu-şi gîndul, spusese celor doi 
că nu poţi îndrăgi pe cineva fără să resimţi o anumită familiaritate 
pentru el^Menexenos aprobase pe de-a-nlregul gîndul, în timp ce Lysis 
păstra tăcerea (222 a). De ce tăcea? Pentru că fiinţa lui era primej¬ 
duită de o dragoste pe care el o repudia, de afecţiunea aceea nesăbuită 
a lui Hippothales, care putea acum socoti că, prin simpla sa dragoste 
pentru Lysis, îşi dovedeşte înrudirea cu el. Şi într-adevăr, Socrate ajunge 
şi la gîndul acesta. Din afirmaţia că toţi prietenii îşi sînt familiari, el 
scoate, printr-o conversiune discutabilă (căci înseamnă a converti o 
universală afirmativă într-o altă universală afirmativă) cum că toţi 
cei familiari trebuie să-şi fie prieteni. Iar întrucît celui ce e în chip legi¬ 
tim îndrăgostit de cineva îi e dată astfel familiaritatea cu el, înseamnă 
că-i e prieten, ba chiar că are dreptul, prin simplul fapt că iubeşte pe 
celălalt, la prietenia lui. De astă dată înţelege şi Menexenos la ce con¬ 
cluzie sînt siliţi să consimtă, iar de aceea, împreună cu Lysis, abia dacă 
aprobă spusele lui Socrate, în timp ce, de fericire, Hippothales trece 
prin tonte culorile (222 b). 

Dur nici amărăciunea ce lor doi şi nici bucuria morbidă a celui de-al 
treilea nu reprezintă vreun cîştig pentru mersul ideilor. Sînt cel mult 
ecouri surde şi falsificate ale* lor. Ideile se înlănţuie pe deasupra desti¬ 
nelor imediate ale personajelor reale, care rămîn să-şi joace drama lor 
minoră, pe o scenă ce de mult u fost părăsită. Căci era de ajuns lui 
Socrate să arate că nu poate fi legitim, prin natură, îndrăgostit cel care, 
ca Hippothales, îşi scoate pe cel drag din înrudirea cu sine, făcîndu-1 
vlăstar al lui Zeus, — cum releva în prima parte a dialogului — spre 
a înăbuşi bucuria unuia şi a risipi amărăciunea celorlalţi. Dar Socrate 
îi lasă să înţeleagă ce vor din lucrurile astea. Ele îşi au de pe acum 
înţelesul lor. 

Acest înţeles ar fi vrut, în ultimă instanţă, să-l verifice el, în tovă¬ 
răşia celor care îi prilejuiseră căpătarea lui. De aceea le şi spune (222 b): 


1 în numele unui ideal eşti prieten cu altul; în numele lui ţi se creează 
o familiaritate cu altul. 

reflectaţi puţin la acest familiar, dacă vreţi ca el să aibă cu adevărat 
sens pentru noi; vedeţi mai ales să nu-1 confundaţi cu „asemănătorul” 
pe care l-am analizat mai sus. Căci intr-adevăr, dacă ele ar fi totuna, 
atunci s-ar recădea în teza întîi, în care asemănătorul părea prieten cu 
asemănătorul, şi totuşi nu putea fi prieten celui căruia nu avea nimic 
să-i dea. De aceea Socrate le cere să se lase purtaţi de elanul argumen¬ 
tării lor şi să admită că familiarul nu e totuna cu asemănătorul (222 c). 

Abia aici se limpezeşte cu adevărat ideea asemănătorului, de la care 
plecase desfăşurarea dialectică. Am văzut că Platon a jucat tot timpul 
pe echivocul cuvîntului grec de „asemănător”, care era la el tot timpul 
„identic”. Ce-ar fi fost mai simplu, acum, decît să spună: da, fami¬ 
liarul este o formă de asemănător, dar nu asemănătorul în sens de iden¬ 
tic, ci în cealaltă accepţiune, atenuată? Numai că Platon nu se mai 
întoarce la ideea de asemănare în înţelesul formal, pentru că întîlnise 
o asemănare mai adîncă, una dc conţinut, şi tocmai pe aceasta o denu¬ 
mea familiarul. Ni 6e parc deci că în simplul fapt de a refuza termenul 
de asemănare — deşi o formă de asemănare este, fireşte, în cazul fami¬ 
liarităţii — întîlnim o confirmare a nivelului dc adîncime la care 
înţelege, acum, să se situeze gîndirea platoniciană. Nu mai poate fi vorba 
de aspecte formale ale lucrurilor, oricît ar fi vorbit Platon despre simi¬ 
litudine de „înfăţişare”, aspect, eidos , în cazul aplicării ideii de prie¬ 
tenie la cei doi tineri (la 222 a). Acum sîntem la o asemănare de naturi 
intime, o asemănare de conţinuturi, pe care începutul dialogului nu ne-o 
putea da. Desfăşurarea dialectică mergea în adîncime, de la forme de 
viaţă la acte de viaţă, de la comportări la naturi.^ 

Dacă familiarul nu este asemănător, atunci ce este? E cumva binele? 
se întreabă, în sfîrşit, Socrate. După tot ce precede, era firesc să se 
întrebe aceasta. Plecase de la năzuinţa nici-bun-nici-răului către bine, 
înlocuise la un moment dat binele prin „ceea ce lipseşte cuiva”, trecuse 
de la ceea ce lipseşte la caracterul de „familiar” al acestui termen, dar 
binele trebuia să reapară cîndva la suprafaţă, căci nici un moment nu 
fusese înlăturat altfel decît în termeni. Şi într-adevăr, reapare aici. 
Reapare ca şi cum familiarul ar fi binele, ca şi cum unul s-ar putea 
substitui celuilalt. 

Dar în realitate Platon joacă asupra unui echivoc, care iarăşi ar 
putea întuneca totul. Platon spune: „Să afirmăm că binele este familiar 
oricărui lucru şi că răul e străin?” (222 c). El nu spune că binele este 
familiarul, articulat, ci doar că binele este familiar (în sens adjectival) 
cu oricare lucru. Spune cu alte cuvinte că toate lucrurile sînt înrudite 

cu binele 1 şi nici unul nu este înrudit cu răul. Iar dacă reţinem dis¬ 
tincţia aceasta, tot ce urmează se limpezeşte. 

Dar să afirmăm aceasta? se întreabă Platon. Sau să spunem că răul 
e familiar cu răul, binele cu binele, nici-bun-nici-răul cu nici-bun-nici- 
răulî-^Cei doi tineri se grăbesc să prefere ultima ipoteză. Ea însă în¬ 
seamnă în mod limpede _q înfundătură. v Socrate le va arăta degrabă 
că, potrivit celor de mai sus, de la prima teză, răul nu poate fi prieten 
cu răul, iar o teză care susţine că binele e prieten cu binele la fel cum 
răul e prieten cu răul cade, tocmai pentru că ultimii doi nu pot fi nici¬ 
odată prieteni. Ce rămînc atunci? Rămîne prima ipoteză. Dar de astă 
dată Platon n-o mai prezintă sub forma: binele este familiar (adjectiv) 
cu toate, ci sub forma binele este familiarul, întinzînd astfel o nouă 
cursă tinerilor acelora. Dacă iei familiarul aşa, substantivat, articulat, 
atunci totul se surpă. Căci prietenia familiarului pentru familiar devine 
prietenia binelui pentru bine (familiar fiind egal bine), lucru pe care 
teza întîi iarăşi îl respingea. 

întreaga verificare înseamnă deci o revenire la teza dintîi: dar acolo 
nici asemănătorul nu era prieten asemănătorului ca asemănător, nici 
binele binelui, luat ca bine, şi nici un moment răul nu părea să fie prie¬ 
ten răului. încă o dată, înfundătura dialectică înseamnă, în desfăşurarea 
ideilor de aici, revenirea la punctul de plecare. Vă amintiţi? (222 d) 
întreabă Socrate pe cei doi tineri, cu privire la teza întîi. Ne amintim, 
răspund ceilalţi. Atunci nu mai e nimic de făcut, conclude Socrate. 
Dacă nici unul din cei trecuţi în revistă pînă acum nu reprezintă prie¬ 
tenul — iar faptul că-i trece pe toţi în revistă arată că întreg dialogul 
este prezent, aici la urmă, în gîndul lui Platon; că tot ce s-a spus 
cade, sau tot ce s-a spus ţine — atunci el, Socrate, nu mai are nimic 
de spus. Dar nu spusese destul? 

Căci nu sensul aparent dat lucrurilor, ci sensul logic, subjacent, se 
cuvenea luat în seamă. De altfel, sensul acesta era explicit exprimat 
în întrebarea dacă nu cumva trebuie să pună binele drept familiar cu 
toate lucrurile. înţeles aşa, adjectival, familiarul aduce expresia defi¬ 
nitivă a soluţiei platoniciene. Binele familiar întregii realităţi înseamnă 
aspiraţia acestei realităţi către bine; iar acesta e tocmai sensul ascendent 
al lucrurilor, în viziunea greacă. Familiarul nu e binele, dar binele e 
familiar oricui, spre deosebire de rău, care nu e familiar nici unui lucru, 


1 Aşa cum spunea în partea I că toţi îţi devin prieteni, dacă eşti 
împlinit pe un plan oarecare. 

în rînduiala aceasta greacă. Toată realitatea e înrudită lăuntric cu 
binele şi năzuieşte către el, se împlineşte prin el, se eliberează prin el. 
Lysis înseamnă în greceşte, înainte de a fi un nume propriu, o acţiune 
de dezlegare, de eliberare, un deznodămînt. Eros lysiteles, spune şi Hesiod, 
Eros care relaxează membrele, care destinde fiinţa cuiva în dragoste, 
în somn. Se va fi gîndit Platon la sensul acesta al dialogului său? Nu 
mai are înse mn ătate acum. Dacă gîndurile de aici au o soluţie, ea este 
această eliberare a lucrurilor de rău prin bine. Numele lui Lysis devine 
un simbol pentru dezlegarea cea mare a lucrurilor, pentru imensa trans- 
migrare din lumea răului în lumea fiinţei adevărate. 

„Dacă nimic din acestea nu ne dă prietenul, eu nu mai am ce să 
spun”, exclamă Socrate. Prietenul? Dar găsise ceva mai mult decît atît. 
Numai că vroia, în felul acesta provocator, să determine pe unul dintre 
cei mai în vîrstă (pe Miccos?) să intervină, spune Socrate (223 a). Abia 
dacă mai era nevoie să ni sc arate, astfel, că tot ce se spusese avea 
sens. Cît de mult sens — rămîne în definitiv la libertatea interpretului, 
de vreme ce Platon îşi lasă inconcludentă gîndirea. Dar măcar prietenia, 
acest minimum care e prietenia între oameni, şi tot e de desprins din 
dialogul acesta. „Ne facem de rîs, exclamă Socrate, dacă nu ştim nici 
acum, dragă Lysis şi Menexenos, ceea ce sîntem, ceea ce sînteţi!” Iar 
tinerii pot acum să plece, căci fără să-şi dea bine seama aduseseră, cu 
fiinţa şi răspunsul lor, imaginea prieteniei. Răspuns deplin, răspuns 
limpede, nu puteau încă da, căci nu erau fiinţe „de răspundere”, cum 
le-o arătase Socrate: erau încă sub sclavia sclavilor, ce vin acum să-i 
ia acasă. 

Ţi-i aminteşti intrînd în scenă. Cine e mai mare?, întrebase Socrate. 
Cine mai de neam, mai frumos, mai drept, mai înţelept? Pe fiecare treaptă 
era între ei — acum ştim termenul — o formă de familiaritate. Dar 
mai ştim că familiaritatea aceaBta între două fiinţe era, în ordinea reală, 
ecoul familiarităţii lăuntrice a fiecăruia cu un ideal. Căci fiecare dintre 
cei doi aspiră, trebuie să aspire, la o împlinire pe oricare din trepte: 
să se maturizeze ca vîrstă; să se înnobileze ca viţă; să sporească în 
frumuseţe; să cîştige în spirit de dreptate şi înţelepciune. Iar ceea 
ce-i dă celălalt reprezintă ca şi un răspuns al lumii la propria sa aspiraţie. 
E toată taina prieteniei, pe care o dezlegi acum, în jocul acesta dintre 
un altul decît tine, care seamănă atît de mult cu un tine însuţi în altul. 

Erau trepte urcătoare, cele pe care măsura Socrate prietenia dintre 
cei doi — de la vîrstă la valoarea înaltă a înţelepciunii. Dar acum 
chiar înăuntrul fiecăreia din trepte prietenia vine să aducă o creştere. 


211 




CONSTANTIN NOICA 


Căci dacă sînt prieteni adevăraţi, atunci Lysis şi Menexenos se maturi¬ 
zează unul prin altul, pe treapta viratei; se înnobilează unul prinlr-altul, 
se şi înfrumuseţează unul pe altul, aşa cum se spune despre cîte o fiinţă 
iubită că devine mai frumoasă. Iar în materie de simţ al dreptăţii, se 
vor întări, în timp ce în înţelepciune se vor desăvârşi unul pe altul. 
Peate tot sînt la acelaşi nivel şi peste tot îşi sporesc unul altuia nivelul. 
Imaginea prieteniei este a vaselor comunicante, în care nu creşte un 
nivel pentru că scade celălalt, ci amîndouă nivelurile cresc. 




LYSIS 

[sau Despre prietenie, gen maieutic] 1 


SOCRATE HIPPOTHALES CTESIP MENEXENOS LYSIS 

Mergeam de la Academie către Liceu 2 pe drumul dinafara 203 a 
zidului, care trece chiar pe sub el. Gînd am ajuns în dreptul 
portiţei unde se află fîntîna lui Panops 3 , am dat peste 
Hippothales, fiul lui Hieronymos, peste Ctesip, fiul lui 
Paianieus şi alţi tineri care stăteau strînşi acolo. 

Văzîndu-mă că vin, Hippothales mă întrebă: „Unde 
te duci şi de unde vii, Socratc? — De la Academie, i-am b 
răspuns, şi mă îndrept spre Liceu. — Vino aici la noi, 
spuse el. Să ştii că merită osteneala să te opreşti din drum. 

— Unde zici să vin şi despre cine c vorba?, l-am întrebat. — 

Aici, spuse, arătîndu-mi o incintă din faţa zidului care 
avea poarta deschisă, aici ne petrecem timpul, noi, împreună 
cu mulţi băieţi, unul mai frumos ca altul. — Ce este acolo 204 a 
şi despre ce petrecere e vorba? — Este o palestră, spuse, 
de curînd construită şi ne petrecem timpul vorbind despre 
multe lucruri pe care cu drag ţi le-am împărtăşi şi ţie.— Bine 
faceţi, am spus. Dar cine este dascăl acolo? — Chiar prie¬ 
tenul, răspunse el, şi admiratorul tău, Miccos 4 . — Pe Zeus, 
am spus, omul nu este un nepriceput, ci chiar un sofist 
destoinic. — Vrei, deci, să vii cu mine ca să-i vezi pe cei 
dinăuntru? — Mi-ar plăcea mai întîi să ştiu ce-aş avea b 
de făcut şi care este băiatul cel mai frumos de acolo 5 . — Fie¬ 
care cu preferatul său, Socrate. — Al tău cine este, Hippo¬ 
thales? Asta să-mi spui”. 

Văzîndu-1 că roşeşte la întrebarea mea, i-am zis: „O, 
Hippothales, fiu al lui Hieronymos, n-ai decît să nu-mi 
spui dacă iubeşti pe cineva sau nu. Căci îmi dau singur 
seama nu numai că iubeşti, dar şi că ai ajuns departe cu 
dragostea. Altminteri sînt netrebnic şi nepriceput, dar c 
zeul mi-a dat harul să cunosc imediat pe cel care iubeşte 
şi pe ccl iubit” 6 . Iar el, auzindu-mă, s-a înroşit încă mai 
tare. 

Atunci Ctesip zise: „îţi şade bine, Hippothales, să te 
înroşeşti şi să te codeşti să-i spui lui Socrate numele băia¬ 
tului. Ar fi însă destul să zăbovească puţin în preajma ta 
ca să-i fie lehamite tot auzindu-te cum vorbeşti despre el. 
d Pe noi ne-a ameţit Socrate, împuindu-ne urechile cu Lysis 
al lui. Dacă mai şi bea ceva, chiar cînd ne trezim din somn, 
nu ne mirăm că tot numele lui Lysis îl avem în urechi. 
Iar ceea ce ne povesteşte — deşi de speriat — nu e nimic 
în comparaţie cu poezia şi proza pe care le revarsă alteori 
asupra noastră 7 . Şi mai cumplit încă este cînd îşi cîntă 
iubitul cu o voce de toată minunăţia pe care trebuie, cu 
voie sau fără voie, s-o ascultăm. Iar acum, cînd îl întrebi, 
e se înroşeşte 8 . — Lysis acesta trebuie să fie foarte tînăr, 
am spus eu. Aşa cred cel puţin pentru că n-am mai auzit 
de numele lui. — Asta pentru că nu prea i se spune pe 
nume, ci e chemat încă după numele tatălui său care este 
foarte cunoscut. Sînt sigur că nu se poate să nu-1 ştii pe 
băiat, după chip, ceea ce este de ajuns ca să fie cunoscut. 
— Spune-mi, al cui este? — E fiul cel mare al lui Democrates 
din Aixonea. — Bravo, Hippothales, am spus atunci. Te-ai 
îndrăgostit de un băiat nobil şi strălucit în toate privin¬ 
ţele. Dar arată-mi şi mie acum ceea ce ai arătat celorlalţi. 

205 a Vreau să-mi dau seama dacă ştii cum trebuie să vorbească 
un îndrăgostit despre iubitul său, fie în faţa acestuia, fie 
în faţa celorlalţi. — Pui vreun preţ, Socrate, pe cele ce 
spune el? — Doar nu vei nega — i-am răspuns — că eşti 
îndrăgostit de el. — Asta nu, dar neg că fac versuri şi 
proză, spuse el. „Nu-i zdravăn la minte, spuse Ctesip, ci 
bate cîmpii” 9 . Atunci eu i-am spus: „Nu am nevoie, Hippo- 
b thales, să-ţi ascult versurile sau cîntecele pe care le-ai 
făcut pentru băiat, ci mă interesează ce gîndeşti, ca să 
văd în ce fel te porţi cu iubitul tău 10 . — Asta-ţi va spune 
chiar Ctesip, îmi răspunse, care desigur îşi aminteşte şi 
ştie totul pe de rost, din moment ce spune că i s-a făcut 
lehamite să mă tot asculte. — Pe zei, spuse Ctesip, e întoc¬ 
mai aşa, şi este chiar de rîs, Socrate. Şi cum să nu fie cînd, 
îndrăgostit fiind şi gîndindu-te la băiat mai mult ca la 
c orice, nu eşti în stare să spui de la tine nici cît îl duce min¬ 
tea pe un copil? Cele ce cîntă întreaga cetate despre avu- 

ţiile, hergheliile şi victoriile pythice, istmice şi nemeene, 
la cvadrigă şi la cursele de întrecere ale lui Democrates, 
ale lui Lysis, bunicul băiatului şi ale tuturor strămoşilor 
lor, toate acestea le recită şi le povesteşte el, precum şi 
alte lucruri străvechi 11 . Deunăzi, ne-a descris intr-un poem 
găzduirea lui Heracles de către strămoşul său: cum l-a 
primit acesta pe erou, datorită înrudirii lor, căci şi el era 
născut din Zeus şi din fiica întemeietorului demei şi multe d 
altele de acelaşi soi 12 , tot lucruri pe care le cîntă babele. Iată 
ce ne cintă şi ne recită el, silindu-ne să-i dăm ascultare”. 

Iar eu, auzindu-1, am spus: „Te faci de rîs, Hippothales, 
dacă-ţi compui şi-ţi cînţi ţie însuţi imnul de triumf 13 , mai 
înainte de a învinge. — Dar nu-mi compun şi nu-mi cînt 
nimic mie însumi, o, Socrate. — Aşa crezi cel puţin, i-am 
spus eu. — Cum vine asta? spuse el. — Mai presus de toate e 
ţie ţi se adresează aceste cîntece. Dacă ai să cucereşti un 
asemenea iubit, recitările şi cîntecele vor fi spre fala ta, 
ca adevărate elogii pentru un învingător, dat fiind că ai 
avut parte de un asemenea iubit. însă dacă el îţi scapă, 
cu cit sînt mai mari elogiile rostite pentru iubitul tău, 
cu atît mai tare te vei face de rîs, ca unul care se vede 
lipsit de un lucru frumos şi bun 14 . Cine se pricepe în dra- 206 a 
goste 15 , prietene, nu-şi laudă iubitul mai înainte de a-1 
cuceri, căci se teme de ce are să-i aducă viitorul. Şi totodată, 
dacă sînt lăudaţi şi ridicaţi în slăvi, băieţii frumoşi se umplu 
de vanitate şi trufie. Sau nu-ţi vine să crezi? — Ba da, 
spuse. — Şi nu ajung ei cu atît mai greu de cucerit cu cît 
sînt mai vanitoşi? — Se poate. — Ce crezi despre vînătorul 
care-şi sperie vînatul şi-l face mai greu de prins? — Desigur b 
că e un prost vînător. — Nu este cumva o mare stîngăcie 
să sălbăticeşti pe cineva prin vorbe şi prin cîntece, în loc 
să-l ademeneşti? 16 — Cred că da. — Vezi, Hippothales, să 
nu te expui la toate acestea din pricina poeziei tale! Nu 
vrei să susţii totuşi că un om care-şi face singur răul prin 
versurile sale este un bun poet, de vreme ce se vatămă 
pe sine însuşi 17 . — Nu, pe Zeus, spuse. Ar fi cu totul absurd. 
Tocmai de aceea mă încredinţez ţie, Socrate, ca să mă c 
sfătuieşti, dacă ai vreo idee, prin ce fel de vorbe sau de 
fapte poţi ajunge drag celui pe care-1 iubeşti 18 . 

— Nu-i uşor de spus. Dacă ai vrea să-l faci să intre în 
vorbă cu mine, poate aş reuşi să-ţi arăt cum trebuie să 
discuţi cu el, în loc să vorbeşti şi să cînţi, aşa cum spun 
ei că faci” 19 . — „Asta nu-i deloc greu, spuse. Dacă mergi 
înăuntru cu Ctesip şi te aşezi să discuţi, cred că are să 
se înfiinţeze şi el. Căci este deosebit de interesat să asculte, 
d Şi totodată, cu prilejul sărbătorilor lui Hermes, adoles¬ 
cenţii şi copiii sînt la un loc unii cu alţii 20 . Aşa că are să 
vină la tine. Dacă nu, el îl cunoaşte pe Ctesip prin vărul 
acestuia, Menexenos. Iar cu Menexenos el este cel mai 
bun camarad. Aşa că are să-l cheme Ctesip în caz că nu 
vine el însuşi”. — „Aşa trebuie să facem”, am spus eu. 
e Şi luîndu-1 cu mine pe Ctesip ne-am îndreptat spre palestră; 
ceilalţi veneau în urma noastră. 

Intrînd acolo, i-am văzut pe toţi copiii îmbrăcaţi de 
sărbătoare şi jucînd cu arşice 21 , în timp ce jertfele şi cele¬ 
lalte ceremonii erau pe isprăvite. Mulţi se jucau afară, 
în curte, în timp ce alţii, intr-un colţ al vestiarului, înşirau 
o groază de arşice pe care le alegeau din nişte coşuleţe. 
în jurul lor stăteau ceilalţi ca privitori. Printre ei era şi 
Lysis, care, stînd în picioare şi cu cununa pe cap în mij- 
107 a locul copiilor şi adolescenţilor, se deosebea într-atît prin 
înfăţişarea sa încît merita să se spună că e nu numai frumos, 
ci şi dcsăvîrşit în frumuseţea sa 22 . 

Ne-am dus să nc aşezăm în partea opusă, unde era linişte, 
şi am început să vorbim între noi. Lysis se tot întorcea 
să ne privească, fiind limpede că dorea să vină la noi. O 
vreme însă a zăbovit, şovăind să vină de unul singur; apoi 
a intrat Menexenos care se jucase în mijlocul curţii. Zărin- 
du-ne, pe mine şi pe Ctesip, a venit să se aşeze lîngă noi. 
Lysis, văzîndu-1, l-a urmat şi a venit şi el lîngă Menexenos. 
S-au apropiat apoi ceilalţi, printre care şi Hippothales. 
Acesta, văzînd că sînt mai mulţi de faţă, s-a ascuns după 
ei, rămînînd acolo unde credea că n-o să-l zărească Lysis, 
de teamă să nu-1 supere. Şi a stat astfel, ascultînd totul 
de aproape 23 . 

Iar eu, privindu-1 pe Menexenos, i-am spus: „Fiu al lui 
5 Demophon, care din voi doi este mai mare? — Sîntem în 
dispută, spuse. — De bună seamă că şi în privinţa neamului 

poate fi controversă, am spus. — Bineînţeles, îmi răspunse. 

— Şi în privinţa frumuseţii, la fel”. Amîndoi au rîs. „Dar 
n-am să vă întreb care-i mai bogat dintre voi, deoarece 
sînteţi prieteni. Nu-i aşa? — întocmai, mi-au răspuns. — 

Doar se zice că bunurile prietenilor sînt comune 24 , aşa că 
în privinţa asta nu vă deosebiţi cu nimic între voi, dacă-i 
adevărat ce spuneţi despre prietenia voastră”. Au încu¬ 
viinţat. 

Eram pe cale, după aceasta, să-i întreb care dintre ei d 
este mai drept şi mai învăţat. Dar tocmai atunci a venit 
cineva să-l ia pe Menexenos, spunînd că-1 cheamă pedo- 
tribul. Cred că avea de adus jertfe 25 . 

Aşa că a plecat, iar eu l-am întrebat pe Lysis: „Lysis, 
oare te iubesc mult tata şi mama? — De bună seamă, 
mi-a răspuns. Deci ţi-ar dori să fii cît mai fericit? — Cum 
de nu? — Dar crezi că e fericit omul care robeşte şi care 
nu este lăsat să facă nimic din ceea ce ar dori? — Nu, pe e 
Zeus, spuse. 

— Iar dacă tatăl şi mama te iubesc şi doresc să fii feri¬ 
cit, este clar atunci că se străduie în toate chipurile să devii 
fericit. — De bună seamă, spuse. — Te lasă cumva să faci 
ce vrei fără să te dojenească şi fără să te împiedice de la 
ceea ce doreşti să faci? — Ba, dimpotrivă, Socrate, de la 
cîte şi mai cîte mă opresc, pe Zeus! — Ce vorbeşti? l-am 
întrebat. Vor ei să fii fericit, dar te împiedică să faci ceea 208 a 
ce vrei? Ia spune-mi, dacă ai vrea să te urci pe unul din 
carele tatălui tău şi să iei hăţurile cînd participă la o 
întrecere, te-ar lăsa ei ori te-ar împiedica? — Pe Zeus, 
fireşte că nu m-ar lăsa. — Dar pe cine ar lăsa? — Pe un 
vizitiu care primeşte plată de la tatăl meu. — Ce spui? 
îi îngăduie unui simbriaş mai degrabă decît ţie să facă 
cu caii ce vrea, şi încă îi mai dau şi bani pentru asta? — Păi 
cum altfel? spuse. — Dar o căruţă cu măgari te lasă ei b 
să conduci, şi dacă vrei să iei biciul şi să-i loveşti, îţi dau 
voie? — Cum o să-mi dea voie? — De ce nu? am întrebat 
eu. Nu-i e nimănui permis să-i lovească? — Ba da, catîr- 
giului, spuse. — Care este sclav, sau om liber? — Sclav, spuse. 

Pun, pare-se, mai mult preţ pe un sclav decît pe tine, 
fiul lor şi lui îi încredinţează bunurile, mai degrabă decît 

c ţie, şi-l lasă să facă ce vrea, în timp ce ţie îţi pun oprelişti?! 
Dar să-mi mai spui ceva. Te lasă ei să te conduci singur, 
ori nici asta nu-ţi îngăduie? — Cum or să-mi îngăduie?! — 
Deci te conduce cineva? — Uite pedagogul acela. — Care 
este sclav. — Dar cum altfel? E sclavul nostru, spuse. 
— Este un lucru neobişnuit, am spus eu, ca un om liber 
să fie condus de un sclav. Şi în ce fel te conduce pedagogul 
acesta? — De pildă, mă duce la şcoală 26 . — Dar nu te 
d conduc şi cei de aici, dascălii? — De bună seamă. — Deci 
tatăl tău îţi pune, cu bună ştiinţă, o sumedenie de stăpîni şi 
cîrmuitori. Dar cînd te duci acasă, la mama, te lasă ea 
ca să te fericească să faci ce vrei cu lîna, ori cu stativul ei, 
cînd ţese? Şi nu te opreşte să pui mîna pe spatulă, pe vîrtel- 
niţă, ori vreo altă unealtă de lucru?” Atunci el rîzînd 
spuse: ,,Pe Zeus, Socrate, nu numai că mă opreşte, dar 
e m-ar şi bate, dac-aş pune mîna”. — Heracle!, am spus eu, 
oare n-ai greşit cu ceva tatălui sau mamei tale?” — Pe 
Zeus, nicidecum”, spuse el. 

„Atunci, pentru ce te împiedică ei cu atîta străşnicie 
să fii fericit şi să faci ceea ce vrei şi te cresc cît e ziua de 
lungă, ţinîndu-te la cheremul altcuiva şi, într-un cuvînt, 
nelăsîndu-tc să faci mai nimic din ce doreşti? S-ar zice, 
deci, că avuţia, oricît de mare este, nu-ţi e de nici un folos, 
din moment, cc oricine dispune de ea mai degrabă decît 
209 a line. Şi pînă şi trupul tău, atît dc frumos, şi cl este cultivat 
şi îngrijit de altcineva. Tu nu dispui de nimic, Lysis, şi 
nu faci nimic din ceea ce doreşti. — Pentru eă n-am încă 
vîrsta, Socrate”. 

— „Au cred că asta tc-ar opri, fiu al lui Demopbon, 
pentru că, de bună seamă, sînt lucruri pe care şi tata şi 
mama ţi le îngăduie, fără să aştepte să fii de o anumită 
b vîrstă. Cînd vor să li se citească sau să li se scrie ceva, 
desigur că recurg la tine, mai degrabă decît la oricine 
altul din casă. A T u-i aşa? — întocmai, spuse. — Aşa că 
ţi-e permis atunci să scrii care literă vrei tu mai întîi, şi 
care în al doilea rînd; şi tot aşa cînd citeşti. Şi cînd iei lira, 
fireşte, < nu te împiedică nici tata, nici mama, să întinzi 
şi să destinzi oricare coardă vrei tu, să le faci să vibreze 
şi să le loveşti cu arcuşul. Sau te împiedică? 27 — Nu, de- 

sigur. — Care să fie motivul, Lysis, că de la acestea nu te 
împiedică, dar te împiedică în celelalte cazuri, de care c 
vorbeam? — Probabil, spuse, pentru că în unele privinţe 
mă pricep, iar în altele nu. 

— Bine, prietene, am spus. "Deci tata nu aşteaptă să 
ajungi la o anumită vîrstă spre a-ţi încredinţa totul, ci, 
în ziua în care o să considere că te pricepi mai bine decît 
el, atunci o să se dea pe mîna ta, el şi cu tot ce-i al lui. 

— Aşa cred, spuse. — Bine, dar ia să vedem, am spus • 
n-are şi vecinul aceeaşi socoteală ca şi tatăl tău, cu privire d 
la tine? Ce crezi? Are să-ţi încredinţeze el conducerea gospo¬ 
dăriei, cînd o să considere că te pricepi mai bine ca el să 
gospodăreşti, ori o să rămînă tot el stăpîn? — Cred că are 
să mi-o încredinţeze mie. — Bar atenienii? Nu crezi că or 
să-ţi încredinţeze şi ci treburile lor, cînd au să vadă că te 
pricepi deajuns? — Ba da. 

— Pe Zeus, am spus, dar Marele ltoge? O să-i îngăduie, 
oare, fiului său mai marc, căruia îi va trece stăpînirea 
Asiei, să puie în zeama de carne fiartă ce-o vrea el? Ori e 
nouă, dacă venind la cl îi arătăm că ne pricepem mai bine 
decît fiul său la gătit carnea? — E clar că nouă, spuse. 

Şi pe el n-or să-l lase să puie nimic în mîncare, în timp 
ce pe noi n-o să ne oprească să punem cîtă sare vrem. 

— Cum altfel?! — Iar dacă fiul său ar suferi de ochi, 
i-ar da voie să şi-i trateze singur, deşi nu se pricepe în 
medicină, ori l-ar opri? — L-ar opri. — Dar pe noi, dacă 210 a 
ne-ar şti că sîntem medici 28 , cred că nu ne-ar împiedica, 
chiar dacă am vrea să-i deschidem ochii şi să presărăm 
cenuşă în ei socotind că ne pricepem cum trebuie. — Ai 
dreptate. — Oare nu s-ar încrede în noi, mai degrabă decît 

în el însuşi sau în fiul său, în toate privinţele în cîte ne-ar 
socoti mai pricepuţi decît ei? 29 — Neapărat, o, Socrate, 
spuse. 

— Aşa stau lucrurile deci, dragă Lysis; în privinţele b 
în care dobîndim pricepere, cu toţii or să se încreadă în 
noi, şi elenii şi barbarii, şi bărbaţii şi femeile. Iar noi o 
să facem în aceste cazuri tot ce vrem, fără ca cineva să ne 
împiedice dinadins. Aşa că vom fi liberi şi, poruncind altora, 
noi vom fi stăpînii, ca unii care avem de tras foloasele. 

însă acolo unde n-am dobîndit pricepere, n-o să ne îngă¬ 
duie nimeni să facem ce credem de cuviinţă; cu toţii ne 
* vor împiedica, pe cît vor putea, nu numai străinii, ci chiar 
tata, mama şi oricare rudă. în această privinţă ne vom 
supune altora, lăsînd totul în seama lor, astfel că nu vom 
mai avea de tras nici un folos 30 . Eşti de acord că aşa se 
întîmplă? — Sînt de acord. 

— Atunci, vom putea oare să ne împrietenim 31 şi să ne 
facem iubiţi de cineva, într-o privinţă în care nu-i sîntem 
de nici un folos? 33 — Nu, desigur, spuse. — Aşa că nici 
tata nu te va îndrăgi pe tine, nici vreun om pe un altul, 
dacă acesta nu-i este de folos. — Nu, după cum se pare. — 
Dar atunci cînd ai să ajungi priceput, băiatule, cu toţii 
d îţi vor fi prieteni şi apropiaţi, căci vei fi folositor şi bun; 
iar dacă nu, nimeni n-are să te îndrăgească, nici tata, 
nici mama, nici rudele. Şi atunci, o, Lysis, poate să se gro¬ 
zăvească cineva în privinţa unor lucruri pe care încă nu 
le ştie? 33 . — Cum o să poată? — Deci ţie, care-ţi mai trebuie 
dascăl, îţi lipseşte ştiinţa. — Ai dreptate. — Prin urmare 
nu poţi să te grozăveşti cu ştiinţa ta din moment ce eşti 
încă neştiutor 34 . — Pe Zeus, spuse, nu pot, Socrate.” 

«■ Iar eu, ascultîndu-1, m-am uitat pe furiş la Hippothales, 
şi mai că era să fac o imprudenţă; îmi venise ideea să-i 
spun: ,,— Aşa trebuie, Hippothales, să vorbeşti cu băieţii, 
ţinîndu-i la respect şi tăindu-le din pretenţii, şi nu cum 
faci tu, carc-i răsfeţi şi-i umpli de trufie”. Văzîndu-1, însă, 
frămîntat şi tulburat <le cele spuse, mi-am amintit cum voise 
să nu-1 vadă Lysis că e pe aproape. Aşa că m-am răzgîndit 
şi am tăcut 35 . 

a în acest timp s-a întors Menexenos şi s-a aşezat lîngă 
Lysis, de unde se ridicase. Atunci Lysis mi-a şoptit, alin- 
tîndu-se: „Socrate, ce mi-ai spus mie, spune-i şi lui Mene¬ 
xenos” 36 . — Iar eu i-am răspuns: „Asta tu ai să-i spui, 
Lysis. Doar ai fost cu toată luarea-aminte. — întocmai 
aşa, spuse. — încearcă, deci, să-ţi aminteşti cît mai bine 
de cele vorbite, ca să-i poţi reproduce totul cu claritate; 
b iar dac-o să uiţi ceva, să mă întrebi de îndată ce ne vedem 
din nou. — Să ştii, Socrate, că o să-mi dau toată silinţa 
să fac aşa. Dar spune-i şi lui ceva, ca să stau şi eu să ascult. 

pînă ce vine ora de plecat acasă. — Trebuie să fac aşa cum 
ţi-e vrerea. Dar vezi, să mă ajuţi dacă Menexenos se apucă 
să mă combată. Ori nu-1 ştii cit este de amator de contro¬ 
verse? 37 . — Ba da, pe Zeus, îl ştiu foarte bine, şi tocmai e 
de aceea vreau să discuţi cu el. — Ca să mă fac de rîs?, 
l-am întrebat. — Nu, pe Zeus, spuse, ci ca să-i vii de hac. 

— în ce fel?, l-am întrebat. Asta nu-i uşor cu un om de 
temut ca el. Doar e discipolul lui Ctesip 38 . Şi e de faţă 
Ctesip însuşi. Nu-1 vezi? — Să nu-ţi pese de nimeni, Socrate, 
şi să discuţi cu el. — Văd că trebuie să discut, am zis. 

Acestea le vorbeam între noi, pînă cînd Ctesip ne-a 
întrebat: „Dar ce-i cu voi? Petreceţi de unii singuri şi noi d 
nu ne împărtăşim din discuţie? 39 . — Ba da, i-am răspuns, 
vi le împărtăşim. Lysis nu pricepe cele ce-i spun, dar crede 
că Menexenos o să înţeleagă, şi-mi cere să-l întreb pe el. 

— Atunci de ce nu-1 întrebi? — Ba o să-l întreb, i-am 
răspuns. Răspunde-mi, deci, Menexenos, la cele ce-am să 
te întreb 40 . Mi se întîmplă, încă de cînd eram copil, să doresc 
dobîndirea unui lucru, aşa cum fiecare îşi doreşte cîte 
ceva. Unul vrea să capete cai, altul cîini, altul aur sau e 
onoruri. Faţă de acestea, eu rămîn indiferent; în schimb 
sînt foarte avid să-mi fac prieteni şi mi-aş dori să dobîn- 
desc un bun prieten mai degrabă decît prepeliţa ori cocoşul 
cel mai grozav din lume; şi, pe Zeus, mai degrabă chiar 
decît un cal sau un cîine. Şi cred, pe cîine, că decît să dobîn- 
desc aurul lui Darius, aş fi mai bucuros de un prieten 41 . 
Într-atît sînt de dornic să am prieteni! Iar cînd vă văd, 
pe tine şi pe Lysis, sînt uimit şi vă fericesc că atît de tineri _212 a 
fiind, sînteţi în stare să dobîndiţi lucrurile atît de iute şi 
de uşor, că tu te-ai împrietenit atît de repede şi de bine 
cu Lysis, şi la fel el cu tine. în ce mă priveşte, sînt într-atît 
de departe de aşa ceva, îneît nu ştiu nici măcar în ce chip 
ajunge cineva drag altcuiva 42 , ceea ce tocmai vreau să aflu 
de la tine, care eşti un ştiutor. Aşa că spune-mi: cînd cineva 
iubeşte pe altul 43 care dintre cei doi este prietenul, cel ce b 
poartă prietenie sau cel căruia i se poartă? Ori nu e nici 
o deosebire? — Cred, răspunse, că nu e nici o deosebire. 

— Ce spui?, l-am întrebat. Sînt amîndoi prieteni unul faţă 
de altul şi dacă numai unul din ei poartă prietenie celui- 

lalt? — După părerea mea, da. — Ia să vedem. Nu se 
poate ca cel ce iubeşte să nu fie în schimb îndrăgit de către 
iubitul său? — Ba da. — Dar nu se poate ca cel ce îndră¬ 
geşte să fie detestat aşa cum se pare că păţesc uneori cei 
iubitori cu iubiţii lor? 44 . Iubind pe cît de mult le stă în 
c putinţă, unii consideră că nu li se răspunde cu iubire, iar 
alţii că sînt chiar urîţi. Sau crezi că asta nu e adevărat? 
— Ba, da, spuse, c foarte adevărat. — Nu înseamnă asta 
oare că unul iubeşte iar celălalt este iubit? — Desigur. 
— Care din doi este atunci prieten al celuilalt? Cel ce 
iubeşte, chiar dacă nu i se răspunde cu dragoste şi chiar 
dacă este detestat, ori cel ce este iubit? Sau în situaţia 
asta nici unul nu-i prieten al celuilalt, din moment ce nu 
se îndrăgesc reciproc? — Mai degrabă aşa. — înseamnă că 
d sîntem acum de altă părere decît adineauri. Atunci amîn- 
doi erau prieteni cînd unul din ei iubea pe celălalt; iar 
acum, dacă nu se iubesc amîndoi, nici unul din ei nu este 
prieten al celuilalt. — Tot ce se poate, spuse. — Deci nu-i 
cu putinţă să fie prieten cel ce iubeşte, dacă nu se răspunde 
dragostei sale. — Aşa se pare. — Deci nu sînt prieteni ai 
cailor cei cărora caii nu le răspund la dragoste, nici prieteni 
ai prepeliţelor, de asemenea nici prieteni ai cîinilor, ai 
vinului, ai gimnasticii ori ai înţelepciunii, dacă înţelep¬ 
ciunea nu le răspunde la dragoste 45 . Sau fiecare dintre ei 
c iubeşte, fără să-l aibă drept prieten pe cel iubit 46 , şi se 
înşală poetul cînd spune: 

„Fericit cine are drept prieteni copiii, caii cei vajnici. 

Iuţii copoi şi pe oaspete cel străin”?* 7 . 

— Nu cred, spuse el. — Crezi, deci, că are dreptate? — Da. 

— Se pare, deci, Menexenos, că cel iubit îi este prieten 
iubitorului său, chiar dacă nu-1 iubeşte şi chiar dacă-1 
urăşte? Cum se întîmplă cu pruncii nou născuţi, care încă 
213 a nu iubesc, ba chiar prind ură cînd sînt pedepsiţi de mamă 
sau de tată; dar şi atunci cînd ei urăsc, sînt mai dragi 
părinţilor ca orice pe lume. — Cred că aşa este, spuse. — 
Rezultă că prieten nu e cel ce poartă, ci cel căruia i se poartă 
prietenie. — Aşa se pare. — Iar duşman este cel urît şi 
nu cel ce urăşte. — Pesemne. — Atunci mulţi sînt iubiţi 

de duşmanii lor, dar sînt urîţi de prieteni şi sînt prieteni 
faţă de duşmani iar faţă de prietenii lor sînt duşmani, b 
dacă prietenie înseamnă a fi iubit şi nu a iubi. Este totuşi 
absurd, prietene dragă, şi cred, mai cu seamă, că este 
imposibil să fii duşman prietenului şi prieten duşmanului 
tău. — Se pare că ai dreptate, Socrate, spuse. — Prin 
urmare, dacă asta este imposibil, înseamnă că cel ce iubeşte 
trebuie să fie prietenul celui iubit. — Pesemne. — Şi tot 
aşa, cel ce urăşte să fie duşmanul celui urît. — Neapărat. 

— Deci vom fi siliţi să recunoaştem aceleaşi lucruri ca 
adineauri, anume că adesea cineva este prieten cu cine c 
nu-i e prieten, adesea chiar cu cel ce-i e duşman, atunci 
cînd iubeşte pe cel ce nu răspunde iubirii sale sau chiar 
îl urăşte. Adesea poţi fi duşman celui ce nu-ţi e duşman 
sau chiar ţi-e prieten, dacă urăşti pe cel ce nu te urăşte 
sau chiar te iubeşte. — Tot ce se poate, spuse. 

— Ce-o să ne facem atunci, am spus, dacă nu pot fi priete¬ 
ni cei ce iubesc, nici cei ce sînt iubiţi, nici cei ce iubesc şi sînt 
iubiţi, ci trebuie să spunem că în afară trebuie să existe alţii 
care-şi sînt prieteni 48 . — Pe Zeus, Socrate, nu am nici o idee 
în privinţa asta. — Nu am greşit, oare, pe de-antregul în cău- d 
tarea noastră, o, Menexenos? —Aşa mi se pare şi mie, Socrate, 
interveni Lysis, şi îndată se înroşi la faţă. Cred că vorba îi 
scăpase fără să vrea, fiindcă urmărea cu sufletul la gură cele 
ce se discutau. Era clar că ascultase în această stare de spirit. 

Atunci eu, vrînd să-i dau pace lui Menexenos, m-am 
simţit îneîntat de dragostea pentru înţelepciune a lui Lysis 
şi, luîndu-1 ca interlocutor, am spus 49 : ,,— Cred că ai drep- e 
tate, Lysis, să spui că dacă am fi cercetat bine nu ne-am fi 
încurcat astfel. Aşa că, să nu mai mergem pe calea de-acum, 
căci căutarea aceasta îmi pare un drum anevoios. Cred 
că ar trebui să mergem pe unde am mai apucat-o, cercetînd 
părerile poeţilor. Ei, într-adevăr, ne sînt părinţi şi călăuze 214 a 
ale înţelepciunii 50 . Ei arată limpede, fără îndoială, ce în¬ 
seamnă prietenia, cînd spun că zeul este cel care-i împrie¬ 
teneşte pe oameni, apropiindu-i pe unii de ceilalţi. Ei spun 
cam aşa, dacă nu mă-nşel: 

„Pe cei asemenea mereu zeul unul către altul îi mînă” 
şi-i face să se cunoască 51 . Ori n-ai întîlnit aceste versuri? b 

— Ba da, spuse. — N-ai întîlnit cumva şi sentinţele celor 
învăţaţi care susţin acelaşi lucru, că întotdeauna cele ce 
se aseamănă trebuie să fie prietene între ele? Este vorba 
de cei care cugetă şi scriu despre natură şi despre univers 52 . 
— Ştiu despre ce e vorba, spuse. — Şi n-au dreptate?, 
l-am întrebat. — Poate că da, spuse. — Poate că pe jumă¬ 
tate, am spus, ori poate că pe de-a-ntregul, dar nu-i înţele¬ 
gem noi. Căci noi credem că omul ticălos, cu cît se apropie 
c de alt ticălos şi are mai mult de-a face cu el, cu atît îl duş¬ 
măneşte mai tare; pentru că săvîrşeşte nedreptatea, iar 
între cei nedrepţi şi cei nedreptăţiţi nu poate fi prietenie. 
Nu-i aşa? — Aşa e, spuse el. — De aceea, pe jumătate cel 
puţin, nu poate fi adevărat ceea ce s-a spus, dacă ticăloşii 
se aseamănă între ei. — Ai dreptate. — După părerea mea, 
ar trebui să se spună că oamenii buni se aseamănă şi sînt 
prieteni între ei, iar cei răi, aşa cum le-a ieşit şi vorba, 
nici măcar în sinea lor nu-şi află potriva, căci sînt stihinici 
d şi nestatornici 53 . Deci cel ce este potrivnic şi vrăjmaş faţă 
de sine, cu anevoie ar mai putea fi pe potrivă şi prieten 
faţă de altul. Sau nu eşti de aceeaşi părere? — Ba da, 
spuse. — Deci asta cred eu că vor aceia să înţeleagă, prie¬ 
tene, cînd spun că cei ce se aseamănă îşi sînt prieteni, 
aşa cum numai omul bun este prieten cu cel bun, în timp 
ce omul rău nu se poate de fel împrieteni nici cu cel bun, 
nici cu cel rău. Eşti de acord?” — A încuviinţat. — „Aşa 
că acum îi cunoaştem pe cei carc-şi sînt prieteni. Din dis¬ 
cuţie reiese că numai cei ce sînt buni. — întru totul de 
e acord. — Şi eu, la fel, am spus. Totuşi este aici ceva care 
mă nemulţumeşte. Să vedem, pe Zeus, ce-i cu bănuiala 
mea. Cei ce se aseamănă sînt oare prieteni pe măsura ase¬ 
mănării lor şi îşi sînt şi de folos în aceeaşi măsură? 54 . Iată 
mai precis: poate oare cineva să-i aducă asemănătorului 
său vreun folos sau vreun neajuns pe care acesta să nu 
şi-l poată aduce el însuşi? 55 . Ori să-l facă să resimtă ceva 
215 a ce acesta n-ar putea resimţi şi singur? Şi dacă nu-şi pot fi 
de nici un ajutor, cum or să mai aibă afecţiune unul pentru 
altul? Este posibil? — Nu este. — Poate fi prieten cel ce 

nu resimte afecţiune? 66 . — Nicidecum. — Atunci nimeni nu 
poate fi prieten cu asemănătorul său. Dar omul bun ar 
putea fi prieten cu altcineva bun, în măsura în care este 
bun, nu în care îi seamănă? — Probabil. — Cum aşa? 
Oare omul bun, în măsura în care este bun nu-şi ajunge 
sieşi? — Ba da. — Din moment ce-şi ajunge sieşi, nu duce 
lipsă de nimic. — De bună seamă. — Cine nu duce lipsă 
de nimic nu are de primit nici o satisfacţie. — Desigur b 
că nu. — Iar cine nu simte o satisfacţie nu iubeşte. — De 
bună seamă. — Şi dacă nu iubeşte, nu poate fi prieten 67 . 

— Se pare că nu. — Atunci, cum or să poată fi cît de cît 
prieteni între ei cei buni, cînd unii nu regretă lipsa altora, 
deoarece îşi ajung sieşi de unii singuri, iar cînd sînt împreună 
nu-şi sînt de nici un folos? în ce chip ar ajunge asemenea 
oameni să capete însemnătate unii pentru ceilalţi? — în 
nici un chip, spuse. — Deci nu pot fi prieteni dacă nu c 
înseamnă nimic unii pentru alţii? — întocmai. — Ia seama, 
Lysis, cum ne-am mai încurcat! Oare să ne fi înşelat chiar 
întru totul? — Cum aşa? spuse. — Am auzit odată pe cineva 
spunînd — chiar acum mi-aduc aminte — că şi cei asemă¬ 
nători, şi cei buni îşi sînt cei mai mari duşmani, şi-l invoca 
drept martor pe Hesiod, cel ce spune că: 

„Olarul pizmuieşte pe olar, poetul pe poet 

şi săracul pe cel sărac ” 68 . d 

Şi mai spunea că toate celelalte, cu cît seamănă mai mult 
între ele, cu atît se umplu mai tare de invidie, de vrajbă 
şi de duşmănie; şi cu cît sînt mai deosebite, cu atît ajung 
mai prietene. Că săracul e silit să fie prieten cu cel bogat, 
şi cel slab cu cel puternic, ca să-i fie de ajutor, iar cel bol¬ 
nav cu medicul. La fel, tot neştiutorul trebuie să-i poarte 
mulţumire şi să-l iubească pe cel învăţat. Şi acela îşi con¬ 
tinua ideea cu mai multă strălucire, spunînd că e peste e 
putinţă ca cei ce seamănă să fie prieteni, ci se întîmplă 
exact contrariul: tocmai lucrurile cu totul opuse sînt cele 
mai prietene. Căci fiecare doreşte contrariul şi nu asemănă¬ 
torul său. Uscatul doreşte umedul, recele caldul, acrul 
dulcele, ascuţitul rotunjimea, cel gol doreşte umplerea, 
iar plinul doreşte golirea; şi toate celelalte în acelaşi mod. 

Contrariile sînt hrană unele pentru celelalte, în timp ce 
lucrurile asemănătoare nu-şi sînt de nici un folos 59 . Toate 
acestea el le spunea cu multă vervă, căci era un bun orator. 

216 a Voi ce credeţi? am întrebat. — Că avea dreptate, după 
cîte pricep, spuse Menexenos 00 . — Putem spune, atunci, 
că lucrurile contrarii sînt în cea mai mare măsură prie¬ 
tene? — întocmai. 

— Fie, am spus. Dar nu ţi se pare straniu, o, Menexenos? 
Imediat or să sară asupra noastră acei preaînvăţaţi maeştri 
ai disputei 01 şi or să ne întrebe dacă nu cumva duşmănia 
b este lucrul cel mai contrar prieteniei? Şi ce-o să le răspun¬ 
dem? Sau nu trebuie să recunoaştem că au dreptate? — Ba 
trebuie. — Deci, vor spune ei: duşmanul este prieten cu 
prietenul, ori prietenul cu duşmanul? — Nici una din 
două. — Cel drept este oare prieten cu cel nedrept, sau 
înţeleptul cu desfrînatul, sau cel bun cu cel rău? — Nu cred 
că e aşa. — Şi totuşi, am spus eu, dacă îndeobşte un lucru 
este prieten cu altul, datorită faptului că sînt contrarii 62 , 
trebuie să fie prietene şi cele dinainte. — Trebuie. — Deci 
nici lucrurile asemănătoare, nici cele contrarii nu sînt 
prietene între ele. — Se pare că nu. 
c Ne-a mai rămas încă de cercetat dacă nu cumva prieten 
înseamnă, de fapt, altceva decît toate acestea, anume dacă 
nu cumva coca ce este nici-bun-nici-rău poate fi prieten 
cu cel bun. — Ce vrei să spui?, întrebă el. — Zău că nu-mi 
dau bine seama, am spus, şi că de fapt eu însumi sînt ameţit 
de dificultatea discuţiei. — îmi vine să cred în vechea 
zicală că „prieten îţi este frumosul” 03 . Aşa cum este, el se 
arată a fi ceva neted şi alunecos, care ne scapă şi fuge de 
d noi, datorită naturii lui. Spun deci că este frumos lucrul 
bun. Sau nu eşti de acord? — Ba da 64 . 

— Deocamdată fac prorocirea că prieten cu cel frumos 
şi bun este lucrul nici-bun-nici-rău. Ascultă ce mă face să 
profeţesc astfel 05 . Eu consider că există trei feluri de lucruri: 
bune, rele şi nici-bune-nici-rele. Tu ce zici? — Ai dreptate. 
— Că lucrul bun nu e prieten cu cel bun, nici cel rău cu 
e altul rău şi nici cel bun cu cel rău, ne-a dovedit-o discuţia 
de pînă acum. Rămîne atunci, dacă admitem că ceva este 
prieten cu altceva, ca lucrul nici-bun-nici-rău să fie prieten 

ori cu cel bun, ori cu altul de acelaşi soi cu el. Căci în nici 
un caz n-ar putea fi prieten cu răul. — Ai dreptate. — Dar 
nici cu asemănătorul său nu poate fi, aşa cum am stabilit 
adineauri. Nu-i aşa? — Da. — Deci lucrul nici-bun-nici-rău 
nu poate fi prieten cu cel care este deopotrivă cu el. — Se 
pare că nu. — Rămîne ca lucrul nici-bun-nici-rău să fie 
prieten numai cu lucrul bun. — Aşa trebuie, pare-se. 217 a 

— Oare afirmaţia asta ne va fi o bună călăuză? Dacă 
am vrea să ne închipuim cum este un trup sănătos, ne-am 
gîndi la unul care n-are nevoie de medicină şi nici de vreun 
alt ajutor; se înţelege că nici un om sănătos nu este prieten 
cu medicul în vederea sănătăţii. Ce crezi? — Desigur că 
nu. — Ya fi prieten numai cel bolnav, din cauza bolii. 

— Cum să nu fie? — însă boala este un rău, iar medicina b 
este folositoare şi bună. — Desigur. — Iar trupul în sine 
nu este nici-bun-nici-rău. — întocmai. — însă din cauza 
bolii se vede el silit să îndrăgească şi să iubească medicina. 

— Aşa cred. — Deci cel nici-bun-nici-rău ajunge prieten 
cu lucrul bun datorită prezenţei răului. — Aşa se pare. 

— Este clar că asta se întîmplă mai înainte ca el să fie 
făcut rău de către răul carc-1 posedă. Căci odată devenit 
rău nu ar mai dori binele şi nu i-ar mai fi prieten. Doar 
am spus că este imposibil ca răul să fie prieten cu lucrul c 
bun. — Imposibil, desigur. 

— Luaţi acum seama la ce spun. Susţin că unele lucruri 
sînt şi în sine, aşa cum apar la un moment dat, în timp ce 
altele nu 66 . De pildă, dacă cineva vrea să vopsească ceva 
într-o culoare, pe obiectul vopsit apare culoarea aşternută. 

— De bună seamă. — Oare obiectul astfel vopsit este de 
culoarea care i s-a aşternut? — Nu pricep, spuse el. — Să 
luăm un exemplu, am spus eu. Dacă cineva ţi-ar vopsi d 
părul tău cel blond cu cenuşă, el ar fi alb, sau ar părea că 
este? — Ar părea, spuse el. — Deci culoarea albă ar fi o 
aparenţă. — Da. — înseamnă că în nici un chip părul nu 
devine alb şi că, în ciuda culorii albe care apare, el nu este 
nici alb, nici negru. — Ai dreptate. — Dar atunci cînd, 
prietene, bătrîneţea îl va face de acea culoare, atunci părul 
va fi aşa cum va apărea, căci arătînd alb el va fi intr-adevăr 
alb. — Cum de nu? — Tocmai asta te întreb acum, dacă 

e un lucru, de îndată ce capătă o aparenţă, devine în fiinţa 
sa deopotrivă cu aceasta, ori va fi aşa numai în cazul unei 
anumite aparenţe, altminteri nu? — Mai degrabă aşa, 
spuse. — Deci lucrul nici-bun-nici-rău, avînd uneori răul 
prezent în el, poate să nu fie încă rău, dar alteori poate 
să fi devenit astfel. — întocmai. — Prin urmare, cînd încă 
nu este rău, dar are răul prezent în el, însăşi această pre¬ 
zenţă îl face să dorească binele. Dar de îndată ce aceasta 
l-a făcut rău, îl lipseşte de dorinţa şi totodată de prietenia 
218 a către cel bun. Căci el nu mai este nici-bun-nici-rău, ci rău. 
Ori răul nu poate fi prieten cu binele. — Nu, bineînţeles. 

— De aceea putem spune că cei ce sînt deja înţelepţi 
nu mai sînt iubitori de înţelepciune, fie că sînt zei sau 
oameni. Dar nu sînt iubitori de înţelepciune nici cei care 
se află într-o ignoranţă atît de mare încît sînt răi 07 . Cel 
rău şi ignorant nu poate fi iubitor de înţelepciune. Rămîn 
cei ce au acest rău, neştiinţa, dar n-au ajuns încă din cauza 
lui într-atît de obtuzi şi ignoranţi încît să considere că ştiu 
b ceea ce nu ştiu. De aceea sînt iubitori de înţelepciune cei 
ce sînt încă nici-buni-nici-răi, dar nu o iubesc nici cei răi, 
nici cei buni. Căci am văzut din discuţia de adineauri că 
un lucru nu este prieten nici cu contrariul, nici cu asemănă¬ 
torul său. Sau nu vă amintiţi? — Ba cît se poate de bine, 
mi-au răspuns amîndoi. — Aşa că, o, Lysis şi Menexenos, 
ain spus cu, am descoperit pe deplin ce este şi ce nu este 
prietenia. Spunem că există prietenie, în privinţa sufle¬ 
tului, a trupului precum şi în toate celelalte privinţe, atunci 
cînd cel nici-bun-nici-rău, datorită prezenţei răului, îndră¬ 
geşte pe cel bun. Amîndoi au încuviinţat şi au fost întru 
c totul de acord că lucrurile stau întocmai 68 . 

Eu însumi eram tare bucuros, întocmai ca un vînător 
mulţumit de prada sa. Dar atunci, nu ştiu de unde, mi-a 
venit bănuiala cît se poate de absurdă că cele stabilite de 
noi sînt false 69 . Şi îndată am grăit cu toată mîhnirea: 
„Vai, Lysis şi Menexenos, teamă mi-e că ne-am îmbogăţit 
d numai în vis! — Ce s-a întîmplat?, mă întreabă Menexenos. 
— Mă tem, i-am răspuns, că, întocmai ca nişte impostori, 
ne-am folosit de cuvinte înşelătoare în privinţa prieteniei. 
— Cum aşa?, mă întrebă. — Tocmai asta să vedem, i-am 


223 



LYSIS 


răspuns.'Cel care-i prieten, este prieten cu cineva, nu? 

— Neapărat, spuse el. — Este el prieten fără nici un motiv 
şi scop, sau în vederea şi din pricina unui anumit lucru? 

— Ba cu un scop şi dintr-o pricină 70 . — Oare fiindu-i 
prieten lucrul în vederea căruia el este prieten cu cel cu 
care-i prieten, ori nefiindu-i nici prieten, nici duşman? 

— Nu prea te înţeleg, spuse. — E posibil, am zis eu. Să « 
vedem, poate că altminteri ai să mă urmăreşti şi cred că 
şi eu am să dau mai bine seama de ceea ce spun 71 . Spuneam 
mai înainte că bolnavul este prieten cu medicul, nu-i aşa? 

— Da. — Nu este el prieten cu medicul din cauza bolii şi 
în vederea sănătăţii? — Ba da. — Iar boala este un rău? 

— Bineînţeles. — Dar sănătatea?, l-am întrebat eu, este 
ea un bine, un rău, ori nici una din două? — E un bine, 
răspunse. — Spuneam, deci, mi se pare, că trupul, cel nici- 219 a 
bun-nici-rău, din pricina bolii, adică din pricina unui rău, 
este prieten cu medicina; iar medicina este un lucru bun. 

Mai spuneam că prietenia medicinei este căutată în vederea 
sănătăţii şi că sănătatea este un lucru bun. Aşa e? — De¬ 
sigur. — Sănătatea este ea oare sau nu un prieten? — Este 

un prieten. — Iar boala este un duşman? — Fără îndoială. 

— Atunci lucrul nici-bun-nici-rău, din pricina unuia rău şi b 
duşman este prieten cu unul bun, în vederea altui lucru 
bun şi prieten. — Aşa se pare. — Deci un lucru este prieten 
cu altul în vederea unui prieten şi din pricina unui duşman. 

— Se poate 72 . — Fie, am spus eu. Şi pentru că am ajuns 
aici, să fim cu băgare de seamă, copii, ca să nu ne înşelăm. 

Să trecem cu vederea faptul că un prieten a devenit prieten 
cu prietenul său, că deci cei asemănători ajung prieteni 
între ei, ceea ce spuneam că este cu neputinţă. Să vedem 
de nu ne înşelăm cumva în ceea ce am afirmat acum. Medi- c 
cina, spunem noi, este prietenă în vederea sănătăţii. — Da. 

— Atunci şi sănătatea ne este prietenă. — De bună seamă. 

— Dacă ne este prietenă, ea ne este în vederea a ceva. 

— Da. — în vederea unui prieten, dacă ne ţinem de ce am 
recunoscut mai înainte. — întocmai. — Va fi şi acesta 
prieten în vederea altui prieten? — Da. — Nu trebuie, oare, 
să contenim cu mersul nostru mai departe, ori să ajungem 
la un principiu care să nu mai trimită la altă prietenie, ci 

care să fie tocmai el, prietenul cel dinţii, în vederea căruia 
d să putem spune că toate celelalte lucruri ne sînt prietene? 
— Neapărat. 

— Spun aceasta, pentru ca toate celelalte, de care zicem 
că sînt prietene în vederea prietenului celui dinţii, să nu 
ne mai amăgească întocmai unor simulacre ale sale, dat 
fiind că numai el este cel cu adevărat prieten 73 . Să ne gîn- 
dim în felul următor: cînd cineva pune mare pre ţ pe un 
lucru, aşa cum un tată îşi preţuieşte fiul mai mult decît 
toate celelalte bunuri, nu va pune el preţ şi pe altceva, 
tocmai pentru că-şi îndrăgeşte fiul mai presus de toate? 
e De pildă, cînd ar afla că acesta a băut cucută, n-ar pune el 
mare preţ pe vin dac-ar socoti că vinul îi poate salva fiul? 
— Cum să nu? spuse. — N-ar pune şi pe vasul în care s-ar 
afla vinul? — Bineînţeles. — Asta nu înseamnă nicidecum 
că el pune mai mare preţ pe un vas de lut şi nici pe trei 
măsuri de vin, decît pe fiul său. Iată ce se petrece: toată 
strădania nu este depusă pentru cele pregătitoare în vede¬ 
rea unui lucru, ci tocmai pentru acel lucru în vederea căruia 
220 a se f ac asemenea pregătiri. Nu rareori spunem că punem 
mare preţ pe aur şi pe argint, ceea ce nu înseamnă nicidecum 
că-i aşa în realitate. Căci lucrul pe care punem cel mai 
marc preţ se vede a fi tocmai acela în vederea căruia se 
agonisesc şi aurul şi toate celelalte. Putem vorbi astfel? 

— l'ură îndoială. 

— Oare nu se poate judeca la fel şi în privinţa priete¬ 
niei? ori de cîte ori spunem că nişte lucruri ne sînt prietene 
în vederea altui lucru prieten, exprimăm numai o aparenţă; 
b căci în realitate se întîmplă să ne fie prieten numai acel 
lucru către care ţintesc toate cele ce reprezintă prietenii. 

— într-adevăr, aşa se întîmplă. — Deci, ceea ce ne este 
realmente prieten nu mai poate fi prieten în vederea altui 
lucru prieten. — într-adevăr. — Atunci trebuie să aban¬ 
donăm părerea aceasta, pentru ca nu cumva şi el să fie 
prieten în vederea altui lucru prieten. însă binele ne este 
prieten? — Sînt de părere că da. 

înseamnă că binele este îndrăgit din cauza răului, şi 
atunci lucrurile stau astfel: dacă, aşa cum spuneam adi- 
c neauri, date fiind cele trei stări, binele, răul şi nici-binele- 

nici-răul, am lua în consideraţie numai primele două, 
răul rămînînd cu totul deoparte şi nemaiafectînd nimic, 
nici trupul, nici sufletul, nici pe celelalte de care spuneam 
că în sine nu sînt nici-bune-nici-rele, ne-ar mai fi atunci 
binele de vreun folos, ori ar deveni cu totul inutil? Dacă 
nimic nu ne-ar mai vătăma şi nu am mai avea nevoie de 
ajutor în nici o privinţă, ar deveni astfel limpede că îndră- d 
gim şi iubim binele din pricina răului, pentru că binele 
este un leac împotriva răului, iar răul este o boală. Şi în 
lipsa bolii, nu avem nevoie de nici un leac. Oare aşa, prin 
natura sa, este iubit binele din pricina răului, de către noi, 
care sîntem la mijloc între rău şi bine? Căci binele pentru 
sine însuşi nu are nevoie de nimic. — Se pare, spuse el, 
că aşa este. — Prin urmare ne este prieten acel lucru către 
care tind toate celelalte — despre care am afirmat că sînt 
prietene în vederea altui prieten — fără ca acesta să le fie 
asemănător. Dat fiind că acestea au în vedere un prieten, 
ele se numesc prietene, cînd în realitate prieten pare să e 
fie tocmai contrariul; doar am văzut că prietenul există 
în vederea duşmanului 74 . Ori dacă duşmanul ar dispărea, 
se pare că nici prieten nu am mai avea. — După cîte afir¬ 
măm, nici cu nu cred că am mai avea. 

— Pe Zeus, am spus, dar dacă răul ar dispărea, n-ar mai 
exista foamea, setea şi celelalte? Ori foame va fi cit vor 
dăinui oamenii şi celelalte vieţuitoare, însă fără să le fie 221 a 
vătămătoare? La fel, setea şi celelalte dorinţe, ce nu sînt 
rele, vor mai exista ele după dispariţia răului? Ori este 
ridicol să te întrebi ce va exista atunci şi ce nu va mai 
exista? Cine-ar putea să ştie? Deocamdată asta ştim, că 
acum foamea poate fi vătămătoare dar poate fi şi folosi¬ 
toare. Nu-i aşa? 75 . — Fără îndoială. — Deci, a fi însetat şi a 
avea toate dorinţele de acest fel este cînd dăunător, cînd b 
folositor, cînd nici una, nici alta. — De bună seamă. — Iar 
cînd dispar lucrurile rele, trebuie oare să dispară laolaltă 
cu ele şi cele ce prin natura lor nu sînt nici-bune-nici-rele? 

— Nicidecum. — Aşadar, dorinţele, care nu sînt nici-bune- 
nici-rele, vor dăinui chiar dacă dispar lucrurile rele. — Aşa 
se pare. — Este oare posibil ca cel ce iubeşte şi doreşte 
ceva să nu fie şi prieten al lucrului pe care-1 doreşte şi 

iubeşte? 76 . — Nu cred că se poate. — Se pare deci că există 
c lucruri prietene chiar şi după dispariţia relelor. — Da. 
— însă dacă răul ar fi pricina existenţei prieteniei, odată 
cu dispariţia sa nu s-ar mai putea ca un lucru să fie prieten 
cu altul. Deoarece ar fi imposibil ca după dispariţia pricinei 
să mai existe lucrul care a rezultat din aceasta. — Ai drep¬ 
tate. — Dar noi recunoscusem că prietenia se iveşte cînd 
îndrăgeşti ceva dintr-o anumită pricină. Şi nu socoteam 
noi că din pricina răului, lucrul nici-bun-nici-rău este prie¬ 
ten cu cel bun? — întocmai. — Ori acum, pare-se, din altă 
pricină eşti prieten cu cineva, ori cineva îţi este prieten, 
d — Aşa se pare. — Nu cumva, aşa cum tocmai spuneam, 
dorinţa este, de fapt, pricina prieteniei, iar cel ce doreşte 
este prieten cu cel pe care-1 doreşte, atunci cînd îl doreşte? 
Aşa că tot ce discutam mai înainte despre prietenie era o 
sporovăială, însăilată ca un lung poem 77 . — Tot ce se 
poate, spuse. — Numai că, am spus eu, doritorul doreşte 
e lucrul de care-i lipsit. Nu-i aşa? — Aşa este. — Deci cel 
aflat în lipsă este prieten cu lucrul care-i lipseşte? — Aşa 
cred. — Şi duce lipsa lucrului care-i este luat. — De bună 
seamă. — Se pare, atunci, că dragostea, prietenia şi dorinţa 
au în vedere un lucru care ne este apropiat 78 , după cum 
se vede, o, Lysis şi Menexenos. — Au fost de acord. — Deci, 
voi care sînteţi prieteni între voi prin natură sînteţi apro¬ 
piaţi unul de celălalt. — Cu siguranţă, au răspuns. — Deci, 
copii, dacă cineva doreşte pc un altul, sau îl iubeşte, nu-1 
poate dori, nici iubi, nici nu-i poate fi prieten fără să-i 
222 a fie, într-un fel sau altul, apropiat: fie prin sufletul său, 
fie prin vreo înclinaţie sufletească, prin obiceiurile sau prin 
chipul său. — De bună seamă, spuse Menexenos, în timp 
ce Lysis tăcea. — Bine, am spus. Iar ceea ce ne este apro¬ 
piat prin natură, se pare că trebuie să ne fie şi prieten. 
— Aşa se pare. — Trebuie, deci, ca iubitorul cel sincer şi 
neprefăcut să fie îndrăgit de către iubit, 
b Lysis şi Menexenos abia dac-au încuviinţat, în timp ce 
Hippotbales, de plăcere, schimba feţe-feţe. 

Dar eu, vrînd să mai cercetez această idee, am spus: 
— Dacă apropiatul diferă de asemănător, cred că am putea, 
o, Lysis şi Menexenos, să definim şi prietenia. Dar dacă 

se întîmplă ca apropiatul să fie identic cu asemănătorul, 
nu ne va fi uşor să respingem opinia dinainte, că asemănă¬ 
torul nu-i este de folos asemănătorului său din pricina 
asemănării. Căci este absurd să consideri că nefolositorul 
îţi este prieten. Vreţi, deci, dat fiind că sîntem ca şi îmbă- c 
taţi de discuţie, să admitem şi să afirmăm că apropiatul 
este altceva decît asemănătorul? 79 . — De bună seamă. 

— Vom putea susţine, atunci, că binele ne este îndeobşte 
apropiat, în timp ce răul ne este străin? Ori că răul este 
apropiat răului, binele celui bun, şi că cel nici-bun-nici- 
rău este apropiat de cel nici-bun-nici-rău? 80 . — Ei încu¬ 
viinţară că fiecăruia îi este apropiat cel de acelaşi fel cu 
el. Ne-am întors, deci, copii, iarăşi la părerea pe care mai d 
întîi o respingeam, din moment ce nedreptul poate fi prie¬ 
ten cu cel nedrept şi răul cu cel rău, tot aşa cum binele 
este prieten cu cel bun. — Aşa se parc. — Dar cum aşa? 

Dacă spunem că binele şi apropiatul sînt identice, asta 
înseamnă altceva decît că binele este prieten numai cu cel 
bun? — De bună seamă. — Şi noi care credeam că trebuie 
să combatem tocmai această idee?! Sau nu vă amintiţi? 

— Ne amintim 81 . 

— Mai putem aduce ceva în discuţie? Ori e limpede că e 
nimic? Trebuie, prin urmare, întocmai ca maeştrii tribuna¬ 
lelor, să reluăm toate cele afirmate. Iar dacă nici cei iubiţi, 
nici cei iubitori, nici asemănătorii, nici neasemănătorii, 
nici cei buni, nici cei apropiaţi, nici toate celelalte cazuri 
cîte le-am cercetat — pe care, de fapt, nu mi le mai amin¬ 
tesc, atît au fost de multe — dacă nici unul, deci, dintre 
ei nu poate fi prieten, eu nu mai ştiu ce să zic. 

In timp ce spuneam acestea, aveam de gînd să provoc 223 a 
la discuţie pe careva dintre cei mai vîrstnici. Dar atunci, 
ca nişte demoni, se iviră pedagogii, cel al lui Menexenos 
şi cel al lui Lysis, împreună cu fraţii acestora, şi le porun¬ 
ciră să meargă acasă 82 . Căci se făcuse tîrziu. La început, 
noi şi cei din jur am încercat să-i îndepărtăm. Cum însă 
nu le păsa de noi şi continuau să-i cheme, bolborosind furioşi, b 
şi, cum ne-am dat scama că băuseră în cinstea lui Hermes, 
astfel că nu se putea trata cu ei, ne-am lăsat păgubaşi 
şi am pus capăt adunării. La plecare le-am mai spus totuşi: 

— „0, Lysis şi Menexenos, ne-am făcut acum de rîs, atît 
eu, om bătrîn, cît şi voi. Cei de faţă, plecînd, or să spună 
că deşi ne socotim prieteni unii cu ceilalţi, căci eu mă pun 
în rînd cu voi, n-am fost în stare în nici un chip să des¬ 
coperim ce este prietenia”. 



NOTE 


Preambul. în suita aproximativă a operelor platoniciene Lysis 
ocupă un loc destul de incert şi controversat de către comentatorii 
moderni. Aceasta intrucît se remarcă o neconcordanţă între factura 
compoziţională a dialogului şi orientarea speculativă ce-i este specifică, 
în acest sens, Lysis are afinităţi structurale cu dialogurile socratice, 
fiind ca şi Ion, Lahes, Charmides, cei doi Hippias, un dialog de tip 
protreptic al cărui demers inductiv conclude provizoriu şi aparent în 
mod negativ. Şi în Lysis întîlnim aceleaşi turnuri ale spiritului retoric 
ca şi în celelalte dialoguri, în care există încă multe afinităţi cu tipul 
de argumentare sofistică, de pildă, investigaţia eristică, cc induce para¬ 
doxul şi negarea premiselor, referinţa la texte poetice citate ca auto¬ 
ritare puncte de plecare pentru noi demersuri, interlocuţiunea cu par¬ 
teneri succesivi etc. Din toate aceste motive Lysis este aşezat printre 
dialogurile de tinereţe de către unii învăţaţi ca Alfred Croiset. Pe de 
altă parte, în investigaţia asupra corelatelor prieteniei demersul inductiv 
ajunge să circumscrie termeni ontologici fără să se oprească în mod 
definitoriu asupra lor, constituind însă un preludiu pentru maieutica 
unor dialoguri de maturitate, ca Banchetul şi Phaidros. Pentru acest 
motiv P. Friedlănder consideră că Lysis este un satelit al Banchetului, 
aşezîndu-1 în cronologia operei platoniciene între Phaidros şi Banchetul. 

Din punct de vedere literar, Lysis, ca şi Charmides, presupune un 
cadru mediator, anume naraţiunea lui Socrate către un auditor implicit. 
Pe canavaua acestei relatări se brodează succesivele interlocuţii ale 
lui Socrate cu celelalte personaje ale dialogului, la care naratorul Socrate 
se referă prin reflexii psihologice sau prin explicitări şi detalii privind 
timpul şi spaţiul acţiunii relatate. Acest procedeu, dealtminteri neuzitat 
In celelalte dialoguri, cu excepţia lui Charmides, face ca în Lysis elemen¬ 
tele de cadru epic şi descriptiv (spaţiul, evoluţia caracterelor) să capete 
o pondere considerabilă. Condiţionat în bună măsură de aceste elemente, 
distingem mai întîi preambulul (de la 203 a—206 e) ce se petrece în 
afara Atenei, la intrarea unei palestre. Socrate, trecînd prin dreptul 
acesteia, în drum, de la o palestră Ia alta, este oprit de cîţiva tineri 
ce-i erau bine cunoscuţi. în controversa care se iscă imediat cu privire 
la sentimentele lui Hippotbales faţă de Lysis, Socrate este luat ca arbitru 

şi invitat să intre în palestră. Urmează (între 206 d—207 c) o descriere 
expresivă şi succintă a reperelor privind scena în care se va petrece 
dezbaterea socratică. Astfel se succed, în ordinea firească oricărei naraţii, 
intrarea lui Socrate şi a grupului de tineri în palestră, înregistrarea pre¬ 
zenţei copiilor şi efebilor îmbrăcaţi în haine de sărbătoare în cinstea lui 
Hermes, îndeletnicirile oţioase ale copiilor şi, în sfîrşit, identificarea, 
am zice epifania, lui Lysis. în acest moment am căpătat cunoştinţă 
de toate personajele dialogului, a căror atentă conturare psihologică 
şi intelectuală este urmărită în tot cursul dialogului, atît prin notaţiile 
marginale cît mai ales prin replicile interlocuţiei. Cu toţii par să fie 
personaje autentice, existente în Atena lui Socrate într-o perioadă ce 
nu se poate stabili cu rigoare. Cu toţii pot fi consideraţi martori şi dis¬ 
cipoli ai învăţăturii socratice. Lysis, centrul de interes în dialog, fiind 
încă un copil, uimeşte prin frumuseţea şi graţia sa fizică şi sufletească, 
dar nu mai revine ca personaj în alte dialoguri. Hippothales, menţionat 
ca discipol al lui Socrate de Diogenes Laertios (Vieţile filozofilor, III, 
46), este un efeb, format intelectual după maniera tradiţională, persi¬ 
flată de Socrate; Ctesip este prezent împreună cu vărul său Menexenos 
la ultimele clipe ale lui Socrate, în Phaidon, în timp ce lui Menexenos 
îi este consacrat un dialog sui-generis, în care Socrate face elogiul Atenei. 

S-ar putea stabili în economia dialogului o anumită intenţionalitate 
de marcare a personajelor în funcţie de tezele ce li se atribuie şi de felul 
reacţiilor lor. Se poate vorbi, astfel, de pindarismul lui Hippothales, de 
eleatismul lui Lysis, ce conotează şi o anumită inocenţă şi spontaneitate 
sufletească, faţă de care Socrate-Platon manifestă o vădită congeniali- 
tatc. Tot astfel se poate vorbi despre bcraclitismul lui Menexenos şi 
Ctesip, personaje de tip reflexiv. 

într-adevăr, fiecare din etapele dialogului se poate demarca în func¬ 
ţie de participarea succesivă a cîte două din personajele amintite. Astfel, 

-J 

în preambul, Hippothales şi Ctesip se întreţin alternativ cu Socrate, 
în timp ce dezbaterea propriu-zisă este constituită exclusiv din dialogul 
alternativ al lui Socrate cu cei doi copii, Lysis şi Menexenos. Fiecare 
etapă a dialogului ce comportă o structură recurentă (expunerea tezei, 
explicitarea şi argumentarea, apoi contra-argumentarea şi refutaţia) 
are ca actanţi, variabili în mod alternativ, pe unul din cei doi copii. 
Se poate observa cum şi tezele prezentate sînt congruente cu spiritul 
respectivului interlocutor al lui Socrate. Astfel, discuţia iniţială despre 
condiţiile prieteniei (între 207 d —211 a) este purtată împreună cu Lysis. 
Urmează un scurt intermezzo, în care Lysis se întrece pe sine în graţie 

şi afabilitate iar Socrate se străduieşte să-i răspundă spiritual şi Îndato¬ 
ritor. Apoi, odată cu revenirea lui Menexenos, discuţia ce se poartă 
cu el sc axează asupra definirii termenilor prieteniei (211 d—213 d), 
pînă ce se iese din impas prin revenirea lui Lysis ca interlocutor şi sta¬ 
bilirea unei relaţii eleatice între prietenie şi asemănare (214 a—215 c). 
Se iese apoi din noul impas odată cu revenirea lui Menexenos, cel apt 
pentru subtilităţi dialectice. Se cercetează mai întîi relaţia de tip heracli- 
tian între prietenie şi contrarietate (215 c —218 c), pentru ca de aici 
înainte Socrate să formuleze mai mult către sine o serie de exigenţe 
ce induc aporii succesive, privind medietatea relaţiei de prietenie 
(218 c —220 e), soluţia utilizării termenului otxeioţ, culminînd cu impa¬ 
sul şi confuzia finală. în aceste aporii şi iluminări consecutive, nici 
Menexenos, şi cu a’.ît mai puţin Lysis, nu urmăresc cu uşurinţă logica 

•T3"l 

argumentaţiei lui Socrate, ce iese, de fapt, din cadrul structural iniţial 
propus, evoluînd gradual către postulările de tip ideatic. Socrate însuşi 
pare derutat de ceea ce rezultă din maieutica sa, încercînd să fie solidar 
cu tinerii săi interlocutori. Potrivit acestei noi turnuri a dezbaterii se 
modifică în paragrafele finale (de la 218 c înainte) şi datele structurale 
ale dialogului: elementele de cadru se estompează, atenţia cea mai 
mare se îndreaptă asupra zadarnicelor tribulaţii speculative ale perso¬ 
najului Socrate ce încearcă să iasă dintr-un impas crescînd. Totul se 
curmă însă, în mod cvasi-dramatic, prin intervenţia ex-machina a peda¬ 
gogilor care, nevrînd să ştie de nimic, pun capăt discuţiei tocmai cînd 
Socrate se gîndea să reîmprospăteze discuţia făcînd apel la interlocutori 
mai maturi, adică la premise mai solide. Acest lucru se va petrece în 
Banchetul, justifieîndu-se astfel rolul de satelit ce i se atribuie lui Lysis 
pe lingă marele dialog ce-1 complineşte şi-l supradetermină în mod 
evident. 

1 Termenul este propriu pentru obstetrică. Metaforic, Socrate, fiul 
moaşei Phainarete, prin dialectica învăţăturii sale aduce la viaţă adevă¬ 
rurile aflate în stare de latenţă în spiritul interlocutorilor săi. 

2 Academia şi Liceul, denu mir i destinate unei atît de importante 
valorizări în civilizaţia modernă, se raportează la bine cunoscute împre¬ 
jurimi ale Atenei. Academia, iniţial un parc umbros cu platani şi ulmi 
aflat la 6 stadii nord-vest de Atena, cuprinzînd un lăcaş închinat eroului 
local Academos, era în vremea lui Socrate sediul unui gimnaziu mult frec¬ 
ventat de atenieni. Pe aleile acestui gimnaziu şi-a început şi Platon 
prelegerile conferindu-i celebritate. Liceul (Lykeion) fiind un loc împă- 

durit a fost ales incă din vremea lui Pisistrate ca sediu al unui gimnaziu 
tn imediata vecinătate a unui lăcaş consacrat lui Apollo Lykeios. Ca 
fi Academia, devine un loc favorit al prelegerilor sofistice, unde îşi 
stabileşte şi Aristotel şcoala timp de 13 ani. 

8 Panops este un erou al mitologiei locale a Aticei, din zona Atenei, 
care dă numele fîntînii amintite. 

1 Nu este vorba de un maestru de gimnastică (pedotrib), ci de un 
educator (aot|iioT^ţ), altminteri necunoscut, care îi instruia pe copii 
şi pe adolescenţi în acea 7toXu(i.i0ep.a, profesată de sofiştii contemporani 
cu Socrate. în Norii , Aristofan îl identifică pe Socrate, pe nedrept, cu 
asemenea profesionişti ai omniscienţei. 

* întrebarea pe care o pune Socrate conţine în aparenţă două chestiuni 
de ordin diferit. Răspunzînd enigmatic numai la cea de-a doua chestiune, 
Hippothales declanşează acţiunea dialogului în cursul căruia se defineşte 
in mod implicit şi rostul prezenţei lui Socrate în palestră. Astfel, prima 
chestiune pusă de filosof nu rămîne fără răspuns. 

6 Pasajul oferă o anticipare a discuţiei despre Eros din Banchetul. 
Vorbind despre „harul” său (touto . . . ex 0eou 8£8ot<xi), Socrate îşi 
limitează în mod ironic competenţa, îndrumînd discuţia către relaţia 
de prietenie. 

7 în original: 7toif)(taTa . .. xal auYYP*R J - a 't a > cu referire atît la genul 
tradiţional al elogiilor în versuri, cît şi la noul gen al encomiilor în proză, 
inovat de retorica sofistică, în special ilustrat de Gorgias. Termenul 
de iyxcofuov apare mai jos la 205 d. 

8 Este pentru a patra oură că sc menţionează înroşirea lui Hippo¬ 
thales. Tot ceea ce se mai observă privitor la firea personajului dove¬ 
deşte interesul lui Platon pentru o atentă conturare psihologică a perso¬ 
najelor. Hippothales este o fire avîntată şi romanţioasă care se îndră¬ 
gosteşte de un alt emotiv, de Lysis. 

8 Termenii folosiţi în text (Xi]pel Te xal ţiatvcTai) definesc starea 
dionisiacă în care se poate afla un artist în proces de inspiraţie. Hippo- 

■a 

thales are în acelaşi timp susceptibilitatea artistului şi a îndrăgostitului. 

10 Socrate este interesat de fdianoia) gîndul lui Hippothales, mai 

precis de felul cum acesta se traduce în comportamentul său faţă de 

1 

Lysis. Mai puţin îl interesează expresia acestui gînd (lexis) în forma 
poeziei. Dianoia este un concept-cheie în estetica şi în psihologia plato- 
niciană şi aristotelică (ci. R., 395 d; Ti., 88 a; Poetica, 6 etc.). 

11 Textual, x?ovtxt!>TEpa, ceea ce ar însemna „chiar din timpul lui 
Cronos”. 

12 Este redat in acest pasaj tiparul consacrat al unei ode encomias¬ 
tice scrise pentru învingătorii la jocurile elenice, de felul compoziţiilor 
lui Pindar, Stesihor ori BacchylideB. Se evoca felul întrecerii, genealogia 
eroului şi mitul care constituia nucleul compoziţiei. Este evident în 
această evocare tonul de zeflemea căruia i se va conforma şi Socrate, 
referindu-se, un rînd mai jos, la encomionul în cinstea victoriei in spe 
asupra lui Lysis. Poezia anacreontică ne fa mili arizează cu această asi¬ 
milare a jocului erotic cu cel sportiv. 

13 în text, iToieîv şi $8eîv se pot referi fie la diferenţa de gen dintre 
proză şi versuri lirice, fie la succesiunea compoziţie-interpretare a pro¬ 
ducţiei poetice. Mai jos, la 205 e, am tradus XeyOlvTa xal âaOlvra prin 
„recitări şi cîntece”. 

14 Textual: xaXcov te xayaOcov, expresie generică pentru o valoare 
etic-estetică. 

14 Textual: aoţidţ Ta Jpomxd —, învăţat şi priceput în cele ale 
dragostei — indică presupoziţia de caracter empiric ce se cere verifi¬ 
cată şi filosofic în cursul dialecticii discuţiei. 

16 Metafora de tip anacreontic comentată mai sus apare şi în această 
asimilare a seducţiei cu vînătoarea. 

17 Acest tip de raportare pragmatică este totdeauna prezent ca un 
criteriu axiologic în dezbaterea socraticilor, la Xenofon, Platon, Antis- 
tene, Aristip etc. 

18 Astfel Hippothales ajunge să-l solicite el însuşi pe Socrate în ter¬ 
meni similari adresării de mai înainte a filosofului, de la 205 a, către 
Hippothales, în acel moment recalcitrant. 

19 Se subliniază o dată mai mult superioritatea dialecticii (SiaX^YeaOai) 
asupra reprezentării artistice (X£ye:v, cîSeTv), ca mijloc de persuasiune. 

90 Sărbătorile lui Hermes, în original „Hermaia”, în cinstea zeului- 
patron al jocurilor gimnice şi al palestrelor. Este bine marcată în cursul 
dialogului diferenţa de vîrstă şi de regim dintre copii (între 12 —14 ani) 
şi adolescenţi (între 14—18 ani). Ctesip şi Hippothales BÎnt în preajma 
vîrstei de 18 ani dinaintea efebiei. 

21 Grupul „jucătorilor de arşice” a fost imortalizat de Policlet într-o 
celebră piesă statuară, Astragalizontes, citată de Pliniu printre operele 

de artă adunate în palatul imperial al lui Titus ( Istoria Naturală, 
XXXVI, 4). 

22 Textual: xaXot; te xxY a 9°ţ- Apariţia lui Lysis este o culminanţă. 
în vestibulul palestrei aflăm antecedente şi referinţe directe asupra 
sa, iar în palestră, cîud Socrate trece în revistă grupurile de tineri îl 
identifică imediat graţie aureolei atît de vizibile a kalokagathiei ce-1 
pune mai presus de ceilalţi. Este poate una dintre cele mai plenare epi- 
fanii ale graţiei şi armoniei fizice şi spirituale din cultura literară antică, 
cougenială celebrelor reprezentări plastice fidiace şi policletice. Este 
anticipatorie, în acelaşi timp, pentru o neuitată reprezentare a efebului, 
cum este cea din Moartea la Venefia a lui Thomas Mann. 

23 Abia acum, după o apreciabilă retardaţie, se constituie cadrul 
scenic pentru discuţia dialectică ce va urma, în vestiarul palestrei. 
Vor evolua Socrate, Menexenos, Lysis şi Ctesip, în timp ce Hippothales 
va rămîne tăcut şi ascuns după ceilalţi privitori anonimi, participînd 
însă afectiv la cele ce se discutau. Intrarea sau ieşirea cîte unui perso¬ 
naj (Menexenos) punctează etape ale dialogului iar în final năvala peda¬ 
gogilor pune capăt discuţiei. 

24 Ar putea fi o referinţă la norma societăţilor pitagoreice cunoscute 
de Platon în Sudul Italiei. 

25 Pedotribul exercita, pe lingă funcţia de maestru de gimnastică, 
rolul de organizator de festivităţi, de medic chiar. Reproducerea acestor 
incidenţe, plecarea, apoi revenirea lui Menexenos, fac ca povestirea lui 
Socrate să w apropie cit mai mult de firescul situaţiei. 

20 în antichitate, pedagogul (etimologic paidagogos — cel ce con¬ 
duce copii), era un sclav, de cele mai multe ori barbar, carc-i suprave¬ 
ghea şi-i însoţea pretutindeni pe copiii de oameni liberi, precum nişte 
dădace bărbăteşti. 

27 Instrucţia în litere şi în muzică, alături de gimnică, constituiau 
(ritnum-ul educaţiei copiilor atenieni. 

28 A fi medic la curtea Marelui Rege al Persiei nu este numai o pre¬ 
supoziţie retorică, întrucît istoricul Ctesias din Cnidos a avut această 
funcţie în contemporaneitatea lui Platon. 

28 în această discuţie, Socrate îl aduce pe Lysis la recunoaşterea 
uneia din tezele „iluministe” cele mai importante ale epocii, susţinute 
de către sofişti îndeobşte, cu privire la îndreptăţirea cunoaşterii şi a 
priceperii empirice, de a fi atotputernice în viaţa publică şi în cea pri- 

vată. Virata, ori poziţia socială sau familială nu generează de la sine 
şi capacitatea profesională sau cetăţenească. Consecinţele unei atare 
teze sînt deformate tendenţios în Norii lui Aristofan. Am redat cu pre¬ 
dilecţie prin „pricepere” şi „a se pricepe”, termenii originali tpp6v7)cm;, 
erornf)[iT] (209 c 6, 209 d 2, 209 c 2, 210 a 4). 

80 Este încă o subliniere a tezei „iluministe” de mai sus: cunoaş¬ 
terea şi capacitatea profesională sînt criterii ale libertăţii şi impor¬ 
tanţei sociale, mai presus de apartenenţa de clasă. în funcţie de această 
<ppv6Tjou;, omul este liber (eXeuOepoţ) sau aservit (utctjxoo ţ) social. 

81 Termenul original, tpiXeco, conciliază în greacă două sensuri ce 
sînt destul de bine delimitabile în română: „a fi cuiva prieten” şi „a 
iubi, a îndrăgi pe cineva”. Dacă în această frază cpiXeco comportă ambi¬ 
guitate semantică, mai jos cu un rînd el nu se poate traduce decît 
prin a iubi, fiind vorba de sentimentele tatălui faţă de fiu. 

32 Conceptul prieteniei este acum enunţat în formularea sa specific 
elenică, ca o relaţie utilitară, ceea ce nu so pierde nici un moment din 
vedere în cursul investigaţiei dialectice. 

33 în original este un joc de cuvinte, dc fapt o diafora, între verbul 
9 poveîv — „a 6e pricepe”, în acest context, şi (XEyot 9 povctv — „a se 
făli, a se grozăvi”. Ceea ce nu se poate reda mulţumitor în traducere. 

34 în text aceeaşi figură de stil între (xeyaXotppcov şi acppcov — orgo¬ 
lios, trufaş şi lipsit de minte. 

36 în interludiul cuprins între 210 e—211 a, naraţia se împleteşte 
cu monologul interior ce comportă preţioase valenţe psihologice. Iese 
astfel mai bine în relief rolul exemplar al lui Socrate de dascăl spiritual, 
în raport cu nereuşita lui Hippothales care devine acum ucenicul lui 
Socrate. 

86 Este o mărturie mişcătoare a afecţiunii ce şi-o poartă cei doi copii, 
revelînd lui Socrate o dimensiune inedită a prieteniei pe care va încerca 
să o definească mai departe. 

37 în text Epiaxtxâc;, de unde termenul de eristică — arta de a dis¬ 
cuta în contradictoriu iniţiată de sofiştii contemporani cu Socrate. 
Metoda eristică a avut multă trecere în cultura antichităţii. Dialecti- 
cienii şcolii din Megara, tributari lui Socrate, au perfecţionat o metodă 
căreia i se conforma dealtminteri Socrate însuşi. Renunţînd la inducţia 
socratică, ei au absolutizat controversa, argumentînd în felul lui Zenon 
eleatul, şi au redus la absurd concluziile privind teza negată. Discuţia 

care urmează cu Menexenos are un caracter eristic întrucît propune în 
mod succesiv teze asupra philia-ei pe care le reduce Sn mod sistematic 
la aporii. 

88 Este o evidentă simulare ironică a slăbiciunii şi temerii lui Socrate 
faţă de adversarii reali sau presupuşi, exprimată şi în alte rînduri în 
cursul dialogului, în preambul, şi mai departe chiar. 

88 Aceeaşi expresie — (texaSlScoţu tuv X6yo>v — a fost folosită la 
începutul dialogului (204 a 2), cînd Socrate era invitat în aceşti termeni 
să ia parte la discuţia tinerilor din palestră. în genere, Socrate nu dis¬ 
cuta într-un cadru restrîn9, bucurîndu-se să aibă un auditoriu cît mai 
larg. Deşi interpela de obicei cîte un singur interlocutor, nu se temea 
de schimbarea acestuia aşa cum se vede şi din pasajul de faţă, cînd 
schimbă pe Lysis cu Menexenos, pentru ca mai tîrziu să-l reia pe cel 
dinţii iar la sfîrşit se gîndeşte să se adreseze şi altora „mai maturi” 
pentru a încheia cu bine discuţia (223 a). 

40 începutul discuţiei cu un nou interlocutor comportă un anumit 
protocol, care este în întregime redat în acest pasaj. Momentul între¬ 
bării ce demarează discuţia este anunţat de trei ori pînă să fie în sfîrşit 
actualizat. 

41 Pentru a evidenţia preţul prieteniei se uzează de un climax retoric 
al valorilor comune cu al cărui termen culminant prietenia nu se poate 
totuşi compara. 

48 Afirmnţia contrazice flagrant, în aparenţă, atitudinea de la început 
(204 e, 205 a) a lui Socrate fuţă de Ilippothalcs, cînd se erijase în 
cunoscător şi inspirat. Se poate presupune implicarea acelei disimulări 
ironice specifice, dar se ponte da şi altă explicaţie. Menexenos şi Lysis 
înseamnă un alt referenţial dccît Ilippothalcs şi sînt ca atare abordaţi 
cu toată prudenţa de către Socrate ce procedează ca şi în alte părţi, 
disimulîndu-şi ştiinţa în neştiinţă şi improvizaţie spontană. 

48 Din acest pasaj se poate desluşi relaţia binară pe care o comportă 
termenul de prieten — iptXoţ, îndată ce devine predicatul unei stări 
active; ca participiu activ o cpiXcov, sau ca participiu pasiv 6 (piXotiftevoţ 
corespunde denotaţiei celor două sensuri ale relaţiei de prietenie, activă 
sau pasivă. Potrivit distincţiei pe care o făceam Ia nota 31, asupra 
contextualităţii semantice a termenului, vom reda 6 ţuXcov prin „cel 
ce poartă prietenie cuiva, cel ce iubeşte pe cineva”, iar 6 cpiXoiiftevoţ, 
prin „cel căruia i se poartă prietenie, cel ce este iubit de cineva”. Această 
ambiguitate se rezolvă univoc îndată ce termenul tpiXeîv este pus fn 

relaţie antinomică cu (juaeîv care înseamnă exclusiv „a detesta”, aşa 
cum se va întimpla de pildă la 212 b. 

44 Limba greacă denumeşte pe iubitor — ^paaTrjţ şi pe cel iubit — 
toi 7 tai 8 ixi. 

44 Omologarea prieteniei dintre oameni, pe de o parte cu opţiunea 
către obiecte sau valori morale şi sociale, pe de altă parte cu atracţia 
dintre obiecte şi fenomene naturale (cf. 215 e), este un sofism semantic. 
Graţie acestei extinderi a sensului, Socrate va induce o contradicţie 
între termenii relaţiei de prietenie la 213 b. Ceea ce nu împiedică, în 
tot cursul dialogului, pînă la 220 e, ca discuţia să se poarte pe plan 
antropologic, fizic sau cosmologic, folosindu-se aceeaşi accepţie ontolo¬ 
gică a termenului de ţu)ia. 

46 în această enumerare progresivă lexicul grec permite compunerea 
firească a lui iptXoţ cu fiecare din termeni. Astfel, <p[Am-oi, 91 X 6 x 0 ^ 5 , 
(ptXotvot, tpiXoYoţivacrTal, 91 X 600901 sint bine atestaţi; numai 9 iX 6 p-njyE 5 
(iubitori de prepeliţe) este forjat de Pluton prin analogic cu celelalte. 

47 Citatul pare a fi din Solon. Aceasta este prima invocare a mărturiei 
poeţilor menită să dea un nou curs nrgunienturii, folosind un procedeu 
favorit al sofiştilor. 

48 Socrate conclude negativ asupra aporiei ce rezultă din cele trei 
încercări de a defini prietenia în funcţie de stare (activă, pasivă sau 
ambivalenţă), pregătind astfel spiritele pentru o nouă modalitate de 
abordare. 

49 împreună cu un nou interlocutor Socrate va încerca o nouă moda¬ 
litate de abordare care să corespundă temperamentului şi interesului 
acestuia. Nu va mai fi o dezbatere eristică, de vreme ce Lysis nu este 
un epicmxăq, ca prietenul său Menexenos, ci un 91 X 600905 , îndrăgind 
speculaţia asupra înţelepciunii. Ca atare, va fi interlocutorul potrivit 
pentru a încerca o determinare a esenţei prieteniei, premergînd, după 
cum vom vedea, doctrinei ideilor din dialogurile de maturitate, Ban¬ 
chetul în primul rînd. Lysis, ca şi Socrate, face parte dintre cei ce „iubesc 
filosofia, chiar dacă aceasta nu le răspunde dragostei lor” (212 e). 

60 Autoritatea poeţilor este acum invocată în toate consecinţele, 
într-o formulare menită să devină un topos cultural de mare importanţă, 
ilustrat, după mai bine de un mileniu, de reprezentarea lui Vergiliu 

A 

în Infernul dantesc. Poetul cel mai mare este şi depozitarul prin exce- 

] 

lenţă al înţelepciunii în a cărui carte se află răspuns la toate îndoielile 
care frămîntă cugetul omenesc. 

61 Vers din Odiseea, XVII, 218. Trebuie remarcat că Platon îşi va 
revizui radical părerea despre poeţi, condamnînd în Republica (598 d — 
601 b) pe Homer şi pe Hesiod din punctul de vedere al pedagogiei şi 
al eticii. 

62 Socrate pare să se refere la Empedocle sau la Parmenide. A se 
vedea un comentariu asupra acestei chestiuni în ediţia lui Lysis îngri¬ 
jită de C. Noica, pp. 74— 76. în ceea ce priveşte corespondentul grec 
pentru „asemănător” sînt de observat următoarele: “Ofioioţ, ce se tra¬ 
duce îndeobşte prin „asemănător”, semblable, gleicher, în elenă com¬ 
portă de fapt o fluctuaţie destul de derutantă între „similitudine” şi 
„identitate” ori „natură comună”, tiuzînd să se confunde cu opoţ, 
„identic”. Această fluctuantă a stat dealtminteri la baza faimoasei 
dispute dogmatice din evul mediu timpuriu între bpoio-ouaict şi opo-oucrtac 
membrilor trinităţii creştine. în limba română „asemănător” dove¬ 
deşte mai multă elasticitate semantică decît „deopotrivă” sau „similar”. 

68 Ideea nesociabilităţii şi dezbinării celor vicioşi este reluată de 
Platon în R., 351 e — 352 b. 

64 Teza este pusă la probă de către argumentul utilităţii, ca mai 
sus la 210 c, însă cu consecinţe mult mai importante. 

66 Pasajul prezintă dificultăţi de traducere mai cu seamă datorită 

anacolutului care marchează ultima propoziţie a frazei. SensuP este 
însă destul de clar: nimeni nu poate datora împlinirea sa, fie în sens 

ucliv — dobîndirea unui bine sau a unui rău —, fie în sens pasiv 

— încercarea unei stări sufleteşti, sentimentale — celui ce este ase¬ 
mănător cu el, deci nvînd aceleaşi disponibilităţi şi apetenţe. 

s 60 Termenul â.yocxui'j are în greacă un sens primar — „a îndrăgi 

pe cineva”, sinonim cu <piXeîv, şi un al doilea sens, care corespunde 

conotaţiei utilitariste inerente noţiunii de prietenie, a fi satisfăcut, a 
fi mulţumit de cineva. 

67 Doar zeii sînt cei care au acest atribut al autosuficienţei. O argu¬ 
mentare asemănătoare foloseşte Epicur pentru a susţine ideea indi¬ 
ferenţei zeilor faţă de existenţa muritorilor. 

58 Citatul provine din Hesiod, Munci fi zile, v. 25. încă o dată, de 
data aceasta în modul cel mai clar, Platon foloseşte artificiul citării 
unei maxime acreditate de un text poetic pentru a atenua trecerea 
bruscă la o poziţie antitetică: predicatul prieteniei este neasemănarea. 

69 După cum se vede, referinţa priveşte tezele dialectice heraelitiene, 

la care Platon face acum apel pentru a contracara parmcnidismul tezei 
anterioare. 

60 Mcnexenos îşi reia rolul de interlocutor pe carc-1 va juca pînă 
la sfîrşitul dialogului, fiind cel mai potrivit pentru subtilităţile care 
urmează. 

81 în original: 7râaao<poi,. . . ivuXoutot — „preaînvăţaţi” este ironic 
folosit. Se referă la sofiştii rctoricicni ce au inaugurat antilogiile, dis- 
cursuri-tip, în care se formulează teze contradictorii asupra aceluiaşi 
obiect. De obicei o teză paradoxală este în competiţie cu poziţia bunului- 
simţ, care se lasă biruit de argumentele specioase ale celei dintîi. Prota- 
goras este iniţiatorul antilogiilor. 

62 Contrarictatea (EvavTtcocnţ), graţie folosirii tezei hcracliticnc con¬ 
siderată condiţie a relaţiei de prietenie, este o poziţie dialectică deplin 
cîştigată. Rămînc numai să se stabilească măsura contrarictăţii ce 
este pertinentă cu prietenia. 

63 Este un nou recurs la o autoritaLe exterioară, de data aceasta 
un proverb. Nu trebuie să ne inducă în eroare aparenţa de sinceritate 
a lui Socrate. Este un artificiu psihologic obişnuit ce mediază o tran¬ 
ziţie neaşteptată, dar logică, graţie căreia interlocutorul capătă impre¬ 
sia că cercetează împreună cu Socrate, aflîndu-sc deopotrivă în stare 
de perplexitate. Aceasta s-ar datora constatării că prietenia este o 
relaţie între entităţi de natură diferită, între nivele de existenţă dife¬ 
rite. Ceea ce face ca deocamdată izotopia asemănării să fie abandonată. 

64 Identificarea atît de lesnicioasă a binelui cu frumosul ţine de o 
habitudine etică şi psihologică specifică culturii elene, ei fiind termeni 
comutabili ce funcţionează ca supreme categorii antropologice. Pentru 
moment, insczisabilitatca, eventual alteritatca frumosului este intuită 
ca un aspect empiric şi în acelaşi timp anecdotic. 

65 Invocarea repetată a caracterului profetic (fxavTSiioţiai, 7tpoţtavTEii- 
oţtai), prescntimcntal deci al tezei este încă o precauţie luată în mod 
artificios pentru a atenua, a învălui, neaşteptata enunţare a trihoto- 
miei ontice : binele, răul, nici-bincle-nici-răul. în ceea ce priveşte ter¬ 
menul t b S’o'jT âyaOov o{5te y.ay.6v, nu-1 putem reda prin neutru, 
într-un context în care prietenia apare ca rezultantă a unei relaţii pro¬ 
cesuale, evolutive dinspre un termen aflat în continuă metamorfoză 
către un termen stabil, definitoriu pentru perfecţiune. Ca atare, cea 
mai bună aproximare a celui dintîi termen este traducerea lui literală. 

A se vedea aceeaşi procesualitate în doctrina Diotimei despre Eros, 
din Banchetul, 204 a—b. 

66 Platon face aici una dintre acele distincţii filosofice ce vor fi rcfor- 
mulate cu stringenţă de către Aristotel ( Analiticele, II, 2), între oucnx 
— cauză finală şi Ttapoucda — accident. Pentru denotarea accidentului, 
Platon foloseşte atît forma substantivală cît şi pe cea verbală (mzpecm), 
în timp ce pentru esenţă foloseşte exclusiv forma verbală iazL în alte 
dialoguri foloseşte însă şi forma substantivală, oâmqc, de pildă, în Phd., 
65 d, Tht., 185 c. 

67 în afara distincţiei pertinente investigaţiei, între ciotpEa şi tpiXoaotpta, 
corespunzînd respectiv categoriei binelui şi nici-binelui-nici-răului, 
remarcăm în acest pasaj şi teza preferată platoniciană a identificării 
răului (xcoda) cu necunoaşterea (^yvoia) şi a binelui cu cunoaşterea. O 
formulare aproape identică a acestor distincţii întîlnim în Banchetul, 
204 a-b. 

SB Conchizînd provizoriu asupra unei definiri mulţumitoare a prie¬ 
teniei, Socratele platonician convorbeşte cu ambii interlocutori. Ade¬ 
ziunea lor este simbolică pentru concilierea şi sinteza celor două poziţii 
succesiv criticate, cea eleatică şi cea heraclitiană. 

69 Este una din acele întorsături spectaculare în care se vădeşte 
spiritul dialectic platonician, totdeauna pregătit să reconsidere poziţii 
ce păreau consolidate şi definitive. Ca şi la 216 d, ca şi în alte momente 
de criză ale dialogului, Socrate mărturiseşte un presentiment, de a 
cărui iraţionalitale parc Burprins. 'ATomc-rd-n) •nţ u7roi|Aa, am tradus 
prin ,.bănuiala cît bc poate de absurdă”. Aşa cum se exprimă P. Fricd- 
lănder, dialectica vie nu suportă poziţiile fixe, rigide. 

70 Socrate se întreabă, aşadar, asupra mobilurilor prieteniei, asupra 
cauzalităţii (Slot n) şi asupra finalităţii ei (evoca tou) ; ceea ce Aristotel 
va formula mai tîrziu drept cauză finală şi cauză eficientă a unui proces 
sau a unei stări. 

71 Este încă o simulare a unui demers spontan, cu iluminările şi ezi¬ 
tările de rigoare. De fapt Socrate a enunţat deocamdată în termeni con¬ 
ceptuali ce înţelege prin cauza finală (prieten-scop), la care se ajunge 
trecînd printr-un şir de condiţionări intermediare (prieten-mediator). 
A se vedea comentariul lui C. Noica, op.cit., p. 106 ş.u. şi P. Friedlănder, 
ibidem. 

71 Adică orice fiinţă sau obiect neutru are drept cauză finală binele 

ţi drept cauză eficientă răul. Aceştia sînt termenii incipienţi, de natură 
empirică ai demersului inductiv. 

78 Deci, în mod necesar, termenul final al demersului, care este şi 
origine (dpx^) a prieteniei şi este denumit ca atare „prietenul cel dinţii” 
(vi TrpojTov tptXov), „prietenul cel adevărat” (6 âXrjOcoi; tpiXoţ) este 
identificabil ca valoare absolută, ca idee. Tot astfel, frumosul şi binele 
sînt termenii absoluţi ai unor demersuri similare din Banchetul, din 
Republica, ce purced de la lumea empirică tinzînd către realitatea trans¬ 
cendentă. în raport cu această realitate transcendentă, cu „prietenul 
originar” (ipxi)), termenii empirici intermediari, ca sănătatea, bună¬ 
starea, trebuie consideraţi, în consecinţă, drept prieteni-simulacre. 

74 Textual: „în vederea unui lucru duşman”, ar fi un non-sens, din 
moment ce răul a fost tot timpul considerat drept cauză eficientă în 
vederea căutării binelui. De fapt, însă, în abstracţia lumii empirice, la 
capătul demersului, distincţia între cauză eficientă şi cauză finală nu 
mai este pertinentă. în schimb este configurată o relaţie surprinzătoare 
între cele două principii ontice, binele şi răul, în care răul apare drept 
condiţie sine qua non a binelui. 

78 Deoarece discuţia anterioară asupra mobilurilor exterioare rămîne 
în suspensie, se ia în seamă mobilul lăuntric şi trupesc care este dorinţa 
— £tu0u[l[<x, care implică toate cele trei ipostaze: binele, răul, nici- 
binele-nici-răul. 

78 Pentru definirea prieteniei se uzitează două noi corelate: gpuţ şi 
£7u0u[i.[oc — iubirea şi dorinţa, ce configurează sfera afectelor umane, 
ale căror ponderabile sînt cercetate în detaliu în cursul Republicii. 
Introducînd aceşti noi parametri, Platon restrînge de fapt accepţia 
prieteniei, pentru prima dată, de la planul general ontologic la un plan 
strict antropologic, cu consecinţele pe care le vom vedea. 

77 Desigur că într-o atare relaţie între prietenie şi dorinţă, restrîn- 
gerea planului de referinţă face inutil cadrul dialectic desfăşurat mai 
înainte. De aici şi ideea comparării argumentării anterioare cu un poem 
filosofic de genul celor despre natura lucrurilor (Peri physeos). 

78 în original olxeîoţ, derivînd din olxEa — casă, familie, cere să 
fie tradus prin familiar (în versiunea citată a lui C. Noica) sau prin 
apropiat, care redă mai bine în limba română ideea afinităţii structurale, 
marcînd raportarea socială şi individuală umană a conceptului. Dacă 
dorinţa pentru ceea ce este apropiat este extinsă pe un plan fizic, cosmo- 

logic şi metafizic, atunci se evită aporia anterioară, din moment ce răul 
— cauză eficientă universală — este eliminat. 

78 Desigur că distincţia între otxeîoţ şi oţLotoq, între asemănător şi 
apropiat este în semantica unei limbi moderne mai greu de făcut decît 
în greacă. Lucrurile devin mai clare dacă ţinem seama de remarca de 
la nota 52, cu privire la semantica lui o|xolo<;. în mod analog şi oljteîoq 
comportă o fluctuanţă a sensului care-1 poate duce pînă la identificarea 
cu ojAoioţ. Astfel se explică pentru ce Socrate simte nevoia să postuleze 
distincţia între oftotoi; şi oExstoţ. 

80 Prima identificare ar trimite la teza binelui, considerat cauză fina¬ 
lă, iar cea de-a doua la teza eleată afirmată în cadrul discuţiei cu Lysis. 

81 Demersul dialectic în spirală a dus pe interlocutori, prin sinteza 
contrariilor, la un nivel izotopic începutului discuţiei; de fapt nu reiese 
teza identităţii cu sine a binelui, ci a apropiatului, ceea ce face să se evite 
impasul provocat mai înainte de considerarea răului drept cauză eficientă. 

Aporia este aşadar numai aparentă, are o valoare retorică, aşa cum 
demonstrează şi fraza care urmează, în care se face analogia între discu¬ 
ţia dialectică şi dezbaterea de tribunal. în felul acesta subiectul este 
pe deplin epuizat. 

82 Este una din acele încheieri de dialog în care Platon vădeşte gust 
pentru manevrarea contrastelor scenice. A se reţine comparaţia peda¬ 
gogilor cu nişte demoni ai răului, care tulbură atmosfera apollinică a 
dezbaterii filosofice. 

INTERPRETARE LA 
EUTHYPHRON 


Doi oameni acuzaţi de impietate discută senin despre pietate. Un al 
treilea, care le relatează la fel de senin dialogul, săvîrşeşte la rîndul său 
o impietate. Acesta este, privit din afară, dialogul Euthyphron despre 
pietate. De aceea nici nu se putea traduce termenul grec al pietăţii prin 
„evlavie”. Lipsa de evlavie e doar o privaţie, pe cînd impietatea este 
activă şi, în sens rău, pozitivă. 

în actul de acuzaţie împotriva lui Socrate — aşa cum sînt redate 
lucrurile de Platon în Apologia — prima învinuire este impietatea faţă 
de zei. Dialogul de faţă, situat de autor chiar în preajma procesului, ar 
fi un impresionant document uman, dacă a avut loc cu adevărat. Dar 
dacă nu a avut loc, ci e închipuit de Platon? Atunci documentul este 
încă mai impresionant, într-un sens. Cum îşi îngăduia Platon, discipolul, 
să atribuie lui Socrate gînduri din care nu reiese de fel pietatea faţă de 
zei, sau nu în aşa fel încît să-i fie acestuia o apărare? Şi cum le dădea 
curs într-o societate în care supravieţuiau unii dintre ascultătorii lui 
Socrate, poate şi acuzatorii lui, ba supravieţuia eventual cbiar Euthyphron 
interlocutorul? Ce libertate de autor îşi ia Platon ca să poată trece astfel 
şi peste oameni şi peste umbre? 

Meletos şi Anytos erau tineri în 399 î.e.n. cînd au cerut şi obţinut 
condamnarea lui Socrate. Este o întrebare, cum vor fi înregistrat ei, dacă 
au trăit, după vreo 20 de ani, cînd Platon a început să-şi dea în vileag 
dialogurile, extraordinara reabilitare ce se aducea lui Socrate prin ele. 
Au avut ei cumva remuşcări, sau au fost repudiaţi de societatea ateniană? 
Poate, sfruntaţi cum erau, în faţa cîte unui dialog ca acesta au îndrăznit 
să spună că avuseseră totuşi dreptate. Oricum, rămîne adînc tulburător 
faptul că, scriind despre pietate, Platon ia asupră-şi riscul de a săvîrşi 
actul superior de impietate al creatorului. Nu Socrate interesează, ci 
pietatea însăşi. 

Cei doi care o discută, Socrate şi Euthyphron, sînt aşadar acuzaţi, 
primul dc impietate faţă de zei, celălalt împotriva părintelui său. Ar 
trebui, atunci, să fie vorba despre o idee de pietate care să-i justifice pe 
ei în primul rînd; dar nici unul dintre ei nu se apără: Euthyphron, pen¬ 
tru că e prea sigur de el şi de sensul pietăţii pe care-1 deţine, Socrate 

pentru că e prea nesigur, cel puţin după cîte spune. îi rămîne să întrebe 
şi să caute. 

Deşi situaţia lor de oameni acuzaţi de impietate, care vorbesc despre 
pietate, este aceeaşi, cei doi sînt astfel în contrast: Socrate nu poate 
învinovăţi pe nimeni, — aşa cum o ştie şi îi şi spune chiar Euthyphron, 
întrebîndu-1 ce caută în preajma Tribunalului (2 b) — în timp ce acesta 
poate acuza chiar pe tatăl său. Ceva pare din nou să-i apropie, după spusa 
lui Euthyphron: o voce interioară, pe care Socrate o invocă deschis, de 
vreme ce o ştie toată lumea, iar celălalt o invocă şi mai deschis de vreme 
ce e prezicător public. Numai că Socrate refuză asemănarea cu prezică¬ 
torul, îşi ia distanţă faţă de el, îl întreabă doar în treacăt ce crede despre 
soarta sa şi îl pune să-i povestească pricina lui. 

Euthyphron îşi acuză părintele pentru faptul de-a fi lăsat involun¬ 
tar să moară, pedepsindu-1, pe un sclav care ucisese pe un altul. Trei 
impietăţi se suprapun astfel deodată: o crimă oarbă a sclavului contra 
sclavului; o crimă din nepăsare şi desconsiderare umană a omului liber 
împotriva sclavului; în fine, acuza publică, ducînd la pedeapsa cu moar¬ 
tea, adusă de fiu împotriva părintelui său. Despre ultima faptă toţi li 
spun lui Euthyphron că este o impietate. I-o spune şi Socrate, mai întîi 
indirect, înainte de a şti cine e victima (4 b): trebuie să fie vorba de o 
rudă apropiată . . . Dar Euthyphron răspunde simplu că o crimă este 
o crimă şi că trebuie să acuzi pe vinovat oricît de apropiat ţi-ar fi. El 
ştie bine ce înseamnă, în ochii zeilor, pietatea şi impietatea. 

Poate că Socrate n-ar trebui să-i spună acum că săvîrşeşte o impie¬ 
tate aeuzindu-şi tatăl (4 e): tot pc el îl făcea Platon să declare, în dialo¬ 
gul Gorgias, că pe omul ce a săvîrşit o nedreptato îl vindeci dacă-1 aduci 
înainten justiţiei şi că trebuie să-l denunţi oricît de apropiat îţi este. 
Dar atunci ar trebui cercetată vinovăţia tatălui, pe cînd acum pe Socrate 
îl reţine pietatea sau impietatea fiului. O clipă îi dă de înţeles acestuia 
că vrea să afle de la el ce este pietatea ca să se apere de acuza din procesul 
său, pentru ca îndată apoi să treacă la problemă însăşi, uitînd de sine. 
Cel mult îşi aduce aminte că e acuzat de asebeia. Dar ce este asta asebeia, 
impietatea? 

Pînă acum termenul folosit pentru pios era adjectivul la neutru hosion, 
cu opusul său anosion. Acum Socrate foloseşte pe eusebes şi asebes. De 
la ambele rădăcini derivaţii sînt numeroşi (patru substantive: sebes, 
sebasis , sebasma, sebasmâs, înseamnă acelaşi lucru: veneraţie), dovedind 
că practica pietăţii, mai ales faţă de zei, era întinsă pe atunci. De vreme 
ce Platon foloseşte termenii indistinct, ei sînt de luat ca atare, nu fără 

a menţiona însă căjiâsion, hosia şi hosiStes ca substantive înseamnă şi 
justiţie, după cum adjectivul'însuşi era şi „drept”. Nuanţa aceasta va 
fi necesară în analiza pietăţii, care va implica justiţia. 

Socrate întreabă nediferenţiat: ce înseamnă to eusebes şi to asebes, 
piosul şi nepiosul? iar îndată apoi: avem noi vreo „idee” (idea — 5 d), 
despre a fi anosion ? nepios? Iată apărînd una din principalele denumiri 
greceşti ale Ideii; cealaltă, eidos, va apărea şi ea îndată. Oricît ar spune 
comentatorii că Platon nu era încă în ceasul Ideii, cu dialogul acesta, 
ţi-e greu să admiţi că nu dădea calea către ea. Patru răspunsuri vin să 
urce către ceva de ordinul Ideii. 

1) Primul răspuns al lui Euthyphron (5 d) este din domeniul parti¬ 
cularului ; dar e admirabil într-un sens: „pietatea este ce fac eu acum”. 
Aşa ar trebui să se întîmple cu Ideile: să le poţi vedea în încorporarea 
lor, mai ales cînd e vorba de valori ce pot apărea de-a dreptul în fiinţa 
noastră. Pietatea e o practică şi o comportare umană. Dacă un ins a 
ajuns nu doar la noţiunea pietăţii, ci la Ideea ei, ceea ce înseamnă la 
integrarea pietăţii în ansamblul de valori ce o susţin şi care obligă pe 
om, atunci el este o fiinţă pioasă, iar lui Socrate nu i-ar rămîne decît să 
desprindă, din paradigma ce i se oferă şi din conştiinţa ce se descarcă 
sub întrebările lui, elementele esenţiale pietăţii. Numai că Euthyphron 
nu e un om adevărat şi exemplar pentru pietate, cum va fi, pentru cu¬ 
noaştere, tînărul Theaitetos, de pildă. El spune doar din infatuare: 
pietate este „ce fac eu acum” şi invocă doar retoric, fără o credinţă 
mai adîncă în zei, cazul lui Zeus, care-şi înlănţuise tatăl, pe Cronos. 
Exemplul său e dintre cele pe care gîndul le va corecta, în loc să le 
confirme. 

Acest gind al lui Euthyphron îl reclamă Socrate. îl poate afla la el? 
în general, te întrebi, de ce nu alege Platon întotdeauna, în dialogurile 
sale socratice, conştiinţe umane autentice şi tineri care să încorporeze 
efectiv valoarea căutată, ca Theaitetos pentru cunoaştere, Lysis pentru 
prietenie, Charmides pentru înţelepciune, ci dublează asemenea dialo¬ 
guri printr-unele întreprinse cu eroi ce doar simulează lucrurile, ca Hip- 
pias. Ion, Euthyphron? Se poate oare obţine un adevăr de la impostura 
umană? Nu se poate obţine. Dar surprinderea este să vezi că nu se obţine 
pe deplin nici de la conştiinţele umane autentice. Tăria Ideii este de-a 
păstra un rest faţă de cei buni, integrîndu-i; şi de-a putea să-şi desprindă 
treptele ei pînă şi din cei răi, eliminîndu-i. Euthyphron şi Hippias nu 
au fost alături de Socrate, în ceasul transfigurării lui în Idee, prin moarte; 
Ctesip şi Menexenos, convorbitorii buni din Lysis, au fost. 

Totuşi, chiar dacă nu e exemplar, Euthyphron este o conştiinţă uma¬ 
nă prin care, pozitiv ori negativ, pot fi desprinse treptele către Idee. 
Socrate îl face să urce, de la primul răspuns, arătîndu-i că exemplul 
pentru pietate, dat cu persoana lui, nu e decît exemplu. Să nu existe un 
eidos (6 d) prin care toate cele pioase să fie pioase? — Poţi crede aici, 
că e vorba doar de banala ştiinţă a constituirii conceptului, prin ridica¬ 
rea la general. Vom vedea însă cîte probleme îşi pune Platon în planul 
generalului însuşi. 

2) Al doilea răspuns al lui Euthyphron la întrebarea ce este piosul 
înfăţişează generalul, dar sub un chip particular încă, sub chipul zeilor 
arbitrari: „pios este ce e plăcut zeilor”. într-unfel ar putea fi o definiţie; 
numai că pentru o definiţie asigurată planul general trebuie să fie ferm, 
pe cînd acum generalul invocat e instabil, dacă zeii sînt, sau pot fi, cum 
spusese Euthyphron, dezbinaţi între ei. Socrate încercase să protesteze 
împotriva acestei prezentări a zeilor (la 6 b—c). îl apăra Platon de acuza 
de impietate faţă de zei? De fel, căci acum Socrate reia teza celuilalt 
despre dezbinarea zeilor, ba încă arată că dezbinarea trebuie să aibe 
loc, ca la oameni, acolo unde nu există criterii sigure, în materie de just 
şi injust, bine şi rău. Iar dacă zeii se dezbină, şi încă pe asemenea teme, 
atunci ceea ce place unuia poate să nu placă altuia. Aşadar nu ce e plăcut 
în general zeilor poate fi definiţia pietăţii. 

Ca şi la oameni, totuşi, nici zeii nu pot fi de partea injustiţiei, ci dez¬ 
binaţi doar asupra a ce e de socotit injust ori nu (8 e). Ceva rămîne sta¬ 
bil, în ciuda dezbinării, înţelesul justiţiei. Toţi sînt de închipuit de acord 
asupra ei măcar. Generalul particular se redresează deci: redevine gene¬ 
ral unitar. De aici al treilea răspuns: 

3) Pios este numai ce c plăcut tuturor zeilor. Generalul s-a restrîns, 
s-a asigurat ca general şi acum poate fi folosit pentru definirea unui 
concept. Cu particularul nu se căpăta o definiţie, nici cu generalul ne¬ 
sigur de la al doilea răspuns. Cu generalul atins acum, în schimb, este 
îndeajuns să declari că o acţiune e pioasă pentru că e aprobată de zei 
(sau traducînd: pentru că e conformă cu legile şi voinţa legiuitorului) 
spre a defini conceptul. Aşa e ştiinţa conceptului: subsumează particu¬ 
larul generalului. Dar ştiinţa Ideii vrea mai mult. Ea se întreabă asupra 
generalului însuşi, căutînd să vadă care-i e natura şi cum se încadrează 
el într-o sferă mai largă a valorilor generale. Şi iată atunci pe Socrate 
întrebînd (10 a): oare e pios ce este aprobat de zei, pentru că e pios? 
sau e pios pentru că este aprobat de zei? 

întrebarea pare demnă de un sofist şi e trecută de obicei în rîndul 
abilităţilor dialectice ale lui Socrate. E ceva curios totuşi: la fel vorbesc, 
într-alt caz, doi filosofi moderni străini de orice sofistică: Descartes şi 
Leibniz. Pentru primul, este adevărat că suma unghiurilor unui triunghi 
fac 180° pentru că aşa vrea Creatorul. Pentru Leibniz, Creatorul VTea 
ca suma să facă 180° pentru că este adevărat. în principiu, nici unul 
dintre filosofi n-ar avea dreptate, căci suma nu face niciodată 180°, 
în spaţiul curbat în care trăim. Dar în fapt Descartes ar putea avea 
dreptate, în sensul că suma face atît deoarece Creatorul, respectiv Na¬ 
tura, a vroit ca spaţiul real să fie aşa cum este. Pentru problema lui 
Platon, însă, ar fi invers. Ca şi Leibniz, Platon vrea ca raţiunea să fie 
mai tare decît zeii şi ce e pios să fie pe placul zeilor, pentru că e pios. 
Cu pietatea este îu joc o valoare, deci o justificare superior raţională, 
nu o numărătoare, adică un rezultat empiric. Iar ceea ce urmăreşte 
Platon este să discute pietatea însăşi, nu voinţa zeilor.^Exemplul său 
pentru disociere sună: ce se face iubit prin natura sa este un lucru, 
faptul că e iubit, un altul. Faptul dc-a fi iubită se adaugă pietăţii ca un 
accident, nu e în esenţa ci (11 a), y 

Şi totuşi, ai putea spune: est c in esenţa ei; dar nu redă complet esen¬ 
ţa ei. E în esenţa pietăţii să fie supunerea la voinţa legiuitorului firesc, 
dacă prin zeu vrem să înţelegem aici pe dătătorul de lege. Pentru fixarea 
definitorie, răspunsul al treilea putea fi îndestulător; pentru descrierea 
şi desfăşurarea unei esenţe, nu. Aceasta şi deosebeşte un concept de o 
Idee: conceptul doar fixează o natură ideală, pe cînd Ideea o descrie 
şi o desfăşoară. Pentru definiţia de la răspunsul al treilea, Socrate putea 
arăta că zeii sînt de acord asupra binelui ce trebuie să guverneze lumea, 
pietatea definindu-se astfel prin supunerea la voinţa zeului, la lege. 
Dar supunerea la lege este supunerea la raţiunea de a fi a legii. Ea e de 
căutat. 

De la planul particular din primul răspuns („pietatea e ce fac eu”), 
trecusem cu al doilea la un general încă instabil („ce place fiecărui zeu”), 
apoi la generalitatea fermă („ce place tuturor zeilor”), unde particularul 
se putea fixa. Pentru Hippias era de ajuns; pentru Socrate, nu. Pietatea 
omului se poate fixa prin voinţa zeului şi, într-un sens, aceasta 
putea fi întreaga pietate pentru un grec: respectul, dacă nu frica de 
Stăpînul, cum va fi vorba îndată în dialog. Socrate însă, care făcuse 
abstracţie de particular, respectiv de om, înţelegea acum să facă abstrac¬ 
ţie şi de zeu. El caută natura pietăţii în largul sistemului ei de valori. 
Şi de aceea nu mai aşteaptă de la Hippias un al patrulea răspuns, ci îl 

dă chiar el (aşa cum face adesea în dialogurile cu conştiinţele inauten- 
tice, de care aminteam): nu cumva pietatea trebuie legată de justiţie ? 
(la 11 e. A se vedea şi Prt., 331 e —332 a). 

4) Cu al patrulea răspuns intrăm într-un sistem de valori, adică Intr-o 
generalitate de drept, nu doar de fapt, cum era voinţa zeilor. îi este uşor 
lui Socrate să obţină de la Hippias recunoaşterea că pietatea nu e toată 
justiţia, ci doar o parte a ei (12 d). Mai greu este să spui care parte anu¬ 
me, fără a fi cercetat ce este justiţia şi care sînt valorile puse în joc de ea. 
în orice caz nu te poţi întoarce la zei; căci dacă zeii îndrăgesc pietatea 
pentru natura bună a acesteia, atunci natura ei este în joc, ca şi natura 
justiţiei. Ar trebui, cel mult, să numeşti pe zei asemenea naturi bune. 
Dar ei nu sînt esenţe, sînt existenţe. Au ceva distinct de naturile doar 
ideale. 

Hippias totuşi se întoarce la zei. Revenind de la esenţe la existenţe, 
pietatea ar fi acea parte a justiţiei care priveşte „îngrijirea de cele dato¬ 
rate zeilor” (12 e). Cu existenţele însă nu se poate vorbi în esenţă; şi 
de altfel faţă de existenţe, de zei, „îngrijirea” riscă să fie'ceva de rind: 
este poate ca îngrijirea faţă de dobitoace, spune Socrate, silind pe celă¬ 
lalt să-şi rafineze gîndul, sau ca îngrijirea sclavului şi servitorului faţă 
de stăpîn: un fel de a-i face servicii. Dacă zeităţile n-au nevoie de îngri¬ 
jire şi nici de serviciile noastre, ar rămîne pentru pietate, după Euthyph- 
ron (14 c), să fie dăruirea umană prin sacrificii şi rugăciuni. Dar ce stra¬ 
nii sînt existenţele acestea divine: ne îngăduie să le adresăm rugi şi să 
le aducem daruri ca şi cum ar sta într-un scbimb cu noi, cînd de fapt 
n-au nevoie dc nimic de la noi. Cel mult am putea spune că le face plă¬ 
cere să primească rugi şi Bacrificii. Dar dacă pietatea constă în a le face 
plăcere prin rugi şi sacrificii, atunci înseamnă că am revenit la definiţiile 
anterioare, spune Socrate, anume că „pios este ce place zeilor” (15 c). 
Totul trebuie deci luat de la început. Euthyphron însă nu mai e dispus 
să ia lucrurile de la început şi curmă dialogul. 

A putut părea o impietate din partea lui Socrate să întrebuinţeze 
un asemenea limbaj faţă de zei, cu „îngrijire", ajutoare, schimb de bu¬ 
nuri cu oamenii, oricît o făcea spre a combate pe celălalt. Dar îndărătul 
vorbelor există o impietate mai gravă. Ce vrea el să arate lui Euthyphron, 
cu a patra şi ultima încercare de definiţie, este că trebuie să uităm de 
zei atunci cînd vrem să înţelegem ce este pietatea. Nu ai ce face cu zeii, 
chiar dacă pînă la urmă pietatea ar putea fi supunerea faţă de zei, adică 
faţă de o rînduială superioară. Pietatea trebuie coborîtă pe pă- 
mînt. 

Nu numai că lumea platoniciană a Ideilor nu e în ceruri, cum se spune 
prea des, dar nici exerciţiul Ideilor nu se face ca o evaziune din lumea 
reală. Ideile se întorc asupra realului, se împlîntă în el, absorbite parcă. 
Ideile sînt setea realului, pentru Platon. — Aici în Euthyphron, fireşte, 
nu va fi vorba încă de Idee ca atare; dar construcţia dialectică e perfec¬ 
tă, cu ridicarea treaptă cu treaptă de la particular la planuri de genera¬ 
litate tot mai adîncită, iar capătul de drum, negativ cum pare, deschide 
către angajarea pietăţii, cu sensul ei de parte a justiţiei, în ansamblul 
acela de valori umane care de fiecare dată se cheamă una pe alta. 

Pietatea aşadar trebuie readusă la omenesc. Impietatea lui Hippias, 

în definitiv, era faţă de un om, părintele său; a lui Socrate faţă de 

« 

cetate mai de grabă decît de zei; a lui Platon, cum ni se pare, faţă de 
Socrate. Dar pietatea, păstrînd un sens de supunere faţă de o rînduială 
superioară, poate coborî şi sub om. Aşa a coborît ea, veacuri după Pla¬ 
ton, pînă la a deveni „admiraţia” lui Descartes, e drept întîi faţă de 
fenomenele morale, dar şi faţă de orice fenomene ale lumii ; sau cu Goethe 
a sfîrşit prin a fi supunerea la lucruri, privirea atentă, vederea şi străve- 
derea lucrurilor pînă la fenomenul originar; după cum în veacul nostru 
un Albert Schweitzer a înţeles să vorbească de „Ebrfurcht vor dem Leben” 
adică de pietatea faţă de orice formă de viaţă, oricît de neînsemnată. 

Pietatea lui Platon ea însăşi, întoarsă prin Idee de la divin la omenesc, 
mergea mai adînc decît omenescul. Căci dacă Ideea e pusă în joc de 
obicei pentru valorile morale ori alteori pentru cele metafizice, de cîteva 
ori totuşi, fie şi în treacăt, ea se cufundă în umilitatea lumii. Cînd Platon 
se va întreba, în dialogul Parmenide, dacă nu există o Idee şi pentru 
firul de păr sau pentru noroi, pietatea lui Euthyphron va fi rămas mult 
în urmă; în timp ce sensul de pietate spre care deschide Socrate aici, 
cînd vrea să lase de o parte zeii, este poate o mai bună întîlnire cu lumea, 
chiar şi cu cea care stă să-l osîndească la moarte. 




EUTHYPHRON 1 

[sau Despre pietate, dialog peirastic] 9 


EUTHYPHRON SOCRATE 

EUTHYPHRON Ce s-a întîmplat, Socrate, de ţi-ai lăsat 2 a 
deoparte treburile din Lykeion 3 , şi acum îţi petreci vremea 
aici, la porticul arhontelui-basileu 4 ; să nu-mi spui că ai 
şi tu vreo pricină la basileu, ca mine? 

SOCRATE Atenienii nu-i zic pricină, Euthyphron, ci 
urmărire 5 . 

EUTHYPHRON Ce spui? te pomeneşti că te urmăreşte b 
cineva în justiţie; căci nu pot crede că tu ai fi dat în jude¬ 
cată pe altul 6 . 

SOCRATE Sigur că nu. 

EUTHYPHRON Deci altul pe tine? 

SOCRATE Bineînţeles. 

EUTHYPHRON Cine? 

SOCRATE Nici eu nu-1 cunosc foarte bine, Euthyphron; 
mi se pare că e tînăr şi nu şi-a făcut încă un nume; i se 
zice, după cîte ştiu, Meletos 7 ; e din demul Pitthos 8 ; dacă-ţi 
aminteşti de un oarecare Meletos din Pitthos, unul cu 
părul lung şi lins, nu prea bărbos şi cu nasul puţin coroiat. 

EUTHYPHRON Nu-mi dau seama, Socrate; dar ce acu- c 
zaţie îţi aduce? 

SOCRATE Ce acuzaţie? Nu una de rînd; după cît mi se 
pare, să te pricepi, tînăr fiind, la ceva atît de însemnat, 
nu e lucru de nimic. Adică, după cît spune el, ştie în ce 
fel sînt corupţi tinerii şi cine sînt cei care-i strică; e, de 
bună seamă, un om tare priceput, şi dîndu-şi seama că 
din pricina neştiinţei mele îi duc la pieire pe cei de o vîrstă 
cu el, vine să mă acuze, ca în faţa mamei noastre, în faţa 
cetăţii. Şi cred că numai el a început să se ocupe de trebu- d 
rile cetăţii aşa cum se cuvine; căci se cuvine să ai grij ă 
în primul rînd de tineri, să fie cît mai de ispravă, după 
cum un bun gospodar are, în mod firesc, grijă în primul 
rînd de plantele tinere şi abia apoi şi de celelalte; şi iată 

că şi Meletos vrea, pesemne, să cureţe mai întîi oraşul de 
3 “ noi, care distrugem mlădiţele fragede, cum zice el, iar după 
aceea, e limpede că, ocupîndu-se şi de cei mai în vîrstă, 
va aduce mari şi nenumărate foloase cetăţii, cum dealt- 
minteri şi e de aşteptat de la unul care a început atît de 
bine. 

EUTHYPHRON M-aş bucura să cred, Socrate, dar mă tem 
să nu se întîmple tocmai dimpotrivă; mi se pare că el 
face pur şi simplu un rău cetăţii, începînd tocmai cu Hos¬ 
tia 9 , din moment ce chiar ţie încearcă să-ţi facă o nedrep¬ 
tate. Dar spune-mi: ce zice că faci tu de-i strici pe tineri? 
b SOCRATE Lucruri ciudate, preavrednice Euthypbron, 
dacă stai să-l asculţi; zice că eu sînt un făuritor de zei; 
şi anume pentru asta m-a şi dat în judecată : că născo¬ 
cesc zei noi, iar în cei vechi nu cred. 

EUTHYPHRON înţeleg, Socrate; se gîndeşte pe semne 
la daimonul 10 despre care tot spui că sălăşluieşte în tine. 
Asta e pricina pentru care în acuzaţie se spune că tu ai 
născoci lucruri noi în privinţa zeilor; iar el vine la tribunal 
ca să te ponegrească, ştiind că astfel de calomnii prind 
foarte uşor în faţa mulţimii. Tot aşa şi cu mine; ori de 
cîte ori le spun în Adunarea Poporului 11 ceva despre cele 
c divine şi le prevestesc viitorul, lumea îşi bate joc de mine, 
de parcă n-aş fi în toate minţile; şi măcar de-ar fi fost 
vreodată un neadevăr în prorocirile mele. Dar sînt invidioşi 
pe oameni de felul nostru. Nu trebuie să-ţi pese însă de ei 
cîtuşi de puţin, ci mai degrabă să-i înfrunţi. 

SOCRATE Dragă Euthyphron, să fii luat în rîs nu în¬ 
seamnă, desigur, nimic. Atenienii nu se prea neliniştesc, 
cred eu, dacă li se pare că cineva e un om deosebit, numai 
să nu vrea să le împărtăşească şi altora din priceperea lui; 
dacă li se pare însă că vrei să-i faci şi pe alţii asemenea 
d ţie, atunci se înfurie, fie din invidie, cum spui tu, fie din 
altă pricină. 

EUTHYPHRON Nu mă grăbesc deloc să aflu ce simţă¬ 
minte au atenienii faţă de mine în această privinţă! 

SOCRATE Socotesc, poate, că te arăţi destul de rar şi 
că n-ai de gînd să-i înveţi şi pe alţii ceea ce ştii; eu însă 
mă tem ca nu cumva din pricina firii mele prietenoase 


262 



EUTHYPHRON 


să li se pară că spun fără reţinere, oricui, tot ce am de 
spus, nu numai fără plată 12 , dar gata să plătesc eu însumi, 
cu bucurie, ori de cîte ori ar vrea cineva să mă asculte. 
Dacă ar fi, aşadar, să-şi bată joc de mine, precum spui 
că păţeşti tu, n-ar fi nici chiar atît de neplăcut să ne petre¬ 
cem timpul la judecată glumind şi rîzînd; dacă vor lua e 
însă lucrurile în serios, atunci nu poate şti nimeni cum 
se va isprăvi, decît doar voi, profeţii. 

EUTHYPHRON Poate că nu se va întîmpla nimic, Socrate, 
ci vei conduce procesul după gîndul tău, şi sper că şi eu, 
după al meu. 

SOCRATE Dar tu, Euthyphron, ce fel de proces ai; eşti 
urmărit, sau urmăreşti pe cineva? 

EUTHYPHRON Urmăresc. 

SOCRATE Pe cine? 

EUTHYPHRON Pe unul pe care se pare că e o nebunie 4 a 
să-l urmăreşti. 

SOCRATE Dar de ce? Urmăreşti vreo fiinţă înaripată? 

EUTHYPHRON Nu văd cum ar zbura unul care e bătrîn 
de-a binelea. 

SOCRATE Cine e acesta? 

EUTHYPHRON Tatăl meu. 

SOCRATE Tatăl tău, preabunule? 

EUTHYPHRON Chiar aşa. 

SOCRATE Dar care e acuzaţia, şi despre ce fel de proces 
e vorba? 

EUTHYPHRON De omor, Socrate 13 . 

SOCRATE Pe Heracles! de bună seamă mulţimea nu 
ştie cum e drept să te porţi; căci nu oricine e în stare să 
se poarte după dreptate într-o împrejurare ca asta, ci doar 
un om care a ajuns pînă departe pe calea înţelepciunii. 

EUTHYPHRON Pînă departe, pe Zeus, Socrate 14 . b 

SOCRATE Cel ucis de tatăl tău e vreo rudă a voastră? 

De bună seamă; doar nu l-ai da în judecată pentru omor 
dacă ar fi vorba de un străin. 

EUTHYPHRON Mă faci să rîd, Socrate; crezi că e vreo 
deosebire dacă cel ucis este un străin sau o rudă? Singurul 
lucru de care trebuie ţinut seama e dacă cel care a ucis 
avea dreptul să o facă sau nu; dacă avea dreptul, se cuvine 

să-l laşi în pace, iar de nu, să-l dai în judecată, chiar dacă 
c ucigaşul ar sta cu tine în casă şi ar mînca la masă cu tine. 
Te acoperi şi tu de pîngărire dacă trăieşti în preajma 
unui astfel de om, ştiind ce a făcut, şi nu te purifici, pe tine 
şi pe el, urmărindu-1 în judecată. Şi apoi cel ucis a fost un 
servitor al meu: pe cînd lucram pămîntul la Naxos 16 , ne-a 
lucrat şi el pe simbrie. Odată, îmbătîndu-se, s-a mîniat 
pe unul din sclavii noştri şi l-a înjunghiat. Atunci tata 
l-a legat de mîini şi de picioare şi l-a aruncat într-un şanţ; 
d apoi a trimis un om aici la exeget 16 ca să întrebe ce-i de 
făcut. între timp nu s-a mai îngrijit de soarta celui legat 
şi puţin i-a păsat de el, gîndindu-se că e un ucigaş şi că 
nu-i nici o pagubă chiar dacă moare; ceea ce s-a şi întîm- 
plat. Căci de foame şi de frig, şi din pricina legăturilor, a 
murit înainte ca omul trimis la exeget să se fi întors. Chiar 
de asta sînt mîniaţi şi tata şi celelalte rude: fiindcă-1 dau 
în judecată pe tatăl meu pentru moartea unui ucigaş, 
şi nici măcar nu l-a omorît el însuşi, zic ei; iar în cel mai 
rău caz, chiar dacă l-ar fi omorît, cel ucis fiind la rîndu-i 
un ucigaş, nu trebuie să ne batem capul pentru un astfel 
e de om; este o impietate ca un fiu să-şi dea tatăl în jude¬ 
cată pentru omor, zic ei, Socrate, neştiind care e gîndul 
zeilor în privinţa pietăţii şi a impietăţii 17 . 

SOCRATE Tu însă, pe Zeus, Euthyphron, crezi că ştii 
întocmai care c gîndul zeilor şi despre pietate şi despre 
impietate, aşa îneît faptele fiind acestea pe care le poves¬ 
teşti tu, nu te temi că dacă te judeci cu tatăl tău ai putea 
săvîrşi, la rîndu-ţi, o impietate? 

5 a EUTHYPHRON La ce aş mai fi bun, Socrate, şi cu ce 
s-ar deosebi Euthyphron de cei mai mulţi oameni, dacă 
n-aş cunoaşte cu exactitate toate aceste lucruri? 

SOCRATE Bine, preaminunate Euthyphron, dar atunci 
nimic nu e mai de preţ pentru mine decît să mă fac învăţă¬ 
celul tău şi în faţa acuzaţiei lui Meletos să i-o iau înainte 
de la bun început chiar cu aceste lucruri, spunîndu-i că 
în ceea ce mă priveşte, încă dinainte am pus mare preţ 
pe ştiinţa celor divine; iar acum, de vreme ce vina mea 
ar fi 18 că vorbesc după capul meu şi născocesc în privinţa 
celor divine, m-am făcut elevul tău. „Şi dacă eşti şi tu de 

părere, Meletos, că Euthyphron e un om priceput la astfel 
de lucruri, i-aş zice eu, atunci să crezi şi despre mine că b 
gîndesc cum se cuvine şi să nu mă dai în judecată; iar de 
nu, îndreaptă-ţi acuzaţia mai întîi împotriva profesorului 
meu şi nu împotriva mea; şi asta pentru că el îi duce la 
pierzare pe bătrîrii — şi pe mine, şi pe propriul său tată; 
pc mine prin învăţătura lui, iar pe tatăl său, mustrîndu-1 
şi pedepsindu-1.” Iar dacă nu s-ar lăsa convins şi nici 
n-ar renunţa la proces, nici nu te-ar da în judecată pe tine 
în locul meu, n-ar trebui oare spuse la tribunal aceleaşi 
lucruri? 

EUTHYPHRON Da, pe Zeus, Socrate; dacă s-ar apuca 
să mă dea pe mine în judecată, i-aş găsi eu, cred, punctul c 
slab, şi atunci am avea de discutat la tribunal mai degrabă 
despre el decît despre mine. 

SOCRATE Tocmai fiindcă îmi dau scama de aceste lucruri, 
doresc să devin elevul tău, dragă prietene; căci uite, Mele¬ 
tos, ca şi oricare altul, pe tine nici nu pare a te observa, 
iar pe mine m-a pătruns cu utîta agerime şi iuţeală, îneît 
m-a şi dat în judecată pentru impietate. Spune-mi dar, 
rogu-te, pentru numele lui Zeus, ceea ce ai afirmat adineaori 
că ştii preabine : ce anume înseamnă pietate şi impietate, 
atît în privinţa omorului, cît şi în alte privinţe; oare pie- d 
tatea nu e în orice împrejurare asemenea sieşi; iar impie¬ 
tatea nu e oare cu totul potrivnică pietăţii, şi, la fel, tot 
ce poate fi nelegiuit nu e oare asemenea sieşi, avînd mereu 
acelaşi unic chip 19 , şi conform cu impietatea? 

EUTHYPHRON Ba chiar aşa, Socrate. 

SOCRATE Spune-mi deci, ce zici tu că înseamnă pietatea 
şi impietatea? 20 

EUTHYPHRON Spun, de bună seamă, că pietate înseam¬ 
nă ceea ce fac eu acum 21 : adică să urmăreşti în justiţie 
pe cel care săvîrşeşte o nelegiuire — fie omor, fie furt 
de lucruri sfinte — sau orice lucru de acest fel, chiar 
dacă s-ar întîmpla să-ţi fie tată, sau mamă, sau oricine ar e 
fi; iar a nu-1 da pe mina justiţiei e o impietate; de altfel, 
priveşte, Socrate, cc temeinică dovadă îţi voi aduce (lucru 
pe care l-am mai spus şi altora) că stă în firea legii, şi a 
dreptăţii deci, să nu închizi ochii în faţa unui nelegiuit. 

oricine s-ar întîmpla el să fie; şi anume: toţi oamenii soco¬ 
tesc că Zeus este cel mai bun şi mai drept dintre zei şi 
6 a toţi recunosc că el l-a pus în lanţuri pe tatăl său pentru că, 
împotriva dreptăţii, îşi mînca proprii săi fii; la rîndul său, 
chiar tatăl lui Zeus şi-a mutilat părintele din pricini asemă¬ 
nătoare 22 ; iar pe mine mă ocărăsc că-1 dau în judecată pe 
tatăl meu care a călcat legea, şi astfel se contrazic în cele 
ce spun despre zei şi despre mine. 

SOCRATE Oare asta să fie pricina că sînt chemat în faţa 
judecăţii, Euthyphron: faptul că nu-i ascult cu plăcere pe 
cei care povestesc astfel de lucruri despre zei? 23 . Se vor 
găsi unii care să-mi facă o vină din asta. Acum însă, dacă 
b şi tu, care te pricepi atît de bine la toate acestea, gîndeşti 
la fel, s-ar părea că n-avem alta de făcut decît să gîndim 
şi noi tot aşa. De altfel ce să mai zic, de vreme ce recunosc 
eu însumi că nu mă pricep cîtuşi de puţin la asemenea 
lucruri? Dar, spune-mi, pentru numele lui Philios 24 , tu 
crezi într-adevăr că aşa s-au întîmplat lucrurile? 

EUTHYPHRON Mai sînt şi altele, şi mai uimitoare, des¬ 
pre care mulţimea nu ştie nimic. 

SOCRATE Şi tu chiar crezi că există războaie între zei, 
şi uri cumplite, şi lupte, şi multe altele de acest fel, 
c despre care vorbesc poeţii şi pe care ni le înfăţişează 
pictorii noştri de seamă? La Panateneele Mari 25 , de pildă, 
e purtat către Acropole un peplos acoperit cu astfel de 
chipuri; să zicem, deci, că toate acestea sînt adevărate, 
Euthyphron? 

EUTHYPHRON Şi nu numai acestea, Socrate; ci, după 
cum spuneam mai înainte, îţi voi povesti despre zei, dacă ai 
vrea, şi multe altele, de care ştiu că vei rămîne uimit. 

SOCRATE Nici nu m-aş mira; dar am să te ascult altă¬ 
dată, cînd vei putea să-mi povesteşti pe îndelete; acum 
d însă încearcă să-mi dai un răspuns mai limpede la ceea ce 
te-am întrebat adineaori. Căci iscodindu-te despre ce-ar 
putea fi pietatea, nu m-ai învăţat îndeajuns despre ce-i 
vorba, prietene, ci mi-ai spus doar că tocmai acest lucru 
e pios, pe care-1 săvîrşeşti tu acum, dîndu-1 în judecată 
pentru omor pe tatăl tău. 

EUTHYPHRON Şi am spus adevărul, Socrate. 

SOCRATE De bună seamă; dar tu zici, Euthyphron, că 
şi multe alte lucruri sînt pioase. 

EUTHYPHRON Chiar şi sînt. 

SOCRATE Aminteşte-ţi însă că nu te-am rugat să-mi 
arăţi una sau două din multele fapte pioase, ci chipul acela 
anume care face ca faptele pioase să fie pioase; doar ai 
spus că datorită unui caracter unic faptele nelegiuite sînt o 
nelegiuite, iar cele pioase, pioase; sau nu-ţi aduci aminte? 

EUTHYPHRON Ba da. 

SOCRATE învaţă-mă, aşadar, care esteTacest caracter 
specific, pentru ca, privind la el şi folosindu-l ca pildă, 
să pot spune despre faptele tale sau ale altuia că, 
fiindu-i asemenea, sînt pioase, iar că nefiindu-i, nu sînt. 

EUTHYPHRON Dacă asta vrei, Socrate, îţi voi spune şi 
asta. 

SOCRATE Chiar asta vreau. 

EUTHYPHRON Pios este ce le e drag zeilor, iar ce le e 
urît e nelegiuit. 

SOCRATE Foarte frumos, Euthyphron; mi-ai răspuns 7 a 
întocmai cum doream; dacă însă spusele tale sînt şi adevă¬ 
rate, asta n-o ştiu încă; dar nu mă îndoiesc că îmi vei 
dovedi că sînt adevărate. 

EUTHYPHRON Bineînţeles. 

SOCRATE Atunci hai să cercetăm mai îndeaproape ceea 
ce spunem: ce este drag zeilor, ca şi omul iubit de zei, este 
pios, iar lucrul sau omul urît de zei este nelegiuit; nu este 
acelaşi lucru pietatea cu impietatea, ci tot ce poate fi mai 
potrivnic; nu-i aşa? 

EUTHYPHRON Ba aşa e. 

SOCRATE Şi pare că a fost bine redat în cuvinte. 

EUTHYPHRON Aşa cred, Socrate; aşa se spune. b 

SOCRATE Dar şi că zeii se învrăjbesc, şi acest lucru se 
spune, Euthyphron, şi că se ceartă unii cu alţii, şi că se 
iscă mînie între ei? 

EUTHYPHRON Da, se spune. 

SOCRATE Oare în care privinţă se iscă neînţelegerile 
care nasc ura şi mînia, preabunule? Hai să cercetăm ast¬ 
fel: dacă am avea păreri deosebite — tu şi eu — despre 
nişte numere, care din ele e mai mare, oare deosebirea în 

această privinţă ne-ar face să ne mîniem şi să ne duşmă¬ 
nim unul pe altul, sau, apucîndu-ne de socotit, ne-am împă- 
® ca repede? 

EUTHYPHRON Ne-am împăca, desigur. 

SOCRATE Aşadar, şi dacă am avea păreri deosebite despre 
ce e mai mic şi ce e mai mare, apucîndu-ne să măsurăm, am 
înceta repede neînţelegerea? 

EUTHYPHRON Aşa este. 

SOCRATE Iar apucîndu-ne de cîntărit, cred că ne-am 
împăca în privinţa a ce e mai greu şi ce e mai uşor? 

EUTHYPHRON Cum să nu? 

SOCRATE Atunci care sînt lucrurile în privinţa cărora 
dacă am avea păreri deosebite, neputînd ajunge la un cri¬ 
teriu de apreciere, am deveni duşmani şi ne-am învrăjbi? 
Poate că nu-ţi vin numaidecît în minte, dar, din vorbele 
mele, încearcă să vezi dacă nu cumva acestea sînt drepta- 
d tea şi nedreptatea, frumosul şi urîtul, binele şi răul 26 ; 
oare nu tocmai acestea sînt lucrurile despre care deosebin- 
du-ne în păreri şi neputînd ajunge la nişte criterii potrivite 
am ajunge duşmani, atunci cînd ar fi să ajungem, şi eu şi 
tu şi toţi ceilalţi oameni? 

EUTHYPHRON Chiar aceasta e neînţelegerea, Socrate, şi 
în aceste privinţe. 

SOCRATE Bine, Eutliyphron, dar zeii, dacă ajung la 
neînţelegeri, oare nu în aceste privinţe le au? 

EUTHYPHRON Neapărat. 

e SOCRATE Aşadar şi dintre zei, preacinstite Euthypbron, 
unii socotesc drepte, frumoase şi urîte, bune şi rele unele 
lucruri, zici tu, iar alţii — altele; doar n-ar apărea dezbi¬ 
nări între ei dacă nu s-ar certa despre aceste lucruri; aşa e? 

EUTHYPHRON Adevărat spui. 

SOCRATE Deci lucrurile pe care le socoteşte fiecare dintre 
ei frumoase şi bune şi drepte, pe acelea le şi iubeşte, iar pe 
cele potrivnice lor le urăşte? 

EUTHYPHRON Desigur. 

SOCRATE Deci, aceleaşi lucruri, zici tu, unii le socotesc 
drepte, iar alţii nedrepte ; ţ şi*certîndu-se în privinţa acestora 
8 a ajung la dezbinări şi la războaie; oare nu-i aşa? 

EUTHYPHRON Ba da. 

SOCRATE Se pare deci că zeii iubesc şi urăsc aceleaşi 
lucruri; aceleaşi lucruri sînt totodată urîte şi iubite de zei. 

EUTHYPHRON Aşa se pare. 

SOCRATE Atunci, Eutbyphron, aceleaşi lucruri ar putea 
fi şi pioase şi nelegiuite, dacă o luăm aşa. 

EUTHYPHRON Mă tem că da. 

SOCRATE Atunci nu mi-ai răspuns la ce te-am întrebat, 
preastrălucitul meu prieten; căci nu te-am întrebat ce 
lucru s-ar nimeri să fie şi pios şi nelegiuit; se pare că ce 
poate fi îndrăgit de zei le poate fi şi urît; îneît fapta ta de b 
acum, Eutbyphron, cînd vrei să-l pedepseşti pe tatăl tău, 
nu e de mirare dacă îi e plăcută lui Zeus, dar lui Cronos 
şi lui Uranos lc e urîlă; lui Hefaistos — plăcută, dar urîtă 
Herci 27 ; şi dacii mai sînt zei care nu se înţeleg în această 
privinţă, le e şi lor, la fel, plăcută sau urîtă. 

EUTHYPHRON Dar eu cred, Socrate, că între zei nu există 
dezbinare cînd e vorba să-l pedepseşti pe unul care a ucis 
un om pe nedrept. 

SOCRATE Cum aşa? între oameni ai auzit pe cineva să 
ţină morţiş că un om care a ucis pe nedrept, sau a făcut 
orice altă faptă potrivnică dreptăţii, nu trebuie pedepsit? c 

EUTHYPHRON Dar ei nu încetează niciodată să tăgă¬ 
duiască acest lucru, fie la judecăţi, fie în alte părţi; căci 
cei care au făcut tot felul de rele fac şi spun tot ce se poate 
pentru a scăpa de pedeapsă. 

SOCRATE Adică ei recunosc că au făcut rele, Euthyphron, 
şi, recunoscînd, spun totuşi că nu trebuie să fie pedepsiţi? 

EUTHYPHRON Ba nu, nicidecum. 

SOCRATE Atunci ei nu fac şi nu spun tot ce le stă în 
putinţă, căci asta nu îndrăznesc, cred eu, să o spună, şi 
nici să nege că, dacă au călcat legea trebuie să fie pedepsiţi; 
ci ei nu recunosc, cred eu, că au călcat legea; nu-i aşa? d 

EUTHYPHRON Adevărat. 

SOCRATE Deci nu se opun ca acela care a călcat legea 
să fie pedepsit; poate că nu cad de acord asupra altui 
lucru: cine e un călcător de lege, prin ce fapte şi cînd. 

EUTHYPHRON Adevărat. 

SOCRATE Atunci şi cu zeii se întîmplă la fel: învrăjbin- 
du-se în privinţa a ce e drept şi ce e nedrept, după cum 

afirmi tu, se întîmplă ca unii să spună despre ceilalţi că săvîr- 
şesc fapte potrivnice dreptăţii, iar aceştia să tăgăduiască? 
Pentru că nimeni, preabunule, fie el zeu sau om, nu îndrăz- 
• neşte să spună că unul care a călcat legea nu trebuie pedepsit. 

EUTHYPHRON Da, Socrate, aici ai dreptate în principal. 

SOCRATE Dar cred că se contrazic despre fiecare faptă 
în parte cei care se contrazic, şi oameni şi zei, dacă şi zeii 
se contrazic; avînd păreri deosebite despre o anumită 
faptă, unii spun că e conformă cu dreptatea, iar alţii — 
dimpotrivă; oare nu e aşa? 

EUTHYPHRON Ba da, desigur. 

9 • SOCRATE Hai atunci, dragă Euthypbron, învaţă-mă 
şi pe mine, ca să devin mai înţelept; ce dovadă ai tu că 
pentru toţi zeii a fost ucisă pe nedrept acea slugă care 
a săvîrşit un omor şi care, fiind legată de către stăpînul 
celui mort, a apucat să moară din cauza legăturilor înainte 
ca acela care a legat-o să afle de la exeget ce-i de făcut; 
oare toţi gîndesc că pentru un astfel de om se cuvine ca 
un fiu să-l dea în judecată şi să-l acuze de omor pe tatăl 
b său? Fii bun şi încearcă să-mi arăţi limpede că mai presus 
de orice zeii socotesc această faptă ca dreaptă; iar dacă 
mi-o vei arăta îndeajuns de lămurit nu voi înceta niciodată 
să-ţi laud înţelepciunea. 

EUTHYPHRON Nu-i, poate, un lucru uşor, Socrate; 
cred că sînt totuşi în stare să ţi-1 dovedesc cît se poate de 
limpede. 

SOCRATE Văd că eu îţi par mai greu dc lămurit decît 
judecătorii; lor îţi va fi, doar, simplu să le arăţi că a fost 
vorba de o faptă potrivnică dreptăţii şi că zeii urăsc cu 
toţii astfel de lucruri. 

EUTHYPHRON Va fi cît se poate de simplu, Socrate; 
bineînţeles, dacă-mi vor asculta vorbele, 
e SOCRATE Le vor asculta cu siguranţă dacă li se va părea 
că vorbeşti bine. însă mi-a venit ceva în minte chiar în 
timp ce vorbeai şi-mi zic în sinea mea: „Oricît de limpede 
mi-ar arăta Euthyphron că zeii socotesc cu toţii că un ast¬ 
fel de omor este împotriva dreptăţii, cu ce voi fi aflat eu 
mai mult de la Euthyphron ce este pietatea şi ce este impie¬ 
tatea? Fapta de care e vorba ar fi, pare-se, urîtă zeilor, dar 

nu prin asta ne-a apărut în faţă hotarul dintre pietate şi 
impietate; pentru că ce e urît de zei ne-a apărut totodată 
şi ca iubit de zei.” Încît de asta te iert, Euthyphron: soco¬ 
tească toţi zeii acea faptă ca potrivnică dreptăţii, dacă d 
vrei tu, şi urască-o toţi. Dar dacă ne îndreptăm acum vor¬ 
bele, hotărînd că ceea ce este urît de toţi zeii este nelegiuit, 
iar ce e iubit de toţi este pios, iar ce e iubit de unii şi urît 
de alţii nu-i nici una nici alta sau e şi una şi alta, oare în 
acest fel vrei să punem acum hotar între pietate şi impie¬ 
tate? 

EUTHYPHRON Ce ne împiedică, Socrate? 

SOCRATE Din partea mea, nimic, Euthyphron; dar tu, 
privind la ale tale, gîndeşte-te dacă sprijinindu-te pe aceste 
cuvinte îmi vei putea dovedi atît de uşor ceea ce ai făgăduit. 

EUTHYPHRON în ceea ce mă priveşte aş spune bucuros e 
că pios este ceea ce e iubit de toţi zeii, iar ce e urît de toţi 
zeii e nelegiuit. 

SOCRATE Atunci să cercetăm oare acest lucru, Euthyph¬ 
ron, dacă e bine spus sau să-l lăsăm baltă şi să-l primim 
aşa cum e, de la noi sau de la alţii, şi, ori de cîte ori spune 
cineva despre un lucru că e într-un anume fel, să încuviin¬ 
ţăm că aşa este; oare trebuie sau nu să cercetăm ce vrea 
să spună cel care vorbeşte? 

EUTHYPHRON Trebuie să cercetăm; însă eu cred că 
vorba de adineaori a fost bine spusă. 

SOCRATE Poate că vom înţelege faptele şi mai bine, 10 a 
dragul meu. Gîndeşte-te, deci, la următorul lucru: oare 
ceea ce e pios este iubit de zei pentru că e pios, sau este 
pios pentru că e iubit de zei? 

EUTHYPHRON Nu ştiu ce spui, Socrate. 

SOCRATE Am să încerc să-ţi explic mai limpede. Spunem 
despre ceva că este purtat sau că poartă, că e condus sau 
conduce, că e văzut sau că vede? îţi dai seama că toate 
lucrurile de acest fel sînt diferite unele faţă de celelalte 
şi înţelegi prin ce se deosebesc? 

EUTHYPHRON Cred că-mi dau seama. 

SOCRATE Şi ce este un lucru iubit şi că e altceva ceea 
ce iubeşte? 

EUTHYPHRON Cum să nu? 

b SOCRATE Spune-mi atunci, oare ceea ce e purtat, pen¬ 
tru că îl poartă cineva este purtat sau din altă cauză? 

EUTHYPHRON Pentru că îl poartă. 

SOCRATE Şi ceea ce e condus — pentru că-1 conduce 
cineva, şi ceea ce e văzut, pentru că îl vede? 

EUTHYPHRON întocmai. 

SOCRATE Deci nu pentru că e văzut, de aceea îl vede 
cineva, ci, dimpotrivă, pentru că îl vede cineva, de aceea 
e văzut; nu pentru că e condus, de aceea îl conduce cineva, 
ci pentru că îl conduce, de aceea e condus; şi, la fel, nu 
pentru că e purtat îl poartă cineva, ci pentru că îl poartă, 
e purtat. Oare e pe deplin limpede, Euthyphron, ceea ce 
vreau să spun? Asta vreau să spun că, dacă ceva se face 
* sau suferă o acţiune, nu pentru că e făcut, de aceea se 
face, ci pentru că se face, de aceea e făcut; şi nu pentru 
că e suferind, de aceea suferă, ci pentru că suferă, e suferind; 
sau nu eşti de aceeaşi părere? 28 . 

EUTHYPHRON Ba da. 

SOCRATE Aşadar, şi ceea ce e iubit, nu e oare ceva ce 
e făcut, sau suferă o acţiune? 

EUTHYPHRON Sigur că da. 

SOCRATE Şi în acest caz e la fel ca prima dată; nu pentru 
că c iubit, de aceea îl iubeşte cineva, ci pentru că îl iubeşte 
cineva, osie iubit. 

EUT11YPJIHON Neapărat. 

d SOCRATE Atunci cc spunem despre pietate, Euthyphron? 
Ceva anume este iubit de toţi zeii, după vorba la? 

EUTHYPHRON Da. 

SOCRATE Oare îl iubesc pentru că e pios, sau din altă 
pricină? 

EUTHYPHRON Nu; de aceea. 

SOCRATE Atunci, pentru că e pios, de aceea îl iubesc 
zeii; şi nu pentru că-1 iubesc zeii, de aceea este pios? 

EUTHYPHRON Aşa se pare 29 . 

SOCRATE Dar pentru că îl iubesc zeii, de aceea e iubit 
şi anume iubit de zei? 

EUTHYPHRON Cum să nu? 

SOCRATE Atunci ceea ce este iubit de zei nu e totuna 

cu ce e pios şi nici ceea ce e pios cu ce e iubit de zei, ci sînt 
două lucruri diferite. 

EUTHYPHRON Cum aşa, Socrate? e 

SOCRATE Pentru că am fost de acord că ceea ce e pios, 
de aceea este iubit pentru că e pios, dar nu e pios pentru 
că este iubit; aşa e? 

EUTHYPHRON Da. 

SOCRATE Dar ceea ce e iubit de zei — pentru că îl iu¬ 
besc zeii, prin însuşi faptul că ei îl iubesc este iubit de zei, 
şi nu pentru că e iubit de zei, de aceea îl iubesc zeii. 

EUTHYPHRON Adevărat. 

SOCRATE Dar dacă ar fi acelaşi lucru, dragă Euthy- 
phron, ceea ce e iubit de zei şi ceea ce e pios, atunci: dacă 
ceea ce e pios l-ar iubi zeii pentru că e pios, la fel, ceea 11 a 
ce e iubit de zei l-ar iubi zeii pentru că e iubit de zei; iar 
dacă ceea ce e iubit de zei este iubit de zei pentru că-1 
iubesc zeii, atunci şi ceea ce e pios ar fi pios pentru că-1 iubesc 
zeii; vezi însă acum că e tocmai dimpotrivă, pentru că e 
vorba de două lucruri cu totul deosebite. Primul csle de iubit 
pentru că îl iubesc zeii; pe celălalt, pentru că e de iubit, 
de aceea îl iubesc zeii. Şi mă tem, Euthyphron, că între¬ 
bat fiind ce înseamnă pietatea, tu nu vrei să-mi lămureşti 
natura ei, şi mi-ai spus o însuşire, sau ceea ce suferă 
acest subiect — pietatea — şi anume că e iubită de toţi 
zeii; dar ce este ea, încă nu mi-ai spus. Nu ascunde acest b 
lucru de mine, rogu-te, ci spune iarăşi, de la început, ce 
este această pietate, fie că este iubită de zei sau suferă 
orice altă acţiune; căci nu în această privinţă ne vom deo¬ 
sebi; spune, dar, cu bunăvoinţă, ce este pietatea şi ce este 
impietatea? 

EUTHYPHRON Vezi, Socrate, îmi vine greu să-ţi spun 
ce am în minte; parcă ne scapă mereu ceea ce ne propunem 
şi nu vrea să stea unde-1 aşezăm. 

SOCRATE Parcă ar fi ale strămoşului nostru Dedal 30 
cuvintele tale, Euthyphron; dacă le-aş fi rostit şi aşezat c 
eu, poate că ţi-ai fi bătut joc de mine că şi mie, datorită 
înrudirii cu el, mi-o iau la fugă toate, cînd vorbesc, şi nu 
vor să rămînă acolo unde le aşază omul; acum însă aceste 

presupuneri sînt ale tale şi se cere altă glumă, căci la tine 
nu vor să stea locului, după cum ţi se pare şi ţie. 

EUTHYPHRON Ba mie mi se pare că aceste cuvinte au 
dreptul la aceeaşi glumă, Socrate; căci dacă toate cele o 
iau care încotro şi nu stau locului, nu eu le-am aşezat, 
ci mi se pare că tu eşti Dedal; pentru că din partea mea 
d ar rămîne aşa cum sînt. 

SOCRATE Atunci mă tem, prietene, că am ajuns mai 
grozav decît acela întru meşteşug, pentru că el făcea să 
nu stea locului numai lucrurile lui, eu însă, pe lîngă ale 
mele, s-ar părea că le pun în mişcare şi pe ale altuia. Dar 
ce e mai distins din toată arta mea e că fără voie sînt iscu¬ 
sit ; căci aş vrea ca vorbele mele să rămînă liniştite şi să 
şadă nemişcate mai mult decît aş putea dori să mă aleg, 
e pe lîngă priceperea lui Dedal cu bunurile lui Tantal 31 . 
Dar ajunge cu astea; pentru că mi se pare că te-ai înmuiat, 
mă voi strădui eu însumi să-ţi arăt cum să mă înveţi despre 
pietate; şi să nu-ţi pierzi curajul de la început. Vezi, deci, 
dacă ţi se pare necesar ca tot ceea ce e pios să fie drept 32 . 

EUTHYPHRON Sigur. 

SOCRATE Atunci şi tot ceea ce e drept este oare pios 
sau: tot ce e pios este drept dar nu tot ce e drept este pios, 
12 a ci o parte este pios iar o parte — altminteri? 33 

EUTHYPHRON Nu pot urmări ce spui, Socrate. 

SOCRATE Şi doar eşti mai tînăr decît mine, iar în înţelep¬ 
ciune mă întreci cu atît mai mult; dar, cum zic, te-ai înmu¬ 
iat datorită belşugului de înţelepciune. Fă însă o sforţare, 
preafericitule; nu e nimic greu de înţeles în ceea ce spun; 
căci spun tocmai pe dos decît poetul care a scris în versu- 
rile lui: „ Pe 

Zeus făcătorul, acela ce toate în lume sădit-a, 

1* Să-l pomeneşti nu vrei; oSci unde e teama, acolo-i respec¬ 
tul” 34 . 

Dar eu mă voi deosebi de poet prin aceasta : să-ţi spun 
prin ce? 

EUTHYPHRON Sigur că da. 

SOCRATE Nu mi se pare că „unde e teamă, acolo e şi 
respect”; cred că mulţi se tem de boli, de sărăcie şi de multe 

alte lucruri de acest fel, dar, temîndu-se, nu respectă în 
nici un fel lucrurile de care se tem; nu crezi şi tu? 

EUTHYPHRON Ba da. 

SOCRATE Dar unde există respect, există şi teamă; 
există cineva care, avînd respect faţă de ceva şi ruşine, 
să nu aibă şi sfială şi să nu se teamă de faima rea? c 

EUTHYPHRON Ba se teme. 

SOCRATE Atunci nu e drept să spui: „unde e teamă, 
acolo e şi respect”, ci unde e respect, acolo e şi teamă, 
dar unde e teamă nu e întotdeauna şi respect; cred că 
teama e mai largă decît respectul, căci respectul e o parte 
a temerii; cum e şi cu numărul impar: nu întotdeauna dacă 
e un număr, e impar, dar dacă e impar — atunci e număr; 
acum poţi urmări? 

EUTHYPHRON Da, sigur. 

SOCRATE Cam aşa ceva am întrebat şi cu adineaori: 
oare unde e dreptate acolo e şi pietate, sau: unde e pietate d 
acolo e şi dreptate, dar unde e dreptate nu e peste tot pie¬ 
tate, căci pietatea e o parte a dreptăţii; aşa să spunem sau 
ai altă părere? 

EUTHYPHRON Nu, aşa e; cred că e bine spus. 

SOCRATE Vezi atunci ce urmează; dacă pietatea e o 
parte a dreptăţii, trebuie, pare-se, să descoperim care parte 
a dreptăţii este pietatea. Dacă tu m-ai întreba despre cele 
de care vorbeam adineaori, de pildă, ce parte a numărului 
este numărul par şi ce fel de număr este acesta, ţi-aş spune 
că e numărul format din două părţi nu inegale, ci egale; 
nu crezi? 

EUTHYPHRON Ba da. 

SOCRATE Atunci încearcă şi tu să mă înveţi care parte e 
a dreptăţii este pietatea, ca să-i spun şi lui Meletos să nu mă 
mai nedreptăţească şi să nu mă mai învinuiască de ne¬ 
cinstirea zeilor; pentru că am învăţat îndestulător de la 
tine ce e evlavios şi pios şi ce nu. 

EUTHYPHRON Iată, Socrate, care parte a dreptăţii cred 
eu că o formează evlavia şi pietatea: anume cea referi¬ 
toare la grija cuvenită faţă de zei; iar cea referitoare la 
oameni este cealaltă parte a dreptăţii 36 . 

SOCRATE Mi se pare că e foarte frumos spus, Euthyphron; 

13 a dar ma i am încă o mică nelămurire: nu prea înţeleg la ce 
fel de grijă te referi; doar nu vrei să spui că aşa cum e grija 
faţă de orice altceva, la fel e şi aceea faţă de zei; căci zicem 
cam aşa: nu oricine ştie să aibă grijă de cai, ci doar grăj- 
darul; nu-i aşa? 

EUTHYPHRON Ba chiar aşa. 

SOCRATE Pentru că meseria lui este îngrijirea cailor. 

EUTHYPHRON Da. 

SOCRATE Şi nici de cîini nu ştie oricine să aibă grijă, 
ci numai vînătorul. 

EUTHYPHRON Aşa e. 

SOCRATE Pentru că vînătoarea e într-un fel şi îngrijirea 
cîinilor. 

b EUTHYPHRON Da. 

SOCRATE Iar văcarul se îngrijeşte de boi. 

EUTHYPHRON Desigur. 

SOCRATE Iar pietatea şi evlavia sînt grija faţă de zei; 
aşa spui? 

EUTHYPHRON întocmai. 

SOCRATE însă orice îngrijire are în vedere unul şi 
acelaşi lucru: şi anume binele şi folosul celui îngrijit, după 
cum, de pildă, caii îngrijiţi de priceperea grăjdarului trag 
de aici un folos şi sc desăvîrşesc; oare nu crezi? 

EUTHYPI1KON Ba da. 

SOCRATE La fel şi cîinii, şi boii, şi toate celelalte aseme¬ 
nea lor; toţi trag foloase de pe urma priceperii celui ce-i 
îngrijeşte. Sau poate crezi că îngrijirea urmăreşte vătă- 
c marea celui îngrijit? 

EUTHYPHRON Pe Zeus, nu cred una ca asta. 

SOCRATE Ci folosul? 

EUTHYPHRON Cum altfel? 

SOCRATE Atunci şi pietatea, fiind grija faţă de zei, aduce 
un folos zeilor şi-i desăvârşeşte? Ai fi în stare să spui că ori 
de cîte ori faci un lucru pios îl desăvîrşeşti pe vreunul 
dintre zei? 

EUTHYPHRON Sigur că nu, pe Zeus. 

SOCRATE Nici eu nu cred că asta vrei să spui, Euthy¬ 
phron ; departe de mine; dar tocmai de aceea te-am între- 

bat ce înţelegi prin grija faţă de zei, pentru că nu puteam 
crede că aşa ceva înţelegi. d 

EUTHYPHRON Şi pe bună dreptate, Socrate; căci nu 
aşa ceva vreau să spun. 

SOCRATE Bine; dar atunci ce fel de grijă faţă de zei ar 
fi pietatea? 

EUTHYPHRON Aceea pe care o au sclavii faţă de stă- 
pîni, Socrate. 

SOCRATE înţeleg; ar fi un fel de slujire a zeilor, pare-se. 

EUTHYPHRON Chiar aşa. 

SOCRATE Dar poţi să-mi spui: slujitorii doctorilor 36 
pentru îndeplinirea cărui lucru îi slujesc; nu crezi că în 
vederea sănătăţii? 

EUTHYPHRON Ba da. 

SOCRATE Aşa? Dar slujitorii constructorilor de corăbii e 
ce urmăresc să înfăptuiască slujindu-i? 

EUTHYPHRON E limpede, Socrate; — corăbii. 

SOCRATE Şi ai zidarilor — case? 

EUTHYPHRON Da. 

SOCRATE Spune-mi atunci, preabunule: Slujirea zeilor 
e o slujbă pentru îndeplinirea cărei fapte? Căci e limpede 
că ştii, de vreme ce spui că te pricepi la ale zeilor mai bine 
decît oricare altul? 

EUTHYPHRON Şi spun adevărul, Socrate. 

SOCRATE Atunci spune-mi, pe Zeus, care e acea prea¬ 
frumoasă faptă pe care zeii o săvîrşesc folosindu-se de slujba 
noastră? 37 . 

EUTHYPHRON Fac multe şi frumoase fapte, Socrate. 

SOCRATE La fel şi comandanţii de oşti, dragul meu; 14 a 
totuşi ai putea spune cu uşurinţă că fapta lor de căpetenie 
este victoria în război; sau nu? 

EUTHYPHRON Cum să nu? 

SOCRATE Multe lucruri frumoase fac şi ţăranii, cred eu; 
totuşi fapta lor de căpetenie este că fac pămîntul să ne dea 
roade. 

EUTHYPHRON întocmai. 

SOCRATE Spune-mi atunci: dintre multele lucruri fru¬ 
moase pe care le fac zeii, care e fapta lor de căpetenie? 

EUTHYPHRON Doar ţi-am spus cu puţin înainte, Socrate, 
b că e destul de greu să înţelegi cu de-amănuntul aceste lu¬ 
cruri ; acum îţi spun însă doar atît: dacă cineva ştie să 
spună şi să facă lucruri plăcute zeilor, rugîndu-se şi aducînd 
jertfe, acest lucru înseamnă pietate şi astfel de fapte apără 
gospodăriile oamenilor şi obştea oricărei cetăţi; iar faptele 
potrivnice celor plăcute zeilor sînt potrivnice evlaviei şi 
acestea dau peste cap şi duc la pieire totul. 

SOCRATE Dacă voiai, Euthyphron, îmi puteai spune 
multe în puţine cuvinte despre ce era de căpetenie în între¬ 
bările mele; numai că n-ai bunăvoinţă să mă înveţi, e 
c limpede. Căci şi acum nu mai aveai decît un pas pînă la 
locul acela, cînd te-ai abătut din drum; dacă-mi răspundeai, 
aş fi aflat în chip îndestulător ce este pietatea. Acum însă, 
de vreme ce îndrăgostitul trebuie să-l urmeze pe cel iubit 
oriunde l-ar duce acesta 38 , te întreb din nou: ce spui tu 
că este pios şi ce e pietatea; nu cumva e o anume ştiinţă 
de a aduce jertfe şi rugăciuni? 

EUTHYPHRON Ba da. 

SOCRATE Dar oare să jertfeşti nu înseamnă să dăruieşti 
ceva zeilor, iar să te rogi — să le ceri ceva? 

EUTHYPHRON Chiar aşa, Socrate. 
d SOCRATE Atunci, potrivit acestor vorbe, pietatea ar fi 
ştiinţa de a cere şi de a da zeilor. 

EUTHYPHRON Ai prins foarte frumos ce voiam să spun, 
Socrate. 

SOCRATE Pentru că sînt pătimaş după înţelepciunea ta, 
dragul meu, şi mintea îmi stă la pîndă de teamă să nu se 
risipească un strop măcar din ceea ce spui; lămureşte-mă, 
însă, ce fel de slujbă e aceasta faţă de zei: să le ceri şi să 
le dai, spui tu? 

EUTHYPHRON Da. aşa. 

SOCRATE Dar să le ceri cum se cuvine nu înseamnă să 
le ceri cele de care avem nevoie de la ei? 

EUTHYPHRON Ce altceva? 

e SOCRATE Iar să le dai cum se cuvine înseamnă să le dai 
în schimb cele de care se întîmplă să aibă ei nevoie de la 
noi? Căci ar fi o lipsă de pricepere să aduci în dar lucruri 
de care cineva n-are nici o nevoie. 

EUTHYPHRON Adevărat, Socrate. 

SOCRATE Atunci pietatea ar fi un fel de negustorie între 
oameni şi zei? 39 . 

EUTHYPHRON Negustorie, dacă aşa-ţi place să o numeşti. 

SOCRATE Nu-mi place deloc dacă nu e adevărat. Spu¬ 
ne-mi, ce folos trag zeii din darurile pe care le iau de la noi? 

Ce ne dau ei e limpede pentru oricine; căci nu avem nimic I 5 a 
bun care să nu ne fie dat de ei; dar din cele pe care ei le 
primesc de la noi, ce folos au? Sau sîntem cu atît mai pri¬ 
cepuţi decît ei la negustorie încît luăm de la ei toate cele 
bune iar ei de la noi — nimic? 

EUTHYPHRON Dar tu crezi, Socrate, că zeii au vreun 
folos din cele pe care le primesc de la noi? 

SOCRATE Atunci ce ar putea însemna darurile noastre 
faţă de zei? 

EUTHYPHRON Ce altceva îţi închipui decît respect şi 
un semn de cinstire, şi, cum ţi-am spus adineaori, un lucru 
plăcut lor. 

SOCRATE Atunci ce e pios e plăcut zeilor, Euthyphron, b 
dar nu folositor, nici drag? 

EUTHYPHRON Ba eu cred că le e în primul rînd drag. 

SOCRATE Atunci aceasta ar însemna pietatea, pare-se: 

Ceea ce e iubit de zei. 

EUTHYPHRON Neapărat. 

SOCRATE Şi vorbind aşa, te mai miri dacă ţi se pare că 
vorbele nu-ţi stau locului, ci pornesc la plimbare, şi vei da 
vina pe mine, că sînt Dedal care le fac să pornească; cînd 
tu eşti mult mai iscusit decît Dedal pentru că le faci să se 
învîrtă în cerc! Oare nu-ţi dai seama că raţionamentul 
nostru, făcînd un ocol, a ajuns în acelaşi loc? Doar îţi aduci 
aminte că mai înainte am ajuns la încheierea că ceea ce c 
e pios nu e tot una cu ce e iubit de zei, ci sînt lucruri deose¬ 
bite ; sau nu-ţi aminteşti? 

EUTHYPHRON Ba da. 

SOCRATE Acum însă nu-ţi dai seama că spui: Ceea ce 
iubesc zeii, acel lucru e pios; aceasta e oare altceva decît 
ceea ce e iubit de zei? Sau nu? 

EUTHYPHRON Ba chiar asta e. 

SOCRATE Deci, sau n-a fost bună hotărîrea noastră de 

adineaori, sau, dacă a fost bună, nu e drept ce spunem 
acum. 

EUTHYPHRON Aşa se pare. 

SOCRATE Atunci trebuie s-o luăm de la început şi să 
cercetăm ce este pietatea; pentru că nimic nu mă poate 
speria aşa incit să mă las de bună voie păgubaş înainte de 
a învăţa. Dar să nu mă dispreţuieşti, ci încordîndu-ţi 
d mintea în fel şi cbip, cit poţi mai bine, spune-mi acum ade¬ 
vărul; căci dacă îl cunoaşte vreun om pe lume, tu eşti 
acela şi, ca şi lui Proteu 40 , nu trebuie să ţi se dea drumul 
pînă ce nu-1 spui. Căci dacă n-ai cunoaşte limpede ce e 
pietatea şi impietatea, n-aveai cum să te apuci, pentru o 
slugă, să învinuieşti de omor pe un bătrîn, care e şi tatăl 
tău, ci te-ai fi temut de zei, fiind în primejdie să calci drepta¬ 
tea prin această faptă, şi totodată te-ai fi ruşinat de oameni; 
acum însă văd bine că eşti încredinţat că ştii limpede ce 
e e pios şi ce nu; spune-mi, dar, preabunule Euthyphron, 
şi nu ascunde ce gîndeşti. 

EUTHYPHRON Altă dată, Socrate; căci acum mă gră¬ 
besc şi e timpul să plec 41 . 

SOCRATE Ce faci, prietene? Pleci şi mă azvîrli la pămînt 
din înaltul speranţei pe care o nutream ca, învăţînd de la 
tine ce e pios şi ce nu, să scap de acuzaţia lui Meletos, ară- 
16 a tîndu-i că datorită lui Euthyphron am devenit învăţat în 
cele divine şi că nici nu vorbesc la întîmplarc, nici nu năs¬ 
cocesc, din neştiinţă, în aceste privinţe; iar tot restul vieţii 
să mi-1 pot trăi, de acum înainte, mai bine 42 . 




NOTE 


1 Euthyphron e considerat unul din dialogurile de tinereţe ale lui 
Plato n. Ca şi Apărarea şi Criton, are drept scop reabilitarea figurii lui 
Socrate; o încercare de a explica atenienilor învăţătura şi comportarea 
lui. Se crede că a fost compus înainte de 390, mai probabil prin 396 — 395. 
Interlocutorul lui Socrate e cel mai indicat pentru o discuţie despre pie¬ 
tate. Prezicător de oarecare renume la Atena, chiar dacă uneori era luat 
în rîs, după cum se plînge el însuşi în dialogul de faţă (3 b), Euthyphron 
din Prospalte reprezintă cu intransigentă convingere linia tradiţională, 
populară şi oficială a religiei ateniene, la care majoritatea spiritelor 
luminate ale vremii nu mai pot adera. Personajul e cunoscut din dialogul 
lui Platon (cf. şi Cra., 396 d, 428 c, 399 e). Se consideră că informaţiile 
oferite de Plutarh (De Genio Socratis, c. 10), Noumenios (la Eusebios, 
Prep. Evang., XIII, 5) şi Diogenes Laertios (II, 29) provin tot din 
această sursă. 

Convorbirea c presupusă a avea loc în 399, cu cîteva zile înainte de 
procesul lui Socrate. 

1 Dialog peirastic: de la gr. risipita, „a încerca, a cerceta”. 

3 Lykeion: gimnaziu situat în partea de nord-est a Atenei, lîngă 
templul lui Apollo Lykeios. Va deveni celebru prin faptul că acolo avea 
să-şi ţină lecţiile Aristotel. 

4 Arhontele-basileu: magistrat superior cu atribuţii religioase şi 
parţial juridice. Sediul său era <TToi tou pactiTltoţ — porticul arhon- 
telui-basileu; se pare că acolo erau afişate legile şi decretele. 

s în greceşte, opoziţia între 8„proces privat” şi Ypa<prj, „acţiune 
publică”. Ofensa adusă religiei de stat constituie la Atena obiectul unei 
urmăriri publice, pe cînd învinuirea de omor ţine de dreptul privat. 
Pentru amănunte despre proces, vezi Apărarea lui Socrate. 

• Pentru a scoate în relief nevinovăţia lui Socrate, Platon arată, de 
cîte ori are ocazia, că acum, la 70 de ani, e pentru prima dată cînd acesta 
are de-a face cu justiţia (cf. Ap., 17 d). 

1 Meletos: poet tragic cunoscut mai degrabă prin rolul său de acuzator 
în procesul lui Socrate (cf. Ap., 19 b, 24 c etc.). 

8 Attica era împărţită (de la reformele lui Clistenes) în 100 de circum¬ 
scripţii teritoriale numite „deme” (Sî)p.oţ). La numele propriu al cetă¬ 
ţeanului atenian se adăuga şi demoticul — numele demului din care 
făcea parte. 

8 „A începe cu Hostia”: expresie proverbială grecească cu sensul, 
probabil, de „a strica ce e mai bun”. Hestia era zeitatea protectoare a 
căminului. 

10 Socrate îşi exprimă deseori convingerea de a avea o divinitate 
ocrotitoare, numită de el daimon, manifestată sub forma unui glas inte¬ 
rior care i se opune în momentul în care ar fi pe punctul de a face o faptă 
rea. La aceasta se referă unul din capetele de acuzare ale procesului: 
„Socrate introduce zei noi” (Ap., 24 c. Cf. şi Ale. 1, 124 c, Euthd., 272 e, 
Phdr., 242 b). 

11 Adunarea Poporului (Ecclesia) cuprindea pe toţi cetăţenii în stare 
să poarte armele. 

12 Lui Socrate îi place să accentueze că el se află la dispoziţia oricui 
vrea să stea de vorbă cu el, fără a pretinde plată pentru aceasta, în opo¬ 
ziţie cu sofiştii care cereau pentru lecţiile lor sume uriaşe. 

13 Procesul de omor intentat de Euthyphron propriului său tată va 
fi făcut prea multă vîlvă la Atena pentru a putea fi inventat de Platon. 
Cercetătorii socotesc că e vorba de un fapt istoric şi discută asupra moti¬ 
vaţiei lui. Unii consideră că Euthyphron e minat de simţul dreptăţii, 
dc dorinţa dc a-1 răzbuna pe cel ucis (Geach, p. 370); după alţii e vorba 
de o simplă formalitate, un act simbolic pentru a înlătura pîngărirea 
care apasă asupra familiei ca urmare a omorului (Taylor). în sfîrşit, 
alţii văd în aceasta dovada îngustimii de minte a lui Euthyphron care 
îşi pune în practică principiile în mod mecanic (Galii). 

14 Suficienţa, mulţumirea de sine, e o trăsătură comună a „victimelor” 
lui Socrate. ( 

15 Se presupune că Euthyphron şi tatăl său făceau parte din garni¬ 
zoana de colonişti atenieni aşezată la Naxos. Cum Atena a pierdut această 
cleruhie în 404, incidentele relatate n-au putut avea loc decît înainte 
de această dată. S-a încercat să se motiveze, ingenios dar nu foarte con¬ 
cludent, distanţa de cel puţin cinci ani dintre omor şi proces (404—399). 

16 Exeget: la Atena, interpret oficial al riturilor şi obiceiurilor sacre. 
Tatăl lui Euthyphron cere indicaţii asupra modului în care trebuie 
săvîrşită purificarea de crimă. 

17 Traducerile româneşti de pînă acum folosesc atît „pietate” cît 
şi „evlavie”, „sfinţenie” pentru a reda cuvîntul grecesc t 6 ficnov. Soco¬ 
tind că „evlavie” are un sens pe de o parte prea restrîns (referitor la 
raportul direct al omului cu divinitatea, şi mai ales la cult) şi pe de 
altă parte prea colorat stilistic (apropiat de „rîvnă”), am preferat să-l 
păstrăm pentru redarea lui euo^pem. Opoziţia centrală a dialogului: 
to oaiov ~ ro âvoaiov am redat-o prin „pietate/impietate”. în pri¬ 
vinţa adjectivelor corespunzătoare, nu există în româneşte un antonim 
al lui „pios” din aceeaşi rădăcină. Am folosit aşadar termenul „nelegiuit”. 
Deci: „pietate/impietate”; „pios/nelegiuit”. 

18 Cf. Ap., 19 b etc. 

19 în acest pasaj se află în sîmbure teoria Ideilor. Socrate îi cere lui 

Euthyphron să-i spună care este el Soţ, elementul stabil, dincolo 

de aparenţele multiple, care face ca fapta pioasă să fie pioasă iar cea 
nelegiuită — dimpotrivă. Comentatorii preferă, în general, traducerea 
„formă”. S-a discutat dacă e deja vorba de Idee în sensul platonic san 
se păstrează sensul curent al cuvîntului, dacă „e vorba de logică sau de 
ontologie”. Ar fi o distincţie făcută dintr-un punct de vedere istoric, 
dar imposibilă înainte de Aristotel (Friedlănder, p. 78). 

80 Acest mod de a discuta e caracteristic pentru dialogurile de tine¬ 
reţe ale lui Platon. S-a pus sub semnul întrebării legitimitatea pretinderii 
cu orice preţ a unei definiţii formale ca unică posibilitate de a elucida 
termenii unei discuţii. Deşi a stimulat cercetarea, pretenţia ar fi eronată, 
ca şi refuzul de a ajunge la sensul unui termen prin exemple. Procedeul 
ar putea avea şi urmări morale negative asupra interlocutorului neavi¬ 
zat, în cazul în care discuţia ajunge la o aporie (Geach, p. 371 sq.). 

21 Euthyphron încearcă să definească noţiunea printr-un exemplu, 
fără a vedea necesitatea unei abstrageri la care să se poată referi în situa¬ 
rea unei fapte. „Seninătatea” egoismului său a fost pusă în legătură 
cu formula sofiştilor: „Omul e măsura tuturor lucrurilor” (v. Friedlănder, 
p. 77). 

22 Zeul Uranos îşi închide fiii în Tartar; singurul dintre ei care are 
curaj să se răzvrătească este Cronos, care îl şi învinge. Temîndu-se apoi 
să nu păţească la fel din partea fiilor săi, îi înghiţea îndată ce se năşteau. 
Soţia sa, Rhea, reuşeşte să-l scape şi să-l ascundă pe unul dintre copii, 
pe Zeus, dîndu-i lui Cronos să înghită un pietroi înfăşurat în scutece. 
Zeus îl învinge pe Cronos şi-i ia puterea. 

23 Socrate nu poate accepta mitologia curentă, biografiile tradiţio¬ 
nale, care pun pe seama zeilor tot felul de fapte reprobabile. 

24 Philios: epitet al Iui Zeus, în calitatea lui de divinitate a prieteniei. 

26 Panateneele erau sărbători celebrate din patru în patru ani în 
cinstea zeiţei Atena. Partea esenţială a sărbătorii era marea procesiune 
care aducea Atenei darurile poporului. în fruntea alaiului era purtată 
o pînză brodată, la care lucraseră timp de nouă luni femeile din familiile 
cele mai nobile din oraş; broderia reprezenta lupta dintre zei şi giganţi. 
Cu acest peplos era apoi îmbrăcată statuia zeiţei. 

26 Se face, poate pentru prima dată, distincţia între problemele de 
fapt, pentru care există o modalitate de decizie, unanim acceptabilă, 
şi problemele de valoare (etică) pentru care n-ar exista criterii. Absoluti¬ 
zarea distincţiei a dus la ideea falsă a imposibilităţii raţionale a consensu¬ 
lui moral. (Geach, p. 373 sq.). 

27 Hefaistos era după legendă fiul lui Zeus şi al Herei. Pentru că s-a 
născut slab şi infirm, Hera l-a azvîrlit pe Pămînt. Pruncul a căzut în 
valuri şi a fost crescut de zeiţele mării. Făcîndu-se mare, a hotărît să 
se răzbune pe mama sa. A făcut un tron de aur foarte frumos şi i l-a tri¬ 
mis ; cînd aceasta s-a aşezat, a fost cuprinsă de lanţuri puternice pe care 
nu Ie-a putut sfărîma nimeni. Hefaistos a refuzat s-o elibereze şi numai 
Dionysos, îmbătîndu-1, a reuşit să-l ducă în Olimp, în acest scop. 

28 Este vorba de opoziţia între diateza activă şi pasivă. Neexistînd 
încă o terminologic gramaticală sistematică, Platon e nevoit să recurgă 
la exemple. 

29 Se va ajunge la o aporie; cauza ei a fost văzută în mod diferit: o 
incoerenţă logică (Friedlander, p. 80 — confuzia între ovala şi TnxOoţ ti 
— sau, pe alte criterii, Geach); acceptarea unei determinări dinafară 
pentru pietate, deşi este o comportare umană (Wilamowitz, p. 76; 
Friedlănder, p. 80) — n-ar trebui uitat totuşi că e vorba de o compor¬ 
tare umană faţă de „altceva” decît omul! Cauza aporiei ar putea fi şi 
o incoerenţă în cadrul sistemului platonic de concepţii asupra divinităţii. 
Dacă zeii iubesc ce e pios pentru că e pios, înseamnă că trebuie admis 
un criteriu extern de referinţă. Dacă zeul ar fi conceput, în mod consec¬ 
vent, ca principiu al Binelui, deci şi al Piosului, etc., atunci definirea 
ar fi inversă: Stnov, „pios”; 8 ti S-eo<piX7]ţ, „pentru că e iubit de zei”, 
dar aceasta n-ar fi o definiţie, ci doar o însuşire, sau, cel mult, un gen 
proxim. S-ar fi putut evita însă aporia. 

30 Dedal, meşter legendar căruia grecii îi atribuiau tot felul de născo¬ 
ciri minunate, printre care şi statui care prindeau viaţă. Socrate, fiu de 
sculptor, se ocupase şi el cu sculptura în tinereţe; se poate, aşadar, con¬ 
sidera descendent al lui Dedal! 

31 Tantal, rege legendar din Sipylos, fiul lui Zeus. Posesor de bogăţii 
fabuloase, şi-a atras asupră-şi mînia zeilor prin trufia sa şi prin nelegiui¬ 
rile săvîrşite. A fost aruncat in Hades şi osîndit să sufere de sete şi foame, 
avînd in faţă mîncare şi băutură la care nu putea să ajungă. 

33 Se ajunge din nou la o aporie, deşi definiţia e sugerată chiar de 
Socrate. Unii au văzut cauza ei în acceptarea unei fragmentări a dreptăţii 
(Goldschmidt, p. 59). Mai degrabă e vorba de reducerea religiei la cult 
— în forma mecanică pe care o concepe Euthyphron. 

33 Altfel spus, sfera noţiunii de pios se include în sfera noţiunii de 
drept şi nu invers. 

34 Versurile fac parte din Cintecele Cypriene ale poetului epic Stasinos. 

36 Altă delimitare a sferelor apare în Gorgias, 507 b: Sixatov t 6 
7TEpl âv9-pd)7TOuţ ti 7tpocrfjy.ovTa 7tptXTT0iv, 8aiov to TTEpi Oeooc; — „Drep¬ 
tatea înseamnă să faci cele cuvenite faţă de oameni, pietatea — faţă de 
zei”. 

36 „Slujitorii” doctorilor, constructorilor de corăbii, etc. sînt aici 
ucenicii, ajutoarele lor. 

37 în acest dialog se exprimă doar dezaprobarea faţă de religia tra¬ 
diţională care admite dezordine şi arbitrar în lumea zeilor. E numai 
sugerată ideea, dezvoltată mai tîrziu, a unui Demiurg care creează 
Perfecţiunea şi Ordinea şi la acţiunea căruia omul, după puterea lui, 
colaborează (cf. Lg., 716 c, Tht., 176 b). 

38 Expresie proverbială. Socrate e îndrăgostit de ştiinţa pe care, de 
bună seamă, o va fi posedînd Euthyphron! 

30 Euthyphron pune semn de egalitate între pietate şi cult, iar pe 
acesta din urmă îl concepe ca pe o tehnică a obţinerii de foloase. De aici 
sarcasmul lui Socrate, pe care îngusta minte a interlocutorului său nici 
nu-1 percepe. 

40 Proteu, zeitate marină înzestrată cu o înţelepciune şi cu un dar pro¬ 
fetic cu totul remarcabile. Era însă foarte greu să-l prinzi pentru a-i cere 
sfatul, datorită capacităţii sale de a-şi schimba în nesfîrşite chipuri 
înfăţişarea. 

41 Ca şi în celelalte dialoguri de tinereţe, nici aici nu se ajunge la o 
eoncluzie. Socrate, de altfel, nici nu urmăreşte să formuleze o definiţie, 
ci să spulbere prejudecăţile din mintea interlocutorilor, să-i facă să-şi 
dea seama că nu ştiu; acesta fiind primul pas, indispensabil, pentru a 
ajunge la adevăr. 

41 Căutarea unei definiţii nu rămîne niciodată pentru Socrate numai 
pe planul raţiunii, ci e un prim pas într-o angajare etică. Cf. Grg., 512 e: 
06 tJ> ţîjv 7repl 7 tAeC<ttou 7roir)T£ov t dXXâ t6 e 5 £îjv — „Nu a trăi trebuie 
socotit cel mai însemnat, ci a trăi frumos”. 

Potrivit unui obicei străvechi, la Atena, în fiecare an, se desfăşurau 
între 5 şi 7 ale lunii pyanepsion (octombrie) ceremoniile numite Epitaphia 
pentru cinstirea morţilor cetăţii. în cadrul lor, osemintele celor căzuţi 
pentru patrie în cursul anului erau expuse, simbolic, în zece sicrie, cîte 
unul pentru fiecare trib atenian, timp de două zile. Un sicriu gol era 
consacrat morţilor ale căror trupuri nu putuseră fi descoperite pe cîmpul 
de luptă. în a treia zi se făcea înmormîntarea în Cerameicos. Cu acest 
prilej, un orator desemnat de Adunarea poporului la propunerea Sfatului 
cetăţii rostea discursul funebru (ituiTAţnoţ X6foţ), urmat de jocurile 
funebre — întreceri sportive şi artistice — în cinstea celor dispăruţi. 

Nu se ştie cînd a fost introdus în ceremonialul Epitaphiilor discursul 
funebru. Ni s-au păstrat însă mai multe asemenea compuneri retorice. 
Cel mai vechi epitaphios cunoscut este cel atribuit de Tucidide lui Penele, 
vestitul discurs în cinstea morţilor din războiul cu samienii, care a fost 
rostit în anul 439 î.e.n. (Tucid., II, 35—46). Ni s-au păstrat de aseme¬ 
nea un discurs funebru alcătuit de Lysias, un altul datorat lui Hiperide 
şi consacrat morţilor din războiul lamiac, precum şi un al treilea atribu¬ 
it lui Demostene, dar considerat multă vreme a fi apocrif. Pe lingă acestea 
dispunem de unele fragmente dintr-un discurs funebru fictiv, cu carac¬ 
ter de model retoric, datorat ^sofistului Gorgias. 

Studiul comparat al acestor creaţiuni retorice ne îngăduie să con¬ 
chidem că în vremea lui Platon epitaful se constituise ca gen literar, 
căpătînd un statut retoric bine definit. El asculta de anumite legi, impli¬ 
ca folosirea unor teme „clasice”, avea o structură compoziţională aproa¬ 
pe obligatorie. Oratorul era ţinut să facă elogiul morţilor cetăţii, să adre¬ 
seze apoi un îndemn celor vii de a le urma exemplul în virtute, de a 
le păstra şi cinsti memoria; în sfîrşit el adresa celor rămaşi în viaţă 
consolări pentru pierderea apropiaţilor lor. Cu timpul, discursul funebru 
a devenit tot mai convenţional. Totodată el a fost din ce în ce mai mult 
folosit în opere literare aparţinînd altor genuri. Discursul panegiric, 
encomiul, tragedia, cuvîntarea juridică şi cea politică fac adeseori apel 
la resursele expresive ale epitafului din care împrumută procedee compo¬ 
ziţionale, motive retorice sau pe care-1 folosesc ca atare în ţesătura lor 
proprie. 

Un asemenea discurs funebru constituie miezul micului dialog pla¬ 
tonic Menexenos, scris la puţină vreme după pacea lui Antalcidas (387 
î.e.n.), ultimul eveniment istoric la care se face aluzie în text ca Ia unul 
de istorie contemporană. Socratc se întîlneşte cu tînărul Menexenos, 
un discipol pe carc-1 regăsim în dialogurile Lysis şi Phaidon, şi care-i 
comunică ultimele noutăţi în legătură cu pregătirea ceremoniilor fune¬ 
rare din acest an. Sfatul atenian urmează să desemneze un orator. No¬ 
tabilii cetăţii oscilează între Archinos şi Dion. Socrate declară că ori¬ 
cine e capabil să pronunţe un discurs funebru satisfăcător pentru atc- 
nieni, deoarece nu e greu să flatezi vanitatea concetăţenilor tăi. După 
ce aruncă mai multe săgeţi împotriva retoricii vremii, Socrate se arată 
gata să rostească el însuşi un asemenea discurs; nu va face însă decît 
să reproducă ceea ce i-ar fi spus — susţine el — cu o zi mai înainte Aspa- 
sia, soţia lui Pericle. Este evident că Socrate nu face decît să sublinieze 
prin această atribuire că discursul îi aparţine: Ia data indicată de texl, 
Aspasia nu mai era în viaţă. Dar mai mult decît atît, prin Socratc, 
Platon însuşi îşi dezvăluie calitatea de autor real al epitafului, deoarece 
maestrul îndrăgit murise şi el înainte de pacea lui Antalcidas. 

Discursul care urmează este constituit din trei părţi. Cea dintîi cu¬ 
prinde elogiul morţilor acum înmormîntaţi de cetate şi al înaintaşilor. 
Socrate laudă pe rînd, potrivit canonului retoric, neamul; educaţia şî 
faptele acestora; prin naştere ateni enii sînt nobili şi predispuşi la o fru¬ 
moasă evoluţie. Ei au ca mamă solul binecuvîntat de zei al Aticei, stră¬ 
moşii lor au fost instruiţi de zei care i-au învăţat meşteşugurile şi mînui- 
rea armelor pentru apărarea ţării. De acelaşi neam, autohtoni cu toţii, 
atenienii sînt fraţi, membri ai unei mari familii omogene. Prin natură 
ci sînt predispuşi aşadar să se guverneze după legi armonioase, întemeiate 
pe libertate şi fraternitate. Forma dc guvcrnămînt ateniană este aristo¬ 
cratică, chiar dacă unii îi dau numele dc democraţie, în sensul că guver¬ 
narea aparţine celor mai buni. Calitatea morală, virtutea şi faima bună, 
nu averea sau alte însuşiri neesenţiale recomandă pe cel apt să conducă. 
Socrate evocă apoi faptele exemplare din trecutul Atenei. Mai întîi 
cîteva evenimente din epoca mitică (luptele împotriva lui Eumolpos şi 
Amazoanelor, expediţia împotriva Tebei a celor şapte, luptele pentru 
apărarea Heraclizilor). Trece apoi la istoria războaielor cu perşii, oprindu- 
se în chip deosebit asupra Marathonului, a luptelor de la Salamina, Arte- 
mision şi Plateea. Aminteşte, în sfîrşit, cîteva momente din timpul 
războaielor inter-greceşti. Ideea ilustrată de toate aceste exempla este 
limpede şi insistent enunţată de autor care o reia în mai multe rînduri: 

atenienii au luptat întotdeauna pentru libertate — împotriva barbarilor 
pentru libertatea întregii lumi elenice, împotriva unora dintre eleni 
pentru libertatea celorlalţi, cînd aceştia le-au pus-o în primejdie'F r Dis- 
cursu l de lau dă ..este urmat de un îndemn : fiii celor dispăruţi trebuie 
să urmeze calea spre virtute indicată de înaintaşi. După îndemn vine 
consolarea adresată părinţilor celor morţi: ei şjnţ îmbă r bătaţi si hemaţci 
să-şi arate în grelele clipe prin care trec tăria sufletească. în felul acesta 
se vor arăta a fi cu adevărat părinţii eroilor căzuţi. îndemnul şi conso¬ 
larea din partea finală a discursului lui Socrate sînt rostite mai întîi 
înlr-o prosopopee a morţilor şi reluate apoi, pc scurt, de vorbitor însuşi. 

Dialogul se încheie printr-o nouă scenă de conversaţie între Socrate 
şi Menexenos. înţeleptul primeşte mulţumirile învăţăcelului său şi-i 
făgăduieşte că-i va comunica, în altă împrejurare, alte discursuri „ale 
Aspasiei”. Un schimb viu de replici dovedeşte că Menexenos a înţeles 
prea bine caracterul fictiv al personajului căruia Socrate i-a atribuit 
propri a sa creaţie retorică. 

Menexenos a făcut obiectul a numeroase analize şi chiar dispute 
între învăţaţi. 0 vreme autenticitatea acestui dialog — care deţine o 
poziţie aparte în literatura lui Platon prin locul neobişnuit de mare acor¬ 
dat unui discurs cu pronunţat caracter retoric — a fost contestată de 
exponenţii unui hipercriticism filologic dominant în secolul trecut, 
dar depăşit astăzi (Fr. Ast, Ed. Zeller, Fr. Susemihl, Fr. Suckov, 
K. Scfcaarschmidt, I. Bruns, E. Scbwartz). în favoarea autenticităţii 
vorbesc nu numai mărturiile cele mai autorizate ale antichităţii (Aristotel, 
Retorica, I, 9, 1367 b urm.; III, 14, 1415 b urm.; Cicero, Orator, 151; 
Plutarh, Pericle, 24 etc.) dar şi concordanţe de fond şi de formă ale textu¬ 
lui cu cel al altor opere platonice, concordanţe relevate de exegeza mai 
nouă. Cît priveşte unele anacronisme din text ele s-au vădit a fi — cum 
am pomenit ceva mai sus — simple procedee literare menite a sublinia 
caracterul de ficţiune al dialogului, aşa cum se întîmplă şi în alte lucrări 
ale lui Platon. Ele nu pot servi deci drept argumente temeinice în favoa¬ 
rea tezei inautenticităţii, iar încercările unor cercetători contemporani 
(A. Momigliano, G. Miiller, H. J. Newiger, O. Gigon) de a o repune în 
circulaţie s-au dovedit sterile. 

Disputată însă mult mai viu a fost şi rămîne încă problema mesaju¬ 
lui filosofic şi politic al dialogului. Din 1881, cînd Tb. Berndt şi-a publicat, 
la Miinster, disertaţia De ironia Menexeni Platonici, filologii se împart 
în două tabere: unii, urmîndu-1 pe Berndt, susţin că discursul lui Socrate 
este o simplă parodie a discursurilor funebre din vremea lui Platon. 

Printr-însul, filosoful ar satiriza deprinderea retorilor de a flata vani¬ 
tăţile atenienilor lăudînd regimul democratic şi proslăvind eroicele fapte 
din trecutul cetăţii. Mai mult însă decît simpla critică, fie ea cît de vi¬ 
guroasă, a retorilor, dialogul ar cuprinde, potrivit opiniei acestor învăţaţi, 
un atac împotriva temeiurilor însele ale regimului politic atenian, o 
critică prea puţin deghizată a ideologiei democratice ateniene în spiri¬ 
tul căreia întreaga istoric a cetăţii era prezentată deformat. Şarjînd, 
Platon ar prezenta astfel drept fapte de glorie şi generozitate, acte de 
laşitate sau de rapacitate, izvorîte din interesele materiale cele mai pu¬ 
ţin lăudabile ale Atenei. în favoarea acestei teze, savanţi ca P. Wendland, 
Th. Gomperz, A. Trendelenburg, E. Hoeltermann, M. Pohlenz, L. 
Măridier, L. Robin, au desfăşurat un efort de analiză remarcabil, sprijinit 
pe o largă erudiţie istorică şi filologică. Nu în ultimul rînd ci au invocat 
în apărarea opiniei lor ostentaţia cu care Platon foloseşte în Menexenos 
toate procedeele şi toate motivele obişnuite în discursurile funebre, 
într-adevăr, dialogul este din acest punct de vedere o piesă de virtuozi¬ 
tate retorică şi chiar din antichitate, un Dionis din Halicarnas a criticat 
excesul de tropi şi de figuri acumulate în el. 

împotriva adepţilor teoriei să-i spunem „parodistice” s-au ridicat 
învăţaţi nu mai puţin remarcabili, dintre care amintim în primul rînd 
pe A. Croiset, U. v. Wilamowitz-Moellendorff, P. Friedlănder. Ei au 
afirmat cu tărie că discursul lui Menexenos are un caracter „serios”, 
că Platon îşi exprimă aici propriile sale idei într-o formă retorică dc 
împrumut, am zice „la modă”, pe care dealtfel se pricepea să o folosească 
de minune. Lucrările acestor erudiţi marchează tot atîtea etape în istoria 
exegezei micului dialog platonic. Ele au deschis noi perspective cerce¬ 
tării, propunîndu-i noi direcţii şi probleme noi de lămurit. în aceste 
lucrări şi în contribuţiile care le-au urmat (menţionăm pc acelea ale lui 
K. Oppenheimer, I. v. Loewenclau, N. Scholl, V. Buchheit, K. Gaiser, 
G. Schiassi) dialogul a fost interpretat mai nuanţat, în contextul 
întregii opere a lui Platon şi prin raportare la ambianţa politică şi cultu¬ 
rală a epocii. Nu putem stărui aici mai mult decît asupra celei mai 
recente contribuţii la studiul acestui dialog şi al locului pe care el îl 
ocupă în opera lui Platon. Este vorba de disertaţia unui tînăr filolog 
german din această pleiadă dc adepţi ai „seriozităţii”, Reinbard Thurow. 
Intitulată Der platonische Epitaphios. Untersuchungen zur Stellung des 
’ Menexenos ’ im platonischen Werk , disertaţia a fost susţinută la Universi¬ 
tatea din Tiibingen şi publicată în 1968, la Stuttgart. Propriul nostru 
comentariu îi este în cea mai mare măsură îndatorat şi într-însa cititorul 

poate găsi un istoric complet al cercetărilor anterioare. Valorificîndu-le 
critic pe toate şi procedînd el însuşi la o interpretare personală, Thurow 
a analizat cu minuţie, rînd de rînd, textul dialogului, pe care l-a comparat 
cu al celorlalte discursuri funebre păstrate din literatura greacă antică 
şi l-a privit în lumina întregii opere de doctrinar politic a lui Platon. 
El a reuşit să dovedească, în primul rînd, că autorul s-a încadrat în 
chip conştient în tradiţia discursurilor funebre, supunîndu-se regulilor 
genului. A făcut-o însă în chip original, astfel îneît, deşi se slujeşte de 
aceleaşi motive retorice şi de aceleaşi procedee stilistice ca şi ceilalţi 
autori de epitafe, el izbuteşte să creeze o operă personală, expresie a 
unui fond de cugetare ce-i este propriu. în al doilea rînd, Thurow a dove¬ 
dit platonismul pregnant al acestui fond de idei, arătînd cit de armonios 
se încadrează ele în ansamblul doctrinei marelui gînditor. Regăsim astfel 
aici atitudinea statornică a lui Platon faţă de retorică pe care fără a o 
socoti un rău în sine o consideră primejdioasă atunci cînd mentalitatea 
sofistică îi atribuie funcţii ce-i depăşesc rostul, cînd ea devine un scop 
în sine sau un mijloc de dominare a cugetelor semenilor. De la un capăt 
la altul discursul lui Socrate din Menexenos este, dimpotrivă, pătruns 
de patos moralizator, este un discurs educativ, destinat să-i facă mai 
buni pe concetăţeni, nu să le flateze vanitatea. Elogiul e convertit în 
îndemn: elogiul pămîntului atic şi al autohtoniei atenienilor devine un 
mijloc de a revela acestora „predestinarea” lor spre acţiuni virtuoase, 
şansele excepţionale pe care le oferă în cazul lor natura cultivării virtuţii. 
Elogiul formei de guvernămînt ateniene, al politeiei atice este făcut în 
acelaşi spirit. Mai mult decît o realizare excepţională, capabilă să satis¬ 
facă mîndria de sine a atenienilor sau să le favorizeze aspiraţiile cu totul 
omeneşti la bunăstare şi tihnă, politeia ateniană este un ideal, o sumă 
de exigenţe, de îndatoriri, un factor de educaţie. Politica are — reiese 
din discurs — atîta valoare cîtă valoare morală au ţelurile ei ideale. Dar 
chiar în determinările sale particulare statul ideal propus de Platon în 
acest dialog este — în măsura în care ne-o permite sâ-l întrevedem textul 
totuşi redus ca dimensiuni al discursului — asemănător celui din Republi¬ 
ca, Timaios, Critias sau Legile. Sub raportul demografic, geografic şi al 
legilor fundamentale sub imperiul cărora trăieşte. Atena ideală schiţată 
de Platon în Menexenos corespunde întru totul exigenţelor formulate 
de doctrinar în celelalte scrieri ale sale. 

în acelaşi spirit trebuie înţelese şi „denaturările” adevărului istoric, 
omisiunile de fapte negative din trecutul Atenei. Ele se explică lesne 
prin ţelul educativ al scrierii. Platon selectează exemple morale din 

trecut, nu vrea să-l reconstituie pe acesta în spiritul critic al istoricului 
modern. Tot ce e mai înalt în istoria Atenei e invocat drept dovadă că 
această cetate are misiunea de a servi libertatea, solidaritatea şi pacea 
lumii elenice, că ea este un factor de civilizaţie. Fireşte, aprecierile 
asupra unor momente din istoria războiului peloponeziac mai cu seamă 
descumpănesc pe cititorul modern. Să nu uităm însă că Platon însuşi, 
asemenea unui Thomas Morus mai tîrziu, în pofida utopiilor sale politice 
ideale, este un om angajat în viaţa reală, supus pasiunilor vre mii şi cetăţii 
sale. Sensul politic practic pe care-1 au aceste aprecieri fără îndoială 
subiective asupra unor evenimente contemporane poate constitui încă 
o temă de cercetare dintre cele mai interesante. Ar fi absurd să-l privim 
pe Platon ca pe un inamic al Atenei, după cum ar fi tot atît de contrară 
spiritului platonic limitarea ţelului lui Menexenos Ia un obiectiv de na¬ 
tură numai critică, negativă: ridiculizarea retorilor. întotdeauna Platon 
afirmă ceva, iar în Menexenos el afirmă posibilitatea Atenei de a-şi 
regăsi esenţa şi a rămîne credincioasă misiunii pe care i-o fixează tradiţiile 
şi legile sale şi la care e predispusă prin natură: salvarea libertăţii şi a 
dreptăţii. Risunînd după pacea lui Antalcidas care confirma hegemonia 
Spartei, cuvintele discursului lui Socrate erau de natură a contribui la 
trezirea patriotismului cetăţenilor Atenei, un patriotism orientat de 
ideea de virtute şi solidaritate umană. 




MENEXENOS 

[sau Discursul funebru, dialog etic 1 ] 


SOCRATE MENEXENOS 

SOCRATE Din agora, ori dincotro Menexenos? 2 234 a 

MENEXENOS Din agora, Socrate, de la Sfat 3 . 

SOCRATE Tu, la Sfat? Nu cumva socoteşti că ai ajuns la 
desăvîrşire în cultură şi înţelepciune 4 şi, mulţumit de tine 
însuţi, năzuieşti la lucruri mai înalte? Şi-atît de tinerel 
încă 5 te pregăteşti, minunatule, să ne conduci pe noi, bă- b 
trînii, pentru ca să nu înceteze casa voastră a ne dărui, 
ca totdeauna pînă acum, cîrmuitori? 6 

MENEXENOS Dacă şi tu, Socrate, îmi îngădui şi mă sfă- 
tuieşti să devin un conducător, mă voi strădui s-o fac. 

Dacă nu, nu. Adineaori însă m-am dus la Sfat, deoarece 
aflasem că adunarea urmează să-l aleagă pe cel ce va 
vorbi despre cei căzuţi 7 . Ştii doar că se pregătesc fune¬ 
raliile. 

SOCRATE Bineînţeles. Şi pe cine-au ales? 

MENEXENOS Pe nimeni, s-a amînat pentru mîine. Cred 
însă că vor fi aleşi sau Archinos 8 , sau Dion 9 . 

SOCRATE Ce-i drept, Menexenos, din multe puncte de c 
vedere e bine să mori în război. Căci ai parte de o înmormîn- 
tare frumoasă şi măreaţă, chiar dacă mori sărac şi ai parte 
şi de discurs, chiar dacă eşti un om de nimic 10 şi eşti lăudat 
de bărbaţi înţelepţi care n-o fac oricum, ci-şi pregătesc din 
vreme cuv întările; vorbesc atît de bine spre lauda ta îneît 
spun şi ce trehuie şi ce nu trebuie despre flecare şi îşi întorc 
vorba cum nu se poate mai potrivit cu numele pe care le 235 a 
rostesc, de ne vrăjesc sufletele 11 . Ei laudă în toate felurile şi 
cetatea şi pe cci.care au murit în război şi pe înaintaşi, pe toţi 
cei care au trăit înaintea noastră şi pe noi înşine, pe cei ce 
sîntem încă în viaţă, îneît pînă şi eu, Menexenos, mă-nvred- 
nicesc să fiu lăudat din răsputeri de ei. De cîte ori i-am 
ascultat, m-au fermecat şi m-au convins că am ajuns dintr-o b 
dată măreţ, mai viteaz şi mai bun. Şi asemenea lucruri. 

foarte adesea, le urmăresc şi le ascultă împreună cu mine 
şi unii străini, în ochii cărora eu devin pe loc mai simandicos. 
Ba mi se pare că ei păţesc la fel nu numai cu mine, ci şi 
cu restul cetăţii pe care, convinşi de orator, ajung să o soco¬ 
tească mai vrednică de admiraţie decît înainte. Pe mine 
c măreţia asta mă ţine mai mult de trei zile! Atît de bine 
îmi pătrunde în urechi gîndul şi cuvîntul vorbitorului, 
încît abia într-a patra sau a cincea zi îmi vin în fire şi-mi 
dau seama pe ce lume trăiesc; atîta doar că mă gîndesc 
că nu locuiesc în Insulele Fericiţilor 12 . Iată deci cît de(îscu- 
sîţpmi se par mie reţomF 

MENEXENOS IVfireu'lţf'Tiaţi joc de retori, Socrate 13 . 
De data asta, însă eu cred că n-o să fie deloc uşor pentru 
cel ales să se descurce. Căci, îndată după alegere, el va fi 
nevoit poate să vorbească pe nepregătite, 
d SOCRATE Da’ de unde, prietene! Oricare dintre ei are 
discursuri gata pregătite 14 şi-apoi nici nu-i greu să improvi¬ 
zezi aşa ceva. Da, dacă ar trebui să-i vorbeşti de bine pe 
atenieni peloponezienilor ori pe peloponezieni atenienilor, 
atunci ar fi nevoie într-adevăr de un retor bun ca să-i 
convingă pe ascultători şi să fie preţuit de ei. Dar cînd cineva 
se produce înaintea celor pe care-i şi laudă, nu-i mare lucru 
să vorbească bine. 

MENEXENOS Crezi că nu, Socrate? 

SOCRATE Pc Zeus, deloc! 

e MENEXENOS Crezi oare că ai fi chiar şi tu în stare să 
vorbeşti dacă ar trebui şi dacă Sfatul te-ar alege pe tine? 

SOCRATE N-ar fi deloc de mirare, Mcnexcnos, să fiu 
chiar şi eu în stare să vorbesc, întrucît am avut parte de o 
profesoară nu prea rea de retorică, ba chiar dimpotrivă, 
de una care a format şi rlţi retori, mulţi şi buni, printre 
care şi pe unul cu totul deosebit între eleni, pe faimosul 
Pericle, fiul lui Xantippos 15 . 

MENEXENOS Cine-i asta? Nu vorbeşti cumva de Aspa- 
sia? 16 

SOCRATE De ea vorbesc şi de Connos, fiul lui Metrobios 17 . 

236 a Căci ei doi sînt profesorii mei. El de muzică 18 , ea de retorică. 
Aşadar nu-i deloc de mirare că un bărbat atît de educat se 
pricepe să cuvînteze. Dar chiar şi unul mai neşlefuit decît 

mine, unul care să fi avut la muzică pe Lampros 19 , iar 
la retorică pe Antiphon Ramnuntinul 20 ,. chiar şi ăsta ar 
putea să aibă parte de laude, dacă i-ar lăuda pe atenieni 
atenienilor. 

MENEXENOS Şi ce-ai avea de spus, dacă ar trebui să 
vorbeşti? 

SOCRATE Eu, de la mine, poate că nimic; dar chiar ieri b 
am ascultat-o pc Aspasia 21 rostind un discurs funebru 
despre aceştia. Căci auzise şi ea ceea ce spui tu: că s-ar 
pregăti atenienii să-l aleagă pe orator. Mi-a arătat atunci 
ce-ar trebui să se spună, improvizînd în parte pe loc şi 
îmbinînd şi unele fragmente din discursul funebru rostit 
de Pericle 22 , la care reflectase mai dinainte, căci, mi se 
pare, ea îl compusese 23 . 

MENEXENOS Ai putea oare să-ţi aminteşti ce-a spus 
Aspasia? 

SOCRATE De n-aş şti, rău ar fi! Căci de la ea am învăţat 
şi mă cam muştruluia dacă uitam lecţia. c 

MENEXENOS De ce nu vorbeşti atunci? 

SOCRATE Ca să nu se supere pe mine profesoara că-i 
divulg discursul. 

MENEXENOS Nici vorbă, Socrate, hai, spune că tare 
m-aş bucura de-ai vrea să rosteşti fie discursul Aspasiei, 
fie pe al oricui 24 . Hai, spune-1 o dată! 26 

SOCRATE 0 să zici, poate, că, bătrîn cum sînt, încă mă 
mai joc şi o să rîzi de mine 26 . 

MENEXENOS Da’ de unde, Socrate, hai, spune, oricum! 

SOCRATE Ce să-i faci, ţie trebuie să-ţi fiu pe plac, aşa că 
de mi-ai porunci chiar să dănţuiesc gol, mai că aş face-o, d 
de vreme ce sîntem numai noi doi, singuri 27 . Ascultă dar! 

A început să vorbească de-a dreptul despre cei morţi 28 , 
spunînd, după cîte-mi amintesc, următoarele: „Ei primesc 
acum din partea noastră, prin fapte, cele cuvenite lor după 
datină 29 şi se duc pe drumul hărăzit lor de soartă, petrecuţi 
toţi laolaltă de obştea cetăţii şi fiecare în parte de ai săi. 
Iar restul cinstirii pe care legea o porunceşte şi pe care se e 
cuvine să o dăm bărbaţilor [căzuţi în război] 30 o vor primi 
prin cuvînt 31 . Căci, cuvîntul frumos rostit 32 face să se nască în 
ascultători amintirea 33 faptelor frumoase spre cinstirea 34 

celor cave le-au făcut. E nevoie deci de un discurs care să-i 
laude aşa cum se cuvine pe cei care au murit 36 , iar pe cei 
care trăiesc să-i îndemne cu bunăvoinţă, sfătuindu-i pe 
fiii şi pe fraţii [celor căzuţi] să imite virtutea 36 lor, iar pe 
taţi şi pe mame şi pe înaintaşii mai îndepărtaţi, dacă mai 
sînt cumva în viaţă vreunii dintre dînşii, să-i mîngîie 37 . 

237 a Putea-vom oare să dăm noi glas unui asemenea discurs? 
Şi cum ar fi mai bine să începem a-i lăuda pe aceşti bărbaţi 
vrednici 38 a căror virtute a fost bucuria alor lor, cîtă vreme 
ei au trăit şi care prin moartea lor au plătit izbăvirea celor 
rămaşi în viaţă? 39 . Eu cred că trebuie să urmăm, în lauda 
noastră, acea rînduială a firii 40 care a făcut din ei bărbaţi 
vrednici. Şi au fost vrednici pentru că s-au născut din 
oameni vrednici. Să slăvim 41 aşadar, în primul- rînd, noble- 
b ţea lor înnăscută 42 , iar în al doilea rînd creşterea 43 şi educa¬ 
ţia 44 lor; să arătăm' apoi că faptele pe care le-au săvîrşit 
s-au vădit frumoase şi pe măsura acestora 45 . 

Cel dintîi titlu de nobleţe al lor a fost originea strămoşi¬ 
lor, care nu era străină 46 şi i-a făcut şi pe ei, vlăstarele lor, 
să fie nu venetici sosiţi de aiurea în ţară 47 , ci pămînteni 48 , 
oameni care locuiesc şi trăiesc cu adevărat în patria lor 49 , 
hrăniţi nu ca alţii de o mamă vitregă, ci de ţara-mamă 
c în care sălăşluiau 50 ; morţi acum, ei zac în locurile lor de 
baştină, în glia care i-a născut şi i-a crescut şi i-a primit 
acum într-îjisa 61 . Se cade aşadar să o slăvim, după dreptate, 
mai întîi pe ea, pe mamă. Fiindcă astfel vom cinsti totoda¬ 
tă şi nobleţea lor. 

E vrednică ţara de laudă nu numai din partea noastră, 
ci din partea tuturor oamenilor 52 , din multe pricini, dar 
în primul rînd şi mai ales pentru că este îndrăgită de zei. 
Aduc mărturie 53 în sprijinul cuvîntului nostru cearta şi 
judecata zeilor care s-au dezbinat din pricina ei 54 . Au n-ar 
d fi drept să fie lăudat de toţi oamenii ceea ce este lăudat 
de zei? A doua dreaptă laudă ce i s-ar putea aduce ar fi că 
în vreme ce întregul pămînt a zămislit şi a scos la lumină 
vieţuitoare de toate felurile, animale şi plante, al nostru 
s-a vădit a fi sterp în privinţa fiarelor sălbatice şi a rămas 
lipsit de ele; el a ales pentru sine dintre vieţuitoare şi l-a 

născut pe om, care le depăşeşte pe celelalte prin cugetare 
şi care, numai el, recunoaşte şi cinsteşte dreptatea şi pc 
zei 65 . Există o însemnată dovadă că ţara aceasta i-a născut e 
pe strămoşii celor ce zac aici, pe aceia care sînt şi strămoşii 
noştri, iat-o: oricine naş te are întru sine şi hrana jţotrivită pen¬ 
tru făptura_pc- catfi tTnaşte*. Prin acest lucru se deosebeşte şi 
femeia care a născut cu adevărat de cea care a furat pruncul 
alteia; căci aceasta din urmă nu are izvoare de hrană pentru 
el. Iar tara şi mama noastră poate face această dovadă 
temeinică pentru a arăta că a născut.oameni. Căci în vre¬ 
murile de demult ea a fost singura şi cea dintîi care a pro- 238 a 
dus hrană pentru oameni; ea a dat la iveală griul şi orzul, 
roadele cu care se hrăneşte cel mai potrivit şi mai bine 
neamul omenesc, vădindu-se a fi cu adevărat ea născătoarea 
acestei vieţuitoare 66 . Cu atît mai vîrtos se cuvine să fie 
primită această mărturie atunci cînd este vorba de pămînt, 
dacă e primită atunci cînd este vorba de femeie. Căci în 
privinţa zămislirii şi a naşterii nu pămîntul a imitat-o pe 
femeie, ci femeia pămîntul 57 . De roade ca acele pc care 
le-am amintit, ţara noastră nu a dus lipsă, ba chiar a dat 
şi altora 58 . Mai tîrziu a dat la iveală pentru odraslele ei 
măslinul, alinătorul chinurilor 59 . După ce, hrănindu-i pc 
fiii ei i-a făcut să crească şi să ajungă la vîrsta tinereţii, b 
le-a adus drept conducători şi învăţători, pe zei. Numele 
lor trebuie să le trecem în acest discurs sub tăcere, le ştim 
dealtfel cu toţii 60 . Ei ne-au pregătit pentru viaţa şi îndelet¬ 
nicirile de toate zilele, învăţîndu-i pe cei dintîi dintre noi 
meşteşugurile şi deprinzîndu-i să făurească şi să mînuiască 
armele pentru a-şi păzi ţara 61 . 

Născuţi şi crescuţi astfel, strămoşii celor ce zac aici 
trăiau potrivit formei de guvernămînt pe care şi-au făurit-o 
şi despre care se cuvine să pomenim pe scurt 62 . Căci forma c 
de guvernămînt este pentru oameni o adevărată hrană, 
cea bună-i face buni, cealaltă — nevolnici 63 . Trebuie să 
arătăm că înaintaşii noştri au fost crescuţi într-o formă de 
guvernămînt bună, datorită căreia au fost şi ei şi sînt şi cei 
de astăzi buni 64 . între aceştia se numără şi cei care au murit 
şi zac acum aici. Era doar şi atunci cum şi acum este aceeaşi 


301 



PLATON 


formă de guvernămînt [guvernarea celor mai vrednici] 65 ; 
în cadrul ei ne ducem şi acum viaţa de cetăţeni şi ne-am 
dus-o mai întotdeauna 66 . Unul o numeşte democraţie, altul 
d altminteri, fiecare cum îi place; ea este însă, de fapt, gu¬ 
vernarea consimţită de popor a celor mai buni 67 . Noi 
am avut şi avem mereu regi 68 ; aceştia au fost cînd prin 
naştere, cînd aleşi. Stăpîn peste cetate este în primul rînd 
poporul 69 , dar el încredinţează demnităţile şi puterea acelora 
care se vădesc a fi cei mai vrednici şi nimeni nu e înlăturat 
de la ele nici din pricina sărăciei, nici din pricina slăbiciunii 
trupului, nici pentru că părinţii săi nu sînt oameni de vază, 
după cum nimeni nu a fost vreodată cinstit cu ele pentru 
pricini contrare acestora 70 , aşa cum se întîmplă în alte 
cetăţi. Una e legea, pentru toţi: stăpîneşte şi conduce 
e acela care se arată a fi înţelept sau vrednic 71 . Temeiul for¬ 
mei noastre de guvernămînt este omogenitatea din naştere 72 . 
Căci celelalte cetăţi sînt alcătuite din oameni de toate 
felurile 73 , neasemănători unii cu alţii 74 , astfel încît şi formele 
lor de guvernămînt sînt lipsite de echitate, tiranii şi oli¬ 
garhii 75 , iar locuitorii lor se socotesc unii pe alţii, fie sclavi, 
239 a fie stăpîni 76 . Noi însă şi concetăţenii noştri, care ne-am 
născut fraţi, dintr-o singură mamă 77 , nu ne socotim unii 
pe alţii nici sclavi, nici stăpîni; ci omogenitatea noastră 
naturală 78 ne sileşte să năzuim la egalitate în faţa legilor 79 
şi să nu ne plecăm în raporturile noastre reciproce decît 
numai înaintea faimei dobîndite prin virtute şi înţelepciu¬ 
ne 80 . 

Iată de ce, crescuţi în deplină libertate 81 şi dezvoltîndu- 
se frumos, părinţii acestora şi ai noştri şi ei înşişi, cei ce zac 
aici, s-au făcut cunoscuţi tuturor oamenilor prin numeroase 
şi frumoase fapte atît în viaţa privată cît şi în cea publi- 
b că 82 , ştiind că trebuie să se lupte, de dragul libertăţii şi cu 
elenii pentru eleni şi cu barbarii pentru toţi elenii 83 . Timpul 
e prea scurt pentru ca să istorisim aşa cum se cuvine 84 
cum au năvălit cu război asupra ţării noastre Eumolpos 85 
şi Amazoanele 86 şi cei dinaintea lor 87 şi cum au fost pedepsiţi 
de înaintaşii noştri şi cum aceştia i-au apărat pe argeeni 
de cadmeeni 88 şi pe heraclizi de argeeni 89 ; de altfel aceste 

fapte ale strămoşilor noştri au fost amintite tuturor de 
poeţii care i-au slăvit îndeajuns, cîntîndu-le virtutea 90 . 
Dacă ne-am apuca deci să cinstim cu proza noastră aceleaşi c 
fapte, n-am izbuti decît să ne arătăm mai prejos decît ei 91 . 
De aceea mi se pare că trebuie să trecem peste ele, odată 
ce au fost preţuite aşa cum meritau. Dar despre acelea de 
pe urma cărora nici un poet nu a dobîndit glorie pe măsura 
lor şi care au rămas în uitare, despre ele, cred, trebuie să 
amintim lăudîndu-le şi îndemnîndu-i astfel pe alţii să le 
cînte în ode şi în celelalte genuri de poezie după cum merită 
cei care le-au săvîrşit 92 . Şi iată care sînt primele dintre ele: 


a căror virtute e drept şi e de datoria noastră să o lăudăm 
în primul rînd atunci cînd ne amintim de ci 93 . La această 
virtute trebuie să ia aminte vorbitorul care se pregăteşte 
să rostească lauda cuvenită, mutîndu-se cu gîndul în vre¬ 
mea cînd întreaga Asie slujea supusă pe al treilea din şirul 
vestiţilor regi. Cel dintîi dintre ei, Cyrus 94 , i-a eliberat, e 
prin curajul său pe concetăţenii săi perşi şi supunîndu-i 
totodată pe mezi, foştii lor stăpînitori, a ajuns să domnească 
şi peste restul Asiei, pînă în Egipt. Fiul său, la rîndu-i, 
a cucerit din Egipt şi Libia atît cît a putut 95 ; iar al treilea 
rege, Darius 96 şi-a întins hotarele domniei sale pe uscat 
pînă în ţara sciţilor, stăpînind totodată cu corăbiile marea 
şi insulele, astfel îneît socotea că nimeni nu-i poate sta 240 a 
împotrivă. Şi toţi oamenii i se supuneau lui. Astfel, regatul 
perşi lor supusese multe popoare .mari şi încercate în lupte. 

Sub pretext că uneltim împotriva sardeenilor, Darius 
ne-a căutat pricină nouă şi eretrienilor 97 . A trimis cinci 
sute de mii de oameni 98 în luntri şi corăbii — acestea erau 
trei sute la număr 99 — în frunte cu Datis, căruia i-a spus 
că, de vrea să-şi păstreze capul pe umeri, să se întoarcă 
mînîndu-i din spate pe eretrieni şi at enieni 1 00 . Iar Datis b 
a pornit pe mare spre Eretrîa, împotriva unora dintre cei 
mai vestiţi războinici dintre elenii de atunci şi care nici 
nu erau puţini la număr şi în trei zile 101 i-a învins şi pentru 
ca nimeni să nu-i scape, le-a scotocit ţara în felul următori 
ajungînd la hotarele Eretriei, soldaţii săi s-au înşirat din 


eînrLjy^gp care gtăpîn»an j|g upia A ciVi î»«eEC» U să înro- 
bească Europa, i-au oprit fiii acestei ţări, părinţii noştri. 

ţărm de mare-n ţărm de mare şi apucîndu-se de mîini ?u 
parcurs astfel întreaga ţară ca să poată spune regelui că 
c nimeni nu le-a scăpat. Au coborît cu acelaşi gînd de la 
Eretria la Marathon, gata să-i înhame şi pe aţenieni la 
acelaşi jug cu eretrienii şi să-i ducă în robie.^i pe cînd se 
făceau sau se încercau toate acestea, nimeni dintre eleni 
nu i-a ajutat nici pe cretrieni, nici pe aţenieni, a fară doar 
_de la ced emonie ni 102 . Aceştia au sosit în prima zi de după 
f bătălie 103 . Toţi ceilalţi, înfricoşaţi şi încînlaţi că pentru 
moment scăpaseră, nu au mişcat un deget. Ar trebui să 
d fi fost atunci de faţa ca să-ţi dai seama cît de mare a fost 
vrednicia acelora care au înfruntat la M^ratbnn armata 
barbarilor şi au frînt trufia Asiei întregi şi înălţînd ei, cei 
dinfîi, trofee din armele ac estora , au ajuns conducătorii 
învăţătorii celorlalţi eleni 104 . Ei i-au învăţat că armata 
perşilor nu e de neînvins, că, dimpotrivă, orice mulţime 
şi orice bogăţie dă"înapoi în faţa virtuţii 10 5 . în ce mă pri- 
e veste, eu îi numesc pe acei bărbaţi nu numai părinţi ai 
trupurilor noastre, ci şi părinţi ai libertăţii, a noastră şi a 
celor de pe continentul nostru 106 . Căci numai după ce şi-au 
îndreptat privirile spre această înfăptuire, ca învăţăcei 
ai luptătorilor de la Marathon. au îndrăznit să se arunce 
elenii în primejdiile luptelor pentru liber tate de mai tîrziu. 
Lor trebuie aşadar să lc dea discursul nostru cununa de 
241 a învingători. Iar pe locul al doilea să-i aşeze pe cei care au 
luptat pe mare şi au biruit la Salamina 107 şi la Artcinision 108 . 
Fiindcă şi despre aceşti bărbaţi s-ar putea istorisi multe : cît 
de grele atacuri au înfruntat pe uscat şi pc mare şi cum 
le-au respins. Eu voi aminti însă numai despre ceea ce mi 
se pare că au făcut ei mai bun, anume că au desăvîrşit 
opera începută de luptătorii'Tle la Marathon. Căci cei de 
la Marathon au dovedit elenilor numai pe uscat că stă în 
b puterea unui număr mic de oameni să respingă mulţimea 
ba rbarilor, întrucît priveşte însă luptele de corăbii, acest 
îucru nu r era încă dovedit şi perşii se bucurau de faima 
invincibilităţii pe mare, datorită mulţimii şi bogăţiei şi 
iscusinţei şi forţei lor. E vrednică de laudă fapta bărbaţi¬ 
lor care au luptat ’ atunci pe mare, eliberîndu-i pe eleni 
de frica de care erau stăpîniţi şi făcîndu-i să înceteze să se 

mai teamă de mulţimea corăbiilor şi a oamenilor duşmanu¬ 
lui. Şi de unii şi de ceilalţi şi de luptătorii de la Marathon 
şi de'cei care au luptat pe marc la Salamjna eu fost educaţi c 
ceilalţi eleni care au învăţat de la ei deprinderea de a nu 
se teme de barbari — de la cei dinţii cînd trebuie să-i 
înfrunte pe uscat, de la ceilalţi — pe mare 109 . 

A treia înfăptuire jspre izbăvirea elenilor a fost, cred, 
dacă ne gînditn l a numărul si vrednicia luptătorilo r, cea 
de Ia Plateea 1 10 , ea aparţine deopotrivă lacedemonienilo r 
şi atenienilor. Toţi cei despre care am vorbit au îndepărtat 
aşadar primejdia cea mai mare şi mai apăsătoare şi pentru 
vrednicia lor ei sînt slăviţi acum de noi şi vor fi slăviţi 
şi în viitor de urmaşii noştri. Dar şi mai tîrziu multe cetăţi 
ale elenilor mai erau încă supuse barbarului şi regele însuşi d 
dădea de ştire că are de gînd să-i atace din nou pe eleni. 

E drept aşadar să ne amintim şi de cei care au dus la capăt 
cele făptuite de înaintaşi pentru izbăvire, nimicind şi 
îndepărtîndu-i pe toţi barbarii de pe marc. Aceştia sînt 
luptătorii de pe corăbiile de la Eurymedon 111 şi cei care 
s-au bătut în Cipru 112 şi cei care s-au dus plutind pe mare e 
în Egipt 113 şi în multe alte părţi. De ei trebuie să ne aducem 
aminte cu recunoştinţă, căci ei l-au înfricoşat pe rege, 
făcîndu-1 să se gîndească necontenit la propria-i siguranţă 
în loc să pună la cale pieirea elenilor 114 . 

Acest război a fost aşadar îndurat pînă la capăt, de 
întreaga cetate, pentru apărarea noastră şi a tuturor celor 242 a 
de o limbă cu noi de primejdia barbarilor 115 . Dar după 
ce s-a făcut pace şi cetatea a dobîndit loc de cinste, s-a 
abătut asupra ei lucrul de care au de obicei parte de la 
oameni cei care izbîndesc în acţiunile lor — invidia; şi 
din invidie s-a născut apoi ura 116 . Aşa se face că fără de 
voia ei cetatea aceasta a fost zvîrlită în război cu elenii 117 . 

S-a pornit deci războiul şi s-au dus ai noştri să lupte la 
Tanagra 118 împotriva lacedemonienilor, pentru libertatea b 
beoţienilor; cum lupta rămăsese nehotărîtă, au hotărît-o 
evenimentele de mai tîrziu. Căci ceilalţi aliaţi s-au retras, 
părăsindu-i [pe beoţienii] în ajutorul cărora veniseră, iar 
ai noştri, după ce au biruit într-a treia zi la Oinophyta, 
i-au adus înapoi, cum era drept, pe cei ce fuseseră pe ne- 

drept exilaţi 119 . Aceşti luptători, cei dintîi care, după răz¬ 
boiul cu perşii, au venit, de dragul libertăţii, în ajutorul 
unor eleni, împotriva altor eleni, vădindu-se bărbaţi vred¬ 
nici şi eliberîndu-i pe cei cărora le-au venit în ajutor, ei 
c cei dintîi au fost aşezaţi de cetate în acest mormânt, în 
semn de cinstire 120 . S-a iscat după aceea război mare şi 
toţi elenii au pornit la luptă şi au stricat ţara, plătindu-şi 
astfel, în cbip nevrednic, datoria de recunoştinţă faţă de 
cetate; dar ai noştri i-au învins pe mare, la Spbagia, prin- 
zîndu-i pe conducătorii lor lacedemonieni şi, deşi puteau 
d să-i ucidă, i-au cruţat şi le-au dat drumul şi au făcut pace 121 . 
Ei socoteau că împotriva celor de un neam cu ei 122 trebuie 
să lupte numai pînă ce dobîndesc victoria şi că nu se cuvine 
să distrugă comunitatea elenilor din pricina nebuniei unei 
singure cetăţi, pe cînd împotriva barbarilor lupta trebuie 
dusă pînă la nimicire 123 . Cuvine-se să-i lăudăm pe bărbaţii 
care au luptat în acest război şi zac acum aici, pentru că 
ei au dovedit greşeala acelora care socotesc, de e cu putinţă 
e aşa ceva, că alţii s-ar fi vădit mai presus de atenieni în 
războiul de mai înainte, în cel împotriva barbarilor. Căci 
acum, cînd Elada s-a dezbinat, ei, învingîndu-i în luptă 
şi supunîndu-i pe conducătorii celorlalţi eleni, împreună 
cu care i-au biruit odinioară pe barbari, au dovedit astfel 
că-i pot înfrînge singuri şi pe ei 124 . 

După ce s-a potolit acest război, a izbucnit un al treilea 125 , 
neaşteptat şi cumplit; mulţi şi vrednici bărbaţi au pierit 
intr-insul şi zac acum aici. Căci mulţi au fost aceia care, 
potrivit făgăduielilor de ajutor făcute sub jurământ, s-au 
243 a dus pe mare în Sicilia şi au dobîndit acolo numeroase vic¬ 
torii pentru libertatea cetăţii Leontinoi 126 ; dar din pricina 
depărtării, cetatea a ajuns în neputinţă de a-i susţine, 
iar ei şi-au pierdut nădejdea şi au fost înfrânţi. Aşa incit 
duşmanii lor, deşi i-au înfruntat în luptă, merită mai 
mult decît prietenii celorlalţi să fie lăudaţi pentru înţelep¬ 
ciune şi vrednicie 127 . Mulţi iarăşi, în luptele navale^ din 
b Hele spont 12 8 , au capturat intr-o singură zi toate corăbiile 
vrăjmaşilor 129 şi -au dobîndit şi alte numeroase victorn. 
Dar ceea ce spuneam că a fost neaşteptat şi cumplit în 
războiul acesta a fost, după mine, faptul că restul elenilor 

au ajuns să nutrească atîta vrăjmăşie faţă de cetatea 
noastră incit au cutezat să trimită soli acelui rege bleste¬ 
mat, pe care împreună cu noi îl alungaseră mai înainte, 
ca să-l asmuţă acum iarăşi pe el, un barbar, împotriva 
unor eleni şi să-i unească împotriva Atenei pe toţi elenii c 
şi barbarii 130 . S-au vădit însă atunci şi puterea şi vrednicia 
cetăţii noastre. în vreme ce ei credeau că ea a şi fost în- 
frîntă şi că navele noastre sînt blocate la Mytilene, ai 
noştri au primit în ajutor şaizeci de corăbii 131 , s-au îmbarcat 
pe ele şi dovedindu-se, după mărturia tuturor, bărbaţi 
foarte vrednici, i-au biruit pe vrăjmaşi, i-au eliberat pe 
prieteni, dar au avut parte de soarta pe care nu o meritau 
şi zac aici, fără să fi putut fi scoşi din mare 132 . Cuvine-se 
să ne aducem mereu aminte de ei şi să-i slăvim. Căci dato- d 
rită vredniciei lor am biruit nu numai în lupta navală de 
atunci, ci şi în restul războiului 133 . Căci datorită lor a do- 
bîndit cetatea faima de a nu fi niciodată învinsă, nici 
chiar de toţi oamenii laolaltă. Şi e adevărată faima. Căci 
dejyraj ba din tre no i am fost învinşi, nu de alţii. Şi încă şi 
acum am rămas neînvinşi de ceilalţi, chiar dacă ne-am 
învins noi între noi pe noi înşine 134 . Am avut apoi parte e 
de linişte şi pace cu străinii, dar s-a pornit războiul dintre 
noi 136 . El a fost purtat astfel îneît, de-ar fi îngăduit vreodată 
oamenilor să se învrăjbească, oricare cetate să se roage 
să nu păţească alt rău decît acela de care a suferit a noastră. 

Cu cîtă bucurie şi frăţie s-au unit cetăţenii din Pireu pînă 
la Acropolă şi cît de chibzuit, mai presus de speranţa celor¬ 
lalţi eleni, - au pus capăt războiului cu eleusinii ! 136 . Cauza 
tuturor acestor lucruri nu a fost alta decît adevărata în- 244 a 
rudire care duce — nu în vorbe, ci în fapte — la prietenie 
temeinică şi frăţească 137 . Cuvine-se dar să păstrăm şi amin¬ 
tirea celor care au căzut şi în acest război, unii de mina 
altora şi să-i iertăm, pe cît ne stă în putinţă, invocînd în 
împrejurări de felul celor de acum, prin rugăciuni şi 
jertfe, pe cei care-i ţin în puterea lor 138 , pentru că şi 
noi am fost iertaţi. Căci nu din ticăloşie, nici din vrăj¬ 
măşie nu s-au luat la luptă unii cu alţii, ci i-a împins la b 
asta ceasul rău 139 . Martori sîntem noi înşine, cei ce 
trăim. Fiind una cu ei, după neam, putem să ne ier- 

tăm unii pe alţii şi pentru ce-am săvîrşit şi pentru ce-am 
pătimit 140 . 

Am avut apoi parte de pace deplină şi cetatea petrecea 
în tihnă; ea a iertat barbarilor faptul că s-au răzbunat 
din plin pentru suferinţele îndurate din partea ei, dar era 
c supărată pe eleni, căci ţinea minte cum şi-au plătit datoria 
de recunoştinţă faţă dc binele pe care li l-a făcut: s-au 
unit cu barbarii şi au capturat corăbiile care i-au salvat 
odinioară şi au dărîmat zidurile noastre, ale celor care 
le împiedicaserăm pe ale lor să se năruiască. S-a hotărît 
deci cetatea să nu-i mai apere pe eleni, nici dacă sînt robiţi 
de alţi eleni, nici dacă sînt robiţi de bărbaţi^- Deoarece 
noi am luat această hotărîre, lacedemonicnii şi-au închi¬ 
puit că noi, apărătorii libertăţii 142 , am decăzut şi că ei 
pot să-şi — facă acum treaba lor, să-i înrobească adică pe 
ceilalţi şi au făcut ce-au făcut, 
d Mai trebuie oare să ne întindem cu vorba? De-aş povesti 
ce-a urmat n-aş spune doar lucruri întîmplate demult 
altor oameni 143 . Ştim cu toţii cît de înspăimîntaţi au venit 
să ceară ajutorul cetăţii mai întîi dintre eleni argeenii 
şi beoţienii şi corintienii 144 şi cum — semn dumnezeiesc 
între toate — regele însuşi a ajuns la asemenea strîm- 
toare îneît, înconjurat de pretutindeni de duşmani nu avea 
e nădejde de izbăvire decît din partea acestei cetăţi pe care 
bucuros ar fi distrus-o 146 . Dacă ar dori cineva să aducă 
cetăţii noastre o învinuire dre apt ă, ar putea s-o învinovă¬ 
ţească dc un singur lucru : că este întotdeauna prea milos¬ 
tivă şi se îngrijeşte._de cel biruiţi 48 - într-adevăr, nici de 
data aceasta ea n-a fost în stare să se domine şi să stăruie 
în hotărîrea ei de a nu ajuta pe nici unul dintre cei robiţi 
245 a acum, dacă au nedreptăţit vreodată pe cetăţenii ei, ci s-a 
înduplecat şi i-a ajutat. Şi ajutîndu-i pe eleni, i-a scăpat 
de robie 147 , pentru ca să fie liberi pînă ce iarăşi s-au făcut 
robi singuri între ei 148 . Dar regelui n-a cutezat să-i dea 
ajutor, din respect pentru trofeele de la Marathon şi de 
la Salamina şi de la Plateea; a îngăduit numai celor exilaţi 
b şi voluntarilor să-l ajute şi, aşa cum toţi recunosc, l-a 
izbăvit 149 . Şi după ce s-a întărit cu ziduri şi şi-a construit 
corăbii 150 , a acceptat războiul 161 şi pentru că a fost silită 

să se lupte, s-a luptat cu lacedemonienii pentru libertatea 
celor din Păros 152 . 

De teama cetăţii noastre, văzînd că lacedemonienii 
renunţă la războiul pe mare, regele voia să se ţină deoparte 153 ; 
el a pretins deci, în schimbul alianţei cu noi şi cu ceilalţi 
aliaţi, să-i fie cedaţi elenii de pe continent 154 , pe care i-i 
cedaseră mai înainte lacedemonienii 155 . Socotea că va fi 
refuzat şi că va găsi astfel un pretext pentru a se ţine 
deoparte. Dar s-a înşelat în ce-i priveşte pe ceilalţi aliaţi; c 
căci ei au încuviinţat cererea lui şi toţi, corintieni şi argeeni 
şi beoţieni şi restul aliaţilor au încheiat cu el tratate şi au 
făgăduit sub jurămînt că-i vor preda pe elenii de pe conti¬ 
nent, dacă le va da bani 156 . Numai noi n-am cutezat nici 
să-i cedăm, nici să făgăduim aşa ceVa. Pentru că nobleţea 
şi libertatea cetăţii noastre sînt temeinice şi viguroase şi 
ea este din fire potrivnică barbarilor, căci noi sîntem eleni d 
curaţi, neamestecaţi cu barbari 157 . Căci nici pelopizi, nici 
cadmeeni, nici egipteni, nici danai 158 , nici alţii dintre cei 
mulţi care sînt barbari după fire, însă eleni după lege, nu 
trăiesc laolaltă cu noi; sîntem eleni adevăraţi, nu mixo- 
barbari 159 şi de aceea e înnăscută în cetate aversiunea de 
neînfrînt faţă de ceea ce ne este străin prin fire 160 . Iată 
însă că am fost iarăşi izolaţi 161 , pentru că n-am voit să 
săvîrşim fapta de ruşine şi nelegiuită 162 de a ceda eleni 
unor barbari. Infruntînd din aceleaşi pricini ca şi mai e 
înainte chinurile războiului, am dus la capăt lupta, ajutaţi 
mai bine decît odinioară. Căci la ieşirea din război 
Se păstrasem zidurile şi corăbiile şi coloniile noastre au 
fost ferite de el 163 [atît de mult doreau şi duşmanii să scape 
de război] 164 . Dar şi în această înfruntare am pierdut 
bărbaţi vrednici, la Corint 165 din pricina dificultăţii tere¬ 
nului, la Lechaion din pricina trădării 166 . Au fost vrednici 246 a 
şi aceia care l-au eliberat pe rege şi i-au alungat de pe 
mare pe lacedemonieni. De aceştia eu vă amintesc, iar 
voi trebuie să-i lăudaţi împreună cu mine şi să-i slăviţi 
pe aceşti bărbaţi atît de vrednici. 

Faptele despre care am vorbit ale bărbaţilor ce zac aici 
şi ale celorlalţi care-au murit pentru cetate sînt multe şi 
frumoase; mult mai multe încă şi mai frumoase au rămas b 

însă nepovestite 167 . Dar multe zile şi nopţi la rînd şi tot 
n-ar ajunge cuiva să le povestească pe toate. Gîndindu-ne 
deci la ele, avem acum datoria, fiecare dintre noi să-i 
îndemnăm pe copiii acestor bărbaţi să nu părăsească la 
vreme de război rîndurile strămoşilor şi să nu dea înapoi, 
ca nişte laşi. Întrucît mă priveşte, eu vă îndemn 168 acum 
c pe voi, fii de bărbaţi vrednici şi vă voi îndemna şi în viitor, 
ori de cîte ori va fi să mă întîlncsc cu voi, să vă străduiţi 
să fiţi cit mai vrednici. Iar în clipa aceasta sînt îndrep¬ 
tăţit să vă spun ceea ce părinţii voştri ne-au poruncit cînd 
se pregăteau să înfrunte primejdia să transmitem celor 
ce vor rămîne în viaţă, dacă ei aveau să păţească ceva. 
Yă voi s pune atî t ceea ce am auzit de la ei înşişi, cî ţ şi 
ceea ce cred eu — conducîndu-mă după vorbele lor de 
atunci — că ar dori să vă spună. Dar voi sînteţi datori 
să socotiţi că-i ascultaţi pe ei vorbind prin mine. Iată 
ce-au spusl 69 : 

d JS^Copii, ceea ce se întîmplă acum dovedeşte că sînteţi 
fiii-' unor părinţi vrednici. Deşi puteam să trăim o viaţă 
urîtă, noi' am preferat sa murim de o moarte frumoasă, 
pentru ca voi şi cei ce vor veni după voi să nu ajungeţi 
de ocară şi pentru ca părinţii noştri şi tot neamul înainta¬ 
şilor noştri să nu fie făcuţi de ruşine. Am socotit că viaţa 
nu merită să fie trăită dacă-i înjoseşti pe ai tăi şi că acela 
care a făcut aşa ceva nu mai este drag nimănui, nici oame¬ 
nilor, nici zeilor, nici pe pămînt, nici sub pămînt, după 
e ce a murit 170 . Sînteţi datori aşadar să ţineţi minte cuvintele 
noastre şi dacă săvîrşiţi vreun lucru, să-l săvîrşiţi întru 
virtute , ştiind că tot ce e lipsit de ea, fie avere, fie mora¬ 
vuri, e lucru rău şi ruşinos 171 . Căci nici bogăţia nu aduce 
frumuseţe celui care a dobîndit-o fără bărbăţie — un ase¬ 
menea om se îmbogăţeşte pentru altul, nu pentru sine —, 
nici frumuseţea, nici vigoarea trupului nu fac casă bună 
cu omul fricos şi netrebnic, ci-i sînt nepotrivite şi-l fac să-şi 
a arate şi mai vîrtos netrebnicia. Şi orice ştiinţă lipsită de 
simţul dreptăţii şi de restul virtuţii se vădeşte a fi isteţie, 
nu înţelepciune 172 . De aceea, cea dinţii şi cea de pe‘ urmă 
grijă a voastră să fie mereu cum să vă străduiţi pentru 
a ne depăşi şi pe noi şi pe cei dinaintea noastră în faimă 173 . 

De nu veţi face astfel, să ştiţi că nouă, dacă vă învingem 
pe voi în virtute, izbînda ne aduce ruşine, pe cînd înfrîn- 
gerea, dacă sîntem înfrînţi de voi,__fericire 174 . Şi vom fi în- 
frînţi, iar voi veţi învinge, mai ales dacă vă veţi pregăti 
să nu cheltuiţi faima înaintaşilor şi _să nu o risipiţi, dacă b 
va veţi da seama că pentru un bărbat care ştie ce este el 
în lume nu există nimic mai ruşinos decît să fie preţuit 
nu pentru sine însuşi, ci pentru faima înaintaşilor săi, 
că este cinstea strămoşilor o comoară frumoasă şi măreaţă 
pentru urmaşi, dar este un lucru de ocară, nevrednic de 
un bărbat adevărat să te foloseşti de comoara avuţiilor 
şi cinstei strămoşilor şi să nu laşi nimic urmaşilor, din lipsă 
de avuţii şi de faimă de tine însuţi dobîndit?. Dacă veţi 
face ce vă spunem, veţi sosi la noi, cînd o să fie ceasul, 
ca nişte prieteni la prietenii lor. Dar dacă nu veţi ţine seamă c 
de spusele noastre şi vă veţi arăta netrebnici, nimeni nu 
vă va primi cu bunăvoinţă. Aşa să li se vorbească deci 
copiilor. 

Jar pe taţii noşţri, dacă mai trăiesc şi pe mamele noastre 
sînteţi datori şăA mîngîiaţi-ca să îndure uşor nenorocirea^ 
de e să se întîmple şi nimeni să nu plîngă împreună cu ei, 
căci nu de bocitoare vor duce lipsă 175 ; ajunge, pentru d 
lacrimi, soarta. Ci, alinîndu-i cu blîndeţe, sînteţi datori 
să le amintiţi că zeii le-au îndeplinit rugile cele mai mari. 

Nu s-au rugat doar să le fie copiii nemuritori, ci să fie 
vrednici şi să se acopere de f aimă 176 . Ceea ce li s-a dat şi 
este bunul cel mai de preţ. Nu-i uşor pentru un muritor 
să izbîndească în toate m viaţă, aşa cum el ar fi vrut. 
Deci, îndurînd cu bărbăţie nenorocirea^ei vor dovedi că e 
au fost intr-adevăr părinţii unor copii viteji şi că sînt şi 
el la fel. Dar dacă vor fi copleşiţi de necaz, vor da oamenilor 
prilej să se îndoiască de faptul că ei sînt cu adevărat părinţii 
noştri sau să bănuiască de minciună pe cei care ne laudă. 

Nu se cuvine să se întîmple aşa ceva, ci trebuie să ne slă¬ 
vească prin fapte, dovedindu-se ei înşişi părinţii viteji ai 
unor viteji. Pare-se că bine s-a spus în vechime: „nimic 
grea mult. ’* şi intr-adevăr bun lucru s-a spus 177 . Căci omul 
care a făcut să depindă de sine însuşi toate căile care duc 248 
la fericire sau aproape de ea, acela care nu depinde de^ alţi. 

oameni şi nu e silit să se abată din drumul său nici el, 
nici faptele lui, nici de faptele lor bune, nici de cele rele, 
acela şi-a orînduit cel mai bine viaţa; el este omul înţelept, 
el este omul cu adevărat viteaz şi iscusit. Fie că dobîn- 
jleşte averi şi copii, fie că-i p ierde, el rămîne mai departe 
credincios acestui principiu. Nu se arată nici peste măsură 
de bucuros, nici nu se întristează peste măsură, căci el se 
b bizuie pe si ne în suşi 178 . Noi socotim şi susţinem că şi ai 
noştri sînt astfel de oameni şi vrem să fie aşa şi ne arătăm 
a fi noi înşine la fel, căci nu ne întristăm, nici nu ne temem 
peste măsură de faptul că va trebui să murim, poate', 
îndată. Cerem şi taţilor şi mamelor noastre să gîndească 
la fel ca noi şi acum şi în tot restul vieţii lor. Să ştie că 
bocind şi jelindu-ne nu ne vor face nici o bucurie. Dim- 
c potrivă, zbuciumîndu-se şi îndurînd cu greu nenorocirea, 
ei ne vor mîhni mai curînd, dacă e-adevărat că morţii 
pot să simtă ce fac cei vii. Ne-ar face în schimb să ne bucu¬ 
răm, dacă vor îndura necazul uşor, cu măsură. Căci noi 
vom dobîndi acum sfîrşitul cel mai frumos îngăduit oame¬ 
nilor, aşa îneît se cuvine mai degrabă să ne laude faptele 
decît să jelească. Şă poarte de grijă f emeilor noastre, să-i 
crească pe copiii noştri, ""slLşi îndrepte gîndul spre noi _şi 
atunci nenorocirea abătută de soartă va cădea în uitare, 
d iar ei vor trăi mai frumos şi mai drept şi într-un fel care 
să ne facă mai multă bucurie 179 . E destul să transmiteţi 
aceste lucruri alor noştri din parte-ne. Am îndemna şi 
^cetatea să se îngrijească şi de părinţii şi de fiii noştri; pe 
cei din urmă să-i crească aşa cum se cuvine, pe cei dintîi 
să-i cinstească, să-i hrănească şi să poarte de grija bătrî- 
neţii lor. Ştim însă că şi fără îndemnul nostru, se va îngriji 
de toate acestea îndestul” 180 . 

Copii şi părinţi ai celor căzuţi, acestea sînt lucrurile pe 
e care ei ne-au însărcinat să vi le transmitem, iar eu mă 
străduiesc s-o fac cît pot de bine. La rîndul meu vă cer, 
de dragul lor, să urmaţi voi, copii, pilda părinţilor voş¬ 
tri 181 , iar voi, bătrînii, să aveţi încredere în soarta 
voastră, fiindcă ne vom îngriji de voi, fiecare dintre noi 
în parte de ai săi şi obştea cetăţii de toţi laolaltă. Întrucît 
priveşte celaiea îi cunoaşteţi şi voi grija,_ştiţi că a făcut 

legi privitoare la îngrijirea copiilor şi a părinţilor celor 
morţi în război şi că a poruncit ca, deosebit de restul cetă- 249 a 
ţenilor, cel mai mare demnitar să vegh eze ca mamele şi 
taţii acestora să nu sufere vreo neHrcji ţ^te 182 . Pe copiii 
lor ea îi creşte laolaltă, străduindu-se din răsputeri ca_^ei 
să nu se simtă orfani şi cîtă vreme sînt mici le este ca un 
a devărat 'părinte ; iar cînd au ajuns la vîrsta desăvîrşitei 
bărbaţii 183 , ea îi trimite înapoi la casele lor, după ce i-a 
î nzestra t cu toate armele. Dăruindu-i cu aceste unelte ale 
vredniciei părinţilor lor, ea le arată şi le aminteşte îndato- b 
ririle unui tată şi totodată le prevesteşte că vor fi conducă¬ 
tori energici în casele părinteşti în care au păşit pentru 
prima dată îna rnj&ţi 184 . Nu a uitat niciodată să-i cinstească 
pe ceT'care au" murit: a făcut în fiecare an, în chip public, 
pentru toţi laolaltă, ceremoniile care se fac, după datină, 
pentru fiecare în parte în fiecare casă. Pe lîngă ele a insti¬ 
tuit întreceri sportive şi hipice şi artistice 186 , pe scurt, s-a 
purtat faţă de cei ce au murit asemenea unui fiu şi unui 
moştenitor, faţă de fiii lor ca un tată, faţă de părinţii şi c 
de rudele lor ca un epitrop, purtînd de grijă în toate, 
tuturor, totdeauna 186 , Gîndindu-vă la toate acestea, e de 
datoria voastră să înduraţi cu mai multă linişte nenoro¬ 
cirea. Căci astfel veţi putea fi şi mai mult pe placul şi al 
celor care au murit şi al celor care au rămas în viaţă şi va 
fi mai uşor să aveţi grijă voi de alţii şi alţii de voi. Acum, 
că i-aţi plîns împreună cu toţi ceilalţi, după datină, pe morţi, 
duceţi-vă !” 187 . 

Iată, Mcnexcnos, c-ai ascultat şi discursul Aspasiei din d 
Milet. 

MENEXENOS Pe Zeus, Socrate, dacă-i aşa, ferice de 
Aspasia că, deşi femeie, e-n stare să alcătuiască asemenea 
discursuri! 

SOCRATE Dacă nu crezi, vino cu mine şi ai s-o auzi 
vorbind chiar pe ea! 188 

MENEXENOS De multe ori, Socrate, m-am întîlnit cu 
Aspasia şi ştiu bine de ce c în stare! 

SOCRATE Cum adică? N-o admiri şi-acum nu-i eşti şi 
recunoscător pentru discurs? 

MENEXENOS Ba chiar foarte recunoscător îi sînt, Socrate, 

e pentru acest discurs aceleia sau aceluia 189 care ţi l-a spus 
ţie. Şi încă şi mai recunoscător celui care mi l-a spus mie. 

SOCRATE Să-mi fie de bine! Numai să nu mă pîrăşti, 
ca să-ţi pot spune din nou multe şi frumoase discursuri 
politice de-ale ei! 

MENEXENOS Nici o grijă, nu te pîrăsc! Numai să-mi 
6pui! 

SOCRATE Ne-ain înţeles! 




NOTE 


1 Caracterizarea lui Menexenos ca dialog etic pare să vină în contra¬ 
dicţie cu făgăduiala lui Socrate din finalul operei: „să-ţi pot spune din 
nou multe şi frumoase discursuri politice de-ale ei”. Aparenţa este însă 
înşelătoare. Dacă implicaţiile politice ale discursului funebru din dialog 
sînt evidente, nu-i mai puţin adevărat că accentul principal cade pe în¬ 
temeierea etică a politicii ateniene, realizată, aşa cum se va vedea, în 
spiritul cel mai autentic platonic. Dacă alţi autori de epitafe (Lysias, 
Tucidide, Demostene) caută să pună în evidenţă superioritatea siste¬ 
mului politic atenian ca atare, Platon stăruie, inovînd în această privinţă 
faţă de predecesori şi contemporani şi singularizîndu-se faţă de posteri¬ 
tate, asupra virtuţilor educative ale constituţiei ateniene, asupra semni¬ 
ficaţiilor morale pe care filosoful le poate degaja din evocarea marilor 
momente ale istoriei politice. Discursul însuşi nu ţinteşte la flatarea 
concetăţenilor, ci la stimularea eforturilor lor de desăvîrşire etică. Posi¬ 
bilităţile multiple, dar în sine fără valoare morală, ale retoricii sînt puse 
în slujba aceluiaşi scop, dialogul cuprinzînd, implicit şi explicit, şi o 
critică, de asemenea etic întemeiată, a practicii retorice a vremii." în 
esenţă dialogul dezvoltă, pe marginea unui discurs politic, ideea necesi¬ 
tăţii de a subordona activitatea politică şi arta retorică unui ideal etic. 
Cît priveşte forma de realizare a exhortaţiei morale în acest dialog, ea 
a fost just caracterizată încă din antichitate de Cicero, Orator, 151: 
popularis oratio; este vorba deci de o vulgarizare a filosofiei platoniciene 
în latura ei morală, practică, nu de o demonstraţie a adevărului moral 
adresată elitei intelectuale. 

2 Menexenos era fiul lui Demophon, din demul Paeania şi descendent 
al unei familii de vază. Discipol al lui Socrate, apare ca un tînăr^vioi 
şi îndrăzneţ în dialogul Lysis şi este unul din cei care asistă la moartea 
lui Socrate (Phd., 59 b). Fusese elev al retorului Ctesippos (Ly ., 211 c) 
căruia-i era nepot (Ly., 206 d). S-a emis ipoteza că ar fi fost rudă chiar 
cu Socrate sau cu Xantipa, care aveau un fiu cu acelaşi nume. Numele 
era însă foarte răspîndit în Atena. întreaga literatură relativă la Menexe¬ 
nos la Hanslik, RE, XV, 1932, col. 858. 

3 în text: (3 ouXeutyjpiov, sala Sfatului (PouXr)). Ea făcea parte din 
Metroon, sanctuarul Mamei zeilor, situat Ia sud de agora. 

* în text: TralSeumţ şi qnXotJotpta. Pasajul a fost interpretat ca o 
aluzie la cei care, asemenea lui Callicles din Gorgias, 484 c urm. vedeau 
în filosofie un divertisment bun pentru tineret, dar nedemn pentru 
oamenii în toată firea, care urmau să se dedice în schimb activităţii 
politice; cf. Wendland, Die Tendenz des platonischen Menexenus, „Her- 
mes”, 1890, p. 171; II. Raeder, Platons philosophische Enitvickelung , 
p. 126, apud Măridier, p. 52. 

6 Din context rezultă că vîrsta lui Menexenos era de circa 20 de ani, 
depăşise însă în orice caz vîrsta de 18 ani a efebiei, moment în care 
tinerii atenieni erau înscrişi în registrele demelor lor, intrînd în posesiu¬ 
nea principalelor drepturi civile şi putînd să aspire la o funcţie publică, 
cf. Meridier, p. 51, n. 2; Hanslik, loc. cit. Aşa cum au remarcat unii 
cercetători sîntem aici în prezenţa primului anacronism din Menexenos : 
în situaţia evocată de Lysis, Menexenos avea în jur de 15 ani, vîrsta de 
20 de ani o împlinise deci mult înainte de pacea lui Antalcidas (387), 
termen post quem al alcătuirii dialogului de faţă! Ca şi celelalte anacro¬ 
nisme din dialog, pentru care vezi mai jos notele 21 şi 156, şi acesta 
are rolul unui instrument al ficţiunii literare; prin asemenea procedee 
Platon nu face altceva decît să sublinieze că ideile, de tradiţie socratică, 
pe care le expune îi aparţin. Anacronismul nu poate fi invocat ca argu¬ 
ment pentru dovedirea inautenticităţii dialogului şi nici ca un indiciu 
al caracterului său exclusiv parodistic şi satiric; vezi Thurow, pp. 1 — 2. 

6 în text se foloseşte termenul tehnic CTUpeX^TYjţ, care desemnează 
pe deţinătorul unei funcţii pur administrative, spre deosebire de cel al 
unei funcţii guvernamentale sau politice, numit itp^tov. Pentru cei doi 
termeni, v. Glotz, La cile grecque. Paris, 1928, p. 238 şi urm. Comen¬ 
tatorii socotesc însă că aici Platon dă cuvîntului folosit un sens general; 
cf. M6ridier, p. 83, n. 2. 

7 Cu această frază sîntem introduşi în a doua parte a conversaţiei 
dintre Socrate şi Menexenos care pregăteşte contactul cu miezul lucrării 
— dialogul funebru. Cîteva precizări despre momentul în care are loc 
dialogul: potrivit tradiţiei ateniene în fiecare an aveau loc, între zilele 
de 5 şi 7 ale lunii pyanepsion (octombrie), ceremoniile funebre de în¬ 
gropare a căzuţilor în război ('EmTaţiia). Timp de două zile, rămăşiţele 
celor morţi, închise în zece sicrie, cîte unul pentru fiecare trib, erau 

expuse Sn public. Un sicriu gol era expus simbolic pentru morţii ale 
căror trupuri n-au mai fost găsite. în ziua de 7 a lunii amintite avea 
loc inmormintarea în Cerameicos. Cu acest prilej un orator desemnat 
de Adunarea poporului la propunerea Sfatului pronunţa un discurs 
funebru (e7UTâ<ptoţ >.oyoţ) în amintirea celor căzuţi, v. Măridier, pp. 
52—53; Thurow, VIII şi urm. 

8 Om politic atenian, colaborator al lui Thrasybulos, contribuie la 
înlăturarea Celor 30 în 403 î.e.n. şi apoi la reconcilierea şi pacificarea 
cetăţii. Se pare că a colaborat, sub arbontatul lui Euclide, în 404 
î.e.n. la reforma alfabetului. A compus, se spune, un discurs funebru; 
pe urmele lui Dionis din Halicarnas, unii cercetători moderni au văzut 
în Menexenos o satiră împotriva acestui discurs; cf. Măridier, p. 82, 
n. 2. 

8 Personajul a fost identificat cu omul de stat atenian Dion, trimis îm¬ 
preună cu Conon, în 392 î.e.n., ca ambasador la perşi; cf. Xen., Heleni- 
cele, IV, VIII, 13; Măridier, loc.cit. 

10 Fraza introduce partea esenţială a dialogului pregătitor pentru dis¬ 
cursul funebru: critica retoricii funebre. Enunţînd ironic principalele 
teme ale acestui gen de oratorie, Socrate — adică Platon — face să se 
nască în sufletul Iui Menexenos — deci al cititorului — tensiunea psiholo¬ 
gică prielnică receptării mesajului de idei din discurs. Pentru motivul 
„fericirea de a muri în război...”, cf. Tyrtaios, fr. 6/7, 1; II., XII, 
243; Callinos, 1, 6 — 8; Thurow, p. 4, cu n. 1. Pentru motivul „lauda 
celui nevrednic”, cf. II., IX, 318; Thurow, p. 6, cu n. 1. 

11 în text: Y 07 ) TS ’J 0U0rlv vjptcov râţ i)juyâţ, termen pentru care cf. 
Men., 80 a; Grg., 484 a; Phd., 81 b; Plt., III, 412 e; Lg., X, 909 b, 
XI, 933 a. Ceva mai jos, se spune despre Socrate că e „fermecat” el 
însuşi, x7]Xoupevoţ, cu un termen pentru care cf. Ly., 206 b; Prt., 
315 b, 328 d; Smp., 215 c; Phdr., 259 a. Pentru cele două cuvinte, 
v. E. des Places, Lcxiquc, I, p. 115 şi 288. în întregimea lor, dialoguri 
aproximativ contemporane ca Protagoras, Gorgias şi Eulhydemos îi atacă 
necruţător pc retori. Despre forţa persuasivă a discursului: Ap., 17 a; 
Prt., 328 d; Grg., 483 e; Smp., 198 b —c; Sph., 234 c; Phdr., 234 d. 
în unele dialoguri această forţă c prezentată ca fiind pusă în sl u jha 
înşelăciunii sofiştilor, ca un factor de abatere a cunoaşterii de pe calea 
cea bună: Eutlid., 288 b; Smp., 203 a, d; Plt., 291 c, 303 c; Phd., 81 b; 
R., 381 c; Phlb., 44 c; cf. Thurow, p. 6, cu n. 4. 

11 Situate în lumea subpămînteană, în vecinătatea Cîmpiilor Elysee 
(’HXucna TTE&ia), Insulele Fericiţilor ([taitdipwv vvjaoi) erau regiunea 
în care se adunau, după moarte, sufletele oamenilor de bine, pentru a 
se bucura de desfătările superioare ce’le erau rezervate pentru veşnicie. 
După unele tradiţii în aceste insule veneau numai sufletele cele mai 
desăvîrşite, acelea T care, întrupîndu-se de trei ori, reveniseră după fie¬ 
care întrupare în Cîmpiile Elysee, cf. Grg., 523 b şi urm.; R., VII, 
540 b; Pd., Olimpicele, II, 77 — 79; Hesiod, Munci şi zile, v. 166 şi 
urm. Ar mai fi existat o insulă a fericiţilor, Leukc, la gurile Dunării, 
cf. Rankc-Graves, Griechische Mythologie, I, Hamburg, 1955, 31 c, 

p. 106. 

13 V. supra n. 11. în text: iei au Trpoarrat^su; . . . to<> 5 prjTopac. 
Pentru termenul 7rpoa-aîîjeiv, cu sensul „a-şi bate joc”, cf. Euthd., 278 b; 
285 a; Lg., X, 885 c. V. şi infra, n. 26. 

14 Cu vremea, discursurile funebre rostite cu prilejul Epitaphiilor 
la Atena ajunseseră la o anumită stereotipie. S-a vorbit de existenţa 
unui discurs funebru-model (cf. Thurow, p. VIII, cu n. 5). Discursurile 
de acest geu care s-au păstrat (Demostene, LX; Lysias, II; Hiperide, 
VI; Tucid., II, 35 — 46) vădesc în orice caz izbitoare similitudini de 
compoziţie, ton, conţinut şi predilecţia pentru un număr de motive 
devenite locuri comune. Un model al genului pare să fi fost discursul 
funebru datorat lui Gorgias, păstrat numai fragmentar la Maximos 
Planudes şi despre care nu se ştie dacă era un discurs real sau un exer¬ 
ciţiu de şcoală (cf. Mdridier, pp. 57 — 58, n. 10). Este cert că discursul 
funebru din Mencxcnos pune în valoare toate locurile comune din epi- 
tafe şi urmează ostentativ schema compoziţională devenită tradiţio¬ 
nală a genului. Aceasta impunea: în prima parte — un elogiu al mor¬ 
ţilor şi al înaintaşilor, în a doua — o consolare asociată cu un bocet 
şi cu îndemnuri pentru cei rămaşi în viaţă. Devenit gen literar, discursu 
funebru a cunoscut o bogată carieră în literatura greacă, fiind folosit 
pentru panegirice, encomii, în tragedie, în oratoria judiciară, în cuvîn- 
tările politice cărora le-a furnizat motive retorice şi modele de com¬ 
poziţie ; cf. Thurow, p. IX, cu n. 4. Este foarte probabil ca retorii să 
fi dispus de discursuri funebre-tip care se cereau numai adaptate momen¬ 
tului rostirii. S-a afirmat dealtfel că Lysias a compus la cererea lui Archi- 
nos sau a lui Dion, în 387, discursul funebru care ar fi vizat de critica 
din Menexenos (cf. Măridier, p. 82, n. 2). Cît priveşte discursul cuprins 
în acest dialog, el a fost, după mărturia lui Cicero, Orator, 44, atît de 

apreciat de atenieni incit era rostit în fiecare an în cinstea celor morţi, 
devenind el însuşi discursul funebru clasic prin excelenţă. 

16 Cunoscutul om de stat atenian (cca 495 — 429). 

19 Aspasia, fiica lui Axiochos din Milet, a doua soţie a lui Pericle, 
asupra căruia se spune că ar fi exercitat o puternică influenţă şi care 
i-a fost, în orice caz, o statornică colaboratoare. Femeie de o cultură 
vastă, dispunînd de o judecată sigură în retorică şi filosofie, Aspasia 
a fost, în societatea ateniană a vremii sale, o purtătoare a curentului 
înnoitor de idei venit din Ionia şi care însufleţea cercul lui Pericle. Ca 
atare ea a fost deseori ironizată, dacă nu violent atacată, de comedio- 
grafii vremii, purtători de cuvînt ai mentalităţii tradiţionale, şocaţi 
de faptul că o femeie, mai mult decît atîta, o străină de cetate îşi îngă¬ 
duia să încurajeze doctrine novatoare şi să exercite influenţă politică. 
Afirmaţia că Aspasia ar fi învăţat retorica pe Pericle e o simplă anec¬ 
dotă, care se încadrează în spiritul comic al scenei din dialog. La fel 
afirmaţia că ea ar fi fost profesoara lui Socrate. Pare sigur însă că 
acesta ar fi frecventat asiduu cercul ei; cf. Plutarh, Pericle, 24, unde 
se trimite chiar la acest loc din Menexenos ; Xcn., Memorai., II, 6, 36; 
Oeconomicus. 3, 14; Lucian, Imagines, 17, De saltatione, 25; Atlienaios, 
V, 219 c, e, 220 e; Hermesianax la Athenaios, XIII, 589 d, 599 a—b; 
Judeich s.u. Aspasia, RK, II, 2, 1896, col. 1718 —1721. 

17 Connos era un bătrîn citharist care preda copiilor atenieni muzica» 
cf. Euthd., 272 c, 295 d. Unii cercetători au încercat să-l identifice pe 
Connos din Menexenos cu un alt muzician, Connas, ridiculizat în come¬ 
dia atică, deşi acela e arătat ca flautist; cf. Aristofan, Cavalerii, 584. 
Oricum, sensul ironic al afirmaţiei că Aspasia şi Connos sînt profesorii 
lui Socrate este evident; cf. Măridier, pp. 78 — 79 cu bibliografie. >'d'j 

18 Alături de gimnastică, muzica deţinea un loc esenţial in educaţia 
copiilor la Atena; cf. Lg., II, 652 şi urm.; R., 376 e. 

19 Lampros a fost în realitate un celebru muzician din sec. V î.e.n. 
Este menţionat de Aristoxenos, Frag. 76 W (= Pseudo-Plutarh, De 
musica, 31) ca reprezentant important al stilului „vechi”. Se pare că 
el a fost de fapt profesorul lui Socrate; cf. C. Nepos, Epaminonda, II; 
v. U. Klein, KP, III, 1969, col. 473 (care ia însă în serios afirmaţia 
,,critică” a lui Socrate). 

20 Antiphon, fiul lui Sophilos, din demul Rbamnous, născut prin 
480 î.e.n., a fost în realitate unul dintre cei mai de seamă retori atenieni; 

este aşezat pe primul loc în canonul alexandrin al oratorilor. A desfă¬ 
şurat o lungă activitate de logograf şi profesor de retorică, a fost, se 
pare, profesorul lui Tucidide (cf. Tucid., VIII, 68). Către sfîrşitul vieţii 
intră în politică, contribuind la instaurarea regimului antidemocratic 
zis al celor patrusute. După restaurarea democraţiei este implicat 
într-un proces de înaltă trădare şi executat în 411. Stilul său este simplu 
şi antitetic, foloseşte numeroase cuvinte poetice şi vădeşte o mare sub¬ 
tilitate în argumentaţie. Se păstrează de Ia el 3 discursuri judiciare şi 
3 tetralogii; i s-au atribuit şi alte opere; v. II. Gărtner, KP, I, 1961, 
col. 398 — 399. Nu se poate afirma cu certitudine că şi Antiphon i-a 
fost profesor lui Socrate; ironia este însă evidentă: înţeleptul declară 
că şi cel care e format de maeştri mediocrii ar putea fi capabil să pr»- 
nunţe un discurs bun pentru atenieni — în realitate însă maeştri sîut 
cei mai renumiţi ai vremii şi i-au fost chiar profesori. 

21 Alt anacronism: Aspasia nu putea rosti un discurs în care să se 
refere la evenimente care au avut loc mult după moartea ci, cum ar fi 
pacea lui Antalcidas (387 î.e.n.), menţionată ceva mai jos. Anacronismul 
subliniază caracterul de ficţiune literară al dialogului şi nu poate fi 
un indiciu pentru dovedirea caracterului său apocrif. Dealtfel, Socrate 
însuşi era mort în 387 î.e.n. şi acest al treilea anacronism (pentru pri¬ 
mul, v. supra, n. 5) subliniază faptul că Platon este cel care vorbeşte 
prin personajul de dialog Socrate; cf. Thurow, p. 2. Faptul de a atribui 
discursul Aspasiei a fost interpretat de unii comentatori ca un avertis¬ 
ment asupra caracterului său de parodic, asupra lipsei de seriozitate 
în cele afirmate într-însul; cf. MAridier, pp. 78 —79. Este însă de remar¬ 
cat, împreună cu alţi comentatori, că în majoritatea cazurilor cirul 
ţine un discurs, Socrate pretinde că îl reproduce pe al altuia ( Smp ., 
201 d; Phdr., 244 a). Numai în Apologie, care arc un caracter special, 
Socrate e înfăţişat ca rostindu-şi propria cuvîntare. Este vorba deci 
de o particularitate literară platonică. Pe de altă parte, nici un loc 
din opera lui Platon nu indică ostilitatea sau dispreţul lui Socrate faţă 
de Aspasia, al cărei cerc îl frecventase în tinereţe. 

22 Este vorba de celebrul discurs funebru rostit de Pericle în anul 
439 î.e.n. pentru cei căzuţi în războiul cu samienii (Tucid., II, 35 — 46). 
Unii comentatori au încercat să demonstreze că discursul din Menexenos 
este o parodie a celui atribuit de Tucidide lui Pericle, idee enunţată mai 
întîi, chiar în antichitate, de Dionis din Halicarnas. Este evident că 
între cele două discursuri se pot face numeroase apropieri, indicate expres 

în această frază de Socrate însuşi. Discursul în întregimea lui nu poate 
fi însă interpretat în acest fel; cf. Măridier, pp. 79—80. Am tradus 
prin „fragmente” termenul 7rEpiXel[ipaxa, pare-se un hapax, prin care 
Thurow, p. 55, înţelege „toţi topii şi motivele retorice” comune celor 
două discursuri sau „părţile din discurs tratate nesatisfăcător de Tuci- 
dide” (cf. lat. lima), resturile necizelate din discursul lui Pericle. Thurow 
arată că termenul face parte probabil din limbajul comic. 

23 Altă ironie în spiritul comic al întregii scene. 

24 Subliniere a caracterului fictiv al Aspasiei; cf. infra, 249 e şi n. 189. 

26 Mcnexenos repetă mereu „spune!”, în text sÎ7t£, replică tipică 
pentru dialogurile între sclav şi stăpîn în comedia atică. Folosind acest 
procedeu, Platon dă primei părţi a dialogului aspectul unei scenete 
comice şi face să sporească în cititor tensiunea aşteptării discursului; 
cf. Thurow, pp. 3 — 5. 

26 în text: ’AXX’ tatoţ [tou xaxayeXâaEi, ifv aoi Soţto “peaPuxrjţ wv 
8n 7xat^siv; Măridier, p. 86, traduce TtaEîjetv prin „s’adonner au 
badinage” şi, împreună cu alţi comentatori, crede că termenul indică 
esenţa parodistică a discursului; acesta ar fi o glumă satirică, un -atyviov 
(„badinage”, o „plaisanterie”, cf. Mdridier, p. 55). Thurow, p. 57, 
care consideră discursul o expunere serioasă a ideilor lui Platon, îşi 
explică folosirea lui 7rat£eiv prin caracterul de Ttatyviov, de joc al discursu¬ 
lui în viziunea lui Platon, abundenţa de x^xvai prţxopixat, de procedee 
retorice, impusă de caracterul de discurs funebru al cuvîntării lui Socrate 
ţinut a se conforma regulilor genului nu impietează însă asupra fondu¬ 
lui de idei al acestui îratyviov. în forma a ceea ce el însuşi consideră 
un joc Socrate-Platon expune un întreg program etic şi politic. Credem 
că felul în care e folosit aici Ttali^eiv impune interpretarea lui ca „a se juca” 
în sensul de „a se copilări”, ca în expresia analoagă din Gorgias, 485 b: 
47rei8âv 84 Î]8 t] 7rpeaj36xEpoţ <5Sv ăvllpomoţ frri <piXoao<pfl, xaxay4X.aaxov, 
oi Ecoxpaxeţ, t 6 XP'0!* a ytyvexai, xal fycoye âpotdxaxov to4cx<o xpoţ roup 
qxXoao<pouvxaţ &07tEp irp&ţ xoiq i]>EXXi£o(iEvouţ' xal rad^ovxaţ. firav 
p4v y&p m»8îov t8co, <5 £xi 7tpoa:r;xei SiaX4yEa$ai oCtoj, . . . 
Callicles considera în locul citat filosofia ca pc o ocupaţie vrednică 
de interesul tineretului, nedemnă de un om matur. Vedem aşadar în 
afirmaţia lui Socrate nu o indicaţie asupra caracterului de joc retoric 
al discursului, ci, dimpotrivă, un avertisment ironic asupra fondului 
filosofic al acestuia. E o replică adresată şi aici, ca şi în Gorgias, sofiş- 

tilor de tipul lui Callicles. Traducînd verbul prin „s’adonner 

au badinage”, Măridier se lasă influenţat şi de verbul TrponTrat^eiv, „a-şi 
bate joc” de mai sus (235 c), cf. n. 13. Jocul de cuvinte nu ne apare 
mai puţin savuros în interpretarea noastră. Pentru sensurile lui 7T0 cE£e:iv, 
v. E. des Places, Lexique, II, p. 398, unde lipseşte o trimitere la Mene- 
xenos. 

27 Această frază încheie scena comică din dialog. Dansul, aici pomenit, 
nu este însă un simplu motiv comic. El constituia o parte importantă 
din pregătirea gimnastică a copiilor atenieni, alături de luptă; cf. Lg., 
651 b şi urm. şi comentariile lui A. Dies din Introducerea^ la voi. I din 
ediţia des Places, ,,Les Belles Lettres”, 1951, pp. LVI—LVII. După 
Xen., Banchetul, II, 19, Socrate practica dansul în fiecare dimineaţă 
ca un exerciţiu gimnastic şi a fost surprins o dată dansînd de Charmides; 
cf. Măridier, p. 86, n. 2. 

28 începutul ex abrupto al discursului lui Socrate contrazice legile 
retoricii. La Tucid., II, 35, Pericle începe prin a sublinia importanţa 
discursului funebru; cf. Arist., Rhet., 1415 a şi urm., despre prooimion; 
Thurow, p. 16. 

29 Adică toate actele solemne şi rituale legate de ceremonia înmor- 
mîntării. 

30 Referirea la întemeierea legală a discursului e un loc comun în 
discursurile funebre; cf. Tucidide, II, 35, 1; 35, 3; 46, 1; Lys., II, 1; 
Demostene, LX, 1 şi 2; v. Thurow, p. 12. 

31 în text: X6ycp, în opoziţie cu epyo), „prin fapte” de mai sus; anti¬ 
tezele, procedeu retoric de bază, abundă în discursul din Menexenos. 
Antiteza Xoyo; — epyov, Mx., 236 d —e, 244 a (cf. Tucid., II, 35, 1; 
40,1; 40,2; 41,2; 46,1; Lys., II, 5; 19), oiicnţ — văţtoţ (natură-lege), 
Mx., 239 a; 245 d (cf. Lys., II, 61), xx-ra yvjo — xxrâ 0-âXocTTav (pe 
uscat — pe mare), Mx., 241 a —c; Tucid., II, 41,4; 39,3; Lys., II, 2; 
29), 6Xîyoi — ttoXXoî (puţini-mulţi), Mx., 241 b (cf. Lys., II, 24; 37; 
41; 56). Asupra acestei chestiuni, v. Thurow, p. 33, cu n. 6; Meridier, 
pp. 69 — 70, n. 1. 

32 Exigenţa frumuseţii discursului şi a echivalenţei dintre cuvîntul 
vorbitorului şi măreţia faptelor lăudate este enunţată şi ea, adesea, în 
prooimion, de autorii de epitafe: în Menexenos apare de mai multe ori, 
ca o captatio beneuolentiae (237 a; 339 c; 239 c; cf. Demostene, LX, 10). 

33 în text ţxv7)(X7], vocabulă caracteristică pentru discursurile funebre; 
cf. Mx., 239 c; 241 a; 243 c; 244 a; 246 a—b; 249 a; Demostene, 
LX, 6; 9; 12; Hiperide, VI, 4; 6; 8; 30; 34; Lys., II, 3; Tucid., 
II, 36, 1, v. Thurow, p. 15, n. 1. 

34 în text: x6<r(i.o;, „onoare, podoabă, glorie”. Exprimată şi prin 
verbul xocrţteîv, „a onora, a glorifica, a cinsti”, folosit pentru a indica 
activitatea oratorului care rosteşte discursul funebru, noţiunea de cin¬ 
stire a amintirii morţilor apare adesea în epitafe: Mx., 237 c; 239 c; 
246 a; 248 c; Tucid., II, 42,2; 46,1; Demostene. LX, 13, v. Thurow, 
p. 15, n. 1. 

36 în euvîntările funebre se repetă expresiile care indică nuanţat 
caracterul lor de elogiu, aici JmxivEni, „a lăuda”, pentru care cf. Mx., 
243 d; 246 a; 247 e; Demostene, LX, 3; 12; 13; 33; Hiperide, VI, 15, 
30, 33, 34; Lys., II, 66, v. Thurow, pp. 14, n. 6. 

36 în text: (r,[j.sîaOai rr)v tgîvSe âpsTrjv mxpaX£X£UO(J.£voţ. Cuvîntul 
âpexY), „virtute”, tradus de noi şi cu „vrednicie”, este foarte frecvent 
în discursurile funebre (cf. Mx., 239 a—b, d; 240 d; 241 c; 243 a, c, d; 
246 e; 247 a; 249 b; Tucid., II, 35,1; 36,1; 37,1; 40,4 etc.; Lys., II, 
1 — 2; 6; 10; 20 etc.; Demostene, LX, 1; 2; 3; 12 etc.; Hiperide, 
VI, 3; 8; 9 etc.). Potrivit lui Aristotel, discursul de laudă trebuie să 
aşeze în centrul său măreţia virtuţii ( Rhet., 1367 b 28), v. Thurow, 
p. 18, cu n. 5. în discursurile funebre păstrate apar foarte frecvent 
şi alţi termeni din vocabularul eticii, desemnînd calităţile celor morţi. 
Thurow, p. 18, n. 6, prezintă o interesantă statistică din care reiese, 
în raport cu frecvenţa termenilor respectivi, preferinţa autorilor pentru 
o calitate sau alta, se conturează idealul lor moral. în Menexenos preva¬ 
lează termenul general âpsxrj, alături de care întîlnim an>ţ>pocjuv7] (243 a). 
Statistica lexicală reflectă astfel unitatea concepţiei morale care inspiră 
mesajul discursului, o puternică stilizare în exprimarea ei, năzuinţa 
spre esenţializare şi o sobrietate în formulare care ni se par tot atîtca 
argumente împotriva celor ce văd în acest discurs o parodie. între 
termenii care apar la alţi autori amintim: dcvSpcta, „bărbăţie, vitejie” 
(Tucidide, Demostene, Hiperide), âvSpayalHa, „curaj” (Tucidide, Hipe¬ 
ride), (pp6v/)mţ, „înţelepciune” (Demostene, Hiperide), Sixoaoauvt], 
„dreptate’’ (Tucidide, Demostene, Lysias, Hiperide), ţxXoTiţtia, „ambi¬ 
ţie nobilă” (Demostene). 

37 în text: 7tapa|iu^oup.£voi;. în scurta dispositio de aici, oratorul 
anunţă, extrem de precis, diviziunile discursului său. Ele sînt cele tra- 

diţionale în epitafe: 1. elogiul morţilor (fSjraivoi; tSv TETe>.£ux6TUv) şi 
2. exhortaţia adresată celor vii (rrapatvemţ xâv ^covtojv) cu subîmpărţi- 
rile ei — îndemnul către tineri (-apay.e?,s'jai<;) şi mîngîierea (Trapoq'iolMa) 
bătrînilor; cf. Hiperide, VI, 3. Tucid., II, 36, 4 aşează dispositio după 
scurta evocare a faptelor strămoşilor; Lysias şi Demostene renunţă 
la ea, înlocuind-o prin protheseis pentru fiecare diviziune a discursului, 
cf. Thurow, pp. 16 — 17. 

88 în text: fivSpeţ iyocftot, „oameni buni, oameni de bine, bărbaţi 
vrednici”. Aşa sînt numiţi întotdeauna în epitafe cei morţi (cf. Tucid., 
II, 35,1; Lys., II, 3; 5; 8 etc.; Demostene, LX, 1; 2; 34; Hiperide, 
VI, 1; 8 etc.). Întîlnim şi pe dyalfot singur (Mx., 242 e; ăptaxot, 243 c; 
246 c; Demostene, LX, 16). Alteori se foloseşte emfatic toioutoi (Tucid., 
11,42,2; Lys., 11,10, 44 etc.; Demostene, LX, 25, 32, 35) ca în Mx., 
242 d. Numai la Demostene, LX, 7 se află formula xaXoxdyallot, v. 
Thurow, p. 12. 

89 întrebări retorice cu rol de captatio beneuolentiae, făcînd trecerea 
de la prooimion la discursul propriu-zis. Pentru alte modalităţi ale acestei 
tranziţii v. Thurow, p. 20. 

40 în text: xocxâ «pdcnv, cf. Demostene, LX, 5, unde însă a urma firea 
ca principiu ordonator al discursului înseamnă a prezenta evenimentele 
cronologic. Sensul afirmaţiei din Menexenos este mult mai profund. 
A urma firea înseamnă aici a explica de ce şi cum au ajuns să fie 
fivSpeq âyabot, strămoşii. în felul acesta şi urmaşii vor învăţa cum să 
devină ei înşişi astfel de oameni. Platon arată astfel că scopul principal 
al discursului este edificarea morală şi, totodată, cum se va vedea mai 
departe, relevă ascultătorilor predispoziţiile naturale pozitive, din 
punct de vedere etic, ale atenienilor. Elogiul strămoşilor devine un 
instrument pentru educarea contemporanilor. Este surprinzător că 
mulţi comentatori care au adoptat teoria „parodistică” despre discursul 
din Menexenos, au trecut cu vederea acest aspect, acum temeinic ana¬ 
lizat de Thurow, pp. 17, 42 şi urm. 

41 în text: SYXtoţuâ^coţiev. Am tradus iyxcop.iâ^Etv prin ,,a slăvi” 
pentru a marca diferenţa de grad între acţiunea de elogiere indicată 
de el şi cea exprimată prin â7rocivEÎv, cf. Prt., 346 b: ^TtaivEaoa xat 
âYxaiţuâoai; Ti., 21 a: T7)V Se 6v . . . upvouvTaţ ey > “ 0 l u “£ Elv '• v - d. as - 
Hiperide, VI,7; 15; 33; 34. Ca şi în alte discursuri funebre, caracterul 
de laudă al cuvîntării este indicat de la bun început (cf. Lys., II, 1; 

2 ; Demostene, LX, 1; Hiperide, VI, 3; Tucid., II, 35, 1), v. Thurow, 
pp. 14 şi 16. 

42 în text: euYsvsia. Elogiul nobleţei înăscute a atenienilor este făcut 
de Platon mai amănunţit şi mai explicit decît de alţi autori; pentru 
obligativitatea de a o lăuda cf. Arist., Rhet., 1309 b 18: i) 8’ euYeveia 
7ipoY6vcov âa-rtv; Thurow, p. 21. 

48 în text: Tpotpyj, „hrană” şi „creştere”, — termenul e folosit în 
ambele sensuri aici de Platon. 

44 în text: tratSeia, cf. Demostene, LX, 16; Hiperide, VI, 8 — 9. 

48 în text este vorba de tSv ISpYcov irpă^ip, „înfăptuirea faptelor”, 
în această nouă dispositio referitoare la elogiul strămoşilor şi al celor 
morţi regăsim cele trei diviziuni tradiţionale ale encomiului: 
yivoc, -aiScta şi SpY“ — cf- Demostene, LX, 3; Thurow, p. 21. M6ri- 
dier, p. 59, vede în respectarea atît de strictă a schemei tradiţionale 
în Minexenos un act ostentativ menit a pune în lumină caracterul sati¬ 
ric, de parodie al discursului. 

46 în text se foloseşte cuvîntul poetic £7tT]Xuţ, cf. Eschil, Perşii, 
243; Hdt., I, 78. 

47 Cf. Hdt., VII, 161: pLouvoi 8’ £6vTsţ ou ţtcTavâaTai; Xen., Memo- 
rab., 3, 5, 12 ; Demostene, LX, 4; Lys., II, 17 ; Hiperide, VI, 7 ; Thurow, 
p. 22, n. 1 şi 2. 

48 în text: aură^Hoveţ. Elogiul autohtoniei atenienilor este o temă 
comună tuturor discursurilor funebre, cf. Lys., II, 17, 43; Demostene, 
LX, 4; Hiperide, VI, 7, şi d. as. Criti., 109 d; Aristofan, Viespile, V, 
1076; Hdt., VII, 161; Euripide, Medeea, 825 şi urm.; Ion, 267 etc. 
V. Thurow, pp. 22 şi 137; Măridier, pp. 57 şi 88, n. 1. 

49 Cf. Demostene, 60, 4. 

60 Cf. Lys., II, 17 ; Demostene, LX, 5 ; Isoc., IV, 25 ; Licurg, împotriva 
lui Leocrate, 21, 47, 85. în Ti., 23 d, se face aluzie la legenda naşterii 
lui Eiichtonios din Gaia şi Hefaistos, întemeindu-se pe aceasta afirmaţia 
că Atena e mai veche decît Egiptul; cf. d. as. R., 470 d. în legătură 
cu acest motiv retoric, v. Măridier, p. 57; Thurow, pp. 22 şi 137. 

61 Cf. Demostene, LX, 5 care îl imită pe Platon. Spre deosebire de 
alţi autori Platon nu apelează, după motivul autohtoniei, la acela al 
continuităţii locuirii Aticei; cf. Tucid., 11,36,1; Isoc., IV, 24; Xen., 
Memorab., 3, 5; 12; Demostene, LX, 4; v. Thurow, p. 22. 

52 Invocarea tuturor oamenilor în elogiu este un motiv frecvent în 
epitafe: Lys., II, 1; 2; 3; 4; 10; 16 etc.; Demostene, LX, 4; 5; 17; 
23; Hiperide, VI, 29 şi în Mx., 239 a—b; 240 a; 243 d; cf. Thurow, 
p. 26, n. 6. 

53 în text: (lapxupeî. Invocarea în sprijinul afirmaţiilor a unor măr¬ 
turii, Tev.p.f)pLa, ar]jjLeta, ţiâpTupei;, este alt loc comun retoric; cf. Tucid., 
II, 39,2; 41,2; 41,4; 42,1; Lys., II, 28; Demostene, LX, 5; Hiperide, 
VI, 1; 2 şi în Mx., 237 e; 238 a; 244 b; 246 c, v. Thurow, p. 20. 

54 Aluzie la legenda potrivit căreia Atena şi Poseidon s-au certat 
pentru stăpînirea Aticei. Înfigîndu-şi tridentul în pămîntul Acropolei 
ateniene, Poseidon a făcut să ţîşnească pe dată un izvor de apă. Ceva 
mai tîrziu, în vremea regelui Cecrops, Atena şi-a îngăduit să facă să 
apară lîngă izvor un măslin, cel dinţii cunoscut pe solul Aticei. Furios, 
Poseidon a provocat-o la duel. Zeus a înlocuit lupta printr-o judecată 
a zeilor. Martor a fost Cecrops. Cu o majoritate de un vot, zeii au atri¬ 
buit Atena zeiţei cu acelaşi nume întrucît a reieşit că ea făcuse un 
dar mai frumos decît Poseidon oamenilor. Scena disputei dintre Atena 
şi Poseidon era figurată pe un fronton al Partenonului, cf. Hdt,, VIII, 
55; Xen., Memorab., 3, 5, 10. în Criti., 109 b, Platon respinge legenda 
pe motiv că zeii, fiinţe desăvîrşite, nu se pot certa între ei; se afirmă 
că împărţirea pămîntului între zei a fost făcută paşnic. Pe baza contra¬ 
dicţiei între cele două texte platonice, unii comentatori au conchis că 
locul din Menexenos e o dovadă de caracterul parodic al scrierii, cf. 
Măridier, pp. 57 şi 64—65. Argumentul nu este concludent. Aşa cum 
arată Thurow, p. 138, trebuie să ţinem scama de caracterul diferit 
al celor două dialoguri: Menexenos este o operă de vulgarizare şi dis¬ 
cursul cuprins în el, respectînd legea genului retoric, implică folosirea 
unor locuri comune ca legenda certei dintre Atena şi Poseidon, pe cînd 
Critias este o lucrare filosofică, unde superstiţiile şi legendele populare 
nu au ce căuta. Dealtfel, sensul legendei nu este combătut nici în 
Critias, unde se face, în alţi termeni, elogiul aceluiaşi pămînt atenian. 
Tema excelenţei acestui pămînt apare şi în Ti., 24 c. 

55 Pentru această „definiţie a omului”, cf. Ti., 42 a: t^cotav rb Oeo- 

ae(3£<jTaT0v; 41 c—d: SUţ] xal uţuv (sc. -roîţ Oeoîţ), feeaSai; Lg., 

X, 902 b: aleoaefl£aT 0 CTOV . . . rnivrcov £<î>iov itvflpcotroi; Prt., 322 a; v. 
Thurow, p. 138. 

66 Pentru vechimea Atenei, cf. Ti., 23 d. Potrivit legendei, Demeter 
ar fi dăruit lui Triptolemos, fiul lui Celeos, la Eleusis, primul bob de 

grîu şi l-ar fi învăţat agricultura; cf. Ranke-Graves, Griechische Mytho- 
logie, I, 24, pp. 77 — 80. 

67 Pentru comparaţia între femeie şi pămînt, v. Lg., 740 a; P/f., 274 a. 

68 în Criti., 110 e şi urm., fertilitatea solului atic este înfăţişată ca 
ieşită ca totul din comun atît sub raportul cantităţii cît şi al calităţii 
roadelor; se specifică însă că producţia a scăzut în epoca autorului 
sub raport cantitativ. în vremea lui Platon producţia de grîu a Aticei 
nu permitea exportul, acesta fiind chiar interzis. Afirmaţia din Menexe- 
nos nu poate fi invocată ca argument în favoarea teoriei „parodistice”; 
ea se referă la trecutul îndepărtat, în concordanţă cu Criti., loc. cit. 
Prezentarea ^Atenei ca aî-ioc &ya$G)V, „izvor de lucruri bune, de bine¬ 
faceri” este un motiv retoric frecvent în epitafe (Tucid., II, 40, 4; Lys., 
II, 70; Demostene, LX, 5; Hipcride, VI, 5; 9, 14; cf. infra, 244 b — d 
şi urm., Thurow, p. 23, cu n. 5). 

69 Autorul are în vedere folosirea uleiului de măsline pentru ungerea 
luptătorilor şi celor care fac exerciţii gimnastice. Introducerea măsli¬ 
nului în Atica era atribuită, cum am văzut mai sus, n. 54, zeiţei Atena, 
în realitate măslinul este de origine libiană, ceea ce concordă cu mitul 
originii libiene a zeiţei. La Atena, cliiar în secolul al II-lea e.n., se arăta 
pe Acropolă vizitatorilor măslinul făcut să răsară de Atena; cf. Ranke- 
Graves, Griechische Mythologie, I, p. 52, n. 4. 

60 Este vorba de zeii olimpieni ale căror nume nu puteau fi pome¬ 
nite într-un discurs funebru, tafiev yap, tradus de noi prin „le ştim de¬ 
altfel” sau „le ştim desigur”, a fost considerat de Wilamowitz, urmat 
de M6ridier în ediţia sa, o interpolare ce falsifică sensul frazei; Wila¬ 
mowitz traduce expresia prin „căci le ştim”. Rolul zeilor în „educarea” 
atenienilor este expus în Timaios şi Critias : primii conducători şi edu¬ 
catori ai atenienilor au fost Atena şi Hefaistos (Ti., 23 d—24 e; Criti., 
109 c şi urm.), cf. Thurow, pp. 138 —139. 

61 Cf. R., 414 e 1 şi nota precedentă. De remarcat că de la origine 
armele atenienilor sînt destinate, în viziunea lui Platou, apărării ţării, 
nu cuceririlor. 

62 Elogiul constituţiei ateniene este, şi el, un loc comun în discursurile 
funebre; cf. Tucid., II, 37—41; Lys., II, 18 —19; Demostene, LX, 
25-26. 

68 Compararea formei de guvemămînt, 7toXtTela, cu o hrană, Tpoţiv], 
este o particularitate a lui Platon, prea puţin luată în seamă de comen- 

tatori. Aşa cum se va vedea mai departe, Platon pune accentul pe 
funcţia educativă a constituţiei ateniene, vorbeşte despre forma de 
guvernămînt a Atenei mai curînd ca de un ideal ce reclamă efortul 
moral al omului decît ca de o realizare excelentă, aşa cum se întîmplă 
în cazul celorlalţi autori de epitafe; cf. Tucid., II, 37,2; Lys., II, 18; 
Hiperide, VI, 25, v. Thurow, pp. 24 şi 56 — 57. 

64 în text : dya&oL înţelesul frazei este că bunele însuşiri ale cetă¬ 
ţenilor atenieni se datorează în mare măsură formei de guvernămînt 
create de înaintaşi, ei sînt cu adevărat buni în măsura în care nu se 
abat de la normele vechii constituţii ateniene. Nu reiese din text că 
în contemporaneitate aceste norme sînt puse integral în practică, aşa 
cum afirmă Platon despre Atena timpurilor mitice în Ti., 23 e şi urm.; 
Criti., 110 b şi urm. sau despre Atena războaielor cu perşii în Lg., 698 b. 
Idealizînd constituţia Atenei, Platon nu o face în raport cu alte cetăţi 
(cf. Tucid., II, 37 şi urm. — în raport cu Sparta), ci proiectînd idealul 
în trecut, v. Thurow, pp. 56 — 58, 142—143. Este de asemenea de 
remarcat faptul că Platon nu leagă strict pe âyallol, „buni, vrednici”, 
de r)[j.sîţ, „noi” sau de itâvTEţ, „toţi”. Formularea rămîne oarecum 
nedeterminată; ea vorbeşte despre existenţa premisei necesare pentru 
afirmarea oamenilor ca dyaD-ot, nu despre realitatea absolută a acestei 
afirmări, cf. Thurow, pp. 57—58 şi p. 26. 

66 în text: âpWTOxpa-rla, tradus de Robin prin „le gouvernement des 
ineilleurs”, de Meridier prin „le gouvernement de Pălite”. Prezenţa 
cuvîntului aici nu este cerută în chip necesar de context; se bănuieşte 
o interpolare, v. Thurow, p. 123, n. 1. 

66 Rezerva formulată de Platon denotă caracterul serios al discursu¬ 
lui din Menexenos. 

67 în text: ţiET* eoSo^taţ TrXrjOoui; âpiaTOxpoma. Definind astfel forma 
de guvernămînt a Atenei, Platon se distanţează net de ceilalţi autori 
de discursuri funebre care fac îndeobşte elogiul democraţiei (Sr]|j.oxpaTia) 
ateniene; cf. Tucid., II, 37,1; Lys., II, 18 şi 61; Demostene, LX, 26. 
Totodată el evită în acest fel contradicţiile lui Tucidide care, deşi e 
conştient de caracterul relativ al democraţiei ateniene (cf. Tucid., II, 
65, 9) îl face pe Pericle să ascundă acest lucru în discursul său (II, 37, 1), 
v. Thurow, pp. 24—25. Originalitatea vederilor asupra formei de guver¬ 
nămînt a Atenei din discursul lui Socrate denotă caracterul său de 
autentică expunere a doctrinei platonice. 

88 în text: (3a<uXY)<;. Platon se referă fie la arhontele cu funcţii mai 
ales religioase care purta acest titlu, fie la totalitatea arhonţilor, cf. 
Măridier, p. 90, n. 1. 

e ® în sensul că poporul este deţinătorul autorităţii supreme in stat. 

70 Cf. Tucid., II, 37, 1. Măridier, p. 65, crede că expresia 

roîq ici &6?aci'i dptaTOiţ elvoci tradusă de noi prin „celor care se vădesc 
a fi cei mai vrednici” are un sens ironic: nu cei ce sînt vrednici, ci 
aceia care par astfel primesc magistraturile. Interpretarea suprasolicită 
textul. Amintim că verbul Soxetv, „a părea, a socoti potrivit” era 
larg folosit şi în decretele oficiale, de stat, cf. formula SSoSjc -rfj (3ou- 
>.Ţ) xod tŞ SrjjKp, „adunarea poporului şi sfatul au liotărît”; am putea 
vedea aici o aluzie la această formulă. 

71 Cf. Thurow, pp. 131 — 132. 

71 în text: aWa St f][xîv -rîjţ noXiTclaţ TaiiTvjţ yj iE, loco y’t'jemc. 'ic, 
îaou, „deopotrivă”, arată aici, după cum se vede din context, nu 
numai egalitatea juridică, dată de naşterea ca oameni liberi a cetăţe¬ 
nilor atenieni, ci şi consangvinitatea lor, omogenitatea de neam. 

78 în text: -av-oSoc-oi; cf. Lg., 708 d; R., 381 c, 567 e. Aici este 
vorba de unitatea de origine a locuitorilor care în Legile, loc. cit., apare 
drept o premisă favorabilă pentru fondarea cetăţii ideale; cf. Thurow. 
p. 134. 

74 în text: avcoţiaXot, „inegali, lipsiţi de omogenitate”, cf. Lg., 773 b, 
unde se recomandă căsătoria între persoane de asemenea condiţie şi 
temperament îneît cetatea să nu devină o 7t6Xiţ dvcojjuxXoţ, ci bogăţia 
să fie repartizată omogen. 

76 Formele de guvernămînt sînt ivuţiaXoi 7to XiTCiai, v. nota prece¬ 
dentă. Jocul de cuvinte nu este singuruFargument al raţionamentului, 
cum crede Măridier, p. 69, n. 4. Ideea că la baza regimului politic 
atenian stă comunitatea de origine a locuitorilor Atenei este o idee 
centrală a elogiului, ce sc încadrează armonios în doctrina platoniciană 
în genere, cf. Ti., 58 a. 

76 Cf. Lg., 712 e şi urm.; Thurow, p. 135. 

77 Ideea că frăţia întemeiază unitatea cetăţii se regăseşte în R., 

ca 

463 a — c, cf. Thurow, p. 135. Ideea că e de preferat ca locuitorii cetăţii 
ideale să aibă o origine comună, în Lg., 708 d. 

76 în text: iaoyovta, după Friedlănder, II, p. 331, un termen forjat 
de Platon; cf. Thurow, p. 133, n. 3. 

79 în text: f) ECToy&vEa -Jj[i5q f) xaxâ ipiiaw laovojjdav avccptâ^Ei £y]teîv 
xarâ v6pov. Pasajul, deosebit de important, ne relevă că, potrivit lui 
Platon, egalitatea în faţa legilor este obiectul unei perpetue aspiraţii, 
nu o realitate de fapt în viaţa politică ateniană. în al doilea rînd afir¬ 
maţia de mai sus arată că natura, generatoare a omogenităţii atenieni- 
lor, oferă doar premisele pentru ca aceştia să-şi dezvolte virtutea, 
âpsTTj, în ordinea legilor, a acţiunii omeneşti conştiente. în sfîrşit celebra 
egalitate „democratică” ateniană nu poate exista decît într-un cadru 
legal, ea nu poate fi concepută în afară de vdftoţ, „lege”. Pasajul se 
recomandă ca un concentrat de platonism etic şi politic, cf. Thurow, 
pp. 140 —143. 

80 în text: uTtetxeiv dXXfiXoiţ . . . dtpE-r% 86£ţ] xai 9povY]<jEcoi;. Egali¬ 
tatea promovată de Platon nu este una aritmetică, ci una geometrică, 
după propria-i definiţie; cf. Lg., 757 b—e (d.as. 737 c şi 744 c) şi Grg., 
508 a: echitatea cere să se dea oamenilor care se disting prin virtute 
şi educaţie cinstiri mai mari decît celorlalţi (Lg., loc. cit.), v. Thurow, 
p. 141. 

81 în text: ev ndaţ) eXEu&epla, cf. Grg., 452 d, unde sofistul susţine 
că puterea de a convinge a retoricii dă oamenilor libertatea şi-i face 
totodată stăpîni ai concetăţenilor lor. Este evident contrastul dintre 
această idee şi cele susţinute pînă aici de Socrate, deci de Platon. Pentru 
acesta din urmă, libertatea deplină la care sînt hărăziţi prin natura 
lor atenienii, uniţi prin comunitatea şi omogenitatea lor înnăscută, 
se realizează în cadrul legal al formei lor de guvernămînt, ce presupune 
rolul conducător al oamenilor distinşi, cu reputaţia virtuţii şi a înţelep¬ 
ciunii. 

82 Spre deosebire de Tucid., II, 37; 40; 42, Platon nu stăruie asupra 
vieţii private şi a felului în care s-a manifestat în acest domeniu vred¬ 
nicia celor morţi. 

83 După ce a elogiat yivoq şi TtaiScîa atenienilor, oratorul trece acum, 
potrivit planului anunţat în dispositio (237 b) la înfăţişarea faptelor 
lor, epya. Prezentarea acestor fapte e precedată aici de o prothesis în 
care se enunţă ideea fundamentală din elogiu: atenienii au luptat 
întotdeauna pentru libertatea (c>,euOep£a) Greciei, fie împotriva barba¬ 
rilor, fie împotriva altor eleni. Tipic pentru Platon este faptul că el 

prezintă în această lumină şi evenimentele din epoca mitică. Urm e 
subliniată insistent în tot cursul discursului (239 d; 240 c; 211 c n; 
242 a, b, c, d; 243 a, c; 244 d-e; 245 b—e). Ea dictează şi selecţ ia 
faptelor evocate: Platon nu-şi propune să facă o expunere istorică, ci 
să ilustreze, prin exempla luate din istorie o ideologie, făcînd 'operă 
de propagandă şi, mai ales, de educaţie. Discursul este foarte ordonat: 
două noi protheseis vor precede înfăţişarea evenimentelor din războaiele 
cu perşii (239 d) şi a celor inter-greceşti (241 e — 242 a). Evocarea fie¬ 
cărui eveniment, mai pe larg sau mai pe scurt, va fi urmată de o apre¬ 
ciere asupra lui, de o morală care-i pune în evidenţă semnificaţia şi 
valoarea educativă. Ideea că atenienii sînt protagoniştii libertăţii Gre¬ 
ciei apare şi în alte discursuri funebre; cf. Tucid., II, 40, 5; Lys., II, 25; 
41; 47; 68; Demostene, LX, 18; 23—24; Hiperide, VI, 4 — 5. Nicăieri 
însă ea nu deţine locul central pe care i-1 rezervă Platon, îneît ni se 
pare greşită încercarea de a vedea şi aici o simplă parodiere a epitafelor, 
cum face Meridier, p. 58, v. contra Thurow, p. 27 şi urm. 

84 Caplalio beneuolentiae, cf. Lys., II, 1. 

85 Eumolpos era fiul lui Poseidon şi al fiicei lui Boreas, Chione. După 
o serie de peripeţii dramatice Eumolpos ajunge în Tracia, unde com¬ 
plotează împotriva regelui Tegyrios şi este nevoit să se refugieze la 
Eleusis. Căindu-se pentru greşelile lui, el devine preot al misterelor 
Demetrei şi Persephonei. A iniţiat în misterele eleusine pe Heracles 
şi l-a învăţat să cînte din liră. Iertat în cele din urmă de Tegyrios, ajunge 
succesorul lui pe tronul Traciei. Cînd între Atena şi Eleusis izbucneşte 
un război, Eumolpos porneşte cu o mare oştire tracă în ajutorul eleusi- 
nilor. în numele lui Poseidon, pretinde tronul Aticei. Regele Erechteus, 
consultîud oracolul, primeşte porunca de a-şi sacrifica fiica, pe Otionia, 
jertfind-o zeiţei Atena, în vederea obţinerii victoriei în luptă. Odată 
cu Otionia se jertfesc, prin sinucidere, surorile ei Pandora şi Protogonia. 
Atenienii înfrîng pe Eumolpos, care este ucis de Erechteus. Dar Posei¬ 
don însuşi sau Zeus, la rugămintea lui, se răzbună ucigîndu-1 pe^Erech- 
teus. După victorie, devine rege al Atenei Ion, cel care condusese armata 
ateniană. Fiul lui Eumolpos, Keryx, ajunge preot al misterelor în 
Eleusis. Eleusinii se supun atenienilor, păstrîndu-şi însă controlul asupra 
misterelor. Fiicele lui Erechteus au făcut obiectul unui cult la Atena, 
cf. Ranke-Graves, Griechische Mythologie, I, 47, pp. 149 —131. Aluzia 
la legenda lui Eumolpos este un motiv retoric frecvent, cf. Xen., Memo¬ 
rai)., 3, 5, 10; Tucid., II, 15,1; Isoc., IV, 68; Demostene, LX, 8. 

88 Platon se referă la lupta atenienilor împotriva Amazoanelor. 
Legenda este transmisă în mai multe versiuni. Pricina invaziei Amazoa¬ 
nelor în Atica a fost răpirea reginei lor, Antiope, de către Teseu, care 
o ia de so^ie. După unele tradiţii. Amazoanele, conduse de sora reginei 
răpite, Oreithya, au venit asupra Atenei după ce s-au aliat cu sciţii, 
au trecut Bosforul cimerian şi apoi Dunărea, au străbătut Tracia, Tesa- 
lia şi Beoţia. După alte tradiţii, au venit în Tracia prin Frigia. Victoria 
lui Teseu asupra T Amazoanelor s-ar fi produs în luna boedromion (sep- 
tembrie-octombrie); în amintirea evenimentului, atenienii serbau aşa- 
numitele Boedromii. La Atena exista şi un sanctuar al Amazoanelor, 
Amazoneion, cf. Ranke-Craves, Griechische Mythologie, I, 100, pp. 
320-323; Piu., Teseu, XXVI-XXVIII; Hdt., IX, 27; Xen., Memorab.. 
3, 5, 10; Lys., II, 4—6; Demostene, LX, 8; Isoc., IV, 68 — 70. 

87 Praeteritio de aici lasă să se presupună alte fapte de glorie săvîr- 
şite de atenieni, probabil din vremea lui Teseu. Exempla din epitafe 
erau probabil canonizate în vremea cînd scria Platon; cf. Xen., Memorab., 
3, 5, 10; Hdt., IX, 27; v. Thurow, p. 30, n. 2. 

88 Aluzie la expediţia celor şapte împotriva Tcbei, cetatea înteme¬ 
iată de Cadmos. Expediţia a fost provocată de refuzul lui Eteocle, fiul 
lui Oedip şi al Iocastei, de a împărţi domnia cu fratele său, Polinice, 
aşa cum se înţoleseseră. Polinice face apel la Adrast, regele argeenilor 
şi socru] său care-i vine în sprijin cu o mare oştire. Cei şapte conducători 
ai armatei au fost Polinice, Adrast, Tideu, Capaneu, Hippomedon, 
Amphiaraos şi Parthenopaios. După ce, într-un duel, Eteocle şi Polinice 
se ucid unul pe celălalt, comanda trupelor tebane revine lin Creon. 
Bătălia era pierdută de argeeni, dar Creon refuză să le îngăduie să-şi 
ridice morţii. Adrast cheamă atunci în ajutor pe Teseu, regele Atenei. 
Acesta cucereşte Teba şi dă pe morţi rudelor lor. După Philoclioro«, 
citat de Piu., Teseu, XXIX, Teseu nu i-a înfrînt în război pe tebani, 
ci i-a convins pe cale paşnică să îngăduie ridicarea morţilor; aceasta 
ar fi prima înţelegere din istorie pentru ridicarea celor morţi; cf. Ranke- 
Graves, Griechische Mythologie, II, 106, pp. 13—18. Aluzia la inter¬ 
venţia lui Teseu este un loc comun retoric; cf. Hdt., IX, 27; Lys., II, 
7 —10; Demostene, LX, 8; Isoc., IV, 54—55. 

89 După moartea lui Heracles, Alcmena mama sa, i-a luat cu sine în 
Tiryns pe unii dintre copiii eroului. Alţii au rămas în Teba şi Trachis. 
Euristeu, regele Micenei argeene, decide să-i izgonească pe Heraclizi 
din Grecia, de teamă că, ajungînd la maturitate, îl vor răzbuna pe tatăl 

lor. Trimite deci o solie la Keyx, regele din Trachis, cerîndu-i să-i predea 
lui pe copii. Neputînd să-i ajute, împotriva lui Euristeu, Keyx îi lasă 
pe Heraclizi să părăsească oraşul. Dintre toate cetăţile greceşti numai 
Atena are curajul să-i primească şi să-i ocrotească pe copiii eroului. 
Atenienii ajung astfel la război cu Euristeu, pe care-1 înfrîng. Este pri¬ 
mul război al Atenei cu peloponezienii; cf. Ranke-Graves, Griechische 
Mythologie, II, 146 a — c, pp. 198—199. Episodul găzduirii şi ocrotirii 
Heraclizilor nu era numai un loc comun retoric (cf. Hdt., LX, 27; 
Lys., II, 11 — 16; Xen., Memorab., 3, 5, 10; Demostene, LX, 8; Isoc., 
IV, 56—60); Arist., Rhet., II, 22, 1396 a, arată că aluzia la el este de 
rigoare în orice elogiu al Atenei, v. şi Mdridier, p. 57. 

90 Aluzie la Eschil, Cei şapte contra Tebei; Euripide, Rugătoarele şi 
Heraclizii. 

11 Dimpotrivă, Tucid., II, 41, 4 şi Isoc., IX, 8 — 11 fac o critică a 
poeziei, incapabilă să cînte virtutea atenienilor. Este locul să arătăm 
că în discursul funebru atribuit lui Pericle de Tucidide nu se vorbeşte 
deloc de faptele din epoca'mitică a Atenei; Lysias prezintă pc larg cele 
trei evenimente pe care Ie întîlnim şi la Platon (lupta cu Amazoanele, 
intervenţia lui Teseu în conflictul cu Teba, episodul Heraclizilor), 
Demostene se referă la aceleaşi evenimente mitice ca şi Platon, iar 
Hiperide trece peste tot ce nu ţine de istoria contemporană lui, cf. 
Thurow, p. 29. 

92 Am tradus prin „în uitare”, ev d|AVTQaT[qc. Unii editori preferă lec- 
ţiunea ev (xvrjaTcia £cmv, care înseamnă „este cerută în căsătorie”; 
expresia se foloseşte pentru a arăta că o femeie e liberă, se poate căsă¬ 
tori şi, susţin editorii amintiţi, printre care Mdridier, p. 91, n. 1, în 
cazul de faţă vrea să indice că subiectul despre care e vorba e virgin, 
n-a fost tratat de nici un scriitor. Este de remarcat că Platon trece aici 
cu vederea remarcabile realizări ale literaturii elene dedicate războiului 
cu perşii: Fenicienele lui Phrynichos, Perşii lui Eschil, odele în care 
Pindar slăveşte Atena pentru rolul ci în războaiele medice, elegiile lui 
Simonide în cinstea victoriilor de la Marathon, Salamina şi Plateea. 
Cercetătorii care văd în discursul din Menexenos o parodie invocă şi 
această „minciună grosolană” în sprijinul teoriei lor, cf. Mdridier, p. 64. 
Cei care-i combat, ca Thurow, p. 30, se întreabă dacă nu cumva afir¬ 
maţia lui Platon nu ascunde o judecată critică negativă asupra acestor 
opere literare. Lys., II, 3 şi Isoc., IV, 82 (cf. IX, 8 — 11) dezvoltă o 
critică a poeziei, incapabilă să cuprindă toate evenimentele în toată 

măreţia lor, iar Demostene, LX, 9, ne oferă, despre aceleaşi războaie 
cu perşii, o afirmaţie similară cu aceea a lui Platon. Afirmaţia ţine deci 
de un obicei retoric şi ţinteşte să arate că poezia, oricît de izbutită, 
nu se poate ridica la înălţimea virtuţii eroilor elogiaţi, cu atît mai mult 
cu cît acum e vorba de eroi istorici, nu mitici. 

93 Fraza serveşte drept prothesis pentru partea din discurs consacrată 
războaielor cu perşii, cf. nota 83. Ea include o apreciere generală asupra 
semnificaţiei acestor războaie: apărarea de către atenieni a libertăţii 
elenilor din Europa; cf. Lys., II, 21; Hiperide, 6, 35. 

94 Cyrus cel Mare (557 — 529 î.e.n.), întemeietorul Imperiului persan. 
De neam abemenid, se răscoală împotriva regelui med Astyages, cuce¬ 
reşte capitala acestuia, Ecbatana (553/52 î.e.n.), îl face prizonier pe 
rege şi creează un stat persan destinat a deveni o mare putere a lumii 
pentru mai multe secole. Cyrus a cucerit Lydia, unde stăpînea Cresus 
(546 î.e.n.), apoi Ionia cu cetăţile greceşti, Babilonul (539 î.e.n.), dar 
a murit în timpul unor lupte cu părţii şi massageţii, înainte de a fi 
anexat Imperiului său şi Egiptul. Despre eliberarea perşilor şi cuceririle 
lui Cyrus în Asia, cf. Hdt., I, 127; 75—83, 162 —191. 

98 Cambise (529 — 521 î.e.n.), fiul şi succesorul lui Cyrus cel Mare, 
cucereşte Egiptul şi Libia, cf. Hdt., III, 1 —13. 

96 Darius (521 — 486 î.e.n.), fiul lui Histaspe, rege pers, succesorul 
lui Cambise. Domnia lui marchează apogeul puterii persane. Darius 
a consolidat frontierele Imperiului persan pe Caucaz, Indus, a defini¬ 
tivat cucerirea Egiptului, reuşeşte să cucerească Tracia şi încearcă fără 
succes să-şi întindă stăpînirea la nord de Dunăre; cf. Hdt., III —IV. 

97 Platon se referă la un episod din timpul răscoalei din Ionia 
(599— 594 î.e.n.), conduse de Milet, împotriva stăpînirii persane. La 
cererea răsculaţilor Atena trimite în sprijinul lor 20 de triere; Eretria 
adaugă alte 5 corăbii. în vara lui 498 î.e.n., atenienii şi eretrienii de 
pe aceste corăbii — cca 2000 oameni — participă la atacarea şi incen¬ 
dierea oraşului Sardes. Perşii sînt nevoiţi să ridice asediul Miletului, 
dar zdrobesc trupele atacatorilor la Efes. Rămăşiţele corpului expedi- 
ţionar revin în Europa; cf. Hdt., V, 99 —103; Glotz, Histoire grecque , 
II, Paris, 1938, p. 23. Măridier, p. 60, vede în calificarea de „pretext” 

a 

dată de Platon incidentului de la Sardes, pentru a explica ofensiva 

■m. 

lui Darius împotriva atenienilor, un exemplu de deformare a adevărului 
istoric în discursul din Menexenos. 

88 Herodot, VI, 95, 1 nu dă o cifră precisă; Cornelius Nepos, Miltiade, 

4, vorbeşte de numai 210.000 oameni; Glotz, Histoire grecque , II, p. 33, 
crede că armata persană nu depăşea 50.000 de oameni; Bengtson, Grie- 
chische Geschichte , Miinchen, 1969, p. 157, o evaluează la 20.000. Numă¬ 
rul folosit de Platon este stereotip, are semnificaţia „multă oaste”; 
cf. Lys., II, 21; Hdt., VII, 20; 60—99 etc., v. Thurow, p. 70. 

99 Herodot, VI, 95, 2, vorbeşte de 600 corăbii, cifră acceptată şi de 
cercetătorii moderni, cf. Thurow, p. 70. 

100 Expediţia perşilor era condusă de Datis şi Artaphernes. Ea a 
avut loc în primăvara lui 490 î.e.n. După ce cuceresc Naxos, perşii 
pătrund în Eubeea, distrug Carystos şi apoi cuceresc, prin luptă, Eretria. 
Atenienii trimiseseră eretrienilor un corp de sprijin de 4000 cleruhi 
din Chalcis, dar constatînd lamentabilele disensiuni interne din oraş 
Ie ordonă să se retragă; cf. Hdt., VI, 94—101; Glotz, op. cit., II, pp- 
33—34. Episodul invaziei lui Datis în Eubeea este povestit şi în Lg., 
698 c—d, unde stratagema mai jos relatată este prezentată ca un lucru 
nesigur. Totuşi, ni se pare greşită, prin exagerare, afirmaţia lui Măridier, 
care citează pe Wendland: „l’anecdote . . . est rapportăe dans Ies Lois 
avec un sourire, comme un racontar au moins suspect” (p. 65). Este 
adevărat că Herodot nu pomeneşte nimic despre lanţul de perşi care 
au străbătut Eubeea; el dă însă detalii despre aceaBtă operaţie care ar 
fijfost aplicată în Chios, Tenedos, Lesbos; cf. Herodot, VI, 31. A. 
Dies, în Introducerea sa la ediţia Legilor, „Les Belles Lettres”, 1951, 
pp. XXVII—XXIX, constată concordanţa de fond dintre descrierea 
episodului eretrian în Legile şi Menexenos. 

101 La Herodot, VI, 101, 2 se indică o durată de 7 zile. 

108 în realitate, la Marathon au luptat alături de atenieni o mie de 
plateeni; cf. Hdt., VI, 108 şi urm.; Glotz, op. cit., II, p. 35. Dar nici 
în Lg., 698 d, Platon nu pomeneşte nimic despre prezenţa plateenilor, 
astfel încît omisiunea nu constituie o dovadă puternică de caracterul 
parodic al discursului, cum crede Măridier, p. 64. Dealtfel, chiar Hero¬ 
dot nu insistă asupra rolului plateenilor în luptă, aceştia sînt pomeniţi 
de el numai o dată, atenienii de 7 ori, v. Thurow, pp. 69 — 70. 

103 Cf. Lg., 698 e, unde Platon sugerează două explicaţii pentru 
întîrzierea lacedemonienilor: 1. războiul cu mesenienii (cf. Lg., 692 d—e) 
şi 2. respectul pentru prevederea religioasă de a nu porni în campanie 
înainte de a avea lună plină, explicaţie dată şi de Herodot, VI, 106. 

104 Bătălia de la Marathon (13 septembrie 490) a intrat în legendă; 
oricît de mult ar fi exagerat atenienii importanţa ei, nu-i mai puţin 
adevărat că această bătălie a marcat intrarea Atenei în rindul marilor 
cetăţi ale lumii antice, consacrîndu-i forţa militară; Glotz, Histoire 
grecque, II, p. 40. Pentru calificativele de 7)Y£|i6v£ţ, „conducători” şi 
SiSâcntaXoi, „învăţători” ai celorlalţi greci date atenienilor, cf. Tucidide, 

II, 41, 1. 

106 în text: 7răv 7tXî)Ooţ xal 7tăq 7rXouro? âpcxjj U7tc[xei. Pentru opo¬ 
ziţia TrXvjOoţ—ipex^, „mulţime” — „virtute”, cf. Hdt., VII, 104; Tucid.» 

III, 56, 5; Lys., II, 23; 33; 40; Andocide, I, 107; Isoc., IV, 91; VI, 60; 
Hiperide, VI, 19; Thurow, p. 33. 

100 Cf. Lys., II, 60; Demostene, LX, 23. 

107 Bătălia de la Salamina, pe mare şi pe uscat, a pus capăt ofensivei 
perşilor lui Xerxes, care ajunseseră să ocupe Atena (septembrie 480 î.e.n.). 
Din cele 378 vase greceşti care au luat parte la această luptă, numai 
180 erau ateniene, v. Glotz, op. cit., II, pp. 71 — 82. 

108 Bătălia navală de la Artemision, în dreptul coastei de nord a 
Eubeei, a avut loc simultan cu cea de la Termopile (începutul lui sep¬ 
tembrie 480 î.e.n.). Din cele 271 vase greceşti care au luat parte la bătă¬ 
lie, 147 erau ateniene, restul aparţinînd Corintului, Megarei, Spartei, 
Eginei ctc. Bătălia de la Artemision nu a reprezentat un succes net 
al armatei greceşti. Ea a fost anterioară victoriei decisive de la Sala¬ 
mina. Faptul că Platon o pomeneşte după aceasta din urmă ne arată 
că perspectiva lui nu este cea a istoricului, cronologică; potrivit scopului 
educativ al discursului faptele sînt citate pentru valoarea lor exemplară 
şi formativă, pentru efectele lor morale. în acest sens bătăliile de la 
Artemision şi Salamina au arătat grecilor că pot învinge pe perşi şi 
pe mare, susţine Platon, completînd învăţămintele bătăliei de la Mara¬ 
thon. Din acelaşi motiv, Platon nu acordă Salaminei şi Artemisionului 
locul important pe care-1 deţin la Lys., II, 27—43; Herodot, VIII, 
56 şi urm. în Legile, 707 c—d, victoria de la Salamina, legată de bătălia 
de la Artemision, nu este depreciată, aşa cum crede M6ridier, p. 65. 
Situlndu-le în altă perspectivă, Platon arată că ele nu au aceeaşi impor¬ 
tanţă ca luptele de la Marathon şi Plateea; el vorbeşte aici despre infe¬ 
rioritatea morală a marinarilor faţă de hopliţii ce luptă pe uscat, fără 
posibilitatea de a se retrage; v. Thurow, p. 33, Glotz, op. cit., II, 
pp. 69 — 71. 

108 Consecvent planului său, Platon dezvăluie, după povestirea fie¬ 
cărui eveniment semnificaţia sa educativă. La alţi autori, Lysias de 
pildă, orînduirea faptelor e cronologică. 

110 Lupta de la Plateea (august 479 î.e.n.) a marcat definitiva elibe¬ 
rare a Greciei de perşi. Armata persană, condusă de Mardonios număra 
125 000 de oameni, cea greacă, 40 000 dintre care numai 8000 atenieni. 
Comandantul armatei greceşti era spartanul Pausanias. Cifrele privind 
numărul luptătorilor sînt date diferit de izvoare, în orice caz dispro¬ 
porţia la care face aluzie Platon este reală, cf. Glotz, op. cit., pp. 82 — 92. 
Pentru aprecierea luptei de Platon, cf. Lg., 707 c. 

111 Eurymedonul este un riu din Pamphylia (azi Koprii-Su) în parte 
navigabil. La gurile lui, Cimon, fiul lui Miltiade, a învins (în 468 sau 
465 î.e.n.) flota persană, apoi, debarcîndu-şi infanteria învinge armata 
venită în ajutorul echipajului acesteia. Cimon capturează în continuare 
escadra feniciană care urma să întărească forţele perşilor; cf. Tucididc, 
I, 100; Glotz, op. cit., II, p. 129. 

1I! Este vorba probabil de victoria ateniană din bătălia navală de 
la Salamina Ciprului (450 î.e.n.), „ultimul succes al grecilor împotriva 
barbarilor în secolul al V-lea”, — Glotz, op. cil., II, p. 158; cf. Tucid., 
I, 112. 

113 în anul 459 î.e.n. flota greacă din Cipru, condusă de Charitimides, 
vine în ajutorul Egiptului răsculat împotriva perşilor sub conducerea 
libianului Inaros. După victorii asupra perşilor pe Nil şi ocuparea 
parţială a Memphisului, atenienii sînt nevoiţi să se retragă. în 456 î.e.n. 
o nouă intervenţie persană care durează pînă în 454 î.e.n., desfăşurată 
sub comanda lui Megabyzes, readuce Egiptul la ascultare şi provoacă 
flotei şi trupelor ateniene o mare înfrîngere. Platon trece sub tăcere 
ceea ce s-a numit „dezastrul din Egipt”, eveniment funest din istoria 
Atenei, cu consecinţe grave; cf. Glotz, op. cit., II, pp. 148 —149 şi 
154—155. Unii comentatori văd în această omisiune o dovadă a carac¬ 
terului parodic al discursului din Menexenos, cf. Măridier, p. 59; Tucid., 
I, 104, 109-110. 

111 Cf. Lys., II, 56. Pentru motivul retoric „lipsa de frică a grecilor”, 
cf. Tucid., II, 37, 1, 40, 4, 42, 4; Lys., II, 12, 15, 23 , 25 etc.; Hiperide, 
VI, 5; Mx., 245 b, 241 b-c, 248 b; v. Thurow, p. 34, cu n. 2. 

118 Această evaluare a războaielor cu perşii constituie prima parte 
din prothesis Ia prezentarea războaielor inter-elenice (241 e—242 a). 

Este locul să arătăm că in discursurile funebre războaiele cu perşii nu 
sînt întotdeauna evocate separat de războaiele inter-greceşti; cf. Tucid., 
II, 36, 4; Lys., II, 20, 48; Demostene, LX, 10 şi urm. Platon este 
singurul autor care dezvoltă în două pasaje strict deosebite povestirea 
faptelor de vitejie ale atenienilor în cele două categorii de lupte, dînd 
fiecăreia un alt sens: pentru libertatea întregii Grecii faţă de pri¬ 
mejdia persană, barbară, au fost duse unele, pentru libertatea cetăţilor 
greceşti una faţă de alta — celelalte, v. Thurow, p. 31. 

116 în text se folosesc termenii „invidie” şi cp&ivoţ, „ură”. 

Aceeaşi motivare a atacurilor contra Atenei la Lys., II, 48; cf. Isoc., 
IV, 104; Thurow, p. 38. Folosind expresia tîjţ 7r6Xetoţ Ti[xojţt£v7)ţ, 
„Cetatea dobîndind loc de cinste”, Platon evită să atingă problema 
luptei Atenei pentru hegemonie asupra celorlalte cetăţi greceşti, ade¬ 
văratul motiv al conflictelor inter-elenice, după încheierea războaielor 
cu perşii. Alţi autori de epitafe sînt mai expliciţi asupra acestui punct; 
cf. Tucid., II, 36, 2, 41, 3; Lys., II, 47, 55, 57; Hiperide, VI, 10, 
13, 15. La Lysias, hegemonia ateniană este consecinţa firească şi justi¬ 
ficată a războaielor cu perşii, v. Thurow, pp. 38 şi 43. 

117 Ideea că Atena luptă împotriva celorlalţi eleni numai de nevoie, 
împotriva voinţei ei, este insistent repetată în discurs; cf. 242 c—e, 
243 a-b, 244 b, 245 b-e. 

11B Lupta de la Tanagra (iulie 457 î.e.n.) a fost, după Tucidide, o 
victorie a lacedemonienilor (I, 108). Chiar dacă astfel stau lucrurile, 
Platon nu poate fi învinuit de deformare a adevărului (cf. Măridier, 
p. 63, cu n. 2), deoarece îndată după sîngeroasa înfruntare, lacedemo- 
nienii, epuizaţi, nu fructifică eventualul succes. Episodul se încadrează 
în conflictul dintre Atena şi Sparta pentru hegemonie. Lacedemonienii, 
susţinători ai oligarhilor tebani, încercau să provoace un conflict între 
beoţienii aflaţi în sfera de influenţă a acestora şi atenieni. Atenienii 
apar la Platon drept susţinători ai libertăţii beoţienilor deoarece, împo¬ 
triva Spartei, ei încurajau acum principiul autonomiei cetăţilor acestora 
faţă de Teba, — cf. Glotz, op. cit., II, pp. 150—151. 

119 în lupta de la Oinophyta (septembrie 457) atenienii înfrîng pe 
beoţienii aliaţi cu lacedemonienii şi readuc în cetăţile eliberate pe parti¬ 
zanii autonomiei, exilaţi de aceştia. între ei se aflau mulţi oligarhi, 
dar s-au instaurat în multe cetăţi şi regimuri democratice, — cf. Glotz, 
op. cit., II, pp. 152 —153. După Tucid., I, 108, victoria de la Oinophyta 

s-a produs la 62 de zile după Tanagra, în vreme ce Platon o situează 
„în a treia zi”. Unii comentatori văd şi aici o exagerare parodică, patrio¬ 
tardă a discursului, cf. Măridier, p. 63. In realitate Platon nu contra¬ 
zice pe Tucidide. Se poate susţine că la 62 de zile după Tanagra, 
pătrunzînd din nou în Beoţia, atenienii au învins la Oinophyta, într-a 
treia zi de la plecarea în expediţie, — cf. Thurow, pp. 107—108. 

1,0 în mormîntul comun din Cerameicos. 

121 Stpa-j-loc sau mai corect Scpa-fioct se numesc trei insule situate lîngă 
coasta de vest a Messeniei. Cea mai importantă dintre ele e numită 
Sphacteria, cf. Biirchener, RE, II, 3, 1929, col. 1679—1680. Aici, ate¬ 
nienii dobîndesc în august 425 î.e.n. victoria asupra lacedemonienilor, 
la care face aluzie Platon. Episodul a fost dramatic. Un grup de 420 
de lacedemonieni, asediaţi fără speranţă de scăpare, au rezistat vreme 
de mai bine de două luni atenienilor. Nevoiţi să se predea — rămă¬ 
seseră numai 292, dintre care 120 cetăţeni spartani — prinşii au fost 
ţinuţi ca ostateci pînă ce Sparta avea să încheie cu Atena pacea în 
condiţiile cerute de atenieni, — cf. Tucidide, IV, 39—41. Şi aici, 
unii comentatori au văzut o exagerare intenţionată în sens parodic 
a realităţii, — cf. Măridier, p. 61; pentru evenimente, v. Glotz, op. cit., 
II, pp. 643-646. 

122 în text: 7tp6ţ ţtev t b 6p.o<puXov; pentru ideea că grecii sînt prin 
natură înrudiţi, iar barbarii străini şi duşmani, — cf. R, 471 a. 

123 Cf. R., 471 a. Unii comentatori arată că în mentalitatea antichi¬ 
tăţii prinşii de război, ca proprietate a învingătorului, pot fi chiar ucişi. 
Invocînd mărturia lui Tucidide, I, 30, 1; III, 66, 2 şi alte exemple, 
Thurow, p. 108, susţine acest punct de vedere în lumina căruia gestul 
atenienilor la Sphacteria reprezintă într-adevăr un act de generozitate. 

124 în realitate, pacea lui Nicias (421 î.e.n.), care pune capăt celui 
de al doilea război peloponeziac, foarte fragilă, era mai curînd expre¬ 
sia epuizării combatanţilor. în aparenţă, Atena îşi asigura hegemonia 
în lumea greacă, dar beneficiile ei reale erau foarte reduse. Pacea care 
a urmat a fost caracterizată drept „une paix fourrăe”, — Glotz, op. cit., 
II, pp. 654—658. 

225 Al treilea război, în viziunea lui Platon, cuprinde expediţia din 
Sicilia în cadrul a ceea ce s-a numit „războiul indirect” şi apoi conflic¬ 
tele care au dus la căderea imperiului atenian. 

126 Leontinoi, cetate în estul Siciliei, lîngă golful Cataniei. Amenin¬ 
ţată de tendinţele dominatoare ale Siracuzei, susţinută de aliaţii ei 
dorieni, încheie, ca şi Region şi alte oraşe siciliene, un tratat cu Atena 
în 433 î.e.n. în virtutea acestui tratat. Atena întreprinde prima expe¬ 
diţie din Sicilia (septembrie 427 î.e.n.). Dar sicilienii înşişi renunţă la 
luptă şi congresul de la Gela (424 î.e.n.) consfinţeşte prin formula 
„Sicilia sicilienilor”, în fapt, dominaţia Siracuzei în insulă. în 422 î.e.n., 
Siracuza izgoneşte pc democraţi din I.continoi, consolidîndu-şi stăpî- 
nirea. Atcnienii încearcă să intervină fără succes. în sfîrşit, cînd în 
416 î.e.n. şi Segcste, altă cetate siciliană aliată Atenei, este ameninţată 
de siracuzani şi face apel la ei, atenienii întreprind marca expediţie 
din Sicilia (415 — 413 î.e.n.) soldată cu un eşec; cf. Glotz, op. cit., II, 
pp. 640—641, 683 — 705; H. P. Drogemiiller, KP, 3, 1969, col. 570 — 572. 

127 Dezastrul din Sicilia are explicaţii mult mai complexe, printre 
care amintim episodul acuzării şi rechemării lui Alcibiade, unul dintre 
conducătorii expediţiei şi fuga lui la Sparta. în august 414 î.e.n. lace- 
demonienii reintră direct în luptă cu atenienii, Corintul trimite ajutoare 
Siracuzei şi în cele din urmă flota ateniană suferă o distrugere aproape 
totală, cf. Glotz, loc. cit. în Sicilia, atenienii au înregistrat totuşi cîteva 
victorii, anulate desigur de dezastrul final. Felul în care Platon suge¬ 
rează greşelile comise în timpul războiului, lauda duşmanilor, ne împie¬ 
dică să vedem aici o grosolană denaturare a adevărului, cum cred unii 
comentatori, cf. Măridier, p. 61. 

128 Aluzie la campania navală din Helespont (411—410 î.e.n.), în 
cadrul căreia, la Cynossema şi Abydos, atenienii înfrîng flota pclopone- 
ziană, redobîndind supremaţia pe mare, cf. Glotz, Histoire grecque, 
II, pp. 733-735. 

128 La Cyzicos (martie 410 î.e.n.), sub conducerea lui Alcibiade, 
atenienii capturează printr-o abilă manevră flotele peloponeziană şi 
siracuzană, v. Glotz, Histoire grecque, II, pp. 735—736. 

ISO J n 

vara anului 412 î.e.n. Sparta încheie un tratat cu perşii, îndrep¬ 
tat împotriva Atenei, cf. Glotz, op. cit., II, p. 712. 

131 Platon evocă aici situaţia disperată a atenianului Conon, blocat 
cu flota sa la Mytilene, în anul 406 î.e.n. de amiralul spartan Callicra- 
tidas. După ce pierde 30 de corăbii în lupta dată chiar în port, Conon 
primeşte în sprijin alte 150 nave, nu 60 cum afirmă Platon; ele se 
ciocnesc în luptă cu peloponezienii lui Callicratidas în zona insulelor 

Arginuse, cîştigînd o strălucită victorie, cf. Glotz, op. cit., II, pp. 
745-748. 

132 în cursul bătăliei din insulele Arginuse, 2000 de atcnieni mor înecaţi, 
fără ca trupurile lor să poată fi scoase din mare. în octombrie 406 î.e.n. 
şase generali sînt condamnaţi la moarte acuzaţi de a nu fi făcut tot 
posibilul spre a-şi îndeplini această îndoită datorie faţă de camarazii 
de luptă naufragiaţi şi faţă de legea religioasă care impunea recuperarea 
cadavrelor. Sensul afirmaţiei din discurs este că morţii rămaşi în mare 
sînt în chip simbolic şi ei înmormîntaţi în Cerameicos, v. Glotz, op. cit., 
II, pp. 748 — 751 şi supra, n. 7. 

133 în realitate, după victoria din Arginuse a urmat (405 î.e.n.) 
marea îufrîngere a Atenei în lupta de la Aigos-Potamos. Lysandros 
asediază apoi Atena care capitulează. La 22 aprilie 404 Lysandros intră 
în Pireu, după ce Atena semnase tratatul prin care se obliga să-şi distrugă 
zidurile, să predea flota şi să-i recheme pe partizanii lacedemonienilor 
din exil. Cetatea supravieţuieşte dar supusă Spartei, cf. Glotz, op. cit., 
II, pp. 751-758. 

184 Numai în perspectiva deschisă de această frază se poate explica 
omisiunea înfrîngerii Atenei din discursul lui Socrate, care i-a făcut pe 
unii comentatori să vadă şi aici o dovadă de intenţionată falsificare 
a adevărului, în acord cu spiritul parodic al lucrării, cf. Meridier, p. 61. 
Înfrîngerea atenienilor nu înseamnă o înfrîngere a elenilor, care alcă¬ 
tuiesc o mare familie; victoria Spartei e numai un episod din luptele 
interne ale lumii elenice. Este de remarcat, cu Thurow, p. 58, că spre 
deosebire de Lysias, II, 65, care foloseşte pentru caracterizarea situaţiei 
eufemismul Suoruxta, „nenorocirea”, Platon, mai critic, nu ezită aă 
vorbească despre SLotrpopa, „vrajba” dintre eleni. 

133 Dintre atenieni. Este vorba de războiul civil (404—403 î.e.n.) 
care a dus la doborîrea regimului oligarhic al Celor treizeci. 

133 în timpul luptelor civile care au dus la înlăturarea regimului 
Celor treizeci şi la restaurarea democraţiei în Atena (404 — 403 î.e.n.), 
adepţii democraţiei, conduşi de Thrasybulos se întăriseră în Pireu, 
iar partizanii oligarhiei se refugiaseră la Elcusis. Atena propriu-zisă se 
găsea în ianuarie 403 î.e.n. în mîinile Celor zece, oligarhi moderaţi. 
Reconcilierea s-a făcut cu ajutorul spartanului Pausanias; cf. Glotz, 
op. cit., III, Paris, 1941, pp. 56 — 61. 

133 în text este vorba de rj Tto ovri tiuYY^ VEta care duce la ipiXla 
3£|3ai oq xal oţ<.6<puXoq. Lysias, II, 63 vorbeşte de 6[t6voia, „înţelegere”, 

nu de <piXta, „prietenie”. Pentru întemeierea acesteia pe aoyYeveta, 
„înrudire”, cf. Ep., VIII, 353 a; Thurow, pp. 109—110. 

138 Adică pe zeii infernali. 

139 în text: SuaTu^lot, cf. Lys., II, 65. 

140 în alt spirit, Lysias, II, 61, vorbeşte despre dreptatea celor care 
au luptat pentru democraţie. Apelul la împăcare şi glorificarea recon¬ 
cilierii generale arată, după Thurow, p. 109, încă o dată cît de odioase 
îi erau lui Platon luptele şi violenţele politice, cf. Cri., 51 c; Ep., VII, 
327 d, 331 b-d, 333 d, 350 c-d. 

141 în realitate Atena era, cum s-a văzut, incapabilă să ducă o acţiune 
politică şi militară independentă. 

142 Cf. Tucid., III, 64, 3; Lys., II, 58. 

143 Prothesis la pasajul referitor la evenimentele de istorie contem¬ 
porană. 

144 Iniţiativa alcătuirii unei coaliţii anti-spartane aparţine Tebei, 
care încheie un tratat cu Atena (395 î.e.n.). Eliberarea Beoţiei de sub 
spartani e rezultatul bătăliei de la Haliartos, unde atenienii nu au par¬ 
ticipat decît cu un mic contingent şi unde Lysandros îşi găseşte moartea, 
în iarna anilor 395 — 394 î.e.n. coaliţia anti-spartană se lărgeşte prin 
aderarea Argosului şi a Corintului, urmate de Locrida, Eubeea, Acar- 
nania etc., cf. Glotz, op. cit., III, pp. 78 — 83. 

146 Apropierea Atenei de perşi s-a făcut prin intermediul lui Conon, 
refugiat, după Aigos-Potamos, în Cipru, la Evagoras, care se supusese 
Marelui Rege şi a ajuns comandant al flotei persane. Sparta nu putea 
susţine dublul efort de a domina Grecia şi de a lupta în numele elenis¬ 
mului împotriva Persiei. Prin Conon, perşii furnizează Atenei subsidii 
care îi permit refacerea zidurilor şi a înzestrării militare pentru a o 
opune Spartei, cf. Glotz, op. cit., III, pp. 86—87. 

148 Cf. Lys., II, 12; Isoc., IV, 53. 

147 După bătălia de la Cnidos (394 î.e.n.) în care Conon distruge 
flota spartană a lui Peisandros, o serie întreagă de cetăţi se eliberează 
de hegemonia Lacedemonei, instaurînd totodată regimuri democra¬ 
tice. Atena îşi redobîndeşte insulele Lemnos, Imbros şi Skyros şi-şi 
restabileşte autoritatea la Delos, v. Glotz, op. cit., III, pp. 88—89. 

148 După pacea lui Antalcidas (387 î.e.n.) între Sparta şi Persia lui 
Artaxerxes, hegemonia Spartei se restabileşte în lumea greacă. 

110 Aluzie la campaniile lui Conon, aflat în refugiu în Cipru, în slujba 
regelui persan, v. supra, n. 145. 

160 Construcţia zidurilor se termină în anii 392 — 391 î.e.n. 

161 Platon prezintă şi comportarea Atenei în războiul corintian în 
aceeaşi perspectivă a luptei pentru libertatea Greciei, împotriva voinţei 
sale, sub presiunea ambiţiilor, a invidiei şi urii altor cetăţi elenice. în 
realitate, pacea lui Antalcidas a fost precedată şi favorizată de politica 
nu lipsită de duritate a Atenei pentru refacerea imperiului său mari¬ 
tim, cf. Glotz, Histoire grecque, III, pp. 94—97. 

162 Urmăm interpretarea lui Meridier, p. 98, n. 3. Manuscrisele cu¬ 
prind lecţiunea Iloeplwv care a părut îndoielnică multor editori. Se pare 
că este totuşi vorba de eforturile desfăşurate de Conon, în anii 394—393 
î.e.n. pentru a-i alunga din Ciclade pe lacedemonieni. în această epocă 
Pasinos a cucerit Părosul, cf. Isoc., Acgineticus, 18. 

153 Este vorba de regele Persiei, Artaxerxes al II-lca Mnemon (404— 
358 î.e.n.). 

164 Este vorba de oraşele greceşti de pe coasta Asiei Mici. 

156 I n 

392 î.e.n. Antalcidas este trimis de spartani să negocieze un 
tratat cu Tiribazos, satrapul din Sardes, avertizîndu-1 asupra primejdiei 
restaurării puterii maritime a Atenei. Informaţi de aceste demersuri, 
atenienii trimit o ambasadă condusă de Conon, pentru a contracara 
la Sardes manevrele spartane. Teba şi Argosul îi imită. Are loc un ade¬ 
vărat congres în care atenienii resping categoric propunerea perşilor 
de a li se ceda autoritatea asupra grecilor din Asia Mică, ofertă accep¬ 
tată de spartani. Tratativele eşuează, Tiribazos arestează pe Conon, 
dar Artaxerxes se opune la încheierea unei păci cu spartanii. Prin pacea 
lui Antalcidas din 387 î.e.n., acceptată şi de Atena, cetăţile greceşti 
din Asia sînt cedate Marelui Rege, cf. Glotz, op. cit., III, pp. 89—90, 
97-101. 

166 în pofida afirmaţiei lui Platon, Atena se pare că a fost prima 
cetate care a semnat pacea lui Antalcidas. Teba încearcă să presteze 
jurămîntul în numele tuturor beoţienilor, dar Agesilaos, foarte aspru, 
răspunde delegaţilor tebani că vor fi excluşi din tratat dacă nu acordă 
autonomie cetăţilor beoţiene. Corintul încearcă fără succes să menţină 
uniunea sa cu Argosul, cf. Glotz, op. cit., III, p. 101. 

157 Platon leagă din nou de originea „pură” a atenienilor un întreg 
program politic centrat pe două idei: libertatea cetăţii şi libertatea 
lumii elenice. Dacă şi aici el deformează realitatea istorică — atenienii 
erau la fel de amestecaţi ca orice altă cetate greacă, cf. Tucidide, I, 2 
urm. — nu-i mai puţin adevărat că afirmaţia sa întemeiază numai teo¬ 
retic o direcţie politică generală, enunţă o exigenţă şi explică faptele 
reale numai în măsura în care ele sînt bune. Originea pură a atenienilor 
nu-i invocată drept argument pentru hegemonie, ci drept temei al 
unei obligaţii de solidaritate cu ceilalţi eleni. 

168 Pelops era frigian; Cadmos, întemeietorul Tebei, fenician; Danaos, 
întemeietorul Argosului şi Aigyptos, coborau din neamul regilor egipteni. 

169 în text: (j.iS;o[î(xp|3apoi, „semibarbari, greci corciţi cu barbari sau 
barbari grecizaţi”, cf. Euripide, Fenicienele, 138; Xen., Helenicele, 
II, 1, 15. 

180 | n text: xaOapov t 6 ţLÎaoţ £vt£tt)xs Tţj -6 Xei xîjţ âXXoTptaţ 
ţnjaetoţ, un trimetru iambic, cf. Sofocle, Electra, 1311; Meridier, p. 71. 

161 Atena rămîne, după Platon, izolată pentru că c credincioasă naturii 
ei, obligaţiei de a fi solidară cu restul lumii elenice. Izolarea este un 
rău, idealul rămînînd acela de unitate panelenică. Dimpotrivă, Tucidide, 
II, 36 şi urm. exaltă superba izolare a Atenei în autarhia ei; v. şi Thurow, 
pp. 58 — 59. 

162 în text: alo^piv xal ivoaiov ăpyov. Comunitatea elenică este un 
lucru sacru; ooioţ, ruperea ci, o impietate. 

183 Aluzie la faptul că, după pacea lui Antalcidas, Atena şi-a păstrat 
insulele Lemnos, Imbros şi Scyros. Este de remarcat că Platon nu se 
referă decît foarte discret la legătura zeilor cu evenimentele istorice, 
cf. dimpotrivă Lys., II, 7—10. 

1,4 Cuvintele închise în paranteze drepte sînt considerate de Her- 
mann, o interpolare. 

186 Episodul la care face aluzie Platon nu e uşor de identificat. S-a 
propus o apropiere de Xen., Helenicele, VI, 5, 51 — 52, unde se vorbeşte 
despre o luptă de cavalerie în care atenianul Iphicrates are de întîm- 
pinat dificultăţi din pricina terenului. 

188 Lechaion este portul Corintului. în 393 î.e.n. partizanii Spartei 
au fost fie masacraţi, fie exilaţi din Corint de argeeni. în timp ce ate- 

uienii ţi beoţienii veneau în sprijinul argeenilor, exilaţii se refugiază 
la Sicycne, la lacedemonianul Praxitas, pe care-1 introduc în timpul 
nopţii în Lechaion. A doua zi acesta respinge atacul atenienilor şi al 
aliaţilor lor, — Xen., Ilelenicele, IV, 4, 7 şi urm.; cf. Măridier, p. 99, 
n. 1. 

167 Hiperbola de aici ca şi aceea care urmează sînt locuri comune 
retorice, cu rol de captatio beneuolentiae. Ele marchează trecerea de la 
elogiu la exhortaţia finală. Intenţiile ironice pe care le bănuieşte M6ri- 
dier, p. 70, n. 5 (faptele cele mai frumoase ar fi rămas nepovestite — de 
ce?) nu pot fi dovedite, cf. Lys., II, 2; 54; Isoc., IV, 186. 

168 în text: raxpaxe}.£6op.<XL. Aici începe raxpax£Xeucnţ, „îndemnul” 
adresat celor vii. Este locul să arătăm că discursul funebru implica, 
în ultima lui parte, fie o plîngcre, dpîjvoi;, urmată de consolare, TrapoqjLutHa, 
fie un îndemn, Trapax^Xsuaiţ adresat celor vii, urmat de consolare. 
Forma cea mai răspîndită este cea dintîi (Lys., II, 70—74; Demostene, 
LX, 32—37). îndemnuri edificatoare moral sînt însă prezente întot¬ 
deauna chiar şi în plîngeri. Platon le acordă locul central şi adoptă 
formula îndemn-consolare, în acord cu sensul educativ al discursu¬ 
lui, cf. Thurow, p. 45. 

169 Prosopopeea morţilor, care urmează, reprezintă o inovaţie plato¬ 
nică în tehnica discursului funebru, cf. Thurow, p. 46. Ea ne aminteşte 
de celebra prosopopee a legilor din Cri., 50 a—54 d. 

u° Tucid., III, 59, 1; Grg., 507 e. 

171 în text regăsim motivul platonic fundamental (rs-r’ âpETT)ţ iaxeîv, 
cf. R., 407 a. 

178 Pasajul a fost tradus de Cicero, De officiis, I, 19: Scientia, quae 
est remola a justiţia , calliditas potius quam sapientia est appellanda. 
Despre virtute ca un tot, cf. Prl., 329 c şi urm. 

173 Ideea că cei vii pot şi trebuie să-i depăşească pe cei morţi în vred¬ 
nicie este specifică discursului din Menexenos. în general, autorii de 
epitafe prezintă virtutea celor dispăruţi ca de neatins, cf. Tucid., II, 
45, 1 ; Thurow, pp. 48 şi 55. 

174 în text: EuSatpmvEa. Eu8aip.ovta, „fericirea” morţilor este un 
motiv comun discursurilor funebre, cf. Tucid., II, 43, 4; 44, 1; Lys., 
II, 79; Demostene, LX, 32; 33; Hiperide, VI, 25; 33; 42; cf. d. as. 
Pindar, Olimpianicc, VIII, 77 — 80; Arist., Eth. Nic., 1100 a 18 — 21. 

Platon este însă singurul care leagă această fericire de efortul moral 
al urmaşilor, creînd astfel o mai puternică legătură de solidaritate între 
cei morţi şi cei vii, uniţi şi unii şi alţii de slujirea aceluiaşi ideal etic, 
cf. Thurow, p. 48. 

176 După îndemnul adresat fiilor, începe aici a doua parte a proso- 
popeei morţilor, consolarea bătrînilor. Ambele teme sînt reluate apoi 
de Socrate însuşi. 

176 In toate discursurile funebre se insistă asupra faptului că morţii 

au dobîndit p.v7j[jv/], „amintire”, TLp.7), „cinstire” şi 861ţa aftavaroţ, 
„glorie nemuritoare”, — numeroase exemple la Thurow, p. 50, n. 5. 
Aici este vorba de şi euxXeeîţ, „buni” şi ,.acoperiţi de faimă”. 

Platon îşi construieşte elogiul în acelaşi spirit educativ, de îndemn la 
virtute. 

177 Iu text: |i.r;8sv oiyotv, celebra maximă atribuită unuia dintre ce 
şapte înţelepţi, înscrisă pe frontonul templului lui Apollo din Delfi, 
cf. Prt., 343 a —b. 

178 Cf. R., 387 d. Pasajul a fost tradus de Cicero, Tusculanae, V, 12. 

179 Consolarea se transformă în fericirea morţilor, cf. Lys., II, 81; 
Demostene, LX, 32 b — 34; Tucid., II, 44, 1; cf. Thurow, p. 50. 

180 Prosopopeea morţilor se încheie cu un elogiu al cetăţii care se 
îngrijeşte de cei rămaşi în viaţă, cf. Tucid., II, 46, 1 şi infra 248 e — 
249 b. 

181 Motivul imitării virtuţii celor morţi e frecvent în epitafe, cf. Lys., 
II, 51; 61; Hiperide, VI, 32; Tucid., II, 43, 4; v. Thurow, p. 46. 

182 în fapt, cel care se ocupa de întreţinerea şi educaţia copiilor orfani 
de război era polemarhul, nu arhontele eponim. Legile privitoare la 
întreţinerea orfanilor de război (cf. Tucid., II, 46, 1) erau atribuite, 
lui Solon. 

183 La vîrsta efebiei, de 18 ani. 

184 Ceremonia la care se face aici aluzie avea loc înaintea concursu¬ 
rilor tragice, la marile Dyonisii. Fiii celor morţi erau prezentaţi poporului 
în teatru, în armură de hopliţi. Un crainic declara că după ce i-a crescut, 
poporul îi trimite pe aceşti tineri, înarmaţi, la casele lor. Ceremonia 
este evocată de Eschine, împotriva lui Clesiphon, 154. 

185 Cf. Lys., II, 80; Demostene, LX, 36. 

186 Din nou, ca şi în cazul prosopopeii morţilor, consolarea se termină 
cu un elogiu al cetăţii. 

187 Formula de încheiere, itmTE, se regăseşte la Tucid., II, 46, 2; 
Lys., II, 81; Demostene, LX, 37. 

188 Aşa cum am amintit, este vorba de un anacronism, destinat să 
sublinieze tocmai caracterul fictiv al Aspasiei, v. supra, n. 21. 

189 Se subliniază din nou că Socrate este autorul discursului. Aluzie 
la cunoscutul daimon socratic? 

Cu Menon devine limpede aceea ce părea doar să se întrevadă cu fie¬ 
care dialog de tinereţe: faptul că trebuie să existe două tipuri de ştiinţe, 
nu unul singur; că există cu alte cuvinte două feluri de a avea acces la 
cunoaştere. în realitate, Platon va sfîrşi prin a distinge, după cum vom 
arăta, şase feluri de a deţine cunoştinţe; căci în urmărirea celei de-a doua 
ştiinţe, el va deosebi cinci trepte pur şi simplu, înainte de a ajunge la 
a şasea. Dar în clipa de faţă nu ştim decît de presimţirea a două cunoaş¬ 
teri sau ştiinţe, şi pe ele ne ajută Menon să le înfăţişăm. 

Le-am numit provizoriu: ştiinţe ale conceptului şi ştiinţe ale Ideii; 
sau unele ale exactităţii simple, altele ale adevărului. Le vom numi 
acum mai bine, cu Menon : ştiinţe de cunoaştere şi ştiinţe de recunoaştere. 

Dar înainte de a interpreta dialogul, trebuie spus că acestea au fost 
şi sînt încă, într-un fel, cele două mari grupe de ştiinţe, devenite expli¬ 
cite după Platon (în speţă la Aristotel) prin domeniile lor. în sec. al 
XlX-lea ele au fost numite: ştiinţe ale naturii şi ştiinţe ale spiritului; 
dar denumirea era defectuoasă, deoarece în fruntea ştiinţelor naturii 
trebuiau să stea matematicile, care tocmai că nu sînt ale naturii. Mai 
tîrziu au fost numite ştiinţe exacte şi ştiinţe ale omului; dar iarăşi 
matematicile, care erau efectiv şi în chip exemplar ştiinţe de exactitate, 
sînt într-un sens la fel de bine şi în chip izbitor ştiinţe ale omului. 

Vom prefera să le numim ştiinţe de cunoaştere şi altele de recunoaş¬ 
tere. Vom putea arăta, tocmai cu exemplul din Menon, că matematicile 
sînt prin excelenţă ştiinţe de recunoaştere; vom sublinia că pentru ştiin¬ 
ţele de cunoaştere (care poartă asupra naturii şi a unui real exterior 
omului) Platon nu are în general interes direct, ca Aristotel, dar că el 
sugerează lucrul acesta extraordinar, pe care abia acum îl regăseşte 
cultura, cum că există o unitate mai adîncă între cele două grupe de 
ştiinţe, oricum le-am numi; şi nu primele (ale naturii, ale exactităţii 
simple, ale cunoaşterii pretins obiective) se extind asupra ori tind să 
le integreze, cum a vroit mecanicismul întîi, apoi pozitivismul, pe cele 
ale omului (ale adevărului, ale recunoaşterii, ale dialecticii), ci acestea 
le învăluie pe cele dintîi, dînd oricărei cunoaşteri, la limită, un sens de 
recunoaştere de sine a omului în restul lumii. 

Cu Menon este însă vorba doar de recunoaşterea omului în lumea 
valorilor sale, cum ar fi virtutea. Şi de aceea dialogul începe cu tema 
cunoaşterii şi cu insuficienţa ei, spre a ajunge la tema recunoaşterii şi 
a perspectivelor ei. Dialogul va avea în chip limpede trei părţi: 1) defi¬ 
niţiile virtuţii din perspectiva cunoaşterii; 2) tema recunoaşterii în ea 
însăşi ca anămnesis (reamintire, reminiscenţă); 3) problema recunoaşterii 
implicite, prin simplă „părere adevărată”, deschizînd către recunoaş¬ 
terea explicită, prin exerciţiul sau ştiinţa Ideii, adică prin dialectică, 
pe care Platon nu o va menţiona aici decît ca o „nouă investigaţie” 
necesară. 


1. Patru definiţii ale virtuţii 
din perspectiva cunoaşterii 

(70 a — 80 d) întrebarea directă prin care se deschide dialogul pune 
— involuntar pentru Mrnon, poate conştient pentru Platon — proble¬ 
ma întregii cunoaşteri, cu recunoaştere cu tot. Căci Menon nu întreabă 
pe Socrate numai dacă se poate preda virtutea, ci adaugă: „sau cumva 
nu se poate preda/ca o cunoaştere obişnuită/ dar este de obţinut prin 
exerciţiu (asketon), în' cazul că nu cumva e o cunoştinţă natu¬ 
rală”? 

E remarcabil deci că asketon se opune lui didakton („ce se poate pre¬ 
da”), nelegîndu-se de el printr-un „şi”. Aceasta ar putea să însemne că 
exerciţiul despre care se vorbeşte este al altei discipline decît cunoaşte¬ 
rea predabilă în chip comun. Care disciplină? Platon nu o spune acum, 
şi de altfel — cum au observat comentatorii (de ex., R. S. Bluck, în 
Plato's Meno, Cambridge, 1964, p. 202) — termenul de ăskesis nu va fi 
reluat ca atare. Dar el vesteşte de pe acum altceva decît cunoaşterea 
obişnuită. Toată întrebarea va fi dacă „exerciţiu” înseamnă unul de 
tehnică spirituală (adică îţi însuşeşti virtutea printr-o practică) sau 
este exerciţiu de cunoaştere speculativă. în partea a doua şi cu deschi¬ 
derea părţii a treia se va dovedi că totul ţine de „exerciţiu”: al reamin¬ 
tirii şi prin ea al Ideii. S-ar putea spune: Menon desigur înţelege aici, 
prin ăskesis, o tehnică spirituală simplă de ordinul practicii, opusă 
cunoaşterii teoretice; Platon în schimb te autoriză să înţelegi, în lumina 
a ceea ce urmează: exerciţiu dialectic (al Ideii) opus, sau mai degrabă 
integrator al cunoaşterii conceptuale. 

Dar este firesc ca mai întîi să vedem ce poate oferi cunoaşterea obiş¬ 
nuită, singura pe care e în măsură să o deţină Menon la treapta aceasta 

a întâlnirii cu Socrate, adică înainte de a fi pus în starea de perplexi¬ 
tate asupra primei ştiinţe, o stare prin care ar putea fi îndrumat spre o 
a doua ştiinţă. Socrate răspunde atunci la o întrebare (se poate preda 
virtutea?) cu o întrebare: dar ce este virtutea? Căci oamenii trebuie 
făcuţi să vadă cum că nu ştiu ceea ce cred ei că ştiu, dacă rămîn la 
cunoaşterea lor de primă instanţă, o cunoaştere nici măcar practicată 
organizat. 

Menon este deci ajutat să-şi limpezească şi organizeze cunoştinţele 
în ce priveşte virtutea, înainte de a i se putea răspunde dacă ea este 
susceptibilă să fie predată. Şi cu toate că nu este un sofist, ci un simplu 
amator de cunoaştere, Menon o face cu dezinvoltura cu care o făcea, cel 
puţin la început, orice interlocutor al lui Socrate, în convingerea lor că 
ştiu perfect lucrurile despre care vorbesc. Măgulit de Socrate ca fiind 
tesalian ca şi elev al lui Gorgias, tînărul răspunde cu o primă încercare 
de definiţie: 

a) Virtutea înseamnă să fii în stare de a face, ca bărbat, femeie copil, 
bătrîn, sclav, aceea ce îţi revine, în sinul cetăţii (71 e). Definiţia lui Menon 
nu este chiar atît de proastă. Ea s-ar traduce în româneşte prin: virtu¬ 
tea înseamnă „ce se cade şi nu se cade fiecăruia”. Poate nici Socrate, 
respectiv Platon, nu vor afla pînă la urmă o descriere mai potrivită pen¬ 
tru ideea de virtute. Cusurul ei, aşa cum e înfăţişată, este de a fi o descrie¬ 
re şi nu o definiţie, cum ar cere cunoaşterea de primă instanţă, cea pe 
care o numim a conceptului; iar din punctul de vedere al cunoaşterii de 
a doua instanţă, cusurul este că definiţia nu e explicitată dialectic, adică 
nu se ridică la acel ansamblu de valori umane care, de pildă în Republica, 
arată pentru virtute toată bogăţia ci ca Idee. 

Menon trebuie deci să ajungă de la enumerarea şi descrierea virtuţi¬ 
lor la definiţia virtuţii unice, aşadar la un chip unic (hen eidos, 72 c) 
al ei. Şi, fireşte, este greu să dai de pe acum termenului de eidos sensul 
de Idee platoniciană, pe care-1 va avea mai tîrziu, ci trebuie să rămîi 
la sensul de „aspect”, „chip”, „specie”, cum fac majoritatea traducă¬ 
torilor. Dar nu poţi să nu întrevezi cum anume se va naşte, din acest 
sens al eidos-ului, cel de Idee plină, sau să nu te gîndeşti mai departe, 
cum la Aristotel acelaşi eidos va putea duce la sensul de formă goală 
de materie. Sîntem, cu socratismul, în ceasul cînd filosofia îşi caută ea 
însăşi aspectele, chipurile, speciile, respectiv cele două mari imagini, 
platoniciană şi aristoteliciană, dezbinate izbitor tocmai în accepţiile 
opuse ale unui singur termen, cel de eidos. 

b) Pentru o definiţie unică, Socrate oferă lui Menon o sugestie, ară- 
tîndu-i că în fiecare caz, al bărbatului şi al femeii de pildă, este vorba 
de buna gospodărire şi conducere a celor ce le revin. Socrate spune cliiar 
mai mult: conducere cu bună dreptate şi înţelepciune (73 b), strecurînd 
el singur în definiţia virtuţii adaosuri, pe care îndată apoi le va imputa 
Iui Menon. Dar acesta din urmă nu reţine, din tot ce i se sugerează, decît 
ideea de conducere — căci este un tînăr avut, cu perspectiva de a fi 
influent în cetatea sa, deci de a face politică — şi atunci dă drept a doua 
definiţie a virtuţii: capacitatea de a comanda oamenilor, trecînd astfel 
de la conducerea alor sale la comanda asupra celorlalţi. 

Că nsă trecerea de la conducere la comandă îngustează virtutea şi-i 
face imposibilă definiţia, este lesne lui Socrate să arate. Cui comandă 
copilul sau sclavul? căci şi despre virtutea acestora vorbise Menon, la 
prima încercare^de definiţie, şi fără îndoială virtutea poate fi şi a lor. 
Pe de altă parte nu orice fel de a comanda altora poate fi definitoriu 
pentru virtute. Trebuie adăugat: a comanda în chip just ( dikaios , 73 d). 
Iar Menon nu numai că acceptă întregirea, dar trece întreaga virtute 
de partea ei, spunînd, cu o a treia încercare de definiţie: 

c) Virtutea înseamnă justiţie. Ca întotdeauna Socrate a silit pe inter¬ 
locutorul său să urce către general: de la definiţia primă, care nu făcea 
decît să enumere specii diferite de virtute în concret, Menon ajunsese 
la un fel de gen pentru virtute (capacitatea în general de a comanda 
oamenilor), dar la un gen îngustat deopotrivă de faptul că nu oricine 
poate comanda altora; de faptul — nesubliniat aici de Socrate dar 
prezent în alte dialoguri — că nu este vorba decît de comanda asupra 
altora, nu şi a sa însăşi, cu pasiunile sale ce trebuie strunite; în sfîrşit 
un gen îngustat, cum de astă dată o spune Socrate, de faptul că se in¬ 
vocă doar comanda în locul conducerii care, întregită cu ideea preceden¬ 
tă a conducerii de sine, ar duce la comportare, la ethos, adică la etică 
propriu-zisă, ca materie a virtuţii. 

Tocmai spre generalitatea etică urcă acum, cu a treia definiţie, ideea 
de justiţie. Dar şi de astă dată, la nivelul superior atins, sensul general 
aflat este îngust, în măsura în care justiţia nu reprezintă decît o parte 
a comportării etice, adică a virtuţii. Paginile care urmează aduc o lecţie 
cît se poate de clară pe linia conceptului: nu poţi defini întregul prin 
parte, de pildă figura prin simplul cerc (textul spune: circularitate, 
rotunjime), sau culoarea în general prin simplă culoare albă. Menon 
înţelege că iarăşi a căzut peste virtuţi la plural, de astă dată totuşi la 

un nivel cu adevărat superior, anume nu virtuţile subiectelor concrete 
ca în primul exemplu, ci virtuţile ele însele, şi de aceea el este în măsură 
să le enumere speciile, care ar fi, în afara justiţiei: curajul, cumpătarea 
sau dreapta măsură, înţelepciunea şi generozitatea (74 a). Cu excepţia 
generozităţii, sînt în joc tocmai cele patru virtuţi cardinale din Republica, 
care alcătuiesc la un loc — ca Idee însă, ca ansamblu de valori solidare 
şi nu ca simplu concept, vom spune — însăşi virtutea la singular. (Pentru 
lista virtuţilor, a se vedea: Republica, 427 e, după cum indică R. S. Bluck, 
în op. cit. Plato's Meno, la p. 235; în Euthydemos, 279 b — c şi 281 c; 
Protagoras, 330 b şi 349 b; Phaidon, 69 c; Gorgias, 507 b şi Legile, 631 c—d). 

Dar Menon recunoaşte că nu poate găsi o definiţie pentru virtutea 
unică. Aşa ar cere conceptul (în timp ce Ideea nu va avea nevoie de o 
definiţie, cum se va vedea în Republica), iar pe linia conceptului tocmai, 
adică a ştiinţei de primul tip, Socrate, so'icitat de Menon să-i dea exemple 
de definiţii, întreprinde o clipă diverse încercări de definiţii în care nu 
pare a crede nici el. Căci dacă definiţiile de aici ori din alte părţi pot 
părea potrivite, ele încă nu sînt suficiente pentru o a doua ştiinţă, unde 
se obţine cunoaşterea generalului ca universal concret, adică în bogăţia 
lui, şi nu fixarea lui simplă într-un concept abstract. 

Socrate se oferă deci să definească în chip conceptual ce înseamnă 
o figură, cu exemplul tocmai invocat. El prezintă două definiţii, ambele 
vroit discutabile; şi o a treia despre culoare, limpede retorică. Prima 
definiţie despre figură sună: „figura este singurul lucru care se asociază 
întotdeauna cu culoarea” (75 b), la care Menon răspunde că s-ar putea 
ca ascultătorul să nu ştie ce este culoarea. A doua definiţie sună: figura 
este „ceea ce mărgineşte un solid” (76 a), la care Menon nu mai poate 
întreba ce înseamnă limită şi solid, pur şi simplu pentru că Socrate avu¬ 
sese grijă să-l întrebe el în prealabil ce se înţelege prin limită, capăt 
ca şi prin suprafaţă ori solid. Amîndouă definiţiile arată ce sc poate spe¬ 
ra de la o definiţie conceptuală: să redai ceva necunoscut, sau mai 
puţin cunoscut, prin ceva cunoscut sau mai cunoscut. Conceptul nu 
cucereşte necunoscutul, îl anexează. Prin el cunoaşterea ar fi o simplă 
extindere, de la cunoştinţe asigurate la altele lipsite de siguranţă, iar 
definiţia ar fi expresia lucidităţii asupra a ceea ce este identic în divers 
(louldn, spune Socrate la 75 a). Cînd definiţia este şi frumoasă, retorică, 
dramatică ( tragike, spune Socrate singur, în ironie, 76 e), cum va fi de¬ 
finiţia a treia, cea dată culorii în stilul lui Gorgias („culoarea este o 
emanaţie a figurilor pe potriva vederii”), atunci ascultătorul este 
încă mai persuadat că a obţinut o cunoştinţă nouă. 

Ciudăţenia cunoaşterii de chip conceptual face ca tocmai definiţia 
din urmă, oricît ar discredita-o Socrate singur, să se dovedească mai 
bună între cele trei, în sensul că a fost mai exactă. într-adevăr, dacă 
prin „efluvii” înţelegi astăzi unde electromagnetice, atunci se ştie că în 
spectrul undelor electromagnetice doar o parte este „proporţionată vă¬ 
zului”, cum spune Platon, şi că undele luminoase poartă în ele culorile 
ca un fel de efluvii sensibile. 

De ce însă dă Socrate — în mijlocul încercărilor lui Menon de a 
defini virtutea — trei exemple de definiţie discutabile toate, dar nu 
lipsite de o anumită corectitudine pe linia conceptului? Vom spune că 
o face spre a arăta că ştiinţa de primă instanţă nu poate obţine mai mult 
decît fixarea conceptuală a unei diversităţi într-o unitate şi că acest 
lucru nu poate fi tot. Deocamdată Socrate, totuşi, nu cerea decît atît 
pentru virtute; dar ca întotdeauna interlocutorul său nu reuşeşte nici 
măcar să dea o definiţie satisfăcătoare. 

Să presupunem totuşi că ar reuşi — iar îndată, cu o a patra definiţie, 
Menon va fi aproape de reuşită. Se poate oare reduce tot platonismul la 
definiţii bune? la un ansamblu de cunoştinţe exacte şi exact formulate? 
Dar acest lucru vine să-l arate Socrate, cu propriile sale definiţii, şi apoi 
cu restul dialogului: că definiţiile nu sînt totul şi nu pot reprezenta 
cunoaşterea, dacă aceasta înseamnă, pentru spirit: cum e cu putinţă 
ceva nou prin gîndire şi cunoaştere. Mai este nevoie de ceva. De ce 
anume? 

La 75 d, recunoscînd că prima definiţie a figurii e discutabilă, Socrate 
spusese: trebuie să procedezi ceva mai „dialectic”. Este pentru prima 
dată că apare cuvîntul de dialectic în dialoguri. Comentatorii spun (v. 
Natorp, Plato's Ideenlehre , F. Meiner, 1902, p. 37) că termenul are încă 
sens socratic, de dialog bine susţinut („plus conforme â l’esprit de la 
conversation”, traduce A. Croiset, în ediţia din „Les Belles Lettres”, 
1923. V. şi R. S. Bluck, op.cil., p. 245). Să admitem că este aşa în 
cazul de faţă. Dar în curînd, în dialogul acesta chiar, zvonul adevăratei 
dialectici platoniciene se va face auzit. 

d) Rămîne a patra şi ultima definiţie încercată de Menon, acum după 
ce i se arătase că trebuie să meargă spre ceva şi mai general, spre uni¬ 
tatea în diversitatea speciilor de virtute, pe linia definiţiei conceptuale. 
Şi într-adevăr Menon a înţeles lecţia şi dă o definiţie care efectiv să 
îmbrăţişeze toate virtuţile, arătînd ce au comun (respectiv „identic”) 
între ele: 

/ Virtutea înseamnă dorinţa celor bune ţi capacitatea de a le dobîndi fi 
pune in joc. 

Dacă despre definiţia primă spusesem că nu este proastă, despre 
aceasta de-a patra trebuie să admitem că este excelentă din punct de 
vedere conceptual. Ce poate dori Socrate mai mult pe planul ştiinţei 
de primă instanţă? Iată o definiţie care fixează perfect atît noţiunea 
teoretică de virtute cît şi sensul ei practic de acţiune în vederea binelui. 
Pe de altă parte definiţia se aplică tuturor virtuţilor invocate şi exprimă 
ce este identic în ele; căci — revăzînd virtuţile enumerate mai sus — şi 
justiţia este dorinţa de bine asociată cu capacitatea de a-1 pune în joc, 
şi curajul trebuie să fie aşa, şi cumpătarea, şi înţelepciunea, şi generozi¬ 
tatea, dacă o admitem deopotriv ă pe aceasta printre virtuţi. O justiţie 
care nu ar fi pentru bine nu ar reprezenta cu adevărat justiţia; curajul 
care nu e în slujba a ceva bun este nesăbuinţă, cutezanţă, impetuozi¬ 
tate goală; cumpătarea care nu ar sluji binele ar fi exerciţiu ascetic în gol, 
simplă virtuozitate; înţelepciunea nu s-ar mai numi înţelepciune, iar 
generozitatea, dacă ar fi nechibzuită (ca aceea a lui Timon din Shakespeare) 
n-ar merita nici ea numele de generozitate. 

Ce poate deci opune Socrate definiţiei virtuţii şi de ce nu se mulţu¬ 
meşte cu ea, spre a trece la cercetarea problemei dacă virtutea poate fi 
predată? în principiu n-ar avea nimic să-i opună şi, într-un sens, el 
procedează incorect cînd îi opune totuşi ceva. El obiectează că dorinţa 
ar putea fi şi de rău, nu numai de bine. Dar bietul Menon nu vorbise de 
dorinţă pură şi simplă, ci de dorinţa „celor bune”, deci obiecţia lui 
Socrate este în gol. Pe de altă parte Socrate singur arată chiar aici (78 b) 
că dorinţa nu poate fi decît de bine, aşa cum o dovedise în Lysis, în Gor- 
gias, în toată învăţătura sa şi aşa cum s-a spus şi în epoca modernă 
(de către un Max Scheler) că orice dragoste adevărată este dragoste 
către binele absolut. 

Cu partea întîi a definiţiei lui Menon nu se poate decît simula dezacor¬ 
dul ; ea este perfect îndreptăţită. Rămîne atunci partea a doua („capa¬ 
citatea de a dobîndi şi pune în joc cele bune”), unde Socrate mai poate 
încerca să-l clatine cît de cît pe interlocutorul său. Şi o face de astă dată 
doar pe jumătate incorect: arătîndu-i că nu ştie exact ce consideră el 
a fi lucrurile bune, de vreme ce pretinde că şi dobîndirea de bunuri sau 
onoruri în cetate, ba mai ales ele, ar reprezenta binele (78 c). Redus la 
atîta tot, binele invocat de Menon fireşte că cere iarăşi o întregire, în 
sensul că numai dobîndirea cu justiţie a averilor şi onorurilor este bună; 

şi atunci virtutea pune din nou în joc o parte din virtute, justiţia (79 b), 
ceea ce înseamnă că iarăşi n-a fost definită cum trebuie. 

Jumătatea de incorectitudine din obiecţia lui Socrate constă din 
aceea că abuzează de naivitatea lui Menon de a lua drept bunuri dobîn- 
direa de aur şi onoruri în cetate, de a-1 sili să spună că nu are în vedere 
decît atît cînd vorbeşte despre bine, precum şi de a nu-i arăta — cum 
face în atîtea alte dialoguri — că binele este de altă natură. Dacă ar fi 
întîrziat să-l convingă pe Menon că nu aurul şi onorurile reprezintă 
binele, cum îi convinge pe alţi interlocutori cu alte prilejuri, fără îndoia¬ 
lă că definiţia din urmă a acestuia ar fi fost perfectă ca definiţie: virtu¬ 
tea înseamnă dorinţa celor bune şi capacitatea de a le dobîndi şi pune 
în joc. 

Atunci, încă odată, de ce nu procedează Socrate aşa? Pentru că vir¬ 
tutea trebuie definită conceptual în funcţie de bine, dar binele nu se 
poate defini, dacă e vorba de o definiţie fixatoare, dintre cele ale ştiinţei 
obişnuite. Socrate abuzează de slăbiciunea lui Menon ca să-l ameţească 
în numele a ceva mai adînc. Cînd tînărul spune acum că Socrate este 
pentru el ca o „torpilă marină”, lucrul care îl ameţeşte, în fond, nu este 
faptul că definiţia sa ar fi proastă; el o putea apăra oricînd logic (de 
exemplu spunînd: „orice ar fi binele, virtutea este dorinţa celor bune”); 
tulburarea sa precum şi nevoia lui Socrate de a-1 tulbura, chiar şi cu pro¬ 
cedee pe jumătate corecte, ţin de faptul că ei au în faţa lor ceva care nu 
încape în definiţii, sau în ştiinţele de primă instanţă, cele ale cunoştin¬ 
ţelor exacte. Socrate l-a ameţit pe celălalt ca să-l facă să pună problema 
adevărată: cum e cu putinţă nu numai binele abstract, dar ceva nou 
în concretul ideii de bine. 

Ştiinţa de primă instanţă vrea să redea lucrurile în limitele lor, aşa¬ 
dar să le delimiteze şi chiar de-finească. Cea de a doua instanţă, care se 
presimte acum, caută lucrurile în nelimitatul lor. Conceptul şi definiţia 
dau, cu alte cuvinte, limitaţia ce limitează, pe cînd Ideea va da limitaţia 
ce nu limitează. Trebuie să cunoşti un lucru nu în graniţele, ci în nelimi¬ 
tatul lui. Cînd spunem despre cîte o fiinţă frumoasă că „nu te mai sa¬ 
turi privind-o”, admitem, la treapta imediată chiar, că în frumos se 
află o infinitate. Dacă vrei să fixezi frumosul şi să-i dai canoane — cum 
s-a încercat de pildă să se facă măsurători asupra corpului lui Venus 
din Milo, sau cum s-ar putea încerca cu maşinile electronice astăzi — 
atunci pierzi tocmai nelimitatul frumosului; şi la fel este cu binele, sau 
cu celelalte valori pe care le invocă Platon: nu sfîrşeşti niciodată cu 
ele. 

Dai într-un sens — şi aici este în joc virtutea ca şi actualitatea posi¬ 
bilă a Ideii platoniciene — nu sfîrşeşti cu nimic. Nu numai lumea morală, 
ci şi cerul înstelat îl umplu de admiraţie (adică îi oferă „nelimitatul”) 
lui Kant. Sau o floare pe care un indian şi un chinez o contemplă clipe în¬ 
tregi, e privită în Ideea ei, am zice, şi nu în conceptul ei, ca de către un 
botanist. Totul poate fi privit aşa în nelimitatul bogăţiei lui lăuntrice 
sau al bogăţiei de corelaţii cu restul: viaţa din fiinţele cele mai neînsem¬ 
nate, fiecare făptură, floarea ca şi scaietele, cerul ca şi firul de praf de 
la care, poate, a plecat Democrit atomistul. 

Acest lucru ameţitor în bine, care se numeşte filosofare şi la Platon 
„contemplare” a Ideii, îl simte acum Menon ca şi cititorul lui Platon. 
Poate că de aceea un mare matematician şi logician din veacul nostru, 
Whitehead, devenit în cele din urmă filosof, a putut rosti vorba riscată, 
cum că orice filosofie de după Platon reprezintă o simplă notă de subsol 
la dialogurile acestuia. 

Căci dacă totul s-ar reduce la cunoaştere conceptuală, lucrurile ar fi 
simple. Cum cunoşti ceva? Reducînd necunoscutul la cunoscut. Dar, 
tulburat fiind de noutatea pe care o presimte, Menon nu mai ştie acum 
nici măcar ce înseamnă a cunoaşte. Şi atunci pune întrebarea aceea 
stranie, pe care o speculau sofiştii, dar cc are un sens adine tocmai pe 
linia cunoaşterii de a doua instanţă, cea a nelimitării din lucruri; pune 
întrebarea: cum cunoşti ce nu cunoşti? cum cauţi un lucru despre care 
nu ştii ce este? şi cum îl recunoşti, dacă ai căzut peste el? 

Iar astfel, cu perplexitatea în care a căzut Menon, se deschide pro¬ 
blema cea nouă, a cunoaşterii secunde: problema recunoaşterii. 

2. Cunoaştere şi recunoaştere 

(80 d— 86 c) Poate că tot ce urmează în partea aceasta a doua privi¬ 
toare la anămnesis, reminiscenţă, reamintire, a fost citit prea mult în 
literă şi nu în spirit de către comentatori. Socrate de altfel este pus să 
prezinte în chip solemn şi drept nefireşti cîteva gînduri ce decurg, în 
realitate, sau măcar se ivesc firesc. Platon îl face într-adevăr să spună 
(ca în Banchetul cu Diotima), că poate răspunde la întrebarea „cum 
cunoşti ce nu cunoşti” numai graţie a ceea ce a auzit de la cîţiva bărbaţi 
şi cîteva femei inspirate, sau de la poeţi ca Pindar, ce l-ar fi învăţat 
lucruri uimitoare despre suflet. 

Comentatorii s-au prins adesea în cursă. Deoarece, spre a lămuri 
cum e posibilă cunoaşterea, Socrate afirmă, după spusele celor „inspi- 

raţi”, că sufletul este nemuritor şi că renaşte de mai multe ori (81 c), 
el avînd astfel cunoştinţe pentru că acestea reprezintă amintirea a ceea 
ce a ştiut altă dată, comentatorii au întreprins şi întreprind vaste cerce¬ 
tări istorice. Să fie oare vorba de teoria orfică (poate cu trimiteri spre 
Orientul indic) ori pitagoreică a transmigrării sufletelor? Să creadă 
efectiv Platon că sufletul, inclusiv cugetul omului, apare la propriu de 
mai multe ori, aşa cum ar fi spus Pherekydes din Syros, presupusul 
dascăl al lui Pitagora, ba înaintea lor ar fi spus-o egiptenii, după Herodot, 
care pretinde chiar că mulţi învăţaţi greci ar fi crezut aşa (II, 123)? 
să fi putut el spune, despre sine ori alţii, ceva de ordinul celor atribuite 
de către Diogenes Laertios lui Pitagora, anume că se născuse cîndva 
ca Aithalides, care după un răstimp s-ar fi reîntrupat ca Eupborbos, 
reincarnat şi el în Hermotimos, ce a renăscut la rîndul lui ca Pyrrbos, 
pescarul din Delos, reapărut în fine ca Pitagora? 

Alţi comentatori susţin că nu despre un asemenea lanţ de reincarnări 
este vorba, ci de eternitatea sufletului, o eternitate care aici, în Menon , 
este invocată pentru a explica felul cum e posibilă învăţarea, în timp ce 
în Phaidon va fi folosită pentru ideea de supravieţuire (v. Paul Friedlăn- 
der, Platon, ed. 3-a, Walter de Gruyter, 1964, voi. II, p. 266); sau că 
c vorba pur şi simplu despre descoperirea apriorului, din păcate prea 
mult împletită cu teme psihologice şi mitice (v. Paul Natorp, Plato's 
Ideenlehre, p. 41). Tot felul de speculaţii, analogii şi evocări istorice 
au fost făcute. în lucrarea citată a lui R. S. Bluck există un întreg şi 
întins capitol, intitulat „Transmigration and «recollection» before 
Plato”. De asemenea Jacob Klein în A Commenlary on Plato's Meno 
(Chapel Hill, U.S.A., 1965), are o întinsă digresiune, la p. 108 şi urm., 
despre: „Anamnesis and Mneme". Spre deosebire de alţi comentatori, 
Klein invocă şi tratatul „Despre memorie şi reamintire” din Pana 
Naturalia ale lui Aristotel, unde apare ideea interesantă că ar fi vorba, 
cu reminiscenţa, mai de grabă de o „asociaţie de idei”. Sugestia se poa¬ 
te folosi şi pentru unele aspecte ale reminiscenţei platoniciene. De 
altfel Platon spune singur de la început că „natura întreagă fiind înru¬ 
dită” (nu „omogenă”, cum traduce Croiset în limba franceză) şi sufletul 
avîndu-le pe toate dinainte ştiute, „nimic nu împiedică pe cel ce are o 
singură reamintire, fapt pe care-1 numim învăţătură, să le regăsească 
(n.n.) pe toate celelalte. . . ; căci a cerceta şi a învăţa nu sînt, în totul, 
decît reamintire” (81 d). 

Amîndouă ipotezele, luate literal, anume reincarnările succesive şi 
tema eternităţii sufletului, ridică la rîndul lor greutăţi. Dacă Platou ar 

susţine că omul a învăţat în altă existenţă, atunci problema ar fi: cum 
a învăţat omul atunci? Dacă ar susţine că sufletul, fiind etern, deţine 
din totdeauna cunoştinţele, atunci acestea ar fi gata date, într-un fel. 
Singura interpretare, cît de cît acceptabilă, este aceea că o cunoştinţă 
le recheamă pe celelalte; şi — independent de problema: cum se capătă 
o singură cunoştinţă — nu se poate sublinia îndeajuns pasajul îu care, 
cum s-a văzut mai sus, se vorbeşte de faptul că toate sînt înrudite 
(sungenous) ; ceea ce ar reduce la un minimum dificultăţile ipotezei. 

Dar Platon face mai mult. încă de aici, de la începutul capitolului 
despre reamintire, va afirma, aşa cum va spune din nou la urmă, că 
ipoteza aceasta are drept rost să scoată din inerţie cercetarea, în loc s-o 
paralizeze cum face teza sofistică (socotind că sau cunoşti dinainte lucru¬ 
rile, sau nu ştii nimic, şi atunci nu ştii nici ce ai de cunoscut); în termeni 
mai precişi: „să nu nc facă leneşi”. Ipoteza sa, într-adevăr, face activ 
şi investigator cugetul. Rămîne doar de ilustrat cum anume se putea 
dovedi că ipoteza recunoaşterii nu este chiar atît de excentrică pe cît 
pare. De aici experienţa cu sclavul, întreprinsă acum de Socrate. 

Dar aşa cum s-a luat prea literal textul platonician privitor la nemuri¬ 
rea sufletului şi la existenţele anterioare (la care de altfel Platon va 
recurge şi în Phaidros, nu numai în Phaidon), se ia acum poate prea mult 
în litera ei şi ilustrarea pe care o face Platon cu sclavul pus să redescopere 
o teoremă de geometrie. S-au făcut întinse comentarii atît asupra pro¬ 
blemei de geometrie ca atare cît şi asupra felului cum sclavul, ignorant 
total asupra suprafeţei duble a unui pătrat dat, poate fi făcut să „desco¬ 
pere” că ştia dinainte cum că suprafaţa dublă este cea construită pe 
diagonală, după ce crezuse că o asemenea suprafaţă se obţine prin simpla 
dublare a unei laturi a pătratului. 

Pagina aceasta celebră din Platon îşi merită poate celebritatea prin 
fondul şi implicaţiile ei, nicidecum prin amănunte, asupra cărora se stă¬ 
ruie excesiv. Este astfel mai interesant de văzut decît: care anume e 
problema de matematici propusă de Platon, faptul că este o problemă de 
matematici. Nu cu orice ştiinţă putea face Socrate astfel de ilustraţii 
pentru teza sa; de pildă nu putea alege o problemă de astronomie ori 
una de zoologie. Acestea reclamă cunoaşterea unei realităţii exterioare 
şi nu pot fi scoase din cuget sau impuse în cuget prin simplă reamintire. 
Oricît ar spune cîte un comentator ca Natorp ( op.cil ., p. 33) că este vorba 
de cunoştinţele „pure” ale ştiinţelor şi că intelectul nostru trebuie să 
poată obţine de la sine (ca „selbsterzeugter Begriff”) legile generale ale 
ştiinţelor naturii şi temeiurile oricăror cunoştinţe, este greu de crezut 

că Platon putea alege un exemplu din orice ştiinţă, pe de o parte, şi eă 
semnificaţia recunoaşterii este doar una de a da generalităţi vagi, pe de 
altă parte. 

De altfel, dacă domeniul ştiinţei de recunoaştere se dovedeşte a fi 
bine ales cu geometria, felul cum ni se arată că se produce recunoaşte¬ 
rea nu este prea inspirat, orice s-ar zice, şi cititorul are undeva o uşoară 
dezamăgire. Sclavul Iui Menon nu este făcut să descopere singur soluţia 
problemei; e făcut doar s-o recunoască, în sensul elementar raţional, 
adică să admită că aşa este. Dacă recunoaşterea s-ar reduce la atîta 
lucru, ea nu ar fi reamintire, reminiscenţă, ci pur şi simplu consimţirea 
la şi asertarea adevărului raţional (uneori şi intuitiv, ca aici), în clipa 
cînd ţi-1 dezvăluie un altul, în speţă Socrate. însă a consimţi adevărului, 
nu a-1 descoperi ori redescoperi, este felul cel mai plat şi pasiv de a cu¬ 
noaşte şi învăţa. Aşa se ajunge la acel plictis al culturii, ce apare încă 
din anii timpurii ai oricărui şcolar, iar atunci s-ar putea spune, pentru 
celebra teorie a reminiscenţei, că ea s-ar reduce la ceea ce opunea Leib- 
niz lui Locke, cînd acesta declara că tot ce cunoaştem provine din ex¬ 
perienţă: „în afară de intelect însuşi” (nisi intellectus ipse). Aceasta 
să fie lecţia de aici — atît de renumită în istorie — a lui Platon? 

Lecţia implică mai mult decît apare în exemplificarea, destul de frustă 
şi şcolărească, a textului (82 a —85 b). Nespus mai reuşită pentru exem¬ 
plificarea teoriei lui Platon ar putea fi — deşi a fost întreprinsă fără re¬ 
ferinţă la ea — discuţia dintre tată şi fiu din De magistro de Augustin, 
unde Adeodat, fiul, este făcut nu numai să admită ceea ce i se arată 
despre rostul cuvintelor, dar descoperă el singur, dinăuntrul său, înţele¬ 
suri şi explicaţii noi, prin simplul mers al discuţiei. Tot ceea ce scotea 
din cugetul propriu Adeodat, aici sau în alte discuţii, îl făcuse pe Augustin 
să exclame, în Confesiuni, că resimţea în faţa fiului său, sortit unei morţi 
timpurii, „nescio quid horrendum ”. Iar o asemenea uluire, aproape în¬ 
fricoşare in faţa bogăţiei ce zace în cugetul unui om tînăr, nu exprimă 
ea oare mai sugestiv experimentul reminiscenţei decît simplele „da”-uri 
ale sclavului din Menon ? Dacă — cu sau fără teoria sufletului etern 
ce s-ax reincarna — reminiscenţa, aşadar capacitatea de a-şi reaminti, 
sau simpla recunoaştere a adevărurilor, însă una activă iar nu pasivă, 
poate să însemne felul omului de a cunoaşte ceea ce „nu cunoaşte”, 
atunci trebuie dezvăluit şi activat acel strat al cugetului care poate fi 
generativ de noutate. în acest sens, cultura modernă regăseşte, nu atît 
cu apriorismul kantian cum vroia Natorp (căci el rămîne schematic), 
ci cu ideea gramaticii generative a unui lingvist de astăzi ca Chomsky, 

sau cu cea a unor structuri apriorice mai suple, ca ale luiPiaget, cev a din 
gîndurile reminiscenţei platoniciene. 

Dar iarăşi Platon însuşi spune despre ea, la capătul exerciţiului cu 
sclavul, mai mult decît par să autorize răspunsurile mecanice ale celui 
din urmă. El declară (la 85 e) că în felul acesta sclavul s-ar putea înstă- 
pîni asupra întregii „geometrii”, ba chiar asupra tuturor ştiinţelor. Te 
întrebi: chiar sclavul lui Menon, cu inteligenţa sa inertă? E ceva mai 
greu de crezut. Atunci altcineva? Dar în chip firesc ar trebui să se nască 
în mintea lui Menon şi a cititorului întrebarea: dacă ne putem înstă- 
pîni astfel asupra unei ştiinţe, ba chiar a tuturor ştiinţelor, atunci cum 
se face că Socrate, care numai lipsit de spirit de investigaţie nu este, 
declară statornic că nu ştie nimic, şi efectiv nu este nici el, cum nu este 
nici Platon stăpîn pe toate ştiinţele? 

Dacă teoria reminiscenţei a spus ceva, nu -este aşadar că avem gata 
făcute ştiinţele şi cunoştinţele omeneşti, ci doar că, spre a obţine acces 
la ştiinţe şi cunoştinţe, trebuie o altă cale decît cea obişnuită, un fel de 
cale în cerc; aproape ceva de ordinul lui: „nu m-ai căuta dacă nu m-ai 
fi găsit” de care va vorbi, pe alt plan, Pascal. Cum ajungem pe această 
cale la adevărata ştiinţă, ar rămîne de văzut. Dar faptul că actul de 
cunoaştere este unul şi de recunoaştere, într-un sens, şi că trebuie să 
existe ştiinţe de recunoaştere , este limpede acum, după Platon. Mate- 
maticile sînt astfel de ştiinţe; virtutea — în vederea căreia s-a întreprins 
toată discuţia — ar trebui să ducă la o asemenea ştiinţă; frumosul şi 
el, care e atît de legat de bine, în limba greacă şi la Platon. în definitiv 
ştiinţa tuturor valorilor pe care le pun în joc dialogurile ar urma să fie 
ştiinţă de recunoaştere. Ba nu cumva toate ştiinţele sînt de regăsit în 
această înfăţişare, cum spune aici (la 85 e) Socrate? 

Dar el singur se trage îndărăt în faţa unei afirmaţii atît de categoricei 
„Mi se pare că ai dreptate în ce spui, dar nu prea văd bine cum”, mărtu¬ 
riseşte Menon (86 b). Iar Socrate, care începuse modest prin a spune că 
ipoteza sa despre suflet are măcar meritul de a însufleţi spiritul de in¬ 
vestigaţie, revine, la fel de modest, la acest gînd, mărturisind şi el că 
nu ar încuviinţa chiar toate argumentele şi miturile de mai sus; dar cum 
că înţelesul său despre recunoaştere şi — vom adăuga — sensul de 
recunoaştere al ştiinţei ne pot face mai activi şi mai căutători, acest 
lucru îl poate oricînd susţine, în drept ca şi în fapt. 

Este ca şi cum el singur ar atenua tot ce a fabulat, spunînd lui Menon 
şi, prin el, cititorilor: „Nu-mi luaţi în serios chiar în litera lor cele ce vă 
împărtăşesc”. Interpretul lui Platon nu este deci nici el silit să ia în serios 

teoria metempsihozei sau eternităţii sufletului, dacă poate afla un înţeles 
plauzibil şi autentic platonician al lucrurilor. 

Făcînd aşa, în orice caz, el trădează mai puţin spiritul platonismului 
şi chiar litera lui, cel puţin potrivit cuvintelor lui Socrate, decît o făcu¬ 
seră proprii discipoli ai acestuia. Căci în cazul dialogului Phaidon — unde 
totuşi teoria eternităţii sau măcar a supravieţuirii sufletului era pusă 
în joc cu mai puţine rezerve decît aici, fiind vorba de o chestiune de viaţă 
şi de moarte pentru cel condamnat să bea cucută, iar nu de simplă cunoaş¬ 
tere — se întîmplă unul din lucrurile cele mai paradoxale pentru învăţă¬ 
mântul lui Socrate. După ce el îi convinsese pe cei din jurul său, în pragul 
morţii, că marea trecere este pentru el, Socrate, un bine, şi adăugase că 
nici măcar nu se desparte pentru totdeauna de ei, ci îi aşteaptă în curînd 
dincolo, discipolii săi totuşi, care păreau pe deplin lămuriţi, încep să 
plîngă în clipa în care Socrate bea cucuta, dovedind în fapt că nu luaseră 
în serios lecţia ce le fusese atît de elocvent administrată. 

Aici în Menon nu este vorba despre o lecţie despre suflet, ci despre o 
simplă sugestie pentru o nouă cale către cunoaştere, una prin recunoaş¬ 
tere. Nu se poate reîncepe aşa investigaţia despre virtute? Nu cumva 
virtutea ţine de ştiinţele de recunoaştere, ca matematicile? 

Partea a doua 6e încheie aşadar aici, la 86 c, cu invitaţia lui Socrate 
către Menon de a căuta din nou împreună: ce este virtutea. 

3. Recunoaşterea implicită şi deschiderea 
către recunoaşterea explicită 

(86 c-fine) Am ajuns aşadar în măsură să reluăm problema virtuţii, 
acum nu în termeni de definiţie conceptuală — căci, aşa cum am 
văzut, lucrul era pe punctul de a fi obţinut — ci pe altă cale. Am sugerat 
mai sus că pe o asemenea cale tocmai că nu cauţi o cunoaştere de defini¬ 
ţii, care-ţi dă limitatul unui lucru, ci o cunoaştere de ordinul Ideii, care-ţi 
dă nelimitatul lucrului. 

însă ce este virtutea din această perspectivă nouă nu se poate şti 
fără un „exerciţiu” potrivit, care va fi cel dialectic. Poate că nici Platon 
nu deţinea, în ceasul acesta, decît presimţirea unei a doua forme de 
cunoaştere; în orice caz pentru tema virtuţii nu era de fel simplu de 
întreprins investigaţia în aceşti termeni noi, ba nici măcar nu se putea 
întreprinde direct asupra virtuţii insului, ci — aşa cum o va arăta Republi¬ 
ca — trebuie să vezi în mare, adică Ia nivelul cetăţii, ce poate fi un ideal 
etic şi politic pentru comunitatea umană, spre a înţelege, astfel amplifi- 

cată, ce este virtutea în ea însăşi, respectiv cîte valori îşi subsumează 
ea şi în ce ansamblu trebuie integrată. De aceea cînd Menon cere lui 
Socrate să amîne discuţia asupra naturii virtuţii, spre a reveni la pro¬ 
blema dacă ea se poate preda ori nu, Socrate se dezminte singur foarte 
lesne şi consimte să discute problema, deşi prima dată pretindea că este 
absurd să încerci a spune cum este un lucru, cînd nu şti ce este el. 

Cum se face că acum acceptă să discute? Faptul că-şi propune să dis¬ 
cute prin ipoteză, ca matematicienii, caracterul virtuţii de a fi preda- 
bilă, nu ar aduce prin el însuşi o noutate. Socrate putea de la început, 
ca acum, să nu se intereseze de-a dreptul de natura virtuţii ca atare, 
ci doar de aspectul din natura ei care o face să se poată preda; deci pu- 

-m 

tea să facă ipoteza: dacă virtutea este de acel fel, ea poate fi predată. 
— Totuşi acum ipoteza se întreprinde în condiţii noi, cum vom vedea 
îndată. 

în loc să discutăm la ce ipoteză matematică face aluzie aici Platon, 

ST. I 

într-o frază oarecum obscură (la 87 a), cum se face de obicei, ni se pare 
iarăşi mai potrivit să urmărim firul dialogului şi să vedem despre ce ipo¬ 
teză filosofică este vorba. Ipoteza sună, în linii mari, că virtutea (inde¬ 
pendent de natura ei proprie) are natura a ceea ce se poate preda. 

Dar metoda ipotezei are acum altă semnificaţie şi alte perspective 
decît ar fi avut la început, pentru că între timp am aflat ce înseamnă 
„a putea fi predat”, didaktăn. La început didakton-ul părea de la sine 
înţeles. Acum însă, după toată discuţia, s-a ivit ceva nou — un lucru 
pe care-1 menţionase Socrate încă pe parcurs, la 81 d („cercetarea şi 
învăţarea înseamnă reamintire”) — anume că didaktăn este una cu 
anamneston (87 b). A putea fi predat este una cu a fi reminiscent. Iată 
aşadar de ce s-au făcut atîtea investigaţii; nu direct, spre a vedea ce este 
virtutea, nici ipotetic, spre a vedea, presupunînd că e ceva de un anumit 
fel, cum că este predabilă, ci pur şi simplu spre a lămuri ce înseamnă 
,,a fi predabil”. 

Acum ipoteza poate fi înfăţişată limpede. Amintindu-se fără discuţii, 
ca un lucru de la sine înţeles, că aceea ce se predă se numeşte episteme 
(ştiinţă, cunoaştere, 86 c—d) şi nu poate fi altceva, se subînţelege acum 
că în orice cunoaştere este o recunoaştere. Acest lucru trebuie să-l avem 
în minte, oricît de greu ar părea încă de admis, anume că toate ştiinţele 
sînt sau trebuie să fie, în ultimă instanţă, de recunoaştere. Ipoteza spune 
deci: dacă virtutea are natura unei cunoaşteri (= recunoaşteri), ea se 
poate preda; sau, mai corect, s-ar putea preda. Este însă virtutea o 
formă de cunoaştere? Nu ni se cere deci să spunem care este natura 

deplină a virtuţii. Tot ce propune ipoteza este că în natura ei, încă ne¬ 
cunoscută, intră şi nota de a fi o formă de cunoaştere sau de ştiinţă. 

Dar virtutea pare cu adevărat să fie ceva de ordinul unei ştiinţe, 
încearcă acum să dovedească Socrate. Căci ea reprezintă un bine 
(87 d), ea este folositoare (87 e) şi nimic nu e bun şi folositor — pe plan 
uman cel puţin, unde există, spunem astăzi, libertatea de a alege — decît 
printr-o „dreaptă folosinţă” (orthe chresis, 87 c). Dar o dreaptă folosinţă 
este făcută posibilă doar de chibzuinţă (inteligenţă, chiar „raţiune”, 
pun unii traducători pentru phronesis, 88 c), iar virtutea este întocmai 
o formă de phronesis, ceea ce înseamnă că e o cunoaştere, o ştiinţă. 

Aşa fiind — continuă Socrate — virtutea nu putea reprezenta un 
dar al naturii, căci atunci unii tineri ar fi în chip natural virtuoşi, ceea 
ce ne-ar face să-i socotim de la început nişte aleşi pe care să-i punem deo¬ 
parte pentru binele cetăţii, lucru ce nu se întîmplă nicăieri. Nefiind de 
la natură, înseamnă că virtutea se obţine prin învăţare, aşadar că se 
poate preda. Aşa şi admite Menon acum (89 c), că fiind un fel de a şti 
şi cunoaşte, virtutea se poate preda. Căci intr-adevăr la fel spunea 
ipoteza făcută: „dacă virtutea are natura a ceea ce se poate preda”, 
respectiv a ştiinţei. . . însă s-a dovedit că este o ştiinţă. Nu ar decurge 
logic, ca o implicaţie, că ea se poate preda? 

Implicaţia este atît de clară îneît Socrate caută acum să verifice 
ipoteza după regula implicaţiei, aplicată inconştient desigur, respectiv 
după regula prin care se verifică negativ antecedentul prin consecvent. 
Se ştie că într-o implicaţie, dacă e fals consecventul, antecedentul nu 
poate fi adevărat. Aşadar, după ce făcuse ipoteza că virtutea e de natura 
ştiinţei; după ce „dovedise” că are toate titlurile unei ştiinţe, Socrate 
se întreabă: dar dacă nu se poate preda? Ipoteza sa rămîne în picioare: 
dacă virtutea este o ştiinţă, atunci el, Socrate, admite şi mai departe 
(89 a) că se poate preda. în schimb, oricîte argumente am avea spre a 
dovedi că virtutea este o ştiinţă, dacă nu se poate preda, ea nu este o 
ştiinţă adevărată. 

Situaţia la care s-a ajuns este una tipic şi admirabil socratică, întoc¬ 
mai ca în Hippias Minor. Socrate a dovedit un lucru, u convins pe celă¬ 
lalt că aşa este, dar el însuşi se îndoieşte de lucrul pe care l-a demonstrat. 
De ce se întîmplă aşa ceva aici, o vom spune anticipînd : pentru că iarăşi 
este vorba de o a doua formă de cunoaştere şi ştiinţă, care nu este încă 
explicită şi ca atare neadevereşte ceea ce părea perfect exact. S-a făcut 
dovada a ceva care era într-un fel exact, dar nu era suficient de înte¬ 
meiat spre a fi şi adevărat. 

Dar să revenim la insatisfacţia lui Socrate. El se întreabă dacă e 
adevărat şi consecventul implicaţiei, în speţă dacă virtutea, ca fiind 
o ştiinţă, se predă. în principiu ea ar trebui să se predea, dar în fapt 
nu se predă: într-adevăr nu se văd care ar fi profesorii ei (decît sofiştii, 
care sînt impostori), iar cei ce ar fi putut fi adevăraţi profesori, marii 
oameni de stat din trecut, n-au învăţat pe nimeni nimic, — cum îi spune 
Socrate lui Anytos (viitorul său acuzator) venit în scenă firesc, căci 
Menon era oaspetele său. 

Este iarăşi o chestiune periferică — cel puţin pentru mersul ideilor 
din acest dialog — care anume e judecata lui Platon asupra marilor 
oameni din trecut, ca şi faptul că Socrate irită intenţionat pe Anytos, 
invocînd pe sofişti drept singurii profesori posibili de virtute civică 
şi virtute pură şi simplă, sau declarînd că nici Temistocle, nici Aristide, 
nici Pericle n-au educat moraliceşte pe nimeni, nici măcar pe proprii 
lor fii. Pentru mersul logic al ideilor, se poate mai degrabă pune între¬ 
barea dacă un argument de drept poate fi infirmat de o situaţie de fapt, 
în cazul de faţă cum că n-au apărut niciodată în istoria cunoscută dascăli 
de virtute. în Gorgias, unde la fel se contestă oamenilor mari din trecut 
că ar fi fost educatori, Socrate are îndrăzneala să spună că, într-un sens, 
el este singurul om politic. La rîndul său Platon trebuie să fi avut con¬ 
vingerea, amăgitoare ori nu, că el putea preda justiţia, virtutea civică 
şi virtutea în general (cum spune şi Wilamowitz-Moellendorff, în Platon , 
ed. V, Berlin, 1959, p. 213) de vreme ce a fost de trei ori — chiar dacă 
zadarnic — la Syracuza tocmai în acest scop. Dascăli de virtute nu există, 
dar ar putea apărea; ar trebui să apară, de vreme ce virtutea este o ştiin¬ 
ţă. 

Dar nu este o adevărată ştiinţă încă , deoarece n-a fost desfăşurată 
ca atare, sub semnul celei de-a doua cunoaşteri. Şi atunci nici Socrate 
nu o poate numi aici o adevărată ştiinţă, ci este silit să spună că ea repre¬ 
zintă doar o „dreaptă judecată” (97 b), la fel cum vorbise mai sus de 
„dreaptă folosinţă”. Căci oricît de nesigure ar fi justificările virtuţii 
şi oricît de intransmisibilă ar fi ea, totuşi e lucru evident, iarăşi în fapt, 
că există oameni virtuoşi, după cum pe plan teoretic virtutea este o 
problemă bine întemeiată şi nu o plăsmuire umană în gol. 

S-a făcut mult caz despre această dreaptă opinie — preferăm s-o 
numim dreaptă judecată — şi de caracterul ei doar pe jumătate cogni¬ 
tiv. De ce este ea valabilă, deşi nu transmisibilă? In lumina a tot ce 
precede trebuie răspuns: poate că ţine de cunoaştere ca recunoaştere, 
dar e o recunoaştere implicită, nu una ridicată la ştiinţă prin explicitarea 

pe care o va aduce abia dialectica. Judecata precede, intr-un sens, con¬ 
ceptul (şi Ideea le învăluie pe amîndouă). Poţi avea judecăţi drepte, 
cum sînt cele de gust ori de apreciere morală, fără să ai conceptul lucru¬ 
rilor. Toată lumea le are şi judecata „lumii” nu e de dispreţuit. Despre 
asemenea judecăţi drepte Socrate însă spune aici că sînt sau pot fi miş¬ 
cătoare, ca statuile lui Dedal, şi că doar prin „înlănţuire” ele devin ade¬ 
vărate ştiinţe (97 d —98 a). Să nu avem oare dreptul de a spune aici 
că judecăţile acestea ţin de o ştiinţă implicită şi că doar prin explicitare 
ar duce la ştiinţa adevărată? că există o recunoaştere implicită şi una 
explicită, iar în Menon nu poate fi vorba decît de prima judecată? 

Mai tîrziu, în viziunea lui Hegel, asemenea judecăţi şi cunoştinţe 
de recunoaştere, în forma lor explicită, vor alcătui ceea ce numeşte el 
ştiinţa Spiritului, iar capacitatea implicită va fi, într-un sens, cea a 
„spiritului obiectiv”. O limbă este spirit obiectiv, unul de justeţea căruia 
îşi dă seama aproape orice vorbitor, fără învăţătură specială, dacă e 
vorba de limba sa. Judecăţi drepte în numele spiritului obiectiv al cetă¬ 
ţii poate emite oricare cetăţean cumsecade, nu numai profesorul de ştiin¬ 
ţe politice. De aceea — împotriva lui Socrate în aparenţă — un Anytos 
avusese dreptate cînd (la 92 e) spunea că nu e nevoie de un profesor spe¬ 
cial, ci toţi oamenii cinstiţi din Atena te pot învăţa ce este virtutea, 
aşa cum Alcibiade avea dreptate, cel puţin tot aparent, împotriva lui 
Socrate, cînd îi spunea acestuia că există lucruri pe care le poţi învăţa 
fără profesor: de pildă limba poporului tău. 

Ca fiind implicită, dreapta judecată nu se poate preda; însă ea ţine 
încă de o formă de cunoaştere, şi pentru că Socrate nu poate vorbi deo¬ 
camdată despre o adevărată ştiinţă, el declară că oamenii virtuoşi din 
trecut au avut probabil ceva „divin" în ei, sau că virtutea lor ţine de 
un „lot divin” (theia moira), la fel cum în Ion cunoaşterea interpretului 
ţinea de o inspiraţie divină. 

Sau virtutea mai ţine de ceva, şi atunci s-ar putea preda. Nu o vom 
şti, încheie Socrate, decît atunci cînd vom afla ce este „virtutea în sine” 
(100 b). Nu o vom şti — interpretăm noi — decît atunci cînd ştiinţele 
de recunoaştere, şi în particular ştiinţa eticii, vor fi cu adevărat desfă¬ 
şurate. 

Şi astfel, după tot ce s-a argumentat de-a lungul atîtor pagini, se 
revine la întrebarea de la început: ce este virtutea. Dar nu mai e acum 
aceeaşi întrebare. între timp au apărut trepte de cunoaştere, care pot 
fi tot atîtea feluri de a duce la ştiinţe, toate însă ştiinţe imperfecte. 

pînă la ultima. în definitiv, în lumina dialogului acestuia şi a celorlalte 
de tinereţe, s-ar putea spune că există şase trepte: 

A o cunoaştere prin natură; 

o cunoaştere dobîndită prin efort propriu (pe care am numit-o con¬ 
ceptuală) ; 

* o cunoaştere dobîndită prin achiziţie comună (aici cazul limbii şi al 
judecăţilor de apreciere); 

1 o cunoaştere prin inspiraţie divină (cea a artistului şi a interpretului 
său); 

A o cunoaştere prin lot divin, sau recunoaştere implicită (ca a marilor 
naturi morale); 

o cunoaştere ca recunoaştere explicită. 

într-o perspectivă, toate vor sfîrşi prin a fi adevărate forme de re¬ 
cunoaştere. Ştiinţele cele mai riguroase, matematica (aşa cum a dovedit 
aici Platon) şi logica sînt ştiinţe de recunoaştere; etica nu poate fi decît 
de recunoaştere, ca şi estetica. Toate ştiinţele omului (istorie, economie, 
drept, filologie etc.) trebuie să fie la fel, tocmai ca fiind ale omului. 

Dar omul se recunoaşte şi în rest. „Şi asta eşti tu”, spune gîndirea 
indiană. Şi asta eşti tu, a spus omului european, despre realul organic 
şi cel anorganic chiar, cultura noastră; la început în mod grosolan şi 
mecanicist, apoi tot mai subtil, pînă Ia dialectică. Dar spre toate acestea 
deschide tocmai viziunea lui Platon, dacă înţelegem concepţia lui despre 
ştiinţă, cum vrea el aici, ca ţinînd de anămnesis. Problema din Menon 
(dacă virtutea se poate preda) a devenit o parte din problema culturii 
însăşi, ca formă superioară de modelare a omului. 

Spune toate acestea Platon? Dar dacă nu ar fi spus ceva de ordinul 
acesta măcar, el n-ar fi singurul autor din antichitate din care a supra¬ 
vieţuit toată opera, inclusiv Menon, care stă undeva în miezul ei. 



MENON 

[sau Despre virtute, gen probatoriu] 


MENON SOCRATE UN SCLAV AL LUI MENON 
ANYTOS 

MENON 1 Ai putea să-mi spui, Socrate, dacă virtutea se 70 a 
poate preda sau nu se poate preda, ci trebuie deprinsă prin 
exerciţiu sau nu poate fi nici deprinsă prin exerciţiu, nici 
învăţată, ci există în oamenî de la natură sau altfel? 2 

SOCRATE Menon, pînă acum tesalienii erau vestiţi prin¬ 
tre greci şi admiraţi pentru meşteşugul de a struni caii b 
şi pentru avuţiile lor, acum îmi pare însă că sînt vestiţi 
şi pentru învăţătură 3 , mai ales locuitorii Larissei, com¬ 
patrioţii prietenului tău Aristip 4 . Pentru aceasta îi sînteţi 
îndatoraţi lui Gorgias 6 : sosind el în cetatea voastră, i-a 
aprins de dragoste pentru învăţătură pe cei mai de seamă 
dintre Aleuazi, printre care se numără şi prietenul tău 
Aristip, şi pe ceilalţi fruntaşi tesalieni; şi tot el v-a deprins 
să răspundeţi fără teamă şi fără şovăială la orice întrebare, 
cum e şi firesc pentru nişte oameni învăţaţi şi cum face 
şi el, care stă la dispoziţia oricui ar vrea să-l întrebe ceva c 
şi nu lasă pe nimeni fără răspuns. 

La noi însă, iubite Menon, lucrurile stau pe dos: un fel 
de secetă s-a abătut asupra ştiinţei, care riscă să plece de 
pe meleagurile noastre, la voi. Iar dacă vrei să-i pui unuia 71 a 
dintre noi întrebarea ta, acela, oricare ar fi, va rîde şi-ţi 
va spune : „Străine, tare mă tem că mă crezi un om fericit, 
care ştie, despre virtute, dacă o putem învăţa de la altul 
sau dacă o avem pe vreo altă cale; eu însă sînt atît de 
departe de a şti dacă virtutea se transmite prin învăţătură 
sau nu, îneît nu ştiu nici măcar atîta lucru: ce anume 
este virtutea.” 

Eu însumi, Menon, mă aflu în aceeaşi situaţie : sînt la b 
fel de sărac, în această privinţă, ca şi compatrioţii mei şi 
mă învinuiesc singur că nu ştiu despre virtute chiar nimic. 

Iar un lucru despre care nu ştiu ce este, cum aş putea şti. 

oare, ce însuşiri are? Sau îţi pare cu putinţă ca un om 
care nu ştie deloc cine e Menon să ştie despre el dacă este 
frumos, bogat, de viţă aleasă ori dimpotrivă? Iţi pare 
cu putinţă? 

MENON Nu, desigur. Dar oare e adevărat, Socrate, că 
c nu ştii ce e virtutea şi asta trebuie să le povestesc despre 
tine celor de acasă? 

SOCRATE Nu numai atît, prietene, dar şi că nu cred să 
fi întîlnit vreodată pe cineva care să ştie. 

MENON Cum aşa? Nu l-ai întîlnit pe Gorgias cînd a fost 
pe aici? 

SOCRATE Ba da. 

MENON Şi uu ţi s-a părut că el ştie? 

SOCRATE N-am o memorie prea bună, Menon 6 , aşa că 
n-aş putea spune acum ce părere am avut atunci. Se prea 
d poate ca şi el să ştie ce este virtutea şi tu să ştii ce spunea 
el. Aminteşte-mi deci ce spunea. Dacă preferi, vorbeşte 
în numele tău, căci eşti desigur de aceeaşi părere cu el. 

MENON Desigur. 

SOCRATE Să-l lăsăm dar pe Gorgias, de vreme ce tot 
nu este de faţă. Ce spui tu însuţi, Menon, în numele zeilor, 
că este virtutea? Vorbeşte, nu refuza, căci voi fi omul cel 
mai fericit dacă m-am înşelat şi dacă vei dovedi că tu şi 
Gorgias ştiţi ce anume este ea după ce eu am afirmat că 
n-am întîlnit încă pe cineva care să ştie. 
e MENON Dar nu este greu de răspuns, Socrate. Mai întîi, 
dacă vrei să vorbim despre virtutea la bărbaţi, e simplu, 
fiindcă virtutea unui bărbat este să se ocupe de treburile 
cetăţii cu pricepere şi, ocupîndu-se de ele, să facă prietenilor 
bine, iar duşmanilor rău şi să se ferească să nu sufere el 
însuşi vreun neajuns. Dacă vrei să vorbim despre virtutea 
la femei, nu este greu de explicat că femeia trebuie să 
îngrijească bine casa, s-o ocrotească şi să fie supusă băr¬ 
batului ei. Şi mai există şi o virtute a copiilor, fete sau 
băieţi, şi una a oamenilor în vîrstă, fie ei liberi sau sclavi. 

72 a Şi mai există şi alte virtuţi, foarte multe la număr, aşa 
că nu ne vine greu să spunem ce este virtutea: pentru 
fiecare îndeletnicire sau vîrstă, pentru fiecare faptă, fiecare 

dintre noi are o anumită virtute 7 . La fel stau lucrurile şi 
cu relele însuşiri, după părerea mea, Socrate. 

SOCRATE Se pare că am mare noroc, Menon: căutam o 
singură virtute şi văd că aflu la tine un întreg roi de virtuţi, 
însă, Menon, potrivit aceleiaşi imagini a roiului de albine, 
dacă întrebîndu-te eu ce este în esenţă o albină ai răspunde b 
că există albine multe şi de tot felul, ce răspuns mi-ai da 
dacă te-aş întreba: „Oare spui că albinele sînt multe şi 
de tot felul şi deosebite unele faţă de altele prin raport la 
calitatea lor de albine? Sau nu prin asta se deosebesc, ci 
prin altceva, cum ar fi frumuseţea sau mărimea sau vreo 
altă însuşire de felul acestora?” Spune, ce mi-ai răspunde 
la o asemenea întrebare? 

MENON Aş răspunde că, după mine, prin raport cu cali¬ 
tatea lor de albine, ele nu se deosebesc cu nimic una de 
cealaltă. 

SOCRATE Atunci, dacă aş spune în continuare : „Spune-mi c 
dar, Menon, numai atît: lucrul prin care nu se deosebesc, 
ci sînt identice toate, cum îl numeşti oare?”, ai avea ce 
să-mi răspunzi? 

MENON Aş avea. 

SOCRATE La fel e şi cu virtuţile. Cbiar dacă sînt multe 
şi de tot felul, ele au, toate, o calitate comună care le face 
să fie virtuţi. Este bine ca cel care răspunde să arate ce 
este virtutea numai după ce s-a gîndit la această calitate, d 
înţelegi ce spun? 

MENON Cred că înţeleg. Totuşi nu pricep încă atît cît 
aş vrea sensul întrebării tale. 

SOCRATE întrebarea este, Menon, dacă numai cu pri¬ 
vire la virtute crezi că există o virtute a bărbaţilor, alta 
a femeilor şi aşa mai departe, sau gîndeşti la fel şi despre 
sănătate, şi despre statură, şi despre forţă? Crezi că există 
o sănătate a bărbaţilor şi alta a femeilor? Sau cîtă vreme 
există ca sănătate ea are aceeaşi calitate pretutindeni, 
şi la bărbaţi, şi la oricine altcineva? e 

MENON Cred că sănătatea bărbatului şi cea a femeii 
sînt unul şi acelaşi lucru. 

SOCRATE Nu este la fel şi cu statura sau cu forţa? Dacă 
o femeie este puternică, nu e ea puternică datorită aceleiaşi 

calităţi, aceleiaşi forţe, ca şi bărbatul? Ce vreau să spun 
prin „aceeaşi forţă” este că forţa este tot forţă şi cînd 
apare la un bărbat şi cînd apare la o femeie. Sau tu crezi 
că există vreo deosebire? 

MENON Nu cred deloc asta. 

Î 3 a SOCRATE Şi atunci virtutea, în calitatea ei de virtute, 
se va deosebi cu ceva după cum o găsim la un copil sau 
la un bătrîn, la o femeie sau la un bărbat? 

MENON Mie mi se pare, Socrate, că acest caz nu seamănă 
cu cele dinainte. 

SOCRATE De ce? N-ai spus tu 8 că virtutea unui bărbat 
este să conducă bine treburile cetăţii, iar virtutea unei 
femei, să conducă bine treburile gospodăriei? 

MENON Ba da. 

SOCRATE Este oare posibil să conducă bine treburile 
cetăţii sau ale gospodăriei sau orice altceva, cel care nu le 
b conduce în mod înţelept şi drept? 

MENON Nu, fireşte. 

SOCRATE Iar cei care le conduc în mod drept şi înţelept, 
nu le conduc oare cu dreptate şi înţelepciune? 

MENON Nu poate fi altfel. 

SOCRATE Aşadar femeia şi bărbatul, dacă e să fie vir¬ 
tuoşi, au nevoie, amîndoi, de aceleaşi lucruri, de dreptate 
şi de înţelepciune. 

MENON Este vădit. 

SOCRATE Dar atunci copilul şi bărbatul ar putea fi 
cumva virtuoşi dacă sînt nestăpîniţi şi nedrepţi? 

MENON Nu, desigur. 

SOCRATE Dar dacă sînt înţelepţi şi drepţi? 

MENON Atunci, da. 

c SOCRATE Deci toţi oamenii sînt virtuoşi în acelaşi chip : 
ei sînt virtuoşi cînd au aceleaşi însuşiri. 

MENON Aşa se pare. 

SOCRATE Desigur, n-ar fi virtuoşi în acelaşi chip dacă 
n-ar avea aceeaşi virtute, nu? 

MENON Nu, desigur. 

SOCRATE De vreme ce virtutea este aceeaşi la toţi, 
încearcă să spui ce este virtutea, amintindu-ţi ce zice Gor- 
gias că este şi ce crezi tu însuţi, împreună cu el. 

MENON Ce-ar putea fi altceva decît să fii în stare să-i 
conduci pe oameni? Asta de vreme ce cauţi o singură defi¬ 
niţie care să se potrivească în toate cazurile. d 

SOCRATE Chiar asta şi caut. Dar, Menon, oare să în¬ 
semne virtutea acelaşi lucru cînd e vorba de un copil sau 
de un sclav, şi anume să fie în stare să-şi conducă stăpînul, 
şi ţi se pare că cel care conduce ar mai putea fi numit 
sclav? 

MENON Nu mi se pare de fel, Socrate. 

SOCRATE Nici n-ar fi de crezut, prea bunul meu prieten. 
Gîndeşte-te acum şi la aceasta : spui că virtutea este capa¬ 
citatea de a conduce; n-ar trebui să adăugăm la definiţie 
„conform cu dreptatea şi nu împotriva ei”? 

MENON Ba cred că da, Socrate, fiindcă dreptatea este 
tot una cu virtutea- 

SOCRATE Cu virtutea, Menon, sau cu o virtute ? e 

MENON Ce vrei să spui? 

SOCRATE Ceea ce aş spune despre orice altceva. Aşa 
cum aş spune, dacă vrei, despre rotunjime că este o figură 
şi nu pur şi simplu figura. Şi m-aş exprima astfel fiindcă 
există şi alte figuri. 

MENON Ar fi un fel corect de a vorbi, de vreme ce re¬ 
cunosc şi eu că mai există şi alte virtuţi, nu numai drep¬ 
tatea. 

SOCRATE Care sînt acestea? Spune-mi. Şi eu, dacă 74 a 
mi-ai cere, ţi-aş mai putea cita alte figuri; tot aşa citează-mi 
şi tu alte virtuţi. 

MENON De bună seamă: curajul mi se pare că este şi 
el o virtute, şi chibzuinţă şi înţelepciunea şi generozitatea 9 
şi atîtea altele. 

SOCRATE Iată-ne din nou în aceeaşi încurcătură, Menon: 
căutînd o singură virtute, iar am ajuns să găsim o mul¬ 
ţime de virtuţi, e drept nu în acelaşi chip ca adineaori 10 ; 
iar virtutea unică existentă în toate acestea n-o putem 
descoperi. 

MENON Vezi tu, Socrate, încă nu pot concepe bine, ca b 
în exemplele de mai înainte, virtutea unică în toate pe 
care tu o cauţi. 

SOCRATE E şi firesc să nu poţi. Eu însă mă voi strădui, 
cît pot, să ne aduc pe amîndoi mai aproape de ea. Iată, 
nu e prea greu să înţelegi că lucrurile stau în fiecare caz 
la fel: dacă cineva ţi-ar pune întrebarea mea de adineaori 
„ce este figura, Menon?” şi tu i-ai răspunde „rotunjimea” 
şi el te-ar întreba, ca şi mine, „rotunjimea este oare figura 
sau o figură?”, atunci ai spune, fireşte, că este o figură. 

MENON Desigur. 

c SOCRATE Ai răspunde aşa fiindcă mai există şi alte 
figuri? 

MENON Da. 

SOCRATE Iar dacă te-ar întreba, în continuare, care 
sînt acelea, i-ai spune? 

MENON Bineînţeles. 

SOCRATE Şi tot aşa, dacă te-ar întreba ce este culoarea 
şi răspunzîndu-i tu „albul” ar mai întreba „este oare albul 
culoarea sau o culoare ?” tu i-ai răspunde că este o culoare 
fiindcă mai există şi alte culori, nu? 

MENON Desigur. 

d SOCRATE Şi dacă te-ar ruga să numeşti şi alte culori, 
ai numi şi altele, care sînt culori întocmai ca şi albul? 

MENON Da. 

SOCRATE Iar dacă ar continua, ca mine, spunîndu-ţi: 
„Mereu ajungem la pluralitate, dar eu nu asta vreau de 
la tine, ci, de vreme ce acestor lucruri, multe la număr, 
le dai un singur nume şi despre nici unul nu spui că n-ar 
fi o figură, chiar dacă ele sînt opuse unul faţă de celălalt, 
spune-mi ce este lucrul care cuprinde şi ceea ce este rotund 
şi ceea ce este drept, adică ceea ce numeşti tu figură atunci 
e cînd spui că şi ceea ce e rotund şi ceea ce e drept este tot 
o figură? Sau nu spui aşa? 

MENON Ba aşa spun. 

SOCRATE Oare cînd vorbeşti astfel nu înţelegi că rotun¬ 
dul este în egală măsură rotund şi drept, iar dreptul este 
în egală măsură drept şi rotund? 

MENON Cîtuşi de puţin, Socrate. 

SOCRATE Dar spui că rotundul este o figură întocmai 
ca şi dreptul şi invers. 

MENON E adevărat. 

SOCRATE Ce este atunci lucrul care poartă numele de 
figură? încearcă să spui. Dacă ţi-ar pune cineva această a 
întrebare cu privire la figură, ori la culoare, şi tu ai răs¬ 
punde: ,,Nu înţeleg, prietene, ce vrei şi nu ştiu nici ce vor¬ 
beşti”, acela s-ar mira probabil şi ar spune : „Nu înţelegi 
că eu caut ceea ce este comun în toate acestea?” Sau n-ai 
fi în stare să răspunzi, Menon, dacă cineva te-ar întreba 
în aceeaşi ordine de idei: „Ce trăsătură comună există 
în rotund şi în drept şi în toate cele pe care le numeşti 
figuri?” încearcă să spui, pentru a te pregăti astfel să 
răspunzi la întrebarea despre virtute. 

MENON Nu mă întreba pe mine, Socrate, răspunde mai b 
bine tu. 

SOCRATE Vrei să-ţi fac pe plac? 

MENON Te rog. 

SOCRATE Iar tu vei consimţi, la rîndul tău, să-mi răs¬ 
punzi la întrebarea despre virtute? 

MENON Bucuros. 

SOCRATE Atunci să ne dăm toată silinţa; într-adevăr 
merită. 

MENON Chiar aşa. 

SOCRATE Hai să încerc atunci să-ţi spun ce este figura. 

Vezi dacă accepţi această definiţie: să zicem că figura este 
singurul lucru care se asociază întotdeauna cu culoarea. 

Te mulţumeşte sau vrei să cauţi altceva? Eu aş fi mulţumit c 
dacă mi-ai răspunde măcar atît despre virtute. 

MENON Dar asta e o definiţie naivă, Socrate. 

SOCRATE Ce vrei să spui? 

MENON Figura este, după tine, ceea ce se asociază întot¬ 
deauna cu culoarea. Să zicem c-ar fi aşa. Dar dacă cineva 
ar afirma că nu ştie ce este culoarea şi că e la fel de nedu¬ 
merit ca şi în privinţa figurii, ce valoare crezi că ar mai 
avea definiţia ta ? 11 

SOCRATE Eu cred că e adevărată. Iar dacă m-ar întreba 
unul din acei oameni iscusiţi cărora le plac discuţiile în d 
contradictoriu 12 i-aş răspunde aşa: „Eu ţi-am dat răs¬ 
punsul; dacă ceea ce spun nu e corect n-ai decît să-mi ceri 
socoteală şi să dovedeşti tu că e fals”. însă cei care vor 
să discute ca nişte prieteni, aşa cum facem noi acum. 

trebuie să răspundă cu mai multă blîndeţe şi într-un fel 
mai propriu unei discuţii. Şi cred că este propriu unei 
discuţii nu numai să dai răspunsuri adevărate, dar şi să 
recurgi numai la lucrurile pe care cel întrebat recunoaşte 
că le ştie 13 . Voi încerca dar şi eu să vorbesc la fel. De aceea 
e spune-mi: există ceva pe care îl numeşti „sfîrşit”? Spun 
„sfîrşit” cum se spune „capăt” sau „limită”. Toate acestea 
au acelaşi sens pentru mine. Poate că Prodicos 14 ar găsi 
o diferenţă aici, dar tu spui indiferent „s-a sfîrşit” şi „a 
ajuns la capăt”. Asta e tot ce vreau să spun, nu e nimic 
complicat 15 . 

MENON Da, folosesc aceste cuvinte şi cred că înţeleg 
ce vrei să spui. 

76 b SOCRATE Bine. Şi foloseşti, după caz, cuvîntul „supra¬ 
faţă” şi cuvîntul „solid”, aşa ca în geometrie, de pildă? 

MENON Bineînţeles. 

SOCRATE Atunci cred că ai să înţelegi, pornind de la 
ele, ce numesc eu figură. Afirm că orice figură este ceea ce 
mărgineşte un solid: adică, pe scurt, limita unui solid. 

MENON Şi ce spui că este culoarea, Socrate ? 16 

SOCRATE Vai, Menon, ce lipsă de respect! Ceri unui 
om bătrîn, ca să-l încurci, să-ţi răspundă la întrebări, iar 
tu nu vrei nici măcar să-ţi aminteşti ce spune Gorgias că 
b este virtutea şi să-mi spui şi mie. 

MENON Întîi răspunde-mi tu, Socrate, şi apoi îţi voi 
spune şi eu. 

SOCRATE Chiar şi legat la ochi, cel care stă de vorbă 
cu tine, Menon, şi-ar putea da seama că eşti frumos şi că 
încă te mai îndrăgesc destui 17 . 

MENON De ce spui asta? 

SOCRATE Fiindcă, vorbindu-mi, nu faci decît să dai 
porunci. Aşa fac numai cei răsfăţaţi, care se poartă ca nişte 
tirani cîtă vreme sînt tineri. Şi totodată poate nu ţi-a 
e scăpat cît sînt eu de slab în faţa tinerilor frumoşi. Am 
să-ţi fac pe plac aşadar şi am să-ţi răspund. 

MENON Fă-mi această mare plăcere. 

SOCRATE Vrei să-ţi răspund în stilul lui Gorgias, ca să 
mă poţi urmări mai uşor? 

MENON Vreau, cum să nu? 

SOCRATE Nu spuneţi voi, după teoria lui Empedocle 18 , 
că din lucruri pornesc nişte emanaţii? 

MENON Desigur. 

SOCRATE Şi că există în lucruri nişte deschideri spre 
care şi prin care circulă emanaţiile? 

MENON Chiar aşa. 

SOCRATE Şi că, dintre emanaţii, unele se potrivesc cu 
anume deschideri, iar altele sînt prea mici sau prea mari d 
pentru ele? 

MENON întocmai. 

SOCRATE Pe de altă parte există, nu-i aşa, ceva pe care 
îl numeşti vedere? 

MENON Da. 

SOCRATE Atunci, cum zice Pindar, „înţelege-mi vorba ” 19 : 
culoarea este o emanaţie a figurilor pe potriva vederii şi, 
ca atare, perceptibilă. 

MENON Socrate, ai dat un răspuns care mi se pare exce¬ 
lent. 

SOCRATE Probabil fiindcă am vorbit aşa cum eşti tu 
obişnuit. Şi totodată înţelegi, cred, că ai putea scoate de 
aici şi o definiţie a vocii, a mirosului şi a multor altor 
lucruri de acelaşi fel. • 

MENON Chiar aşa. 

SOCRATE Răspunsul acesta este vrednic de o tragedie, 
de aceea îţi place mai mult decît definiţia figurii. 

MENON Ce-i drept, îmi place. 

SOCRATE Dar nu este mai bun, o fiu al lui Alexidemos 20 ; 
am convingerea că prima definiţie era mai bună. Cred că 
şi tu ai judeca la fel dacă n-ar trebui să pleci înainte de 
mistere, cum ziceai ieri, şi ai rămîne aici şi te-ai ini¬ 
ţia 21 . 

MENON Dar aş putea rămîne, Socrate, dacă mi-ai mai 77 ■ 
spune multe asemenea lucruri. 

SOCRATE Desigur îţi voi mai putea vorbi în felul acesta, 
atît în folosul tău, cît şi în al meu; nu dorinţa îmi lipseşte; 
mă tem însă că multe de felul acesta n-o să fiu în stare 
să-ţi spun. Dar hai încearcă şi tu să-ţi ţii promisiunea de 
a defini virtutea în general, fără să faci din una mai multe, 
aşa cum se spune în glumă ori de cîte ori cineva sparge 

un lucru. Lasă virtutea întreagă şi nevătămată şi spune-mi 
b ce este ea, doar ai drept model exemplele date de 
mine. 

MENON Dacă-i aşa, Socrate, cred că virtutea este, cum 
zice poetul, ,,să te bucuri de lucrurile frumoase şi să fii 
puternic” 22 . Asta spun şi eu că este virtutea, să doreşti 
lucrurile frumoase şi, dorindu-le, să le poţi dobîndi. 

SOCRATE Atunci cînd cineva doreşte lucruri frumoase, 
nu spui oare prin asta că doreşte lucruri bune? 

MENON Chiar aşa. 

SOCRATE Spui oare că există unii care doresc lucrurile 
rele şi alţii care le doresc pe cele bune? Nu ţi se pare, prea 
c bunul meu prieten, că toţi doresc lucrurile bune? 

MENON Nu, nu mi se pare. 

SOCRATE Şi crezi că unii doresc lucrurile rele? 

MENON b>a. 

SOCRATE Şi spui că doresc lucrurile rele crezînd că sînt 
bune sau în ciuda faptului că ştiu că sînt rele? 

MENON Cred că există ambele situaţii. 

SOCRATE Atunci ţi se pare că cineva care ştie despre 
lucrurile rele că sînt rele poate totuşi să le dorească? 

MENON Desigur. 

SOCRATE Ce înseamnă, după tine, să doreşti un lucru? 
d Să doreşti să-ţi aparţină? 

MENON Fireşte, ce altceva? 

SOCRATE Spui asta socotind că lucrurile rele aduc un 
folos celui care le posedă sau ştiind că ele îi sînt vătămă¬ 
toare? 

MENON Sînt unii care gîndesc că lucrurile rele aduc 
folos şi alţii care ştiu că sînt vătămătoare. 

SOCRATE Şi ţi se pare că cei care cred că lucrurile rele 
aduc folos ştiu că lucrurile rele sînt rele? 

MENON Nu mi se pare deloc aşa. 

SOCRATE Atunci e limpede că aceştia doresc nu lucrurile 
e rele, pe care nici nu le recunosc ca rele, ci lucrurile pe care 
ei le cred bune, măcar că sînt rele. E limpede astfel că cei 
care nu-şi dau seama că lucrurile rele sînt rele şi cred că 
sînt bune doresc de fapt lucrurile bune. Nu-i aşa? 

MENON Mă tem că aşa se întîmplă cu aceştia. 

SOCRATE Şi atunci? Cei care doresc, cum zici tu, lucrurile 
rele considerînd că ele sînt vătămătoare pentru cel căruia 
îi aparţin nu ştiu ei oare că ele vor fi vătămătoare pentru 
ei înşişi? 

MENON Nu încape îndoială. 

SOCRATE Dar pe cei supuşi unei acţiuni vătămătoare 78 a 
nu-i socotesc ei oare că suferă tocmai în măsura în care 
sînt supuşi unei asemenea acţiuni? 

MENON Şi asta e neîndoielnic. 

SOCRATE Iar pe cei care suferă nu-i aşa că-i socotesc 
nenorociţi? 

MENON Ba da, după părerea mea. 

SOCRATE Şi există vreun om care să vrea să sufere şi 
să fie nenorocit? 

MENON Nu cred să existe, Socrate. 

SOCRATE Prin urmare nimeni nu vrea lucrurile rele, 
Menon, cîtă vreme nu vrea să ajungă în situaţia asta. 

Căci ce altceva înseamnă să suferi decît să doreşti lucrurile b 
rele şi să le şi ai? 

MENON Tare mă tem că ceea ce spui, Socrate, e adevărat 
şi că nimeni nu vrea lucrurile rele. 

SOCRATE Spuneai adineaori 23 , nu-i aşa, că virtutea în¬ 
seamnă să doreşti lucrurile bune şi să ai puterea de a le 
dobîndi? 

MENON Aşa spuneam. 

SOCRATE Dacă spunem asta, nu crezi oare că faptul 
de a vrea lucrurile bune este comun tuturor şi că nimeni 
nu este superior altuia în această privinţă? 

MENON Sigur că da. 

SOCRATE Atunci e limpede că, dacă cineva este superior 
altcuiva, el nu poate fi superior decît prin faptul de a 
putea. 

MENON Desigur. 

SOCRATE Aşadar, pare-se, aceasta este, după tine, defi¬ 
niţia virtuţii: a putea să dobîndeşti lucrurile bune. c 

MENON Sînt întru totul de acord, Socrate, cu felul în 
care înfăţişezi acum lucrurile. 

SOCRATE Hai să vedem dacă partea asta din definiţia 

ta e adevărată: se prea poate să ai dreptate. Să fii în stare 
să dobîndeşti lucrurile bune asta spui tu că e virtutea, nu? 

MENON întocmai. 

SOCRATE Iar lucruri bune numeşti, de pildă, sănătatea 
şi bogăţia? 

MENON Şi să ai aur şi argint, să ai onoruri şi funcţii în 
cetate. 

SOCRATE Mai sînt, după tine, şi alte lucruri bune, pe 
lingă acestea? 

d MENON Nu, cam acestea sînt toate, zic eu. 

SOCRATE Bine. Aşadar, după Menon, oaspetele ereditar 
al Marelui Rege 24 , virtutea înseamnă să agoniseşti aur şi 
argint. Adaugi oare la faptul însuşi al procurării men¬ 
ţiunea „potrivit cu dreptatea faţă de oameni şi faţă de 
zei” sau asta nu te interesează şi cbiar dacă cineva dobîn- 
deşte aur şi argint împotriva dreptăţii, tu tot virtute nu¬ 
meşti fapta lui? 

MENON Nici gînd, Socrate. 

SOCRATE Atunci o numeşti faptă urîtă? 

MENON întocmai aşa. 

SOCRATE Trebuie deci ca faptul însuşi al procurării de 
bunuri să se îmbine cu dreptatea, cu chibzuinţă, cu pietatea 
sau cu vreo altă parte a virtuţii; dacă nu, nu-i vom putea 
e spune virtute, chiar dacă ne face să dobîndim bunuri. 

MENON într-adevăr, cum ar putea fi virtute fără ele? 

SOCRATE Iar a nu agonisi aur şi argint, nici pentru sine, 
nici pentru altul, atunci cînd dreptatea se opune, nu este 
şi renunţarea aceasta o virtute? 

MENON De bună seamă că este. 

SOCRATE Prin urmare dobîndirea unor asemenea bunuri 
nu ţine mai mult de virtute decît renunţarea 25 la ele, ci, 
79 a dimpotrivă, se parc că actul care se îmbină cu dreptatea 
va fi virtute, iar cel lipsit de aşa ceva, o faptă urîtă. 

MENON Mi se pare că nu poate fi altfel de cum zici. 

SOCRATE N-am spus noi, însă, puţin mai înainte 26 , că 
fiecare din acestea, dreptatea, chibzuinţă şi celelalte, sînt 
părţi ale virtuţii? 

MENON Ba da. 

SOCRATE Vrei cumva să rîzi de mine, Menon? 

MENON Cum asta, Socrate? 

SOCRATE Păi tocmai 27 te rugasem să nu rupi şi să nu 
fărâmiţezi virtutea şi-ţi dădusem şi exemple de cum trebuie 
să răspunzi, iar tu, fără să ţii seama de nimic, îmi spui că 
virtutea înseamnă să fii în stare să dobîndeşti bunuri, b 
potrivit cu dreptatea. Iar dreptatea spui că este o parte 
a virtuţii, nu? 

MENON întocmai. 

SOCRATE Urmează deci din afirmaţiile cu care te-ai 
arătat de acord 28 că virtutea este faptul de a acţiona în orice 
împrejurare potrivit cu o parte a virtuţii. Doar spui că 
dreptatea este o parte a virtuţii şi că la fel sînt toate 
celelalte. 

MENON Cum aşa? 

SOCRATE Vreau să spun că te rugasem să defineşti vir¬ 
tutea ca un tot, iar tu, departe de asta, spui că orice acţiune 
este virtute dacă comportă o parte a virtuţii, de parcă, 
gata, ai fi definit virtutea în general şi cu ar urma s-o recu- c 
nosc acum în bucăţile în care ai fărîmiţat-o. Din această 
cauză mă tem că trebuie s-o luăm din nou de la început 
şi să-ţi pun iarăşi aceeaşi întrebare: „Iubite Menon, ce 
înţelegi că este virtutea, atunci cînd spui că orice acţiune 
care comportă o parte a virtuţii este virtute? Căci asta 
spunem cînd afirmăm că orice acţiune care comportă 
dreptatea este virtute. Sau ţie ţi se pare că nu mai e nevoie 
să reluăm aceeaşi întrebare, ci crezi că putem şti ce este 
o parte a virtuţii fără a şti ce e virtutea însăşi? 

MENON Nu cred asta. 

SOCRATE Dacă-ţi mai aminteşti, cînd ţi-am răspuns eu d 
ţie în legătură cu definiţia figurii am înlăturat amîndoi 
o încercare similară de a răspunde pornind de la elemente 
pe care tocmai urma să le căutăm şi asupra cărora nu 
căzusem încă de acord 29 . 

MENON Pe drept cuvînt am înlăturat-o, Socrate. 

SOCRATE în acest caz, prea bunul meu prieten, cîtă 
vreme încă mai căutăm o definiţie a virtuţii în general, 
să nu-ţi închipui că vei lămuri pe cineva cu privire la ea 
dacă răspunsul tău va pleca de la părţile sale, nici că vei 
defini orice altceva după metoda asta, ci să fii convins că 

e va fi nevoie să ţi se pună din nou întrebarea de la început: 
„Pe ce definiţie a virtuţii se întemeiază spusele tale?” 
Sau ţi se pare că ceea ce spun e fără noimă? 

MENON Ba mi se pare că ai toată dreptatea. 

SOCRATE Dacă-i aşa, atunci răspunde-mi iar, luînd-o 
de la început: ce spuneţi voi, tu şi prietenul tău, că este 
virtutea? 

MENON Socrate, auzisem eu înainte chiar de a te întîlni 
80 a că nu faci altceva decît să te pui pe tine însuţi şi pe alţii în 
încurcătură. Iar acuma parcă mi-ai făcut o vrajă, nişte far¬ 
mece, parcă m-ai robit pe de-a întregul unui descîntec, în 
aşa fel încît mi-e plină mintea de nedumerire. Dacă putem 
glumi un pic, îmi pare că semeni leit, şi la chip 30 , şi altfel, 
cu peştele acela mare şi turtit care trăieşte în mare şi se 
cheamă torpilă 31 . Căci şi el amorţeşte pe oricine se apropie 
de el şi îl atinge, cum simt că faci tu cu mine acum. Zău, 
b Socrate, mi-au amorţit şi sufletul şi vorba de nu ştiu ce 
să-ţi mai răspund. Şi doar am rostit de mii de ori atîtea 
cuvîntări despre virtute, în faţa unui mare public şi, pe 
cît mi se părea, cu mult succes. Acum însă nu sînt deloc 
în stare să spun nici măcar ce este virtutea. Cred că e bună 
hotărîrea ta de a nu pleca de aici să călătoreşti pe mare 
sau altfel 32 , căci dacă te-ai purta la fel într-o altă cetate, 
ca străin, mă tem că tc-ar închide ca vrăjitor 33 . 

SOCRATE Eşti tare şiret, Mcnon, era cît pe-aci să mă 
păcăleşti. 

MENON Cum aşa, Socrate? 

c SOCRATE îmi dau seama acum de ce ai făcut această 
comparaţie. 

MENON Şi de ce crezi c-am făcut-o? 

SOCRATE Ca să-ţi răspund şi eu cu una 34 . Eu ştiu că 
tuturor tinerilor frumoşi le place să fie comparaţi. Au de 
cîştigat din asta, căci lucrurile cu care sînt comparaţi cei 
frumoşi sînt la rîndul lor frumoase, aşa cred. Eu însă n-am 
să-ţi răspund cu altă comparaţie. în ce mă priveşte, dacă 
peştele-torpilă amorţeşte el însuşi atunci cînd îi amorţeşte 
pe ceilalţi 35 , atunci semăn cu el; dacă nu, nu semăn. Fiindcă 
eu n-am la îndemînă nici un răspuns atunci cînd îi pun în 
d încurcătură pe alţii. în clipa de faţă, eu însumi nu ştiu 

ce este virtutea, iar tu, deşi poate ştiai înainte de a te 
apropia de mine, acum semeni leit cu un neştiutor 36 . Şi 
totuşi vreau să cercetez ce anume este ea împreună cu tine. 

MENON Şi cum ai să cauţi, Socrate, un lucru despre care 
habar nu ai ce este? Pe care anume dintre toate lucrurile 
neştiute îţi propui să-l descoperi? Sau, admiţînd că dai 
chiar peste el, cum ai să ştii că tocmai el este ceea ce nu 
ştiai? 

SOCRATE înţeleg ce vrei să spui, Menon. Iată că ne e 
pui în faţa 37 unui subiect de controversă: omul nu poate 
să caute nici ceea ce ştie, nici ceea ce nu ştie. Nu poate 
să caute ceea ce ştie, fiindcă ştie şi nimeni n-are nevoie să 
caute ceea ce ştie; nu poate să caute nici ceea ce nu ştie, 
fiindcă nu ştie ce anume să caute 38 . 

MENON Şi chiar nu ţi se pare un raţionament corect 81 a 
formulat, Socrate? 

SOCRATE Nu, nu mi se pare. 

MENON Poţi să-mi spui de ce? 

SOCRATE Pot. Am auzit nişte oameni, bărbaţi şi femei, 
pricepuţi la cele divine. . . 

MENON Şi ce spuneau? 

SOCRATE Lucruri adevărate, pe cît îmi pare mie, şi 
frumoase. 

MENON Dar ce anume spuneau şi cine sînt ei? 

SOCRATE Sînt preoţii şi preotesele 39 care se străduiesc 
să poată explica lucrurile pe care le au în grijă. Tot asa 
vorbeşte şi Pindar, şi alţi poeţi, mulţi la număr, toţi cei b 
care sînt inspiraţi de zei 40 . Ascultă ce spun ei şi vezi dacă 
ţi se pare adevărat. 

Spun ei că sufletul omului e nemuritor şi că uneori el 
părăseşte viaţa, noi zicem „moare”, alteori se reîntoarce 
la ea, niciodată însă nu piere. De aceea trebuie să dăm 
dovadă de-a lungul întregii vieţi, de cea mai mare pietate: 
căci 41 „celor cărora Persephone le primeşte ispăşirea vechii 
lor dureroase greşale ea le trimite iarăşi sufletul, în al 
nouălea an 42 , pe tărîmul luminii de sus; dintre ei se înalţă 
regii slăviţi şi bărbaţii cu ageră vlagă şi cu mintea mare; c 
eroi 43 fără prihană sînt ei numiţi apoi între oameni, de-a 
pururi”. 

Aşadar nu există lucru pe care sufletul să nu-1 fi învăţat, 
pentru că este nemuritor şi de mai multe ori născut şi a 
privit ce se află şi în lumea de aici şi în Hades 44 şi pretu¬ 
tindeni ; de aceea nu e de mirare că el îşi poate aminti, 
d despre virtute şi despre celelalte, cele pe care le-a ştiut 
mai înainte. Cum nici o parte a naturii nu e străină de 
celelalte, iar sufletul le-a cunoscut pe toate, nimic nu-1 
împiedică pe cel ce-şi reaminteşte un singur lucru — şi 
asta e ceea ce numesc oamenii a şti — să le descopere pe 
toate celelalte, dacă are curaj şi nu se dă bătut în timp ce 
caută. Căci tot ce căutăm să ştim şi tot ce ştim nu e decît 
reamintire. 

Nu trebuie dar să ne lăsăm convinşi de argumentul 
sofistic de adineaori: el ar face din noi nişte leneşi şi numai 
e oamenii nevolnici îl ascultă cu plăcere. Doctrina reamintirii, 
dimpotrivă, ne face activi şi iscoditori; tocmai fiindcă sînt 
convins că e adevărată vreau să caut împreună cu tine 
ce este virtutea. 

MENON Prea bine, Socrate. Dar ce te face să spui că 
noi nu învăţăm nimic nou şi că ceea ce numim ştiinţă este de 
fapt reamintire? Poţi să-mi dovedeşti că aşa stau lucrurile? 

SOCRATE Abia ţi-am spus 45 că eşti plin de şiretlicuri, 
82 a Menon, şi uite că mă întrebi dacă pot să te învăţ ceva, 
tocmai eu care spun că nu există învăţătură, ci doar reamin¬ 
tire. De bună seamă vrei să mă faci să mă contrazic şi să 
mă prinzi chiar acum asupra faptei. 

MENON Cîtuşi de puţin, Socrate, ţi-o jur pe Zeus. Nu 
asta urmăream, te-am întrebat aşa din obişnuinţă. Totuşi, 
dacă poţi să-mi arăţi cumva că lucrurile stau aşa cum spui, 
arată-mi. 

SOCRATE Nu e uşor, sînt însă gata, de dragul tău, să-mi 
dau toată silinţa. Cheamă, te rog, aici pe unul dintre mulţii 
b sclavi pe care i-ai adus cu tine, pe oricare vrei, ca să-ţi arăt 
asupra lui ceea ce-mi ceri. 

MENON Prea bine. (Către un sclav) Apropie-te. 

SOCRATE Este grec şi vorbeşte greceşte? 

MENON Bineînţeles, doar e născut în casa mea. 

SOCRATE Acum fii atentaşi vezi cum ţi se pare, îşi reamin¬ 
teşte singur sau învaţă de la mine? 

MENON Am să fiu atent. 

SOCRATE Spune-mi, prietene, ştii că o suprafaţă de felul 
acesta 46 este un pătrat? 

SCLAVUL Ştiu. 

SOCRATE Este un pătrat pentru că toate laturile acestea, 
patru la număr, sînt egale, nu? c 

SCLAVUL Desigur. 

SOCRATE Şi pentru că liniile acestea care trec prin mij¬ 
locul pătratului 47 sînt egale şi ele? 

SCLAVUL Da. 

SOCRATE O suprafaţă de felul acesta ar putea fi mai 
mare sau mai mică? 

SCLAVUL Desigur. 

SOCRATE Dacă latura aceasta ar fi de două picioare şi 
cealaltă tot de două, de cîte picioare ar fi întregul? Gîndeş- 
te-te aşa: dacă latura asta ar fi de două picioare, iar cea¬ 
laltă numai de un picior, nu-i aşa că suprafaţa ar fi de 
două ori un picior? 

SCLAVUL Ba da. 

SOCRATE însă de vreme ce şi latura asta e de două d 
picioare, atunci avem de două ori doi, nu? 

SCLAVUL Aşa avem. 

SOCRATE Deci suprafaţa are de două ori două picioare, nu? 

SCLAVUL Da. 

SOCRATE Cît fac de două ori două picioare? Socoteşte 
şi spune. 

SCLAVUL Patru, Socrate. 

SOCRATE N-ar putea exista o altă suprafaţă, dublă 
faţă de aceasta, dar de acelaşi fel, avînd de asemenea toate 
laturile egale? 

SCLAVUL Ba da. 

SOCRATE Şi cîte picioare ar avea ea? 

SCLAVUL Opt. 

SOCRATE încearcă acum să-mi spui cîte picioare va avea 
fiecare dintre laturile ei. Latura pătratului de aici este * 
de două picioare; cît de mare va fi latura pătratului dublu? 

SCLAVUL Este limpede, Socrate, că va fi dublă. 

SOCRATE Observi, Menon, că nu-1 învăţ nimic şi nu fac 
decît să-i pun întrebări. Acum el crede că ştie cît de mare 

este latura care dă un pătrat de opt picioare. Nu ţi se 
pare? 

MENON Ba aşa mi se pare. 

SOCRATE Şi chiar ştie? 

MENON Nu, deloc 48 . 

SOCRATE Crede că latura lui ar fi dublă faţă de latura 
primului pătrat, nu? 

MENON Ba da. 

SOCRATE Acum priveşte cum îşi va reaminti treptat 
soluţia corectă. Iar tu răspunde-mi. Spui că o suprafaţă 
83 a dublă se obţine de la o latură dublă, nu-i aşa? Nu vorbesc 
de o suprafaţă care are o latură mai lungă şi una mai scurtă, 
ci de una care are toate laturile egale, la fel ca pătratul 
acesta, dar este dublă faţă de el, adică de opt picioare. 
Ia gîndeşte-te dacă mai crezi că latura ei este dublă? 

SCLAVUL Aşa cred. 

SOCRATE Nu-i aşa că linia asta va ajunge dublă dacă 
adăugăm, pornind de aici, încă o linie de aceeaşi lungime? 

SCLAVUL Desigur. 

SOCRATE Şi spui că ea va da suprafaţa de opt picioare 
atunci cînd vom avea patru laturi egale? 
b SCLAVUL Da. 

SOCRATE Să desenăm atunci, pornind de la ea, patru 
laturi egale. Asta ar fi suprafaţa de opt picioare de care 
vorbeai, nu? 

SCLAVUL Desigur. 

SOCRATE Dar nu există în interiorul ei aceste patru 
suprafeţe egale fiecare cu pătratul nostru de patru picioare? 

SCLAVUL Ba da. 

SOCRATE Atunci cît e de mare întreaga suprafaţă? Nu 
e de patru ori mai mare? 

SCLAVUL Nu poate fi altminteri. 

SOCRATE Şi un lucru de patru ori mai mare decît altul 
poate fi dublul lui? 

SCLAVUL Nu, pe Zeus, nu poate. 

SOCRATE Dar cum este? 

SCLAVUL Este cvadruplu. 

c SOCRATE înseamnă, prietene, că de la o latură dublă 
se obţine o suprafaţă cvadruplă, nu dublă. 

SCLAVUL Adevărat. 

SOCRATE într-adevăr, de patru ori patru picioare fac 
şaisprezece, nu-i aşa? 

SCLAVUL Ba da. 

SOCRATE Şi ce latură va avea pătratul dc opt picioare? 
Doar latura aceasta dublă dă un pătrat cvadruplu, nu? 

SCLAVUL Ba da. 

SOCRATE Iar jumătate din ea dă un pătrat de patru 
picioare? 49 

SCLAVUL Da. 

SOCRATE Bine; suprafaţa de opt picioare nu este oare 
dublă faţă de aceasta care e de patru picioare şi jumătate 
din aceasta, care e de şaisprezece? 

SCLAVUL Ba da. 

SOCRATE Şi ea va avea o latură mai mare decît asta de 
aici, dar mai mică decît cea de acolo. Nu-i aşa? “ 

SCLAVUL Mie aşa mi se pare. 

SOCRATE Foarte bine. Răspunde-mi acum întocmai aşa 
cum crezi că e corect. Şi spune-mi: latura asta era de două 
picioare, cealaltă de patru, nu? 

SCLAVUL Ba da. 

SOCRATE Şi trebuie ca latura pătratului de opt picioare 
să fie mai mare decît latura asta de două picioare şi mai 
mică decît cea de patru picioare. 

SCLAVUL Aşa trebuie. 

SOCRATE Atunci încearcă să spui cît de mare crezi că e 
va fi ea? 

SCLAVUL De trei picioare. 

SOCRATE Dacă e de trei picioare, atunci adăugăm la 
latura asta jumătate din lungimea ei şi vom avea cu totul 
trei picioare, nu-i aşa? Aici e o lungime de două picioare, 
aici una de un picior; la fel şi în partea asta: două picioare 
şi un picior. Şi iată am obţinut suprafaţa de care vorbeai. 

SCLAVUL întocmai. 

SOCRATE Dar dacă are trei picioare într-o direcţie şi trei 
picioare în cealaltă direcţie, suprafaţa totală nu măsoară 
oare de trei ori trei picioare? 

SCLAVUL Fără îndoială. 

SOCRATE Şi cît fac de trei ori trei picioare? 

SCLAVUL Nouă. 

SOCRATE Dar pătratul dublu faţă de cel dinţii cîte 
picioare trebuia să aibă? 

SCLAVUL Opt. 

SOCRATE înseamnă că suprafaţa de opt picioare nu se 
obţine nici de la o latură de trei picioare. 

SCLAVUL Nu, nu sc obţine as a. 

SOCRATE Dar de la ce latură se obţine ea? încearcă 
84 a să ne spui exact, iar dacă nu vrei să socoteşti, atunci arată 
pe figură latura 50 . 

SCLAVUL Dar nu ştiu, Socrate, zău nu ştiu. 

SOCRATE înţelegi şi de data asta, Menon, pînă unde a 
păşit pe calea reamintirii? La început nu ştia care e latura 
unui pătrat de opt picioare — nu ştie de altfel nici acum — 
dar îşi închipuia atunci că ştie şi a răspuns cu îndrăzneală, 
b ca unul care ştie, fără să-şi dea seama de dificultate. Acum 
îşi dă seama şi, dacă nu ştie, măcar nu crede că ştie. 

MENON Ai dreptate. 

SOCRATE Şi nu ţi se pare că acum este într-o situaţie 
mai bună faţă de lucrul pe care nu-1 ştia? 

MENON Sînt convins de asta. 

SOCRATE Făcîndu-1 să se simtă în încurcătură şi amor- 
ţindu-1, ca peştele-torpilă 51 , oare i-am pricinuit vreun rău? 

MENON Nu, nu cred. 

SOCRATE Atunci ceea ce am înfăptuit îl va ajuta, pe 
cît se pare, să descopere în ce situaţie se află: fiindcă acum, 
văzînd că nu ştie, va căuta bucuros să afle, în vreme ce 
mai înainte îi venea uşor să creadă că poate spune şi repeta, 
c în auzul multora 52 , că pătratul dublu trebuie să aibă latura 
dublă. 

MENON Aşa se pare. 

SOCRATE Crezi oare că, înainte de a fi ajuns în încurcă¬ 
tură, dîndu-şi seama că nu ştie, şi înainte de a se fi născut 
astfel în el dorinţa de a şti, ar fi încercat el să afle singur 
sau de la altul ceea ce nu ştia, dar i se părea că ştie? 

MENON Nu, nu cred, Socrate. 

SOCRATE Atunci faptul că l-am amorţit i-a adus un 
cîştig? 

MENON Aşa cred. 

SOCRATE Priveşte acum la ce descoperiri îl va duce 
această nedumerire în timp ce, fără ca eu să-l învăţ ceva, 
ci doar întrebîndu-1, va căuta împreună cu mine; ia bine d 
seama şi vezi dacă mă vei prinde învăţîndu-1 sau expli- 
cîndu-i ceva şi nu aflînd prin întrebări propriile lui păreri. 

— Iar tu, răspunde-mi. Avem aici un pătrat de patru 
picioare, înţelegi? 

SCLAVUL Da. 

SOCRATE Şi i-am putea adăuga aici un al doilea pătrat, 
egal cu el, nu? 

SCLAVUL Da. 

SOCRATE Şi aici un al treilea, egal cu fiecare dintre 
ele, nu? 

SCLAVUL Da. 

SOCRATE Şi nu-i aşa c-am putea completa totul adău¬ 
gind pătratul de aici din colţ? 

SCLAVUL Desigur. 

SOCRATE Iar aceste patru pătrate egale formează îm¬ 
preună un alt pătrat, nu? e 

SCLAVUL Da. 

SOCRATE Şi de cîte ori este mai mare acest întreg faţă 
de primul pătrat? 

SCLAVUL De patru ori. 

SOCRATE Dar noi aveam nevoie de un pătrat dublu, 
îţi aminteşti, nu? 

SCLAVUL Desigur. 

SOCRATE Dar dacă ducem în fiecare pătrat această 
linie de la un unghi la celălalt, nu-i aşa că le tăiem pe 85 a 
toate în două? 53 

SCLAVUL Ba da. 

SOCRATE Şi nu-i aşa că avem astfel patru linii egale 
care formează acest nou pătrat? 

SCLAVUL Aşa e. 

SOCRATE Gîndeşte-te acum: cît de mare este acest 
pătrat? 

SCLAVUL Nu ştiu. 

SOCRATE Dar nu-i aşa că fiecare din aceste linii a tăiat 
cele patru pătrate pc care le aveam lăsînd în interiorul 
noului pătrat cîtc o jumătate din ele? Nu-i aşa? 

SCLAVUL Aşa e. 

SOCRATE Şi cîte asemenea jumătăţi sînt în noul pătrat? 

SCLAVUL Patru. 

SOCRATE Dar cîte sînt în pătratul acesta de la care am 
pornit? 

SCLAVUL Două. 

SOCRATE Şi cît e patru faţă de doi? 

SCLAVUL Dublul lui. 

b SOCRATE De cîte picioare este deci noul pătrat? 

SCLAVUL De opt^picioare. 

SOCRATE Ce latură are el? 

SCLAVUL Aceasta. 

SOCRATE Linia aceasta care merge de la un unghi la 
celălalt în pătratul de patru picioare? 

SCLAVUL Da. 

SOCRATE Această linie, cei pricepuţi o numesc diago¬ 
nală. Dacă îi spunem şi noi tot aşa, atunci tu, sclav al lui 
Menon, afirmi că pătratul dublu se obţine de la diagonală. 

SCLAVUL întocmai aşa, Socrate. 

SOCRATE Ce crezi, Menon? Există în răspunsurile lui 
vreo părere care să nu fi fost a lui proprie? 
c MENON Nu, toate au fost ale lui. 

SOCRATE Şi totuşi el nu ştia soluţia, aşa cum am spus 
puţin mai înainte 54 . 

MENON Adevărat. 

SOCRATE Aceste păreri existau deci în el, nu crezi? 

MENON Ba da. 

SOCRATE Deci şi în cel care nu ştie există păreri adevă¬ 
rate chiar cu privire la lucrurile pe care el nu le ştie, nu? 

MENON Pare neîndoielnic. 

SOCRATE Deocamdată aceste păreri au început să răsară 
în el ca prin vis: dar dacă cineva îi va pune din nou aceste 
întrebări, de multe ori şi în multe chipuri, fii sigur că pînă 
d la sfîrşit el va şti aceste lucruri la fel de bine ca oricare 
altul. 

MENON S-ar putea. 

SOCRATE E adevărat că le va şti fără să-l înveţe nimeni, 
numai din întrebări, regăsind singur, din sine însuşi, toată 
ştiinţa? 

MENON Da. 

SOCRATE Dar a regăsi singur, din sine însuşi, ştiinţa 
nu înseamnă tocmai a-ţi reaminti? 

MENON Desigur. 

SOCRATE în cazul ăsta, ştiinţa pe care o are el acum, 
ori a dobîndit-o cîndva, ori o avea dintotdeauna, nu-i aşa? 

MENON Ba da. 

SOCRATE Desigur, dacă o avea dintotdeauna, înseamnă 
că ştia acest lucru dintotdeauna; dar dacă a dobîndit-o 
cîndva, atunci în nici un caz n-a putut-o dobîndi în viaţa 
aceasta. Doar nu l-a învăţat nimeni geometria, nu? El e 
însă se va comporta exact la fel în privinţa oricărei geo¬ 
metrii şi a tuturor celorlalte ştiinţe. L-a învăţat oare cineva 
toate aceste lucruri? Tu ar trebui să ştii, mai ales că în 
casa ta s-a născut şi a crescut. 

MENON Iar eu ştiu bine că nimeni nu l-a învăţat vreo¬ 
dată ceva. 

SOCRATE Dar are el sau nu părerile pe care le-a expri¬ 
mat? 

MENON Le are, Socrate, fără doar şi poate. 

SOCRATE Iar dacă nu le-a dobîndit în viaţa aceasta, 86 a 
nu este limpede acum că le-a căpătat într-o altă vreme şi 
că le avea dinainte? 

MENON Fireşte. 

SOCRATE Iar vremea asta nu e oare cea cînd el nu era 
încă om? 

MENON Ba da. 

SOCRATE Dar dacă admitem că şi în timpul existenţei 
lui ca om, şi înainte de ea, se află în el păreri adevărate 
care, o dată trezite prin întrebări, devin ştiinţă, nu în¬ 
seamnă oare că sufletul lui deţine învăţătură dintotdeauna? 

E limpede doar că el există dintotdeauna, ca om sau nu. 

MENON E evident. 

SOCRATE Atunci, dacă adevărul despre lucruri există b 
dintotdeauna în sufletul nostru, nu-i aşa că sufletul nostru 
trebuie să fie nemuritor şi că trebuie deci să încercăm, cu 
încredere, să descoperim şi să ne reamintim tot ceea ce, 
întîmplător, nu ştim acum, adică tot ce deocamdată am 
uitat? 

MENON Nu ştiu de ce, Socrate, dar mi se pare că ai 
dreptate. 

SOCRATE Şi mie mi se pare, Menon. De fapt, în ce-ţi 
spuneam există lucruri pe care nu le-aş putea susţine cu 
tot dinadinsul: dar că, socotindu-ne datori să căutăm 
ceea ce nu ştim, devenim mai buni, mai curajoşi şi mai 
puţin leneşi decît dacă am crede că ceea ce nu ştim nici 
nu e cu putinţă să aflăm, nici nu sîntem datori să căutăm, 
c pentru această convingere aş lupta cu înverşunare, atît 
cît îmi stă în putere şi cu vorba, şi cu fapta. 

MENON Şi aici mi se pare că ai dreptate, Socrate. 

SOCRATE Atunci, de vreme ce sîntem de acord că oricine 
trebuie să caute să afle ceea ce nu ştie, vrei să încercăm 
să căutăm împreună ce este virtutea? 

MENON Sigur că da. Totuşi, Socrate, mi-ar face cea 
mai mare plăcere să aflu, gîndindu-mă eu însumi şi ascul- 
tîndu-te pe tine, răspunsul la prima mea întrebare, şi 
anume cum trebuie să considerăm că dobîndesc oamenii 
d virtutea: învăţînd-o de la alţii, primind-o de la natură 
sau venindu-le pe alte căi. 

SOCRATE Să ştii, Menon, că dacă eu aş hotărî nu numai 
pentru mine, ci şi pentru tine, n-am cerceta dacă virtutea 
poate fi învăţată de la altul sau nu, mai înainte de a căuta, 
în primul rînd, ce este virtutea în ea însăşi. Dar, de vreme 
ce tu nu încerci să-ţi impui nimic, de bună seamă ca să 
rămîi un om liber 56 , iar mie cauţi să-mi impui voinţa ta 
şi chiar mi-o impui, n-am încotro, am să-ţi dau ascultare, 
e Se pare deci că trebuie să cercetăm ce calităţi are un 
lucru care încă nu ştim ce este. Dar ce-ar fi dacă ţi-ai slăbi 
măcar puţin asuprirea şi mi-ai îngădui să cercetez prin 
ipoteză dacă virtutea se poate învăţa de la altul sau nu. 
Spun „prin ipoteză” aşa cum fac adesea, în cercetările 
lor, geometrii: dacă cineva ar întreba, în legătură cu o 
suprafaţă, de pildă, dacă este posibil să se înscrie sub 
formă de triunghi o suprafaţă dată într-un cerc dat, geo- 
87 a metrul ar răspunde: „încă nu ştiu dacă este cu putinţă 
un astfel de lucru, dar cred că am un fel de ipoteză folo¬ 
sitoare pentru problema noastră şi anume: dacă această 
suprafaţă este de aşa natură încît cel care o construieşte 

sub formă de paralelogram pe (o parte din)> diametrul cercu¬ 
lui să poată construi pe partea rămasă un paralelogram ase¬ 
menea cu primul, mi se pare că lucrurile stau într-un fel, 
iar dacă n-o poate construi aşa, atunci ele stau altfel 56 . Vreau 
aşadar să-ţi explic prin ipoteză ce se întîmplă cu înscrie¬ 
rea în cerc a acestei suprafeţe, este ea posibilă sau nu.” 

La fel să procedăm şi noi cu virtutea; de vreme ce nu 
ştim nici ce este, nici ce calităţi are, să cercetăm prin ipo¬ 
teză dacă poate fi învăţată de la altul sau nu, spunînd aşa: 
admiţînd că virtutea este de natura uneia dintre părţile 
constitutive ale sufletului, <(de natura căreia ar trebui ea 
să fie)> pentru a putea fi învăţată de la altul? Şi mai întîi, 
dacă ea este de altă natură decît ştiinţa, poate fi ea învă¬ 
ţată de la altul sau, aşa cum tocmai spuneam, dobîndită 
prin reamintire? (N-are nici o importanţă ce cuvînt folosim, 
contează numai dacă poate fi învăţată). Sau e limpede e 
pentru oricine că numai ştiinţa poate fi învăţată? 

MENON Mie aşa mi se pare. 

SOCRATE Atunci, dacă virtutea e o ştiinţă, e limpede 
că ea poate fi învăţată. 

MENON Cum ar putea fi altfel? 

SOCRATE Am scăpat deci repede de întrebarea asta: 
dacă este de natura ştiinţei, virtutea poate fi învăţată, 
dacă nu, nu. 

MENON într-adevăr. 

SOCRATE Ceea ce trebuie să cercetăm după asta e, cred 
eu, dacă virtutea e ştiinţă sau altceva decît ştiinţă. 

MENON Şi mie mi se pare că asta urmează să cercetăm d 
acum. 

SOCRATE Dar stai puţin. Menţinem sau nu ipoteza enun¬ 
ţată de noi că virtutea nu e altceva decît binele? 

MENON Neapărat. 

SOCRATE Atunci, dacă există vreun alt bine, în afara 
ştiinţei, se prea poate ca virtutea să nu fie o ştiinţă; dar 
dacă nu există nici un bine pe care ştiinţa să nu-1 cuprindă, 
atunci am fi îndreptăţiţi să presupunem că el are ceva 
comun cu ştiinţa. 

MENON Aşa este. 

SOCRATE E adevărat că virtutea ne face să fim buni? 

MENON Da. 

e SOCRATE Iar dacă sîntem buni, sîntem şi folositori: 
căci lucrurile bune sînt folositoare, nu? 

MENON Da. 

SOCRATE Prin urmare virtutea este şi ea un lucru folo¬ 
sitor? 

MENON Aşa rezultă din ceea ce am admis. 

SOCRATE Să cercetăm atunci pe rînd lucrurile folosi¬ 
toare pentru noi. Sănătatea, să zicem, şi puterea şi frumu¬ 
seţea şi, de bună seamă, bogăţia 57 : despre acestea, şi despre 
altele de felul lor, spunem că sînt folositoare. Nu? 

MENON Da. 

88 a| SOCRATE Dar despre aceleaşi lucruri spunem uneori că 
sînt vătămătoare; nu spui şi tu aşa? 

MENON Ba chiar aşa spun. 

SOCRATE Atunci gîndeşte-te cînd ne e de folos şi cînd 
ne dăunează să ne lăsăm conduşi de vreunul din aceste 
lucruri. Nu-i aşa că atunci cînd le întrebuinţăm cum trebuie 
ele ne sînt de folos, iar cînd nu, ne dăunează? 

MENON Desigur. 

SOCRATE Hai să privim acum şi spre cele ale sufletului. 
Nu-i aşa că există lucruri pe care le numeşti cumpătare, 
dreptate, curaj, uşurinţă de a învăţa, memorie, generozi¬ 
tate şi toate cele de felul acestora? 

MENON Există. 

b SOCRATE Vezi atunci, printre aceste lucruri, dacă cele 
care crezi că nu sînt ştiinţă, ci altceva decît ştiinţă, nu 
sînt folositoare uneori, iar alteori vătămătoare? De pildă 
curajul, atunci cînd el nu este chibzuinţă, ci doar un fel 
de îndrăzneală 58 . Nu-i aşa că omul, cînd îndrăzneşte fără ju¬ 
decată iese vătămat, iar cînd o face cu judecată iese cîştigat? 

MENON Ba da. 

SOCRATE Nu la fel stau lucrurile şi cu cumpătarea ori 
cu uşurinţa de a învăţa? Lucrurile pe care le învăţăm şi 
le deprindem cu judecată sînt folositoare, iar cînd lipseşte 
judecata sînt vătămătoare, nu? 

MENON întocmai aşa. 

e SOCRATE Şi, în general, nu-i aşa că tot ceea ce între¬ 
prinde şi tot ceea ce îndură sufletul, cînd îl călăuzeşte raţiu- 

nea, are ca rezultat fericirea, iar cînd îl călăuzeşte nesăbu¬ 
inţa, ajunge la rezultatul contrar? 

MENON Aşa se pare. 

SOCRATE Atunci, dacă virtutea face parte dintre încli¬ 
nările sufletului şi dacă ea este în mod necesar folositoare, 
ea trebuie să fie raţiune, deoarece nici o înclinare a sufle¬ 
tului, luată în sine, nu este nici folositoare, nici vătămă¬ 
toare, ci devine vătămătoare sau folositoare, după cum 
i se adaugă raţiunea sau nesăbuinţa. După raţionamentul ^ 
ăsta, virtutea trebuie să fie un fel de raţiune, de vreme 
ce este folositoare. 

MENON Sînt de aceeaşi părere. 

SOCRATE Să luăm acum şi celelalte lucruri despre care 
spuneam adineaori că sînt cînd bune cînd vătămătoare, 
bogăţia şi cele de felul ei, nu-i aşa că întocmai cum raţiunea 
face folositoare celelalte înclinări ale sufletului atunci cînd 
le călăuzeşte, iar nesăbuinţa le face vătămătoare, la fel 
se întîmplă şi cu ele: atunci cînd sufletul le foloseşte şi le 
îndrumă cum trebuie, el le face folositoare şi cînd nu, le 0 
face vătămătoare? 

MENON Desigur. 

SOCRATE Iar sufletul dotat cu raţiune le călăuzeşte cum 
trebuie şi sufletul fără raţiune le călăuzeşte greşit, nu? 

MENON Fără îndoială. 

SOCRATE Atunci nu-i aşa că putem spune în general 
că, la om, toate depind de suflet, iar facultăţile sufletului 
depind la rîndul lor de raţiune, cîtă vreme vor să fie bune? 89 a 
Rezultă că utilul este raţiune. Pe de altă parte, am stabilit 
că virtutea este utilă, nu? 

MENON Desigur. 

SOCRATE înseamnă că virtutea este raţiune, fie în în¬ 
tregime, fie numai în parte, nu? 

MENON Mi se pare că spusele tale sînt adevărate, Socrate. 

SOCRATE Atunci, dacă lucrurile stau astfel, oamenii buni 
nu sînt buni de la natură. 

MENON Nici eu nu cred asta. 

SOCRATE într-adevăr, iată ce s-ar întîmplă în cazul b 
acesta : dacă oamenii s-ar naşte buni de la natură, atunci 
de bună seamă s-ar găsi la noi oameni în stare să-i recu- 

noască, printre tineri, pe cei buni de la natură, iar noi, 
ştiind astfel care sînt, i-am lua şi i-am păzi în Acropolă, 
zăvorîndu-i mult mai straşnic decît aurul 89 , ca nu cumva 
să-i strice cineva şi ca ei, odată ajunşi oameni în toată 
firea, să-i poată fi cetăţii de folos. 

MENON Aşa s-ar părea, Socrate. 

SOCRATE Dar, de vreme ce oamenii buni nu sînt buni de 
c la natură, nu înseamnă că ei sînt buni datorită învăţăturii? 

MENON Cred că nu poate fi altfel, Socrate; şi reiese limpede 
din ipoteza noastră că, dacă virtutea este ştiinţă, atunci 
ea poate fi învăţată de la altul. 

SOCRATE Se poate să fie aşa, zău; dar nu cumva n-a 
fost bine că am admis asta? 

MENON Totuşi adineaori 60 ni se părea c-a fost bine. 

SOCRATE Vezi însă că nu numai adineaori trebuie să 
ni se pară că am avut dreptate, ci şi acum şi mai tîrziu, 
dacă ceea ce am spus stă într-adevăr în picioare, 
d MENON Cum aşa? Ce ai în vedere de nu-ţi mai place ce 
am spus şi pui la îndoială faptul că virtutea ar fi ştiinţă? 

SOCRATE Am să-ţi spun, Menon. Că virtutea, dacă e 
ştiinţă, poate fi învăţată de la altul, asta nu pun la îndoială; 
gîndeşte-te însă dacă nu cumva am dreptate să mă îndoiesc 
că e ştiinţă. Să te întreb ceva: dacă un lucru oarecare, 
nu numai virtutea, poate fi învăţat de la altul, nu înseamnă 
oare că pentru acel lucru trebuie să existe profesori şi elevi? 
c MENON Aşa cred. 

SOCRATE Şi dimpotrivă, un lucru pentru care nu există 
nici profesori nici elevi, nu-i aşa că sîntem îndreptăţiţi 
să presupunem că nu poate fi învăţat de la altul? 

MENON Şi asta-i adevăiat; dar nu există, după tine, 
profesori de virtute? 

SOCRATE Eu, în orice caz, deşi mă străduiesc în fel şi 
chip să dau de ei, nu reuşesc. Şi totuşi îi caut cu ajutorul 
multor oameni, şi mai ales cu ajutorul celor pe care îi 
socotesc cei mai pricepuţi în această privinţă. Şi uite toc¬ 
mai la timp s-a aşezat acum lingă noi Anytos 61 : hai să-l 
luăm părtaş la căutarea noastră. Ar fi un lucru foarte 
90 a nimerit: Anytos e fiul unui om înainte de toate bogat şi 
priceput, Anthemion 62 , care n-a ajuns bogat dintr-o întîm- 

plare, nici nu şi-a căpătat avutul de la cineva, ca Ismenias 
din Teba, care a primit nu de mult comorile lui Policrate 63 , 
ci şi-a adunat averea prin propria lui iscusinţă şi strădanie; 
pe lingă asta, nu poate fi socotit un cetăţean trufaş, îngîm- 
fat şi nesuferit, ci un om la locul său şi binecrescut; în b 
sfîrşit, el l-a crescut şi instruit bine pe fiul său, după cum 
socoteşte poporul Atenei: doar e ales în cele mai înalte 
magistraturi. Alături de asemenea oameni e bine să căutăm 
dacă există sau nu profesori de virtute şi cine sînt aceia. 

Anytos, bai caută şi tu împreună cu noi, cu mine şi cu 
oaspetele tău Menon, răspuns la întrebarea noastră: cine 
ar putea fi profesori de virtute? Gîndeşte-te aşa: dacă 
am vrea ca Menon al nostru să ajungă un medic bun, la 
ce profesori l-am trimite? Nu-i aşa că l-am trimite la nişte 
medici? c 

ANYTOS Desigur. 

SOCRATE Iar dacă am vrea ca el să ajungă un cizmar 
bun, nu-i aşa că l-am trimite la nişte cizmari? 

ANYTOS Ba da. 

SOCRATE Şi aşa mai departe, nu? 

ANYTOS Desigur. 

SOCRATE Spune-mi acum încă un lucru, în aceeaşi or¬ 
dine de idei. Noi zicem că dacă am vrea ca Menon să ajungă 
medic, am proceda bine trimiţîndu-1 la nişte medici: cînd 
spunem aşa, nu spunem oare că ar fi cuminte să-l trimitem d 
la acei oameni care practică meşteşugul, mai degrabă decît 
la cei care nu-1 practică, la cei care cer să'fie plătiţi pentru 
asta şi se arată gata să înveţe meseria pe oricine doreşte? 
Nu-i aşa că bine am face dacă, trimiţîndu-1, am ţine seama 
de aceste lucruri? 

ANYTOS Ba da. 

SOCRATE Şi nu este la fel şi cu toate celelalte? De pildă 
cu arta de a cînta la flaut: cînd vrem să-l facem pe cineva 
flautist este o mare nesăbuinţă ca, în loc să-l trimitem la e 
cei care îşi iau obligaţia să-l înveţe meşteşugul şi cer plată 
pentru asta, să le dăm altora bătaie de cap, oameni care 
nici nu pretind că sînt profesori, nici nu au vreun elev 
care 6ă înveţe de la ei ceea ce aşteptăm noi să înveţe omul 
nostru; nu ţi se pare un lucru fără cap? 

ANYTOS Ba zău că mi se pare pe deasupra şi-o dovadă 
de neghiobie. 

91 a SOCRATE De minune. înseamnă că acum ne putem sfă¬ 
tui împreună, tu şi cu mine, cu privire la oaspetele tău 
aici de faţă, Menon. De mult îmi spune el mie, Anytos, că 
tînjeşte după priceperea şi după virtutea datorită căreia 
oamenii îşi conduc cu iscusinţă gospodăriile şi cetăţile, 
îşi îngrijesc părinţii şi ştiu să-i primească pe concetăţeni 
şi pe străini şi să-şi ia rămas bun de la ci într-un chip vred¬ 
nic de un om desăvîrşit. Gîndeşte-te deci la cine ar fi bine 
b să-l trimitem ca să deprindă această virtute. Nu-i oare 
evident, din ce spuneam adineaori, că trebuie să-l trimitem 
la acei oameni care se declară profesori de virtute, gata şi 
în stare să înveţe pe orice grec vrea asta de la ei, în schim¬ 
bul unei sume de bani pe care ei au fixat-o şi o încasează ? 54 

ANYTOS Şi cine sînt oamenii aceştia, Socrate? 

SOCRATE Ştii şi tu prea bine că sînt cei pe care lumea 
c îi numeşte sofişti. 

ANYTOS Pentru numele lui Heracles, Socrate, nu mai 
rosti vorba asta. Fie ca nici o rudă, nici un prieten de-al 
meu, atenian sau străin, să nu se lase pînă-ntr-atît cuprins 
de nebunie încît să se nenorocească ducîndu-se la sofişti, 
fiindcă e limpede că ei sînt o nenorocire şi o pacoste pentru 
cei care îi frecventează 65 . 

SOCRATE Cum adică, Anytos? Oare, printre toţi cei care 
pretind că ştiu să facă un lucru util, ei singuri se deosebesc 
atît de mult de ceilalţi încît nu numai că nu îmbunătăţesc, 
ca ceilalţi, materia care le-a fost încredinţată, ci, dimpotri¬ 
vă, o distrug? Şi pentru asta socotesc ei că pot cere bani 
d în văzul tuturor? Eu unul nu pot să te cred. Doar ştiu că 
Protagoras 66 singur a strîns ca sofist mai mulţi bani decît 
Fidias 67 , autorul unor lucrări pe care toţi le admiră, şi 
decît alţi zece sculptori la un loc. Iartă-mă, dar spui ceva 
de necrezut: vasăzică dacă cei care dreg încălţăminte veche 
sau cîrpesc haine ar da înapoi încălţămintea sau hainele 
în stare mai proastă decît le-au primit, n-ar trebui nici 
e treizeci dc zile ca lumea să-şi dea seama ce fac şi ar rămîne 
muritori de foame, iar Protagoras a izbutit, timp de mai 
bine de patruzeci de ani şi în văzul întregii Grecii, să-şi 

strice elevii şi să-i trimită de la el mai răi decît veniseră! 

A murit pare-mi-se către şaptezeci de ani, după ce şi-a 
exercitat meseria vreme de patruzeci de ani. Şi în tot acest 
timp, pînă în ziua de azi, el s-a bucurat neîncetat de cea 
mai mare preţuire. Şi Protagoras nu-i singurul, mai sînt 
mulţi alţii, unii mai vechi decît el, alţii care trăiesc acum 68 . 92 a 
Ce vom spune: i-au înşelat şi i-au nenorocit, cum zici tu, 
pe tineri, cu bună ştiinţă, sau au făcut-o fără să-şi dea 
seama? Putem să-i credem atît de nebuni pe nişte oameni 
socotiţi de unii drept cei mai înţelepţi dintre toţi? 

ANYTOS 0, Socrate, sînt departe de a fi nebuni. Nebuni, 
şi încă cum, sînt tinerii care-i plătesc şi mai ales părinţii 
care-i dau pe mîna lor. Dar nebunia cea mai mare e a cetă¬ 
ţilor care-i primesc, cînd s-ar cădea să izgonească pe ori- b 
cine se apucă de aşa ceva, fie el străin sau cetăţean. 

SOCRATE Dar, Anytos, ai avut de suferit de pe urma 
vreunui sofist, sau de ce eşti atît ^de pornit împotriva 



ANYTOS Mi-e martor Zeus că n-am avut de-a face nici¬ 
odată cu nici unul, şi nici nu i-aş îngădui vreunuia dintre 
ai mei. 

SOCRATE Prin urmare n-ai stat deloc de vorbă cu vre¬ 
unul dintre ei? 

ANYTOS Nu, şi nici n-aş vrea. c 

SOCRATE Atunci cum poţi să ştii, uimitorul meu prieten, 
dacă învăţătura lor are ceva bun în ea sau dacă este rea, 
de vreme ce habar nu ai de ea? 

ANYTOS Foarte uşor; ştiu eu bine ce soi de oameni sînt, 
indiferent dacă am stat sau nu cu ei de vorbă. 

SOCRATE De bună seamă, Anytos, eşti ghicitor, fiindcă 
altfel, din cîte spui chiar tu, nu văd cum i-ai putea cunoaşte. 
De altfel noi nu ne-ntrebam cine sînt oamenii care ar putea 
face din Menon un netrebnic dacă l-ar avea elev; să zicem, d 
dacă vrei tu, că ăştia sînt sofiştii. Tu însă spune-mi mie şi 
lămureşte-1 bine pe acest prieten al familiei tale 69 , ca să-i 
faci un bine, la cine să se ducă, în cetatea asta mare, ca să-l 
înveţe cum să se distingă în felul de virtute despre care 
ţi-am vorbit eu adineaori 70 . 

ANYTOS Dar de ce nu faci tu asta? 

SOCRATE Eu i-am numit pe cei pe care-i socoteam pro¬ 
fesori de virtute 71 , dar, din cîte zici tu, se pare că m-am 
e înşelat cu totul şi poate ai dreptate. Acum e rîndul tău să-i 
spui la care dintre atenieni să meargă; spune un nume, 
oricare vrei tu. 

ANYTOS De ce trebuie să spunem neapărat un nume? In 
Atena, primul om de bine care i-ar ieşi în cale îl poate face 
mai bun decît l-ar face sofiştii, bineînţeles dacă el i-ar urma 
sfaturile. 

SOCRATE Dar oamenii ăştia de bine au ajuns aşa de la 
sine şi, fără să fi învăţat nimic de la nimeni, sînt ei totuşi 
93 a în stare să-i înveţe pe alţii lucruri pe care ei nu le-au 
învăţat? 

ANYTOS Eu socotesc că şi ei au învăţat de la înaintaşii 
lor, care erau tot oameni de bine; sau tu te îndoieşti că 
au existat în cetatea asta mulţi oameni virtuoşi? 

SOCRATE Sînt convins, Anytos, că la noi există mulţi 
oameni cu virtuţi politice şi că au existat încă şi mai mulţi 
decît există acum 72 ; însă au fost ei oare buni şi ca profesori 
de virtute? Doar asta e problema pe care o discutăm, 
întrebarea pe care ne-o tot punem este nu dacă există 
b sau nu aici oameni virtuoşi, nici dacă au existat odinioară, 
ci dacă virtutea poate fi învăţată de la altul. Punîndu-ne 
această întrebare, ne întrebăm dacă oamenii virtuoşi, 
de acum şi de odinioară, au ştiut să transmită şi altora 
virtutea lor sau dacă ea nu poate fi nici transmisă unui alt 
om, nici preluată de la altul. Acesta e lucrul pe care-1 cău¬ 
tăm noi, de o bună bucată de vreme, Menon şi cu mine. 
c Ca să-l găsim, ia spune-mi, rămînînd la felul tău de a gîndi: 
recunoşti că Temistocle 73 a fost un om virtuos, nu-i aşa? 

ANYTOS Desigur, şi încă unul dintre cei mai virtuoşi. 

SOCRATE Prin urmare, dacă cineva poate transmite ca 
profesor propria lui virtute, el trebuie să fi fost şi un bun 
profesor, nu? 

ANYTOS Cred că da, numai să fi vrut. 

SOCRATE Dar crezi că el n-ar fi vrut ca şi alţii să ajungă 
oameni de bine, şi mai ales propriul său fiu? Sau crezi că 
d dinadins nu i-a transmis calităţile prin care el însuşi se 
deosebea, ca să nu ajungă la fel cu el? N-ai auzit că Temis- 


404 




MENON 


tocle l-a învăţat pe fiul său Cleophantos 74 să fie un bun 
călăreţ? Se ţinea drept în şa, arunca suliţa drept, şi făcea 
tot felul de alte minunăţii. Prin grija lui Temistocle el 
învăţase să facă cu iscusinţă toate acestea, atît cit se poate 
învăţa de la nişte profesori buni. N-ai auzit asta de la oa¬ 
menii mai în vîrstă? 

ANYTOS Ba da. 

SOCRATE înseamnă că nimeni nu l-ar fi putut învinui 
pe fiul lui Temistocle că are o fire neînzestrată. e 

ANYTOS Nu cred c-ar fi putut-o face. 

SOCRATE Atunci cum rămîne cu întrebarea asta: ai 
auzit tu vreodată pe vreun om, tînăr sau bătrîn, spunînd 
că fiul lui Temistocle, Cleophantos, ar fi avut calităţile 
tatălui său? 

ANYTOS Nu, n-am auzit. 

SOCRATE Trebuie atunci să credem că Temistocle a 
vrut să-l înveţe pe fiul său doar călăria, iar în privinţa cali¬ 
tăţilor pe care le avea el însuşi, n-a vrut să-l facă cu nimic 
mai bun decît cei de seama sa, cu toate că virtutea poate 
fi transmisă prin învăţătură? 

ANYTOS Zău că nu-mi prea vine să cred. 

SOCRATE Şi totuşi recunoşti şi tu că Temistocle este 
printre cei mai buni profesori de virtute ai trecutului. 

Dar bai să ne gîndim la altul, să zicem la Aristide fiul lui 
Lysimachos 75 ; sau poate nu eşti şi tu de părere că a fost 94 a 
un om virtuos? 

ANYTOS Ba sînt, cum să nu fiu? 

SOCRATE Şi el i-a dat fiului său Lysimachos 76 cea mai 
bună învăţătură care se poate da la Atena, atît cit stă în 
puterea unor profesori, nu-i aşa, dar ţi se pare oare că a 
făcut din el un om cit de cit mai bun? Doar îl cunoşti şi 
ştii cum este. Sau, dacă vrei, să-l luăm pe Pericle 77 , un om 
care-i depăşea cu mult în înţelepciune pe toţi; ştii că el 
a avut doi fii, pe Paralos şi pe Xantippos 78 , nu? h 

ANYTOS Ştiu. 

SOCRATE Cum ştii şi tu, pe aceşti fii i-a învăţat să fie 
cei mai buni călăreţi din Atena şi i-a mai învăţat să fie 
cei mai buni la muzică, la lupte şi la toate cîte cer o pri¬ 
cepere anume; dar oameni virtuoşi crezi că n-a vrut să-i 

facă? Eu cred c-a vrut, dar mă tem că acest lucru nici o 
învăţătură nu-1 poate da. Şi, ca să nu-ţi închipui că în 
această neputinţă se află doar cîţiva sau doar atenieni de 
c rînd, gîndeşte-te că şi Tucidide a avut doi fii, pe Melesias 
şi pe Stephanos 79 . Pe aceştia i-a învăţat, printre altele, 
să ştie să lupte în palestră şi ei au ajuns cei mai buni luptă¬ 
tori din cetate. Pe unul îl dăduse în grija lui Xanthias, pe 
celălalt în a lui Eudoros 80 ; amîndoi treceau drept cci mai 
buni profesori de lupte de pe atunci. Nu-i aşa că-ţi amin¬ 
teşti? 

ANYTOS Da, mi-aduc aminte că am auzit. 

SOCRATE Dar dacă Tucidide le-a dat copiilor săi o învă- 
d ţătură care cerea cheltuială, nu-i oare limpede că i-ar fi 
învăţat el însuşi să fie oameni virtuoşi, fără să-l coste 
nimic, dacă un asemenea lucru putea fi învăţat? Era Tucidide 
un om oarecare? Nu avea el o mulţime de prieteni printre 
atenieni şi printre aliaţi? 81 Doar era dintr-o familie cu vază 
şi avea multă trecere la Atena şi în restul Greciei, aşa încît, 
dacă virtutea s-ar putea învăţa, ar fi găsit, printre localnici 
sau printre străini, un om care să-i facă virtuoşi pe fiii 
e lui, admiţînd că lui nu-i lăsau răgaz treburile cetăţii. De 
aceea, prietene Anytos, tare mă tem că virtutea nu poate 
fi învăţată. 

ANYTOS Socrate, cred că nu stai mult pe gînduri să-i 
vorbeşti pe oameni de rău. Eu ţi-aş da un sfat, dacă vrei 
să mă asculţi: păzeşte-te. Poate şi-n alte cetăţi e uşor să 
95 a le faci oamenilor fie rău, fie bine, dar la Atena e sigur 
aşa 82 . Cred că ştii şi tu. 

SOCRATE Menon, mi se pare că Anytos s-a supărat. Şi 
nu mă mir: întîi pentru că îşi închipuie că eu i-am defăi¬ 
mat pe acei oameni şi, în al doilea rînd, pentru că se crede 
unul dintre ei. Dacă o afla vreodată ce-nseamnă intr-adevăr 
să ponegreşti pe cineva, îi va trece supărarea; acum însă 
nu ştie. Răspunde-mi tu: nu-i aşa că există şi la voi oa¬ 
meni de bine? 

MENON Desigur. 

b SOCRATE Spune-mi atunci, vor ei să se ofere ca profesori 
pentru cei tineri şi recunosc ei că sînt profesori de virtute 
şi că virtutea poate fi învăţată? 


406 




MENON 


MENON Nici pomeneală, Socrate: cînd îi auzi spunînd 
că virtutea se poate învăţa şi cînd că nu se poate. 

SOCRATE îi putem noi socoti profesori de virtute cînd 
ei nu ştiu să spună nici atîta lucru? 

MENON Mă tem că nu, Socrate. 

SOCRATE Dar sofiştii aceştia care, singurii, pretind că 
sînt profesori de virtute crezi că sînt într-adevăr? c 

MENON Socrate, pe mine mai ales asta mă minunează 
la Gorgias că nu-1 auzi o dată promiţînd una ca asta, ba îşi 
şi bate joc de ceilalţi cînd îi aude că promit; tot ce crede el 
este că pe oameni trebuie să-i înveţi cum să vorbească bine. 

SOCRATE Atunci nici tu nu crezi că sofiştii sînt profesori 
de virtute? 

MENON Nu ştiu ce să zic, Socrate. Am sentimente tot 
atît de împărţite ca şi ceilalţi: uneori cred că sînt, alteori 
că nu. 

SOCRATE Să ştii că nu numai tu şi cu oamenii politici d 
credeţi în privinţa asta cînd una cînd alta. La fel face şi 
poetul Theognis 83 , nu ştiai? 

MENON în ce poezii? 

SOCRATE în elegii, cînd spune 

„Bea şi mănîncă cu ei şi-apoi tot printre ei te aşează, 

Fă-le pe plac tuturor celor cu-ntinse puteri. 

Doar de la vrednici înveţi vrednicia, iar dacă te-amesteci 

Cu ticăloşii îţi pierzi mintea şi cîtă o ai.” e 

îţi dai seama că în aceste versuri el vorbeşte de virtute ca 
de un lucru care se poate învăţa? 

MENON Aşa se pare. 

SOCRATE Dar în alt loc, scliimbîndu-şi puţin gîndul: 

„De s-ar putea făuri şi sădi într-un om bunul cuget”, 
spune el, pare-mi-se, 

„Multe şi mari avuţii şi-ar dobîndi negreşit” 
oamenii în stare să facă una ca asta; şi: 

„Dintr-un părinte cinstit nu s-ar mai naşte atunci 

Fiu, vreun netrebnic — de vreme ce-ar prinde doar 96 
pilde-nţelepte. 

Dar n-ai să-ndrepţi pe cel rău cu-nvăţătura nici cînd.” 
înţelegi că, despre aceleaşi lucruri, el face afirmaţii care se 
bat cap în cap? 

MENON E limpede că aşa face. 

SOCRATE Aşa stînd lucrurile, mai poţi cita vreun do¬ 
meniu în care, pe cei care se proclamă profesori, lumea 
nu numai că nu-i recunoaşte ca profesori în stare să-i înveţe 
b pe alţii, ci chiar socoteşte că habar nu au ei înşişi de lucru¬ 
rile pe care pretind că le predau, ba chiar că tocmai în 
privinţa acestor lucruri sînt nişte netrebnici, iar, pe de altă 
parte, cei care sînt recunoscuţi ca oameni de bine susţin 
cînd că e cu putinţă să-i înveţi pe alţii lucrurile astea, 
cînd că nu? Ai putea tu afirma că sînt cu adevărat pro¬ 
fesori de indiferent ce nişte oameni cu idei atît de confuze? 

MENON Zău că nu. 

SOCRATE Atunci, dacă nu sînt profesori de virtute nici 
sofiştii, nici oamenii de bine, nu e oare limpede că asemenea 
profesori nu există? 

MENON Aşa-mi vine a crede. 

c SOCRATE Dar dacă nu există profesori, nu există nici 
elevi, nu? 

MENON Cred că ai dreptate. 

SOCRATE Dar am căzut de acord 84 că un lucru pentru 
care nu există nici profesori, nici elevi, nu poate fi învăţat, 
nu-i aşa? 

MENON într-adevăr. 

SOCRATE Iar profesori de virtute nu sînt de găsit, pe cît 
se pare, nu? 

MENON întocmai. 

SOCRATE Iar dacă nu există astfel de profesori, nu-i 
aşa că nu există nici elevi? 

MENON E limpede că nu. 

SOCRATE Ar însemn? atunci că virtutea nu poate fi 
învăţată, nu? 

d MENON Aşa se pare, dacă n-am greşit noi în căutările 
noastre. Astfel că mă şi întreb, Socrate, dacă există cu 
adevărat oameni de bine, ori, admiţînd că există, în ce 
chip pot ei ajunge aşa? 

SOCRATE Tare mă tem, Menon, că sîntem nişte nepri¬ 
cepuţi, şi tu şi eu, şi că n-am învăţat destul, tu de la Gorgias, 
iar eu de la Prodicos 80 . Aşadar, înainte de toate trebuie să 
e vedem de noi înşine şi să căutăm pe cineva care, într-un 

chip sau altul, să ne facă mai buni. Spun asta gîndindu-mă 
la căutările noastre de adineaori, cînd am uitat, ca nişte 
caraghioşi, că oamenii pot izbuti foarte bine în ce fac şi 
altfel decît călăuziţi de ştiinţă. De bună seamă pe această ca¬ 
le ne scapă nouă felul în care oamenii ajung oameni de bine. 

MENON Nu mi-e prea limpede ce vrei să spui, Socrate. 

SOCRATE Iată gîndul meu: oamenii buni sînt neapărat 
şi utili; pe bună dreptate am căzut de acord 86 că lucrurile 97 a 
nu pot sta altfel, nu-i aşa? 

MENON Ba da. 

SOCRATE Şi eram cu totul de acord şi că ei vor fi utili 
dacă vor conduce bine treburile noastre? 

MENON Da. 

SOCRATE Dar că nu e în stare să le conducă bine decît 
un om călăuzit de raţiune, iată un lucru asupra căruia 
poate am greşit căzînd de acord 87 . 

MENON Cum asta? 

SOCRATE Am să-ţi explic. Să presupunem că un om 
care, cunoscînd drumul spre Larissa bunăoară, ajunge la 
ţel şi îi călăuzeşte şi pe alţii pînă acolo: crezi că putem spu¬ 
ne despre el că i-a călăuzit bine? 

MENON Desigur. 

SOCRATE Dar dacă un om face acelaşi lucru fără să fi *> 
mers vreodată acolo şi fără să ştie drumul, ci printr-o 
presupunere corectă, nu vom putea spune şi despre el că 
i-a călăuzit bine? 

MENON De bună seamă. 

SOCRATE Şi cîtă vreme presupunerea unuia şi ştiinţa 
celuilalt sînt deopotrivă de adevărate, nu va fi omul 
acesta un conducător la fel de bun ca şi cel care ştie, cu 
toate că el doar presupune şi nu ştie? 

MENON Ba la fel de bun. 

SOCRATE Prin urmare, pentru buna îndeplinire a unei 
acţiuni, presupunerea adevărată nu e cu nimic mai prejos 
decît cunoaşterea raţională. Tocmai acesta e lucrul de care 
nu ţineam seamă adineaori, cînd, întrebîndu-ne care este c 
natura virtuţii, spuneam că pentru a acţiona aşa cum 
trebuie, raţiunea este singura călăuză; dar, iată, mai era 
şi presupunerea adevărată. 

MENON Aşa se pare. 

SOCRATE Presupunerea corectă este, aşadar, la fel de 
utilă ca ştiinţa. 

MENON Cu deosebirea, Socrate, că cel care deţine ştiinţa 
izbuteşte întotdeauna, cîtă vreme cel care are doar presu¬ 
punerea corectă uneori izbuteşte, alteori nu. 

SOCRATE Cum anume? Cel care presupune întotdeauna 
corect nu izbuteşte întotdeauna, atîta vreme cît presupune¬ 
rea lui va rămîne corectă? 

MENON Mi se pare că n-are cumfialtfel; astfelîncît, dacă 
d aşa stau lucrurile, mă întreb cu mirare, Socrate, cu ce e 
mai de preţ ştiinţa decît părerea corectă şi de ce le mai 
deosebim una de alta. 

SOCRATE Şi ştii de unde vine mirarea ta sau vrei să-ţi 
spun eu? 

MENON Spune-mi tu, bineînţeles. 

SOCRATE Din faptul că n-ai privit mai cu luare-aminte 
statuile făcute de Dedal 88 ; dar poate că nici nu există pe 
la voi 89 . 

MENON De ce vorbeşti de statuile lui Dedal? 

SOCRATE Fiindcă şi ele, dacă nu sînt legate, o iau la 
fugă şi se fac nevăzute, iar dacă sînt legate, rămîn pe loc. 
e MENON Şi ce-i cu asta? 

SOCRATE Să stăpîneşti o astfel de statuie, atunci cînd 
nu-i legată, nu e cine ştie ce: e ca şi cum ai fi stăpînul unui 
sclav fugar, care nu rămîne la tine. Legată însă, ea e de 
mare preţ, căci tare sînt frumoase lucrările acestea. în 
ce ordine de idei îţi spun toate astea? în legătură cu presu¬ 
punerile adevărate. Doar şi presupunerile adevărate, cîtă 
98 a vreme rămîn pe loc, sînt o treabă bună şi aduc numai foloa¬ 
se. De obicei însă, ele nu vor să rămînă mult timp pe loc, 
ci o iau la fugă din sufletul omului, aşa încît nu au cine 
ştie ce valoare pînă nu sînt legate printr-o cîntărire a cau¬ 
zelor 90 . Şi tocmai asta este, prietene Menon, reamintirea, 
în sensul asupra căruia am căzut de acord mai înainte 91 . 
După ce sînt legate, aceste presupuneri devin cunoştinţe 
raţionale şi ca atare statornice. Şi de aceea este mai de preţ 
ştiinţa decît presupunerea corectă: spre deosebire de pre¬ 
supunerea corectă, ştiinţa este înlănţuită locului. 

MENON Socrate, zău e ceva în ce zici tu. 

SOCRATE Numai că eu însumi nu vorbesc acum ca un b 
om care ştie, ci fac doar o presupunere. Dar că presupune¬ 
rea corectă şi ştiinţa sînt lucruri distincte, asta nu mi se 
pare deloc o simplă presupunere. într-adevăr, dacă m-aş 
încumeta să recunosc că ştiu ceva, acesta ar fi unul dintre 
puţinele lucruri pe care aş recunoaşte că le ştiu. 

MENON Pe bună dreptate, Socrate. 

SOCRATE Dar stai o clipă. Nu e oare tot atît de adevărat 
că presupunerea corectă, atunci cînd ne călăuzeşte, duce la 
bun sfîrşit orice acţiune tot atît de bine ca ştiinţa? 

MENON Şi în asta mi se pare că ai dreptate. 

SOCRATE înseamnă că presupunerea corectă nu este c 
cu nimic mai prejos decît ştiinţa, nici mai puţin utilă în 
privinţa acţiunii, şi că omul care o deţine nu e inferior celui 
care deţine ştiinţa. 

MENON într-adevăr. 

SOCRATE Or noi am căzut de acord 92 că omul bun este 
util. 

MENON Da. 

SOCRATE 93 Atunci, de vreme ce oamenii pot ajunge, 
dacă ajung într-adevăr, buni şi folositori cetăţilor nu numai 
datorită ştiinţei, ci şi datorită presupunerii corecte şi de 
vreme ce cu nici una, nici cu ştiinţa, nici cu presupunerea d 
adevărată, nu se află înzestraţi de la natură ... sau poate 
tu crezi că sînt înzestraţi cu vreuna dintre ele două? 

MENON Nu, nu cred. 

SOCRATE Atunci, dacă ele nu există în oameni de la 
natură, nici oamenii buni nu au cum fi buni de la natură. 

MENON Nu, desigur. 

SOCRATE Văzînd aşadar că oamenii buni nu sînt buni 
de la natură, ne-am întrebat în continuare 94 dacă virtutea 
se poate învăţa. 

MENON Da. 

SOCRATE Şi am socotit 95 , nu-i aşa, că virtutea se poate 
învăţa dacă ea este cunoaştere raţională. 

MENON Da. 

SOCRATE Iar dacă virtutea se poate învăţa, am conside¬ 
rat că ea este cunoaştere raţională, nu? 

MENON^Desigur. 

e SOCRATE Iar virtutea se poate învăţa dacă există, pen¬ 
tru ea, profesori, şi dacă nu există, nu se poate, nu ? 96 

MENON întocmai. 

SOCRATE Dar n-am căzut noi de acord 97 că nu există 
astfel de profesori? 

MENON Ba chiar aşa. 

SOCRATE Şi de aceea am recunoscut 98 că virtutea nici 
nu se poate învăţa, nici nu este cunoaştere raţională. 

MENON Desigur. 

SOCRATE Dar recunoaştem totuşi că ea este un lucru 
bun? 99 

MENON Da. 

SOCRATE Şi că util şi bun este lucrul care ne călăuzeşte 
aşa cum trebuie? 100 

MENON Desigur. 

99 a SOCRATE Pe de altă parte am^convenit că ne călăuzesc 
aşa cum trebuie numai aceste două lucruri, presupunerea 
adevărată şi ştiinţa; numai omul care le are se călăuzeşte 
aşa cum trebuie 101 . Căci lucrurile care izbutesc datorită 
vreunei întîmplări sînt străine de îndrumarea omului; 
cînd e vorba de cele pe care le îndrumă spre bine omul, 
nu există decît aceste două călăuze, presupunerea adevăra¬ 
tă şi ştiinţa. 

MENON Aşa mi se pare şi mie. 

SOCRATE Atunci, de vreme ce virtutea nu se poate învă¬ 
ţa, nu mai putem susţine nici că ea ar apărea datorită 
ştiinţei. 

MENON E limpede că nu. 

î> SOCRATE Aşadar, dintre cele două lucruri care sînt bune 
şi utile, unul este scos din cauză: ştiinţa nu poate fi călău¬ 
za activităţii politice. 

MENON Aşa cred şi eu. 

SOCRATE Atunci nici Temistocle şi cei ca el, nici ceilalţi 
de care vorbea adineaori Anytos al nostru 1012 , nu au condus 
cetăţile în virtutea vreunei cunoaşteri anume sau fiind 
nişte cunoscători; de aceea nici n-au fost în stare să le 
transmită altora calităţile lor, fiindcă ei înşişi nu le dobîn- 
diseră prin ştiinţă. 

MENON Se pare că ai dreptate, Socrate. 

SOCRATE Aşadar, dacă virtutea nu se întemeiază pe 
ştiinţă, rămîne, ca temei, numai presupunerea bună, nu-i 
aşa? Cu ajutorul ei cîrmuiesc bine cetăţile oamenii politici, e 
fără să se deosebească cu nimic, în ce priveşte ştiinţa, de 
prezicători şi de proroci; doar şi aceştia, cînd sînt inspiraţi 
de divinitate, spun foarte multe lucruri adevărate, de ştiut 
însă nu ştiu, despre lucrurile pe care le spun, nimic 105 . 

MENON Tare mă tem că aşa e. 

SOCRATE Atunci nu-i aşa că e drept, Menon, să-i numim 
inspiraţi pe oamenii care, deşi fără înţelegerea lucrurilor, 
izbutesc, din tot ce fac şi spun, să dobîndească adesea 
succese însemnate? 

MENON Desigur. 

SOCRATE Pe bună dreptate îi putem numi inspiraţi şi d 
pe prezicătorii şi prorocii de care tocmai vorbeam, pre¬ 
cum şi pe toţi poeţii; iar despre oamenii politici putem 
spune, mai mult decît despre oricare alţii că sînt inspiraţi 
şi stăpîniţi de divinitate, fiindcă divin este suflul care îi 
cuprinde ori de cîte ori, prin vorba lor, îndeplinesc cu succes, 
şi nu arareori, lucruri însemnate, fără să ştie nimic din tot 
ce spun. 

MENON Desigur. 

SOCRATE Şi femeile, Menon, îi numesc pe oamenii de 
bine, divini. Iar spartanii, cînd fac elogiul unui om de bine, 
zic „omul acesta e divin” 104 . 

MENON Şi cred că spun aşa pe drept cuvînt, Socrate. e 
Doar că pe Anytos al nostru, poate îl supără ce spui. 

SOCRATE Nu-i nimic. Cu el o să mai stăm de vorbă şi 
altădată, Menon. Acum însă, dacă în întreaga noastră 
discuţie întrebările şi răspunsurile au fost corecte, noi pu¬ 
tem spune că virtutea nu există nici de la natură, nici 
datorită învăţăturii, ci că apare, la cei la care-apare, fără 
legătură cu puterea lor de înţelegere, ca un dar divin, 100 a 
doar dacă nu cumva ar exista, printre oamenii politici, 
vreunul în stare să formeze alt om politic. Dacă s-ar găsi 
unul ca acesta, s-ar putea spune despre el că este printre 
vii ceea ce spune Homer că este Tiresias printre morţi, 
atunci cînd spune că „între cei din Hades, el singur are 

cugetul întreg, pe cînd ceilalţi, umbre rătăcesc ici-colo” 105 . 
La fel şi aici un asemenea om ar fi, în privinţa virtuţii, 
ca un obiect real comparat cu nişte umbre. 

MENON Mi se pare că ai toată dreptatea, Socrate. 

SOCRATE Aşadar, din raţionamentul acesta reiese în mod 
limpede, Menon, că virtutea apare, la cei la care apare, 
ca un dar divin; o certitudine în privinţa ei nu vom avea 
însă decît atunci cînd, înainte de a încerca să aflăm în ce 
chip apare virtutea la oameni, vom căuta să descoperim 
ce este virtutea în sine. 

Acum e însă vremea să mă duc în altă parte 106 , iar tu 
încearcă să-i transmiţi convingerile tale şi lui Anytos acesta, 
gazda ta, ca să-l mai îmbunezi; dacă ai să izbuteşti, să ştii 
că le vei face şi atenienilor un serviciu 10 ?. 



NOTE* 


1 Informaţiile pe care le avem despre Menon provin în parte chiar 
din acest dialog, în parte de la alţi autori, printre care Xenofon, Ctesias 
şi Plutarh. Menon era descendentul unei familii ilustre din Pharsalos, 
în Tesalia. Un strămoş al lui, numit tot Menon, l-a sprijinit, cu oameni 
şi cu bani, pe Cimon, în expediţia împotriva cetăţii Eion, în 477/6 şi a 
primit, în semn de recunoştinţă, cetăţenia ateniană (Dem., 23, 199). 
Este probabil că acest Menon l-a ajutat şi pe Xerxes în timpul invaziei 
din 480. Aşa s-ar explica de ce Socrate aminteşte în dialogul nostru, 
la 78 d, relaţiile ereditare de ospitalitate care îl leagă pe Menon de Marele 
Rege. în 431, în prima parte a războiului peloponeziac, un Menon din 
Pharsalos se numără printre conducătorii detaşamentelor tesaliene veni¬ 
te în ajutorul Atenei (Tucid., II, 22). Dacă admitem, aşa cum pare pro¬ 
babil, că Menon din 477/6 şi Menon din 431 sînt una şi aceeaşi persoană, 
trebuie să vedem în el pe bunicul lui Menon al nostru. în 404, Lycophron, 
tiranul cetăţii Pherai, care urmărea să-şi extindă dominaţia asupra 
întregii Tesalii, a învins în luptă pe tesalienii care i se opuneau. Victoria 
lui Lycophron din Pherai constituia o ameninţare serioasă atît pentru 
Aleuazii care conduceau cetatea Larissa, cît şi pentru aristocraţii din 
Pharsalos. Ştim de la Xenofon ( Anab ., 1, 1, 10) că Aristip, unul dintre 
Aleuazi (vezi nota 4), a cerut şi a obţinut sprijinul lui Cyrus cel Tînăr. 
în acelaşi timp este probabil că aristocraţii din Pharsalos au trimis şi 
ei un reprezentant la Atena, pentru a-şi asigura sprijinul acestei cetăţi. 
Este de presupus că reprezentantul lor a fost Menon al nostru. Călătoria 
lui Menon a avut loc, probabil, după ce a ajuns în Tesalia vestea că la 
Atena a fost restabilit regimul democratic, poate în ultimele luni ale 
anului 403, dar înainte de primăvara lui 401, cînd ştim că Menon se 
afla la Colossae, în Asia Mică (Xen., Anab., 1, 2, 6). Reiese din dia¬ 
logul lui Platon (76 e) că discuţia lui Socrate cu Menon are loc puţin 
înainte de micile mistere, celebrate în luna februarie. Se poate deduce 


* Pentru elaborarea acestor note am folosit în special a) comen¬ 
tariile lui R. S. Bluck şi J. A. Klein, b) explicaţiile pe care le dau 
ediţia lui A. Croiset şi L. Bodin şi traducerea lui L. Robin şi c) notiţele 
din Oxford Classical Dictionary (Oxford, 1949). 

de aici că data dramatică a dialogului trebuie să fie sfîrşitul lui ianuarie 
sau începutul lui februarie 402. 

în 401, Menon se află în Asia Mică, împreună cu prietenul său Aristip 
şi cu o parte din mercenarii trimişi de Cyrus. Iau parte cu toţii la bătălia 
dezastruoasă de la Cunaxa, în timpul căreia Menon comandă flancul 
stîng, iar rivalul său Clearchos, flancul drept. Xenofon, care este un 
mare admirator al lui Clearcbos, îl prezintă pe Menon în culorile cele 
mai nefavorabile ( Anab ., 2, 6, 21). Este sigur că, după moartea lui Cyrus, 
conducătorii mercenarilor greci au fost prinşi de Tissaphernes şi predaţi 
Marelui Rege. Ctesias (Fr. 60 Miiller, vezi şi Piu., Artax., 18, 3) spune că 
Menon a fost eliberat fiindcă ajutase la prinderea celorlalţi, dar Xeno¬ 
fon, care e în general ostil lui Menon, afirmă că el a fost închis timp de 
un an, torturat şi apoi ucis (Anab., 2, 6, 29). Indiferent de împrejurările 
în care şi-a putut găsi moartea Menon, sursele antice sînt unanime în 
a-1 prezenta ca pe un individ lipsit de scrupule şi de o moralitate îndoiel¬ 
nică. Alegerea lui ca interlocutor al lui Socrate într-un dialog despre 
virtute este, fără îndoială, dovada unei fine ironii. în dialogul nostru, 
Menon expune punctul de vedere aristocratic cu privire la virtute, în 
timp ce Anytos, un personaj cu o reputaţie la fel de dubioasă ca şi Menon 
(vezi nota 61), susţine punctul de vedere al democraţilor. 

2 Rareori dialogurile platonice comportă o intrare în subiect atît de 
abruptă (vezi totuşi Philebos şi Cratylos). întrebarea pe care o pune 
Menon era o temă de discuţie obişnuită pe vremea lui Platon. 

3 Tesalienii erau într-adevăr renumiţi, în sec. al V-lea, pentru price¬ 
perea lor la călărie şi pentru avuţiile pe care le aveau (vezi şi PI., Lg., 
625 b; Isoc., Antidosis, 155, De pace, 117). Consideraţiile privind dragos¬ 
tea lor pentru înţelepciune, efect al vizitei lui Gorgias, sînt fără îndoială 
ironice. 

4 Membru al familiei Aleuazilor, cea mai influentă fa mili e din Tesalia, 
nu Aristip din Cirene, discipolul lui Socrate (vezi şi nota 1). Aleuazii 
au dus, în timpul războaielor medice, ca şi mai tîrziu, o politică filo- 
persană (vezi Hdt., 7, 6 şi 172; Paus., 7, 10, 2). 

6 Despre personalitatea lui Gorgias, vezi nota introductivă la dialo¬ 
gul cu acelaşi nume (Platon, Opere I, Bucureşti, 1974, p. 275 şi urm.). 
Ştim că Gorgias a făcut o vizită oficială la Atena în 427, cînd a cerut, 
în numele cetăţii sale Leontinoi, sprijinul Atenei împotriva Siracuzei 
(vezi D. S., XII, 53 şi Tucid., 3, 86). Este probabil însă că Platon nu se 
gîndeşte aici la acest eveniment, ci la discuţia din dialogul Gorgias. 

* Textul grecesc (ou ttocvu elţil ţtvrjţtMV, <5 M£vcov) conţine un joc 
de cuvinte între adjectivul ţivfjţicov şi numele Măvcov. Există poate şi 
o aluzie la regele Artaxerxes II, supranumit Mnemon (Nepos, De regibus, 

1, 3—4; Piu., Arlax., 1) şi la soarta lui Menon după lupta de la Cunaxa 
(vezi nota 1). 

1 Răspunsul lui Menon reproduce opiniile curente în Grecia cu pri¬ 
vire la virtute (vezi, de pildă, Tucid., 6, 9 ; PI., R., 331 e; Xen., Memorab ., 

2, 1, 19 etc.). 

8 La 71 e. 

I Curajul, chibzuinţă şi înţelepciunea constituie, împreună cu drep¬ 
tatea, cele patru „virtuţi cardinale” bine cunoscute contemporanilor 
lui Platon (vezi R., 427 e; Euthd ., 279 b—c; Phd., 69 c etc.). Această 
împărţire cvadripartită este poate anterioară epocii lui Platon (vezi 
Xen., Cyr., 8, 1; 26; 30; şi Aesch., Septem, 610, vers pe care unii editori 
îl consideră interpolat). Generozitatea menţionată aici pare să fie o 
virtute care îi caracterizează pe tesalieni. 

10 Vezi 71 e sq. 

II Nu este exclus ca Menon să ridice această obiecţie fiindcă îşi amin¬ 
teşte de felul cum se procedează în geometrie, cînd se pleacă de la un 
lucru recunoscut ca adevărat şi nu se face apel mai tîrziu decît la termeni 
definiţi în prealabil. Am putea vedea deci, în acest pasaj, prima aluzie 
la cunoştinţele lui Menon în domeniul geometriei. 

11 Nu este vorba, probabil, de vreo şcoală filosofică anume. „Oameni 
iscusiţi cărora le plac discuţiile în contradictoriu” sînt toţi cei care discută 
nu pentru a afla adevărul, ci pentru a avea ultimul cuvînt. 

11 Am adoptat aici textul manuscriselor, 7rpoaoţioXoYĂ ... 6 ipcoTci- 
pevoţ, nu conjecturile lui Gedike (7rpooţioXoYÂ) şi E. S. Thompson 
(6 EpcoTcSv), acceptate de R. S. Bluck. 

14 Prodicos din Ceos, unul dintre cei mai de seamă reprezentanţi ai 
sofisticii, a trăit în a doua jumătate a secolului al V-lea. Viaţa lui este 
foarte puţin cunoscută. Ştim că cerea, pentru lecţiile lui, onorarii impor¬ 
tante. Aceste lecţii se refereau în special la folosirea corectă a cuvintelor 
şi trădau o preocupare constantă pentru stabilirea unor distincţii între 
sensurile diferitelor sinonime. în dialogurile lui Platon, Socrate vorbeşte 
adesea de Prodicos, cu simpatie, dar şi cu o admiraţie uşor ironică (vezi 
şi La., 197 d; Cro., 384 d; Euthd., 277 e; Prt., 339 e). 

16 Textul grecesc are aici un joc de cuvinte bazat pe diferitele sensuri 
ale adjectivului 7rotxtXoţ: „colorat, pestriţ” (vezi definiţia de mai sus 
„figura este singurul lucru care se asociază întotdeauna cu culoarea 1 * 
şi „complicat”. 

16 Menon revine aici asupra obiecţiei sale de la 75 c. 

17 Vezi şi Xen., Anab., 2, 6, 28. 

18 Empedocle din Agrigent (cca 493-cca 433) a desfăşurat o activi¬ 
tate prodigioasă ca filosof, om de ştiinţă, poet, orator şi politician, ma¬ 
gician, tămăduitor etc. Partizan al democraţiei, el a refuzat să devină 
rege al Agrigentului şi a fost, ulterior, exilat. Locul şi împrejurările morţii 
sale sînt necunoscute, în ciuda legendelor la care au dat naştere. Empe¬ 
docle a compus două poeme în hexametri, Despre natură şi Purificări, 
din care ni s-au păstrat unele fragmente. El a formulat teoria potrivit 
căreia la baza tuturor fenomenelor stau patru elemente imuabile, pă- 
mîntul, aerul, focul şi apa, care se combină şi se disociază prin acţiunea 
a două forţe contrare. Dragostea şi Discordia. Teoria lui privind senza¬ 
ţiile este amintită şi de Teofrast (Sens., 7). 

18 Pindar, ed. „Les Belles Lettres”, voi. IV, p. 182. Acest pasaj este 
citat în glumă şi în Phdr,, 236 d şi la Ar., Av., 945. 

20 Alexidemos, tatăl lui Menon, nu este amintit decît aici. 

21 Misterele sînt, în Grecia, nişte forme secrete de cult, rezervate celor 
iniţiaţi. Acestora li se dezvăluie, la capătul unor ceremonii care durează 
mai multe zile, nişte secrete menite să le asigure fericirea dincolo de 
moarte. Zeii care sînt adoraţi prin mistere sînt în primul rînd Demetra 
şi Dionysos, iar misterele cele mai cunoscute sînt cele de la Eleusis. La 
origine, aceste culte se bazează pe vechi rituri agrare. Iniţierea în mis¬ 
terele de la Eleusis comporta două etape: cea dintîi, micile mistere, se 
desfăşura în luna februarie, odată cu semănatul, cea de a doua, marile 
mistere, avea loc toamna, odată cu strîngerea recoltei. Nu puteau fi 
iniţiaţi în misterele mari decît cei care fuseseră iniţiaţi în misterele mici. 
Iniţierea de care se vorbeşte aici se referă, fără îndoială, la misterele mici. 
Socrate face aluzie atît la iniţierea propriu-zisă, cît şi la iniţierea în miste¬ 
rele elaborării definiţiilor. Metafora iniţierii în filosofie apare şi în Smp., 
209 e, Grg., 497 c, Tht., 155 e. 

22 Fragment dintr-un poet necunoscut. 

22 La 77 b. 

84 Ospitalitatea eBte definită de filosofii greci ca o formă de prietenie. 
Ea creează, între gazdă şi oaspete, legături religioase durabile care se 
transmit din generaţie în generaţie şi sînt ocrotite de Zeus Xenios şi 
de Atena Xenia. Acordarea ospitalităţii comportă un ritual religios, 
iar nesocotirea ei ulterioară atrage, în credinţa grecilor, pedeapsa divină, 
în legătură cu raporturile dintre Menon şi regii Persiei vezi nota 1. 

16 Textul grecesc are aici un joc de cuvinte bazat pe faptul că aceeaşi 
rădăcină por- apare şi în verbul £x7Top££co, „a dobîndi, a agonisi” şi în 
substantivele 7t6poţ şi &7top(a pe care le-am tradus prin „dobîndire” şi 
„renunţare”. 

28 Vezi 74 a. 

27 La 77 a. 

28 Vezi 77 a. 

88 Vezi 75 b-d. 

80 Socrate pare să fi avut faţa lată şi nasul cîrn (vezi PI., Tht., 143 e). 
Alcibiade îl compara cu Silenus sau cu satirul Marsyas (vezi PI., Smp., 
215 a—b; Xen., Smp., 4, 19). 

81 Este vorba de peştele torpedo marmorata. în greceşte, numele 
lui, vâpxrj este din aceeaşi rădăcină cu verbul pe care l-am tradus prin 
„a amorţi”, vapxioi. 

82 Despre faptul că Socrate nu părăsise Atena decît cu ocazia cam¬ 
paniilor mili tare vezi şi PI., Cri., 52 b; Phdr., 230 c. începutul Republicii 
menţionează totuşi o excursie făcută de Socrate la Pireu. 

88 Această frază, scrisă cu amară ironie, comportă o aluzie la soarta 
care-1 aştepta pe Socrate, chiar la Atena, în anul 399. în a doua parte 
a dialogului vom afla că Menon este prieten cu Anytos, unul dintre 
acuzatorii de mai tîrziu ai lui Socrate (vezi 90 b fi nota 61). 

84 Socrate face aluzie aici la una dintre distracţiile cele mai apre¬ 
ciate la banchete, „jocul portretelor”. Unul dintre comeseni descrie 
o persoană cunoscută, recurgînd la comparaţii, elxaatosi, iar ceilalţi se 
străduiesc s-o recunoască. Aluzii la acest joc găsim şi la PI., Smp., 
215 a. Ar., V., 1308-1309, Av., 804-805. 

88 Acest fenomen nu se produce în realitate. 

88 Socrate îi răspunde totuşi lui Menon cu o comparaţie (vezi nota 34). 

37 Am adoptat aici conjectura lui Buttmann, Tzap&yeu;, nu lecţiunea 
manuscriselor, JcaraY^i?, pe care o păstrează R. S. Bluck. 

38 Autorul acestui subiect de controversă trebuie să fie un adept al 
şcolii din Megara, mai degrabă decît un sofist. Argumentul era celebru 
în antichitate şi a fost criticat de Aristotel în Anal. Pr., 1,1, unde 
e numit „problema din Menon”. 

38 Platon nu se sfieşte să invoce revelaţia religioasă nici în alte dia¬ 
loguri (vezi Phdr., 235 b —d; Tht., 152 e, 156 a; Phlb., 16 c). 

40 Ideea că poeţii sînt inspiraţi de zei este curentă în toată litera¬ 
tura greacă. Vezi II., 4, 192; Od., 8,43; Pd., Ol., 6, 105; P., 1, 2 ele. 
în dialogurile lui Platon, vezi Ion, 533 d, 534 c—d; Phdr., 245 a. 

41 Urmează un fragment dintr-o poezie pierdută de Pindar, poate 
un Spijvoţ (ed. „Les Belles Lettres”, voi. IV, pp. 209 — 210). Ideile 
expuse aici nu coincid cu cele din Olimpica a doua. 

43 Aceasta este durata exilului care, în mitologia greacă, pedepseşte 
o crimă ca omuciderea sau călcarea jurămîntului. Vezi Hsd., Thg., 
793—794; Apollod., 3,24; 2,73. 

48 Termenul „erou” (ijptoţ) pare să fie folosit, la origine, numai în 
legătură cu personaje legendare sau ţinînd de un trecut îndepărtat. 
El denumeşte nişte fiinţe de ordin superior, adesea asociate cu zeii, 
onorate de oameni cu un cult special. în epoca istorică au fost „eroi- 
zaţi”, scurt timp după moarte, diferiţi oameni iluştri, tirani ca Gelon 
din Siracuza sau Theron din Agrigent (D.S., XI, 38 şi 53), întemeietori 
de colonii şi generali ca Miltiade şi Brasidas (Hdt., 6,38; Tucid., 5, 11, 1), 
atleţi ca Cleomede» din Astypalaea (Paus., 6, 9, 3). Se cunosc şi cîteva 
cazuri de „eroizare” a unor persoane încă în viaţă (Lysandros, de pildă). 

44 Platon foloseşte aici termenul curent pentru a desemna lumea 
de dincolo. El nu şi-o imaginează 'desigur aşa cum 6 descriu în mod 
obişnuit miturile. 

46 Vezi 80 b. 

48 în tot cursul dialogului cu sclavul trebuie să ni-1 închipuim pe 
Socrate trasînd pe nisip figurile şi liniile de care vorbeşte. 

47 „liniile care trec prin mijlocul pătratului” (tâţ Siâ ţi£aou, sc. 
ypapLptâţ) nu sînt diagonalele, care vor fi numite StajiETpoi la 85 b, ci 
dreptele care unesc mijloacele laturilor opuse. 

48 Rezultă din acest răspuns că Menon nu era lipsit de cunoştinţe 
în domeniul geometriei. Vezi şi nota 11. 

48 Am acceptat aici conjectura lui Cornarius, TETpcbtouv, în locul 
lecţiunii manuscriselor, TerapTov, pe care o păstrează R. S. Bluck. 

60 Această latură, cum se va vedea de altfel şi la 85 b, este diago¬ 
nala pătratului cu latura de două picioare, deci egală cu 8 . Sclavul 
n-ar fi putut exprima în cifre (txpt8-p.EÎv) dimensiunea ei, dar o va putea 
arăta pe desen. Pe vremea lui Platon era un lucru bine cunoscut printre 
matematicieni că, într-un pătrat, diagonala este incomensurabilă cu 
laturile (vezi Jambl., VP, 247). 

61 Este o aluzie la comparaţia făcută de Menon la 80 a. Socrate suge¬ 
rează aici paralelismul dintre situaţia în care se află sclavul în legătură 
cu problema de geometrie şi cea în care se află Menon în raport cu 
definiţia virtuţii. 

53 Socrate reia aproape textual vorbele lui Menon (vezi 80 b). 

63 Figura desenată de Socrate tre¬ 
buie să fie de forma următoare: Dacă 
ABCD este pătratul iniţial, BEFC îm¬ 
preună cu CFGH şi DCHI sint celelal¬ 
te trei pătrate egale adăugate de Socra¬ 
te, AEGI este pătratul cvadruplu, iar 
BDFH este pătratul dublu. 

54 La 82 e. 

56 Afirmaţia este, fără îndoială, iro¬ 
nică (vezi şi R., 562 e). Pentru Platon, 
adevărata libertate presupune stăpînirea de sine, vezi şi Grg., 491 d; 
R., 576 a. 

56 Am tradus prin perifraze termenii tehnici sau expresiile speciale 
(napocTeivo), „a construi sub formă de paralelogram”, r) SoSsîaa aurou 
YpaţifiT), „diametrul cercului”; iWelno, „a construi pe partea rămasă” 
etc.) pentru a face inteligibilă cititorului român una dintre cele mai 
obscure fraze din Platon. Traducerea ei ne-a fost sugerată de Const. 
Ionescu-Cârligel, căruia ţinem să-i aducem şi pe această cale cele mai 
vii mulţumiri. în legătură cu problema de geometrie enunţată aici, 
vezi comentariile lui Bluck (pp. 323—324, 441 — 461) şi Klein (pp. 
206—208), precum şi articolul lui Const. Ionescu-Cîrligel („Studii 
clasice”, XVII, 1976, sub tipar). 

67 Expresia este, fără îndoială, ironică. Liste asemănătoare de „lucruri 
folositoare” se găsesc în Euthd., 279 a şi Lg., 631 b. Sănătatea, frumu¬ 
seţea şi bogăţia sînt menţionate singure în Grg., 451 e şi Lg., 661 a. 
In toate aceste pasaje, Platon pare să fi avut în minte cuvintele unui 
scolion (cîntec de petrecere) atribuit lui Epicharmos sau lui Simonide 
(Bergk, III, 645-646). 

68 Teza după care curajul este o ştiinţă este susţinută şi în Prt., 350 c, 
360 d; La., 194 e—196 a. 

69 La Atena, ca şi în alte cetăţi, de altfel, tezaurul public se păstra 
în templele de pe Acropolă. Pe uşa încăperilor care-1 adăposteau se 
aplica un sigiliu (vezi IG, I 2 , 91, Xen., Helenicele, 3, 1, 27). 

99 Vezi 87 c. 

61 Anytos, unul dintre acuzatorii lui Socrate, este bine cunoscut din 
scrierile autorilor clasici şi tîrzii (vezi, în special, PI., Ap .; Xen., Apoi., 
29 — 31; Arist., Ath. Pol., 27, 5 şi 34, 3; D. Chr., 55, 22; Piu., Ale., 4, 4; 
Cor., 14, 4). Era tăbăcar sau fiul unui tăbăcar. Sursele antice vorbesc 
de el ca de un om politic important, dar nu întotdeauna corect. Ales 
strateg în 409, Anytos n-a putut salva baza ateniană de la Pylos şi a 
scăpat de condamnare numai mituindu-i pe judecători (D.S., XIII, 
64). A mai fost strateg în 403 şi, poate, sitophylax în 388/7. Exilat 
de cei 30 de tirani, el l-a ajutat pe Thrasybulos să restaureze democraţia 
în 403 (vezi Xen., Helenicele, 2, 3, 42; Lys., 13, 78). Ostilitatea lui 
faţă de Socrate, pe care-1 confunda probabil cu sofiştii, a fost deter¬ 
minată şi de dorinţa de a proteja regimul democratic, dar poate şi de 
motive personale. Se pare că i-a dat o educaţie defectuoasă fiului său. 
Autorii tîrzii spun că, după condamnarea lui Socrate, Anytos a fost 
el însuşi exilat sau chiar ucis. 

82 Tatăl lui Anytos, Anthemion, nu este amintit decît aici şi într-o 
scholie la Euthyphron. Elogiile pe care i le decemează, în acest pasaj, 
Socrate sînt tot atîtea critici mascate la adresa lui Anytos. 

88 Ismenias, conducătorul partidului anti-spartan din Teba, l-a 
sprijinit pe Thrasybulos şi pe ceilalţi democraţi atenieni în 404 şi s-a 
lăsat plătit de persanul Tithraustes pentru a pomi război împotriva 
Spartei, în 395. Cei care cred că pasajul nostru face aluzie la acest din 
urmă eveniment, cu toate că Socrate era mort încă din 399, văd în 
„comorile lui Policrate” bunurile celebrului Policrate din Samos, intrate 
în stăpînirea satrapului Oroites (vezi Hdt., 3, 39 sqq. şi 122 sqq. ;Tucid., 

1, 13). Este însă mai probabil că Platon se referă aici nu la evenimentele 
din 395, ci la cele din 404. în acest caz ar fi vorba de nişte bani 
pe care i-ar fi dat Policrate din Atena lui Ismenias, pentru a-1 cîştiga 
de partea atenienilor exilaţi. Acest Policrate este cunoscut ca om politic 
şi orator. El a fost prieten cu Meletos, acuzatorul lui Socrate, şi a compus 
o Acuzare a lui Socrate, poate şi un Elogiu al lui Thrasybulos. Detalii 
despre viaţa lui se găsesc şi la Isocrate, în Busiris, 1, 221 a. 

64 Platon subliniază adesea faptul că sofiştii pretind să fie plătiţi 
(vezi şi 91 d). Contrastul între aceşti falşi profesori de înţelepciune, 
care cer bani pentru învăţătura lor, şi adevăratul înţelept, Socrate, 
care nu primeşte nimic, apare astfel şi mai evident. 

85 O mare parte din populaţia Atenei era ostilă sofiştilor, aşa cum 
reiese şi din dialogul Protagoras. Parţial justificată de neîncrederea pe 
care o inspiră unor oameni lipsiţi de educaţie caracterul tehnic al învă¬ 
ţăturii lor sau de evidenta lipsă de scrupule a unora dintre sofişti, această 
ostilitate se explică în primul rînd prin aceea că sofiştii supun unui 
examen critic normele de comportare şi instituţiile tradiţionale. 

86 Protagoras s-a născut la Abdera, în jurul anului 485, şi a fost unul 
dintre cei mai cunoscuţi sofişti. Lui i s-a cerut să dea legi coloniei Thurii 
înfiinţate de atenieni în 444. Printre puţinele informaţii sigure pe care 
le avem despre viaţa lui se numără şi cele cuprinse în acest pasaj. în 
domeniul istoriei ideilor, el este cunoscut mai ales ca autorul unei doc¬ 
trine privind relativismul cunoaşterii, doctrină exprimată pregnant 
în formula „omul este măsura tuturor lucrurilor”. Platon afirmă că 
Protagoras a fost cel dinţii sofist care a cerut un onorariu ( Prt ., 349 a). 
Cu privire la suma pe care o pretindea, mărturiile sînt contradictorii 
(vezi Diog. Laert., 9, 52; Quint., 3, 3; PI., Prt., 328 b —c). Tot de la 
Platon ştim că sofistul Prodicos a strîns o mare avere dînd lecţii ( Hp. 
Ma., 282 c). 

87 Celebru sculptor atenian, născut către 490, elev al lui Hegias şi 
Ageladas. între 460 şi 450, el a executat în bronz statuia Atenei Pro- 
machos, care se înălţa pe Acropolă, lîngă Propilee. Dintre lucrările sale 
sînt cunoscute prin copii romane statuia Atenei Lemnia, care datează 
din 451 — 448, şi statuia de aur şi fildeş a Atenei Parthenos. Statuia 
de aur şi fildeş a lui Zeus de la Olimpia este cunoscută numai prin măr¬ 
turiile literare. Din însărcinarea lui Pericle, Fidias a elaborat, între anii 
447 şi 432, ansamblul sculpturilor care împodobeau Partenonul. Lui 

i se datorau şi concepţia de ansamblu, şi machetele de lut şi ipsos care 
au fost transpuse în marmură de alţi sculptori sub îndrumarea lui. 
Urmărit în justiţie în 432, împreună cu alţi prieteni ai lui Pericle, el 
a fost silit să se exileze. 

sa Fiind cel dintîi educator plătit pentru lecţiile sale, Protagoras 
trebuie să fie considerat cel dinţii sofist. în dialogul platonic care-i 
poartă numele, Protagoras afirmă însă că sofişti au fost de fapt şi cei 
care se intitulau poeţi, prezicători, muzicieni etc., oameni ca Homer, 
Hesiod, Orfeu, Agathocles, Pythocleides din Ceos şi alţii (vezi Prt., 
316 d—e, 342 b). Printre sofiştii care erau în viaţă în anul 402, la data 
dramatică a dialogului, se numără Hippias, Prodicos şi Gorgias. 

88 Expresia este, probabil, ironică. Legăturile de prietenie dintre 
fa mili a lui Menon, una dintre cele mai ilustre din Tesalia, şi familia 
lui Anytos, recent îmbogăţită de pe urma unui atelier de pielărie, n-aveau 
cum să fie vechi. 

70 La 91 a-b. 

71 Exprimarea este, fără îndoială, ironică. 

72 în Grg., 516 e —517 a, Socrate susţinea că nu ştie să fi existat 
la Atena vreun om de stat bun. în pasajul de aici el nu retractează 
cu adevărat această părere, fiindcă e limpede din ceea ce urmează 
că nici unul dintre oamenii politici amintiţi nu deţinea, în ochii lui, 
adevărata virtute. Elogiul lor se situează pe acelaşi plan cu elogiul 
lui Anytos de la 90 a—b. 

73 Celebru om politic şi general atenian (cca 528 —cca 462). încă 
dm 493/2, anul cînd a fost arhonte eponim, el a luat măsuri pentru 
fortificarea Pireului şi întărirea flotei. Eclipsat la Marathon de Miltiade, 
Temistocle şi-a asigurat supremaţia politică după 489, obţinînd ostra¬ 
cizarea rivalilor săi. El a convins adunarea poporului să folosească 
banii proveniţi din exploatarea minelor de argint de la Laurion pentru 
a construi cel puţin 100 de corăbii şi a pus astfel bazele imperiului mari¬ 
tim al Atenei. Politica lui navală a avut ca rezultat creşterea influenţei 
politice a păturilor mai sărace, din rîndul cărora se recrutau echipajele 
de pe corăbii. Lui Temistocle îi revine meritul victoriei de la Salamina. 
După retragerea perşilor, Temistocle a organizat reconstruirea zidurilor 
Atenei. El a intrat în conflict cu Cimon şi a fost ostracizat în 472. Con¬ 
damnat la moarte în contumacie, ca partizan al perşilor, în 468, Temis- 

tocle a reuşit să se refugieze în Asia Mică, unde a fost foarte Line primit 
de Artaxerxes I. A murit la Magnesia pe Meandru, către 462. 

74 Fiul lui Temistocle şi al 60 ţiei sale Archippe; este cunoscut numai 
prin ace9t text şi prin mărturia lui Plutarh, care-1 prezintă ca pe un 
copil răsfăţat (vezi De ed. puer., 2; Tem., 32). 

76 Om politic şi general atenian, născut pe la 520. A fost strateg 
la Marathon şi arhonte eponim în 489/8. Ostracizat în 483/2, el a fost 
rechemat doi ani mai tîrziu, din iniţiativa lui Temistocle. Aristide s-a 
distins în lupta de la Salamina şi a comandat trupele ateniene la Pla- 
teea, în 479. A sprijinit măsurile luate de Temistocle pentru reconstrui¬ 
rea zidurilor Atenei. Aristide a comandat contingentul atenian în cam¬ 
pania navală din 478 şi i-a determinat pe grecii din Asia Mică şi din 
insule să se desprindă de Sparta. La constituirea Ligii de la Delos, în 
primăvara lui^477, el a fixat tributul pe care urma să-l plătească fie¬ 
care cetate. După această dată nu mai ştim nimic sigur despre el. E 
posibil să fi murit în 468. Reputaţia de corectitudine pe care a avut-o 
şi în timpul vieţii a ajuns, după moartea lui, legendară. Biografii săi 
antici îl opun, din toate punctele de vedere, lui Temistocle, dar este 
sigur că, cel puţin cu începere din 480, cei doi oameni politici au urmă¬ 
rit aceleaşi obiective. 

76 Lysimaclios, fiul lui Aristide, s-a născut probabil către 485. în 
amintirea tatălui său, atenienii i-au acordat o sumă de bani şi o pro¬ 
prietate în Eubeea. După ce le-a primit, Lysimachos a dus o viaţă 
retrasă (vezi Dem., Lept., 20, 115). Platon îl prezintă ca pe unul din 
interlocutorii lui Socrate în dialogul Lahes, unde Lysimachos se plînge 
de educaţia pe care a primit-o de la tatăl său. Ştim din dialogul Theaite- 
tos că fiul lui Lysimachos, Aristide, a fost un timp elevul lui Socrate. 

77 Ilustru om de stat atenian (cca 495 — 429), fiul lui Xantippos şi 
al Agaristei, descendenta Alcmeonizilor. A fost cea mai marcantă figură 
a democraţiei ateniene din sec. al V-lea. Pericle s-a afirmat în viaţa 
publică ca horeg al Perşilor lui Eschil, în 472, ca acuzator al lui Cimon, 
în 463, şi ca partizan al lui Efialte, în 462/1. El a condus mai multe 
campanii militare, între 454 şi 439, şi a luat mai multe măsuri care 
au dus la întărirea democraţiei la Atena (fixarea unei indemnizaţii 
pentru dicaşti, întemeierea unor colonii şi stabilirea de clerubii etc.). 
A obţinut, în 443, ostracizarea principalului său adversar politic, Tuci- 
dide fiul lui Melesias (vezi nota 79) şi a fost ales 9trateg în fiecare 

an, cu o singură întrerupere, de Ia această dată, pînă la moartea sa. 
Pericle a susţinut alianţa cu Corciră, în 433 şi decretul împotriva 
Megarei, în 432. La izbucnirea războiului peloponeziac, el a fixat întreaga 
strategie a Atenei. A murit de ciumă în 429. 

Pericle a iniţiat executarea unora dintre cele mai celebre monumente 
ale Atenei: Propileele, Partenonul, poate şi zidurile lungi care uneau 
Atena cu Pireul. El a fost prieten cu cîţiva dintre cei mai iluştri filosofi 
şi artişti ai vremii sale, cu Anaxagoras, cu Sofocle, cu Fidias etc. După 
o căsătorie nefericită care s-a încheiat cu un divorţ, probabil către 
450—445, Pericle a avut o legătură durabilă cu Aspasia din Milet. Despre 
eşecurile lui Pericle în privinţa educării concetăţenilor săi, a fiilor săi 
şi a pupililor săi, Alcibiade şi Clinias, vezi şi PI., Grg., 515 d—517 b. 
Ale. 1, 118 d —e; Prt., 320 a. 

78 Fiii lui Pericle şi ai soţiei sale ateniene. Comportarea lor lăsa mult 
de dorit, după informaţiile păstrate de Platon (vezi nota precedentă), 
Piu. ( Pericle , 36, 1 — 4), Athenaeus (5, 220 d) şi Arist. ( Rhet ., 1390 b). 
Au murit amîndoi de ciumă în 429. 

78 Este vorba de Tucidide fiul lui Melesias, rivalul politic al lui 
Pericle, nu de istoricul Tucidide, fiul lui Oloros. Tucidide fiul lui Melesias 
i-a urmat lui Cimon la conducerea partidului aristocratic, în 449, şi 
a avut o influenţă aproape egală cu cea a lui Pericle, pînă în 443 cînd 
a fost ostracizat. S-a reîntors la Atena în 433 şi se pare că el a intentat 
procese mai multor persoane din cercul lui Pericle: filosofului Anaxa¬ 
goras, sculptorului Fidias, Aspasici. în 426 a fost cl însuşi dat în jude¬ 
cată de către Cephisodemos (vezi Ar., Ach., 705 sqtj.). Melesias, fiul 
lui Tucidide, este, alături de Lysimachos, fiul lui Aristide, unul dintre 
personajele dialogului Lahcs (vezi Platon, Opere I, p. 234). Stephanos 
este amintit şi de istoricul Polemon (fr. 78 Miiller, FHG, III, p. 137). 

80 Xanthias şi Eudoros sînt cunoscuţi numai prin acest text şi 
printr-un pasaj care-1 copiază ([PI.], Virt., 378 a). 

81 „Atenienii şi aliaţii lor”, această formulă revine adesea în inscrip¬ 
ţii şi în textele care reproduc frazeologia oficială. 

82 Ultima replică a lui Anytos, cu ameninţările ei abia voalate, are 
o rezonanţă sinistră pentru toţi cei care ştiu ce rol a jucat acest 
personaj în procesul lui Socrate, din anul 399. 

83 Theognis din Megara, poet elegiac din sec. al Vl-lea. Sub numele 
lui s-au păstrat aproape 1400 de versuri, în parte neautentice. Poezia 

lui Theognis este adesea gnomică şi reflectă în mod pregnant sentimentele 
aristocratice ale autorului ei. Autoritatea poeţilor în domeniul educaţiei 
era unanim recunoscută în Grecia. Ştim, din Republica, că Platon soco¬ 
tea această părere ca foarte dăunătoare. Dintre cele două pasaje din 
Theognis citate mai jos (v. 33 — 36 şi v. 435, 434, 436 — 438 Diehl), cel 
dintîi era celebru în antichitate. Le reproducem pe amîndouă într-o 
versiune uşor modificată a traducerii făcute de Simina Noica (Antologie 
lirică greacă. Bucureşti, Ed. „Univers”, 1970, pp. 32—33 şi 40). 

84 Vezi 89 d—e şi 90 b sqq. 

85 Socrate afirmă că l-a audiat pe Prodicos şi în Prt., 341 a; Cra., 
384 d; Chrm., 163 d. în legătură cu Prodicos, vezi şi nota 14. 

86 La 87 e. 

87 Vezi 88 d — e. 

88 Artist şi inventator mitic care uneşte în legenda sa elemente hete- 
rogene legate şi de Atena, şi de Creta, şi de Sicilia. Anticii credeau că 
lui i se datorează multe dintre templele şi statuile arhaice. Se spune 
că el a reprezentat, pentru prima dată în sculptura greacă, persoane 
cu ochii deschişi, cu braţele desfăcute şi cu un picior aşezat puţin înain¬ 
tea celuilalt. Contrastul între această atitudine şi atitudinea rigidă a 
statuilor mai vechi care aveau ochii închişi, picioarele lipite şi braţele 
ntîrnînd pe lîngă corp, era atît de mare îneît statuile lui Dedal au putut 
lăsa impresia că sînt însufleţite. La răspîndirea acestei legende au con¬ 
tribuit desigur şi caracterul enigmatic al lui Dedal şi existenţa mai 
multor tradiţii privind obiecte şi statui însufleţite (vezi, de pildă, II., 
18, 376; Pd., Ol., 7, 52 etc.). Platon îl aminteşte pe Dedal şi în Ale. ,1, 
121 a şi în Ion, 533 b. Obiceiul de a lega unele statui este cunoscut 
şi se explică, probabil, ca o practică magică menită să împiedice pleca¬ 
rea divinităţii reprezentate de statuie (vezi şi Paus., III, 15, 5). 

89 Socrate ştia cu siguranţă că "asemenea statui nu puteau fi văzute 
în Tesalia, una dintre cele mai înapoiate regiuni din Grecia. 

90 Adică prin cîntnrirea, pentru fiecare părere iu parte, a faptelor 
care o justifică şi o foc adevărată. în greceşte alrlaţ Xofiape). 

91 Vezi 85 c—d, unde nu se vorbeşte, de altfel, de „eîiitărirea cau¬ 
zelor”. 

98 La 87 e; vezi şi 96 e. 

98 în cele ce urmează, Socrate trece în revistă principalele teze 
discutate. 

24 La 89 b—c. 

•* La 87 c; vezi ţi 89 d. 

** Vezi 89 d—e. 

•’ La 96 b. 

,B Vezi 96 c. De fapt nu s-a afirmat explicit nicăieri că virtutea nu 
•ste ştiinţă. 

•• Vezi 87 d. 

100 Vezi 88 b—e. 

101 Vezi 96 e—97 c. 

102 De fapt Socrate, nu Anytos, e ccl care i-a amintit pe Temistocle 
şi pe Aristide, pe Pericle şi pe Tucidide (93 c, 94 a — e). Aici ca şi 
mai jos, la 99 e, textul grecesc foloseşte pronumele oSe care se referă 
de obicei la obiecte sau la persoane vizibile şi pentru vorbitor şi pentru 
interlocutorul lui. Cei mai mulţi comentatori deduc de aici că Anytos, 
care a plecat furios la 95 a, s-a îndepărtat doar de grupul lui Socrate, 
fără să părăsească definitiv scena dialogului. 

103 Platon reia aici, apreape textual, un pasaj din Apărarea lui Socrate 
(vezi Ap., 22 c). 

104 După toate probabilităţile, Platon a folosit aici forma doriana 
(ai6ţ), nu forma atică (Hcăţ) a adjectivului pe care l-am tradus prin 
„divin”. 

105 Vezi Od., 10, 494—495. Plutarh (Calo Maior, 27) spune că şi Cato 
a citat aceste versuri, în legătură cu Scipio şi cu succesele sale din Africa. 
Tiresias este profetul orb din legendele tebane, înfăţişat şi de Sofocle 
în Oedip-Rege. Pentru alte legende legate de Tiresias, vezi Caii., Lav. 
Pali., 57 sqq., Hyg., Fdb., 75, Apollod., 3, 84. 

106 Apărarea lui Socrate şi dialogul Protagoras se încheie cu formule 
asemănătoare. 

107 Platon sugerează, probabil, că dacă Anytos n-ar fi fost atît de 
pornit împotriva lui Socrate, el nu l-ar fi dat în judecată şi n-ar fi atras 
asupra Atenei ruşinea de a-1 fi condamnat pe înţelept la moarte. 

